
ОТАЏБИНИ 


Ми те сви волимо љубављу нечујном 
Без вашарске ларме, тихо и предано, 
И никада ником неће бити знано 
Каква верност тече нашом крви рујном. 


Јер ми не умемо, попут фарисеја, 

Да од срца свога правимо дућане; 
Ми смо као снегом завејане стране 
Пуне сочне траве и цветних алеја. 


Волимо те ћутке, к'о пас господара, 
И све муке твоје снажно осећамо — 
Готови да задњу кап крви ти дамо: 
Ти си души нашој символ свих олтара. 


ИМ сваки наш дамар за те снажно бије, 
Крећући нам живот што припада теби, 
Ко нас не зна никад ни слутио не би 
Какав огањ наша мирна душа крије. 


И тек оног дана кад плаве висине 
Задрхтале буду од рике топова, — 
Ти ћеш познат љубав верних ти синова 
И пробуђен огањ тихе душе њине. 


Отаџбино мајко, веруј страшном вером 
У синове твоје ћутљиве и мрке, 

Веруј, да за твоје све часове грке 
Крвавом ће они исплатити мером. 


Милутин ЈОВАНОВИЋ, 


ЗЛАТЕ ИЗ СЛАТИНЕ 


| 


Некако, пошто се прилично стишала Маћедонска Буна, а 
бедни сељак враћаше се на црно згариште своје, Злате из Сла- 
тине иђаше кривудавом улицом с оне стране Драгора кроз Јени 
Махалу за једним бугарским терористом, који га са тврдо шче- 
паним и згодно прикривеним бровнингом не испушташе из очију. 
Злате бејаше дошао у Битољ да од власти узме допуст за отва- 
рање српске школе у својем селу, и враћајући се у Вински Хан, 
где беше на боравишту, сретнут би овим стеженим момчићем, 
који му у име бугарске организације револвером нареди да греди 
за њим. Будући сам, без оружја, а не видећи никога од стражара, 
он се покори, више у жељи да види какво га чудо још може 
снаћи овде у граду, где је вилајетска власт и огромна војска. 

У белој поречкој долами, крупан, отворена израза и непо- 
мућене мирноће, која се може видети само у крепкијега представ- 
ника словенскога, он одмерено корачаше напред, питајући се да 
ли га је страх од бугарске организације и овога прилепчанца у 
затворено-црвеним чакширама и копорану, који је, види се, без. 
шале стегао десницом свој бровнинг у појасу. И чињаше му се 
да овога сад не може бити. Јер он зна само за један страх — 
онај с којим га мајка у Поречу донела на божје видело: може 
се уплашити само од Турчина, чија је сила свукуд унаоколо, но 
никад од својега брата, од хришћанина, па постао он и Татари- 
ном, ако хоће, а не само Бугарином. Могу га глобити, мучити, 
тући па и убити, али је уверен да сасвим без тога страха може 
отићи на тај свет. Овога ради, у неку руку, баш му бејаше мило. 
што ће себе овом згодном приликом проверити, те му иначе мучан 
положај беше сасвим нетегобан, па пође још ведрије и смелије. 

Крај једнога јачега савијутка, где се пожутеле страћаре го- 
тово грљаху, терорист застаде, разгледа око себе и сухо под- 
викну мирному Златету: 

— От името на блгарската револуциона организација, следвај! 

Злате покорно прекорачи указани праг и застаде у очеки- 
вању даље наредбе. Момче журно извуче иза појаса огроман црве- 
њикав рубац, завеже му очи, па га поведе за руку преко нерав- 
нога дворишта. Проведе га кроз супротна вратанца сагибајући 
се с њим врло ниско, скрену улево на друга, па пређе још два 
дворишта, докле га не уведе у неку ониску кућицу у углу до 
самога зида, који је високо одвајаше од улице. У веома мрачној 
одајици терорист му скиде завој и Злате, пренувши се, спази на 
зиду слику Дамњана Грујева, а око стола на средини неколико 
озбиљних лица у лажно торжанственим позама. Међу њима он 
одмах познаде начелника организације Христа Матова и локвич- 
кога војводу Божина Јаковчетова, који ваљада зарад јачега утиска 
беше поносно упиљио очи у лобању с костима поред два укр- 
штена лијешка нагана на столу. 

Злате скиде капу с главе, смерно скрсти руке изнад силава 
и поклони се: 

— Помози Бог, господиновци! Како сте, здраво живо стег 

— Арно сме, Злате, а тиг — одговори му Јаковчетов, по- 
другљиво гледајући га, док Матов беше упро на њега умани 
питом поглед човека образованога, који има намеру да оцени 
новога госта. Трећи, неко ћосаво и пијано-заспало момче јаке со 
цијалистичко-револуционарне замашке женевскога Бугарина, ше- 
таше по соби, тарући своје чело и готов да рекне последњу су- 
рову реч, коју му буду другови затражили. 

— Али ме познааш, Злате 

— Те знам, војводо Божине, како па да не те знам... толко 
пати те видов... 

— Много арно... Сега пули овије другите господиновци: 
тије сет началници на блгарската револуциона организацијата. И 
те повикавне за једно најсетне прашање: ће бидиш Блгарин, али 
останеш како до сега што беше — Србин» Оти — времето је 
веће за једна општа чистка, колко да се знајеме какво стојиме. 

— Јас друго не можа да бидам војводо. Мије од старо време 
сме Срби. 

Божин плану као да га зоља уједе. Приђе му ближе, па му 
стаде читати да је дужан одмах отићи у село и објавити му на- 


б ДЕЛО 


редбу бугарске организације да пређе на њену страну, да потражи 
њихову школу, а они ће им послати учитеља и, да пристану под- 
носити све револуционарне дажбине бугарске. 

— Не сакаш> Село не иска2... Јас знам што село сака, ама 
ти ја крепиш српската пропаганда. Ти така повелаш. Но јас се 
клнем на црно знамето на организација — за три недели време 
ако не сториш какво ти се повела, в кућата ти со штики ћа те 
избода на смрта!... 

— Можете, господине, силата ја имате в раци, само јас Бу- 
гарин не бидувам, — скромно, но тврдо одговори Злате без страха 
и без околишења, као човек тврдо решен да сад рекне оно што 
ће дужан бити казати сутра. 

ЈЂут као рис скочи к њему Јаковчетов да га удари, но Матов 
махну руком и заустави га. Некако сетно, дубоко пријатељски 
погледа Златета и понуди га да седне, па отпоче своју благу, па- 
метну беседу. Са вештим доказима, он му говораше да Брсјаци 
нису Срби, него Бугари, потомци оних којих основаше Самуилово 
Царство, изданци оних јунака које је повардарски кнез Стрезо 
водио противу првога српскога краља. Уосталом кад ово и не би 
истином било, ни мало не мења ствар: између Срба и Бугара 
мала је разлика, те су највећи грех учинили они, који по Маће- 
донији пронеше српско име и тиме за дуго одложише питање 
маћедонскога ослобођења, посејавши раздор и закрвивши један 
исти народ. Овај су народ Срби заборавили и тек пошто је про- 
ливено море бугарске крви и утрошени многи златни милиони, 
они се присетили, те помажу Турцима да се и даље одржи њи- 
хова тешка верига, од које страхотно крцкају готово прегуљене 
кости маћедонскога живља. Најзад, Бугари су се организовали, 
паметно спремили дело ослобођења и сваки покушај другога биће 
узалудан, биће шибање по ветру. Они су већ у стању да силом 
нажену сав народ да буде њихов, а такав начин оправдаће и Бог 
и историја, јер се ради о слободи. Ову може само Бугарска из- 
војевати, но ни у којем случају слаба Србија, која ево пропада 
у унутрашњим трвењима и превратима. Дакле, и ако је ко уве- 
рења да је Србин, треба из свога сопственога рачуна да пређе на 
страну јачега, који ће на сваки начин то доживети, јер хоће и 
може... А зато што зна да је Злате угледан и добар човек, зато 
што он има јакога утицаја на цео Пореч, он га је зажалио смаћи, 
што је организација давно хтела учинити, па га је ево позвао да 
га посаветује и чак замоли да буде паметан и окане се Србовања, 

ако жели да спасе своју душу, помажући народно ослобођење, 
Он му попут Срба не нуди новце, јер њима, рече, не ваљају про- 
дани људи, но жели да он сам слободно изјави свој пристанак, 
па ће после бити начелник целога Пореча, а даће му се и новаца 
да их троши на дело народно... 


— Најсетне, што да ти велам повеће: не сакаш вака, мије 
сме хора којито не обичаме шала — маскара — за једна ношт 
ће те нема на овај бели свет. То је много тврдо решење на бл- 
гарската организација, па думај сега!... 


Христо Матов убриса белим рупцем ознојено чело, пружи 
Златету цигарету и пријатељски упре свој челичан поглед на њега 
еда би га како сломио и склонио. 

— Не можа, господине — одговори овај тихо и озбиљно. 

— Последња дума> 

— Јет... правите што сакате, туку јас како Србин ћа умрам... 

— А бесилката, бре хајванг! — подвикну ћосави револуци- 
јонар. — Сакашг Готова је... сега ће видиш и ће умреш како 
Србин. 

Рекавши то он извуче их џепа походни портфељ, ваљда да 
изврши последњу формалност, као да је она потребна кад се љу- 
дима одузима живот. Он погледа на све унаоколо. 


— Нуг 
У том тренутку на улици настаде тутањ и звекет, неко тр- 
чање и лупање о врата. 


— Полицејските, аскер! — преплашено повика с врата нека 
жена која једва носаше своје бреме. 


Као громом поражени поскакаше с места, зграбише лобању 
и кости, револвере и портфељ и стругнуше на врата. Сасвим за- 
боравише на Златета, те овај дахну душом и прекрсти се што га 
добар час спасе јамачне смрти и грдних мука, па пође к вратима 
да види шта је. Он спази како се револуционари брзо-брзо спу- 
штаху један за другим у бунар, држећи се за одебљи конопац, 
привезан зе чекрк, помоћу којега се вода вади. Њему би чудно 
шта ће тамо да раде и како ће се сви сместити. И за дивно чудо, 
у овај мах некако изнебуха, он осети да га је мржња напустила, 
па му се по души расплину нека топла љубав према овим људима 
које Турци ево хоће да похватају. Значи — озбиљно раде про- 
тиву њих. 

Злате сиђе у двориште, где узневерено и преплашено ста- 
јаше бремена домаћица ове страћаре, која кад га виде сложи руке 
и поче да га преклиње да ћути. Но ловци јурнуше унутра са 
готовим пушкама у рукама. Одмах за првом гомилом низама по- 
јави се омалена фигура знаменитога Енвер-бега Солунскога, који 
као гладан вук беше зажагрио очима, осећајући добар плен, од 
којега му из Цариграда може доћи најмање миралајски чин, као 


што му је раније дошао мајорски — за гоњење чета и немило- 
срдно мучење незаштићенога сељака. Ако сад још ухвати Христа 
Матова и главне његове сараднике — његова свест имаше само 
ту помисао — он ће просто постати јунаком крвавих маћедон- 
ских дана. 


Са напереним револвером он стаде пред јадном домаћицом 
и Златетом. 

— Кај су баш — комити, бре кучко>2 

— Нема тука, ефендијо, да су ти жива децата и невестата, 
никој. Нема... 


— Како нема2г — грозно подвикну и омаши је руком о тле, 
те бупи као сноп. Јадница одмах поче да се вије у грчевима, који 
од силнога удара брзо наступише. Он изви ногу, обувену у чизму, 
те је још јаче притиште к земљи: 

— Казуј, кучко, оти душата ћа ти ја извам! 

— Аман, ефендијо, нема никој! — поче Злате да моли за до- 
маћицу. — Ево убиј мене, обеси, што сакаш, само не кревај гре- 
јови со таја тешка жена. Ете, сега ће роди, аман за турска вера!... 


На то се Енвер-бег окрену и силно га удари ногом у трбух, 
те се и он стровали поред бременице. 


— Ево ти за турска вера! — злобно промрмља кроз сти- 
снуте зубе, па га поче грувати чизмом по глави, по грудима, по 
трбуху и ногама, изговарајући безброј турских недопуштених 
израза. 

Војници јурнуше по собама и угловима, претресоше све по 
кући, па се вратише да известе својега поглавара како од комита 
нема ни стрва ни јава. 


Жена, ваљда обрадована од ове вести, напреже се и устаде, 
гледајући на Златета с пуно неизмерне љубави, што овога оснажи, 


те и сам устаде, готов да продужи како збиља овде нема тра- 
жених комита. х 

— Каде сет» — са замахнутим черкеским бичем поново га 
упита Енвер-бег. 

— Јас не знам за кого ме прашаш. 

— За баш — комити, за Христо Матов, за Јаковчетов, за 
учитељ Добродолов, тој пијаница и женскарош, го знајеш"> 

— Тука нема никој, ефендијо. 

А камџија поново звизну и сави се Златету око врата. Она 
поче све брже и жешће да шлепка по њем, док један чауш не 
измахне оберучке маузерком, од које му после ударца у рукама 
остаде само цев. Злате поново паде. Са боним ускликом паде му 
домаћица више главе, мислећи да је мртав. Као мајка, она нежно 
узе длановима његову бледу главу, и нагнута к њој, поче да на- 
риче. Но Енвер-бег нареди да је одвоје и тако причувају док он 
претресе околне куће. 

Са исуканом сабљом пође напред, а за њим његови крво- 
жедни стасити ловци, који су већ одавно привикли на овакве по- 
слове. Као тигрови утрчаше у бедне околне чатрље, разбијајући 
ногама врата, прозоре, преврћући ковчеге и ствари. Но после крат- 
кога времена опет пођоше натраг, праћени вриском обезумљене 
деце и стиснутим песницама озлобљенога женскиња, које беше 
прекаљено и без страха. 

Злате лежаше на земљи са наслоњеном руком на грудима. 
Из уста му се пенушаху крваве пене, а из носа куљаше врела 
крв, коју стизаху млазови из главе, чела и образа. Беше га спо- 
пао ледени зној. Од убоја чињаше му се како му кроз тело струји 
врела вода и раставља кост од кости, делић од делића, али му 
на лицу опет играше самртнички задовољан осмех, јер беше пот- 
пуно свестан свега што се зби, а нарочито својега држања, које 
му тако слатко пиркаше у сломљену душу, у бредне ране. Он 
сређиваше скорашње утиске павши у врло незгодно искушење, 
кад могаше крвнички осветити се онима који га мало пре хте- 
доше обесити, он беше неизмерно собом задовољан што остаде 
човек, што се избави несреће да буде предавник и шпијун, 
да преда крштене некрштеним зликовцима, који би их очас изу- 
дили на тисућу делова као гладни вуци јагњад. Тешко беше. Онај 
ћосави секретар организације са оном бесилком тако му је мало 
пре такао у срце, да се једва уздржа, а да наљућену Енверу не 
покаже прстом на бунар... Он је дубоко Богу захвалан што му 
даде толико снаге да не учини оно што Србин не ваља да учини. 
Јер, клаће се он с Бугарином кад су сами, али га никад неће из 

дати Турчину. О, Злате из Слатине неће издати крштена човека, 
па да му је сву децу поклао. Никад!... 

А Енвер-бегу куљаше пламен из уста од љутине. Полицијски: 
шпијун беше известио да су тачно у овој кући и да нису на улицу 
изишли. Војска је обручем обавила цео кварт, те никако није мо- 
гућно да су побегли, тим пре што су све пролазе агенти чували 
још раније него је војска стигла. Дакле овде су, само су добро 
прикривени. Бугари су мајстори за ове ствари, но и он неће бити 
луд да оваку згодну прилику пропусти. Употребиће све, па било. 
да одговара целој Јевропи! 

— Али ће кажеш, — обрати се опет Златету, — али да пра- 
виме бесилка 2 

— Царство ти јет... што сакаш, само јас не знам... 

— Ама јас знам оти тука сет! 

— Јас не знам ефендијо... 

— Ће знајеш, ће знајеш — махну Енвер главом и заповеди 
те га дохватише. Низами му поврнуше доламу, разголиташе тело, 
по којем кавкаски бич одмах поче урезивати црвенкасте змије. 
Злате само јекну, зашкргута, па се потпуно предаде злу удесу, 
пропраћајући звизгљиве ударце само грчевитом увијањем. Најзад 
војници га пустише, те паде. Дубок заборав брзо наступи. Он 
зажмури. 

Енверу изнесоше једну столицу, те уморно седе као да је 
камење уз брдо ваљао. Упорност овога човека више га умори, 
но кад је по Бабуни трчао за Глигором Соколовићем. Пошто 
одахну, он даде знак, те му приведоше домаћицу са трбухом, 
што се каже, до зуба. Она снуждено приђе с леденим безумним 
изразом, у којем још по мало тињаше презрење према инквизи- 
торима. 

— Кај сет, мори кучко > 

— Овдека никој нема. 

— Кућата ћа ти ја запалам! 


— Ако... 
— На парчиња ћа те сечам ! 
— Заповедај... 
— Душа ћа ти извадам! 
— Повели... 
Грево на своја глава да го имаш, — рече Енвер и за- 


тражи од војника конопац, који су они привикли имати у себе, 
Један онбаша поче да развија конопац из канчела и да га 

предвостручава. Он већ унапред знадијаше шта хоће његов го- 
сподин, јер је ваљда више пута по селима радио, кад је требало 
нагнати слабу женску да прокаже сакривене четнике. Са још јед- 
ним војником, као гладијатори, ревносно се примише за инкви- 
зицију. Троструким конопцем обавише женин трбух, ухватише 
крајеве, измакоше се мало у страну, па почеше притезати и пре- 
стругивати. Сиротица стиште вилице, поче безумно да буљи очи, 
а лице јој се омрачи. Најзад врисну, ноге јој се поткосише, а 
глава клону назад. 

— Ће кажеш» 

— Аман! да кажам... 

Конопац мало олабави, а један је војник придржа да не падне. 


— И пари ће ти даеме — настави Енвер блажије, мислећи 
да ће сад чути жељени потказ. 
— У, дзвер, ђавол!... Тука нема никој... 


Војници опет притегоше конопац. Жена само још више иско- 
лачи очи. Ноге јој поклекоше, те кад се целим телом навали на 
конопац, Енвер даде знак да је спусте. Сасвим снесвешћена она 
поче да се грчи. 

Злате у тај мах устаде и диже на Енвера стиснуту песницу. 
Но један силно замахнути кундак опет га са земљом састави. 

Енвер виде да је учинио много, па нареди да се иде у друго: 
двориште, те да се траже скривнице по таванима и подрумима. 
Па ако не буде успеха, да опет на муке метне Златета. А овај 
од неке необичне вике подиже главу, и ако се беше одлучио да 
му је паметније умртвити се. Он спази како домаћица с разро- 
гаченим очима беше дигла у наручје прљаво мртворођенче, па 
га махнито љубљаше, час кукајући и наричући, час опет хисте- 
рички се смејући. Тај луди грохотан смех она прекидаше поми- 
њући Маћедонију, слободу, борце, проклињаше Турке, па опет 
удараше у кикот како их је преварила и како им никад неће 
казати где су. Тепајући мртворођенчету, она оде унутра. 

Злате се сети шта је. Од мука и страха и родила је и полу- 
дила. М његова се душа преклони пред овим измученим створом 
који надјача силне Турке. Њему одмах пред очи изиђе слика свеко- 
лике његове рођене земље, која би већ одавно требала да се цери 
овим махнитим црвеним смехом као ова велика жена. Он поче 
да лије топле сузе, не за собом, не за овом јадницом, но за ужа- 
сном судбином ове земље, која је и своје рођене крви жедна, па. 
је пролива и пије, пије ненаситно... 

Он устаде и пође к вратима да бега из ове вечне!, да не 
би и сам пдлудио. Но кордон му подвикну да се врати, те не- 
маде куда, него пође к бунару и наднесе се да види шта ли ре- 
волуционари раде. И запрепасти се кад виде да је вода сасвим 
мирна. Значи бунар је дубок па су се сви подавили, а може бити 
и нарочито, само да Турцима не би пали шака. Због тога он при- 
хвати конопац и поче ведром да брчка по води, не би ли који 
од утопљеника избио на површину. 

Али у том на две педи изнад водене површине на бунар- 
ском се зиду отворише мала врата, која беху омашћена бојом, 
какве је зидно бунарско камење. На њима се појави сам Матов 
са револвером у руци и познаде Златета. Он помисли да је под 
мукама жена одала знак и да је све свршено. Но брзо се трже 
од те помисли кад га спази како је сав крвав и разбарушен, а 
тајно му предосећање рече да је Злате и овде био чврст као и 
мало пре пред њима. Зато га упита за војску и чувши његов 
шапат да је сва по другим двориштима, рече му да одмах силази 
доле, држећи се за конопац и зачепљујући се за чудно камење. 

Злате се дуго не предомишљаше. Пред страшном перспек- 
тивом, он брзо разгледа око себе, па прекорачи бунарску ограду 
и сиђе до чудноватих врата, кроз која га пропустише у скрив- 
ницу, осветљену малим фењером. Он дахну душом и исприча шта 
је горе било са женом и њиме, говорећи без хвале да би пре 
душу дао, него их издао Турцима, и ако је Србин. 

Његово причање трону сакривене револуционаре. Матов 
плакаше као дете од усхићења према бедној домаћици и чвр- 
стини Златетове душе. Он плакаше пред дубином маћедонскога 
срца, које ни сам скоро добро не познаваше, него мишљаше да 
је засићено цинцаризмом и да у Бугарској с правом називљу Ма- 
ћедонце балканским Јеврејима. Кроз сузе он мишљаше да је не- 
избежан успех започетога дела, само ако се могу сви сјединити 
под једном заставом и упутити једним правцем. Злате му се учини 
веома великим и основним типом маћедонским. 

— (О, камо лепе среће да не разделисмо овај народ! — ус- 
кликну он друговима на француском. — Ја бих рекао још нешто, 
али не смем... 


Но Јаковчетов беше мање сентименталан, те пружи Златету 
руку и значајно га погледа: « 


1 вечна — пакао 

(ВЈ) 


— Сега веће не треба да ти велиме да се сториш Блгарин. 
Ете, сам си виде оти работа дојде да си Блгарин, а2... 

— Јас, никој пат, господине! 

— Хич зборит да не го креваме... 

— ИМ јас вела: како јет кој, тако нека си останет, да ми 
си жив... 

— Хубаво, само ти го зеде крштењето. Са тојаги ти го. 
Турците дадоа. После једен такав гајирет за идејата против Гур- 
ците Србин да останиш — тој неје возможно. 

— Возможнојјет, да ми си жив. Во ваши раци сум јас. Туку 
како што се не сторив предавник пређе, тако и сега Бугарин не- 
бидувам. 

Јаковчетов заусти да још нешто рекне, но Матов га зау- 
стави, уставши и загрливши Златета. Он понова преживљаваше 
велико дивљење пред овим загонетним човеком, који неће да буде 
ни Бугарин ни издајник. Неће с Бугарима, но неће ни противу 
њих кад их Турци гоне. Ово је феноменална загонетка маћедонска. 

— Ће се стори, ће се стори... Полеко, полеко, има време. 
Злате је наш... и како Србин наш... — шапуташе он као сам за 
себе, гледајући душевним очима у будућност. 

Пошто се Злате поткрепи и одмори у овој подземној јаз- 
бини и кад беше превалила друга поноћ, револуционари га по- 
ведоше кроз неке заплетене ходнике. Кад дођоше на једно шире 
место, у које уђоше кроз укопана земљом с обе стране врата, он 
спази гомиле оружја и бомба. Матов диже један лијешки наган 
и пружи му га: 

— Колко да не ме заборавиш, Злате... — нежно рече, па 
продужише даље. 

Отворише и последња врата, која такође беху на бунару 
негде на другом крају кварта. Тргоше конопац. Озго се чу услов- 
љени одзив. Матов срдачно загрли Златета и пожеле му срећан 
пут. Јаковчетов пође за њим уз бунар. Кад горе изиђоше, он 
шмугну негде у страну и брзо се врати с једним четником, који 
позва Златета за собом. 

— В Оризари ће спијеш. На друг ден иди си во Пореч и 
чекај ме на гости, кога ћа дојдам да те профрљам во права вера 
— рече Јаковчетов, стиште му руку и задовољно хихикну. 


(Свршиће се) 


ГР. Божовић. 


МРИЗОНРРЕМРСКА ЈРВ 


"Сваке ноћи о поноћи, кад обасја светлост плава, 
Гробнице се отварају и сав народ ускрсава. 


Костури се заодену ваздушастим дугим велом, 
И све гробље прелије се, као неком маглом белом. 


Тад настане руковање, измеша се цела чета, 
Поскакују, клањају се, ко у игри менуета. 


Ту су душе бескућника, с неугледном хумком ниском, 
И господских катакомба са мраморним обелиском. 


Ту су даме и грандеца, што их зваху „кремом“, цветом, 
Измешане са фукаром и презреним полусветом. 


Ту су деца великаша, што ступаху некад холо, 
Загрљена с копилади у велико једно коло. 


И настаје тихо игра, уз музику атмосфере, 
Док хорови покајнички поју своје „мизерере“. 


А кад куцне сат по ноћи, игра стаје, све се смири, 
Само гробљем што се чудан тајанствени шапат шири. 


Уз пригушен смех то мртви у поноћне зборе часе, 
(С иронијом, што их деле чак и овде у три класе! 


Ст. ПЕТРОВ-БЕШЕВИЋ., 


НАША ИСТОРИЈА 


Било је лепо и мирисно доба, 
пролеће прво, насмејано, ведро; 
тад изнад тужног, коровитог гроба, 
у ком лежаше прошлост једна цела 
и срећа једна угушена, свела, — 
процветале су љубичице плаве. 

Тад нам је љубав сред мирисне јаве 
била пролеће насмејано, ведро. 


Затим је дошло лето жудних сласти, 
дошло је лето расцветаних ружа, 
набрекли живот притајаних страсти, 
крв врела када на дамаре бије, 

а сунце страсни жар са неба лије 

и душу згара, у пустош је ствара, 
и из ње нову љубав пуну жара 
рађа мирисом расцветаних ружа. 


Сада је јесен, отмена ко дама 

на којој круна дијамантска блиста, 
ил ко весталка Јунониног храма — 
достојанствена, ни страсна, ни ледна: 
ко символ њен је хризантема једна. 
Горда а љупка, пријатна а нема, 

сад нам је људав као хризантема: 
„отмена, чедна, висока и чиста. 


1) 


ДЈЕ ЛОО 


А када дође и последње доба, 
прамени снега док око нас веју 

и белим слојем слажу се на стреју, 
лебдиће прошлост сва над нама као 
дах љубичице, руже, хризантеме... 
Све што имаде живот нам је дао; 
Сад ћемо чекат' крај те лепе теме 
згрљени испред зајдничкога гроба. 


М. 


ЗАДОВОЉСТВО 


Остала је прошлост моја још код мене, 
У њој спава моја младост, моја патња: 
Ја је гледам као тело хладне жене, 
За чиј одмор још сазнала није пратња, 
И ако јој лице мртво мирно вене. 


Остало је још код мене време, које 

И сад чува моје дане, моју младост, 
Све сударе земље с небом, све двобоје, 
Где су редом погинуле моја радост, 

И лепота, и мисао, срце моје. 


Дани борбе и љубави и висине, 
Дани рада и идеје и полета 
Попадали по младости, те се чине 
Ко предео мртвих гора, којим шета 
И лагано и свечано дух тишине. 


Беле ноћи, пуне греха, пакла пуне, 
Дане магле, пуне страха и ужаса, 

И часова живог бола кад се куне, 

Кад се плаче и без суза и без гласа — 
Све их видим покидане као струне. 


Прошла ме је моја буна, мржња моја, 
Сан освете и одвратност на свет бедан, 
Заспале су моје ноћи без покоја, 

Моје светле амбиције и дух жедан, 
Заспале су, кб војници после боја. 


Још ја живим. Ал' крв моја већ је стара 
И све мање замирише на страст сада; 


Дело, књ. 66. 


~ 


18 


ДЕ О 


Немам вере да ме штити или вара, 
Још увек сат за сатом тихо пада, 
Око главе, кб ореол, дим и пара. 


Око главе, ко ореол, пусти снови, 

А у срцу измирење и доброта, 

И још мало задовољство, што су нови 
Моји дани кратки, кратки, без живота, 
Што престају и радости и окови. 


Све се досад преживело. Нема више 
Ни времена, ни потребе да се страда. 
И док негде страшно лију тешке кише, 
Сад судбина, као мајка, са мном влада, 
И сад ми је добро, тихо и све тише. 


Цела младост и година моја свака, 
Ма да оде сва сирота, као беда, 
Ма да небо не донесе дана лака, 
Ипак моју главу кити коса седа, 
И велики одмор спрема црна рака. 


Остала је прошлост моја још код мене, 
У њој спава моја снага, моја патња: 
Ја је гледам као тело хладне жене, 
Чији одмор уклониће моја пратња, , 
Јер сад њено лице мртво само вене. 
015. 


МПОВЕ КА С ЕЕБА 


Зарицао се, ко нико до тада, 

Да женске неће целивати усне; 
Желео, да се страст у њему згусне 
И срце буде као пуста зграда. 


Презирао је седељке и пића, 

Ко младе тице буре кад се клоне, 
И осећао неке чудне споне 
Између себе и сочног борића. 


Душом је вазда лутао по небу, 

А једном, кад се враћао отуда, 

До гробља неког стиже... и, без чуда, 
Виде да неког хоће да погребу... 


И док се тако предао да мисли, 
Учини му се, да његову срећу 

С мртвацом оним у гроб хладан мећу, 
И да је беху свом силином стисли... 


То вече, сама, мину једна жена; 
Он пође за њом, не знајући камо, 
УУ том је часу осећао само 

Да га привлачи коса расплетена... 


И као с душом која му је блиска, 
Он оста са њом преко целе ноћи; 
Њеној се није противио злоћи, 
Нити од неба опроштај заиска. 


Сава М. РАДОВАНОВИЋ, 


ВРАТОЛОМИЈЕ 


Љето. Предвечерје. 

Небо чисто као ледена кора на планинском извору зими, 
ведро као кристал, и мавено као зрачно око неначете плавојке. 

Сунце на заласку. Личи на огроман колач воска који гори 
а не згара се. Са њега се, као нимб с главе полусветог испос- 
ника на самрти, разасуо неранџаст сјај и орујио присојне стране 
кршевитих голинских планина; док је сумрки сутон обавио својом 
провидном копреном, која се све више згушћава, туробна осоја и 
дугачку голинску валу, прикљуштену између лолијасте Сомине 
и горостасног Његоша с једне и натмурене џиновске Голије-пла- 
нине с друге стране. Изгледа, као да нека невидовна хавет свом 
својом силом вуче сунце у подземаљску костурницу, а на његово 
мјесто рига из своје адске утробе читава клупка све гушће и тав- 
није сутони и мрака, те њима застире и мрчи свијет унаоколо. 

Од данашње је жеге загријано стијење и још вруће; па, кад 
крочиш ногом на њ, чисто осјећаш' како те пржи кроз обућу. 
Ваздух млак и загушљив као развијан пепео с уплатњена огњи- 
шта; и, удишући га, чини ти се, као да се залијеваш врелом ва- 
реникбм. Уз то се размирисао вријеском, јагодама, јеловом смо- 
лом, гором и покошеним сијеном, чији се мирис на млаким тала- 
сима предвечерњег лахора разлијева по брду и долу као ријека од 
балсама, те опија, заноси, набреца груди, дражи и распаљује крв. 

По оближњим, сумрко-зеленим честарцима шмигне овђе-онђе 
по који уплашени зец или ђе-год по шушњу зашушти и зациликће 
осамљени кос, препанут и дигнут са свога лога било кером било 
чобанчетом. Далеке се шуме по халугама и неприступачним по- 
леђинама и хрбатима голинске грдхтиње црне као ђавоља руња. 
Ближе стијење изгледа сиво; а што год је даље, све се више 

тавни, док се најзад не утопи сасвим у црнину шуме и брда и 
вечерње сутони, тако да се, у даљини, више и не распознаје 
једно од другога. 

Птице утркмиле и полијегале по својим склоништима у грању 
и грмењу. Кокоши се попеле на сједала, свака у свом кокоши- 
њаку; и уријетко ђе-ђе раструбари по који грлат и гласит кокот, 
те се са себи равним кукуријекалом с једног краја села на други 
дозове и „лаку ноћ“ му лицемјерски пожели, тврдо ријешен да 
му сјутра поново на харем насрне и с њим се за вратове поче- 
рупа. Досадне мухе, бубе и обадови и још зује и облијећу око 
људи и стоке, али не више са таком жестином и насртљивошћу 
као данас. Скакавци с траве и с цвијећа а попци из својих ја- 
мица по ливадама и окрајцима разјаголили своја вечерња јекте- 
нија, сви у један глас, као Чивути на вечерњи. Пчеле се и стрш- 
љенови савили у своје кошнице, па се у њима смјештају на пре- 
ноћиште и стоји их зука као крилатих духова у подземним 
провалијама. По који пас из жежеља залаје на непозната про- 
лазника, да сва вала одјекне; па, и кад лавеж престане, и још 
бубоњи и јечи кроз голинске дубодолине, као да си каменом о 
празну дубину лупио. А с околних се брда и брежина разлијеже 
блека и века брава, рика говеди и њиска кљусади, које у крдо- 
вима чобани јаве с паше катунима. Бренцад на млади, чактари 
на јарчевима и овновима звонарима, и чакалице на кравама и ко- 
билама брече, звече и чакећу на сваку страну и у сваком крду 
и чопору; а пјесме се веселих и загрљених чобаница и одрпаних 
и безбрижних чобана хоре и јече са сваке стране и напред сва- 
кога крда и чопора. 

Насред се Голије, у Гослићу, прибило и скукавичило уз бри- 
јег неколико сувомеђастих, чађавих, нахерених и жалосних колиба 
под улијепљеним сламеним крововима. Гледајући их у ово доба 
а на цигли пушкомет даљине, како се диме, ни по чему их не 
би разликовао од толико хрњага ћубрета које се пуше о про- 
љећу. А насред опет гослићског села, с једне стране пута што 
га пресијеца и води од Бањана Пиви и обратно, улоквањио се 
убао Ћерана, сав од тесаника камена, с басамацима унаоколо 
саврх до дна, а озидан сами Бог зна кад и ким. У њему вода 
мутна, жуто-зелена, пуна брабоњака и жабокречине, и спала да 
му се на једном крају и црвено дно од гњецаве и потквашене 
иловаче види. По њему се плацају змије и скачу и крећећу жабе. 
С другу страну пута, између убла и села, простро се један ома- 

лен заподањак, који, свакога љета уза жетву и вршидбу, служи 
за гувно читавоме селу. Насред њега побијена стржева стожина, 
а при крају стог слама. Иза сламе се пригнало неколико кљу- 
сади, међу којом су једна тек потковата кобила и два ждрепчића. 
Коњи, као коњи, унијели главе један другом под гриву, па се 
њуше, милују, мувају, хржу и уједају зубима, а ждријепце овда- 
онда подиђе гидац; стане их њиска и један мимо другога поду- 
хвате ждребицу са сапи, на што се ова разгица и распали чиф- 
тетима по једном и по другом, куд кога стигне и дохвати, ни 
мало се не либећи дати им опипљивог доказа: да су љубав, 
дружба и пријатељство лијепе ствари, али да је ђевојачка част 
изнад свега. 

На другом крају гувна, под једним камивалом, гори ватра, 
наклањчана од самих букових дебала. Над њом натокљечене 
ракље; о њима објешен грдно голем котао, а у њему се вари 
више од тридесет ока неољуштена кромпира. 

Около ватре окупљени голински сељаци, већином од чуве- 
ног браства Лакановића. Има их старих, сродовјечних и младих. 
По спољашности им, нарочито по одијелу, не би могао оцијенити, 
каквог је који стања и имања: све ти је ту мршаво, трањаво, гли- 
баво, хаљкаво, неумивено, неочешљано, крмељаво, слинаво, по- 
тавњело, голо, босо и занеобријањено. Половина их нема кошуље 
на себи; а скоро свима пропануо перчин кроз капицу. Неколи- 
цини испругане прси ожиљцима, а с једне им и друге стране 
истиринтаних јелечина висе о црвеној пређи оштрбани крстови 
и излупане медаљетине. Већина их средовијечних наоружана ста- 
ринским кубурама кремењачама, неколицина млађих револверима, 
а једна цијела десечарија погурених стараца бијелим тојагама. 
Неки зађели чибуке за врат па се чешу њима по хрбату; једни 
шмрчу бурмут те кијају тако страховито да се сваки пут испред 
њих разбјежи пепео и шупрдг с ватре испод котла; други при- 
пале па трљају међу длане осушене на уплатњеном ожегу ли- 
стове крецеља, те њима пуне своје вишњеве чокрње; ко има тај 
и пуши, а ко нема тај опљуцкује. Прострвши сламе по гувну или 
подметнувши струке пода се око импровизованог огњишта, по- 
сиједали у нереду ђе је који стигао. Неки опет чуче и старкају 
у ватру, а неки се извалили полеђушке или потрбушке и истегли 
се на ледини колико су дуги и широки. 

Већином ћуте, и, рекао би, нешто крупно мисле, ма да у 
самој ствари ни за пет грама им мисли не. би човјек нашао, па 

да све измјери што им се по памети кува и у мозговима им стоји. 
По ђеком се једва у десет минута одвали по ријеч или по ње 
с уста, на што остали или мигну доњом усном или трену трепа- 
вицама, или ни то, те и даље продуже ћутати и „мислити“. А по 
ријечи, ставу и држању изгледа, да их је свега петорица у ци- 
јелој овој гомили, који су добили монопол од Господа Бога да 
прваче, воде разговор, дају директиву и управљају судбином чи- 
тавог скупа. 

Први је а и понајстарији, бар по годинама, међу њима Бигец 
Лакановић. То вам је старац шездесетих година, сав сијед као 
овца а погрбљен као искрљан дријен. Ријетки му и прашњави 
чуперци косе, која никад у се чешља није виђала, пали по сме- 
жураном и глупом челу. Како се мјесецима није бријао, то му 
ударила длака по образима, баш као маховина по влажној сти- 
јени, да су му скоро и очи у њу зарасле. А очи му закрмеља- 
виле и добиле неку оловну боју. Балаве му се брчине разасуле 
по вилицама и затрпале му испуцале губице и искежена уста. 
Муца кад говори. Голе и рутаве му се прси цакле од глиба. На 
прсима и плећима му извештао и пожутио хаљетак, на коме од- 
сприједа висе једна „храбра“ и двије „војничке“ медаље. На бе- 
дрима му пеленгаће све у дроњцима; кроза њих му вире гола, 
поцрњела и испуцала колена. Бос до колена, а чукљеви и голи- 
јени му се расцвјетали од рана и набоја. Опасао се парчетом 
ужета, од кога му се један крај влачи по земљи; за њ острага 
задио косијер. У једној руци држи штап а у другој чибук, из 
кога, с времена на вријеме, потегне те му се задахне смрадом 
од зифта и чађи, ма да му у лули, још од прошле недеље, ни 
једне прашке ни дувана ни линцуре нема. 

Његов рођак, Буздо Лакановић, је млађи од њега за једно 
петнаестак година, и још дренов и крепак сељачина. По снопу 
је један од најкрупнијих Голијана, а по спољашности прави међед: 
руњат, глибав, бос, гологњат, пропанула перчина кроз капу без 
деравије, црнпураст, и увијек влажних и у коров од обрва за- 
раслих очију. На њему умацупата кошуља, коју није прао ни 
свлачио са себе откако ју је обукао. По њој му некаква стара 
ферменчина, коју му је још покојни шукунђед носио а коју он 
носи и кад спава и кад је будан, и кад ради и у свечан дан, 
само с том разликом, што би је, на раду, превртао и окретао 
јој поставу горе, а вез и колутове доле при кошуљи, а, о праз- 
нику, вез и чоху споља а поставу унутра. На њој му, с десне 

стране, неколике медаље, али тако исхрбане и излизане, да ни 
најбољи вјештаци не би могли погодити које је која. За кдланом 
му реже кубура и нож бјелосапац, обадвоје ликом и опутом уте- 
гнуто. Клашње му све у закрпама. Бос. Под пазухом држи опри- 
јечане опанчине и продрте чарапе у њима. Из луле му, с чибука 
из уста и из ноздрва букти тумбећија смрдљивога крџа тако уби- 
тачно, да су се сви мишеви из гувна и све змијурине из оближњих 
омеђина разбјежале. Важио је у селу за манитова, чија свака ријеч 
носи по ћотек. 

Огребина је син Бигечев и момчина у напону. Коштуњав, 
висок и јак као да си га од Сбмине одвалио: а црн, мршав, из- 
дрпан, трањав и глибав као и земља из које је. Глава му крупна 
као жрвањ, чело чворновато као исјечак од јелова шуља, лице 
жуто и маљаво, науснице једва примјетне и бјеличаве као да их 
је у кисјелину увалио, јагодице му искочиле као брежуљци, уши 
му се оклепиле као два листа спарене лопушине, уснему прћасте а 
уста од уха до уха, вилице му се упријечиле као двије теслице, на 
саставцима им на бради удолица, у њима му зуби као нанизато 
кремење из кубурлија, очима стриже као ђаво, плећат, дугачких 
рука и нога, широких шака и рутавих прсију. Закрчио за пас 
велики „ливор“, па само што га гладуни задланком, преврће очима, 
меље раменима — зори се и каба, свјесан своје снаге, младости, 
соја и племена! 

Отрт Суривук је једини на овом скупу да није ни Лакановић 
ни Голијанин па чак ни политички Црногорац. Усташ из Херце- 
говине, однекуд саврх Борча, добјегао је у Голију уз посљедњу 
против-аустријску буну, и ту се наватанио. У- Аустрији је био 
пандур, а у Голији му се није знало шта је: и пандуровао 1е уз 
голинског капетана, и најамниковао код имућнијих домаћина, и 
аргатовао по туђим баштинама, и марагунисао, и дрндао и жрв- 
њао — и то све за оброк и преноћиште; а за највише је лендо- 
ванио и од катуна до катуна се скитао, те јео и пио џабе и из- 
девентавао деге и пошалице од којих се сва Голија грохотом хо- 
рила. Носио се мало пристојније од осталих, бријао се у очи сваке 
неђеље, носио чешаљ уза се те се чешљао свакога јутра, засу- 
кивао брке на „фија-фић“, и намигивао чобаницама ђе коју срете. 
Како је био млад, прикладан, са смјеђим витицама и брцима, и 
тихим, оштроумним и пуним дубине а плавим као небо очима, 
свак га је волио и „код снаша“ је имао успјеха до миле воље. 
Он се сад поизмакао од осталих, прислонио уз један стећак, па, 

замишљен, пуши и надгледа једну ћасу медовине и мјешину ра- 
кије пред собом. И он је једини на овом скупу који савија не- 
какву ђузину у љужбину од кукурузовине те пуши на „цингар“. 
А тако исто он је једини овдје да зна читати и писати. 

А пред свима, као срндаћ пред својим јатом, стао голински 
капетан Грдоје Лакановић. То вам је слота од човјека: у бригади 
би му узалуд по снопу и струку и ђовди равна тражио. Црне 
масти као да је на диму сушен, глатко избријана лица, катра- 
насте и кратко ошишане косе, густа брка, оштра погледа с ути- 
ском опасне бездањице, остављао је збиља упечатак једног вла- 
стодршца из земље крша и крста. Ођевен је војводски: на њому 
златом везени џемадан од црвене вицете, зелена долама, срмајли 
токе, по којим му звецкају три медаље и Данилов Крст, мавене 
димије од шимпања са златним џеповима, златне подвезе, свитне 
докољенице, опанци са шпагом, и памучне мрежаче. Опасао се 
свиленим трамболосом и сахтијанским коланом, за којим му по- 
чива господарев револвер. О лијевој му бедри крива сребрна 
сабља, чији позлаћени балчак час-по поглади сусилно својим од 
мотике и косе ожуљеним дланом. У десници му шарени брезов 
чибук са сребрном симсијом, срмајли такумом и јајастим ћили- 
барским пипцем, који он, с времена на вријеме, халапљиво 06- 
зине те поносито одбије по који густи млаз модре тутун-тумбе- 
ћије. Над чело накривио дблистану капицу, на чијем се црвеном 
тепелуку сјакти златном жицом ишарани полукруг и монограм 
„Н. 1“, а под њим, сприједа на црној колути од свилене дера- 
вије, разбагашио му се позлаћени капетански грб. 

И, док сви остали сједе или излежавају, капетан Грдоје је- 
дини дуби и шета тамо-амо по гувну, час-по застајкујући, ослу- 
шкујући, и узнемирено погледајући путем уза Утес: види се да 
некога очекује. 


— Вала Богу, људи, на његову дару! виђасте ли што до- 
чекасмо, да ни и свете владике пред кућу долазе и проз племе 
пролазе» Ка' у сретни вакат... И благо га земљи, на коју се да ћ' 
и божија сјен нанесе!... зачегрља у једна доба, изненада, Отрт 
Суривук, баш као батал сат који одједном проради. 

— И о-0-ово је н-н-неко знаменије... потврди и у знак одо- 
бравања Отрту климну главом стари Бигец. 

— Лијепо је то, кад не људи не заборављају а часна не 
лица походе. Но сам се све препа', С нећемо бит' с тога светога 

госта, што ни иде. И за дивно ми је чудо, како га више не би. 
Смрче се, а њега ни још нема... додаде капетан, па се припе на 
један крш, те искриви шију и ходе пиљити уз бањски друм. 


— Ама јеси ли сигуран, да ће ти одиста наљећ' та' владика 
вечерас 'вудије, 42... обрати се Огребина капетану. 


— Ка' не, хаветињо!... дрну се капетан и пдобрецну на Огре- 
бину: — „Та не рекох ли ви, да ми је синој још стига' хабер од 
бањскога капетана, 6 је накав србијански владика ижљега' на 
Рисан, па про Гра'ова и Косијерева избио у Бањане, и да је на- 
каст данас наљећ' про Голије пут Пиве и до у пивски намастир. 
Па ми је прикрича' у писму, да га што вљеше дочекамо и уго- 
стимо, ка' што је то и он учинио. Но ха-а, соколови, на поса' 
се, да не изостанемо иза Бањана и Гра'овљана, кад ни на какву 
кланцу ни мејдану иза њих никад изостајали нијесмо; те да про- 
пратимо овог ни добросретног мусафира, да се чује с краја на 
крај господареве „Јеропе“, како је капетан Грдоје Лакановић 
с Голијанима дочека“ владику. 

То рекавши, наћули уши, десном шаком огради Кирицу де- 
сног уха, да боље чује, а лијеву наднесе над очи, да боље види; 
и заслуша се и загледа уз утеске стране; па, нити што чувши 
ни видјевши, скочи с камена на који се бијаше припео, одмахну 
руком к превали мрзовољно: 

— Никаква хабера. | 

— А ја се све бојим,... улеће се Буздо из прикрајка, какве 
смо т' ово среће, капетане, да ни се томе мусафиру ђе уз пут 
не деси какав ђаво, те да ни га наше очи и не виде — но за 
његовом главом, да-бог-да!... 


— Муч', с каменом ти стале! дрекну на њ, више из џум- 
буса но из убјеђења, спрдачина Отрт: — Да ли не знаш, да се 
владици ни у сну не може ништа рђаво привиђет' а то ли му се 
на јављу што зло окојасит 2! Кабасто је то, мој Буздоване, бит 
владика, па јес и пит шта му душа зажели и с Богом се сваки 
дан по седам пута разговарат, — кабасто! 


— Адх, како ни још не би Прента, јадан ти сам!... јекну 
капетан: Баш кад ми највише треба, њега онда ни у плећу. А 
он би највљеше зна' диванит' и причат' о старом земану и раз- 
говарат' то свето лице што ни долази. Ануте које од те момчади, 
потеците до у Међеђу Каменицу, те му додајте хабер, да дође! 
Ема боље!... 


ВРАТОЛОМИЈЕ 2 


У млађега поговора нема. Уколико би дланом о длан уда- 
рио,. два се ђетића одвојише из гомиле, гицнуше ногама па уза 
страну, да зову главнога кмета Прента Лакановића. 

Бигец се натокљечи на штап, па, догерељавши до Отрта, 
показа му на своју браду, и ходе га молити: 

— Ану, ј-ј-јадан, о-о-ону бритву да м' о-0-обријеш. С-с-сра- 
мота је о-0-овако н-н-необријан изаћ' п-п-пред владику. 

— Вјера бог, Бигече, та ти није рђава... Ела, Отрте, славе 
ти, по'итај; па да и с мене састружеш ово машине!... упаде Буздо, 
па, зинувши, стаде се чешагијати задланком по вилицама. 

Отрт би готов, па извади иза паса једно парче од пребијене 
косе, завијено до половине у љужбине од кукурузова класа. На- 
оштривши га тобож о ремник од колана, принесе кабао воде 
с убла, покваси Бигецово лице, и, сједнувши га према ватри, 
стаде га бријати. Огребина му је свијетлио лучем. 

Али како се „бритва бријачица“ показа исто толико тупа 
колико и „берберинова“ рука груба, Бигец се стресе од бола, 
разрогачи очи на Отрта, а дрекну као збоден бик: 

— А-а-а навуци је, и-и-спос' јој њен! О-о-одрља ме, ка 
в-В-вола!... 

Све прште у смијех сем — Отрта. А он, сасвим озбиљно, 
узе поново кајиш од колана, те, колико мога, навуче бритву о њ. 
Обријавши један образ Бигецу, напусти га, па прихвати Бузда 
да брије; а Бигецу најсвечаније обећа, да ће му обријати и онај 
други образ, чим с једним Буздовим буде готов. 

И таман он засио да брије Бузда, док се зачу коњски тапат, 
ема не од бањске но од пивске страже. Гослићани ослушнуше; а 
неколицина млађих отрчаше, да виде, ко то иде. Мало па не би, 
док иза једног грмена и полутаме изби голински командир, Гру- 
бан Трешњић, водећи коња седленика под свим рахтима и хор- 
мом за собом за узду. 

Сунце је баш залазило за бањску громаду и, тонући мору 
у пучину, посљедњом позлатом ивичило вијугаве и овђе-онђе ши- 
љате первазе вратоломне Сомине, Утеса и Његоша. Борови и јеле 
су по њима, онамо ђе их је било, личиле на накостријешену а 
окнивену чекињу по свињском хрбату. Запад је изгледао као у 
пожару, а један, тек појављени, прамен облака као у крмез обојен. 

— Добар вече ви, Гослићани! И јесте ли сви здравог... назва 
и пита се командир Грубан са скупом, банувши међу њих и по- 
здравивши их руком по војнички. 

— Добра ти срећа и добро ни доша, командијеру!... по- 
викаше Гослићани сви једногрлице, одајући му тако исто поздрав 
руком, а млађарија чак и устајући на ноге испред њега. 

Командир Грубан је момак у пуном јеку, капетанових го- 
дина, смјеђ и наочит, бијела и лијепо избријата лица, кратко и 
правилно ошишан, зафитиљених брка „на пасјалук“, ођевен 60- 
гато као и капетан, само с том разликом што је он мјесто хер- 
цеговачких тока и доламе имао на себи црногорски златајли фер- 
мен и бијелу свитну гуњину. Међу очима му се сјактила позла- 
ћена командирска биљега а о бедри висила проста војничка сабља 
са корама од тенеће и златним кајишима. Фермен му је, с јед- 
нога рамена на друго, био искићен медаљама, крстовима и зви- 
јездама. На ногама је имао чизме. Кад је говорио, старао се да 
„осијеца“ и усиљавао се да што боље подражава црногорско на- 
речје, — ма да му то често није испадало за руком, па је не 
једном служио за подсмијех Отрту и дружини. 

— О, добро доша', командијеру! поздрави га капетан као 


и сви и пружи му руку: — И ако Бог да> 
— Боље тебе наша', капетане!... отпоздрави га командир, 
и, рукујући се, настави: — А ја ето поша у сусрет нечесовом 


владици из те Шумадије, за кога ми рекоше е ће наљећ' овуди- 
јена на Голију. Па, чоче, ка' је ово примрачило, мишлим 6 би 
му се за мало конака и починка ваљало постарат. Те ка' вељу, 
да га водим у До кући, нека пречамиња. Тамо ће му да-ти бит' 
понајљевше, почем у цијелој Голији нема ни лијепе куће ни чисте 
постеље до у мене. Па, ако ћете ми га уступит.... 

— Шта» ШтаааР!... прекиде му ријеч капетан, а раздрије 
се као јунац и разрогачи она два своја црна ока као тенац, и 
сав се стресе од некаква зора. — Шта то рече, Грубане Треш- 
њићу, и јеси ли при себи, а2 Зар хесапиш, е је то тек тако доћ' 
па ми испред носа и с кутњега прага зинзат' мусафира, а2! А да 
нијеси погодио, божија ти је вјера!, па да ти је џеп колико го- 
линска вала а кула ка' господарев палац — не било примијењено! 
(Ту се удари шакоп по устима). Но ако си доша', ка' и остали, 
да га сви заједно ође сретемо и о'ђе га, пред мојом колибом, 
одсједамо и стимамо с овијем што имамо, онда добро; ако ли не, 
а ти, братац мој, мичи за раније оклен с и доша', док си читав 
и док није друга била сад на 'ви час!... 

И, то рекавши, крв му подиђе у лице и нали му се у био- 
њаче, међу обрвама му скочи гука као јелов чвор, лијева му рука 

грчевито стеже балчак од сабље, а десна му и нехотице сама по- 
леће на револвер иза колана, и сав се стресе и најежи као да на 
мрцину нагази. 

Командир Грубан се нађе у чуду; и, осјетивши шта од шта 
може изаћи, омбча гласом и снеби се држањем; па некуд понизно, 
меко и молећиво ходе стишавати бланутдга капетана: 

— Ама разлогу се, капетане. Не вељу ја, чоче, 6 га, ка' и 
ја, не би умио дочекат и сваки други голински домаћин; ема 
која фајда, кад га ниједан нема ђе примит' ни увес' ни да сједне, 
да је кабил. Ето колико је данас голинске капетаније и домаћи- 
нах, којијема дере у тору крд од по пет стотинах козах и овацах, 
ни у једнога, ка: што ти ј и саму пожнато, нема куће по начину, 
ни у кући покривача ни простирача да ваља и... 

— Шта нема, пасји сине» Ти то да кажеш, да нико ништа 
нема освем тебе у Голији, Трешњо од Трешње, је ли2!... загра- 
јаше увријеђени сељаци сваки са своје стране и слебуташе се око 
Грубана. 

Виђе Отрт „у које се воде угазило“ и да ту има „млива и. 
за његове жрвњеве“, па се муну међу сељаке, подаракајући јед 
ног по једног да не даду да им мртви Трешњићи „кидају нос 
између очи“; затим се прогура до капетана те му даде прстом 
знак на капетанску биљегу што носи и на командира Грубана 
што тобож ради на томе да му је обрсти; и најзад се дошуња 
до командира, те му пришапну да гледа по-што по-то било да 
превари Лакановића те им одведе владику, па било то да им 
га украде. 

Настаде комешање, џагор, препирање и граја, као да се во- 
лови бучу по ћЋерани. Једва се најзад, пошто је сваки „казао 
своју“ и то не по једном но и по десет пута, гомила поутиша 
и Грубан поново доби ријеч: 

— У памет се, љуђи бож:и, и чујте па пресудите! Ја што 
сам пљунуо не полизах; а што рекох не порекох, но да в' и по- 
новим. Треба чоче да жнате, 6 владика није мала работа. То је 
господин чојак, и то вељи господин, и мулућ потенцима раван. 
Па дочекат' тако лице и дат: му џевапа, ваља бит капац. А за 
то није доста имат' но треба и умјет'. Ви стесви — а не биди 
ви жа' — научили да живите по оној нашој старинској: плети 
котац ка“ т' и отац. А то се, у данашње вријеме и према сва- 
коме, више не може. Владику, богме ка“ владику, треба лијепо 
срес“, и у лијепу кућу увест“, и лијепо га сјес“, и лијепо га по- 

дворит, и паметно га разговорит, и у чистини га одморит“, и 
дати му изобила ема што лијепо и да изије и да попије, и би- 
саге му напунит“ госпоцкијем брашњеницима, и чојски га испра- 
тит“ и сретна му пута пожељет. А који то све од вас офена 
може и умије» Реците по души! А и сами жнате, 6 је у мене 
нова кула — не бих се занаго постидио да ми у њу прво лице 
у нашој држави сврати; и у кули свака уредба ка“ у локанди; 
починуће старац ка у Бога дома. А — да прости Бог и ваши 
свијетли образи! — стопаница ми паћ и дочекна и сображна и 
умјешна око свачеса, ка кад јој има по коме доћ': јер није то 
шални поса' нић' са господарског чокота насред Бајицах — услу- 
жиће га ђаконијама и преслачицама и пјатанцијама од сто руках 
и хиљаду струках, ни да је за царском софром у Петрибору. А 
у моме се подруму може наћ“ у свако доба старог вина од се- 
дам година и ракије препеченице, да би је на ране превија“. Мли · 
јека, сира, скорупа, грушавине и медовине ће му бит' изобила. 
А заклаћу му занаго и овна испод звона, само ако узмрси, ка' 
су ово Петрови пости сад. И, на ултими, ни ја нијесам чесова 
шуша, но, иако нијесам био први, а оно сам бауља' иза првијех 
и гле'а шта љуђи раде. Изучио сам толике војне наутике почам 
од „гилмазије“ до велике господареве „подофицијерске акаде- 
мије“, — ви то лијепо жнате таман ка' и ја. Бог ми је да' вучке 
очи и ово мало језика, те ћу, над у Бога и моју скопос' и бра- 
гадурство, умјет на сваку владичину по три отповрнут. Бастало 
ми се занаго вазди дослена показат' и на дивану и на мејдану, па 
дако ме стари талик не изда и вечерас. Ето зато сам с и по- 
тежао до амо; а ви, ако ви се, чоче, што крива, хајте са млом 
у До, па сједите и разговарајте сву ноћ с владиком, — ја ви 
не браним, само ако ће он. 

— А-да није, чојче, још никад нико грабио Лакановићима 
поштење ни на крвавој пољани, ђе барут гори пред очима, ато 
ли ће пред кутњијем прагом и у мирно доба, кад суди закони 
правда господарева. А мени га ни теже праће нијесу могле до- 
скочит', па ми га, валај, не дохака ни твоја „наутика,“ Грубане, 
брез у за' час по једног од двојице вечерас, не!... бусну се ка- 
петан, погледајући командира акосимице а наброћен и накостри- 
јешен као рис. 

— А-да не, божија ти је вјера, не!... потврдише сељаци 
урнебесно и једногрлице. | 

— Давно се казало: нови касапи испод репа кољу... од- 
вали Буздо, машући чибуком. 

— Д.д.доша' в..в..вакат, да у..у..ши из оп..п..панака у.,у.. 
уједају — замуца Бигец, пријетећи тојагом по невиђелици. 

— Некате, љуђи, не рогушите се брез невоље. Ја ако рекох, 
не посјекох... ходе их стишавати командир, ни сам не знајући 
како да се извуче. 

— А нико ти, валај, немрчипушко трешњић ка, ни сјека' 
није од Косова ни прије Косова, па га неј нити... грмну Огре- 
бина, па му се унесе у прси са стиснутим шакама, исколаченим 
очима и шкрипећи зубима као тестером о камен-љутац. 

Такав изазивачки став, пријетеће држање и бунтовничка 
нахереност једног простог, подчињеног му, војника рани сујету 
ти увриједи командирско достојанство Грубаново више но сви 
заједљиви изрази капетана Грдоја и осталих Гослићана. МИ не 
водећи рачуна о мјесту и приликама ђе је, обузе га ијед и не 
мога се уздржати да им не покаже ко је и шта је и он. Суну 
као варница усред гомиле, и грунувши се шаком у прси, про- 
дрије се на сељаке као чобан на раштркану стоку: 

— Зар се тако говори са млом>! Жнате ли ви, 6 сам ја 
"ваш командир, и 6 ћу ве све, ако ми неки ђаво дође, повезат 
ка' коње> Но саул!... 

То дејствова на узрујану гомилу као уље на огањ. Капе- 
тан се Грдоје проби као холуј између браственика, рупи пред 
Грубана, унесе му се у прси, а прсте му учепрљи под нос, сав 
уздрхта, и, вичући у љутини да су све стране од Гослића до 
Црноврха јечале, зајаврица: 

— Ко повезат', гњила подрепнице трешњић ка, ајар Не било 
ти га за душу и оцу и мајци, ако смио те не стио! Зар се ти 
"нађе вечерас, да своје ушљиве гаће истресаш пред мој праг, је 
ли! У што си ти очи уз о, узмо ниједна и печобразе, да би ли 
узмо и печобразе, а-ја2! Шта ти мислиш, ...на што ли си кре- 
нуо2! Ако си ти командијер, и ја сам капетан ; а бољи сам чо'јек 
и виши кућић и старији кољеновић и прибранији међу људе и 
"од тебе и од твога ћаће и од свакога твога од Косова и прије 
Косова, па иако ми није глава у берберници а пустуља у ашчи- 
ници ка' и теби и иако нијесам баички зет и ћипурски кмет ка' 
и ти. Час и поштовање томе лику господареву што је на теби 
(ту показа чибуком из љевице на командирски грб на Грубано- 
вој капици, а десницом му учини „пату“ под војнички), а теби 

га ево (и ту му га одмјери од шаке до лакта)! И да си се из 
ове стопе вуциња“ одовлен, 6 ћу, тако ми Бога, ако ми неки 
ђаво дође, сву ову стожину сломит“ ода те ка“ по кобилатини !... 

На то командир плану, па хити руком за револвер. Он за 
револвер, а капетан за сабљу, па загон један пут другога. 

Док утолико, баш као кобац из небуха, рупи Огребина 
међу њих; па, уколико би рекао, шта -би, шчепа и подујми Гру- 
бана преко сриједе, баш као хазгинаст бак брљак сијена; из- 
диже га према себи, па њим по сред сламе: буп! 

Лупи жалосни командир брдоножице и стаде га копрцање 
и стењање по слами, баш као тек приклата пијевца. На једну 
му страну одлеће капа, на другу сабља, на трећу револвер, на 
четврту ордење. А сељаци се слебуташе на њ, неко са штапом 
а неко с чибуком, стојећи их дрека као волова на букалишту: 

— Удри никоговића! Удрите поганског сина ниједног! Он 
некоме да кида нос!... 

И зло би командир прошао, да му не би истога капетана 
Грдоја и — Отрта Суривука. Но се њих двојица уплекај међу 
сељаке, отури Огребину и заклони собом Грубана, вичући јед- 
нако подивљалој гомили: 

— Не, браћо, ако Бога знате! Срамота је педесетина на јед- 
нога. Одаље ! 

Утолико се и командир дигне са земље, дохвати нога и 
дочепа коња, који, уплашен, бијаше одбјегао у један од рупе- 
љака што воде долу м кули командиревој. И одјезди и без лаку- 
ноћ. Отрт је био једини из гомиле, који му се помогао отрести, 
уљудити и узјахати. М њих су двојица на растанку неколике 
ријечи шапатом измијењали; али шта и о чему, то, сем ноћи, 
нико нити чу ни разумје. 

То пак Отрту није ништа сметало, да чим Грубан одјури 
трком а он се поврати међу „своје“ на гувну, лане: 

— Е, виђесте ли, људи, оне неваљале сплачине Трешњића, 
ђе шћаше да ни подлије воду, бога ми, ка да нико међу нама 
соли з0об'о није и к'о да је он са сунца сиш'о а ми из вучије 
јаме поникли! Прикопила га она командирица, баш к'о пјеши- 
вачка крошња квочку с пилићима, па не зна куд бјесује. Ето 
му га сад: што је тражио, то је „чоче,“ „божа ти вјера“, „жа- 
наго“, и наша. 

— Тако је, бели!... потврђују сељаци, намјештајући се ђе 
је који хтио или ђе је и прије био. 

Капетана опет спопао некакав немир и зла слутња којој 
се узалуд отимао. Узодао се тамо-амо по гувну, и само што 
пукће на нос и на уста као шарган испод греде, и с прекидима, 
више за се но за остале, говори: 

— Не пада снијег да помори свијет, но да свака звјерка 
свој траг покаже... Откад „му“, тамо-њему, оно преклани го- 
сподар — да га Бог живи! — одузе капетанство па га даде 
мени, отаде му је ђаво закопара' под чапру, па, да може, у 
чаши би ме воде попио. Дан и ноћ мисли и довија се од сваке 
руке, како ће ми сломит' врат те капетанство повратит' на свој 
дом... Да сам га сад пуштио да проведе владику својој кући, 
сјутра би му, зором бијелом, одлећела сахија с писмом до у 
Бајице, а из Бајица му пунац грмачио право „под Бријес“, те 
ме опањка' сестрићу, и, може бит, ово ми мало капице и части 
обрстили. Ема бечак. Знају Лакановићи свакоме ко неће љуцки 
но пасјалучки, кускуном по репу, знају; а бастало им је вазде 
одрубити дебло при самоме коријену, и то на-кратко.... Но учи- 
њесмо ли... нешто... ово, добро, људи, што га онако испратисмо2 
И да не због тог какав паламар не забрљешти 2 

— Ништа боље, капетане — одговорише му сељаци у 
један глас. 

— Боље змију коцем у капуру, но ш њом у њедра, па 
сјутра-дан она у траву на ледини а ти под ледином.. заврши 
Отрт и потапша Огребину, јунака вечера и догађаја, по раменима. 


И вече је већ „дијелило жељу са свијетом“. Копренасти му 
сутон обавио Голију као бијела зеницу. У њ се утопила брда и 
долине и све што је на њима и под њима; и свесето слило у 
једну мрку масу, из које још једнако бије, и ако с постепеним 
попуштањем, млак дах покојне данашње жеге. 

Небо се заокружило над уморним свијетом као огроман 
сач од плавог мерџана, по коме се звјездана жерава с божијег 
жртвеника разасула те сјакти и трепери попут разбацатих але- 
мова по плавом плашту каквог индијског цара. Млади се мјесец 
у виду сребрног српа прибио у једно ждријело између два го- 
линска брда на истоку, па, као расипан богаташ који је преко- 
дан проћардао све и постао убог, нити зврчи оком нити се истиче 
скоком; и казао би, да му, у овом тренутку, цијело биће ништа 
друго не представља и не означава сем почетног слова од ри- 

Дело, књ. 66. 3 

јечи сиромаштина. Кумова се слама, попут развијаног пепела 
испод небеских ватара, разасула преко цијелог неба, од Дуге 
па до наврх Његоша. Гледајући је, побојао би се да ће се сад 
просути по земаљском тлу, или, ако је морски вјетрови спод- 
бију, да ће је све у море спухати. Али она ни хабера: ђе је 
видиш и како је видиш, она ту и тако од искони стоји и вје- 
кове броји и сам Бог зна докле ће тако да се роји и зашто 
постоји. 

Над Утесом онај исти вечерашњи облак. Непомичан и охол, 
као и сваки никоговић и као кад нема шта да га ћушне с не- 
заслужене му висине. Само што сад није више обучен у златно- 
рујну багреницу од малоприје, у коју га ћудљива судбина, да 
би се до миле воље могла насмијати над скоројевићском му та- 
штином, бијаше мало-час заођела и, у тренутку кад се његова 
несојска надувеност стала највише пућити и зорити, свукла му 
је и разголитила га, и само му, али и то за који часак још, оста- 
вила крмезом му опточене доње порубе према западу. А он за- 
клонио собом и својом црњавином читав један крд звијезда, те 
чини утисак веома грдног младежа на небесном образу. 

По Голији врева. Неђе се дозивају планинштаци, неђе пу- 
цају чобани преко торова, неђе лају пси, неђе прашти кавга с 
псовкама између завађених комшиница, а кеђе се разлијеже дер- 
њава ђечине и кривњава жена које разјарени мужеви немило- 
стиво чибукају за дневна им „согрешенија вољнаја и невољнаја“. 

У Гослићу планинке и још музу на стругама од торина и 
помужену стоку пропуштају изван, ђе је дочекује млад и обла- 
порно је обиска сати. Блејање оваца и јањади, вечање коза и 
козлади, и рикање крава и телади се мијеша с гуслањем каква 
расхазурена чобанчета или простачким молитвањем по кога ђеда 
што се начетворио више торине, скинуо капу у лијеву шаку а 
десном се крсти и клања према истоку и звијезди вечерњачи те 
призива све свете по имену и дјелима: да га „опросте грија“ и 
да му помогну. 

На гувну поред Ћеране тутњи ватра. Над њом кркља ко- 
тао. Око њих стоји пуцањ варница што полијећу с расклањча- 
тих главања и капи од паре што скачу с врелих кључева из 
котла, те изгледа као да се вода и ватра својим муњама и стри- 
јелама боре за превласт над — голинском капетанијом! Од пла- 
мена се разасјало свуд унаоколо, те се, чак издалека, могу рас- 
познати људска бића како се, као какве гробне сјенке, мичу 

по гувну. А њима у колико пламен обасјава и згријева до за- 
знојености предње дјелове тјелеса, окренуте према ватри, у то- 
лико им црње мрак пријења за потиљак и лијепи им се за леђа 
и остало острага, а роса им влажи косу и пробија кроз јадо- од- 
јећу им на леђима. 

И још се капетан Грдоје с дружином не повратио од ма- 
лупређашњег узбуђења, док пуче пушка саврх Утеса и зазва ч0- 
вјек што га грло доноси: 

— Ооо ка-пе-та-не Ла-ка-но-ви-ћуууу... 

— А-ну некате, шта сте заџагорили, ђаво ви га затиснуо! 
Ка да неко зове... викну Грдоје на сељаке, који лармајући и 
машући рукама, сви у један мах и у један глас објашњаваху, 
сваки на свој начин, вечерашњи догађај с командиром Трешњићем. 

Сељаци утркмише. 

Дозивање се понови. 

Капетан искочи на један цикуљ поред пута, сави шаке око 
уста и раструбари што икад боље може: 


— А који зове, неборе, кооо2... 


— А ево ти владике, но се на ноге, соколе, на ногеее !... 
одговори му глас саврх Утеса. 


— О, Богу 'вала, кад вет једном стиже!... кликну капетан 
весело, сишав с камена. Па стаде наређивати около-стојећим: 

— Ти, Отрте, приготови ракију за добродошлицу... Ти ћеш 
му, Огребино, чим избије, при ватит коња и помоћ му да сјаше... 
Ти му, Буздо, простри онђе мало сламе, јадан, и по њој струку 
и пустину, да човек има ђе сјес и ода'нут... А ти, Бигаче, иди 
у уљаник, те уби још једну челу и донеси пуну крцату ћасу меда 
у саћу за вечеру владици... Ви, остали, подстакните ту ватру, 
неће ли се то мало кртоле што прије скуват... А, кад ни прима 
ови добросретни гос, сви ћете поскидат' капе ка и ја и присту- 
пит му руци ка и ја и једном ријечи чините све што и ја. Јесте 
ли чули 2 

-— Јесмо, јесмо, капетане. Ни бриге те за то... одазваше 
му се сељаци у један душак. 

Капетан им нареди да се уврстају, све један до другога, 
поред пута, и да прихазуре оружје. Сељаци потпрашише кубуре 
и навише револвере, како је ко што имао. Капетан искочи преда 
њих, и, табанајући од нестрпљења, ходе ишчекивати миропома 
занога госта. 

Мало па не би, зачу се тапат коња и говор придошлица у 
мраку. Тренутак, два, и из мрака се појави на лучеву свјетлост 
с гувна прво једна одрпана прилика бањскога кириџије што во- 
ђаше за собом коња на коме јахаше владика; затим се указа коњ- 
ска глава с вратом и прсима, и с десне му стране један од три 
голинска војника што му их капетан у сусрет бијаше изаслао и 
који придржаваше владику да не пане; и најзад се, кад се обре- 
тоше пред самим гувном у близини грдне ватре и на два корака 
од лученосаца, виђе и цио коњ и на њему владика и с лијеве 
му стране други а озади трећи голински војник како га попри- 
државају и чувају. 

— На мирно и шемлук!... скомандова капетан сељацима, 
држећи у десној руци голу сабљу изнад главе а у лијевој чибук, 
и дерући се да се на пушкомет хода могао чути. 

— На мирно и шемлук!... поновише у урнебесу сељаци, да 
им је дрека седам пута узастопице одјекнула уз голинске бре- 
жине. И ни издушити себи не дадоше, а опалише плотун из сво- 
јих пушака, да би рекао С се небо проломи а земља пропаде, 
тако се пуцањ разлеже и јекну на ведрој ноћи међу сировим пла- 
нинама. 

Стока се блану и прхну на све стране. Пси заурлаше и за- 
јаукаше, као да се јато вукова сурва у Гослић. А кљусе се под 
владиком дрну, пропе, фркну на нос и стрмоглави јахача. 

Владика груну десним раменом о једну подзиду поред пута 
и објема се рукама прицапи за неки церићак што ту бијаше по- 
никао; а стаде га дрека као “топадца. Пратиоци му, капетан и 
неколико отреситија сељака притрчаше, те једни попридржаше 
коња за вођице а други дочекаше владику на руке, извукоше 
му ноге из бакрачлија, и скидоше га на тле. И, како владика не 
престаде охкати и јечати и колачати очима од бола, то га Голијани 
понијеше на рукама између себе до сламе на гувну те га ту по- 
садише на прострту пустину. 

Не гледајући на то како му је, капетан скиде капу па се 
загна први те целива десну руку владици, говорећи: 

— Добро доша', свети владико, и благослови!... 

Остали сељаци, по угледу на свога старешину, поскидаше 
капе и навалише сваки са своје стране, баш као мухе на стр- 


вину, те зађоше љубити владику, одавати му добродошлицу и 
искати благослов. 


ВРАТОЛОМИЈЕ. а 


Владика се нађе на муци. Заборави убој при новој биједи. 
Покуша да се отме испод њихових неумивених ручина и бала- 
вих пољубаца; и на једване се јаде искобеља између њих, те се 
повуче назад к стијени, одакле, надвисивши их све и обасјан од 
главе до пета широком пласом огњеве и лучеве жуто-црвене 
свјетлости, рашири руке, као гавран крила, над њиховим гла- 
вама и све их одједном благослови: 

— Да сте благословени! И боље вас нашао !... 

Тек сад је и он сељаке и сељаци њега боље виђели. И нити 
су се допали сељаци њему ни он сељацима. Прве већ и знамо 
ко су и какви су, а сад да видимо и владику. 

То вам је још држећи старац од својих пет крста, пун, 
румен, с гојазним вратом и надувеним од сала куљама. Сиједа 
му, проријеђена и округла брада пала до испод котаоца. Очи 
му, којим се не зна боје, зарасле у обрве и трепавице с једне 
и дебеле наборе гојнатих образа с друге стране. Из њих му 
жмирка неки потмуо, лукав и похотљив сјај. На глави му, по 
дугој бијелој коси, владичанска камилавка од љубичасте кадифе; 
на њој му сприједа над челом дуг и широк крст од сребрног 
ширита; а озади му се, саврх камилавке па до кукова и с једног 
рамена на друго, разапео калуђерски убрадач од црне свиле. 
О врату му двије златне верижице, а о њима му на претилом 
трбуху виси златан крст с распећем и срмајли-бисерна панагија 
с Богородичином иконом у средини. На њему црне мантије до 
земље, наранџасти свилени појас око струка, и лаковане ципеле 
на ногама. У једној руци премеће црне бројанице, завршене 
златним крстићем и китицом од жуте свиле; а из друге се опире 
на скупоцјену штаку, у чијој се сребрној рукуници блиста из- 
резати Христов лик. Говор му тих, опрезан и срачуњен ; а поглед 
подмукао, несхватљив, безизразан, калуђерски. 

— А уби ли се, свети оцог... упитаће га капетан, више да 
би запођео разговор но што је саосјећао владичин бол, од кога 
му се ријетки гост једнако лецао као од уплатњена ножа. Па, 
и не чекајући одговора, отрча до бањског коња, те га дерну 
ногом у слабине колико икад може, вичући: 

— О, да здурљива кљусета, вуци му г' изјели ноћес, ђе ни 
умало чојеку не проли мозак на праг од куће! 

Кљусе се стресе од бола и ударца, као да га ко ножем жбацну. 
Сељаци притрчаше и, понављајући исте ријечи капетанове, за- 
окупише млатити јадну живину ко чим стигне и како ко може. 

И једва је очајном Бањанину пошло за руком, да свог неталичног 
коња извуче и удаљи од незаслужених ћотека разјарене голин- 
ске гомиле. И, растимарујући га и путећи у једној одаљој долини, 
у заклону црне ноћи а на бујној чаирској трави, бањски је ки- 
риџија проклињао и за небо уједао и псовао и Голију и Голи- 
јане и голинског капетана па и самога владику; и ту се, голо- 
глав и осамљен, у највеличанственијем храму природину, пред 
црном и тврдом земљом под собом и мрачним а опасним плани- 
нама око себе, и небом и звијездама над собом, заклео и завје- 
штао: да ће им се, из истих опанака а на исти кантар свима 
осветити. 
(Наставиће се) 


НЕВЕСИЊСКИ. 


ПИТАЊЕ О СВОЈИНИ ЗЕМЉЕ У СРБА 
ПОД ТУРЦИМА 


У ЗВЕАОЕД, 


Крупно је питање, у чему су доласком Турака измењени 
аграрно-правни односи у старим српским државама. Измене су 
биле велике у области садашње Србије. Ту, управо, једва да може 
бити говора о делимичним изменама, но о промени свега дота- 
дашњег уређења. У Босни и Херцеговини ствар је друга. С тога, 
док испитивање аграрно-правних односа у независним српским 
државама има за Србију поглавито историјски значај, познавање 
тога доба из историје Босне и Херцеговине неопходно је потребно 
за разумевање односа који су за тим под Турцима наступили. Па 
не само то. Док је модерна Србија потпуно рашчистила са аграрно- 
правним стањем које је од Турака затекла, окупација, а за тим 
анексија Босне и Херцеговине није у том погледу у суштини ништа 
изменила. Отуда је за правилно разумевање садашњости особито 
у овим двема земљама потребно проучити цео историјски развој 
тих односа, под Турцима, као и пре Турака. 

Професор бечког Универзитета, г. Ог. Карл Гринберг у своме 
делу „Пте Артгагуегаззипе ипа даз Огипдеп аз позрго- 
б]ет 1п Возпеп ипа дег Неггесоу!па,“! посвећује ранијем 
добу две прве главе. Једну, времену предосманлијском, а у другој 
расправља о утицајима турске владавине и исламског права на 
аграрно-правне односе у Босни и Херцеговини. Писац је схватио, 
да је ради потпуности његове расправе било потребно заћи у 
прошлост. То је схватање без сумње тачно. Али је ваљало још 
истаћи, да је између тих етапа у историјском развитку аграрних 
односа Босне и Херцеговине постојала врло тесна веза, да су се 

те етапе, тако рећи, преливале једна у другу. Друга замерка, 
овом иначе озбиљном научном делу, у томе је, што је писац био 
доста површан при испитивању ранијега доба. За проучавање од- 
носа пре османлијског освојења њему је недостајало знање народ- 
нога језика. С тога не само да није могао радити непосредно по 
изворима, но се није могао користити ни радовима објављеним 
на српском језику. А тих радова има, и ако не обилно. У њима 
би г. Гринберг нашао корисних података, и ако су многа важна пи- 
тања, нарочито о положају тежака, остала нерасветљена' 

О времену османлијском постоје, крај српских, и страни из- 
вори. Г. Ог. Гринберг није се ни њима потпуно користио. Отуда 
се наилази у његовом делу на приличан број нејасних, па и не- 
тачних места при излагању важних питања из области мусломан- 
скога права, приватнога као и јавнога, и турске историје. А треба 
знати принципе мусломанског приватног права, да би се могао 
извести закључак о томе, у колико су се под његовим утицајем 
изменили аграрно-правни односи у освојеним земљама. Испити- 
вање јавно-правних односа Османове Царевине важно је с тога, 
што место старе властеле пронијара и баштиника, наилазимо на 
спахије, аге и бегове, па је потребно знати, у колико су с дру- 
гим именима дошли други односи. И турска историја пружа по- 
датке потребне за расветљење ових заплетених питања. Она треба 
да нам објасни извесне промене које су се извршиле у току оно 
неколико столећа османлијске управе; она треба да нас обавести 
о томе какви су имовински односи пређе у ствари постојали, и 
да ли су извесни принципи турскога права и извесне одредбе 
турских закона имале у примени значење које би имали у мо- 
дерном добу, при садашњем схватању и садгшњим односима. 

Овој краткој расправи циљ је, да једним делом попуни пра- 
знину, која постоји и после рада г. Ог. Гринберга у познавању 
аграрно-правних односа Срба под Турцима. 


|. АГРАРНО-ПРАВНИ ОДНОСИ ПРЕМА МУСЛОМАНСКОМ ПРАВУ. 


На основу Корана, земља у мусломанској држави обично 
се дели на две категорије, према томе какав је распоред учи- 


! Радовима г. Ст. Новаковића, који је највише писао о овоме, и које Јирс- 
чек у свом најновијем делу тако јако истиче (Сопзгапшп Јтесек, „5гаа! ипа Се- 
зе сћан то пибејаКеттсћеп Зегтеп, стр. ТУ), писан се користио само по цита- 
тима наведеним у расправи г. Пг. Милана Влајинца, Пле автапзсћеп Мета ве 
Чех тиејанегсћеп Зељђлепз (Јепа, 1903), 

њен њима у тренутку освојења. Земље, које су биле подељене 
међу освајаче, или остављене становницима који су пре завоје- 
вања прешли на ислам, звале су се десетинске. Како се де- 
сетина каже арапски ашр (турски ушр), то су ове земље по- 
знате под именом ашрије (ушрије). Оне су биле потпуна својина 
лица којима су биле додељене. На њих се није могла ударити 
никаква друга дажбина, до један порез религиозног карактера 
који је износио десетину приноса земље. Отуда су оне и име 
добиле. На личност се није ништа плаћало.: Десетинских земаља 
било је врло мало. По сагласном мишљењу свих обавештених 
писаца, њих у опште ван Арабије није ни било. Разлози за њи- 
хову малобројност били су делом војничке, а делом финансијске 
природе. Обрађивање земље апсорбује човека, одузима му доста 
времена и одвлачи пажњу на миран привредни рад. А то је 
могло нанети штете развијању војничкога духа и војничке спреме. 
С друге стране, десетинске земље давале су незнатан доходак, 
а држави, која је непрестано ратовала, требало је све већих 
средстава. 

Још је изузетно од правила, а по одлуци пророковој и првих 
мусломанских калифа, било десетинских земаља (у областима: 
Мека, Басора и Арз-ел-Ареб), које су, дакле, признате биле као 
права својина становника, а држали су их неверници. 

Све друге освојене земље биле су остављене у рукама 
њихових дотадањих становника, под теретом извесних дажбина 
и с извесним ограничењима. Те су се земље звале харачке, по 
имену данка (харач) којим су оне и њихови поседници били оп- 
терећени. Поседници харачких земаља били су немусломани у тре- 
нутку кад је освојење извршено. Ако су доцније и прелазили 
на ислам, они нису били ослобођени харача на земљу, те ова, 
према томе, није мењала свој карактер, т. ј. није од харачке 
прелазила у категорију ушрија. Харачка земља задржавала је 
свој карактер, и ако би је доцније купио мусломанин од рођења. 

По турском праву, харачке земље не сматрају се као сво- 
јина њихових поседника, но су опште народна, мусломанска, одн. 
државна својина. Само су они народи задржали својину земље, 
који су, примајући власт мусломанску, закључили капитулацију 
с изречном одредбом, да својина покорене земље и даље остаје 


1 Рг. Могт5, Кесћегсћез зиг Ја сопз иноп де Та ргорпеје дапз [е5 рауз 
тизштапз, е зиђе фатетеп( еп А!гепе (Јоштпа! АзјаН це, 3е зепе, [оте 14; стр. 47) 

у њиховим рукама. Но оваквих земаља било је тек по изузетку,. 
већ и с тога што се мало који народ покорио мусломанима на 
основу капитулације. Мусломанске књиге закона Хидаја' и 
Мултека“ констатују, прва за Ирак“, друга за Сеуад“ (Ирак и 
Сеуад су разна имена за исту област на Арабијском полуострву), 
да земља, и ако је харачка, ипак је мулк-својина становника. 
Према томе, није тачно, кад г. Д-р Гринберг узима као правило, 
да покорени становници харачких остају мулк-сопственици земље 
(ор. сЕ., стр. 14). То истина тврди Хамер". Али радови тога од- 
личног зналца ориенталских језика могу понајчешће послужити 
само као, не увек најбоље сређена, грађа. Закључци су му непо- 
уздани. Но он их доста ретко и изводи у питањима аграрно- 
правним, већ се задржава на томе, да изнесе прикупљене по- 
датке". 

У потврду нашег мишљења могу се навести не само Белен, 
чији је најважнији рад (М. Вешт, Еиде зиг Ја ргорпеје Топсјеге 
еп рауз тизштапз ег зрестаетеп! еп Тшаше“) био познат г. 
Рг. Гринбергу, но и други писци, који су о овом предмету 
писали на основу мусломанских извора. Међу овима довољно је 
споменути РОг. Вормса, чији су радови“, напоредо с Беленовим, а 
можда и више од ових, имали великога утицаја на доцније рас- 
прављање овог прилично заплетеног питања. У тексту Мултеке 
има исто тако потврде за горње мишљење. 

У излагању г. ОПг» Гринберга налази се једна крупна не- 
тачност, која би имала фаталних последица за правилно разу- 
мевање аграрних односа у Босни и Херцеговини, да их је писац 
покушао да објасни на основу мусломанскога права и историје. 


1 Хидаја је правна књига ханефитске секте, састављена у 12. веку. 


# Она је нарочито важна. Издата је по налогу султана Сулејмана у 16. веку, 
и обухвата сав религиозни и грађански шеријатски закон. (Потпун превод, којим 
смо се и ми у овом раду служили, објављен је у Јоштла! Азтанаџе, ХУШ. стр. 
410 и др.). 

8 Соп!. От. Могтв, ор. с! Јошгпа! Азјанаџе, зег. Ш. (оте 14; стр. 359—1 


4 Сопћ. Вепп, Јошт. Азтанаџе, 5ег. У., јоте 18; стр. 314. 

5 Јозерћ уоп Наттег, Пез озтатвзсћеп Кезсћез 5З!аабуегјаззипо ипа 
згаа! зуегма ипо 1. Тћеп, Пле З!аабуелаззипо — Млеп, 1815. 

6 У осталом, Хамер је то своје мишљење изменио у доцнијем делу: Сђег 
Фе ГАапдегуегма пр ип(ег дет Сћашате., Вегп, 1835. 

7 Јоштпа! Азјанапе, Уе Зепе, ХУШ и ХЛХ. Рапз 1861/2. 

8 Рг. Могт5, Кесћегсћез, ејс. (Јошта! Аззанаџе, 306 зег. |. Х/У, 4е зег. 1. 1 
и 3). — Затим, Пе ја сопе шоц (егНопаје дез рауз таи зиј папу (Кехце де Г ер ја- 
Поп е! де Јипзргидепсе, де зепе; Рап5, 1842). 

Г. Рг. Гринберг вели, да су у Босни и Херцеговини, кад и у 
осталим доцније освојеним европским областима, земље прогла- 
шене као државне (ерази мирије или, краће, мирије), и да 
се обрађени делови њени, према томе коме их је држава усту- 
пила, деле на ушрије и харачке. Прво је тачно. Све освојене 
земље у Европи, нарочито правним уредбама 16. века, прогла- 
шене су за државне. Тим самим искључено је, да у поменутим 
областима може бити десетинских — ушрије земаља, јер оне су 
потпуна својина становника. Осим тога, историја није забеле- 
жила, да је и у једној области за владе Османлија, не само у 
Европи, него ни у Азији и Африци, камо су се турска освојења про- 
стирала, ма која земља била дата као десетинска (ушрија). Ових 
је још једино, у посве ограниченом броју, заостало из ранијег, 
предосманлијског времена на Арабијском полуострву.' Да десетин- 
ских земаља није било ни у једној европској области, доказује 
и то, што се свуда находи харач, а њега су плаћале само ха- 
рачке земље. Забуна у овом погледу потекла је, могућно, отуда, 
што се на овим земљама плаћала дажбина десетак (Србија) или 
десетина (Босна и Херцеговина), па по томе би изгледало, да 
ту има десетинских земаља. Али ова дажбина и дажбина ушрија 
сличне су само по имену, а веома се разликују не само по сво- 
јој природи, но и по могућној величини. Десетинске — ушрије 
— земље плаћале су једну нарочиту дажбину (зекает), која је 
износила 'ло жетвеног приноса. Приход је био намењен рели- 
гиозним циљевима. Друге земље плаћале су више разних даж- 
бина. Међу овима је био најважнији харач. Харача је било од 
две врсте. Један је био распоређен према приносу и звао се 
пропорционалним, јер био је сразмеран приносу земље (харач 
мукасеме); други је сталан (харач вазифе)“ и плаћао се 
сваке године у истој, једном утврђеној величини без. обзира на 
промене у приносу.“ 

Пропорционални харач могао се пети до '/> годишњег при- 
носа. У Србији и Босни и Херцеговини обично није износио више 


1 Рг. Могтз, ор. с, Јоштп. Азја!. Зе зег. ХТУ |. стр. 47 —8. 

2 Познат је и под именом харач мувезаф. Противно мишљењу г. Ог. Г., 
овај порез није исто што и ресми-чифт, и ако му је, по својој сталности, сли- 
чан. Ресми-чифт плаћала је само раја, а харач на земљу теретио је све поседнике 
харачких земаља. без обзира на њихову веру. 

8 Соп. 0' Оћззоп, М. де, Тађјеац оспега! де | Етрте ОНотап, Рап 
1824 1" У етр: 26: 

од 'ло, јер било је велика терета због дажбина које су за рачун 
спахија или државе ударене биле на принос земље. Г. Пг. Гринберг 
није нашао у Босни и Херцеговини две врсте десетинских даж- 
бина — једну са земаља ушрија, другу са харачких — па је, веро- 
ватно с тога, извео закључак (ор. с!.., стр. 15), да су се обе катего- 
рије земаља у току времена изједначиле у том смислу, што се и на 
једне и на друге плаћала само десетина. У ствари, Босна и Хер- 
цеговина биле су области харачких земаља. У Европи, као што 
ћемо видети, других није ни било. А оне, према учењу Абу Ха- 
неифе, чија је доктрина званично призната у Отоманској Царе- 
вини, нису плаћале десетину распоређену на ушрије'. С тога у 
Босни и Херцеговини, као и у Србији, могла је постојати само 
харачка десетина. 

Није тачан ни навод г. Пг. Гринберга који се односи на ха- 
рачке земље. По њему, ове су биле уступљене становницима који 
су тек доцније прешли на ислам. Међутим, видели смо, за ха- 
рачке земље било је свеједно, да ли су становници после мењали 
веру. Ако би се усвојило мишљење г. Ог. Гринберга, за које нема 
нигде потврде, онда би се поставило питање, шта је било с оним 
земљама у европским областима, чији се становници нису никако 
турчили. А тих је било у већини. 

Да турске земље у Европи нису биле десетинске, то је ван 
спора. Али има мишљења, да оне нису ни харачке, као што смо 
ми узели. По извесним „турским правним писцима, с којима сеи 
неки европски научњаци слажу, земље у европској Турској чи- 
ниле су засебну категорију. Њихову својину држава је за себе 
задржала, делећи је под извесним погодбама међу поједине за- 
служне људе. После расправе Ог. Вормса сувишно би било до- 
казивати, да су Хамер, а тако и остале присталице овога миш- 
љења, на погрешном путу, кад су, противно изворима мусломан- 
скога права, хтели да створе трећу категорију земље у Турској. 
Рг. Вормс је успео на несумњив начин да докаже, да су то биле 
харачке земље. 

Турска држава имала је разлога, што је земљу делила иста- 
кнутијим људима, обично из војничких редова. Једној централи- 
зованој држави, са несређеном и спором администрацијом, било 
је тешко да се сама непосредно брине о издржању све оне мно- 
гобројне војске, какву је имала Турска Царевина. Било је про- 


1 Рг. Могт5, Пе Ја сопз ноп, ес. (Кеуце де Г,еразјаноп; ес, 2е 5ег.; стр. 58). 


ПИТАЊЕ О СВОЈИНИ ЗЕМЉЕ У СРБА ПОД ТУРЦИМА 45, 


стије, да се појединим у рату заслужним људима, на име издр- 
жања уступи, делимице или потпуно, приход на који је држава 
имала права, и да сваки од њих буде дужан ићи у рат и пове- 
сти известан број оружаних људи. Таквим уступањем била је 
процедура упрошћена, јер и држава, да је сама поменути при- 
ход за свој рачун прикупљала, опет би га утрошила на из- 
држање војске. Турској администрацији скидао се на тај начин 
приличан терет. Али је било и других разлога да се овако по- 
ступа. Преко тих људи који су били растурени по целој Царе- 
вини држава је имала у руци све освојене покрајине и њихово 
становништво, и била је у стању да над њима води доста потпун 
војнички надзор. А то није био лак посао у Царевини која се 
узастопним усвојењима нагло ширила'. Уз то, овакве чаграде у 
земљи биле су корисне с чисто војничког гледишта. Њима су под- 
стицани ратници да се у боју што јаче истакну. Лица којима је 
земља на овај начин била додељена, звала су се општим именом 
спахије (сипахи, т. ј. коњаници). Њих је било од две врсте, 
према величини прихода, који им је био уступљен. Једни, са при- 
ходом мањим од 20.000 аспре“, звали су се тимарници (тимари), 
а њихов посед тимар; други, с приходом од 20.000 аспри па на 
више, носили су име заима, а њихов посед зиамет. 

Није место да у овој расправи ограниченог оквира излажемо, 
у колико су се турске спахије по власти којом су располагали и 
по обиму права на земљу, разликовали од наше старе властеле и 
од властеле Западне Европе. Изнећемо само оно што је у тесној 
вези са предметом о коме се овде расправља. Спахијама није 
била уступљена земља у својину; они су само по добивеној кон- 
цесији имали право, да наплаћују извесне дажбине у своју ко- 
рист, и да, поглавито у фискалном интересу државе, воде надзор 
над променама у власништву земље. Правог наслеђивања даро- 
ваних прихода није било, али су спахијини синови по смрти очевој 
по правилу добијали један део тих прихода. Део је био већи, ако 
им је отац погинуо на бојном бољу. Будући оружана сила, спа- 
хије су вршили и извесне полицијске функције, на пр. гонили су 


1 У времену косовске битке Турска Царсвина захватала је простор од 
300.000 км; а средином 16 века на 6,500.000 км“ (Ог. О. Агзјатап, Паз сезатпие 
Кесће дез Огипдејретшт5 ипа дав Еђгесне Таг аПев Егетћит 1п дег Тшкег, Млеп, 
1894 ; стр. 7) 

' 20.000 аспри = 330 дуката = 800 дин (Сћагез Могауну, Гле Тигке! 1т 
Брлеве! Шгег Еепапгеп; стр. 2). 


46 | ДЕЛО 


и хватали преступнике. Г. Пг. Гринберг је, по нашем мишљењу 
на добром путу, кад на супрот Белену тврди (ор. с! стр. 18), да 
спахије нису имали право феудалне јурисдикције (јипафасноп 5е1- 
спеппаје). Могућно је да су они местимице то право злоупотребом 
себи присвојили — ма да га у Србији до краја нису имали: — 
али им се оно не признаје никојим законским текстом. Међутим, 
"противно мишљење прилично је распрострто. По ставу у коме 
се о томе говори, види се да га је Белен усвојио по Осону“. И 
Убичини га прими од Осоназ. За Беленом су се повели Тишен- 
дорф“, Гурландг и др. Али ниједан од ових писаца не наводи 
изближе, у чему је било то право спахијскога суђења. 

Но г. Пг. Гринберг иде опет у другу крајност. Он одвише 
смањује значај; тимарника и заима, тврдећи да они нису били 
ништа друго до органи за прикупљање државног прихода, једна 
врста пореских закупаца (ор. сн., стр. 18). Тих је закупа било у 
Турској, доживотних и привремених, али су се они друкчије 
звали. Познати су, на пр. малићане и мукаде. Да спахије 
нису држали порески закуп види се већ по томе, што нису пла- 
ћали никакву закупну цену. Јер тешко је узети, да је томе одго- 
варала њихова обавеза да иду у рат. Чудновата би то била 
закупна цена која се даје у крви. Спахије су имали и других 
обавеза, које се не могу замислити код обичних пореских ор- 
гана. Сем што су морали ићи у рат, они су имали, према величини 
дарованих прихода, да опреме и издржавају известан број оружа- 
них људи (џебели). А затим су, рекли смо, обично вршили извесну 
полицијску службу. И начин на који су спахије добијали тимаре 
и зидмете, и разлози због којих су их добијали, и погодбе под 
којима су их држали и кад су их губили, доказују, да они, и 
ако нису били равни феудалној властели хришћанских држава, 
ипак су чинили неку врсту војничке аристократије“. 


1 Геороја хоп КапкКе, Зетјеп ипа фје ТштКке; шт ХЛХ Јаћгћипдег(. Гејр- 
210, 1879; стр. 27. 

2 1 Оћззоп, Таћсап Оепега!, УП; стр. 372. 

8 М. А. Обестпа, Генгез зшг Ја Тигаше, [; стр. 266, 

4 Раш! Апдгеав хоп Т!азсћепдог!, Џђег даз Зузјет дег Гећеп !п деп то 
зјепизсћеп Згаајеп, Ђезопдег5 ит озтапећеп Зааје. Сетрар, 1871; стр 39. 

5 Атоп Оигјапад, Огипдтире дег тићаттедалзећеп Адгагуемаззипр ипа 
Хртагроншк. Пограг, 1907. 

6 У областима Старе Србије и Маћедоније, у новије време, порески за- 
купци звали су се спахијама. Али ови, сем имена, ничега заједничког немају са 
пређашњим тимарницима и заимима. 

П. У ЧИЈИМ ЈЕ РУКАМА СТВАРНО БИЛА СВОЈИНА ЗЕМЉЕ. 


По турском праву, које је нарочито у ХМ! веку, када је 
извршено кодификовање, имало угледних теоретичара, земље у 
Османлијској Царевини државна су својина (ерази мемлекет 
или ерази мирије). Је ли то била празна реч, или су земље 
стварно, у оном смислу у коме би се то данас узело, припадале 
држави у својину» То веома контроверзно питање предмет је 
ове расправе. Да би се дошло до правилног закључка, потребно 
је у детаљима изнети, какав је био положај државе према земљи, 
и докле су се њена права простирала. 

Да ли су у државним рукама биле оне атрибуције, она 
овлашћења која припадају праву својине 2 Несумњиво је, да она 
није имала државину (15 роззезз!оп15), јер су земљу као своју 
држали становници покорених области. Централна власт није 
имала права, да се земљом по вољи служи (115 шепа!), нити да 
с ње прибира разне користи (!и5 Киепа); она није могла правно 
располагати земљом; није ју могла поклоном или продајом оту- 
ђити. Једино на што је она имала права, и што је стварно ра- 
дила, било је, да у циљу покрића државних потреба узима јелан 
део приноса од лица која су земљу обрађивала. А имајући право 
да узима за свој рачун део земљина приноса, она га је моглаи 
уступити другоме. Али то право државно не значи, да је земља 
била њена својина. Она га је имала већ по својој сувереној фи- 
нансијској власти, као представник целине и општега интереса. 

Поставља се питање, каква је разлога имала држава, да 
прогласи земљу као властиту својину. кад није у ствари вршила 
ни једну атрибуцију тога великога права Да би се то разу- 
мело, треба имати на уму односе и појмове у Турској онога вре- 
мена. Земља је у рукама становништва које је само по сили 
признавало турско господарство. А из приноса земље држава 
је у главном црпла сва средства за своје издржање. С тога је 
централној власти морало изгледати важно, да за себе задржи 
што потпунију власт над једним тако важним објектом. А да- 
јући покореном становништву, које је узастопним освајањима 
непрекидно расло, једно право нижега реда, подређеног своме 
праву, она је гледала да их према себи држи у тесној зависно- 
сти. Потреба за тим морала се осећати нарочито у турској управи 
из ХМГ века, која је била централизована до крајњих граница, 
а захватала је добрим делом три континента. Сем тога, раздавање 
тимара и зиамета постало је нормалним поступком над освоје- 

ним земљама. Турски правници су се трудили, да теоријски об- 
јасне и оправдају то државно право. Према њиховим схвата- 
њима, другог излаза није било, но да се прогласи да држави 
припада својина земље која се раздавала. 

На стварање таквог гледишта утицали су, крај ових поли- 
тичких, и финансиски разлози. Турска држава, имајући на окупу 
велику војску, с којом је често предузимала дуге и крваве по- 
ходе, била је све јаче упућена да тражи материалне потпоре од 
својих народа. А терети су морали највећим делом пасти на земљу, 
која је била главни извор свему тадашњем богаству. Међутим, 
десетинске земље Арабијскога Полуострва давале су држави не- 
знатан приход. Оне су сматране као својина становника, а по му- 
сломанском схватању право приватне својине било је тако велико, 
да искључује право државе, да за своје потребе узима један део 
приноса таквих земаља. Једино јој је било допуштено, да напла- 
ћује извесне дажбине за религиозне циљеве. Да се право приватне 
својине сматрало тако опсежним види се и по томе, што се на 
зграде, које су биле признате као права својина (мулк) станов- 
ника, није узимала никаква дажбина, па припадале оне муслома- 
нима или немусломанима:. Држава је, дакле, била са својим по- 
требама упућена на харачке земље. Као и праву делења земље 
међу спахије, тако су и праву наплате дажбина, које је животом 
државе по себи дошло, турски правници гледали да нађу тео- 
ријску подлогу. Пошто је слободно кретање државне власти према 
земљама чија је својина била у рукама становника, у фискалном 
погледу било веома ограничено, може се разумети, што су турски 
теоретичари, а за њима и политичари наведени били, да прогласе 
државну својину земље (харачке). Према правима тежака, који су 
махом били неверници, Турци и онако нису имали велика пошто- 
вања. Из наведенога се види, да је проглашавање земље као др- 
жавне својине, у ствари значило само то, да држава има права 
да оптерети земљу дажбинама“. Далеко од утицаја римскога права, 
тражећи извор и разлоге свему и свачему у корану и другим 
светим књигама, турски писци и државници нису били свесни 


1 0' Опззоп, Табеаи Депега!. У. стр. 22. — Али ако је зграда била поди- 
гнута на земљи која је била оптерећена порезом, спахија је имао права да узима 
од сопственика зграде онолико колико би земља плаћала (Наттег, 5гаауега5- 
зипо, екс. 1; стр. 399). 

= Да је државно право својине у ствари значило само право на дажбине, 
вид! се и по томе, што сопственик врта, а вртови су признавани као приватна сво- 

тога, какве последице право својине повлачи за собом по пој- 
мовима европских народа. 

Још се с мање разлога може претпоставити, да је стварна 
својина земље била у рукама тимарника и заима. Спахије су 
своја права добијали од државе делегацијом. С тога она не могу 
бити јача ни у ком случају од државних. (Мето рјз јипз ад 
аНшт (гапзјетге ројгезе аиат трзе ћађеђ. А могу бити слабија, ако 
им држава не би делегирала сва своја права. 

Спахије су добијали поседе под извесним погодбама. Они 
су у накнаду били обвезани: а) да одговарају својим војним 
дужностима, и 6) да станују на земљи која им је била додељена. 
Спахија. који седам година не би вршио своју војну службу, гу- 
био; је сва права: Исто је било с оним, који не би живео на 
лицу места. У случају губитка, тек се после две године могао 
добити нов спахилук.“ Смрћу спахијином гасила су се права на 
земљу, јер су била везана за његову личност. Али су синови 
имали права да од надлежне власти (султана или беглербега) траже 
концесију сличну оној коју им је отац имао. И они су обично 
добијали ту концесију, само у мањем обиму. Женска деца и 
остали сродници нису могли ништа тражити. 

Сем тога што су се права спахијска према земљи разли- 
ковала од државних у погледу сигурности и трајања, међу њима 
је постојала још једна разлика, која јасно показује да су права 
државе дубље ишла. Као код модерних европских народа, тако 
је и у Турској, сама држава наслеђивала земљу у извесним 
случајима, кад није било законом предвиђених наследника. Спа- 
хија то право није имао. Он није никад могао земљу задржати 
за себе, ни за своје." Спахије су, по себи се разуме, могли имати 
сопствене земље ван својих тимара и зиамета. 


јина, чим ма колико преоре, одмах плаћа порез спахији на преорани део. (Пт. Могтв5, 
Јоштпа! Азтанаце, 5ег. Ш. «оте 14; стр. 86). Јер, по мусломанском закону, све 
земље преко којих прелази плуг мирије су. Зар се може узети, да је тим што 
му је врт преоран, сопственик изгубио право својине> У ствари, промене за 
њега било је само у толико, што је он од тада био оптерећен порезом. И то је 
лако разумети, јер ораћа земља давала је храну, која је чинила главни извор 
турских натуралних дажбина. 

1 Наттег, ор. с!. 1. стр. 414. 

2 Наштег, ор. си. |. стр. 276. 

+ Спахија није уопште имао права располагања. Он земљу није могао по- 
клонити, ни продати. (В. Фетва за земље Румелијске, Наштег |, стр. 348). Фетве 
су одлуке главнога муфтије, а главни муфтија или Шеик ул Ислам је врховни све- 
штеник ислама. 


Дело, књ 66. 4 

Према изложеном јасно је, да су по законима права спа- 
хијска у погледу земље била слабија од државних. Те кад ова 
није имала својину, спахије су је још мање могли имати. У ствари, 
није увек тако било. Спахије су, живећи у близини народа који 
је земљу радио, вршили највећи део права државиних, те су, 
нарочито у добу опадања централне власти, имали велику “моћ 
у својим рукама; а будући физичке личности, код њих је по- 
стојао лични интерес, који их је гонио да своја права проширују. 
С тога су спахије неретко имали де Тасо већих права на земљу 
но сама држава. Они су неки пут приграбили и сва она права 
која су становници имали, па су тако у својим рукама држали 
пуну правну моћ над земљом. Само, не треба никад сметнути 
с ума, да то није било на основу законских прописа, но путем 
насиља могућих с погледом на толеранцију или слабост др- 
жавне власти. Негде насиље није прикривано, али се често огртало 
у правне форме, тако да га није било лако доказати (на пр. при- 
нуде се тежаци да тобожњом продајом пренесу на спахију сва 
своја права на земљу). 


(Свршиће се) 


Рт. Момчило Нинчић. 


ТАИДА (ТНАЈ5) 
— Анатол Франс — 


|| 

У оно време пустиња је била насељена пустињицима. На 
обема ниловим обалама, безбројне колибе, саграђене од грања 
и иловаче од самих пустињика, биле су расејане на извесном 
одстојању једне од других, тако да су они који су становали 
у њима, могли живети усамљени, а ипак се помагати узајамно 
по потреби. На великим одстојањима цркве, с крстом више себе, 
издизале су се над колибама и калуђери су долазили у њих у 
празничне дане, да присуствују служењу светих тајни и уче- 
ствују у том. Било је ту такође, уза саму реку, кућа у које су се 
скупљали калуђери, затварајући се сваки у по једној уској ће- 
лији, да би само што боље уживали у самоћи. 

Пустињици и калуђери живели су у уздржавању, узимајући 
храну само после сунчевог заласка, једући само свој хлеб с мало 
соли и изопа. Залазећи далеко у пустињу, више њих правили су 
своја склоништа од пећине или гробнице и проводили живот још 
особенији. 

Сви су се понашали непорочно, носили су хаљину и ка- 
пуљачу од кострети, спавали на голој земљи после дугих неса- 
ница, молили се Богу, певали псалме и, једном речју, испуња- 
вали свакодневно најлепша покајничка дела. Из призрења према 
првобитном греху, нису пружали свом телу не само уживања и за- 
довољства већ и саме неге, које се сматрају неопходним по савре- 
меним назорима. Сматрали су да болести нашег тела лече наше 
душе и да месо не би могло примити таштије украсе од чирева и 

рана. Тако се испуњаваше реч пророка, који бејаху рекли: „Пу- 
стиња ће се покрити цвећем“. 

Међу становницима ове свете Тебаиде, једни су проводили 
своје дане у аскетизму и дубоком размишљању, други су зара- 
ђивали своја срества за живот, плетући палмова влакна или на- 
јимајући се у суседних земљорадника за време жетве. Незнабошци 
су лажно сумњичили неке међу њима, да живе од разбојништва 
и да се удружују са скитничким Арапима, који су пљачкали ка- 
раване. Али у ствари ови калуђери су презирали богатства и 
мирис њихових врлина пео се до неба. 

Анђели налик на младе људе долазили су, са штапом у руци, 
као путници, да походе пустињичке станове, док су ђаволи, пре- 
творивши се у Етиопљане или животиње, блудели око пустињика, 
да их наводе на искушење. Кад су калуђери ишли, јутром, да 
напуне свој крчаг на извору, виђали су трагове стопа сатирових 
и египанових отиснуте у песку. Посматрана у свом правом каомн 
духовном изгледу, Тебаида је била поприште, на ком су се биле 
сваког тренутка, а нарочито ноћу, чудне борбе неба и пакла. 

Аскети, бесомучно нападани силеством проклетих створова, 
бранили су се божјом и анђелском помоћу, постом, испаштањем 
и мучењима. Покадшто, жаока телесних жеља раздирала их је 
тако свирепо, да су урлали од бола и њихови јауци су одгова- 
рали, под небом пуних звезда, маукањима гладних хијена. У тим 
часовима излазили су пред њих ђаволи у облицима пуним дражи 
и чари. Јер и ако су ђаволи стварно ружни, заогрћу се по некад 
привидном лепотом, која не даје да се разазна њихова битна при- 
рода. Тебаидини испосници видеше с ужасом, у својој ћелији, за- 
бавне слике непознате чак и светским сладострасницима. Ну, како 
је био био знак крста над њима, нису подлегали искушењу и 
нечастиви духови, враћајући се у свој прави облик, удаљавали 
су се зором, пуни стида и беса. Није било ретко, у прозорју, 
наићи на неког од њих, где бежи сав уплакан и одговарајући 
онима који су га питали: „Плачем и јецам, јер ме је један од 
хришћана који станују овде тукао прутићима и најурио срамно“. 

Пустињски старци простирали су своју власт над грешни- 
цима и безбожницима. Њихова доброта је била кадкад страшна. 
Задржали су од апостола власт да кажњавају увреде нанете исти- 
нитом Богу, и ништа није могло спасти оне које су они били осу- 
дили. Причало се са страхом у варошима па и међу александри- 
ским становништвом, како се земља отварала да прогута нева- 

љалце које су они ударали својим штапом. И зато су их се бо- 
јали јако људи рђавог владања, а нарочито мимичари, позоришни 
играчи, ожењени свештеници и куртизанке. 

Толика је била сила ових калуђера да је покоравала под 
своју власт и дивље животиње. Кад је неки пустињик био близу 
смрти, лав му је долазио да ископа раку својим шапама. Сазна- 
јући по том да га је Бог позвао себи, светац је одлазио да по- 
љуби у образ сву своју браћу. Затим, легао је весело да заспи 
с Господом. 

Дакле, од како се био Антоније, који је имао више од сто 
година, повукао на брдо Колзен са својим предрагим ученицима, 
Макаријем и Аматасом, није било у целој Тебаиди калуђера бо- 
гатијег у заслужним делима од Пафнуса, антинојског опата. Право 
говорећи, Јеврем и Серапион су заповедали над већим бројем ка- 
луђера и одликовали су се у духовном и световном вођењу својих 
манастира. Али је Пафнус издржавао најстрожије постове и про- 
водио је по некад три пуна дана, не узимајући хране. Носио је 
хаљину од врло грубе длаке, шибао се јутром и вечером и кле- 
чао је често, додирујући земљу челом. 

Осамдесет његових ученика, саградивши своје колибе близу 
његове, подражавали су његовом строгом начину живота. Волео 
их је нежно у Исусу Христу и световао им без престанка испа- 
штање. Међу његовим духовним синовима налазили су се људи, 
који, пробавивши у пљачкању дуги низ година, бејаху дирнути 
саветима светог опата толико да су усвојили монашки живот. 
Чистота њихова живота поучавала је њихове другове. Падали 
су у очи међу њима стари кувар једне абисинске краљице, 
који, преобраћен такође од антинојског опата, није престајао да 
лије сузе, и ђакон Флавијан, који је знао да пише и вешто говори. 
Али је био најдивнији међу Пафнусовим ученицима један млад 
сељак по имену Павле и назван Простак, због своје крајње бе- 
зазлености. Људи исмеваху његову наивност, али му Бог беше 
наклоњен, шаљући му привиђење и обдарујући га моћи про- 
рицања. 

Пафнус освећиваше своје време поучавањем својих ученика 
и вршењем аскетизма. Тако исто често пута, размишљаше о светим 
књигама да би налазио у њима алегорије. Ето због тога је био 
врло заслужан, и ако још млад. Баволи који нападаху тако сурово 
добре пустињике нису се усуђивали да му се приближе. Ноћу, 
при месечини, седам малих шакала су се налазили пред његовом 

ћелијом, чучећи, непокретни, ћутећи, начуљених ушију. И верује 
се да су то били седам демона које је задржавао на свом прагу 
помоћу своје светости. 

Пафнус. се родио у Александрији од племићских родитеља, 
који су га дали да проучи светску књижевност. Био је чак 
заведен песничким лажима и биле су толике заблуде његовог ра- 
зума и пометеност његовог размишљања, у раној његовој мла- 
дости, да је веровао да се свет био подавио у потопским водама 
у Деукалиново доба, и препирао се са својим школским друго- 
вима о природи, својствима и самом постојању божјем. Живео 
је тада размећући се, као што су радили незнабошци. И тог вре- 
мена сећао се само са стидом и на своју забуну. | 

У тим данима, обично говораше својој браћи, кувао сам се 
у котлу лажних сласти. 

Под тим је разумевао да је јео вешто зготовљена јела и 
посећивао јавна купатила. Заиста, до своје двадесете године 
био је живео оним светским животом, за који више приличи 
рећи да је смрт него живот. Али, поучаван од свештеника Ма- 
крена, постаде нов човек. 

Истина га обузе целог, те је имао обичај рећи, да је ушлау њ 
као мач. Прими голготску веру и поче обожавати распетог Исуса: 
По свом крштењу, оста годину дана још међу незнабошцима, 
у свету за који га везиваху навике. Ну једног дана, кад је ушао 
у цркву, чу ђакона који читаше овај став из Светог Писма: 
„Ако хоћеш да будеш савршен, иди и продај све што имаш и 
дај тај новац сиротињи“. Одмах продаде своја добра, чију вред- 
ност подели као милостињу и одаде се монашком животу. 

Десет година од како се повукао далеко од света, није се 
више кувао у котлу телесних сласти, већ се натапао корисно у 
мелемима покајања. 

Дакле, једног дана, сећајући се, по својој побожној навици, 
часова које је провео далеко од Бога, кад је испитивао своје 
погрешке једну по једну, да би схватио тачно њихову нагрду, 
паде му на памет да је видео некад у александриском позори- 
шту глумицу велике лепоте, по имену Таида. Ова жена се по- 
казивала у играма и није се плашила да се ода игрању, 'чији 
покрети, удешени сувише вешто, подсећаху на покрете најгнуснијих 
страсти. Или се претстављала у некој од оних срамних радња које 
незнабожачке басне приписују Венери, Леди или Пасифаји. На 
тај начин распаљивала је све гледаоце блудном страшћу ; и, кад 

су долазили лепи младићи или богати старци, пуни љубави, да 
оките цвећем праг њене куће, она их је примала и давала им 
се. Губећи тако своју душу, упропашћивала је врло велики број 
других душа. 

Мало је требало па да наведе самог Пафнуса на телесни 
грех. Била је распалила жељу у његовим жилама и био се јед- 
ном приближио Таидиној кући. Али се зауставио на прагу курти- 
занкиног дома из плашљивости природне, његовој младости (имао 
је тада петнаест година) и из страха да не буде одбијен, нема- 
јући пара, јер су његови родитељи пазили на то да не будеу 
могућности да прави велике издатке. У свом милосрђу, Бог је 
употребио ова два средства да га спасе од великог злочинства. 
Пафнус му није био најпре захвалан за то, јер није у то време 
могао добро да распознаје своје сопствене интересе и жудео је 
за лажним добрима. Дакле, клечећи у својој ћелији пред сликом 
оног спасоносног дрвета, на ком је био обешен, као на тера- 
зијама, откуп целог света, Пафнус поче да мисли на Таиду, јер 
је Таида била његов грех и размишљао је дуго, по правилима 
аскетизма, о страшној ругоби телесних уживања, чији му је укус 
надахнула ова жена, у данима узбуђења и незнања. После не- 
колико часова размишљања, Таидин лик му се појави потпуно 
јасан. Виде је опет онакву какву је био видео за време иску- 
шења, лепу у телу. Указа се најпре као Леда, немарно лежећи 
на постељи од зумбула, затурене главе, очију влажних а пуних 
варница, уздрхталих ноздрва, полуотворених уста, најлепших 
груди и руку свежих као два потока. Видев то, у афина се ударао 
у груди и говорио је: 

— Узимам те за сведока, Боже мој, да видим грдобу 
свог греха! 

Међу тим слика је мењала неосетно израз. Таидине усне, 
спуштајући се на оба краја уста, изражавале су мало по мало 
тајанс:вену патњу. Њене увећане очи биле су пуне суза и сјаја; 
с њених прсију, надиманих уздасима, издизао се дах сличан првим 
буриним пиркањима. При овом призору, Пафнус се осети по- 
тресен до дна своје душе. Падајући на колена с обореном гла- 
вом молио се овако: 

— Ти који си обдарио сажаљењем наша срца као јутрењом 
росом ливаде, Боже правични и милостиви, буди благословен! 
Слава, слава теби! Удали од свог слуге ово лажно нежно осе- 
ћање које води пожуди за чулним уживањем и учини ми милост 

да волим увек само у теби створења, јер она пролазе а ти оста- 
јеш. Ако се интересујем за ову жену то је с тога што је она 
твоје дело. Сами анђели се окрећу њој брижно. Није ли она, 
Господе, дах твојих уста2г Не треба да греши и даље с толиким 
земљацима и странцима. Велико сажаљење се развило за њу у 
мом срцу. Њене кривице су гнусне и сама помисао на њих јежи 
ме толико да осећам да ми се од ужаса костреше све длаке на 
мом телу. Али у колико је више крива у толико више је морам 
жалити. Плачем при помисли да ће је ђаволи мучити вечито. 

Док је тако размишљао, спази малог шакала где седи пред 
његовим ногама. То га је јако изненадило, јер су врата његове 
ћелије била затворена од јутра. Изгледало је да је животиња 
разумела опатову мисао и мрдала је репом као пас. Пафнус се 
прекрсти: животиње нестаде. Видећи тада да се ђаво први пут 
увукао био у његову собу, помоли се Богу кратком молитвом, 
затим помисли понова на Таиду. 

— Божјом помоћи, рече у себи, треба да је спасем! 

И заспа. 

Сутра дан у јутру, помолив се Богу, упути се светом ч0- 
веку Палемону, који је, на извесној даљини, живео пустињич- 
ким животом. Нађе га где, миран и насмејан, копаше земљу по 
свом обичају. Палемон је био старац; обрађивао је мали врт: 
дивље животиње су долазиле да му лижу руке, и ђаволи га 
нису мучили. 

— Нека је слава Богу, брате Пафнусе, рече он, наслоњен 
на свој ашов. 

— Нека је слава Богу, одговори Пафнус. И нека је мир 
с мојим братом ! | 

— Нека је тако исто мир с тобом! брате Пафнусе, одго- 
вори калуђер Палемон; и обриса својим рукавом зној са свог чела. 

— Брате Палемоне, наши разговори треба да имају као 
једини предмет слављење Оног који је обећао да ће се нала- 
зити посред оних који се састају у његово име. Због тога до- 
лазим да се разговарам с тобом о намери коју сам наумио, да 
бих прославио Господа. 

— Нека би дакле Господ благословио твоју намеру, као 
што је благословио моје лоћике! Изљива свако јутро своју ми- 
лост својом росом на мој врт и његова доброта ме подстиче да 
га славим у краставцима и бундевама које ми даје. Молимо га да 
нас одржи у свом рајском блаженству! Јер се немамо ничег више 

бојати него ли разузданих узбуђења која узнемирују срца. Кад 
нас узбуде, слични смо пијаним људима и ходамо, трзани лево 
десно, без престанка мал' што не паднемо срамно. По некад нас 
ови заноси бацају у неумерену радост и ко се ода том, чини да 
одјекује у оскрвњеном ваздуху незграпни смех грубијана. Ова 
јадна радост повлачи грешника у све могуће разврате. Али нас 
кадшто исто тако ови душевни и чулни потреси бацају у без- 
божну жалост, кобнију хиљаду пута од радости. Брате Пафнусе, 
ја сам само несрећни грешник; али сам искусио у свом дугом 
животу да калуђер нема горег непријатеља од жалости. Разумем 
под тим ону упорну невеселост која обавија душу као магла и 
скрива јој божју светлост. Ништа није противније спасењу и нај- 
већа ђавоља победа је у уливању киселе и црне расположености 
у срце једног верског човека. Кад би нам слао само радосна ис- 
кушења, не би био ни у пола тако опасан. Авај! одликује се у 
способности да нас баци у очајање. Није ли показао нашем оцу 
Антонију једно црно дете толике лепоте да је његово присуство 
мамило сузе2 Божјом помоћи, наш отац Антоније избеже демо- 
нове замке. Познавао сам га из доба кад је живео међу нама; 
био је весео са својим ученицима и никад није пао у тугу. Али 
зар ти ниси дошао, брате мој, да говориш са мном о намери коју 
си намислио > Удостојићеш ме, саопштавајући ми је, ако међу тим 
та намера има за циљ божју славу. 

— Брате Палемоне, 'наумио сам заиста да прославим Го- 
спода. Окрепи ме својим саветом, јер много знаш и грех није 
никако потамнео јасност твог разума. 

— Брате Пафнусе, нисам достојан да одрешим ремена на 
обући твојој и моји греси су небројени као песак у пустињи. Али 
сам стар и нећу ти одрећи помоћ свог искуства. 

— Поверићу ти дакле, брате Палемоне, да сам обузет болом 
при помисли да живи у Александрији куртизанка по имену Таида, 
која живи грешно и остаје за народ саблажњив предмет. 

— Брате Пафнусе, то је, заиста, срамота, због које је по- 
требно да будемо тужни. Многе жене живе као она међу незна- 
бошцима. Јеси ли изумео лек којим се може излечити ово ве- 
лико зло 

— Брате Палемоне, посетићу ову жену у Александрији, и, 
божјом помоћи, преобратићу је. Таква је моја намера; не одо- 
браваш ли је, мој брате> 

— Брате Пафнусе, ја сам само несрећни грешник, али је 
наш отац Антоније имао обичај да вели: „Ма на каквом месту 
да будеш, не жури се да изиђеш из њега да би ишао на друго,“ 

— Брате Палемоне, видиш ли нешто рђаво у предузећу које 
сам смислио 2 

— Мили Пафнусе, нек ме Бог сачува да посумњам у на- 
мере свог брата! Али је још говорио наш отац Антоније: „Рибе 
које су извучене на суво, ту цркавају : исто тако се догађа да се 
удаљују од добрих одлука монаси, који одлазе из својих ћелија 
и мешају се са светским људима“. 

Говоривши тако, старац Палемон задуби ногом у земљу ош- 
трицу свог ашова и поче копати живо земљу око једне смокве са 
плодом. Док је копао, једна антилопа, прескочив хитрим скоком, 
при шуштању лишћа, плот који је ограђивао врт, заустави се, из- 
ненађена, узнемирена, клецајући коленима, за тим се приближи 
у два скока старцу и увуче своју лепу главу у недра свога при- 
јатеља. 

— Нека је слава Богу у пустињској дивљој кози! рече 
Палемон. 

И, отишав својој колеби, праћен лаком животињом, донесе 
црна хлеба који антилопа јеђаше из његове шаке. 

Пафнус заста неко време замишљен, упрта погледа у друм- 
ско камење. По том се упути опет полако својој ћелији, мислећи 
о оном што је сад чуо. Велике мисли су се врзле по његовој глави. 

— Овај усамљеник, говорио је у себи, саветује добро; му- 
дрост је у њему. И сумња у разумност моје намере. Опет зато, 
нечовечно би било од мене да оставим дуже ову Таиду злом 
духу који влада њом. Нек ме Бог просвети и упути. 

Како је настављао свој пут, виде даждевника ухваћена у 
мрежи, коју неки ловац беше разапео на песку и познаде да је 
била женка, јер мужјак долете до мреже и кидаше с ње петље, једну 
по једну својим кљуном, док није начинио на замци отвор, кроз 
који се његова друга могаде извући. Божји човек посматрао је 
овај призор и како је, помоћу своје светости, схватао лако ми- 
стички смисао ствари, разумео је да заробљена птица није била 
нико други него Таида, ухваћена у замке гадости и да је, по при- 
меру даждевника, који пресецаше својим кљуном конце од ку- 
деље, требало да искида, изговарајући моћне речи, невидљиве 
узице којима је Таида била држана у греху. Због тога одаде 
хвалу Богу и учврсти се у својој првој одлуци. Али, кад је по 

том видео да се даждевник ухватио својим канџама и сам уплео 
у мрежу коју је био искидао, паде поново у стару неизвесност. 

Не спава целе ноћи и пред зору имаде привиђење. Таида 
му се опет јави. Њено лице није изражавало кажњиво задовољ- 
ство и није била одевена, као по свом обичају, провидним тка- 
нинама. Мртвачки покров обавијао ју је потпуно и скривао јој 
чак један део лица, тако да је опат видео само два ока, која ли- 
јаху беле и крупне сузе. 

При овом призору, поче и сам да плаче и, мислећи да му 
је ово привиђење дошло од Бога, није се двоумио више. Диже 
се, дочепа чворновати штап, преставу хришћанске вере, изиђе из 
своје ћелије, чија врата затвори брижљиво, да не би животиње 
које живе на песку и ваздушне птице могле доћи да оскрнаве 
књигу Светог Писма, коју је држао на зачељу своје постеље; 
дозва ђакона Флавијана да му повери управу над двадесет три 
ученика; затим, одевен само дугачком хаљином од кострети, 
упути се Нилу, с намером да иде пешке уз либиску обалу до 
вароши, коју је засновао Маћедонац. Ишао је по песку, од зоре, 
презирући умор, глад, жеђ; сунце је било већ ниско на хоризонту 
кад виде страшну реку, која ношаше своју крваву воду између 
стена златне и ватрене боје. Ишао је уз стрмениту обалу, про- 
сећи свој хлеб, у име Бога, на вратима усамљених колиба и при- 
мајући весело увреду, одбијања, претње. Није се бојао ни раз- 
бојника ни дивљих животиња, али је обраћао велику пажњу на 
то да обиђе око вароши и села, који су се налазили на његовом 
путу. Бојао се да не наиђе на децу, која се играху пиљака пред 
кућом својих родитеља, или да види, покрај накапница, жене у 
плавој кошуљи где спуштају свој крчаг и смеју се. Све је опасно 
за пустињика; понекад је опасно за њ да чита у Светом Писму 
како је божански учитељ ишао из вароши у варош и вечеравао 
са својим ученицима. Врлине које пустињици везу марљиво на 
верском ткиву толико су непостојане колико красне: светски дах 
може да им потамни пријатне боје. Због тога је Пафнус избе- 
гавао да улази у вароши, бојећи се да његово срце не омекша 
пред људима. 

Пролазио је дакле пустим путевима. Кад се спуштало вече, 
шуштање тамарисака, милованих ветрићем, изазивало је у њега 
дрхтавицу и обарао је своју капуљачу на очи да не види више 
лепоту ствари. После шест дана хода, стиже у место по имену 
Силсиле. Река тече ту кроз уску долину коју омеђава двојни 

ланац гранитских планина. Ту су Египћани резали своје идоле, у 
времену кад су обожавали ђаволе. Пафнус ту виде грдну Сфинк- 
сову главу, још у стени. Плашећи се да не буде обдарена неком 
ђаволском моћи, прекрсти се и изговори Исусово име, одмах из- 
лете слепи миш из једног животињиног уха и Пафнус познаде 
да беше изгонио злог духа, који је био у овом лику више ве- 
кова. Постаде ревноснији због тога и, подигнув велики камен, 
баци га у идолово лице. Тада на тајанственом Сфинксовом лицу 
појави се дубока туга, да то Пафнуса узбуди. У истини, ббни 
надчовечански израз, којим је било прожето ово камено лице, 
дирнуо би најнеосетљивијег човека. С тога Пафнус рече Сфинксу: 

— О животињо, по примеру сатира и кентаура, које виде 
у пустињи наш отац Антоније, признај божанство Христа Исуса! 
и благословићу те у име Оца, Сина и Светог Духа. 

Чим је рекао: ружичаста светлост изби из Сфинксових 
очију; тешки очни капци животињини уздрхташе и гранитске 
усне изговорише мучно, као одјек човечјег гласа, свето име 
Исуса Христа; због тога Пафнус, пружајући десницу, благослови 
силсилског Сфинкса. 

Свршивши то, настави свој пут и, пошто се долина про- 
ширила, виде развалине једне грдно велике вароши. Храмове, 
одржане, бејаху носили идоли, који служаху као стубови и, с 
божјом дозволом, женске главе с крављим роговима упираху дуго 
на Пафнуса поглед који га је нагонио да побледи. Пешачио 
је тако седамнаест дана, жваћући као једину храну неке пресне 
биљке и спавајући ноћу у порушеним дворовима, међу дивљим 
мачкама и фараоновим пацовима, с којима се мешаху жене, чије 
се попрсје завршаваше у краљуштаву рибу. Али је Пафнус знао 
да су долазиле те жене из пакла и гонио их је, крстећи се. 

Осамнаестог дана, спазивши далеко од сваког села једну 
бедну колибу од палмова лишћа, у пола затрпану под песком 
који доноси ветар с пустиње, приближи се њој, с надом да је 
у тој колиби становао неки побожни пустињик. Како на њој 
није било врата, угледа унутра један крчаг, гомилу лука и по- 
стељу од сува лишћа. 

— Ево покућанства једног аскета, рече у себи. Обично се 
пустињици удаљују мало од своје колибе. Сигурно ћу у брзо 
сусрести овог. Пољубићу се с њим у знак мира, по угледу на 
светог пустињика Антонија који, посетив пустињака Павла, по- 
љуби га три пута. Разговараћемо се о вечним стварима и може 

бити да ће нам наш Господ послати преко гаврана хлеб и мој 
домаћин ће ме позвати часно да га преломим. 

Док је тако говорио самом себи, обртао се око колибе, 
тражећи да ли не би нашао кога. Није учинио ни сто корака, 
а спази једног човека, где седи прекрштених ногу на ниловој 
стрменитој обали. Тај човек је био го; његова коса као и брада 
му биле су потпуно беле, а његово тело црвеније од црепа. Паф- 
нус не посумња ни најмање да то не беше пустињик. Поздрави 
га речима које калуђери имају обичај да измењују кад се сусретну. 

— Нека буде мир с тобом, брате мој! Нека би једног дана 
окусио благу рајску свежину. 

Човек не одговори никако. Остао је непомичан и изгледало: 
је да не чује. Пафнус помисли да је ово ћутање проузроковао 
један од оних заноса, на који су навикли свеци. Клекну склоп- 
љених руку, покрај непознатог и оста тако молећи се до сун- 
чевог заласка. У тај мах, видећи да његов друг не беше мрднуо, 
рече му: 

— Оче мој, ако си изишао из усхићења, у које сам видео. 
да си пао, дај ми свој благослов у име нашег Господа Исуса 
Христа. 

Овај му одговори, не обрћући главе: 

— Странче, не знам шта хоћеш да кажеш и не познајем 
тог Господа Исуса Христа. 

— Шта! узвикну Пафнус. Пророци су га предсказали, мно- 
штво мученика су исповедали његово име; сам Цезар га је обо- 
жавао и још мало час објавио сам његову славу преко силсил- 
ског Сфинкса. Је ли могуће да не знаш за њега2 

— Пријатељу мој, одговори други, то је могуће. То би било 
чак извесно, кад би било неке извесности на свету. 

Пафнус је био изненађен и ожалошћен невероватним не- 
знањем овог човека. 

— Ако не знаш за Исуса Христа, рече му, твоја заслужна 
дела ти неће служити ничему и нећеш доћи до вечног живота. 

Старац одговори: 

— Узалудно је радити или уздржавати се; са свим је све 
једно живети или умрети. 

— Шта! упита Пафнус, не желиш живети у будућем жи- 
воту»2 Али, реци ми, не станујеш ли у једној колиби у овој пу- 
стињи по пустињском начину 2 

— Изгледа. 

— Не живиш ли наг и лишен свега > 

— Изгледа. 

— Не храниш ли се корењем и не живиш ли невино > 

— Изгледа. 

— Ниси ли се одрекао свих сујета овог света 2 | 

— Одрекао сам се заиста свих празних светских задовољ- 
става, за која се обично брину људи. 


— По томе ти си, као ја, сиромах, невин и пустињик. И 
ти то ниси као ја зарад Бога и из обзира на небесно блажен- 
ство! То не могу разумети. За што си пун врлине, ако не ве- 
рујеш у Исуса Христаг За што се лишаваш добара овог света, 
ако се не надаш добити вечна > | 


— Странче, не лишавам се никаквог добра, и ласкам себи 
да сам нашао начин живота који задовољава довољно, ма да 
говорећи тачно, нема ни добра ни рђава живота. Ништа није 
по себи самом ни часно ни срамно, ни правично ни неправично, 
ни пријатно ни мучно, ни добро ни рђаво. Мишљење даје свој- 
ства стварима, као што се даје укус јелима. 


— Тако дакле, по теби, нема извесности. Поричеш истину 
коју су тражили сами идолопоклоници. Лежиш у свом незнању 
као уморно псето које спава у блату. 

— Странче, подједнако је узалудно вређати псе и фило- 
софе. Не знамо ни шта су пси ни шта смо ми. Не знамо ништа. 
| — О старче, припадаш ли дакле смешној секти скептичара»2 
Јеси ли дакле од оних бедних луда, који поричу исто тако кре- 
тање као и мир и који не знају разликовати сунчану светлост 
од ноћне таме 2 


— Пријатељу мој, скептичар сам заиста, и припадам секти 
која ми изгледа достојна хвале, док је ти цениш као смешну. 
Јер исте ствари имају различите изгледе. Мемфисове пирамиде 
изгледају, при зорином освитку као купе ружичасте светлости. 
При сунчевом заласку, појављују се на запаљеном небу као црни 
троугли. Но ко ће да прозре њихову тајну суштину» Пребацу- 
јеш ми да поричем спољашњост, док су баш спољни изгледи је- 
дине стварности које признајем. Сунце ми изгледа светло, али 
ми је непозната његова природа. Осећам да ватра гори, али не 
знам ни како ни зашто. Пријатељу мој, разумеш ме врло рђаво. 
У осталом, са свим је све једно разумети се на један или 
други начин. 

— Још једном, зашто живиш од урма и лука у пустињи 
Зашто сносиш велике муке» Ја подносим такође велике и уз- 
државам се од свега као и ти у самоћи. Али све то чиним да 
бих се додворио Богу и заслужио вечно блаженство. И то. је 
паметан циљ, јер је мудро трпети у изгледу за великим добром. 
На против, бесмислено је излагати се вољно некорисним уморима 
и узалудним мукама. Кад не бих веровао — опрости ово ху- 
љење, о нестворена Светлости! — кад не бих веровао у исти- 
нитост оног што нас је Бог поучио пророчким гласом, приме- 
ром свог сина, апостолским делима, угледом црквених сабора и 
мученичким сведочењем, кад не бих знао да су телесне муке 
потребне душевном здрављу, кад бих, као ти, утонуо у незнању 
светих тајни, вратио бих се одмах у свет, трудио бих се да стек- 
нем богаства да бих живео у мекуштву као срећни овог света 
и рекао бих сластима: „Одите, девојке моје, одите, служавке 
моје, одите све да ми наточите своја вина, своје љубавне на- 
питке и своје мирисе“. Али ти, безумни старче, лишаваш се свих 
користи; пропадаш не очекујући никакву добит: дајеш без наде 
на враћање и подражаваш смешно дивне муке наших пустињика, 
као што безобразни мајмун мисли, дрљајући по дувару, да снима 
слику вештог сликара. О најглупљи међу људима, који су дакле 
твоји разлози > 

Пафнус је говорио тако, жестећи се много. Али је старац 
остао миран. 

— Пријатељу мој, одговори благо, шта те се тичу разлози 
пса који спава у калу и пакосног мајмуна. 

Пафнус је увек имао само на уму божју славу. Пошто га 
је прошла љутња, извини се с достојанственом смерношћу. 

— Опрости ми, рече, о старче, о брате мој, ако ме је 
истинска ревност одвела ван правих граница. Бог ми је сведок 
да мрзим твоју заблуделост а не твоју личност. Тешко ми је 
видети те у мраку, јер те волим у име Исуса Христа и брига 
за твојим спасењем обузима моје срце. Говори, дај ми разлоге: 
горим од жеље да их сазнам да бих доказао њихову неоснованост. 

Старац одговори спокојно: 

— Подједнако сам расположен да говорим и да ћутим. Даћу 
ти дакле своје разлоге, не тражећи ти твоје у размену, јер се не 
интересујем за те ни на који начин. Не бринем се ни о твојој срећи 
ни о твојој несрећи и са свим ми је све једно да ли мислиш на 
један или други начин. И како ћу те волети или мрзети»> Одврат- 

ност и наклоност срца су лодједнако недостојни мудраца. Но, 
како ме питаш, знај дакле да се зовем Тимокле и да сам се 
родио на Косу од родитеља обогаћених у трговини. Мој отац је 
опремао бродове. По свом лаком појимању наличио је много на 
Александра, кога су назвали Великим. Опет зато није био као он 
у том погледу. У кратко, то је била сирота човечја природа. Имао 
сам два брата који се занимаху као он истим занатом. Што се 
тиче мене, занимао сам се мудрошћу. Дакле, мој старији брат би 
приморан од нашег оца да се ожени једном каријанком, по имену 
Тимаеса, која му се није допадала у толикој мери да просто није 
могао да живи поред ње, а да не падне у црну меланхолију. 
Међу тим Тимаеса је уливала нашем млађем брату грешну љубав 
и ова страст се промени брзо у бесно лудило. Обојица су кари- 
јанки били подједнако одвратни. Она је волела једнога свирача на 
фрули и примала га је ноћу у својој соби. Једно јутро, он је забо- 
равио у њеној соби венац који је носио о гозбама. Нашав овај ве- 
нац, моја два брата заклеше се да убију свирача и, још сутрадан, 
премлатише га, под ударцима бича, у пркос његовим сузама и 
молбама. Моја снаха паде у очајање и полуде, и ова три бед- 
ника, личећи на животиње, шетаху се поманитали по косовим 
обалама, урлајући као курјаци, с пеном на уснама, погледа упртог 
на земљу, посред исмевања деце, која бацаху шкољке на њих. По- 
мреше, и мој отац их сахрани својим рукама. После кратког вре- 
мена, његов стомак престаде да подноси икакву храну и он издахну 
од глади, довољно богат да купи све месо и све воће на азиским 
трговима. Био је у очајању што ми оставља своје имање. Упо- 
требих га на путовање. Обиђох Италију, Грчку и Африку, не 
наишав ни на једног паметног ни срећног човека. Учих филосо- 
фију у Атини и Александрији и уши ми заглунуше од граје пре- 
пирака. Најзад, прошетав се до саме Индије, видех на ганговој 
обали једног голог човека, који је ту живео непомичан, скрште- 
них ногу већ тридесет година. Лиане се увијаху око његова осу- 
шена тела, а птице су виле гнезда у његовој коси. Живео је опет 
зато. Сетих се, видевши њега, Тимаесе, свирача на фрули, своја 
два брата и оца и схватих да је овај Индијанац мудрац. „Људи, 
рекох у себи, муче муку што су лишени оног што верују да са- 
чињава добро, или имајући га, што се боје да га не изгубе или 
што сносе оно што мисле да је зло. Укините свако веровање ове 
врсте и сва зла нестају“. Ето због тога се реших да никад не 
сматрам ниједну ствар за корисну, да будем потпуно равнодушан 

према добрима овог света и да живим у самоћи и непомичан, по 
индијанчевом примеру. 

Пафнус бејаше слушао пажљиво старчеву причу. 

— Тимоклесе, с Коса, одговори он, признајем да све, у твојим 
речима, није без смисла. Мудро је, заиста, презирати добра овог 
света. Али би било безумно презирати тако исто вечна добра 
и изложити се божјем гневу. Жалим твоје незнање, Тимоклесе, 
и поучићу те у истини, да би се, знајући да постоји један Бог у 
три лица, покоравао овом Богу као дете свом оцу. 

Али га Тимоклес прекиде: 

— Чувај се, странче, да ми излажеш своја начела и не по- 
мишљај да ме натераш да делим твоје осећање. Сва препирка 
је бесплодна. Моје мишљење се састоји у том да немам мишљења. 
Живим поштеђен од узбуђења, под условом што живим без 
претпостављања једне ствари другој. Настави свој пут и не по- 
кушавај да ме извучеш из пресрећне равнодушности, у коју сам 
пао, као у одвећ пријатно купатило после тешких мука у целом 
свом животу. | 

Пафнус је био дубоко учен у верским стварима. Са зна- 
њем које је имао о људима, разумео је да божја милост није 
била на старцу Тимоклесу и да дан спасења није био још дошао 
за ову душу која је хтела да пропадне пошто по то. Не одго- 
вори ништа из бојазни да се уливање побожности не преокрене 
у нов узрок за грешење. Јер се дешава понекад, препирући се 
с неверницима, да их наводимо понова на грех, далеко од тога 
да их преобратимо. Због тога они који добро познају истину 
морају да је разглашују опрезно. 

— С Богом дакле, рече, несрећни Тимоклесе ! 

И, дубоко уздахнувши, предузе понова по ноћи свој по- 
божни пут. 


(Наставиће се) 


ПРЕВЕО С ФРАНЦУСКОГ 
СТЕВА МАРИНКОВИЋ 


Дело, књ. 66. о 


ТОЛСТОЈЕВА СОЦИЈАЛНА ФИЛОСОФИЈА 
И СОЦИЈАЛНИ ИДЕАЛИЗАМ 


Ради оних који су сити толстоизма и његових критичара и 
ради логике даљег излагања, ми хитамо да још у почетку пре- 
цизирамо задатак овог чланка. Нећемо ми излагати Толстојеве 
социјално-религиозне идеје, нити улазити у претресање свију ње- 
гових теорија. О томе је већ доста писано и написано. Али, ако 
је сумњиво да се, у томе правцу, може рећи ма шта ново о Тол- 
стоју, сигурно је да се поводом њега увек може доста говорити. 
А ми баш то у овоме чланку хоћемо. — У својој социјалној фило- 
софији, Толстој је био идеалиста; по својој методи нарочито и 
на првом месту. У својој основи, идеалистички су и нехришћан- 
ски модернизам, неохегелијанизам, неокантизам; све покрети да- 
нашњег обновљеног идеализма у социјалној философији. И ако 
постали под разним историјским условима, и ови покрети с једне 
и Толстојева философија с друге стране — имају једно заједничко: 
то је идеалистичка метода. Сви они своде социјално на индиви- 
дуално и материјално на духовно. А што смо ми баш Толстоја 
изабрали, да поводом њега говоримо о идеализму, разлог не лежи 
ни у факту да је њега најлакше критиковати — ми никог не кри- 
тикујемо, но само расправљамо, — ни у томе што бисмо њега 
сматрали за највиднијег представника идеализма; далеко од тога. 
Нас су на то навели разлози сасвим друге природе: што је Тол- 
стој најближи и најпознатији нашој публици а о његовој идеа- 
листичкој социјалној методи још није пред њом расправљано; — 
и, нарочито то, што је његов идеализам најприближнији ономе 
неохришћанског модернизма, на који у првом реду мислимо кад 
говоримо о социјалном идеализму. Јер, треба да се разумемо. Ми 
у обновљеном социјалном идеализму разликујемо два правца: 

"један, умеренији и позитивнији, који представљају данашњи на|- 
угледнији социолози; на њега ми овде, у главном, не мислимо; 
— и други, са крајње левице, који и данас води борбу са соци- 
јализмом и који на својој застави носи исписано: материјализам 
је мртав, да живи идеализам; о томе је на овоме месту реч. У 
њему су неокантизам и нео-хегелијанизам више теоријске струје. 
Неохришћански модернизам је пак практички и реформистички 
покрет, нарочито Енглеске и Америке; практички и реформи- 
стички, раг ехсеПепсе, био је и Толстојев идеализам. И, ето због 
тога говоримо баш о Толстојевој социјалној философији и, у њој, 
нарочито о идеалистичком методу. Лакше је говорити о неохриш- 
ћанству поводом толстоизма но о толстоизму поводом неохришћан- 
-ства. Истина оба идеализма су социјално-реформистичка, пошто 
се, по нашем мишљењу, морално своди у последњој линији, на 
социјално. Али је Толстојев реформистички идеализам ширег 
обима. Мање скроман од неохришћанског, његов идеализам има 
два елемента: пасивни анархизам и етички индивидуализам; нео- 
хришћанство се, међутим, исцрпљује у овом последњем. Та два 
елемента биће предмет нашег даљег излагања и, само толико, 
колико је за излагање тих елемената потребно, ми ћемо гово- 
рити о већ познатим социјалним идејама Толстојевим. 


|| 


Овај социјални философ био је одлучни противник социо- 
·„логије; као и сваке науке, у осталом. Његова „социологија“ није 
производ једног педантног кабинетског радника ни посматраоца 
социјалних факата и закона. Никакав систем социјалне филосо- 
фије није он дао. И, пошто су његове социјалне идеје полазиле 
више од срца но из хладног размишљања, трагедија његових идеја, 
то је трагедија његове душе. Овај велики човек, који је ушао у 
„свет широм отвореног срца и очију, овај чаробник уметности, 
неупоредими посматралац људске душе, живео је животом свију 
друштвених редова, носио и преживљавао драму целог човечан- 
ства. Ако је икада било социјалног философа, који је у себи носио 
болове друштва, које је хтео реформисати, то је био Толстој. И, 
да се не помиње ништа друго, већ сам његов живот аристократсе 
— племића, официра, учитеља, преступника, судије, ратника, умет- 
ника, радника, даје довољно јемства, да је проживљујући живот 
разних социјалних редова напослетку осетио таштину свакога. О: 
је широком руском душом, с болом упијао у себе све мрачне 

стране данашњег друштвеног живота. И, са највишом уметничком: 
способношћу осветлио сву иронију економског, социјалног, поли- 
тичког, моралног и културног прогреса. Његово дело, то је систем 
контрадикција у којима се гуши капитализам, огледало беспућа чо-- 
вечанског. Он се згрозио пред провалијом између онога што разум. 
и правда траже и оног што се са нама одиграва. Њега је запрепа- 
стило функционисање државне организације у свима облицима. 
Борба међу народима, крвави ратови, беда милиона пролетера, 
тамнице, војска, црква, фабрике, примена науке — све је то за- 
хукталом џиновском снагом гурало човечанство све даље од среће. 
Ни материјална ни духовна култура није побољшала ни за длаку 
живот маса. Проналасци науке усавршавали су оружје за клање на- 
рода; развитак индустрије отерао је милионе у бескућнике; не- 
измерно богаћење једних, донело је страховито осиромашавање 
других; растење и улепшавање вароши показује па наличју 
тисуће гладних и испијених; усавршавање уметности изопачава 
нарави повлашћених редова. А земљу, која је свачија или није 
ничија, приграбила је мањина власника лишивши огромну већину 
и парчета на коме су рођени. Крај свега тога, држава као орга- 
низовано зло, заштићује сурову „борбу за опстанак, штити јаче да 
гњече слабије и обезбеђује ово стално окретање у страховитоме 
кругу. 

Пред том сликом застао је и запрепастио се идеалиста Тол- 
стој. Он ју је не само видео дубоким погледом једног генија, он 
ју је још и страховито осетио широком душом једног хуманисте. 
Видео, осетио — и згрозио се запањен. У колико се дубље ужив- 
љавао у њу, у толико је био даље од помисли да она одговара 
разуму и идеји правичности. Хуманиста, он је цео свет гледао 
само са пједестала правде; рационалиста, он је цео живот хтео 
да уреди по логици разума; идеалиста, он је зажмурио пред за- 
конима природног и друштвеног живота, побркао узроке и по- 
следице и за целу ову драму бацио анатему на поквареност људ- 
ску. И, заборавивши, да осим правде у људском друштву постоје 
још и мисао и дух немирни и колебљиви, вечита кретања и про- 
мене дубоко усађене у људској природи као и у целој васиони; 
да осим разума, људским животом управљају и закони ван ње- 
гове моћи; и, да далеко више но људске идеје и акција, дани дру- 
штвени живот одређују друштвени односи, социјалне и матери- 
јалне снаге, закони друштвеног развића и природа живота у дру- 
штву — он је наивним гестом једнога генија, затражио укидање: 

приватне својине на земљишту, државе, народности, патриотизма 
ги следствено међународних граница, војске и ратова, цркве, брака 
и тамница, индустрије, науке, цивилизације, прогреса, и позвао 
"човечанство — у природу, у села да обрађује земљу! 

Враћање природи! О, колико ироније цигло у две речи. 
Идеализам, који му је изврнуо ликове док је посматрао, окре- 
нуо је проблем тумбе и помешао узроке са последицама, кад је 
пришао реформама. Он је помешао светски бол са проблемом 
социјалним, природно са друштвеним и нужно са слободним. 
Враћање природи! Тим речима он је казао: да и не; не, исто- 
„времено кад и да; — у те две речи, он је унео и став и ње- 
гову пуну критику. Ништа више нема се додати тој критеци 
грег хе. Наука коју је негирао, не може ништа исправљати и кри- 
тиковати у овом погледу; он је ван критике, јер је ван науке. 
Негирање науке осветило му се на првом кораку. А зашто је 
он њу негирао 2 Зато што она не служи на срећу народа, но на 
њихову несрећу. Зато што њени резултати у примени доносе уса- 
вршавање оружја за клање народа, усавршавање индустрије за 
богаћење капиталиста а упропашћивање радника, и украшавање 
„великих вароши за:изопачавање нарави. Он је за сва болна места 
цивилизације окривио науку. И зато, што живот, организован 
у постојећем друштвеном систему, није применио научне резул- 
"тате на срећу широких «слојева човечанства, наука носи сву кри- 
вицу и она је та коју треба уништити! 

Али, и кад би наука заиста била крива, зар њу уништити2 
Толстојев Бог, и ако Рецз пигатипдапиз, имао је, за њега, само 
једно лице: правичност. Жум — дух, мисао, кретање, није Тол- 
"стој у своме Богу опазио. Вратити се „природи“, угушити науку, 
прогрес, цивилизацију ! Једно за другим намећу се питања: у коме 
циљу» Како2 — У интересу човечанства, одговара Толстој (на 
прво питање), јер они не служе томе интересу. Али, ко нам каже 
да је васколико кретање у човечанству управљено у његовом 
интересуг Ко јемчи да'су сви агенси живота — ум, мисао, кре- 
тање — за то ту на земљи, да обезбеђују интерес народа» И шта 
је. тај интерес» Где је он2 Ко је њега одредиог И, по чему ми, 
"следствено, знамо да је интерес народа баш у мирном животу2 
Прогрес носи на једној страни болове на другој задовољства, то 
је истина; прогрес, то је и регрес и прогрес, истовремено. Али 
били ми срећнији без прогреса или не; сметао он заиста инте- 
ресу маса или не — он постоји и не може не постојати. То је 

драма рода људског, која, дабоме, лежи ван наше воље; тешка“ 
али неминовна, интересантна али прескупа. Овде, као и у свима 
људским стварима, бело иде под руку са црним. Али мора да. 
иде; чим корачимо тако нам је. То нам увек доноси оно сутро 
које је Толстој одрицао:. — Зауставити ход човечанства» Да. 
Али претходно уништити само човечанство. Да су могли вратити 
човека природи и васкрснути му оно првобитно јуче, довикали“ 
би га, још пре две хиљаде година, вапијући гласови Христових. 
ученика. Али данас» 

Толстој је побркао нужно са слободним, светски бол са. 
друштвеним проблемом и, следствено, није видео да је оно, што: 
је он назвао узроком беде, било само последица једног дела ва- 
сионске драме, човечанске трагедије — ироније природе. А иро- 
нија природе поставља често све на теме. И овде, она нас је- 
ставила у вечити покрет, уселила у нас неисцрпни немир, гур 
нула нас у вртлог и, одузевши нам све моћи да га зауставимо, 
оставила само ум да сазнамо и очи — да плачемо. А добри: 
Толстој мислио је, да све то смакне трима речима: натраг у 
природу ! 

Толстој је побркао узроке и последице и место да у дру- 
штвеном уређењу нађе узроке који гоне раднике у велике ва-- 
роши, он је те вароши окривио што привлаче раднике, сељаке- 
и кваре њихове нарави. Он је нашао да постоје националне гра- 
нице, патриотизам ц ратови зато, што нема љубави међу на- 
родима, а није видео да цео савремени друштвени систем услов- 
љава узајамне борбе и, да ове борбе могу. нестати тек са не- 
станком тога система. 

Ну ипак има код њега захтева који су ближи реалности; 
сви захтеви за укидање оних институција које подлеже проме- 
нама: саврем. судска организација, црква, војска, ратови, при- 
ватна својина земљишта. И ако је он полазио одозго и од на- 
траг, његов захтев за укидање ових установа, које се мењају са 
променом друштвеног уређења, могао би се разумети, да је он 
наишао на правилну методу. Али, Толстој је идеалиста и по ме- 
тоди лечења зла баш као и у начину његовог осматрања. Он 
није пошао правилним путем кад је требало наћи корен злу; и 
онда није чудновато што је залутао и код питања како ће се 


!' Толстој је то, заједно с Христом, одрипао у својој етичкој философији. 
Лек, са гледишта индивид.-етичког, заиста добар, само — апсолутно непримењив! 

зло отклонити. Видели смо да он тражи укидање основних ин- 
ституција модерног друштва; укидање клот и без замене. По 
томе би дакле Толстој био анархиста. Али анархизам је у су- 
штини активан, бунтован, револуционаран. Толстојг Највећи про- 
тивник бунта и убијања. Са таквим убеђењем, он није могао 
бити активан. ИМ он ствара један анархизам своје врсте, чисто 
толстојевски : анархизам пасиван. Не вршити ни једну заповест 
државне власти; не испуњавати ни један акт потребан за егзи- 
стенцију државе. А кад те зато муче и убијају — ћути и трпи. 
Ту је сва анархистичка тактика Толстојева. Његов анархизам, 
и ако је био условљен данашњим друштвеним уређењем, није 
погодио прави пут. Његове идеје нису ишле напоредо са жи- 
вотом и зато нису могли ући у живот. Заштог Откуда тај па- 
сивни анархизам» На који је начин Толстој мислио да реши со- 
цијални проблем 2 


П 


Толстој је био Рус. И, ту треба тражити објашњење његове 
социјалне философије. Рус и душом и телом, један од оних који 
носе читаву расу у себи. И, ма колико се бранио од руског и 
националног и сматрао да припада свечовеку, да је члан будућег 
општег човечанског друштва — он је живео и умро као прави 
Рус. Руска душа, мистична и колебљива, проткана је дубоким 
морализмом. Као таква, она улази у социјална и морална питања 
са дубоком љубављу и симпатијама. Она се колеба кроз најраз- 
личније философије и заблуде; она каткада застане на песимизму 
и нихилизму. Али оба ова чувства нису као у Западњака. Руси 
се боре с песимизмом и нихилизмом, подвргавајући му се тек онда 
кад им нестане сила да се и даље опиру. Али и побеђени они се 
опет дижу да се боре, јецају и траже да, најзад најчешће нађу 
утехе и спасења у милосрђу и љубави!. Судбина те руске душе, 
судбина је и Толстојева; и његове философије, исто тако. После 
свих тражења и лутања, он се најзад зауставио на љубави. И све 


| „Наше руске душе и не љубе, — каже Аљехин, јунак једне Чеховљеве 
приповетке, — без мучења, питања и разрешивања... И кад љубимо, ми не пре- 
стајемо задавати себи питање: је ли то поштено или непоштено, паметно иди 
глупо; чему води та љубав и на шта је она> — Ја не знам да ли је то добро 
или не, али да то смета, не задовољава, обеспокојава — ето то знам“. — Чак је 
и марксизам, (па и материјализам) руски, више но и један други, прожет моралним 
елементом. 

што је затим створио, на љубави је сазидао. Он је много видео 
и много осетио. Али искуство у људима и животу, које нас отера 
у скептике, отврдле и егоисте, Толстоја је начинило благим и ми- 
лосрдним. ИМ, он је решење социјалног питања нашао у јеван- 
ђељу. Светски бол, који је Стендала отискао у цинизам, Тена у 
резигнацију, Ренана у ниансе резигнације и наде, који је Шопен- 
хауера отерао песимизму а Ничеа егоизму — тај светски бол, 
зауставио је Толстоја на љубави јеванђељској. Ту лежи одговор 
на питања, постављена пред крај претходног одељка. Зато је Тол- 
стојев анархизам пасиван; док остали анархисти позивају на по- 
буну, он апелује на морална чуства. Та је његова социјална ме- 
тода и ето, како је он мислио решити друштвено питање. 

Ми нећемо говорити о његовој религији. Нас се овде не 
тичу његов христобудизам, пантеизам, мистицизам и све контра- 
дикције и заблуде, те природе. То не улази у круг нашег за- 
датка. Нас се овде тиче само оно претежно у његовом јеванђе- 
лизму: етички елеменат. Јер ту лежи основ његовој социјално- 
идеалистичкој методи. У томе се он сад приближује нео-хриш- 
ћанском модернизму и, све што следује, односи се у главном на 
оба правца. 

Основно зло које притискује човечанство, долази отуд што 
нема љубави ни међу појединцима ни међу народима. Нарави су 
искварене, вера је угушена, егоизам и злоба овладали; сваки 
гледа да добије више места под сунцем, на штету другога. Отуд 
потичу безбројна зла. Међутим основно правило за све људе, 
оно одакле прво треба да пођу, јесте љубав према ближњему. 
ЈЉубити свога ближњега као себе самога — то је сва филосо- 
фија људског живота. Не чинити другима оно, што не желимо 
да нама други чине, а чинити више но што они траже. Ни о 
коме рђаво не мислити и не говорити, никоме не судити и не 
дати никоме да ти суди. Не употребљавати никакво насиље: 
ако те ко удари по једном образу, окрени му и други. — И, само 
да људи почну тако живети неисказана благодет ће се осетити. 
Онда неће бити државе, јер неће бити власти, судова, убијања, 
злочинстава, војске и заповедања; неће бити граница, национал- 
них супротности, ни ратова ни поробљивања. Светски закон борбе 
за опстанак, са свима злочинима које он доноси, замениће Хри- 
стов закон жртвовања за другога. И онда ће престати социјални 
и индивидуални болови и немири; неће бити ни муке око дру- 
штвеног уређења ни тешкоћа за индивидуално одржање. Неће 

бити прељубе ни мржње, убиствене утакмице и небројених сит- 
них недаћа и проблема индивидуалних. 

Ми делимо мишљење, да би све ове последице наступиле, 
кад би се тако могао решити проблем. Несумњиво је, и што 
дубље улазимо у Христову етику све више долазимо до уверења, 
да би овакав живот донео много спокојства и мира у животу; 
спољнег као и душевног. И, ако је ту срећа, да би нам донео 
срећу. Само — кад би се проблем могао овако решити. Али. 

Још нешто само, пре но што пређемо на претресање ње- 
гове методе. Толстој је својој философији додао још једну тачку. 
Не живети на рачун другога и јести хлеб о зноју свога лица. 
Ту је срећа која се толико тражи и коју нам нису могли дати 
ни наука, ни цивилизација, ни држава. У природном животу, у 
простом животу сељака који ради и верује, нашао је Толстој 
решење проблема социјалне и индивидуалне среће. — У истини, 
један део људског друштва тиште болови нерада. Многе инди- 
видуалне и преко ових социјалне незгоде изилазе отуд, што зна- 
тан број људи не ради ништа и што још већи број људи, велики 
део својих личних, свакодневних потреба не подмирује сам. Али 
ма колико то било и од социјалног интереса — јер су социјално 
и индивидуално нераздвојни — ту је увек више реч о неспокој- 
ству и животним незгодама, које појединци трпе од тога. У овоме 
смислу, Толстојева философија живота правилна је и благодетна. 
Ну само једно питање. Толстој је нашао да је маса, која верује 
и ради, која „има чисте идеје о циљу живота“ — срећна. Како 
је он просто схватио проблем! Он је и овде са науком одбацио 
и психолошке законе индивидуалног и социјалног живота. Срећаг 
Али шта је то срећа Ко ју је открио2 Где је она У раду и 
вери2 Ај, кад би то дила истина! Али један бол тишти људе 
откако постоји друштва: да имамо жеља, да желимо оно што 
немамо и да увек више желимо но што имамо. Наћи срећу, то 
значи задовољити оно што смо ми, цело наше биће, сложено 
изукрштано и немирно. Уз то још један бол друштвеног живота. 
Ми се много више упоређујемо са другима, но што гледамо себе. 
Већина наших уживања и лишења уживања, долази од тог упо- 
ређивања. Најнесрећнији нађу, за тренутак, у томе утехе; нај- 
срећнији разлоге за болове и тужење. То иде чак дотле, да би 
се, по духовитој примедби једног Француза, цео свет ожалостио, 
кад би било неколико људи бесмртних и да би сви Французи, 
који по Паскалу не плачу за трећим оком само зато што га нико 

на свету нема, постали неутешни кад би се нашло људи са три: 
ока. Заиста. 

Ну за нас је овде (да завршимо дигресију) много главније 
питање о методи коју је Толстој нашао за решење социјалног 
проблема. 

Као што се видело, он мисли отклонити друштвено зло и 
решити социјални проблем на тај начин, што би се претходно 
решили појединачни етички проблеми сваке индивидуе. Другим 
речима, он своди социјално на индивидуално и друштвену ре- 
форму на реформу моралну. 

У погледу првог, он је дакле индивидуалиста. Реформа мо-- 
рална и преко ове социјална може се извести само тако ако се 
онг претходно изврши у савести појединаца. Сваки треба да слуша 
само глас своје савести и само се њему покорава. Сваки треба 
да буде сам себи и закон и пророци. Али се његов индивидуа- 
лизам не своди на | атошг ргорге Ларошфуков, ни на еготизам 
Штирнеров, ни на аристократизам Ничеова надчовека. Толстојев. 
индивидуализам води дубоком милосрђу и одрицању. Ја позива 
човека да жртвује себе и живи само за своје ближње. Племенита 
и религиозна Толстојева душа створила је индивидуализам све- 
човека. И тако индивидуалиста Толстој постаје апостол друштвене: 
солидарности. Али не оне о којој говоре модерни социолози. Ови 
констатују постојећу друштвену солидарност, Толстој пак соли- 
дарност проповеда; оци налазе солидарност као неминован про- 
извод друштвеног живота, солидарност која извире и из слично- 
сти и из разлике међу друштвеним члановима, Толстој тек тражи 
солидарност у моралном поправљању људи, у савести појединаца, 
у љубави према ближњему, солидарност која тек треба да се раз- 
вије. Он баш никако неће заједно са науком! 

Тако долазимо на покушај Толстојев, да се социјални про- 
блем сведе на морални. Он је дакле, још једном јасно истакао 
принцип, да је свака социјална реформа у ствари реформа мо- 
рална. И овога пута, он је проблем гледао с темена. Морално и 
социјално нераздвојни су, то је истина; само у једном сасвим 
обрнутом смислу. Свако морално питање у ствари је социјално; 
пошто наука о индивидуи и наука о друштву постају све више 
нераздвојне и пошто друштво није моралног порекла но је морал 
порекла друштвеног. И добро и зло и врлине и махне — еми- 
нентни проблеми морала — не вреде ништа ван друштва. И, више 
него то: не постоје ван друштва но баш у њему извиру. У при- 

роди нема ни морала ни неморала, ни добра ни зла, ни врлина 
ни махна. Кретање у природи, сав органски и неоргански свет, 
нису ни добри ни зли, они су природни. МИ човек по природи 
није ни добар ни зао. И, догод је живео — ахо је икада живео 
— сам у природи, он није имао ни врлина ни мана. Али исто- 
ријски човек није само природно но и друштвено биће. Он више 
није онакав какав је био његов предак, но је добио себе и из 
друштва; он сад не живи сам, но још и помоћу хиљаду других 
руку. Да би пак остао у друштву, без кога не може живети, да 
би друштво опстало и да би што лакши живот био у њему — 
он мора прилагати свој трибут томе друштву и солидарности, 
мора чинити жртве и концесије и подлежати правилима и нор- 
мама које живот заједнице изискује. Пред једна правила, без 
којих не може бити реда и заједнице, друштво је ставило: мораш“ 
и не смеш; пред друга, важна и корисна истина, али не судбо- 
носна по опстанак друштва:, оно је ставило: треба и не треба. 
Она прва то су правила правна; ова друга, то су правила мо- 
рала. Њих сваки човек, живећи у друштву сазнаје сам и носи, 
свесно или несвесно. Ако по њима ради, он је човек добар и од 
врлина; ако их прекршава он не живи добрим и моралним жи- 
вотом. Но и махне и врлине његове у друштвеном су а не у при- 
родном бићу. 


Морално и неморално дакле нису природног но друштве- 
ног карактера. Имајући порекло у друштву, они зависе од жи- 
вота и промена друштвених; са њима заједно рађају се и про-- 
падају. И сваки покушај, да се социјални проблем реши моралним, 
остаје увек исто толико смешан као и покушај отклонити бо- 
лове човеку тиме што би му се запушила уста да не јауче. А 
Толстој је био такво решење предложио. Он је мислио да сли- 
сти све институције модерног друштва, све друштвене творевине 
од којих пате народи — тиме, што ће поправити људске душе. 
Он је мислио даће угушити сва злочинства, поробљавања, борбе 
и трговања са светињама — тиме што ће се извршити индиви- 
дуална морална атрофија. А заборавио је да је баш етика тих 
индивидуа, да је баш њихово морално биће то, које извире из 
данашњег друштвеног живота. Као ни хришћански модернизам, 
он није хтео да зна, да људи мисле онако како живе, и да не 


: Судбоносним она постају онда кад неморал захвати и најшире слојеве 
Друштво које изгуби морал, осуђено је да пропадне. 

могу да живе онако како мисле. Само је Толстој бар у толико 
реалнији од нео-хришћанског модернизма, што у свом пасивном 
анархизму устаје и против данашњег друштвеног уређења. Не- 
охришћански модернисти пак чувају данашњи друштвени систем 
а спасавају религиозна и морална чуства. Они нису видели ода- 
кле извиру корумпиране нарави, обичаји, инстинкти; одакле 
"борба за бољим местом под сунцем, сурова конкуренција и не- 
умољиви егоизам. Они нису видели да то доносе супротности 
интереса, друштвени живот и постојећи друштвени односи. И 
они хоће да спасу човечанство моралним убризгавањем. У ове 
друштвене односе, у овај калејдоскоп супротности — које су 
истина људи створили, али које су морали створити — они хоће 
да угурају љубав према ближњему и жртвовање за другога. Они 
говоре капиталисти да се жртвује за радника, а раднику да му 
је капиталист брат коме треба учинити више но што тражи; 
они говоре занатлијама, које гуши конкуренција, да не говоре 
рђаво о брату својему, а трговцу коме сиромашак не плати робу: 
ко ти узме хаљину, подај му и кошуљу ! Слушао сам једног про- 
поведника наше цркве. Он је држао беседу трговцима. На за- 
вршетку растао сес њима говорећи: „И ако ћете изгубити вашу 
душу да би сте били богати, ја вам кажем: будите сиромашни!“ 
Сиромах. Оно исто вече, при чаши пива, трговци су заборавили 
његов савет. А сутра дан, првом муштерији они су продали 
душу, да не би осиромашили! Зар су и могли друкчије» — У 
осталом и сам Толстој помиње у својој исповести један случај 
који се њему десио и који свакоме јасно говори да је живот 
јачи од идеја. Пред једном капијом он сретне просјака и маши 
се за кесу. Но у истом тренутку просјак поче бежати. Толстој 
виде војника где трчи за њим псујући га за прекршај забране 
прошења. Он приђе војнику, задржа га и запита: Јеси ли читао 
Св. Писмо» — Јесам, одговори војник. Сећаш ли се оног места: 
„онај ко нахрани гладнога...“ — Сећам се, рече војник и збуни 
се за тренутак. Онда му Толстој поче објашњавати јеванђеље Хри- 
стово. Док је још био под свежим утисцима Толстојевог пропо- 
ведања, војник је ћутаоји пажљиво слушао. Али се очевидно му- 
чаше да сазна, како је могао учинити зло, кад је вршио дужност. 
Наједном се усправи и запита Толстоја: А јесте ли ви читали 
правила војне службе» — Нисам, процеди Толстој изненађен. — 
Онда ћутите, викну му војник, салутира и отрча за бегунцем. Ко 
"би се бацио каменом на њега 2 

Понављамо: човек мисли онако како живи а не може да 
живи онако како мисли. То је још једна трагедија човекова жи- 
вота, али она постоји; видећемо, то је била трагедија и Толсто- 
јева. Социјални проблем не може се решити реформом моралном 
и духовном. Он лежи у социјалном строју, у механизму модер- 
ног живота, у постојећим друштвеним односима и, ако га треба 
решавати, једино могуће решење је: промена тога строја. Дру- 
штвени живот као и индивидуални, мења се кад се погодбе жи- 
вота мењају; али никада се још нису у довољној мери погодбе 
мењале променом духовном и идејном. Не значи то да је ду- 
ховно клот продукт материјалног. Узајамност дејстава несумњива 
је. Индивидуално и социјално толико се преплићу, да је врло 
тешко одредити резултате индивидуалног од резултата матери- 
јалног деловања. Али, једно је тачно: ма колико човечија ин- 
дивидуалност била развијена, сложена и активна, ма колико било 
заплетено њезино психолошко биће, ма колика била њезина ре- 
акција на погодбе из којих се развила — живот, социјалне по- 
годбе, јачи су од ње. То је о чему идеализам није хтео водити 
рачуна и то је што му се мора замерити. 


|| 


И Толстоизам и неохришћански модернизам прећутно са- 
држе две мисли: да велики људи могу стварати историју и, да 
се идејама и речима може решавати социјални проблем'. Идеа- 
лизам овде кулминира. Он је пребацивао социјалном материја- 
лизму да занемарује идејне факторе и, као свака реакција, оти- 
шао у другу крајност. На супрот њему, он је истакао баш идеје 
— снаге и, само у блажем облику, васкрсао Карлајлове хероје. Што 
је социјални материјализам запоставио, то је идеализам подвукао. 
Кад се буде писала, историја социјалне философије мораће при- 
знати, колику је корисну улогу имао идеализам у допуњавању 
материјализма. Али то не значи да социјални материјализам са- 
држи неистине. Што је он казао то је тачно, само није казао све. 
Он је нарочито занемарио индивидуалну и социјалну психоло- 


1 Иначе Толстој, у рату и миру, изрично тврди да масе праве историју 
а да су вође, ма они били и најгенијалнији, само филуранти; каткад више од 
штете но од користи. На тај начин, сам је Толстој унапред осудио своју улогу 
реформатора. — Поменуте две мисли прећутно садржи толстоизам као соци- 
јално-идеалистички покрет и, у том смислу су употребљене горње речи. Оне се 
више односе на социјални идеализам у опште, но на Толстојеву философију. 

тију; због тога је само једностран али не и погрешан. Овде пак, 
где се тиче идеја и великих људи, није његова слабост. А идеа- 
лизам га је баш ту напао, покушавши вратити важност и снагу 
идејама и великим људима. Да видимо са колико успеха. 
Несумњиво је једно: идеје нису производ самосталних, сло- 
бодних и изолованих индивидуа. Несумњиво је, исто тако: идеје 
нису фантоми који лебде у висинама и силазе у људске душе по 
некој вишој, небеској инспирацији. Идеје су друштвеног порекла. 
Оне су производ социјалног живота у коме се јављају. Не меха- 
нички производ и резултат, но, тако рећи дијагонала у којој се 
секу социјално и индивидуално - психолошко. То је социјално, 
преломљено кроз призму индивидуалне психе. Али и ако изилазе 
из живота, оне не дејствују одмах; ну, баш зато што из живота 
извиру. Јер потмулу тутњаву у социјалном телу, која наговештава 
пуцање и промену, не опажају широке масе; оне само осећају 
тежину постојећег. Само високо културни посматраоци, они који 
стражаре на кули светиљи цивилизације, запажају, резонују и 
дају прве идеје. Постепено тек силазе оне у масе. Али да остану 
у маси, да добију животну снагу, да почну дејствовати — те 
идеје морају изилазити из стварног живота и кретати се у оним 
границама могућнога, које им је живот поставио. Само те идеје 
имају живота и утицаја; само оне могу пасти на душу народа и 
као луча ићи до на дно срца, јер ће само оне бити јасан изражај 
онога што је маси требало, али што је она само неразговетно 
осећала. Идеје дакле утичу на друштвени живот, али пошто су 
претходно изишле из тог живота и претрпеле његове утицаје. 
И још више, оне трпе и даље утицаје живота, јер се никада не 
остварују у свом чистом облику, но увек измењене, допуњене, 
каткада поправљене, често покварене реалним погодбама живота. 
— Погледајмо у историју која се одиграва. Које су идеје, којима 
се данас руководи човечанство; ма које идеје из области еко- 
номске, социјалне, политичке, моралне и опште културне2 Рас- 
мотримо те идеје. Зар нису све до једне, производ данашњег 
социјалног живота» И само зато имају живота и дејствују. А оне 
идеје које прелазе границе стварног и могућег у животу, које не 
иду са животом но против њега, које иду против снажних закона 
социјалног живота — остају увек само идеје. Зато ће и толсто- 
изам и неохришћански модернизам свршити само на речима као 
и старо хришћанство. И зато данас поред небројених цркава, 

поред милиона „верних“, поред тисућа пастира — нема у свету 
ни једног Хришћанина. Ни једног. 

И онда велики људи. Ох, камо среће да велики умови могу 
водити човечанство и да живот може ићи по захтевима разума! 
„Али. Хероји нису могли учинити ништа више но што је живот 
хтео и дао, као што велики проналазачи нису могли пронаћи 
ништа само као умови но као и културни људи. Где је тај про- 
налазач који је ма шта пронашао самг И где је тај херој чија 
снага и акција, акција колико и снага, не би били производ дру- 
штвеног живота и времена у коме делају. Где јег Његове спо- 
собности могу бити врло велике. Али и способности и улогу, он 
је од друштва добио. Човек не постоји. Има само људи. Јер чим 
је ушао у друштвене односе, човек је престао бити само ја. Он 
је сад и ја и ти и ми. Одузмите му оно што је добио живећи 
у заједници и оно што му је, стечено од предака, мати рођењем 
дала. Одузмите му, ништа више, до само језик — и тај први 
услов за сваки умни живот друштво му је дало — шта остаје 
од њега» Не, нису могли велики људи створити историју, пре- 
вртати социјалне стројеве, стварати нове епохе. И живот и де- 
лање његово изилазе из друштвеног живота, зависе од њега и 
њему подлежу. Велики људи могу ићи пред духом времена, али 
не и против њега. Велики умови имају несумњивог и значајног 
удела у развитку човечанства, али је њихова улога условљена 
снагом и слабошћу маса, без којих они не значе ништа. Велики 
умови, вође, елита неопходни су за прогрес. Они заиста воде, 
покрећу, осветљавају. Али сав њихов рад остаје у границама које 
су живот и време описали. Аристократско схватање историје Ре- 
нана, Карлајла, Ничеа, остаће увек само један леп сан. И у ко- 
лико масе више изилазе из мрака, њега мрак све више обавија. 
То старо херојско схватање историје, по коме је сва цивилиза- 
ција дело аристократа, по коме је циљ човечанства стварање 
великих људи и које тако енергично одбија улогу средине и 
времена. „Време да изазове!“ са жалошћу примећује поштени 
мудрац из Килсија. „Ах, ми смо знали за времена која су гла- 
сно позивала свога великог човека, али га нису нашла кад су 
га звала! Он није био ту. Провиђење га није послало; време, 
које га је позивало што је више могло, срушило се у метеж и 
рушевиине, јер он није хтео доћи кад је позиван“. Ми понављамо 
ове Карлајлове речи; два пута их понављамо. Али нам оне увек 
кажу нешто сасвим друго. Да. Време је узалуд позивало великог 

човека и друштво које је пуцало, срушило се у метеж и руше- 
вине. Јер ни то труло време ни то препукло друштво нису могли 
избацити великог човека; и, да су га избацили живот је био, 
време је било јаче од њега. Друштво које се рушило и њега је 
угушило. Што у таквим временима велики људи не стварају епохе 

Модерни социолози, представници идеалистичко-психолошке 
школе, покушавају на други начин доказати улогу великих људи. 
Они уносе законе имитације и сугестије. Велике људе имитују; 
велики људи сугерирају масе. Доиста. Али се заборавља да ве- 
лики људи, пре но што бивају имитовани, и сами имитирају; да 
пре но што сугерирају, они сами бивају сугерирани. Цела њи- 
хова духовна култура, плод је те имитације и сугестије; и вас- 
питач мора бити васпитан. Велики људи истина нису клот про- 
извод средине, околности и васпитања; али то нису ни људи 
обичног нивоа. Баш су људи ти који мењају околности. Али једно 
треба имати на уму: људско биће није изолована, апстрактна ин- 
дивидуа; оно је скуп друштвених односа. 

за. Доба хероја прошло је и никада се више неће вратити. 
Речима, којима је Карлајл — да опет говоримо језиком овог сјај- 
ног Енглеза — испратио нестанак античког паганизма, може се 
данас испратити нестанак хероја. „Тако пролазе и највише ствари. 
Нестаће свих ствари које су биле на овоме свету, свих ствари 
које јесу и које ће бити на њему; треба да им кажемо наше 
тужно збогом“. : 

И сви они, велики и мали, који своје идеје буду узимали 
ван живота и против њега их управљали, биће од живота побе- 
ђени. Наше друштво, више но и једно има пуно таквих људи; 
старих и младих, великих и малих. Борба између живота и идеја, 
између природе и принципа, није ретка појава нашег заплетеног, 
шареног и интересантног доба. Разуме се, живот побеђује прин- 
ципе и, колико ситних и крупних трагедија у душама поштеним 
и пламеним! Та чаша није ни Толстоја обишла. Цео његов жи- 
вот, то је борба и трагедија једне велике душе. Он се целога 
живота борио између онога што јесте и онога што, по њему, 
треба да буде; између живота и принципа. ИМ живот је напо- 
слетку победио. Јеванђелиста Толстој живео је у графовској па- 
лати, истина повучен од света и радећи с мужицима, али као 
граф посред сиромаха којима није могао дати хаљину и кошуљу. 
Аскета и проповедник целибата, он је живео у кругу своје бо- 
гате породице, једући истина црну чорбу, али служен од лакеја; 

немајући новаца у џепу, али остављајући велико имање својој 
деци. Он није по савету Христовом могао разделити све имање, 
узети крст свој и поћи; живот и породица нису му допустили 
ту жртву. Он је проповедао потпуну љубав, а имао је и својих 
симпатија и антипатија, момената гњева и предмета мржње. Он 
је морао присуствовати честим и ружним завадама своје деце а 
и сам је имао оштрих препирка и с њима и са женом. Он је 
имао сваки дан домаћих немира и незгода и с болом у души, 
увиђао је, да није успео ни својој деци улити у душу науку Хри- 
стову. Срце му је пуцало при помисли, да велики јаз дели његов 
живот од његових принципа. Ова велика и честита душа распи- 
њала се у надчовечанским мукама — али је живот остајао јачи. 
И најзад, кад се више није могло издржати у тим контрадикци- 
јама и кад се живот почео примицати крају, он је побегао. Од 
света, од куће, од сама себе, од живота. Да бар пред смрт про- 
живи онако како је говорио. Али је иронија судбине, друкчије 
била одредила. И кад је пронађен и кад је умирао, она се сме- 
шила над његовом главом. Живот му није дао чак ни умрети 
онако како је он хтео. И он умире као краљ, а хтео је да оде 
са овога света као пустињак. Сиромах Толстој. Благотворно деј- 
ство његове науке одмах се осетило на његовој породици. Чим је 
умро, деца су му и пред суд отишла, свађајући се око наследства! 

Да завршимо. Социјална философија Толстојева лепа је али 
утопијска, искрена али наивна. Нешто од онога што граничи са 
детињастим. Један млак гест незадовољне а бескрајно добре душе, 
па ипак једна снажна критика постојећег друштвеног уређења. 
То и ништа више. Но ништа ни мање. Јер таква каква, ова ње- 
гова реформистичка „социологија“ ако није дала решење про- 
блема, има бар ту заслугу, што је врло високо истакла важност 
његову. Ово његово социјално претресање, скренуло је, бару 
неколико пажњу са ситничарско-политичкот и палијативног на 
социјално и коренито; са национално политичког на социјално 
политичко. Ово његово завлачење у сва болна места данашњег 
друштва, ако није донело светлост бар је оштро оцртало мрак. 
И ако икада дође време, да се социјални проблем решава из 
основа, поколења ће морати признати, да је томе делу и Толстој 
приложио своју светлу лепту. То није све, али и то је доста. Он 
није могао ни дати већих резултата, кад није хтео знати ни за 
науку ни за цивилизацију. ИМ, да није хтео бити реформатор, о 
њему би се друкчије морало говорити. Али ми њега не можемо 

сматрати за грађанина будућег друштва. Он није био повучен 
философ који је давао идеје, ван духа времена и за будуће ве- 
кове. Он је радио као реформатор и баш овоме друштву про- 
поведао науку чије је остварење он предвиђао у најскоријем вре- 
мену. Ту је тежина његовога дела и одговорности. 

Па и оне религиозно-моралне идеје, које шире Толстојева 
дела и рад неохришћанског модернизма — имају својих заслуга 
и користи. Оне одвлаче од песимизма, колебања и слабости; оне 
повраћају самоуверење, снаже, окрепљују душе. Оне уносе ону 
потребну дозу идеализма у наше суро и рачунско доба и, бар 
колико толико, скрећу пажњу са ситног и ћифтинског, на више 
и племенитије. ИМ то је нешто, али то је још врло мало. Јер ма 
шта чиниле, религије, по речима Теновим, живе на крају крајева, 
од племенитих инстиката које већ постоје у људским душама. Оне 
им те истинкте враћају јаче но што су узеле, то је истина; али 
им оне у ствари не дају ништа што оне већ нису имале. Ови 
инстинкти су релативно слаби у човеку и, из разлога које смо 
напред навели, не могу ни бити јаки. Они се своде на човекову 
жељу да умакне свом природном закону борбе за живот, егоизма, 
суровости и смрти. Такав пак осећај, колико је јак, два пута је 
слабији: он може имати тренутних елана, али мора имати дуго- 
трајних слабости и ма колико се дизао умирући, он је осуђен да 
увек буде побеђен. 

Тако је у главном и са социјалним идеализмом. Он не може 
да уђе дубоко у живот, зато што није сав из живота. И где успе, 
он је побеђен. Живот, на крају, увек дође да му покаже његову 
немоћ. Зато он — толстоизам и неохришћанство, нарочито — не 
може никада дати крупнијих резултата. Он ће увек налазити скло- 
ништа код изузетних појединаца и завршити у сектаријанству и 
малим групицама. Он ће често створити буру од дисонанција; он 
ће каткада довести и до организованог покрета — али никада 
неће моћи оставити дубоког трага у историји човечанства. У по- 
следњем резултату, њему ће живот увек онако одговорити, како 
је Толстоју онај руски војник одговорио. 


Живко ЈОВАНОВИЋ, 


РАЗВОД БРАКА НА ОСНОВУ УЗАЈАМНОГ 
ПРИСТАНКА ОБА СУПРУГА 


| 


Питање о могућности раскида једног брака, који није испу- 
нио очекивања и оправдане наде једног или оба супруга, толико 
је важно питање, да му држава треба да поклони највећу пажњу. 
Кад је држава присвојила себи право да сама регулише питање 
о браку грађана и брачним односима, сасвим је разумљиво што 
се од државе очекује такво регулисање, које ће бити повољно и 
по опште интересе, а једновремено слагати се са умесним и оправ- 
даним тежњама грађана. Специјално код питања о разводу брака 
стичу се два, по свему изгледу супротна интереса, која треба из- 
мирити. На једној страни стоји интерес државе да одржи у важ- 
ности начело, које је основа данашем брачном праву у Европи, 
начело да је брак једна принудна, нераскидна веза, таква веза 
која кад се закључи не може се више произвољно раскидати. 
"Ово начело држава данас истиче као неминовну потребу да би 
брак издвојила од оних личних веза које су познате под име- 
ном конкубината. Конкубинат је сличан браку, с том разликом 
што оставља слободу свакој страни, да ту везу кад хоће, ра- 
скине; и што он по правилу не производи никакве правне по- 
следице, бар не у односу учасника у конкубинату. О браку ме- 
ђутим, као основици породице, држава има узвишеније мишљење 
и зато се стара да одржи достојанство брака на оној висини, 
која одговара важности те установе. На породичном уређењу 
почива целокупни склоп данашњег друштва и зато се мора пот- 
пуно одобрити сваки корак државе учињен у циљу одржања 
чврстине и стабилности породичне установе. 

Ова расматрања, преведена на правнички језик, појављују 
«се као правило, које су усвојила сва европска права: да је брак 

доживотна и нераскидна веза и да се може разрешити само у 
оним изузетним случајевима, где наступе такви догађаји и такве. 
околности, да и сама целина нема никаква интереса на безу- 
словном одржању брака. Неразрешивост брака је правило, а 
развод брака је изузетна појава, мотивисана особеним узроцима. 
Откуда тај изузетакрг Напред поменута тенденција државе, да 
закључене бракове доживотно одржи у снази, и ако је у основи 
оправдана, долази у сукоб са другим једним освештаним прин- 
ципом, принципом личне слободе. Лична слобода је једно од 
највећих добара људских. То је неотуђиво добро, које и сама 
држава штити, пошто напредак њен у крајњој линији зависи од 
слободе кретања појединаца. Правилом о нераскидности брака, 
ако би се оно до краја извело, уништило би се начело личне 
слободе. Вечите уговоре у таквој форми, да се лична слобода 
укида, позитивно право забрањује и сматра их као и да непо- 
стоје. Човек нема власт да се својом вољом вечито и безусловно 
веже, па ни онда кад је у питању једна морална заједница, као 
што је брак. Лична слобода захтева да се свакој речи, свакој 
изјави воље, придаје само ограничено и разумно дејство, такво 
дејство које ће одговарати природи човековој. Правни односи, 
које човек заснива својом вољом, по природи су временом огра- 
ничени. За брак вреди истина супротно правило, али би оно, 
ако би се безусловно спровело, довело до уништења личне 
слободе. 

Последице једностраног истицања начела личне слободе у 
браку, сасвим су супротне онима које проистичу из тежње др- 
жавине да одржи на висини достојанство брака и да не допусти 
слободан развод брака. Начело личне слободе, кад би само оно 
било меродавно, довело би до слободног развода брака, на за- 
хтев само једног супруга. Обратно, ако би се безусловно спро- 
вело супротно начело о нераскидности брака, не би био у опште 
допуштен развод брака ни у ком случају. Пред овим крајно- 
стима позитивно законодавство је сасвим логично усвојило једно 
средње решење, којим се оба принципа донекле задовољавају. 
Брак је оглашен у начелу као принудна и нераскидна веза, 
али је у извесним тачно одређеним случајевима допуштен раз- 
вод брака. Изузетно, католичко црквеноправо, које је усво- 
јено у Италији, Шпанији и Аустрији (за католике) у опште не 
допушта развод брака, али ова апсолутна забрана развода 
брака мотивисана је у тим земљама разлозима чисто црквене 

природе, који немају никаквог дубљег значаја и зато не заслу- 
жују нарочито расматрање. Апстрахујући овај изузетак позитивно 
законодавство се иначе руководи горе изложеним принципима, 
допуштајући у тачно предвиђеним случајевима, које суд има да 
утврди, развод брака. Ово гледиште усвојио је и српски Гра- 
ђански Законик што се види из 95 94, 95 и 96, где су побро- 
јани узроци, са којих се може тражити развод брака. 

Српско право предвиђа у 5 94, у вези са 55 95 и 96 Гра- 
ђанског Законика ових пет узрока за развод брака: !. пре- 
љуба једног супруга; 2. радење о глави свом супругу, не- 
посредно или посредно преко другога; 3. осуда једног су- 
пруга на робију, дужу од осам година; 4. напуштање 
хришћанства; 5. неизвесно или злонамерно осуство 
за три, четири или шест година, према приликама. Ови узроци 
развода карактеристични су по томе, што чим се деси један од 
побројаних догађаја, друга страна има право на развод брака. 
Суд који расправља брачну парницу, дужан је брак да разведе, 
ако се утврди да доиста постоји узрок, који странка наводи 
као разлог за развод брака. Суд нема дакле овлашћење да у 
конкретном случају испитује, треба ли брак развести, или пак 
треба оставити супруге и даље у заједници, и поред оног дога- 
ђаја. Суд мора да изрече пресуду о разводу у таквом случају, 
без обзира на своје нахођење. Међутим у чл. 218 закона о цр- 
квеним властима прелвиђен је још један општи узрок за развод 
брака. То је немогућност заједничког живота. Подтим 
се разумеју разноврсни догађаји и разне околности, које често 
пута наступају без ичије кривице, и које чине даљи заједнички 
живот супруга немогућним. Али, док у раније наведеним случа- 
јевима суд нема у опште право да испитује, како ће односни 
догађај утицати на супружанске односе, већ мора да разведе 
брак на захтев невиног супруга, у случају који предвиђа чл. 218 
Закона о црквеним властима положај суда је сасвим друкчити. 
Кад један супруг тражи развод брака зато што је даљи зајед- 
нички живот немогућ, па наводи узроке са којих је такав живот 
немогућ (варалички карактер другог супруга, пијанство, узајамно 
вређање и малтретирање, намерно невршење брачних обавеза, 
шиканирање, злоупотребљавање мужевљих права и т. д. онда 
суд има значајну улогу при расправљвњу тог брачног спора. 
Суд има да цени те узроке са двојаког гледишта: са објек- 
тивног и субјективног. Са објективног гледишта суд 

има да утврди, да ли је околност, која се истиче као разлог за 
развод брака, доиста такав догађај, који може да учини брачни 
хармонични живот немогућим. Суд при томе цени сам догађај по 
себи, без обзира на индивидуалне особине супруга. Кад суд 
нађе, да је догађај тако озбиљан, да доиста може утицати на 
опстанак брака, онда га он испитује са субјективног гледи- 
шта: да ли односни догађај на баш ове супруге тако утиче, да 
је између њих брачни живот илузоран. Али, што је значајно, 
при оцени овог субјективног момента суду је одузета свака мо- 
гућност слободног кретања. Суд нема право да то питање по 
свом нахођењу оцењује, већ има да осуди супруге на одво- 
јени живот, који траје пуних пет година и којим треба да се 
утврди да је заједнички живот доиста немогућ. Ако после одво- 
јеног живота макар један супруг тражи развод, брак се има ра- 
звести. Једини начин да се утврди чврста и непоколебљива од- 
лука једног или оба супруга, да се даље не може живети у 
заједници, састоји се дакле у петогодишњем одвојеном животу, 
који треба да буде мерило могућности или немогућности оп- 
станка брака. 

Кад се промотре узроци, са којих је развод брака допуштен 
у српском праву, види се да једино прељуба преставља општи 
узрок, који се често појављује као разлог за развод брака. Ра- 
дење о глави супругу, напуштање хришћанства, робија и осу- 
ство супруга су изузетни и ређи случајеви развода. Они пак 
многобројни узроци, који често пута чине живот супруга немо- 
гућим и несносним и по којима се јасно види да је брак про- 
машио свој прави и узвишени циљ, поставши један велики терет 
и велика невоља, сви ти узроци могу у српском праву довести 
до развода на начин и под условима из чл. 218 зак. о цркв. 
властима. Да ти услови нису ни мало повољни и да су толико 
шаблонски, види се и без нарочитог истицања. Али овде нас то. 
не интересује. Досадање излагање било је потребно да покаже, 
како српско право не допушта развод брака само на основу 
узајамног пристанка оба супруга. Овај напис има за 
циљ да скрене пажњу на развод узајамним пристанком, изла- 
жући једновремено и добре и рђаве стране које би отуда про- 
истицале. 


| 
Развод брака на основу узајамног споразума супруга из- 
гледа на први поглед као најидеалнији облик развода. Тај први. 

утисак није нетачан. Има доиста нечега врло привлачног у томе, 
да се брак, та лична заједница између два створења, која се у 
првом реду највише и тиче њих и њихових односа, раскида по 
узајамном споразуму самих учасника. Брак је, као што је по- 
знато, једна врста уговора. Ако обе стране захтевају и пристају 
да се уговор раскине, зар не изгледа најлогичније поступити по 
том захтеву. Зашто оставити супруге да живе и даље, против 
своје воље, у једној заједници која је првенствено моралне при- 
роде и претпоставља, ако ништа друго, а оно бар добру вољу 
за таквим животом. У колико је дакле брак приватна ствар, 
развод брака на основу узајамног пристанка супруга појављује 
се бесумње као најправилније решење, коме се не би имало шта 
замерити. Осим тога такав развод преставља и најбрже решење 
- брачног спора, без отезања, без непријатности. Са гледишта су- 
пруга то је и најповољније решење. Сваки други развод оставља 
понајчешће бар једну страну незадовољну. Развод брака узајам- 
ним пристанком задовољава обе стране. Сваки супруг постиже 
оно што је сам желео и тражио и биће наравно задовољан. 
Питање о разводу брака на основу узајамног споразума 
супруга често пута се преставља тако, као да би се тиме допу- 
стили и безразложни разводи, да би супрузи тражили развод 
без стварних и озбиљних разлога. Ово је потпуно нетачно. Нико 
не жели и не тражи развод брака без икаква разлога. На про- 
тив, кад оба супруга сами дођу до тог закључка, да је и за њих, 
а евентуално и за децу, најбоље да се разведу, они морају за 
то имати јаких и озбиљних разлога, дубоких разлога које они 
сами најбоље осећају и знају. То су обично разлози душевне, 
интимне природе, који одговарају карактеру и особинама одно- 
сних лица, тако да их неко трећи не може ни да оцени правилно. 
У ствари дакле кад се допушта развод брака на основу при- 
станка самих супруга, тиме се једино одузима суду право, да 
цени, да ли су узроци, који се наводе, доиста такви да брак 
треба развести. У место да суд цени те узроке, оставило би се 
самим супрузима да их они оцењују, па кад би се супрузи сло- 
жили у томе, да им је даљи брачни живот немогућан, суд би 
имао да прими ту изјаву као утврђену. Његова би дужност била 
само да се увери, да ли је изјава озбиљна, да ли је резултати 
непоколебљиве одлуке, па кад би се о томе уверио, дужан би 
био да изрече пресуду о разводу. Развод брака не би био без 
разлога, већ би само суду било одузето право да те разлоге 

оцењује. Добра страна развода по пристанку оба супруга огледа 
се даље у спречавању скандала и скандалозних причања и ого- 
варања, која се редовно готово надовезују на сваки развод брака. 
Кад се сами супрузи сложе у томе, да се треба развести, и кад 
по том основу траже развод, не наводећи ближе узроке који би 
могли бити предмет скандалозног причања, онда се самим тим 
одузима мах сваком причању и оговарању. Најзад одговара више 
личном достојанству супругагда на миру, без процеса и без ларме 
сврше једну ствар, која се у првом реду њих тиче. 

На супрот свим овим разлозима истиче се приговор, да брак 
није искључиво приватна ствар грађана и да држава не може до- 
пустити да сами појединци решавају, хоће ли њихов брак остати 
у снази или не. Држава има великог интереса на одржању и ши- 
рењу породичног живота, тако да мора водити надзор над раз- 
водима бракова. Ово је без сумње у основи тачно, само треба 
одредити праву природу ове напомене. У чему је управо интерес 
државег Интерес је државе да се спрече фриволни разводи, да 
се другим речима одржи у снази начело, да је брак доживотна 
веза и да се само у изузетним, нарочито важним околностима 
може раскинути. Да ли се тај интерес државни вређа допушта- 
њем развода на основу самог пристанка супруга, без навођења 
ближих разлогаг Ниуколико. Држава треба само да тражи гаран- 
тије да је одлука супруга да траже развод брака, њихова озбиљна 
жеља, од које они не мисле ни у ком случају одступити. Кад при- 
бави потребне гарантије у том погледу, држава може без бојазни 
да допусти разводе по пристанку супруга. 

Али има друга једна далеко озбиљнија замерка, која се 
може упутити овом систему. Наиме десиће се, као што се дс- 
иста дешавало у земљама, које допуштају развод брака на основу 
узајамног пристанка супруга, да један супруг, коме је можда стало 
до развода, врши притисак на другог супруга да и он пристане 
на развод. Околности брачне често су пута такве да један су- 
пруг има могућности да врши притисак на другога, можда и не- 
дозвољеним срествима, само да овај пристане на развод брака. 
Од оваких злоупотреба треба се чувати и бранити свим могућим 
сресвима, ма да је тешко спречити их сасвим. То је без сумње 
слаба страна овог развода, о којој се води рачуна при расправ- 
љању питања, да ли треба допустити овакав развод или не. 

Што се тиче позитивног законодавства, интересантно је да 
су старији законици допуштали па и данас допуштају развод брака 

на основу узајамног пристанка супруга. Међутим новији законици, 
у првом реду немачки грађански законик од 1900 и швајцарски 
законик од 1912 не познају овакав развод. Од старијих зако- 
ника вреди поменути француски грађански законик од 1804 (а 
по њему и белгиски и румунски законик) и аустриски законик 
од 1811 године. У француском праву био је усвојен један систем, 
а у аустриском други. Међутим значајно је да је у Француској 
једним специјалним законом од 1884 забрањен развод брака по 
пристанку самих супруга. Чланови 275—291 француског грађан- 
ског законика, који говоре о том разводу, укинути су, тако да сад 
они важе само у Белгији и Румунији а не и у Француској. По 
тим прописима, који престављају француски систем, предвиђен 
је читав низ мера и услова, под којима супрузи могу тражити 
развод брака само на основу свог пристанка. Муж треба да има 
најмање 25, а жена 21 годину. Брак треба да је трајао најмање 
две године. Захтев за развод мора бити учињен са пристанком 
родитеља оба супруга. Ако су супрузи већ живели двадесет го- 
дина заједно, не могу се разводити узајамним пристанком. Су- 
прузи су дужни да претходно расправе све своје имовинске од- 
носе, и то у облику писмених уговора, као и то, где ће бити 
деца за време трајања парнице и после развода, ко ће се о њи- 
ховом издржању старати и какво ће издржање жена имати од 
мужа, ако јој је оно потребно. Изјаву о разводу имају супрузи 
да учине лично и једновремено пред надлежним судом, а у при- 
суству два нотара. Такву изјаву они морају још три пута поно- 
вити свака три месеца, док не протече година дана. Кад тако 
протекне година дана и сви услови и даље буду испуњени, суд 
је дужан да разведе брак. 

Аустријски систем је много простији. Никакви нарочити 
услови се не траже, већ суд наређује одвојени живот супруга, 
да би се уверио о озбиљности њихова захтева. Колико ће одво- 
јени живот трајати, зависи од специјалних околности сваког слу- 
чаја. Судска пракса у Аустрији узима, да суд може одмах, и без 
претходног наређивања одвојеног живота, развести брак, само 
ако нађе да је одлука супруга непоколебљива. 

Како је у Србији на дневном реду реформа целокупног 
Грађанског Права, па и Породичног Права, и како је баш за 
Породично Право поверено од стране Министарства Правде г. 
Андри Ђорђевићу да изради целокупан пројекат, то је веро- 
ватно да ће се у вгло скором времену почети поред многих 

других питања дискутовати и питање о бракоразводним узро- 
цима. Желети је, да се том приликом мање води обзир о изве- 
сним застарелим назорима, а више о стварном животу и њего- 
вим захтевима. Младом народу који се развија, који тежи ши- 
рењу и култури, треба и еластично, модерно право, које ће 
олакшати друштвени напредак. Право треба да омогућава и по- 
маже еволуцију друштва, а не да је спречава. Оно је један жив 
фактор, а не мртав параграф. Ако се о томе води рачуна, ми не 
сумњамо да ће и питање о разводу брака на основу узајамног 
пристанка супруга добити онакво решење, какво најбоље олдго- 
вара потребама и схватањима средине, за коју се право ствара. 


Рг. Л. МАРКОВИЋ. 


Зи) Је 


= —- ПРО МОТАПЕНКО 


Ево како је произашла завршна сцена, после које ми је 
остало да учиним једино то, што сам учинио. 

Било је то у 11 часова пре подне. Знао сам да се Наталија 
Сергјејевна дигла раније но обично и да је била већ обучена. Се- 
дећи у трпезарији видео сам кад је промакла кроз ограду баште. 

То је било тако и поред тога, што се јучерашња „претпо- 
следња“ сцена отегла два часа у ноћ. Та је баш сцена и решила 
све. После ње ја сам већ имао права, да седнем у екипаж и да 
отпутујем. Али сам хтео да учиним још један покушај. 

И ето зато дошао сам до њене собе и куцнуо у врата. 

— Шта требаг — чуо се иза врата необично мек, леп глас, 
у коме сам јасно осетио нијансу поларне хладноће. 

— Је л слободног — упитах ја. 

— Уђите, ако треба... 

Ово „ако треба“ било ми је врло разумљиво. Оно је гово- 
рило, да се јучерања решења нису изменила. Али сам ја од оних 
људи, који се тешко мире с променама, Требало ми је да се на- 
викнем, а неколико ноћних часова, што прођоше између јучерање 
сцене и овог мог покушаја, беху недовољни за то. 

Ушао сам и рекао: 

— Коњи су упрегнути. 

— Значи, време је да путујетег 

— И ни речи више, ни речи 

То сам рекао ја. Она је стајала код прозора, леђима њему 
окренута, као увек елегантна, лепа и привлачнија но икад. Било 
је нечег зимског у њеним очима и покретима, па и то ме је више 
привлачило, него што ме је одбијало. Струк јој је био јако сте- 
гнут, врат јој је покривала висока, усправна јака, главу јој је 

красила изврсна фризура њене дивне пепељаве косе. Строге, 
танке, веома лепе црте њеног лица беху тога дана некако осо- 
бито подвучене, можда, умором, јер је научила да доцкан устаје. 
У десној је руци држала лорњет, али ме није кроз њега гледала. 

И никаквог сажаљења, ни најмањи покрет унутрашњи нисам 
приметио на њеном лицу. 

— Вама је, може бити, потребан развод» — проговори она 
на једанпут: — ја дабоме, нећу ништа предузимати, али као што 
знате нећу ни сметати... Ви сте, разуме се, дужни поштедети ме 
од свих тих гадости... Ви разумете... 

— Слушајте, Натали... Наталија Сергјејевна... И ја се не- 
како случајно из небуха спустих на столицу, као да сам био на- 
меран дуго остати, извадих цигару и задимих. 

Она направи грожљиву мину, јер није могла трпети да се 
у њеној соби пуши; ја сам то знао и то никад нисам себи до- 
звољавао, али сад сам то некако сасвим изгубио из вида, мора 
Фити због нервозног стања. 

— Слушајте, је ли могућно... 

И то је било све, што сам казао. Ја сам заћутао. Хтео сам 
да јој кажем страшно много: је ли могуће да можете овако про- 
сто, после толико година, после таквих односа... Та пуних шест 
година — није то шала... Зар није било безумно осећање — надам 
се — с ваше стране тако исто искрено као и с моје итд. итгд. 

У место тога ја се зауставих на половини речи и не пођох 
даље. Постаде ми на једанпут јасно као дан, да је све ово узалуд. 
То ми је говорило њено лице, а ја сам добро изучио то лице. 
Неће ништа бити од овог покушаја, све је решено без наде на 
измену. 

И скочио сам. 

— Ја дакле путујем... 

Она је ћутала. Ни речи, нити најмањег покушаја да ма како 
ублажи ову завршну сцену, ни најмање жеље да ми пружи руку 
ако не ради измирења, а оно бар ради „с Богом“. 

Погледао сам је „последњим погледом“, којим сам вероватно 
ужасно много казао, па сам изашао. 

Кроз пет минути стари камердинер Авдеј вукао је мој сан- 
дук, моје јастуке, завијене у плед, и још некакве ствари неоп- 
ходне при путовању. 

Авдеј је ћутао, али сам ја осећао да је то ћутање значајно. 
Он је, дабоме, знао у чему је ствар, јер је тешко било сакрити 

све перипетије последњих недеља. Сео сам у екипаж, дао му гла- 
вом знак и отпутовао сам. 

До железничке станице било је добрих 25 врста. Било је 
топло летње подне. Дешавало се у харковској губернији. Сунце 
је жегло из све снаге. С обе стране пута отезаху се жуте њиве. 
То беше већином још незрело жито. 

Пре две ведеље само ја сам се о свему томе бринуо, све 
је то мене дирало; сад ме се то није тицало. Савесно сам испу- 
њавао дужности управитеља имања, — управитеља имања моје 
жене. Моје је имање у северном делу Русије, али сам га ја са- 
свим заборавио. Тамо је радио што је хтео мој управитељ (имања) 
коме сам све веровао, а овде сам се помамно занимао газдова- 
њем с почетка захваљујући безумној љубави, после из дужности 
и најзад по навици. 

У глави су ми се мисли мешале, скакале, никаква реда не 
беше међу њима. Пут је био досадан, за све време прошли смо две 
три сељачке колибице. Али су коњи брзо трчали, те смо за неки 
по часа стигли пред станицу, Био сам срећан с возом. Ја никад 
нисам знао ред возова и вечно се догађало, да ми воз одлази 
испред носа или је требао да дође кроз 2—3 часа. А овај пут 
имао сам да га чекам десет минута. 

Чувар узе моје ствари, а кочијаш Семен ме запита и мени се 
учини, да је у његовом погледу било симпатије према мојој особи: 

— Хоћете ли се, господине, скоро вратитиг 

То ме је питање забринуло. Нисам био спреман за њега, 
те ме је затекло у таком положају, да ми је ваљало да слажем 
пред кочијашем. Ја то нисам могао, особито сад у тако озбиљ- 
ном моменту мога живота. С друге стране нисам хтео ни да будем 
у тој ствари отворен пред Семеном. 

Одговорих му неодређено: 

— Не, не мислим... 

— Срећан вам пут, господине, — рече Семен и скиде капу. 

— Хвала, Семене. 

И пожурих да одем као бојећи се, да ме опет каквим пи- 
тањем не доведе у неприлику. 

Воз дође — и ево ме у вагону [ класе. Нашао сам празно 
место, па се забио у угао. Било је неколико непознатих ми пут- 
ника, а било их је и које сам лично познавао. На једној клупици 
седели су свештеник из окружне вароши, један спахија из нашег 

округа — дебељко, који је патио од своје тежине — и месни зе- 
ленаш, који се на моје очи претворио из простог сељака у спахију. 
И ја ево слушам како се њихов разговор, и ако узгред, до- 
тиче мене. | 
— Не, то је просто чудновато како Малмижском добро иде 
у газдовању, говорио је дебели спахија и не сањајући, да за ле- 
ћима тога дивана, о који се он опире својим дебелим леђима, седи 


човек с тим именом. — Помислите само, у целом округу жито 
прегорело, а код њих није, пожњели, оврли, кажу — осамде- 
сет узели. 


Зеленаш му одобраваше, оба су говорили са завишћу, чак 
и са злобом. Свештеник, који се очевидно није занимао земљо- 
радњом, такође им је одобравао мора бити из љубазности, и њему 
се није допадало што Малмижском добро иде. Тако су они по 
часа пакостили, али их је то без сумње заморило — мало по 
мало они почеше говорити млитаво, а после заћуташе, те се тада 
могадох предатих својим мислима. Ваљало ми је да путујем у 
Москву, то јест преседети у вагону не мање од 24 часова. Било 
је доста времена за размишљање о мом положају. И ја сам раз- 
мишљао. 

У осталом то и нису биле мисли, већ низ факата. То је било 
као неко понављање курса. Томе се занимању предаје вредан 
ученик пред испитом, усиљено натерујући себе да се сети свега 
што се по програму трджи. Мени истина није предстојао никакав 
испит, али се мени некако баш сад прохтело да сведем рачун о 
свом животу. 

„И како то да буде таког — Зашто» Због чега7... — за- 
давао сам сам себи питање. — Мени је свега 34 годиине, — то 
је заиста још младост. Ја сам тако предан, створен за тихи до- 
маћи живот, ја сам га увек тражио и ето се то баш мени не да“. 

Било ми је 22 године кад сам „направио савез“, — то је био 
мој први савез са женском. 

Ја сам тада био студент у Москви, а то је било баш у нај- 
већем пламену оне струје, када се смело и дрско одрицало све 
што се у друштву сматрало узакоњено и неопходно. У нашем 
кругу брак се, дабоме, одрицао и према томе ја и нисам ступио 
у брак него сам само „направио савез“. 

Она се звала Ана Григорјевна, али је нико није тако звао; 
она је за све била Анчица, па је и сама то признавала. „Ана Гри- 

горјевна“ било је сувише дугачко и поред тога, — то је била 
застарела форма, а тада се у све уводиле реформе, па и у то. 

Анчица је страсно тежила науци, ја такође, или сам бар ја 
тако мислио, и ми смо заједно, ја и она, студирали „Капитал“ 
Марксов. О тој књизи очувала су се у мени сећања, да је ужасно 
дебела и никако је нисам могао прочитати до краја. Мени се онда 
чинило, да све разумем: размишљао сам о свакој фрази, о свакој 
страни. Али је то била, изгледа, заблуда, јер ми у глави није 
ништа остало. 

Ја и Анчица смо чудом неким из дебеле књиге с насловом 
„Капитал“ упецали права осећања; то је произашло вероватно 
од тога, што је мени било 22, а њој 19 година. 

И тако, дакле, пошто је главно било — наука и друштвени 
рад, који ми тада још нисмо почињали, а све друго, апсолутно 
све што се тиче личних односа било ситница, — то смо се јами 
Анчица кроз две недеље зближили. 

Ја сам био богат. Тада сам имао да наследим велико имање, 
али је у нашем кругу установљен сиромашан живот, те се ја и 
Анчица настанисмо у једној соби. У тој соби беше ствари без којих 
се баш није могло: кревети, орман, сто, две столице, а све друго 
биле су књиге, књиге... 

У мени је увек била бездна сентименталности. Анчица је 
била сирота; отац јој је био неки, мали чиновник, а од њега је 
утекла ради науке и није никакве помоћи добијала од њега. Ку- 
наторила је јевтиним лекцијама и преписивањем. Маштао сам, кад 
свршим учење и сасвим се ослободим туторства другова, удесићу 
јој приличан живот. Много ми се хтело, да она буде срећна. 

Али сам те мисли тајио у себи, бојао сам се да јој о томе 
причам. Анчица је припадала фракцији „непомирљивих“. Она није 
хтела ни да чује о већој срећи, комфорту, о удобностима. Једино 
је признавала жртве, ма по коју цену само жртве. 

Било ми је 24 године кад сам свршио учење. Ја и Анчица 
одосмо у моје село. Ја сам имао у виду примање наследства и 
занимање газдовањем, према којем сам тада имао наклоњености, 
а Анчица — зближење с народом. 

Ја сам се некако и неприметно на једанпут сав загњурио у 
интересе мога имања. Сећам се да је био необично добро родио 
овас. Оврли смо га, измерили, превели рачун и показало се, да 
се може продати 5000 четврти и тако добити чистих петнаест 
хиљада рубаља. 

Само се по себи разуме, да сам све те рачуне водио очи 
у очи с управитељем мог имања. Анчица није узимала у њима 
никаква учешћа. Ја сам се још све једнако бојао ње. Али ме је 
она ипак ухватила баш на делу, на месту кривице — при рачун- 
ским књигама, с управитељем, с рачунима, с писаљком у рукама. 

— А шта ће бити даље» — упитала ме је Анчица, кад сам 
био принуђен да јој саопштим своје планове о продаји овса. 

— Отићи ћемо у Москву... рекох ја сасвим неодважно, гла- 
сом пуним признања своје кривице — или још боље у стране 
земље. Треба се најзад... упознати са животом. 

— А после» 

— После ћемо већ видети, рекох не износећи јој своје пла- 
нове: — наместићемо се негде, радићемо штогод... Разуме се 
какав леп добар посао. 

Ну и поред свега мог старања да маскирам своје праве пла- 
нове, који су очевидно били за најлепше уређење свог личног жи- 
вота, Аночка их је ипак прозрела, па чак није затражила од мене 
објашњење, већ ме је облила презирањем: 

— Буржоа... Лицемер... Експлоататор... 

О, то је била најстрашнија реч! Буржоа, па и лицемер, 
могло се још и поднети, али експлоататор — то је већ значило 
да је свему крај. Тога је минута произашла капитална омраза и 
Аночка је за пет минута скупила свој мали пртљаг, па отпуто- 
вала. Није чак хтела ни новац за пут да узме. И ја сам остао сам. 

То је био први удар мом сентименталном срцу и мојим по- 
родичним наклоностима. Треба напоменути, да сам ја потпуно 
искрено волео Анчицу. Она је била паметна, симпатична, мила 
по спољашности и у опште ми се допадала. Катастрофа ме је 
задесила изненада: нисам се спремао и у то време још сам је 
волео Због тога ми је било тешко. Али, разуме се, не сувише, 
јер сам ја увек био егоист, а егоисти се умеју одлично извла- 
чити из љубавних тешкоћа. Ускоро сам истерао њену слику из 
свог срца. 

С почетка ми се усамљеност чак и допадала. Ма да је наш 
савез био утврђен по начелима узајамне слободе, ипак смо мо- 
рали једнако да чинимо уступке једно другом. Сад пак осетио 
сам се у пуној слободи. У селу сам провео неколико месеци, на- 
слађавао се том слободом, али ми је доцније постало страшно 
досадно. Не, ја никако не могу живети сам, мени је пошто по то. 
потребан друг. 

И ја појурих у Москву. По неки од старих другова још су 
били у Москви. Врло мало њих остали су верни пређашњем сту- 
дентском пргвцу и уз њих се одмах прилепила Анчица. Ја сам то 
узгред сазнао. С њом се нисам више сретао. Остали другови слу- 
жили су — неки по новчаним заводима, неки по министарствима. 
Ја не пристадох ни уз једне. Ја сам увек био некако по средини, 
међу две столице, а то је бивало због мог слабог карактера. 


Озбиљно говорећи, ја сам оне прве уважавао — они су 
били доследни и искрени и заиста су стварно жртвовали своје 
лично добро. Многи су од њих имали знатна материјална сред- 
ства, али се њима нису користили. Ето и Анчица: она рецимо 
није имала својих средстава, али је имала потпуну могућност да 
се користи мојим средствима. А она их је одгурнула. 


Оне друге сам презирао као лицемере и фразере. Како су се 
до скора, као студенти, хвалили кад су држали ватрене беседе! 
Па ипак ја не пристадох уз прве; нисам могао то учинити зато, 
што сам био и сувише егоист и много сам волео живот, па и 
срества су ми била велика, а то увек смета. Но уједно с тим 
нисам имао довољно снаге, да се одбијем од других. И одржа- 
вао сам некакве ефемерне, лажне односе и с једнима и с другима. 


У ствари мени је био потребан само један створ — женска, 
другарица према којој бих ја чувао нежност. Ја сам имао огромну 
готовину нежности. 


У Москви нисам био добре среће. Пробао сам да живиму 
Петрограду, али ми и тамо у томе није добро ишло. Две године 
сам се промучио у усамљености и најзад сам налетео... 


Догодило се нешто непојмљиво. Треба да напоменем, да 
сам ја био увек равнодушан према позоришту. Одушевљена 
игра тако званих великих глумаца мени је изгледала велика ве- 
штина преиначавања, претварања. Све што се зна овде се ради 
навлаш. Уметност, која се састоји у подражавању, мени је из- 
гледала бедна уметност, — и што је подражавање тачније, тим 
је и уметност жалоснија. Седећи у позоришту нисам се никад 
умео да наслађујем. Просто на просто ја сам одрицао позориште. 


На једанпут сам постао пријатељ позоришта, а какав — 
сад ће се видети. Збиља је било дошло дотле, да сам чак био 
потајни антрпренер. То је, дабоме, било захваљујући једној жени: 
видело се да је она глумица. Велим „видело се“, јер је то било 
са свим случајно. 

Дело, књ. 66. 1 

Путовао сам у Павловск. Кондуктер је у вагону узимао 
карте. До мене је седело створење женског пола, на које до 
тада не обраћах пажње. И њој се десила несрећа: изгубила је 
новчаник, а у новчанику је била и карта, те је тако дошла у 
тежак положај. 

Кад је њен разговор с кондуктером привукао моју пажњу, 
она је била страшно збуњена. Муцала је нешто о новчанику и 
било је очевидно, да се више но ичег бојала сумње у истини- 
тост њених речи; било ју је страх да је сматрају за варалицу, 
која је хтела да путује бесплатно. Њена смућеност беше дошла 
готово до несвести. 

— Допустите да ја платим, — тихо рекох својој сусетци: 
— после ћете ми вратити. 

Но изгледаше да она није чула мој предлог; ја платих кон- 
дуктеру без њеног пристанка и кондуктер оде потпуно задовољан. 


Кад моја сусетка дође к себи, она се дабоме поче извиња- 
вати, захваљивати ми и уверавати ме, да јој се то сад први пут 
у животу десило и да никад није губила новчанике. А за то 
време ја опазих, да има чаробне очи. У њима беше бездна мла- 
дости, огња и необуздане веселости. Ми се распричасмо, она се 
показа умна, мисли јој беху слободне, неочекиване, цела каскада 
оштроумности. Све је то било потпуно довољно да се одмах 
освоји моје срце сасвим готово за то. 


Она је живела у Павловску, била је глумица и ту је, у ме- 
сном позоришту, играла. 


И ето од тог часа постао сам пријатељ позоришта. Заљуб- 
љивао сам се обично од првога разговора. Не разумем како се 
може заљубљивати постепено, као што се пече хлеб: најпре по- 
паре квасац, после месе тесто, затим пусте да тесто нарасте, 
баце у пећ, па чекају докле оно порумени. 


Чудан је карактер имала. Увек је била весела, у њој беше 
веома много живота и неисцрпне радости. А то је заиста све 
што треба за срећу. И моја је судбина била решена. 

Она је била обична глумица: имала је по мало дара, имала 
искуства, улоге које су јој давали није кварила и имала је леп 
успех код публике. 

Мени је то било свеједно. Ја сам пламтео, љубио, жудео за 
самопожртвовањем, али разуме се не великим, — т. ј. у таким 

траницама да миђфоно чини задовољство. Ето отуд је потекло 
моје антрпренерство. То се десило већ првог лета, а била је још 
зима, коју проведосмо у Петрограду. 

Изгледало је да сам нашао, што ми је требало. Звјерин- 
цева (тако се звала) је имала инстинкте за тихи породични живот 
т. ј. оне исте којих сам ја био препун. Играла је у малом по- 
зоришту на крају града, узимала је прво амплоа и имађаше 
успеха. Али изван позоришта припадала је кући, трудила се око 
кућења и свакојако уређивала домаће гњездо. Шта још да по- 
желим 2 То је заиста била нека блажена зима. 

Приближавало се ново лето — друго лето моје среће. Звје- 
ринцеву су по обичају тога места позвали у Павловск. Но овога 
пута се догодило, да су поред ње позвали у трупу другу пр- 
вакињу. ИМ тада се све преврну. Павловск је био њен град, она 
се на њ свикла, публика ју је знала и волела. МИ поче се аги- 
тација, која у осталом није прелазила границе нашег стана. Моја 
пријатељица је у свима слободним часовима говорила са мном 
о лету, о супарници и о томе, како је ужасно играти заједно 
с њоме. Затим је развијала мисао како би требало утицати на 
антрпренера. Командовала ми је да му отиднем и ја сам се пот- 
чинио, али без успеха сам се вратио. Друга је првакиња оче- 
видно завладала срцем антрпренеровим. Тада се јави на свет 
нова мисао: отети Павловск, извући га антрпренеру испред носа. 
Па штаг Ја пристадох и на то. 

Те тако ја за неиспуњавање њеног ангажмана плаћам антр- 
пренеру и трупи његовој, скупљам трупу за себе наравно уз 
припомоћ моје пријатељице и најзад сам антрпренер. 

Само се по себи разуме да сам имао губитак, но то није 
било важно. Важно је било то, што је од тога доба почело ру- 
шење тихог породичног живота, који ме је правио срећним. 


Опет је прошла једна зима, али је била већ отрована. Звјерин- 
цева некако не могаше довести у ред свој карактер,не могаше га 


вратити на пређашње место. Код ње се појави нервозност и чудна 
сумња на све глумице из трупе кад год им је публика ма и малко 
пљескала. Свршило се, нестало је жене, а остала само глумица. Мене 
је то страшно мучило, али сам се храбрио. Опет је дошло про- 
леће, опет се почео говор о Павловску и опет ми је ваљало да 
се јавим у улози антрпренера. Ужаснуо сам се. Произашла је 
крупна сцена, саслушао сам ватрени монолог састављен по угледу 

на монологе Шекспирових и Шилерових трагедија, и зато што 
бејах дрзак протестовати речено ми је буквално ово: 

— Е, онда знате шта: идите до ђавола! М отишао сам. 
После две недеље сазнадох, да је неки богат фабрикант узео у 
Павловск позориште и да је моја скорашња другарица била на. 
челу трупе. 

Јест, и то је прошло, тај мој други покушај за тихи поро- 
дични живот. Пуне две године налазио сам се изван друштва. 
Јуди око Звјеринцеве не припадаху ни једном друштву. То су 
били боеми у правом смислу те речи. Ја сам се одвикао од оп- 
штења с „регуларним“ људима. Догодило се да се понова с њима 
сусрећем. Вратио сам се у свој обичан круг. У Петрограду сам 
имао доста даљих стричева и тетака и сви су припадали добром 
друштвеном кругу. 

Претрпевши два пут фијаско, ја сам се сад већ веома 
опрезно понашао с женскињем. Брижљиво сам гушио у себи по- 
родичне инстинкте. С женскињем сам се понашао само учтиво,. 
старајући се да не изазовем према њима никаке обавезне дуж- 
ности. Отворено сам се клонио њих. И на једанпут се десио су- 
срет с Наталијом Сергјејевном. 

То је било ново познанство. Отац јој је био доста знатна 
личност у петроградској бирократији. Она је одмах учинила на 
мене силан утисак, али сам ја бежао после првог сусрета. Нисам 
долазио у ту кућу неколико недеља, али ме је вукло у њу. 
Почех размишљати: А зашто» Ако се претпостави да ће из тог 
сусрета произаћи ма шта важно, то. ће заиста бити баш оно,. 
што мени треба, што ми може обезбедити нормалан и миран 
живот. Наталија Сергјејевна је васпитана по строгим породич- 
ним правилима, њена породица има одличну репутацију. Ако. 
такве девојке нису створене за породицу, онда које су 

Опоменух се своје прве и друге сапутнице. Обе су оне биле, 
свака на свој начин, потиснуте са свог правог пута, па ако сам 
ја с њима неповољно завршио, то није морало бити кобно. 

И вратио сам се и нашао се с Наталијом Сергјејевном и врло 
брзо почесмо роман по обрасцима, са свима неизбежним пери- 
петијама, нападима и одступањима, с малим мукама и с маленим 
радостима. 

Њихова је кућа била шумна, а гомила гостију била је са- 
стављена већином из обожавалаца Наталијиних, а сваки од њих 
беше готов да у свако доба постане њен заручник. Како и не: 

би: Наталија је имала имање у појасу црнице, што јој је оста- 
вила баба, била је независна. Али од свих обожавалаца био сам 
изабран ја. | 

Зашто» Питао сам се ја. Ја сам то овако објаснио: ја сам 
ипак имао у глави каке таке идеје, други су имали само жељу 
оженити се, а Наталија Сергјејевна је претендовала на умни укус. 

Треба рећи. истину : сјајни просиоци били су за чудо нео- 
бразовани. Сви беху скројени по једној мери. Умиљати, окретни, 
„лепо васпитани, умели су рећи лепу фразу кад је било потребно, 
али та фраза беше вазда готова и код свих једнака, која се го- 
ворила и пре њих у хиљаду таквих случајева. А чим би се раз- 
говор дотицао озбиљних предмета, за шта је требало самосталног 
мишљења, они су одмах тонули у ћутање а лица им добијаху 
израз досаде. 

Ја нисам себе сматрао за озбиљно образованог човека, али 
сам у своје време много читао и слушао доста паметних ствари. 
У главном ја сам се извежбао у препиркама још у студентско 
доба, у времену „Капитала“ Марксовог. Уз то је и моја спо- 
љашњост била више но пријатна. Коса на глави била ми је сва 
читава, у бради ни једне седе, боја лица свежа, привлачна. Раста 
сам високог и лепо скројен. 

Сад, кад пишем ове белешке, то већ није тако. Врх моје 
главе бљешти, чело се направило некако неприродно високо, 
па су се чак појавили и знаци трбушчића. 

Али тада бејах одличан. Било је и других узрока: мој ма- 
теријални положај био је потпуно чист и јасан: толико и то- 
лико десетина земље, нигде не заложене и уз то све је то било 
моје. Овај има још живе родитеље, онај има да дели наследство, 
томе се оспорава један део, а код свих је макар мало заложено. 

Због свих тих околности ја сам био објављен за вереника. 


(Наставиће се) 


ПРЕВЕО С РУСКОГ "> 


ЈА ДСНИ 
— Пол БУРЖЕ -— 


—— ОВРШЕТАК — 


— „Да оставе свег... Обадвоје2... Па да живе заједно 2... 
Изненади се сам, кад изрече те речи, као у сну. Али да ли је то. 
сувише доцкан2 Да ли да учини ту понуду Сузани, да све жртвују 
својој љубави, да укину све што припада прошлости, изузев 
ту љубав, да у њу затворе своја цела бића, целу садашњост и 
целу будућност, да понуди то он, сада2 Ако јој оде и каже: „Ти 
се заклињеш да ме волиш, да је та љубав једина истина твога 
срца, једна једина. Докажи ми. Ти немаш деце, ти си слободна. 
Узми мој живот и дај ми твој. Пођи са мном, и ја ти опраштам, 
и ја верујем у твоје срце...“ — „Хоћу да излудим“, рече ву- 
кући целу своју душу уназад, кад се тај план постави пред њим, 
тако јасан да је видео Сузану, ту, како га слуша... Да излуди» 
али заштог2... Речи прочитане кад је био млад, о искупљењу про- 
ститутки помоћу љубави, идеја тако дубоко човечанска да је ку- 
шала и највеће уметнике, појавише му се у глави. Најбожанстве- 
нија слика заљубљене наложнице која је икад насликана, Балза- 
кова Естера!, заносила је некад у времену прве младости, јако 
његове снове, а код природа као што је његова, код које утисци 
из књига долазе пре осталих, из утисака живота, слични снови 
не губе се сасвим из срца... Волео је Сузану, и Сузака волела 
је њега. Зашто да не покуша, у име тог искреног осећања, да је 
извуче, њу, из срама у којем је лежала; да истргне самог себе 
из црне јаме смрти, која га је привлачила» Зашто да је не по- 
служи овом јединственом приликом, па нека поправи гнусне јаде 


! Јунакиња Балзакова романа „Сјај и јади наложница“. 

своје судбине2... Али она, шта ће она одговорити 2... „Знаћу нај- 
зад да ли ме воли“, прихватио је Рене. — „Да, ако ме воли, 
с каквом ватром она ће шчепати ово средство да се ослободи 
тамнице раскоши где је као окована!... А ако каже нег...“ Он 
задрхта цео од страха пред овом мисли... „Биће времена онда да 
се човек одлучи“, заврши он. Изненадна навала овог плана изазва 
у њему буру мисли, која је трајала неких три сата. Младић јој 
се предавао не разумевајући да је његово решење узето већ ра- 
није, а да је та мотљавина мисли маскирала само у његовим соп- 
ственим очима осећај који је господарио у њему изнад свега: 
апетит, бесну потребу да види своју љубазницу. Кад би тај план 
о заједничком бегству био још бесмисленији, непрактичнији, про- 
тивнији свакој нади на успех, Рене би га усвојио као најпамет- 
нији, најлакши, најсигурнији, јер је он био у ствари једини који 
је мирио несавладљиву ватру његове љубави и захтеве достојан- 
ства у чему његова још неначета част неће попустити никад. 

— „На дело...“ рече у себи најзад. Седе за сто да напише 
Сузани једно писмо, у којем јој је тражио да буде сутра код 
куће, у два часа поподне. Отрча сам и баци писмо у сандуче, 
па осети, враћајући се кући, да му спаде терет са срца што до- 
лази увек после коначних решења. Он који се, за време целе 
недеље и после дивљег наступа беса, осети неспособан за и нај- 
мањи напор, да није чак могао отворити рукопис свога Саво- 
нароле, стаде одмах све спремати, као да је одговор Сузанин 
био ван сваке сумње. Преброји новац затворен у фијоци: нешто 
више од пет хиљада динара. Тиме се могло у почетку изићи на 
крај. А послег... Рачунао је колико капитала му припада из кућ- 
нег имања, које је остало неподељено између његове сестре и 
њега. Сва је ствар била провести две године за које би време 
он свршио своју Драгану и дао је позоришту. Објавио би, одмах 
затим, свој роман, који би успех његовог комада гурао као што 
талас гура талас, затим своју збирку стихова. Видик рада и ус- 
пеха стварао се пред њим. За какав напор не би био све спо- 
собан, потпомогнут тим божанским напитком: срећом, и вољом 
да надокнади Сузани ону раскош коју је жртвовала! Његова се- 
стра изненади га, кад уђе, како уређује хартије, распоређује 
књиге, меће на страну гравуре. 

— „Шта то радиш:»...“ упита га она. 

— „Видиш“, одговори, „спремам се да отпутујем“. 

— „Да отпутујеш >“ 

— „Да“, прихвати он, „мислим да идем до Италије“. 
— „А кад тог“ упита Емилија изненађено. 
„Па сигурно прекосутра“. 

Није лагао у свом одговору. Беше срачунао да би Сузани 
требало око двадесет четири сата да се спреми, ако се реши. Ако 
се реши» Та једина сумња у резултат његовог корака болела га 
је сад толико да није хтео да мисли о њој. Од оне сцене у Опери, 
где ју је оставио бледу и као громом поражену у сенци салона 
од ложе, био је узео на се надчовечански терет дижући бедеме 
против таласа својих страсних чежња. Његова изненадна нада 
била је као отворени пролом, кроз који је јурио тај талас, не- 
обуздан, скоком тако наглим да је претурао, односио све. Лу- 
дило га одведе дотле, да, јутро пред састанак, проведе код два 
три трговца путничке спреме у авнији де л' Опера, прегледајући 
кофере. Од одласка Вузијевог, нико, у породици Венси, није од- 
лазио из Париза, чак ни за двадесет четири сата. У њиховој кући 
било је од свих путничких справа, само два сандука, које су црви 
појели и три ручна кофера чија је кожа била сва подрана. Ове 
материјалне бриге, које дадоше као неку опипљиву стварност мла- 
дићевим шимерама, преварише грозницу његовог очекивања до 
тренутка састанка. Халуцинација његове чежње је била тако јака 
да није видео ствари поред којих је пролазио све до тренутка кад 
уђе у мали салон куће улица Мирило. Ништа није било свршено. 

— „Госпођа ће сад доћи...“ био му је рекао слуга, ослов- 
љајући га самог у овој одаји. Није био ту од дана кад је читао 
своје најодабраније стихове оној коју је сматрао тада као бого- 
родицу. Да ли је било, од стране ове последње, једно високо лу- 
кавство тих пет минута, за време којих га је оставила самог на 
овом месту, пуном спомена за његаг Ти спомени се усправише, 
заиста, пред њим, али да му улију један осећај сасвим различан 
од онога који је Сузана очекивала. Тај елегантни оквир, којем 
се некад толико дивио, ужасавао га је сад. Изгледало му је као 
да нека срамна пара обвија те предмете од којих је многе 
платио свакако Дефорж. Та гнусоба повећа још јаче у њему 
вољу да истргне ону коју је волео од те срамотне прошлости и, 
кад се она појави на прагу, не срете у његовим очима нежност 
него чврст, неумитан сјај примљене одлуке. Какве одлукег Од 
њих обоје она беше сад најузбуђенија, најнеспособнија да се са- 
влада. Белина њене чипкане хаљине истицала је жутило њеног 
лица, које је мука тих последњих дана испила. Није сад морала 

прибегавати црној писаљци да подвуче своје очи, што је случај 
код глумица високих кругова исто онако као и код оних правих; 
ни да студира гест којим, кад виде младића, метну руку на своје 
срце, ослањајући се на зид, да не би пала. На први поглед, ра- 
зумела је да ће морати издржати добру битку док га поново за- 
добије, и цело њено биће је дрхтало. Између двоје љубљених 
настаде она тишина где изгледа да се чује лет судбине, јер је 
толико опасна и свечана. Трајање те тишине не могаде поднети 
несрећница, те је прекину прва, рекавши гласом врло лаганим: 

„Мој Рене, што ме ти мучиш!...“ И, ступајући к њему, 
луда од узбуђења, она га узе за обе руке и сруши се на његове 
груди, тражећи његове усне да их пољуби. 

је“ „рекао, је он. нећу -“ 

— „Ах!“ уздахну она кршећи руке, „ти верујеш дакле још 
у она одвратна сумњичења!... И ти ниси дошао, и осудио си ме 
не саслушавши ме!... А какве доказе имаш:2... Што си ме видео 
како сам изишла из једне куће!... Па зар ниједне сумње у моју 
корист, зар ниједне једине хипотезе од двадесет њих које би 
говориле за мене!... Ако ти пак кажем да у тој кући станује 
једна болесна пријатељаца, коју сам походила тога дана2... Ако 
ти кажем да је присуство оне особе, која те је довела до лудила. 
било из истог разлога» Ако ти се закунем да је то истина на оно 
што ми је најсветије у свету, на... 

„је. куните се“, прекину је Рене опоро, „не бих вам ве- 
ровао, не бих вам веровао.. 

— „Не верује ми, чак ни сад; Боже мој! Шта да се ради!“ 
Корачала је кроз собу понављајући: „Шта да се ради! Шта да 
се ради!“ Преко целе недеље мислила је само о томе да он може 
бити толико љут на њу да јој не верује. Ако му остане једно по- 
дозрење, једно једино, онда ће она бити изгубљена. Пратиће је по- 
ново или ће наћи неког да је прати. Сазнаће да кадгод она по- 
сети своју тобожњу пријатељицу, среће се тамо са Дефоржем, 
и онда ће све отпочети изнова. Онда нашто и даље лагати кад 
је тако! Па затим, и њој се досадило то варање. Сад кад је 
искрена страст хујала у њеном срцу, осећала је потребу да каже 
свом љубазнику истину, целу истину, али, говорећи му је, да му 
искаже исто тако и целу ту страст, и, овог пута, он је морао 
чути тај последњи крик и поверовати. М, као изван себе, 
она рече: „Истина је, ја сам те лагала... Ти хоћеш све да знаш, 
ти ћеш знати све...“ Она се задржа за један тренутак и превуче 

руком преко лица, бесвесно... Е па! Не! Осећала се неспособна 
да се исповеди тако... Презрео би је сувише, и, измишљајући, 
док је говорила, једну врсту сметеног компромиса између своје 
потребе за искреношћу и страха да је Рене не презре, продужа- 
вала је: „То је једна одвратна прича, разумеш... Мој отац умро... 
Морала се откупити писма којима би бедници могли упрљати 
његов спомен... Требало је новаца... Ја нисам имала ништа... Мој 
муж ме је одбијао.,. Онда, онај човек... Изгубила сам главу, и 
онда ме је задржао, држи ме због те тајне... Ах! зар не осећаш да 
сам те лагала само да бих те добила, само да бих те одржала...“ 

Док су те речи јуриле без везе кроз њена уста, Рене ју је 
посматрао. Та прича о спасеној части њеног оца била је само 
једна нова лаж: разумевао је, видео је то. Али тај последњи крик, 
избачен са готово дивљом ватром, не беше обична ствар. А шта 
га се тицало друго» Знаће да ли ће та љубав, једина искреност 
коју је сад држао уза се, имати снагу да победи све оно што је 
било ван ње. 

„У толико боље!“ одговори он. „Да, у толико боље ако 
сте роб једне срамне прошлости која вас притискује! У толико 
боље ако се ужасавате од зависности према том човеку! Кажете 
ми да сте ме волели, да ме волите, да сте ме лагали само да 
би ме држали2... Ја вам дајем прилику да ми покажете доказ 
те љубави, после кога нећу имати права да сумњам. Нудим 
вам да избришете ту прошлост за навек, једним потезом... Ја 
такође, ја вас волим, Сузана, ах! дубоко! Шта сам ја осетио 
кад сам сазнао што сам сазнао, видео што сам видео, не пи- 
тајте ме. Што нисам умро, значи да се не умире од очајања. 
Међутим, ја сам готов да све заборавим, да све опростим, ако 
само сазнам, само ако осетим да ме заиста волите. Ја сам сло- 
бодан и ви сте слободни такође, пошто немате деце. Ја сам 
готов да све оставим ради вас, и ја вас питам да ли сте ви го- 
тови да толико учините. Ићи ћемо заједно где хоћете: у Италију, 
у Енглеску, у неку земљу где ћемо бити сигурни да нећемо сре- 
сти ништа што је било ваш негдашњи живот. И ту прошлост, 
ја ћу уништити. Наћи ћу снаге у својој вери у ваше срце, после 


онога што будете учинили. Ја ћу рећи себи: — Она ме није по- 
знавала, и, од дана кад ме је познала, ништа за њу није по- 
стојало сем њене љубави. — Али да примим ту гнусну поделу, 


да ми ви долазите после загрљаја са оним човеком и упрљана 
његовим пољупцима; или, ако ви прекинете С њим, да живим, 

бедник, сумњајући у тај прекид, да играм поред вас ону улогу 
шпијуна коју сам већ једном играо... Не, Сузана, не тражите 
ми то. Ми смо стигли на тачку где морамо бити једно за друго 
или све или ништа, љубавници који налазе у својој љубави 
основа да створе породицу, отаџбину, свет, или странци који се 
више не познавају. — На вама је да бирате...“ 

Говорио је. са уједињеном снагом човека који је стегнуо 
руку самом себи и заклео се да ће да иде до краја своје воље. 
Ма како се учинио чудан тај предлог једној Парискињи, која се 
навикла да срета само страст у једном облику помирљивом са 
захтевима и угодностима друштвеног живота, Сузана не посумња 
ни за тренутак. Рене се изражавао са пуном искреношћу свога 
срца, а та искреност је садржавала у себи толико љубави, да 
она не посумња ни у крајњу победу покуњеног и побеснелог 
младића. 

— „Ах!“ одговори она сва уздрхтала, „како си добар кад 
ми тако говориш! како ме волиш! Да, како ме волиш!...“ Дрх- 
тала је изговарајући те речи, и нагнувши мало своју главу, као 
да срећу од те сигурности није могла готово сносити, додаде: 
„Боже! како је то слатко!...“ Затим, примичући му се, и узи- 
мајући га за руку, готово стидљиво овог пута, и стежући му је 
лако: „Како си дете, шта ми то нудишг... Да се тиче само 
мене, како бих ти рекла: Узми цео мој живот, и ти не знаш 
како бих мало ту имала заслуге!.. Али твој, да ли га могу при- 
мити> Теби је двадесет пет година, а ја имам више него три- 
десет. Затвори очи и помисли како ћемо бити после десет го- 
дина... Ја ћу бити стара жена, а ти још младић... Па онда2... 
Па онда твој рад, твоја уметност, која ти је тако присна да сам 
постала љубоморна» — Зашто да ти то сад кријем> — Теби је 
потребан Париз да би писао... Ти би био тужан поред мене... 
Ти би ме љубио по дужности, из сажаљења, несрећник, роб2... 
Не, ја то не бих поднела!... Моја љубави, остави тај бесми- 
слени план; реци ми да ми опрашташ и без тога, реци ми, мој 
Рене, реци ми то!...“ 

Она се била приближила младићу у колико је говорила, на- 
слањајући на њега своје грло, тражећи његова уста. Он осети 
у исти мах, дрхтавицу од чежње, као и одвратност од плана да 
се заведе, што је посведочавао факат да је она била без кор- 
сета. Он је узе за руку и стежући јој је, одбаци је далеко од 
себе, сурово: 

— „Тако, ти нећеш“, рече узбуђено, понови ми да ти нећеш...“ 

— „Преклињем те, мој Рене“, прихвати она са сузама у гласу 
и у очима, „не одбијај ме... Па пошто се волимо, ах! будимо 
срећни!... Узми ме онакву каква сам, са свим бедама мога жи- 
вота.... Истина је, ја волим раскош, волим друштво, волим овај 
Париз који ти мрзиш... Не, ја не бих имала храбрости да све 
"оставим, да све прекинем... Узми ме тако пошто знаш добро, 
пошто осећаш да говорим истину, кад ти се кунем да те волим 
како никад нисам волела... Ах, задржи ме!... Бићу твој роб, 
ствар. Кад ме зовнеш, ја ћу доћи. Кад ме отераш, ја ћу отићи... 
Не гледај ме тим очима, преклињем те, открави срце!... Кад 
си дошо к мени, јесам ли те питала да ли имаш другу љубаз- 
ницу2 Не, ја сам имала само једну мисао: да те усрећим. Ако 
сам ти сакрила све јаде мога бића, реци! како ми можеш то 
за зло узети» Видиш, ја сам на коленима пред тобом, и ја те 
преклињем ...“ Она се била бацила пред његове ноге, заиста. 
Шта је се тицала необазривост сад, и могућност да уђе ко од 
послуге» М она га је хватала за одело, вукући се на коленима. 
Била је дивна у својој лепоти, очију лудих, ватреног лица освет- 
љеног свима ватрама страсти, и показујући до краја божанствену 
наложницу што је увек била, али скривено. Чула Ренеова су 
се била помутила, кад му се један свиреп спомен врати у главу 
од једном, и младић јој добаци као увреду подсмехнувши се: 

— А Дефорж 2“ 

— Не говори ми о њему“, јецала је она, „не мисли! Кад 
бих га се могла отарасити, бацити га на врата, зар ти мислиш 
да бих оклевала> Боже мој! Боже мој! не мучи се тако једна 
жена... Не,“ додаде она натмурена лица, стално још на коле- 
нима, али непокретна оборене главе: „Не, не могу...“ 

— „Онда прими што ти ја нудим,“ рече Рене, још има вре- 
мена... Бежимо заједно...“ 


„Не,“ прихвати она, „не могу такође... Видиш, било 
би ми лако да ти обећам и да не одржим реч!... Али ја сам 
сувише лагала...“ Била се дигла. Нервна криза коју је претрпела 


показивала је своју реакцију, и она понови умореним гласом: 
„Не могу такође... Не могу...“ 

„Па шта би ти хтела од мене2“ повика он бесно. „Зашто 
си се вукла пода мном мало часг Слуга за задовољство, ето шта 
бих ја био за тебе>... Младић код кога би ти ишла да се опе- 
реш од старчевих миловања!... Ах!...“ и, гнев га занесе, бру- 

талности говора додаде простаклук покрета, и упути се к њој 
дигнуте песнице, лица тако страшна да она помисли да ће је 
убити. Она устукну, пребледела од ужаса, руку испружених. 

— „Опрости, опрости“, говорила је она сва престрављена. 
„Немој да ме удараш, немој да ме удараш!“ 

Сакри се тако иза једног стола на којем се налазила, међу 
осталим ситницама, једна баронова фотографија у кадифеном 
раму. Ренеове очи се беху окренуле од Сузане, он се борио да 
ли да удари ту незаштићену жену. Тек што угледа портрет, он се 
насмеја смехом бесомучника. Шчепа га, и ухвативши и њу, за 
косе, он јој протрља тај портрет преко уста, свирепо, по цену 
да је раскрвави, и смејући се даље као луд, понављао јој је: 

— „Гле, ево твог љубазника! ево твог љубазника!... 

Затим баци рам на земљу и згази га. Тек што учини ту 
лудост, кад га обузе стид. Погледа Сузану последњи пут, чу- 
паве косе, очију укочених, смрвљену од страха у једном куту 
од собе. Не рече ни речи, и изађе пре него што она доби снаге 
да проговори једне речи. 


ХХ 
(иант АЈКООНЕ 


Два дана после те ужасне сцене, и како се небо месеца 
маја поново пролепшало, плаво и млако, Клод Ларшер је сто- 
јао, око два сата по подне, налакћен на балкону Колетиног стана, 
који је гледао у Тиљериски врт. Провео је неколико ноћи уза- 
стопце код своје љубазнице. Двоје заљубљених приближио је 
један од оних каприса који су у толико бешњи у везама ове: 
врсте и ненаситљивији, у колико спомен на синоћње свађе меша 
се са сигурношћу у сутрашње препирке. Човек и жена се дају 
тада без резерве. Изгледа као да је дуг низ раније окушаних 
задовољстава израдио њихова тела једно за друго, и пред тим 
обнављањем загрљаја ватреног, готово помамног, свака друга 
сладостраст губи своју пријатност. Клод је размишљао о том за- 
кону љубавних навика довршујући једну цигару, чији се дим 
плавио према веселом сунцу. Посматрао је како се кола укр- 
штају на улици, и, под лаким лишћем у врту, низ шетача. Чудио 
се и сам савршеном блаженству које су му донели то неколико- 
дана, кад се заситио љубави. Његова болна љубомора, његови 
сувише праведан гнев, тачно осећање сопственог понижења, све: 

то је ишчезавало јер је Колета испунила његову вољу и затво- 
рила врата Алини као и Салванеју. То неће трајати, знао је и су- 
више добро; али присуство те жене усрећавало га је потпуно, да 
се рушила његова страховања од будућности, као и његове 
мржње на прошлост. Пушио је цигару мирно и лагано, па се 
окретао с времена на време да је види, њу, кроз отворен про- 
зор, обучену у кинеску хаљину ружичасту и искићену златним 
цвећем — сестру оној хаљини из облачионице — како се љушка 
на наслоњачи од трске. Врхом својих ногу у чарапама од свиле 
ружичасте као хаљина, мрдала је, љушкајући се, мароканским 
папучама. Соба за пушење, она иста у којем се одиграла сцена 
са писмом, била је пуна цвећа. На зиду се видели разнолики 
спомени из уметничке каријере: акварели који представљају уну- 
трашњост облачионице, котиљонски добошчићи, фотографије и 
венци. Врло мала мачка, бела ангора, чије је једно око било 
плаво, а друго црно, играла се једном лоптом, изваљена на 
леђа, док се Колета љуљала непрекидно, час се смешећи Клоду 
кроз облак од руске цигарете, час читајући неке новине које је 
држала у руци, па певуцкала дивну Ришпенову романсу, коју 
је ту скоро компоновао један чудни музичар по имену Кабанер: 
Један месец лети, други долази, 
Време трчи као ловачки пас. 

„Боже мој!“ помисли писац слушајући те стихове једног 
од два песника нашег дана, који су се знали такмичити у грацији 
са божанственим народним песмама, — други је Габријел Винер! 

„ти стихови су заиста лепи, небо је заиста плаво, моја љу- 
базница заиста мила... До ђавола са анализом!... 

Млада жена прекину ову тиху сањарију срећног љубазника 
крикнувши лако. Била се дигла са своје наслоњаче, држећи но- 
вине у руци, која је дрхтала. Пошто је прегледала, по обичају, 
трећу страну, у којој се налазе позоришне новости, прешла је 
била на другу, па онда на прву, и што ту прочита, било ју је 
заболело до срца, јер промуца, пружајући лист Клоду: 

— „То је и сувише ужасно!...“ 

Клод, који се уплаши и сам од тог грозничавог и изненад- 
ног немира, шчепа новине, и прочита ту, под рубриком Пари- 
ске вести: 


' Француски песник, рођен у Белфору, :848—1900). 
Пр. 

„Јављају нам, у тренутку да закључимо лист, једну вест која 
ће дубоко ожалостити свет. Г. Рене Венси, чувени писац Кава- 
љера, извршио је самоубиство у своме стану у улици Коетлогон. 
Г. Рене Венси избацио је један револверски метак поред срца. 
Журимо се да додамо, да би умирили многобројне поштоваоце 
песникове, да овај покушај неће довести до фаталног резултата. 
Наш симпатични колега се у ствари тешко ранио, али метак је 
извађен, и последње вести су врло умирљиве. 

Разно се нагађа о узроку овог очајничког поступка“. 

„Ах! Колета“, викну Клод, „ти си га убила !“ 

— „Не“, уздахну глумица, ван себе, „то није могућно... 
Неће умрети... Видиш, новине кажу да му је боље... Не говори 
то! Ја се не бих могла утешити... Јесам ли ја знала2 Ја сам била 
јако љута на тебе... Ти си био тако суров... Била сам у стању 
све да учиним да ти се осветим... Али хајде, трчи тамо... Ево ти 
шешира, рукавица, штапа. — Сиромах мали Рене, послаћу му 
цвећа. Он га је волео врло... ИМ ти мислиш да је то због оне 
жене...“ 

Говорећи све тако, без везе, где се показивало њено узбу- 
ђење добре девојке упркос свега, и њена глумачка детињарија, 
помагала је свом љубазнику да се обуче и гурала га на врата. 

— „А где ћемо се видети»“ упита је он. 

— „Е па! у шест сати овде па ћемо ићи на вечеру у Бу- 
лоњску Шуму... Боже мој!“ додаде, „да немам да одем код моди- 
скиње и шваље, пошла бих с тобом. Али не могу да их оставим...“ 

— „Ти још мислиш на ту вечеру у шуми2...“ прихвати Клод. 

— „Немој да си рђа“, одговори она кроз пољубац; „на- 
пољу је тако лепо, а ја бих тако хтела да те волим на селу...“ 

На те речи, које су је оцртавале до краја, са њеним изне- 
надним прелазима од најискреније разнежености до страсне жеље 
за уживањем, Ларшер врати пољубац својој љубазници, обузет 
неким неодређеним презирањем самог себе, толико је бко слаб 
према њеним и најмањим ћудима, чак и у том часу кад је са- 
знао за катастрофу која га је погађала тако блиско. Потрча на 
степенице, спусти се са три спрата, хватајући по четири басамака; 
баци се у једна кола, и, четврт часа доцније, отварао је врат- 
нице на улици Коетлогон, коју је је прешао, исто онако, као пре 
неколико месеца, кад је тражио Ренеа да га води на забаву у 
дом Комовљевих... Изненадно, све мисли које је претурио на том 
месту, падоше му на памет, и мрачно небо оне вечери, и хладан 

месец који је трчао кроз покретне облаке, и чудно предосећање 
које му је стезало срце. Сад је диван мајски дан испуњавао небо 
светлошћу, лишће се зеленило у уској врвици баштице, пред про- 
зорима приземља Фресновљевих. Овај пролетњи декор једног жи- 
вота тако мирног представљао је и сувише добро шта је била 
дуго Ренеова судбина, шта би остало да Сузану није никад срео. 
А ко је био посредан творац тога судбоносног сусрета Клод по- 
куша узалуд да се отресе гриже савести говорећи: „Зар сам могао 
предвидети ту несрећуг...“ Предвидео ју је, међутим. Могло је 
изаћи само зло из тог изненадног пресађивања песника у рас- 
кошну средину, где су се његове таштине и сладострасти раз- 
виле одмах. Најгоре што је могло бити догодило се. Одвратним 
случајем, да. Али ко је изазвао тај случајг Одговор на то пи- 
тање беше свиреп за једног правог пријатеља, те Клод са згр- 
ченим срцем зазвони на вратима ове куће где је некад владала 
простота, племенита и чиста љубав, са радом. Колико је смртних 
мијазма ушло у њу од то доба и колико жалости! Он је могао 
то потврдити још једном по болном лицу Франсоазином, која му 
отвори врата и зајеца кад га виде. Она убриса очи крајем од 
своје плаве кецеље, говорећи: 

— „Ах!... Мој добри господин. Да се тако убија, дете које 
знам слабачко и мазно као девојчица!... Исусе, Маријо, Јосифе! 
— Уђите, господине Клоде, наћи ћете Г-ђу Фресно и Г-цу Роза- 
лију... Г. опат Таконе,је код њега и теши га...“ 

Емилија је седела са малом Офареловом у трпезарији, у 
којој је Клод био приман толико пута усред блажене интимно- 
сти. Доктор није био свакако изишао одавно, јер је мирис од 
карболне киселине испуњавао собу, као после превијања ране. 
Стакленце те материје, обележено црвеном етикетом, стајало је 
поред неке друге лекарије, тањирића и комада платна исеченог 
на квадрате. Комади увијеног рубља, фластера, лонче помаде, 
црвено као и оно стакленце и покривено сребрном хартијом, 
чиоде за спутавање, штамбилисан рецепт, давали су овој одаји 
изглед болничке собе. Бледило Емилијино показивало је јасно 
муке које је претурила последњих четрдесет осам часова. Појава 
пишчева узбуди је као год Франсоазу. Он је подсети јако самим 
својим присуством на прошле дане, кад се тако поносила својим 
Ренеом. Она проли сузе, и пружајући руку, рече: 

„Како сте ви имали право!...“ 

Розалија је погледала посетиоца тако право, као да га је 
оптуживала гласно за Ренеово самоубиство. Било је у тим де- 
војачким очима толико мржње, а пресуда коју су оне изрицале 
слагала се потпуно са тајном грижом савести у Клода, да он 
окрену своје очи, и после извесног ћутања, упита: 

— „Могу ли га видети2...“ 

— „Данас не“, одговори Емилија, „врло је слаб. Доктор 
се боји да се не узбуђује.“ Па додаде: „Мој стриц ће вам рећи 
како му је...“ 

— „А кад се десила та несрећа> Ја сам сазнао само из 
новина“. 

„Новине су донеле 2“ узвикну Емилија; „а шта ја све 
нисам радила да се то избегне!“ 

„Ситну белешчицу. ..“ одговори Клод, који погоди истину 
по изненадном црвенилу Розалијином. Стари Офарел је имао 
под собом у канцеларији министарства војног једног младића 
који се бавио књижевношћу, и кога је писац познавао донекле. 
Подшеф је свакако причао, и његова кћер је већ била уверена. 
Он покуша да добије љубазнији поглед одвраћајући сумњу г-ђе 
Фресно, те рече: „Репортери њушкају свуда, и човек, који је 
бар иоле познат, не измаче се из њихових канџа....“ Затим про- 
дужи: „Али појединости >“ 

— Прекјуче се вратио кући,“ рече Емилија, „око четири 
сата, и ја погодих одмах по његовом лицу да му нешто фали... 
Али шта! Било ми је тако обично да га гледам тужна од неко 
доба!... Говорио ми је раније о свом путу у Италију. Ја га упи- 
тах: — Ти путујеш дакле сутра2... — Не, одговори ми; и за- 
грли ме, и љубљаше ме дуго, дуго, јецајући. Ја га упитах: — 
Шта ти је2... — Ништа, одговори ми; где је Констанг — То 
ме питање зачуди. Знао је добро да се дечко не враћа из за- 
вода пре шест часова. — А Фресно> рекао је још. Затим уз- 
дахну дубоко и уђе у своју собу. Остала сам једно пет минута 
да дођем к себи: није требало да га оставим сама. Затим било 
ме ја страх. У тим тренутцима очајања је тако лако човеку за, 
боравити се... У том чух један пуцањ. — Ах! слушаћу га целог 
свог живота. 

Она се заустави, јер не могаде продужити од великог уз- 
буђења. Кад се исплака, Клод је упита: 

— „А шта вели доктор 2“ 

„Ван сваке је опасности, изузев каквог случаја који се 
не да предвидети“, одговори Емилија. „Објаснио нам је да се 
тај несрећни пиштољ — а ја сам му га поклонила — тешко 
обара. Због напора који је морао учинити на обарач, зрно је 
скренуло.... Прошло је између ребара, не додирнувши ни плућа 
ни срце, па је изашло с друге стране... У двадесет петој го- 
дини!... Боже мој! Боже мој! страшно! Не, не воли нас, није 
нас никад волео'!...“ 

Док се она јадала, откривајући сву рану своје душе, ту 
патњу узалуд трошене нежности коју знају нарочито мајке, опат 
Таконе се појави на прагу болесничке собе. Он стеже руку 
Клоду, коме је био опростио што је раније напустио Завод Светог 
Андрије не известивши га, и одговори на двоструки упитни по- 
глед своје нећаке и Розалије: 

— „Он ће да се одмара, а ја, ја одох до моје школе.“ 

— „Је ли слободно да вас отпратим >“ упита Клод. 

-— „Хтедох да вас умолим“, рече свештеник. 

Првих неколико тренутака које обојица проведоше заједно, 
прођоше ћутке. Опат Таконе је увек импоновао Ларшеру због 
беспрекорног карактера који је био у пуној супротности са ни- 
скошћу текућих навика тако да је и само постојање таквих ка- 
рактера представљало сталан прекор у очима овог човека наших 
дана, као што је био Клод, огрезлог у пороцима и ненаситљивог 
у идеалу. Па и сад, кад је опат ишао поред њега кораком нешта 
незграпним, Клод га је посматрао, мислећи о моралном бездану 
који га дели од овог свештеника. Управник школе Светог Андрије 
беше велики и јак човек, од педесет година од прилике. На први 
поглед, ништа, од његовог снажног телесног састава, није ода- 
вало аскетизам његовог живота. Судећи по дебљини његових 
образа и боји његовог лица човеку би се учинио забаван, да 
озбиљна бора његових уста није поправљала ову привидност. 
Имагинација сопствена уметницима, која, дошав од наслеђа, беше 
створила бону меланхолију у Ренеове мајке, песников таленат и 
његова жудња за сјајним стварима, као и разуздана нежност 
Емилијина према своме брату; та имагинација спречава дух да 
се заустави на садањој и стварној чињеници, већ бојадише не- 
престано бојама сувише сјајним или сувише мрачним; та опасна, 
та свемогућа способност палила је такође своје муње у плавим 
очима свештениковим. Само је католичка настава поправила пре- 
гераност, као што је дубока вера осветила употребу те имаги- 

"нације. Било је нечег ведрог у том ватреном погледу, нечега од 
човека који је заспао свако вече и пробудио се свако јутро, 
годинама у мислима пожртвовања. Клод је знао тачну и одре- 
ћену формулу те мисли на коју се разговор са опатом Таконе 
сводило сваког пута: обновити француску душу помоћу Хриш- 
ћанства. То је био, по том снажном творцу моралног живота, 
задатак намењен у наше доба људима добре воље. Клод је знао 
такође све наде које је овај свештеник, заиста узвишени, пола- 
гао у свога нећака. Колико га је пута чуо како каже: „Фран- 
цуској су потребни хришћански таленти...“ Због тога га је по- 
сматрао с чудном радозналошћу, студирајући на том лицу, тако 
мирном обично, један облак бојазни, — рекао би готово сумње. 
Корачали су тротоаром улице д' Асас, и већ хтедоше прећи 
улицу де Рен, кад се опат заустави и упита свога пратиоца: 

— „Моја нећака ми рече да ви познајете ту жену која је 
дотерала мога нећака до овога очајног корака. Бог није допу- 
«стио да то сирото дете ишчезне тако. Тело ће се излечити, али 
не треба да дух пропадне. Шта је она> 

„Што су и све жене“, одговори писац који се не могаде 
уздржати а да не изложи свештенику своје тобожње познавање 
људског срца. 

„Да сте били исповедник, не би рекли све жене,“ пре- 
киде га свештеник. „Ви не знате шта значи Хришћанка и докле 
она може да иде у пожртвовању...“ 

„Што су готово све жене, ето,“ прихвати Клод с нешто 
ироније; и поче да прича што је знао од Ренеове историје, 
затим оцрта доста тачан Сузанин портрет, уз велику помоћ пси- 
холошких израза, говорећи о сложености њене личности, о првом 
услову њеног ја и о другом услову. „Има у њој,“ рекао је, 
„једна жена која хоће да ужива у раскоши, те чува једног сасма 
младог љубазника; жена која цркава за уважењем, и живи са 
мужем којим управља. МИ новчаног љубазника, и љубавног љу- 
базника, и мужа за украс, кладим се, она их воли све троје, — 
на разан начин. Извесне природе су такве, као оне кинеске 
чизме које у себи садрже шест или седам других чизама. То је 
једна врло сложена животиња.“ 

„Сложена >“ рече опат машући главом. „Знам: ви имате 
таквих речи да не би казали оне друге које су врло просте. 
"Она је просто једна несрећница која је остављена да живи на 
милост и немилост својих чула... Све то, то је један велики 

гад.“ На његовом племенитом лицу оцрта се дубока одврат— 
ност, изговарајући ту бруталну реченицу. Било је видљиво. 
да мисао на ствари које се тичу тела, проузрокује у њему једну 
врсту љутитог гнушања, као у оних свештеника који су били 
принуђени да се боре против силе једног темперамента створе- 
ног за љубав. Та одвратност уступи одмах место дубокој жа- 
лости и опат продужи: „Оно што ме плаши код Ренеа, није жена. 
Према томе што ми рекосте, кад би она наситила своју ћуд, 
она би га оставила. Болестан, она неће ни мислити на њега. То 
је морално стање, о којем ова авантура сведочи код младића... 
Имати двадесет пет година, бити васпитан као што је он био, 
осећати се потребан једној од најбољих сестара, имати у себи 
то неупоредиво преимућство што се зове таленат који може, 
стављен на услугу јаким убеђењима, створити велике ствари; 
добити тај божанствени дар, у трагичном тренутку историје своје 
земље; знати да та земља може сутра упасти за навек у нову 
буру, да, знати да њен спас почива у нашем делу, вашем, ње- 
говом, мојем, ових пролазника...“ показа пред собом неколико 
људи на тротоару, „и да све то не претегне на теразијима тугу 
што га је преварила једна дроља 2 Али...“ и он нагласи, као да 
се његов говор тицао Клода колико и рањеника кога је малочас 
оставио, „шта мислите дакле наћи у том опасном пределу чула, 
у који улазите, под изговором да волите, друго нешто сем греха 
са његовом бескрајном жалости2... Ви говорите о сложености. 
Људски живот је врло прост. Он се садржи сав у десет божји 
заповести. Нађите ми један случај, велим један једини, на који 
није одговорено унапред 2... Јесу ли ослепили људи наших дана, 
да једно дете, за које сам знао да је чисто, дође дотле за тако 
кратко време, удахнувши само пару нашег доба>... Ах! госпо- 
дине,“ додаде са нагласком оца кога је син преварио, „тако сам 
се поносио њим! Толико се надао у њега!...“ 

— „Виговорите о њему као да је мртав“, прекиде га Клод 
који се осећао у исти мах разнежен и љут на свога саговорника. 
С једне стране, жалио га је због његове патње; с друге, није 
могао подносити мисли које је изнео свештеник, ма да су оне 
биле и његове у тренутцима гриже савести. Као многи скептици 
наших дана, уздисао је непрестано за верском простотом, једи- 
ним принципом непрекидне воље, и непрестано сласт интелек- 
туалних и сентименталних сложености показиваше му у вери, ма 
каквој да је, једну сакатост, није се усуђивао да дода: једну 

"бесмислицу. Он осети изненадно несавладљиву потребу да про- 
"тивуречи опату Таконе и да брани тога Ренеа, на кога се жалио 
сам, улазећи у његов стан: „А мислите ли“, продужи, „да то 
дете неће изићи из те пробе јачи, способнији да црпи и развија 
тај таленат писања у који верујете ви, бар, господине опате2... 
„Ах! писати, да се могу ту откривати идеје, као геометар на 
«свом црном столу, па да се искажу, тако, лагано, мирно, бира- 
ним речима, али први кога сретнете може постати писац као што 
се постаје инжињер, или адвокат. Требало би само стрпљења, 
методе и слободна времена!... Писати, то је са свим друга 
ствар...“ И падајући у ватру у колико је говорио, продужи: 
„Прво треба живети и имати од живота свој сопствени укус, 
једну јединствену сласт, једно осећање, овде, у грлу... Ту треба 
претворити самог себе у поље истраживања, па каламити страст. 
Као што је Клод Бернар: радио са својим псима, што је Пастер 
чинио са зечевима, ми треба да радимо исто са својим срцеми 
да му убризгавамо све могуће маје људске душе. Ми морамо 
бити такви да смо осетили, бар један час, хиљаде хиљада осе- 
ћаја од којих трепери човек, наш ближњи, — и то да некакав 
бог те пита ко, у десет година, у сто, у двеста година, чита о 
нама једну књигу, једну главу, једну реченицу можда, да се за- 
устави и да каже: Ето, ово је тачно, и признаје зло од кога 
пати... Извесно, та је игра страшна, и човек се излаже опасно- 
сти да ту и остане. Да ли се лекар који секцира не излаже опа- 
сности да се посече својим ножем, и кад посећује болницу ко- 
леричара, да не падне као громом погођен 2... Истина је, Рене 
за мало није пропао, али сад кад буде писго о љубави, о љу- 
бомори, о женској превари, биће нешто његове крви у његовим 
речима, црвене крви која је ударала у некој артерији, а не ма- 
стила узетог из туђе мастионице. Ето још једне лепе странице, 
која ће се додати књижевној имаовини те Француске, коју нам 
ви оптужујете за дело заборава. Ми јој служимо на свој начин. 
Он није ваш, али он има своју величину. Знате ли да човек 
постаје такође великомученик кидајући из себе Адолфа и 


Манонуг...“ 
— „Оша соспомп Шегашгат, поп штобђо т геспшт о- 
шии...“ одговори свештеник. „Мислим да сам чуо да се нешто 


' Клод Бернар (1513—1875) чувени француски физиолог, најславнији пред- 
ставник експерименталне науке при крају прошлог века. Пр. 

слично тврдило на Нормалној Школи, пре тридесет година, кад 
сам се шетао по њеном дворишту са друговима који су начи- 
нили галаме у свету. Имали су од вас мање метофора, а више 
апстракције, они су то звали анатомијом уметности и морала... 
Речи су речи, а факта су факта... Пошто говорите о науци, 
шта би рекли за једног лекара који, под изговором да изучава 
на себи самом какву болест, зарази се драговољно, па преко 
себе и целу варош Мислите ли колико су пута ти велики писци 
узимали на себе трагичну одговорност пропагирајућу своју ин- 
тимну беду»> Нисам читао та два романа која ми цитирате, али 
се сећам Гетеовог Вертера и Мисеове Роле. Мислите ли да 
у револверском пуцњу који је испалио Рене нема донекле ути- 
цаја од те две апологије самоубиства» Знате ли ви да је то 
страшна ствар да је Гете умро, да је Мисе умро, а да њихова 
дела могу још стављати оружје у руку каквог детета које пати»... 
Не! душевне болести траже да их човек дира само да би их 
умањио, а та врста дилетантизма човечје беде, без сажаљења, без 
доброчинства, коју познајем добро, мене ужасава... Верујте ми“, 
закључи показујући писцу издигнут крст над вратима пркве ма- 
настира де Карм, „нико вам неће казати више од њега о патњи 
и о страстима, и нећете наћи лека на другој страни.“ 

— „Он вара као и све остало“, рече Клод кога. наљути 
свештеникова убеђеност: „ви сте у његово име одгајили Ренеа, 
и ви сами признајете да вас је ваша нада преварила“. 

„Путови Господњи су недокучљиви“, одговори опат Та- 
коне, кроз чији поглед прође један нем прекор од кога Клод 
поцрвене. Он беше попустао рђавом нагону, због кога се сад 
стидео. Хтео је да дирне Ренеовог стрица у болно место, јер 
се распра окретала против њега. Оба човека прођоше, не го- 
ворећи, угао улице де Вожирар и улице Касет, и стигоше пред 
врата школе Светог Андрије у тренутку кад један разред деце 
улазаше унутра, долазећи из лицеја. Го беху дечаци од петнаест 
до шеснаест година, четрдесет њих од прилике, сви добро опрем- 
љени, сви срећног изгледа, са свежим и веселим лицем младо- 
сти коју прерани нереди не кваре. Њихов поздрав, кад про- 
ђоше поред свог директора, показиваше такво уважење, такву 
личну оданост, да се могао познати и на сам тај знак дубоки 
утицај овог ретког васпитача; али Клод је знао из искуства како 
опат Таконе изводи до ситница свој племенити задатак ; знао је 
да сву ту децу прате те бодре и благе очи, из дана у дан, го- 

тово из сата у сат, и, узимајући свештеникову руку с изненадним 
узбуђењем, рече му: 

— „Ви сте један праведник, господине опате; још је то 
најлепши и најсигурнији таленат!...“ 

— „Спашће Ренеа...“ помисли кад виде како мантија ве- 
ликог Хришћанина замаче иза врата гимназије, кроз која јеи 
и сам пролазио некад, у злим годинама. Он се занесе тада у 
снове јединствено озбиљне и меланхоличне. Корачао је, готово 
махинално, у правцу своје куће у Варенској улици, где се једва 
који пут наману последњих дана, и пусти свој дух да се лепрша 
око мисли коју је разговор, или боље рећи, само биће свеште- 
никово било изазвало у њему. Свршило се са телесним блажен- 
ством које је осетио два часа раније на Колетином балкону. 
Беда живота без достојанства, који је живео од пре две године, дође 
му у то исто доба на ум, беда још јаднија кад је упореди са скри- 
веним величанством живота скопчаног са дужношћу чији је са- 
вршени примерак видео малочас. Тај горак утисак презирања 
самог себе појача се кад се нађе поново у свом стану, пуном 
спомена на толико часова грешних и болних. На двадесет слика 
избише пред њим и резумираше му целу драму у којој је био 
један од глумаца: како му Рене чита рукопис Каваљера, прва 
представа у Комеди Франсез, вече код г-ђе Комов и појава Су- 
зане у црвеној хаљини, Колете на канабету у патионици су- 
традан по тој забави, па онда Рене поново, како му прича о 
својој посети код г-ђе Морен, његов сопствени одлазак у Вене- 
цију, повратак, сцене које су дошле затим, две паралелне стра- 
сти које су се развиле у његовом срцу и у срцу његовог при- 
јатеља, које су се свршавале самоубиством једног и пропашћу 
другог. „Опат је у праву“, помисли он, „све то, то је један ве- 
лики гад...“ Затим рече у себи: „Да, опат ће спасти Ренеа; на- 
тераће га да отпутује, пошто се излечи, на пут од шест месеци, 
годину дана. Вратиће се ослобођен од ове ужасне ствари. Млад 
је. Душа од двадесет пет година је биљка тако снажна, тако 
зелена! Ко знаг Можда ће га Розалија дирнути, и он ће је узети 
за жену... Најзад, победиће. Он је патио, али се није подао... 
А ја2г“ За неколико тренутака, он створи слику свог садањег 
положаја: прешао тридесетпету годину, без иједног озбиљног 
разлога да живи, неред унутра, неред споља, у његовом здрављу 
и у његовој глави, у његовим новчаним и љубавним стварима, 
коначан осећај ништавила кљижевности и срама од страсти, са 


120 ДЕЛО 


савршеном неспособношћу да се одрекне књижевничког задатка 
и да се мане кера... „Је ли заиста сувише доцканг2... упита се 
он корачајући по својој соби уздуж и попреко. Он примети, као 
неко далеко пристаниште, дом своје старе рођаке, очеве сестре, 
саме у провинцији, којој је писао сваке зиме, готово редовно, 
од толико година, тражећи јој новаца. Собица која га је оче- 
кивала ослика се у његовој глави, са прозором који гледа на 
једну ливаду. Један брежуљак затварао је ту ливаду, коју је 
пресецала река окружена врбама. Зашто да се не повуче тамо 
и покуша да дође к себи Зашто да не покуша последњи пут 
да се отме од рђавог живота, од кога му није остала више ни- 
једна илузија2 Зашто да не отпутује одмах и не погледавши 
више ону жену која је за њега била злокобнија него Сузана за 
Ренеа»... Немир у који га баци то што виде изненадно један 
још могућан спас истера га из његовог стана, ма да је био рекао 
Фердинанду да му спакује ствари. Изађе, куд га ноге водеи 
нађе се пред Јелисејским Пољима. У тој ведрој вечери крајем 
маја, кола су пролазила, безброј кола. Упоређење између тог по- 
кретљивог украса Париза, забава, некад толико вољених, и не- 
помичног украса места у којем је сневао сад да ће се преобра- 
зити, занесе уметника. Седе на једну столицу, и посматраше то 
дефиловање, где је познавао ово-оно лице и сећао се прича, 
истинитих или лажних, које је знао за сваког или сваку... Једна 
кола привукоше изнеџадно његову пажњу. Није се преварио. 
Елегантан екипаж са четири седишта приближи се, носећи г-ђу 
Морен са Дефоржем поред ње и Полом Мореном преко од ње. 
Сузана се смешкаше на барона, који је, очевидно, водио своју 
љубазницу и мужа у Булоњску Шуму, — свакако на вечеру. 
Она не примети пријатеља Ренеовог, који, пошто је дуго гледао 
за лепом плавом главом окренутом упола према свом заштит- 
нику, прсну у смех и рече гласно: 

„Али је живот једна комедија и како је глупо правити 
од њега драму!“ Затим извуче свој часовник и диже се журно: 
„Шест часова и по, одоцнићу код Колете...“ 

И викну један фијакер који је ишао празан, да би стигнуо 
у улицу де Риволи — пет минута раније. 


С ФРАНЦУСКОГ ПРЕВЕО 

Анализа и синтеза одмењују се у научном раду човечанства, 
у тежњи да продру у тајне око себе и у себи, да обујме свет 
разумом. Деветнаести век, век анализе, изнео је на светлост таку 
количину нових знања и открића, како је Аристотел, Винчи и 
Волтер нису ни слутили. Поникоше нове науке. И ми смо се опи- 
јали славом и поносом, да смо синови века науке и сазнања. Но 
занос није дуго трајао, почеше сумње да поничу у нама, нисмо 
више тако чврсто веровали у безграничност сазнања. Нова раз- 
мишљања, нове идеје у теорији о сазнању почеше последње де- 
каде Х1Х столећа да уздрмавају основе наших научних система. 
Стали смо да пребирамо новоископано благо, да га одељујемо 
и сређујемо. И при том се показа досадања подела недовољном, 
сувише уском. Нарочито културне а од ових друштвене науке 
нису више могле да приме нова сазнања у стари оквир. Оне су 
покушавале, често и на уштрб научне истине и органске везе, да 
нова знања потрпају у постојеће одељке, али ни то није могло 
дуго остати некажњено. Напослетку последњих пет-шест година 
пољуљала се зграда друштвених наука из темеља. Под ударцима 
социолога и обновитеља теорије о сазнању („гносологије“) на- 
стале су таке пукотине у систему друштвених наука да чак ни 
најстарији те према томе најупорнији национални-економи почињу 
да признају „извесне недостатке“ досадање класификације и си- 
стематизације. 

Амон (ОбјекЕ ипа Огипдбђеспне дег |;ћеогензсћеп Манопа!- 
бкопоппе, 1911), Шумпетер (Паз Жезеп ипа дег Нацрипћа! дег 


1 Поводом: Зостојогџ!а. Депеч! ед ехојилопе де! Гепотеп! зослан, од 
Егапсезсо Созеп!  п!. Топпо 1912. 80 стр. Х1Х + 707, цена 10 Глге. 

(ћеогензсћеп МанНопа/ бКопоппе, 1908) и Опенхајмер (Тћеопе дег 
тетеп ипа ронасћеп Окопопце, 1911) сужавају досадању област 
теориске нац. економије (тако н. пр. треба да пређе, по њима, 
испитивање свију основа, нарочито потреба, у социологију) и 
предлажу сасвим нову систематизацију, док се међутим у роман- 
ским земљама, где није дошло ни до опште поделе на теориј- 
ску и специјалну (или практичну) нац. економију, ништа не 
осећа од ових реформаторских тежња. Највећи од данас живих 
статистичара Георг фон Мајр у Минхену, допушта да би требало 
поправити досадашњу класификацију, и да „нови“ нарочито од 
социолошке стране имају у многоме основаних захтева према да- 
нашњој систематизацији друштвених (или — у ширем значењу 
речи — државних) наука. (И. у. Мауг, Весп! ипа ОНедегипо дег 
зјаа  и5зепзсћаНеп, Тиршсеп 1910). С правом се указује на не- 
доследност, да н. пр. тако еминентно практично питање, као наука 
о новцу, још увек заузима место у теориској, док земљишна 
рента у специалној националној економији. Покушава се попу- 
нити једна велика празнина са заснивањем тако зване Рпуађу - 
зсћанзјећге итд. 

Већ се виде контуре нове зграде, која ће бити много сло- 
женија и више комплицирана но данашња подела: !. државне 
науке: 1) општа наука о држави, 2) позитивно државно 
право, 3) међународно право и 4) наука о финансијама. 
П. друштвене науке, у ужем смислу: 1) национална еко- 


номија [а) теориска, 6) „практична“ („специална“ или — по- 
грешно, јер рагз рго [010 — „економска политика“), и в) економ- 
ска историјај, 2) статистика, — тачније: демографија — као 


општа друштвена (дескриптивна) наука. Нова систематизација 
имала би н. пр. под !. да дода 5) културна политика др- 
жаве; под |. изменило би се: 1) национална економија: а) 
чиста економија — нека врста „економске механике“ т. ј. ег- 
зактно формулисање чисто економских закона и функција (наро- 
чито о функцијама тржишта и законима постојања цена, што се 
нарочито у т. зв. аустриској школи националне економије већ 
десетак година много развија) без сваке психолошке, социолошке 
или историјске позадине. Као први покушај ове „чисте еконо- 
мије“ наводим Манопајбкопоппе ај5 ехакје Маззепзсћан бреслав- 
ског проф. Волфа, 1905 (распродато), затим већ поменуто Опен- 
хајмерово дело; 6) приватна економија (о привреди поје- 
дине економске јединице — домазлука) на пр. М. Меуегтапп 


, 

цпа Н. 5сћоп1 2: Отипдегипо ипа 5узјетанчетипо етпег ујззеп- 
зсћан сћеп Рпмабмтсћанзјећге и. Ште РНесе ап Шптуегзнајеп и. 
Еасћћосћасћшеп, 1912; и г) социална економија у смислу 
Милове зоста! есопоту, т. ј. истраживање правилности у од- 
носима привреде према осталим функцијама друштва а с наро- 
читим обзиром на потрошаче. 

Највеће тешкоће задаје при овој новој систематизацији со- 
циологија и управо је подељеност мишљења о њезином науч- 
ном значају узрок шло се још није дошло до склопа новог си- 
стема друштвених наука. Једни хоће, држећи се, не свагда добре, 
традиције од Конта, да социологија буде „општа, основна и вр- 
ховна друштвена наука“ (Конт: „Социологија је општа наука о 
људском мишљењу и делању, јер је мишљење и делање човека 
друштвом одређено и врши се у друштву“). Други се задовоља- 
вају са карактером специалне дисциплине, при чему опет разли- 
кујемо две групе: а) Једни хоће а) општу социологију као 
науку о законима друштвеног развоја — проф. Ришар у Бордоу!, 
Милер у Минхену“, Канторовиц у Фрајбургу“ и други; или 2) при- 
мењену или социалну социологију т. ј. генетично и ево 
лутивно проматрање појединих феномена друштвеног живота за 
себе: н. пр. својина, породица, морал, религија, право, држава, 
уметност, знања. 6) Други не признају могућност — за сада — 
једне научне опште социологије т. ј. постављања закона дру- 
штвеног живота и држећи се старог позитивизма заснивају само 
специалну социологију или једноставно: социологију. 
Има и прелазних типова од група а) ка групи 6) н. пр. Дирке- 
мова школа са својим согриз-ом друштвених наука т. ј. наука о 
а) религији, 6) моралу, праву, држави као социалним чињени- 
цама, в) злочину, г) привреди и д) социалној морфологији (дакле 
нешто што би одговарало Георг фон Мајровој АПсетеште зос!- 
аПећге (ор. си., стр. 14. 1. 2.). 

До сада сам говорио о оним групама у науци које признају 
социологију као науку и само се размимоилазе у погледу кон- 
ституције ове нове друштвене науке. Велики је број међутим и 
таких научара, који уопште не признају социологију као само- 
сталнугнауку. Нарочито се ту истичу историчари, философи, ан- 
трополози, национални-економи па чак и статистичари, који би 


базћоп Ктсћага, Га зостојодле оепегаје е! 1е5 1015 зостојогтупез Рагл5 1912. 
МиПег, ЕпбмеКипозу еп дег Мепзећћен. Мипсћеп 1908—1915. 
Н. Капгогом1с2: Кестамтазепзсћан ппа Зосјојове. Таб псеп, Моћг, 1911. 

бар имали разлога да ћуте о критеријуму науке, јер је њихова 
област све друго него наука т. ј. само метод (док демографија 
може бити призната као дескриптивна дисциплина). У ствари со- 
циологија као наука је много старија од националне економије, 
демографије а нарочито историје као науке! Гумпловић нам је 
открио првог научног социолога Иби Халдуна из ХУ века. Оз- 
биљно се међутим морају узети национални економи као заступ- 
ници једне специалне друштвене науке. Они тврде да социоло- 
гија нема услова за самосталну научну егзистенцију, јер нема 
аита ргоргипт, т. ј. искључиво своје области, свог круга ис- 
страживања. По њима је социологија у најбољем случају енци- 
клопедијско прибирање и спајање резултата испитивања у осталим 
друштвеним и културним наукама, нарочито из националне еко- 
номије, етнологије и антропологије. То међутим није истина. Со- 
циологија има свој ди1а ргоргит, а то је друштво у својој 
целости и скупу свих својих функција. И национална економија, 
јуриспруденција, и философија религије итд. испитивале су и испи- 
тују поједине функције и феномене друштва засебно, издво- 
јено, те једнострано, јер су све те функције, сви ти феномени 
један другим условљени, одређени, спојенилОсим тога, што су по- 
једине специалне друштвене дисциплине, нарочито национална 
економија, услед издвојености објекта свог истраживања из ве- 
лике целине културног живота људског друштва, почеле да и 
сувише прецењују значај свој по цео културни развој (тако је 
дошло до претераног економског детерминизма, или — погрешно 
— историјског материјализма; даље, да прецењивања улоге вере 
у цивилизацији код Фистел де Куланжа и Комба де Лестрада), 
још се увукао и јалови спекулативан дух у „философију права“ 
и „философску науку о држави“ (Згаајврћозорће). Само индук- 
тивна, нео - позитивистичка социологија може поставити здраву 
основицу осталим друштвеним наукама, може решити проблем 
њихове методологије, те сачувати их и од прецењивања своје 
области и једностраних теза о културном развоју, може решити 
спор око граница једне и друге друштвене науке, те онемогу- 
ћити тако често — нарочито у најновије доба — залажење па 
и анектовање области других наука. 

Видели смо да социологија има свој дита ргорг!ит, ла 
има оправдања као самостална наука. Морамо се питати, како да 
онда тако тешко продире сазнање о оправданости социологије. 
Не мислим овде на универзитете који још нису званично при- 

знали социологију. Са изузетком циришког и месинског универ- 
зитета, остали су је пустили кроз споредна врата као „курс“ или 
као приватна предавања ког социолошки расположеног профе- 
сора. Тако раде Зимел и Опенхајмер у Берлину, Штајнмец у Ам- 
стердаму, Густи у Јашу, Штефен у Готенбургу у Шведској, Асту- 
раро у Ђенови, и други, нарочито у Италији и Француској, док 
у Сједињеним Државама читава плејада професора, мање-више 
„практично“ т. ј. морализирајући и политизирајући шири социо- 
логију међу академским подмлатком. Академски свет је у осталом 
свагда доцкан признавао сваку „нову науку“, тако да већ давно 
није била нова, кад је постала академском дисциплином. Питамо 
дакле зашто тако споро признају поједини научењаци социоло- 
гију2 Пре свега, што је социологија врло дуго оперисала искљу- 
чиво са аналогијама, зато су се у њезиној области одигравали 
дилетантски подвизи најгоре врсте. Треба да споменем само ме- 
ханистичку, дарвинистичку и биолошку социологију, а ова је до 
скора била владајућа. Још на међународном социолошком кон- 
гресу у Паризу 1897 год. одлучио се готово цео тадањи соци- 
олошки свет за тај детињасти систем аналогија, мање или више 
успелих метафора, као за научну социологију! Па и данас још 
нисмо прекужили биолошку болест у социологији. Сви социолози 
морају се стрести кад се сете те бујне неозбиљности. Јелинек је по- 
другљиво говорио о Модем1зазепзсћан-у социологији и заједљиво 
— али тада је било и истинито — додао, да свака социологија 
баш толико вреди колико онај који ју обрађује. Научни полу- 
тани почеше се ширити по новој откривеној области, сваки „пу- 
блициста“ (а ко се данас не кити тим именсм!) сматрао је соци- 
ологију као свој домен. И сви озбиљни, или бар који су хтели 
да их држе за такове, људи окренуше главу од те разметљиве 
и свезнајуће назови-науке. 

Али иако је неко време, осамдесетих и почетком деведесе- 
тих година, изгледало, нарочито у немачкој научној области, где 
је једини Гумпловић, а доцније и Раценхофер, дигао заставу 
нове науке, који је огорчен пакошћу и фамозном интолеранцијом 
немачких „колега“ отеран у смрт (Напаубпегђисћ дег З1аа!  у155еп- 
зсћанеп ни у 3-ем издању, дакле ни после смрти тог ма и једно- 
страног али зато по државне науке заслужног човека, не спомиње 
му ни имена. Клика Берлин—Јена—Хале не може да му опрости 
што „још не зна ни честито немачки да пише!“ Где је госпођа 


"Је тпек, Апгетете З!аајећге, стр. 67. 

Стаел да види своју космополитску Јену!), да социологија неће 
продрети као самостална наука, осетио се наскоро многи благо- 
детан утицај ове непризнате науке. Социолошки начин расма- 
трања узео је маха иу историји (Лампрехт, Линднер, Едуард 
Мајер:, Фереро, де Куланжилдр.), и у националној еконо- 
мији (Шмолер, Брентано, Зомбарт, Макс Вебер, Петар Маслов, 
Кључевски, Бјељаев, Лориа), у географији (Раул, Вало, Брине), 
у психологији (Вунт, Роси), у криминалогији (Фери, 
Елејс, Лист, Грасри, Гарофало, Муромцев, Дорадо Монтеро), у 
праву (Ролен, Грапали, Тард, Козентини, Гирке, Јелинек, Вани, 
Вакаро), у општој науци о држави (Јелинек: заводи АПсе- 
тете зостаПећге дез 5!аајез и методни дуализам — ослањајући се 
на руског сенатора Пахмана и наглашујући карактер права као 
социалног феномена; Диги: заснива целу своју науку о држави 
на основном појму психолошке социологије, на социјалној соли- 
дарности“), у антропологији (Амон — мање озбиљан него по- 
пуларан, Ничефоро, Лапуж), у етици (Ценкер, Циглер, Вунт, 
Де Роберти, Ујт, Сиџуик, Ришар), у педагогији (Барт, Наторп). 
Зимел> тврди да је ово ново социолошко проматрање један нови 
метод, сличан индукцији. То је погрешно. Социолошко расматрање 
није метод а најмање „сличан индукцији“, него је један принцип 
схватања који данас влада индукцијом у културним наукама; тај 
принцип јој даје садржаје и једрине. До јуче се све објашњавало 
биолошким моментима, психолошка тумачења још су и данас „у 
моди“ (а вероватно ће остати иако можда ублажено); било је 
доба кад се све доводило у везу са космичким знањима, н. пр. 
у националној економији Ђероламе Бокарди и Џемингса. Данас 
влада ново сазнање у културним наукама, да је све човеково 
мишљење и делање друштвом одређено; до јуче су све могуће 
природне науке владале социологијом! 

Оплођене социолошким расматрањем неке су се науке пре- 
породиле: историја и психологија; друге су излучиле као са- 
мосталне огранке нове дисциплине: криминалну социологију, 


! Сезстећје дез АМемштв. 18 Соба, Зшоам 1910. Ово дело највећег 
живог хеленисте изашло је први пут 1884. Последње 3-ће издање сасма је ново 
епохално дело. Увод — Ејетепје дег Ап горојоте — говори о Мајеровом со- 
циолошком схватању избегавајући одиозну реч социологија, па на њено место — 
потпуно нетачно Апћгоројовле ! | 

г Види: (О. [.. ОПирга, Зоћдагке востаје, Раг5, 1907, и Дигијево последње 
дело: Ре дато состај, Је дгон палацеј ећ Ја (гапзгогтабоп де 1' Егас, Рап5, 1908. 


3 беоге З!тте!, Зостојогје, Гетрдо, 1908, на стр. 327. 

антропогеографију, социалну антропологију, евгенику 
као нормативни део шире социалне биологије, општу соци- 
алну науку о држави, социалну етику, социалну педаго- 
гику и социалну психологију. И тако су збрка и метеж у дру- 
штвеним и културним наукама још повећани. О кристализовању 
не може бити скоро говора. Нас се за сада тиче проблем соци- 
ологије и ми се ограничавамо на његово расветлење. 
Социолошки начин расматрања оплодио је као што смо ви- 
дели читав низ културних наука. Одмах како је почела социоло- 
тија да се консолидује као самостална наука, пожурише и сви 
дужници да јој врате и наплате благотворне услуге. Антрополози, 
национални економи, етнолози, правници, психолози и т д. по- 
чеше обрађивати социологију и поплавише је једностраним по- 
гледима и знањима и — колико често! — хипотезама своје науке. 
Тако овладаше социологијом разнолики правци, истина не толико 
неозбиљни и дилетантски као у доба аналогија и метафора, у де- 
тињству социологије, али ипак једнострани. Постојала је опас- 
ност да ће опет завладати хаос у једва усталоженој социологији!. 
Уз то је још придошла опасност од препорођене — Вунтом — 
Мб1кегрзусћотооте-је. Немци су свагда имали више склоности 
од других народа за спекулативно појимање културних појава. 
„Философија историје“ од увек је њихова домена. Лацарус, 
Штајнтал и сада Вунт (УоЈКегрзусћојовје Т—М, 1904—1911 и Отипд- 
2пое епег Уа Кегрзусћојооте, 1912) подухватише се да социалне 
секреције свију народа и свију времена (језик, уметност, вера, 
митус, обичаји итд.) објасне психолошки. Вунтова истраживања 
постигла су значајне успехе и биће свагда драгоцени прилошци 
сваком социолошком раднику, али је основна идеја, концепција 
Моб! кегрзусћојог1е-је и сувише трошна а да би могла понети 
читаву једну нову дисциплину. Бугле има право: „или одвајате 
(Мо кег-психолози !) социалну свест од индивидуалне свести и пер- 
сонификујете једну апстракцију, а тиме се враћате митологији, 
метафори, или их идентификујете, али онда немате права да за- 
снивате нову науку и морате остати при индивидуалној психоло- 
гији“ = Уб Кегрзусћо!ос1е није заметнута једино спекулативном 


: О разноликим правцима добро информишу: Еаипизгћо бди! асе, |е 
доштпе зосјојоотсће. Рајегто 1903; Асћ е Гогта, Га зостојовла, И зио сотрно, 
је сие зсноје, ! зџо! гесеп! ргоогек5!. Радоуа 1910; Гезћег Е. Мага, Сопгетро- 
тагу хгосодову, у Атепсап Јоцгпа! ог зостојосу, 1902, јап. тагз, та. 

•г Сапш Пе Воцот1е, Гез зејепсез зоста[е5 еп АПетаопе. Раг5 1896, на стр. 41. 

склоношћу Немаца а обновљена Нео-Хербартијанством него и — 
ћотитез зштб ћитапшт 85 тИ аџепит ршо! — саревњивошћу 
немачких учењака који су хтели да истисну француску и тали- 
јанску позитивистичку социологију спекулативном Уојкегрзусћо- 
Јосле-ом. ИМ тако банални моменти играју улогу у стварању и за- 
снивању науке ! 

Ма Кегрзусћојооје није могућа, али је питање да ли је мо- 
гућа једна социална психологија. По социологију би било од спо- 
редног значаја је ли социална психологија могућа или не, да није 
Зимел своју 5071010о1е, ЏпЕегзисћипсеп пђег дле Еогтеп 
дег Мегсезе зсћа ипо чисто психолошки засновао, да није 
схватио психологију друштвених феномена: љубав, пријатељство, 
свађа, мржња, тајна, туђинство итд., дакле психологију морфо- 
логије — у најширем значењу — друштва, као једино легалном 
социологијом. Та се социална факта морају психолошки тума- 
чити али она не исцрпљују обим социологије. Није овде место 
расправљања о томе, да ли је једна социална психологија уопште 
оправдана као аутономна наука. Довољно је да нагласимо: Зи- 
мелово (и Зомбартово: види Пег Еихиз ипа Карнанзтивз и Пег 
Кпег ипа дег Карнанзтиз, Герда 1913) искључиво · психолошко 
схватање многих социолошких чињеница (т. ј. феномена и функ- 
ција) не конституише нову науку социалну психологију, 
него је само један предоминантан принцип у њиховом социоло- 
шком раду, као што~је социолошки принцип суверен у нацио- 
нално-економским радовима Макса Вебера, Зомбарта и Лорие, 
или у социалној политици Цвидинек - Зиденхорста или у 
историји Лампрехта. Можда ће се развити једна колективна 
психологија на коју указују радови Ле Бона и Росија, али за сада 
још није. Но та колективна психологија мора имати и свој ди19 
ргорпит, можда процесе колективних државних сазнања и њи- 
хово манифестовање. Са проблемом колективне психологије исти 
је случај као и са самом социологијом: прво се формира и про- 
дире као начин расматрања, као принцип схватањау 
готово све културне науке, онда — социологија — одређује ис- 
кључиво своју област, свој аита ргорг:ит и конституише се 
као самостална наука. 


(Свршиће се) 
Мирко КОСИЋ. 


ПОЛИТИЧКИ ПРЕГЛЕД 


БАЛКАНСКИ САВЕЗ И СЛОМ ТУРСКЕ ВЛАДАВИНЕ У ЕВРОПИ. АУТО- 
НОМИЈА АЛБАНИЈЕ. ПИТАЊЕ О ЈЕДРЕНУ. РАТ ИЛИ МИР. 


Ма како се свршили догађаји, отпочети у прошлој години, 
несумњиво је да ће она, 1912, у аналима историје балканскога 
полуострва бити забележена као епохална. У сплету догађаја, 
које је прошла година оставила у наслеђе новој 1913 години, и 
чије решење с грозничавом нестрпељивошћу и дубоком узбуђе- 
ношћу очекује цео културни свет, два су већ свршена чина, о ко- 


јима се већ може рећи дефинитиван суд — балкански савез и 
слом турске владавине у Европи. 
Прошле јесени — 1912 г. — изненадио се сав политички 


свет једним крупним историјским догађајем, балканским савезом. 
Изненадио се да се тако огромни чин сврши у тајности крај аргу- 
сових очију европске дипломатије, која је просто била дипирана; 
и изненадио се — да је у опште један такав посао могао бити 
свршен. На балканском савезу радило се дуго и од свега тога 
ништа се није сазнало ни у јавности ни у дипломатији. 29-ог фе- 
бруара 1911 г. потписан је савез између Србије и Бугарске, доц- 
није са Грчком и Црном Гором. Вероватно је да би дипломатија 
тројнога савеза учинила све, да осујети једно такво велико дело, 
о коме се позитивно уверила да постоји тек 17. септембра, када 
је објављена мобилизација балканских држава. 

Још већма се изненадио политички свет да је такав посао 
и могао бити свршен. Све се у међународном политичком жи- 
воту могло замислити — само то не. Антагонизам између Срба, 
Бугара и Грка није од јуче — већ је вековима постојао. Веко- 
вима се борили и крвили, рекама не потоцима лила се крв, ге- 
нерације се трошиле, државе се дизале и падале — час српска, 

Дело, књ. 66. 9 

час бугарска, час грчка. Борило се крвнички до истребљења. 
Свако је племе хтело остала друга два да подјарми. А међу тим 
било је места на балканском полуострву за све, и ниједно од 
њих није опет тако физички и културно надмоћније од других, 
да би их могло покорити и асимилирати их. Балканци нису хтели 
да знају за — Теђеп ипа Теђеп Јаззеп у свој својој прошлости. И 
историја балканскога полуострва — то је историја великих ра- 
това и крвављења. У дванаестом часу, кад је најозбиљнија опа- 
сност запретила њиховим сународницима, пружили су руке једни 
другима балкански државници. Оно што је немогућно сматрано, 
што је гурано у царство сањарија, за цео европски свет постало 
је стварност, пријатна или непријатна — како коме. 

Кад је младотурски шовинизам почео силом стварати Ото- 
мане, не признавајући националне индивидуалитете, онда је јасна 
била општа опасност, која прети свима. Милитаризам и шовини- 
зам младотурски нису могли створити од пропале Турске модерну 
државу законитости и реда. Шта више, погодбе за живот и наци- 
онални и индивидуални, погоршале су се, јер „Реформе“ под Ха- 
мидовим режимом, а под заштитом великих сила давале су какву 
такву могућност за живот, докле под новим режимом све је било 
остављено на милост и немилост шовинизма и војничке дикта- 
туре Младо-Турака. Та опасност зближила је између себе дотле 
завађене балканске државе, — и тако је ускорила постанак са- 
веза међу њима. ~ 

Балкански савез значио је да балкански народи узимљу ре- 
шење Источног Питања у своје руке. Европа није могла да га 
реши — јер се сама отимала о наслеђе турско и не могући се 
међу собом погодити, велесиле су налазиле да је мање зло одр- 
жати Турску, но рат и борба између њих. Саревњивост великих 
сила одржавала је Турску у животу више од једног столећа. 
Турска је била одиста болестан човек — и живот јој је одржа- 
вала Европа. Сама по себи Турска не би могла живети. Тај факат, 
између других, казује колико је европска култура још далеко од 
праве, хумане културе, колико је европско јавно мнење још не- 
развијено и још без утицаја — када се и овакво чудовиште од 
државе могло толико векова одржати, и ако је по својој живот- 
ној снази давно осуђена на смрт. „Културна“ Европа гледала је 
мирно како се свакодневно кољу људи као животиње, гледала 
је једну државу вечите анархије и тираније, јер су јој тренутни 
интереси то диктовали. Овда онда она се још усудила да про- 

тестује противу насиља турских. Када је 1895 и 1896 заклано 
90.000 Јермена — према званичним подацима страних посланика 
— Европа је само протестовала ! 

Балкански народи узели су у своје руке решење турског 
питања у Европи и они су га решили у славним биткама на Ку- 
манову и Битољу, Лозенграду и Лиле Бургасу. Балкански народи 
задивили су цео културни и политички свет својом мудрошћу и 
својом храброшћу. Интриге и искушења, с којима има да се бори 
балкански савез, могу га и уздрмати и поколебати, али једно 
стоји — да се сада о њему не мисли као о каквој политичкој 
„антиномији, немогућности. Балкански савез је дакле могућан. Др- 
жавници који су склопили балкански савез, поправили су погре- 
шке прошлости својих народа и указали су пут којим будућност 
њихова треба да се креће. 

Турске у Европи неће бити. Маћедонија, Стара Србија па 
и Тракија (и ако од ове задрже који део) неће бити више турске 
провинције. Једино Цариград с територијом остаће Турској. Ни 
европски рат, ако га буде било, ни фанфаронска младотурска 
офанзива — не могу оживети пропалу Турску и вратити је у 
старе границе — о томе се и сада, унапред, с псуздањем може 
тврдити. 1912 година, по овоме што смо о њој до сада рекли, јесте 
епохална у историји балканскога полуострва. У њој је довршен 
процес распадања Турске у Европи и од ње настаје нов живот 
за балканске народе. 

Али, да ли је могућно да слом једне државе која је пет и по 
столећа трајала, а пуна три столећа задавала страх и трепет Европи, 
да слом њен не буде без великих потреса, без огромних промена» 
Два пута су до Беча долазили Турци (1529 и 1683 г.), освајали 
су Ницу на Француској Ривијери (1543 г.), Отранто у Италији, 
држали су као своје земље Подолију и Буковину, Крим; про- 
стирали се до Персије, захватили целу северну Африку. Папе су 
проповедале крсташке ратове противу Турака, хришћански пода- 
ници Западне Европе плаћали су за војну противу њих нарочити 
данак (Титкепреешо у Немачкој), и сада још сваког дана, и ако 
се давно заборавило зашто, звоне по католичким црквама звона 
у подне сахати, што је булом својом наредио папа Каликст Ш 
да опомиње Хришћане од опасности мусломанске. А тек пре пола 
века (1854—856) водиле су три европске државе Енглеска, Фран- 
цуска и Италија рат за интегритет Турске. До скора је дакле ин- 
тегритет Турске сматран као политичка нужност!!! 

Балкански рат је све то изменио. Турска у Европи биће- 
ограничена на територију Цариграда — и место ње ступа као 
нов чинилац у међународној политици балкански савез. Већ сво- 
јом великом снагом балкански савез представља једну моћну чи- 
њеницу — ојачан новим територијама он ће моћи иставити милион 
бајонета, а то представља велику силу, таман толику колика је 
Италија у тројноме савезу! Балкански савез и балкански рат из- 
лазе из оквира локалног значаја. Последице њихове су светско- 
историјског значаја. И онда је разумљиво што се сплет ових те. 
шких и замршених питања не може тако брзо размрсити већ шта 
више прети да изнесе на дневни ред још и друга крупна питања. 

Чији су интереси „оштећени“ оваквом основном променом 
реда ствари и прилика на Балкану» У истини ничији интереси 
нису угрожени оваквом променом, којој се цео хумани и кул- 
турни свет треба да радује. Али је европска култура далеко од 
праве хумане културе и јавно мњење далеко од тога да пресу- 
ђује у међународним односима, као што смо мало пре рекли. 
Модерна дипломатија још стоји под утицајем традиција каби- 
нетске политике апсолутистичких времена, а мањина још пресу- 
ђује у државном животу европских народа, представљајући онај 
ред друштвени у чијим је рукама економска моћ, па дакле и сва 
средства да се јавно мњење фалзификује, заведе, обмане у ин 
тересу његовом. Само су форме постале модерније — ружне на 
мере завију се у лепше фразе које треба да имају и неког ло- 
гичког смисла. Не каже се сада освајање, пљачка — већ „мирно. 
продирање“ (репебганоп растапце), „сфера интереса“, „витални 
интереси“. А како су то велике силе, које се служе овим реч- 
ником хипокризије, то им се мора веровати ! 

Тако је и суседна монархија пронашла да су јој „витални“ 
интереси угрожени излазом Србије на Јадранско море. У истини 
онемогућен је освајачки план Аустрије, да изађе на Јегејско море 
— на Солун. Сада треба прећи преко Србије, Бугарске и Грчке 
па изаћи на Солун, а то је немогућна ствар. За то Србија, која 
се прва испречила на путу таквога освајања, треба да осети. 
Аустрија, оваква каква је сада, бићем својим противи се прин- 
ципу националитета и у својој територији има већину бесправних 
народности; и она од једанпут изилази као борац за начело на- 
родности и тражи да створи независну Албанију. Па и ако се 
и аутономна Албанија и српско пристаниште на Јадранском мору 
дају измирити, опет је Србија отерана.с Јадранског мора. Је- 


ПОЛИТИЧКИ ПРЕГЛЕД 155 


дина земља на балканском полуострву која неће имати мора! 
Србија треба да остане затворена, изолована земља! И докле је 
Тројни Савез поставио питање Тројноме Споразуму — зар вреди 
ратовати, запалити целу Европу због једног српског пристани- 
шта, дотле Тројни Споразум није хтео да исто питање адресује 
Тројном Савезу: а зар ви да ратујете због тога2г На жалост 
Тројни Споразум није поставио то питање већ је и он тражио 
од нас, да се у интересу европскога мира одречемо пристаништа 
на Јадранском мору. За то наше самоодрицање нуди нам се не- 
какво неутрализовано пристаниште на албанској територији. 

У први мах је српску душу, због ове неправде, коју је 
Европа српском народу нанела, обузело разочарање у искреност 
наших пријатеља, Тројнога Споразума, и огорчење према оваком 
насилничком акту Тројнога Савеза. Нити је Тројни Споразум 
мудро учинио попустивши у тако правичном питању, а још мање 
Тројни Савез. И овога пута, као и увек, Аустрија није разумела 
своје праве интересе. У место да нас задужи, она нас је огор- 
чила противу ње показујући нам се у најбруталнијој форми као 
саклети непријатељ. А, међутим, и једно се и друго могло из- 
мирити — и аутономија Албаније и српски интереси на Јадран- 
ском мору. Како је пак питање о границама Албаније остало још 
нерешено, видећемо да ли ће бар ту Аустрија показати мало више 
разумевања за правичну политику према Србима. 

Друго питање је — унутрашње, савезничко: подела осво- 
јене територије. И то је питање тешко и тугаљиво. Требаће 
много добре воље, самоодрицања и увиђавности. Балкански на- 
роди живели су у многим историјским илузијама. Ако се хоће 
трајан мир, стално пријатељство, искрен савез — морају се те 
историјске илузије напустити пред великим интересима садаш 
њице и будућности. Мегаломанији не сме бити места у односима 
балканских народа као ни прохтевима за хегемонијом. Балкан- 
ски савез и шовинизам су две контрадикције. Надати се да ће 
и овога пута државничка мудрост победити над дреком уличних 
политичара и јевтинога патриотизма. Али крај свих добрих жеља 
морамо признати да су тешкоће велике и при решењу овога 
питања. Треће најактуелније питање које се као прво пре свију 
има да реши, па тек да дођу ова два ранија на дневни ред, — 
то је питање мира с Турском. И оно је у прошлој години по- 
кренуто, али ево већ је два месеца протекло од примирја адо 
мира се није дошло. 


134 ДЕ ЛО 


Читаоцима нашим познато је како су текли преговори — 
колико су Турци развлачили, одуговлачили и гледали политиком 
лукавства и лавирања да добију т. ј. спасу што више територија. 
То је стари турски метод од пет столећа — нису дакле ништа 
ново научили ни старо заборавили. И кад је већ досадило свима, 
савезници су у некој форми ултиматума поставили своје захтеве. 
Турци су примили све, сем једнога — Једрене не могу уступити 
Бугарској ни острва Грчкој. Једрене је било прва престоница тур- 
ска у Европи, у њему је чувена Селимова џамија, њега сматрају 
правоверни као светињу, — па како ће се уступити хришћанима> 
Смешан разлог! Читава Палестина стоји под влашћу турском и 
хришћански свет не помишља да то треба отети од Турака, а они 
се буне због једне џамије! Други је разлог такође мало оправдан 
— да Једрене брани Цариград. Не Једрене већ Чаталџа, као што. 
се и сада види, брани Цариград. 

Свакако су бугарски разлози далеко јачи и оправданији. 
Једрене је непосредно на граници Бугарске и оно је стална опа- 
сност за Румелију као стратегиски важна тачка и јако утврђен 
град. А други је разлог још јачи. Са Једреном и његовом те- 
риторијом Турска ће једним делом још бити у Европи. И зар 
неће онда помишљати на реванш» Са свим вероватно. Тако је 
неизбежан још један рат с Турском — и то све због једне вароши 
и неколико хиљада километара да европски мир опет долази у 
питање. Остане ли Турска само с Цариградом у Европи онда је 
јасно да је она азијска држава и да је њена будућност тамо. Мир 
би на балканском полуострву с те стране бар био осигуран. 

И Европа је стала на оправданије гледиште и она је, када 
су преговори између балканских и турских делегата прекинути, 
узела да посредује за мир. Европа је овога пута била једно- 
душна. Заједничком нотом обратиле су се велике силе Порти са- 
ветујући јој да преда Једрене и обећавајући јој материјалне и 
моралне потпоре у препорођају земље. Колективна нота предата 
је Порти 4-ог јануара ове године, истога дана када је у Фран- 
цуској за председника републике изабран Поенкаре, који је до- 
чекан са неподељеним симпатијама свих пријатеља Француза. 

зелики везир, стари Ћамил паша, коме нико не може порећи 
ни државништво ни патриотизам, с болом у души морао је при- 
знати да је спас Турске у закључењу мира и да сада треба по- 
светити све своје снаге препорођају њеном у Азији. Он је усвојио 
савете великих сила па је то учинио и велики. Диван, који је по- 

зван био 10 јануара. Али у очи дана кад је требало предати 
одговор на ноту великих сила, Енвер-беј са 300 софта (богослова) 
дође на Порту, присили Ћамила да да оставку, а султан да по- 
вери велико везирство Махмуд Шефкет паши. Тако је младотур- 
ски пронунцијамент уништио скоро свршен посао — прекинуо 
готов споразум за мир. 

Па шта сад» Рат или мир» Ако се продужи рат — хоће 
ли бити локализован или ће то бити европски рат> Питања која 
се намећу и на која се може одговорити — ако се буде знало 
ко је иза авантуристичких политичара младотурских, да ли је 
то дело егзалтираног Енвер беја и шпекуланата комитета, или 
иза њих стоји која велика сила. Да су амбиције егзалтираног 
Енвер беја претеране — нема сумње. Он свакако жели да игра 
улогу спасиоца отаџбине, генијалног човека, потребног Турској 
у ово доба, да узме улогу Наполеона или Дантона. Разуме се 
да је ово само смешно јер ни времена, ни прилике ни средина 
у којој је, ни способности Енвер-беја не дају му права на овако 
болесну амбицију због које може само довести у питање опстанак 
целе Турске. „Мали мајор“ како вели „Н. Сл. Преса“ покварио је 
једном рачуне краља Едварда МП и цара Николе [ — таман онда 
када су се они у Ревалу споразумели, а сада, вели, целој Европи 
помрсио конце. Да ли ће баш тако бити> 

Младотурци су дошли да наставе рат — јер не даду Једрене, 
јер, веле, они хоће само частан мир. За тако частан мир — како 
га замишљају Младотурци треба двоје —- срећна офанзива и доста 
пара. И једно и друго је сумњиво. Војске се не импровизирају 
— оне се деценијама стварају и одговарају целокупном стању 
земље. Деморалисана турска војска неће моћи ништа учинити у 
офанзиви. А и за офанзиву је потребан новац. Од куда новац» 
Баш када пишемо ове редове читамо у једној од последњих де- | 
пеша Коресподенц бироа бечког, да је једна немачка банка узела 
под закуп цариградску варошку железницу и дала државној каси 
2:/» милиона турских фуната (око 60 милиона динара). Неверо- 
ватно је да немачка банка сама ризикује у оваквим временима, 
да да толику суму новаца. На против, у згодној форми иза ње 
могућно је да стоји сама званична Немачка која гарантује овој 
банци да неће изгубити свој позајмљени новац. Ова сумња по- 
стаје вероватнија и због држања саме немачке штампе. Она осу- 
ђује немачку владу што је пристала на колективну ноту, што је 
учествовала у пресији на турску владу. И сама влада немачка 

изјављује да не жели да иде даље од дипломатског посредовања 
— и да неће да чује о каквој демонстрацији флоте. Шта више 
она је ту, пре неки дан, у полузваничном листу „Могадешвсће 
АПо. Дебипо“ у једном комуникеу изјавила, да неће учествовати 
у демонстрацији флоте и да се нада да ниједна велика сила неће 
хтети сама на своју руку да интервенише у Турској, јер би то 
довело до недогледних последица! Ово је врло значајна из- 
јава — и у њој је алузија на Русију. Русија је та која је изја- 
вила преко свог посланика у Цариграду, Гирса, Ћамил-паши, да 
ће, ако се не закључи мир, посести с војском Јерменску и ући 
с флотом у Босфор. Учини ли то сада Русија, Немачка прети да 
ће и она учинити сличне кораке, вероватно и њен савезник Ау- 
стрија овамо на Балаану. Европски рат онда је неизбежан. 

Немачка је постала нервозном из страха за турске земље у 
Малој Азији, где су толики немачки капитали ангажовани у гра- 
ђењу железница Багдада—Хеџаса. И како је тих дана избио глас 
у штампи да су се Француска, Енглеска и Русија споразумеле о 
подели Мале Азије, то је ова нервозност у толико јача постала. 

Хоће ли Русија испунити своје претње и ући у Турску с вој- 
ском и флотом» Судећи по гласовима из Лондона Енглеска није 
решена за тако крупне судбоносне кораке — и Греј је, тврди се, 
већ саветовао Русима да одустану од тако смелих мера. 

А шта онда вреде све колективне ноте великих сила без 
санкције, — без пресије оружаном руке на Турке 

Држање Немачке и Аустрије окуражило је Младо-Турке. 
Новац који су добили достиже им да воде рат месец па и два. 
Изгледи за мир нису ни мало повољни, шта више могућне су и 
веће компликације — европски рат. Па опет надати се — да ће 
се избећи, јер су одиста недогледне последице. За такву ката- 
строфу тешко да ће и једна велика сила узети на себе одговор- 
ност. А младотурски режим није ни мало сигуран. Он може бити 
лако одуван као што се лако и наметнуо — и није искључена 
и друга „револуција“ војничка противу њих. Дотле пак може и 
Једрене пасти — и онда је све позирање младотурско излишно, 
јер онда неће бити шта да се спасава. 

Једно је сигурно да ће догађаји ићи бржим темпом — јер 
је и крајње време да се почну размрсивати. 


КЊИЖЕВНО-НАУЧНИ ПРЕГЛЕД 


Литература о Балканском Рату 1912 год.: 1. Обо 
Вацег, Пег Ва/Капкпег ипа дале дешћзсће МеПроник (Вег- 
и 1912.. 5.792): 


Мако балкански рат још није завршен, изашло је већ доста 
брошира и књига, у ксјима се са разних гледишта говори о до- 
гађајима у последњој четврти 1912 год. Садржина тих дела доста 
је разноврсна. За сада је она још у првом реду политичка и 
информативна. Нема сумње да ће литература о балканском рату 
убрзо знатно порасти. У тој ће литератури, као већи у делима 
која су до сада изашла, бити расправа од великог интереса и 
од трајне вредности, а без сумње још више расправа без ика- 
квог значаја и важности. Наша публика треба, мислим, да буде 
обавештена о тој литератури, о садржини, вредности и важности 
таких дела и расправа. 

Како ја намеравам да напишем Историју српско-тур- 
ског рата 1912 год. и због тога пратим литературу о бал- 
канском рату, хоћу да овде у низу реферата проговорим, без 
реда и системе, о књигама и броширама, које говоре или буду 
говориле о том предмету. | 


ж 


Да почнем са једном од најбољих, најсимпатичнијих и, до сада, 
најважнијих брошира са књигом Бауеровом. Она је утолико заним- 
љивија, што је писао социјалиста, а написана је ипак тако, да би 
готово све што је у њој речено могао потписати и сваки национали- 
ста. Све што је у овој књижици речено, речено је врло одмерено 
и врло смишљено, тачно и прецизно. Иако је у њој много што 
шта протумачено и одјашњено једнострано и погрешно са уског 

социјалистичког гледишта, ипак је у њој пуно сасвим тачних и 
правилних закључака. 

После увода, у коме се. наравно говори о модерном капи- 
тализму и његовом рђавом утицају у опште и специјално на 
Балканском Полуострву, писац у првој глави говори о борби за 
Македонију. У првом одељку те главе писац тумачи покрете 
Хришћана у Турској и специално у Македонији као резултат 
економних и социјалних прилика, па сасвим правилно истиче, 
да је у том погледу, док су Турци владали, немогуће било из- 
вести икакве реформе, јер турска држава није могла отуђити 
Мухамеданце и Турке да би за себе задобила Хришћане и Сло- 
вене. Према томе је велики историски напредак што је Маке- 
донија освојена од балканских држава. 

У другом одељку прве главе говори писац о борби про- 
тив Фанара „грчке буржоазије и грчког клира.“ Ту је кратко, 
јасно, прегледно и тачно изнет положај православне цркве у 
Турској, наравно опет мало сувише са социјалистичког гледишта. 
Овај је одељак израђен и штампан био пре балканског рата, те 
је у њему сада већ по гдешта несавремено и застарело. 

Трећи одељак прве главе врло је занимљив. М њему се 
говори о националној борби у Турској и о великим силама. Ту 
се говори о међусобним борбама Бугара, Срба, Грка и Румуна 
и о комитској акцији у Македонији, затим о уговору за реформе 
између Русије и Аустро-Угарске од 1903 год. и о уговорима из- 
међу Русије и Енглеске 1907 и 1908 год. 

У последњем, врло кратком одељку прве главе, говори 
писац о турској револуцији, у којој су Младотурци „оборили 
апсолутизам и под видом парламентарне владе завели своју дик- 
татуру“. Кратко и јасно је оцртао писац рад Младотурака: „Са 
гвозденом руком пошли су Младотурци на посао. Скупили су 
у земљи велику војну силу. Оштре казне нагнале су издавање 
оружја. Чим је народ разоружан, почели су укидати национална 
друштва грчка и. бугарска, и аутономију црквених општина. 
Хришћанске школе, којима су до сада управљале цркве, став- 
љене су под државни надзор. Наставни план су прописале тур- 
ске власти, наређено је да се предаје на турском језику, а за- 
брањено да предају страни наставници. Укинуто је ослобођење 
Хришћана од војне службе. И хришћански сељаци су сада мо- 
рали ићи у војску. Да би се покрили трошкови за те реформе, 
подигнути су порези“. Писац мисли да је тај.и такав рад имао 

бар у Македонији потпуно успеха. Али је све то изазвало још 
веће незадовољство код Хришћана у Турској и довело дотле, да 
је образован савез балканских држава, који је уништио Турску. 

У другој глави говори писац о борби за Албанију. Пошто 
је проговорио укратко о Арнаутима у опште и о положају Мла- 
дотурака према њима, изнео је писац рад новог режима да ра- 
зоружа Арнауте и њихов отпор тој тежњи. Интересантно је 
констатовати, да су Младотурци у лето 1908 год. употребили 
Арнауте да оборе стари режим, а четири године после тога упо- 
требили су противници Младотурака исто тако Арнауте да оборе 
Младотурке. 

У другом одсеку говори писац о националном покрету Ар- 
наута. Г. Бауер правилно износи хаос и анархију, која влада у 
арнаутској „литератури.“ Тек је турска револуција изазвала по- 
крет код Арнаута. Али је тај покрет врло разнолик и компли- 
кован. Писац сасвим правилно истиче велику разлику између се- 
верне и јужне Албаније у сваком погледу. Национални покрет Ар- 
наута био је слаб, али је и против њега радио младотурски режим. 
Арнаути су се онда дигли против Младотурака, и „савез арна- 
утске интелигенције, која тежи за националним јединством са 
племенским сепаратизмом брђана јаче је утврђен“. Али писац 
с правом прориче да се тај савез неће одржати, и да ће, ако 
буде Албанија самостална држава или автономна провинција 
„настати одмах борба између либералнога покрета албанске ин- 
телигенције и реакционарног покрета брђана“, јер „либерални 
покрет на југу хоће од Албаније да начини модерну грађанску 
националну државу са јединственим законодавством, јединстве- 
ном војском; реакциони покрет на северу хоће самосталност 
племена и бајрака у Малисији, старо варварско обичајно право 
крвне освете и племенских зађевица, да се не плаћа порез и да 
се не даје војска. Албанска држава, у којој се половина станов 
ништва не би хтела покоравати никаквом закону и не би хтела 
ићи у војску, не би била способна за живот“. Устанак Арнаута 
био је, по пишчеву мишљењу, највећи удар за турску владу. 

У последњем одељку ове главе говори писац врло кратко 
и површно о држању Аустро-Угарске и Италије према Арнау- 
тима, и о старању обе државе да задобију Арнауте за себе. То 
ривалство доводи у опасност мир између Аустро-Угарске и 
Италије. 

У трећој глави, која говори о балканском рату, први оде- 
љак третира немачко-енглески сукоб. Бауер сасвим правилно 
истиче да су „сви догађаји светске политике одређени сукобом 
између немачког и британског империјализма“. Најважнија тачка, 
где се тај сукоб о власт најбоље види и осећа, био је Цари- 
град. Сукоб се јавио и добио је израза особито у железничкој 
политици, коју је инаугурисала Немачка грађењем багдадске же- 
„лезнице, која је могла да донесе штете и доведе у опасност 
многе и врло важне енглеске интересе. Да би постигла своје 
циљеве и обезбедила своје интересе, Немачка је морала радити 
да ојача Турску, и стога је енергично помагала реформе Мла- 
дотурака, у управи и у војсци. Енглеска и Француска радиле 
су опет против Немачке, и ометале су немачки рад и тежње 
Младотурака. Али док су Енглеска и Француска радиле против 
Турске због тога што је Немачкој ишло у рачун да се заузима за 
њу, дотле су се против Турске окренуле и обе савезнице Не- 
мачке. Пријатељство Немачке према Турској није спречило Ау- 
стрију да анектира Босну и Херцеговину, и Италију да зарати 
на Турску због Триполиса. Немачка је у босанском питању мо- 
рала у одсудном тренутку чак стати одлучно на страну Аустро- 
Угарске, да не би изгубила своју савезницу и отерала је у на- 
ручје тројном споразуму. 

На крају овог одељка писац маркантно црта ситуацију у 
Турској у лето 1912 год.: „Сав труд Младотурака да изграде же- 
лезнице, да оснаже државне финансије, да изведу централиза- 
цију у управи, пропао је због енглеско-немачког сукоба. Др- 
жавне касе и држава били су исцрпени због напора у рату са 
Италијом ; официрски кор раздвојен због борбе између Младо- 
турака и Старотурака; Македонија љута због окрутне војне дик- 
татуре; Албанија у отвореном устанку“. 

У идућем одељку ове главе говори писац о балканском 
савезу. Писац узима, да су услови за споразум балканских др- 
жава створени тек последњих година. Између Бугарске и Грчке 
створени су они тиме, што је питање о Криту, које је за Грчку 
везано животним интересима, последњих година почело добијати 
таки обрт, да је све више било извесно, да се оно без рата неће 
моћи решити. Грчка је знала да је за рат против Турске сама 
и сувише слаба да би имала ма какве наде на успех, па је мо- 
рала тражити ослонца у другим балканским државама. Између 
Србије и Бугарске створени су услови за споразуман рад тиме, 

што је Аустро-Угарска царинским ратом и рђавим за српску др- 
жаву трговинским уговорима, приморала Србију да тражи нове 
путеве за свој извоз и да почне због тога радити на томе, да 
склопи царинску унију а доцније и политички уговор и савез 
са Бугарском. На то су се Срби могли решити тим пре и лакше, 
што им је с једне стране у то доба једина и најглавнија мисао 
морала бити управљена на то, да се ослободе економне зависности 
од Аустро-Угарске, која је радила на томе, да Србију економски 
зароби, и да због тога добију свој излаз на море, — а с друге стране 
због тога, што су Срби видели, да великих етничких промена у 
Македонији у њихову корист не може више бити и да су неки 
делови за њу дефинитивно изгубљени, па је стога сад много лакше 
било погодити се о подели Турске но пре. Руска дипломација 
употребила је овако стање ствари и ову ситуацију да ослаби 
Турску, да би она добила пролаз кроз Дарданеле, за чим већ 
давно тежи, а и да сједини балканске народе за борбу против 
Аустро-Угарске. Балкански савез био је сада готов, и савезници 
су сада само чекали на згодан моменат да ударе на Турску. При- 
лике које су настале у лето 1912 год., дале су балканским држа- 
вама доста разлога да верују да је тај згодан моменат дошао. 
Због рата са Италијом, због устанка Арнаута, због борбе 
у војсци, која је довела до пада Младотурака, била је Тур- 
ска сасвим ослабљена, и балканске савезне државе могле су по- 
чети рад. 

У трећем одељку ове главе говори писац о пропасти Турске. 
Као главне узроке турских пораза писац наводи рћава саобра- 
ћајна средства и рђаву управу. То је наравно врло непотпуно и 
сасвим погрешно. Узроци турских пораза много су опширнији и 
компликованији, но што је то код Бауера речено. Пре свега 
узроци турских пораза не морају лежати само у слабости 
турској и у рђавим особинама турске војске, управе итд., дакле 
не само код побеђених, но и у особинама код победилаца, јер 
могу све прилике и особине бити на једној страни добре, па да 
та страна ипак буде побеђена, ако су особине и ствари, од којих 
зависи победа, још боље и још јаче ход противника. Да је ње- 
гово навођење узрока турских пораза баш с те стране непотпуно, 
осетио је и сам Бауер, па је одмах додао, да су „битке на Бал- 
кану показале, колико у модерном рату зависи од душевног са- 
става, од расположења последњег човека“. То је сасвим тачно, 
као што је тачно и разлагање, којим ово доказује: „Модерно 

ватрено оружје ствара страшну пустош. Победа и пораз зависе 
од тога, да ли војници и онда још, кад им је ту и тамо по неки 
друг погођен од смртоносног олова, скачу из заклона и у киши 
од куршума јуре напред до идућег заклона. Команде се губе не- 
чувене, на бојном пољу се не може ништа силом, — да ли стре- 
љачки ланац и покрај великих губитака ипак јури напред, зависи 
само од тога, да ли су занос борбе, воља за победом, тежња за 
продирањем, која се не да зауставити, јачи него страх од смрти!“ 
У реду тих идеја наставља нисац: „Зато су победили балкански 
народи. Испуњени оваком вером, да је њихов рат истински, прави 
рат за ослобођење, јурили су они непрестано напред! Та они су 
се борили за ослобођење својих саплеменика у Турској, за наци- 
оналну слободу и јединство, за ослобођење Балкана од двостру- 
ког притиска турског феудализма и европског капитализма“. 

Исто је тако тачно што писац даље говори о узроцима тур- 
тких пораза, и закључак до кога је дошао: „Сваки је рат изгуб- 
љен још од прве битке, ако нема народ воље, одушевљења и 
радости за борбу!“ Одмах затим писац наставља: „Европска 
Турска је уништена. Оно што није могла силна Русија, учи- 
нили су балкански народи!“ Бауер мисли, „да ће балкански савез 
остати сталан јер је крвљу запечаћен, и да ће царинска унија и 
војна конвенција на Балкану створити нову, јединствену, поли- 
тички независну, економску целину“. 

У последњем одељку ове главе писац говори о Аустро- 
Угарској и Русији. Балканску политику Аустро-Угарске одређују 
три момента: економски, национално-политички и тежња за про- 
дирањем на Солун. У сва три случаја је Србија највећа сметња 
аустриској политици. „Србија у старим својим границама била 
је изложена на милост и немилост аустриским великим капита- 
листима и мађарским аграрцима. Проширење Србијиних граница 
до мора, учинило би је независном од Аустрије.“ Други моменат, 
национално-политички, исто је тако важан: „Неспособна да Јуж- 
ним Словенима створи у својој држави слободно огњиште, Ау- 
стро-Угарска се боји привлачне снаге напредне српске државе 
ван њених граница. Стога она није хтела трпети, да Срби створе 
на Балкану државу која би била способна за живот.“ Трећи мо- 
менат, тежња за продирање ка Солуну, био је одлучан за др 
жање Аустро-Угарске у питању о Санџаку. 

Радом својим у том правцу Аустро-Угарска је постала Јуж- 
ним Словенима, као што је некада била Талијанима: „неприја- 


КЊИЖЕВНО-НАУЧНИ ПРЕГЛЕД 143 


тељ њиховог националног јединства и слободе, контра-револу- 
ционарна сила, заштитница социјалне и политичке реакције“. 


Писац тачно истиче, да је така аустриска политика код Ку- 
манова и Лозена претрпела страшан пораз. Стога се аустриска 
дипломатија упела да Србији спречи излазак на море и да створи 
автономну Албанију. У тим питањима имаће свакако и Русија да 
каже своју реч. Истина и Русија је данас разочарана и руске су 
наде преварене „величином и брзином бугарских и српских по- 
беда“, али због тога што је Аустро-Угарска заузела становиште 
против балканског савеза, Русија ће, заузимајући се за њега, 
придобити га за себе. 


Последња глава спада међу најзанимљивије. Она говори о 
односима Немачке према Турској. У првом одељку ове главе 
говори писац о „пропасти немачке светске политике“. Бауер 
истиче колико је Немачка много полагала на Турску за случај 
сукоба са Енглеском, а „сад су међутим турске трупе, које су 
по жељи немачког империјализма требале да држе у шкрипцу 
велику Енглеску, уништене од балканских малих држава ..... На 
бојним пољима Македоније и Тракије побеђен је заједно са Тур- 
ском и немачки империјализам“. 


У другом одељењу говори писац о будућности предње 
Азије. Писац мисли, да ће сада кад је свршено са европском 
Турском, доћи на дневни ред питање о предњој Азији и да ће 
то питање повећати опасност оружаног сукоба у Европи. 

Последњи одељак у овој глави је поклич против импери- 
јализма. 


То је кратак и летимичан преглед садржине ове лепе и 
занимљиве књижице. Она је написана врло лако и убедљиво. Ја 
бих желео да она буде што про преведена на српски и да нађе 
што шири круг читалаца. 


Ст. СТАНОЈЕВИЋ. 


! 


Ре ћеге а: Ој;озпе Сагаисс!, 1853——1906 (, Воогпа 
Гатсће ; 1911). 

Кардучиева личност, и песника и човека, још ни до данас, 
после доброг броја дела о њему за последњих година, које су 
биле године велике кардучанске полемике, није потпуно одре- 

ђена. Далеко од тога, да је казана дефинитивна и последња реч 
о њему, пре се може рећи да је Товецова књига учинила да се 
његово место и значај у италианској књижевности направи још 
неодређенијим. Песник Јаиба, Епода, Сатане и Варвар- 
ских Ода има ту завидну срећу да његова поезија и данас иза- 
зива живу дискусију, у којој се не каже сва истина, али која 
чини да се за њега стално подржава интерес. Ни ова прва књига 
његових писама неће учинити да се добије све оно што је по- 
требно за потпуну оцену њега, и ако има у њима доста детаља, 
потребних књижевном критичару који се буде њиме занимао. 
Ова писма неће дати све оно што тај књижевни материал обично 
даје, најпре што нису обухваћена сва; приређивачи, у споразуму 
са издавачем, учинили су једну основну погрешку: нису преду- 
зели да даду једно хронолошки потпуно издање. Они су, истина, 
обухватили сав период, у времену, али су оставили за доцнија 
издања сва она писма, из разних година, за која су нашли раз- 
лога да их, и данас, треба оставити у архивама. И тако се има 
једна збирка Кардучиевих писама која вам не дају потпуну ње- 
гову еволуцију ни уметника ни човека. На тај начин, и овог пута 
се поновила у Италији она стара и стална погрешка у издавању 
дела италианских писаца, да издавачи, из буди каквих разлога, 
који се готово редовно своде на досадну и лицемерну опортуност, 
не дају писце интегрално. Као што нијдан данас немате н. пр. сва 
Кавурова писма, и поред великог Кјалиног издања; као што ни 
у последњем, т. зв. националном издању Мациниа, немате целог 
Мациниа, тако ни у овом издању немате сва Кардучиева писма, 
уређена по времену, како их је писао, без обзира на то колико 
је оштрих речи, оправданих или не, у њима употребио противу 
ма кога било. 

Али ипак, као што је речено, ова књига Кардучиевих пи- 
сама, ако и не даје материала за потпун његов портрет, даје 
ипак не један податак за то, не један траг његове борбе песника 
и човека. У овој свесци, која отпочиње његовим писмом из вре- 
мена кад је учио Нормалну школу у Пизи, а задржава се писмом 
из последњих — врло несрећних — дана месеца јула 1906, кад 
је „његова несрећа изгледала велика колико и његова слава“, 
тога материала има доста. 

Оно што одмах примећујете у овим писмима, што је њихов 
главни тон, то је Кардучи полемичар, гунђало, најежен и намрштен 
човек, онај који се види на његовим сликама из деведесетих го- 

дина. Поза или не, његов стални став је борбени став, његов 
стални тон је срдитост. Дивећи се једном пријатељу, који је уче- 
ствовао у рату 1866 год., он, који је био остао код куће, теши 
себе да му је остало да се бори језиком. Он је то наводио не 
само као утеху за себе, већ — ви то тачно осећате — као своју 
врлину. У ствари, то није било толико утеха, колико је била ње- 
гова сопствена, врло тачна, оцена сама себе. Он је, не ретко, 
срдит кад пише песме; он је срдит кад држи један говор, пошто 
је грубо одбио да других десет не држи; он је срдит — и суров! 
— на својим часовима; он је такав или и гори, кад пише писма. 
Кад листови објаве дан у који ће професор Кардучи држати свој 
први час, он, ако га кришом није већ одржао, пише им врло нељу- 
базна писма, у којима их грди; кад прави комеморацију Ђузепа 
Гарибалдиа у којој ванредно лепо говори, и кад га публика по- 
здравља пљескањем, он грди публику; кад треба штампати ње- 
гову песму, он моли свога пријатеља да му је штампа у свом ча- 
сопису, у Фиренци, јер му се не би свидело — ако би био штампан 
у коме часопису ван Тоскане — да га штампа проноси као ли- 
тију изван његова места рођења; за многобројне слушаоце, не- 
сталне, љубопитљиве, који би дошли да га виде и чују као какву 
примадону, он неће да зна. У једно време — 1868 год. — у 
таквом је стању да презире многе ствари и многе људе и да их 
мрзи. Врло радо би се помучио да учини зло, кад би се могао 
понадати да га може учинити. Он казује свакоме у лице такве 
ствари, које се данас нити казују више нити примају, зато га се 
у Болоњи боје и остављају га на миру. О себи мисли да је врло 
мало њих, који говоре рђаво о њему, па и то чине у затвореним 
собама, у круговима оданих. Он би — разуме се! — многима раз- 
мрскао главу! По неки пут, плаши се сама себе, јер види да го- 
тово ништа више не поштује и не воли; њега стаје врло много 
труда што мора да се уздржава да не каже онима са којима го- 
вори колико су буфони и колико заслужују да буду испљувани. 
А већ његово срце је инфамно, постало је легло гуја, које уз- 
дижу главу и целог дана шиште. Он би волео да му не пише 
нико осим два или три пријатеља; да га не познаје нико од 
онога прљавог, врло смешног и врло таштег књижевничког рода, 
који је најнесноснија куга на свету. Исто толико је срдит и не- 
задовољан и даљом околином. 1877 год. он пише Кјариниу: „Ми 
смо као за последњих година владавине Луја Филипа и другог 
царства: нећемо ништа да знамо за велике идеје, за велика пи- 

тања, за велику љубав према Лепоме и Истини, за велику умет- 
ност: дајте нам свињарије, вели скептична омладина, која стиже, 
као и средовечни афаристични и гадни људи, као и покварени 
старци, као и скучница критичара, новинара, професора, шарла- 
тана и руфјана — дајте нам свињарије, у томе се сви слажемо, 
у томе се не делимо на странке: ох како нам је слатко бити свиње. 
У блату се удавили, да бог да, свиње ниједне. Европа је трула, 
трула, трула: а тако, неминовно мора бити: риггезсаћ и! 


гезигоа!“. Код ове последње концесије коју чини — јер није 
онако очајан као Бакомо Леопарди, у кога нема никаквог вас- 
крсавања — ви се осмехнете и падају вам на памет његове речи 


које је он, не један пут, управио себи: декламатор. Он је декла- 
матор не само у стилу, како је сам мислио и имао храбрости да 
каже, он је декламатор у свему. Зато ви песнику Сатане, Вар- 
варских Ода, песнику, који је, са свима својим махнама и сла- 
бостима, ипак највећа књижевна личност италианска од Манцо- 
ниа до д' Анунциа, опраштате сву ту декламацију и примате је 
само као такву. То исто може се с правом рећи и о овој књизи 
писама, у којима Кардучи није дао од себе и о себи ништа што 
би било такво да га ми примимо за рђава човека. Ми не при- 
мамо ниједну од оних његових горопадних, срдитих, крупних 
речи, којима би он хтео себе рђаво представити, буквално, онако 
како их он избацује. На против, није једно место у овој књизи 
писама мало, непретенциозно, које га више и тачније каракте- 
рише но све оне књижевне тираде! | 

Људи који нису волели Кардучиа као песника, који су о 
њему рђаво мислили, могу, после његових, врло честих, при- 
знања сумње, резерве, обесхрабрености, злоупотребљујући их, 
послужити се њима као аргументима за своју тезу. Јер Кардучи 
— и ако често са задовољством наводи и бележи туђа мишљења, 
повољна по њега — још чешће говори о својој песничкој вред- 
ности са сумњом, а и са очајем. Кад му је двадесет година, он 
ће рећи да је уверен да није један од онога малога броја пе- 
сника са чије лире дише дах будуће Италије. Он тада ништа не 
верује у себе, ничему се не нада, до скором одмору у гробу. 
Што је још најлепше, у то исто време, он жели да чује мишљење 
пријатеља о два чланка, један О Арабији, други О Каби- 
лима, који су му дражи од неких његових стихова за које су 
му други рекли да су лепи! Он признаје, на другом месту, да 
је имао неко задовољство због својих песама, али му душа није 

задовољна, јер је заљубљен у лепоту уметности као такву, оча- 
јава да ће је постићи и зато осећа да му се леде дух и душа. 
Све је око њега ледено; и катедра и слушаоци и он сам. Он. 
се боји — 1861 год. — да неће моћи више правити стихове. 
Идеал који има у глави, сувише је велики; а да даје стихове као 
што их је давао, не би био задовољан. Он је медиокритетски 
версификатор, а не би волео завршити као медиокритетски пе- 
сник. Неизмерно воли Леопардиа и Монтиа, али им и завиди: 
желео би да прави стихове, као што их први прави: савршене 
и божанствене; сјајне и очаравајуће, као Монти. МИ пошто не 
успева да их да такве, он не пише ништа. И после тих тренута 
«сумње и незадовољства, долазе још и гори: он отворено при- 
„знаје да очајава да његово дело неће моћи одговорити његовој 
идеји. (Понова у сукобу са Крочеовом теоријом!) Па ипак, пре но 
што би потпуно изгубио сваку веру у себе, он прави поређења и 
налази да код њега има песама које се могу поредити са Мон- 
тиевим почецима. Међутим, три године доцније, он опет почиње 
сумњати и исповеда се да ће писати само за себе или двојицу-тро- 
јицу пријатеља. „Ко је пио, пиће“, како вели француска пословица; 
ко је певао, певаће, могло би се додати. Тако и Кардучи. 1868 
год., он бележи све што се добро рекло о његовој поезији. Бе- 
„лежећи, и то врло пажљиво, да ништа не заборави, он додаје да 
је њему самом изгледало, још пре но што је добио те похвале, 
да је створио нешто истинито, пламено, ново у италијанској ли- 
рици; да је био и да јесте собом задовољан. М опет долазе 
дани сумње, тако да, 1893 год. жали што га је судбина спре- 
чила да не буде војник! Био би, вели, или мртав, и тада не 
би више гледао толики мрзак свет; или би био добар пуковник, 
у место средњег песника. И да би његова тортура била већа, 
било је једно време, 1871 год., кад га је неко од пријатеља — 
од оних који на зло наводе! — упућивао да пише драме. Сре- 
ћом, Кардучи није осећао у себи воље да буде други Пиетро 
Коса и не покушава да пише драме. Он је сигуран, вели, да 
нема драмског талента. 


У овој књизи Писама има, осим овога што је, овако на 
"брзу руку, изнето, и леп материал за Кардучиа књижевног исто- 
рика и човека, на чему се морамо, због простора, врло мало 
„задржати. Ту се налазе забелешке, и више но забелешке из ње- 
тових књижевних студија. Местимице, има и његових одсечних 

мишљења о италианским и другим писцима. За Дантеа има стално 
неизмерно поштовање, али, у љубавној поезији, ставља га испод: 
Петрарке, који је више „човечански страстан“. Манцониа, то је 
познато, без нежности и без пажње, скида доле. Шекспира, Хај- 
неа и Хомера воли врло много. 

А ко се интересује, код једног писца, и за његов живот, 
налази овде огроман материал за студију Кардучиа као човека. 
Он је потребит увек. Као студенат, он моли да му се пошље за- 
рађених петнаест лира, којима треба да исплати неке подужице. 
Као професор университета у Болоњи, он у прво време, не са- 
ставља никад крај с крајем, толико да врло интимном прија- 
тељу шиље неплаћена писма, извињујући му се. Зајми у друга, 
као што има то велико задовољство да узајмљује другу. Он, 
готово редовно, не зна рокове меницама, но морају другови да. 
воде бригу. Одело му је у таквом стању да он не излази нигде; 
иде само на Университет, тамо му се не види одело, јер га по- 
крива тога, која је још у употреби. Кад зађе у године, он, као: 
и онај красни и честити наш старац Доситије — као и многи. 
други! — воли вино и води рачуна о боцама, колико му их је 
послато и у каквом стању. У случају да се која разбије, он, 
истина, не грди, али не заборавља да напомене да се, у будуће, 
пази да се мете више сламе ! 

Има, у овој књизи, још једно питање о коме у овој књизи 
нема правдања, јер то није ни потребно, али на које се често 
наилази и за које се налази објашњење: Кардучиево политичко 
држање. Познато је да је Кардучи био републиканац, и у ста- 
ријим годинама, као што је познато такође да је, због његове: 
оде Краљици Маргерити, нападан, онако како је и сам нападао: 
без икакве поштеде. У овој збирци писама, у којој има доку- 
мената његовог врло високог грађанског достојанства — без и: 
једног документа о супротноме — има. и једно писмо, којим он, 
може бити и нехотице, објашњава себи и своме најинтимнијем 
другу свој поступак. ИМ сваки онај ко схвата Кардучиа, онога 
вечито намргођеног човека, који је свакога, ко му је нов при- 
лазио, чекао спреман за борбу, разумеће сву нежност са којом 
је он морао примити оно интелигентно и уздржљиво ласкање, 
којим му је та жена — уз све остало, онда и божански 
лепа! — умела угодити. Она је умела — изгледа и хтела — и 
преко других и сама лично казати Кардучиу само најлепше 
ствари, врло лепо казане. Она му је ставила до знања да је чи-- 

"тала чак све његове предговоре које је он писао уз издања раз- 
них писаца и изразила жељу да се издаду уједно. Она му је 
рекла да су његове К!тше врло лепе. Познаје много његове 
песме, зна их на памет, али нарочито познаје Варварске Оде, 
које зна и на памет, и ако су тешке. 

Кад су, почетком прошле године, изишла из штампе ова 
Писма, нашао се човек, који их је, у италианској јавности, на- 
звао Кардучиевим траљама (Ј сепса). То је било и неправедно 
и неотмено. Неправедно, јер све што се у њима налази, такво 
је да Кардучи и њима заслужује симпатије. Не у младости, не 
у својим првим данима, већ 1886 год., дакле онда кад је он био 
дао и Варварске Оде, он се, о школском одмору, опоравља 
а, у густом хладу борова, чита Виргила и Шекспира, и при- 
правља ново издање своје Читанке (Ге  иге), која је његов 
рад који му највише доноси и која му је једини сигуран приход! 
„Други је детаљ једно кратко писмо његову издавачу, Заникелиу, 
кога моли да пошље Анђелу Сомаруги, који се налази у Риму 
у затвору, један примерак Саптго де!! атоге. Сви су се тада 
и потада били одрекли тог несрећног првог издавача италиан- 
ског у великом смислу, али Кардучи га се увек сећао са тужном 
симпатијом, са оном симпатијом и саучешћем, које не осећају 
људи, готови само да изрекну осуду и казну. То су саучешће 
и симпатија „Христова братића и верног слуге“, онога ведрог 
светог Франческа асиског, који је излазио да умилостиви вука, 
у околини Агодиа, и да га умоли, да не чини штету селу и љу- 
дима. По који пут, са том симпатијом треба читати и ова Кар- 
дучиева Писма. 


Миодраг Ристић. 


зрестТајог, Срби и МАЂАРИ (Београд 1912, стр. 41, 80). 

Г. Павле Маринковић пружио је српској јавности један пу- 
блицистички рад, који ће се бесумње читати са великим интере- 
совањем. Отворено и јасно, са познатом искреношћу и доста ус- 
пелом духовитошћу г. зрестајог је на мало страница изложио у 
главним потезима положај Срба и Мађара у аустроугарској мо- 
нархији, развитак њихових досадашњих односа и изгледе на бу- 
дућност. Теза је пишчева, да је дуализам и са њим скопчана 
повлашћеност Мађара једна ефемерна добит за Мађаре. То је 
привремено решење, којим се Аустрија морала послужити да суз- 

бије Словене. Кад потчине Словене и тако их придобију за себе, 
Аустрија и Немачка, јер оне воде исту политику под заједничком 
фирмом, одбациће Мађаре и прићи ће Словенима, односно Ср- 
бима. Тада ће се Мађари наћи усамљени и без пријатеља, па ће 
скупо платити тренутна задовољства која сада имају, тлачећи 
Србе и Хрвате. Да то не би било г. Спектатор пледира за изми- 
рење Мађара са Србо-Хрватима и за заједничку борбу њихову 
са Аустријом. 

Неоспорно је, да је писац једним широким погледом обу- 
хватио политику суседне монархије, нарочито њено држање према 
народностима и народносном питању. Али у тежњи да престави 
опасност која прети Србима и Мађарима писац је отишао и су- 
више далеко, идентификујући Немачку Царевину са Аустро- 
Угарском и тврдећи да иза сваког корака Аустрије стоји Немачка 
са својом експанзивном политиком. То је бесумње претерано. 
Немачка неће на Балкан. Она тежи ширењу, али су њени ци- 
љеви окренути другој страни. Баш је ток Балканског Рата по- 
казао, да је за Немачку Царевину Балкан питање другог реда. 
Цела немачка јавност говори о Аустрији, а не о Немачкој као 
заинтересованој сили на Балкану. Ми који мислимо да позна- 
јемо добро Немачку зато што смо провели тамо дуже вре- 
мена, стално смо говорили и говоримо, да је заблуда иденти- 
фиковати Аустрију и Немачку. Стицај разних политичких момената 
знатно је приближио доиста ове две државе, али то је само 
једна политичка комбинација без изгледа на трајну важност. 
Према томе ако се слика коју развија г. Спектатор ублажу ели- 
миновањем Немачке Царевине, добиће се тачнији изглед српско- 
мађарског питања. 

По Лану 


Н. Дивац, Проблем наслеђа у Биологији. (Попу- 
ларна Библиотека Удружења Студената Природњака, св. 3. Бео- 
град 1912. Цена 1 динар). 

Књижица Н. Дивца обрађује врло модеран проблем, про- 
блем наслеђа, и ако се за целу обраду не може рећи да је са- 
свим модерна. У првим трима главама разлаже се, шта је ћелица, 
о деоби ћелице, полним ћелицама, јајима, спермијама, даље о 
сазревању јајета и спермија, закону константности хромозома, 
бројној редукцији хромозома и њеном значају, о оплођавању; 
затим да ли су хромозоме материална основа за преношење ро- 

дитељских особина на потомство, о комбиновању счинских и 
матерњих хромозома у деци и партеногенези; у даљим главама 
говор је о континуитету клицине плазме, о Вајсмановој теорији 
наслеђа, о Менделовим законима, о болестима и наслеђу, о дес- 
цедентној теорији и наслеђу, о науци о наслеђу у служби при- 
вреде, реактивним способностима и наслеђу и теориском и прак- 
тичном значају науке о наслеђу. 

Као што се види, књига је пуна занимљивих, актуелних 
проблема; ми би шта више рекли, да књижица обухвата више 
него што би требала. Прве три главе су најбоље обрађене; и 
необавештени читалац, чини нам се, може на основу излагања 
потпуно схватити ове појаве. 

Дивац има жив и јасан начин разлагања. Штета само што 
је у даљем разлагању заишао и сувише у Вајсманове мисли. Он 
је одушевљен и екстреман присташа Вајсманових теорија. Вајс- 
манова теорија јесте популарна али мало има присташа међу 
стручњацима и што се више истражује, све више постаје јасним, 
да је нетачна. Цела досадашња експериментална Биологија како 
с ботаничким, тако са зоолошким чињеницама доказује, да Вајс- 
манове конструкције не само да не одговарају стварним чиње- 
ницама него се директно противе њима. Обична регенерација а 
још више сложени случајеви регулација не дају се подвести у 
Вајсманову уметничку архитектонику. Кад пресечемо планарију, 
да узмемо само један пример, у 3, 4, 5, 7 делова сваки део до- 
пуни се и израсте у цео организам. Догоди се дакле оно, што 
не би ко ни помислио, да део даје целину, да се цела животиња 
створи из једног исеченог дела. Постоје, дакле, већ у соматским 
(телесним) ћелицама, да се држимо Вајсманове терминологије, 
детерминанте, иде, које су сличне оним у полним ћелицама. Један 
део соме може да створи исто односно онога, што и оплођене 
ћелице. Соматске и телесне ћелице не разликују се онако, као 
што то Вајсман хоће. Потенције соматских и телесних ћелица 
нису квалитативне него квантитативне. Или узмимо даље пример, 
кад се јаје морског јежа у стадију од четири бластомере или још 
сложенијем, раздели било каквим начином, израсте или развије 
се свака бластомера у цео организам. 

При оваквим најобичнијим експерименталним чињеницама 
приморан је Вајсманизам, да узима у помоћ нове резервне де- 
терминанте, да би могао протумачити ове појаве! Лепа архитек- 
тоника пројектованог целог организма у полне ћелице губи, по- 

стаје замршена и цео скуп мисли иде током псеудопроблема. Или 
како ће тек изаћи Вајсманизам с чињеницама морфолаксиса на 
крај2 Ако се две животиње на пр. хидре, приликом каквих ре- 
генерационих огледа споје, сједине, то спојени делови двеју жи- 
вотиња под извесним условима неком променом материала створе 
цео један организам. Тако, ако се предња половина једне хидре 
накалами на задњу друге, постаје из тих двеју индивидуа једна 
хидра нормалних пропорција без икаквих даљих промена. Како 
могу ова факта ући у Вајсманове теоретске комбинације 2 

Због свог пристајања уз Вајсмана Дивац је само штетио 
објективности своје згодне књижице. Због тога је и обрада о на- 
слеђивању стечених карактера пребрзо свршена. Јоћапзеп-ови и 
Вајезоп-ови радови о вариацији, као ни ОаПоп-ово правило није 
узето довољно у обзир. Експерименте камерера уопће писац 
и не спомиње. Поред свег тог, књига Н. Дивца јесте за препо- 
руку. Проблем наслеђа јесте врло актуалан предмет; обрада је 
јасна и жива, местимице с правим уживањем може се читати. 
Једино саветујемо читаоцима, да теоретско гледиште Дивчево, 
Вајсманизам, никако не сматрају доказаним, него напротив да 
су основе целог Вајсманизма лабаве и с јасним, стварним, експе- 
рименталним чињеницама несагласне. 


Др. Славко ШЕЋЕРОВ 

„ФУТУРИСТЕ“ У СЛИКАРСТВУ. 


Године 1910 била је у Брислу интернационална уметничка 
изложба на којој су Шпањолци и Италијани најгоре прошли. 
Нарочито из некад славом увенчане Италије није било ничега 
особитог: мало строго академских слика и укићеног но зато 
ипак дивљег натурализма, и то је све. Италија је некад била на 
врхунцу своје стваралачке моћи и међу народима заузимала прво 
место. Из њене средине изашли су великани ренесансе: Тицијан, 
Микел-Анџело, Рафаило, Леонардо да Винчи и др., којима ће се 
покољења, докле је света, дивити. 

Кад год је реч о Италији увек се више инстинктивно мисли 
на прошлост. У садашњости она у уметности изостаје иза дру- 
гих културних народа, и не само што је квалитативно слабо 
заступљена већ и квантитативно дела њених синова не могу да 
се такмиче са делима осталих народа, у првој линији Француза, 
Немаца, Енглеза и Холанђана. У томе је изражена она општа 
трагика света: народи као и индивидуе достижу врхунце своје 
моћи, после којих настаје опадање и застој. Сви покушаји да 
се оно што је на смрт осуђено спасе, остају безуспешни, а људи 
који то чине, раде један залудан посао. | 

Сам факат да нека нова струја уметности из Италије до- 
лази, оправдава наш скептицизам. Па тако је овога пута и са 
групом младих Италијана који су се назвали „футуристима“. Фу- 
туризам је појава новијег датума. Благодарећи изложбама при- 
ређеним од стране футуриста по већим градовима Европе могао 
је свет да упозна њихове рукотворине и да — по једногласној 
оцени — донесе негативан суд. Вредно је да се и у нас нешто 


о футуризму чује. 

Ови Италијани и сувише бујне маште и несређених мисли 
верују да искључиво њима припада будућност на пољу уметно- 
сти; отуда име футуристе. Завиримо у тајанственост тајанстве- 
ног футуризма и то посматрањем неколико слика из великог 
каталога. Пре свега падају у очи страшни натписи слика и то 
У толико страшнији у колико је садржина мања. 

Слика „покретни фијакер“ треба да прикаже страх 
лица која су у колима, као и још већи страх мимопролазећих. 
Први су уплашени јер помишљају на болове које би имали ако 
би се преврнула кола, други страхују јер им је непријатно гле- 
дати како се људи опасности излажу. „Купатило“ преставља 
чулно раздражење проузроковано морском водом. „Кретање 
месеца“ показује утиске трепереће светлости у пространој ва- 
сиони, коју уметник тако лепо осећа, но о којој обична публика 
појма нема и зато верује да све стоји на своме месту. „Жена 
и њене намере“ износи женине жеље обмотане копреном 
мистике. „Воз у највећој брзини“, једна синтеза светлосних ре- 
флекса проузрокованих брзим возом који прелази 70—100 ки- 
лометара на сат. „Три главе у једно“, — покушај да се покаже 
прозрачност човечијег тела и то помоћу јаке светлости која треба 
на слику да пада и т. д. Ето, то су слике футуриста које по 
њиховом уверењу репрезентирају живопис будућности. 

По себи изгледа идеја футуризма чудесна, а њен творац 
нека врста генија. У ствари је футуризам једна више комична 
но трагична појава, један смели покушај само, о који се оглу- 
шује мислени свет. Критеријум футуризма састоји се у томе да 
живописац не ради предмете, већ осећаје и утиске посматраоца 
тих предмета; не дете које се у води купа, већ последицу ку- 
пања детета у води: освежавање и пријатност; не фијакер који 
се нија, већ немирно кретање мозга оних лица која су у колима 
и мимопролазећих; не људе већ њихове мисли; не оно што 
се види већ оно што се може да замисли и т. д. Но у колико 
футуристе имају мање успеха делима, у толико више говоре 
бомбастим фразама, које чисто застрашују. Чујмо само један део 
чувеног им манифеста: 

„Једино су наше футуристичке слике истините и узвишене 
јер су оне производ етичких, социјалних, политичких и естетских 
појмова. Оне су баш зато савршено футуристичке. Ми хоћемо 
да славимо рат, ту једину хигијену света; хоћемо да величамо 
милитаризам, патриотизам, рушеће снаге анархизма, лепе мисли 

које убијају и презрене жене.... И исто онако као што је до 
сада увек литература славила тајанственост, особитост и скуче- 
ност, тако и ми славимо агресивне покрете, грозничаву болест, 
гимнастички корак, опасан скок, бол шамара и јаке песнице .... 
Тако кад израдимо слику једнога човека са раменима и десним 
увом, ми држимо за сасвим излишно да му и лево уво дамо. 
Ми не цртамо тонове већ вибрирајуће међупросторе“. 

Као што се из овог малог цитата види футуристе не знају 
управо ни сами шта хоће. Њих треба сматрати на пољу уметности 
као и појаву патолошких типова у обичном друштву. — Какав је ма- 
нифест таква су и дела : ништавне и шупље ствари. Посматран тео- 
риски и психолошки, футуризам је просто једна бесмислица. Са- 
свим је изван наше људске моћи да радимо осећаје људи, а да не 
прикажемо човека. Осећај је једна телесна функција, манифе- 
стација тела. Нејасно је како ће се преставити на слици патња 
и бол човека без човека, или мраз на пољу без некога бића 
које страда! Исто тако немогуће је сликати неко кретање без 
предмета на којима се оно врши или кроз које се врши. Нема 
последица без узрока ни узрока без последице. Сви они који 
покушавају да сликају мисли људи а да нам не приказују људе 
и који деле осећаје од тела, нису за овај већ за неки други. 
свет.... Отуда ми жалимо футуристе а не осуђујемо их и у томе 
је наша најоштрија осуда. ЈЉуди, који не могу за озбиљне да 
се држе, и сувише су бедни. Бедан је и најоригиналнији пред- 
ставник ове нове и на смрт осуђене струје у уметности Бочиони. 
Он који се највише уздигао, приказује нам на слици „Растанак“ 
два огромна коња, иза којих се налази локомотива. На љој стоји 
велика нумера на платну, које је ветар исцепао, и све то треба 
да нас подсећа на растанак. „Кад гледамо локомотиву и два ве- 
лика коња“ вели Бочиони, „ми осећамо растанак људи на један 
особити начин, јер то наш мозак тако лако прима“. 

Футуристе остају фантастички и патолошки дилетанти. Фу- 
туризам је једна глупост и ако би његови носиоци чак и генији 
били ипак не би имали успеха у ономе што желе. И зато свет 
очекује с правом од Италије боље уметнике но што су ови т. зв. 


„футуристи“. 


Милослав СТОЈАДИНОВИЋ 
архитекта. 

„ЖИВИ ЛЕШ“, драма од Л. Н. Толстоја. ! 


Толстој је у последњој фази свог литерарног живота сма- 
трао драму као једно доста незахвално срество, којим се тешко 
приводе у живот извесне моралне хипотезе и философска расма- 
трања. Отуда „Живи леш“ спада у закулисну радњу Толстоје- 
вог рада. 

Овај његов посмртни драмски епилог, са својим драмским 
фигурама и сопственим стилом — ствара аутора философом, који 
једним потезом даје скоро четрдесет карактера. 

Способност за уметничко делање код Толстоја била је до 
краја његова живота тако јака, да је требала велика и неодо- 
љива воља, да га задржи од једне такве страсти. Толстој је у 
последње време готово напустио писање дела са претежно есте- 
тичним правцем. Он се посветио, по његовом мишљењу, много 
важнијем проблему —- разјашњењу велике истине: љубави према 
Богу и ближњем. Отуда је постао антиестетик, али зато велики 
апостол човекољубља. Напуштање поетичног и романсијерског 
посла, Толстој је сматрао врло корисним и паметним. 

Његово подцењивање чисто уметничких дела многи су по- 
вршно схватили и разумели. Толстој, после „Ане Карењине“, по- 
чиње да ствара сакве естетичне списе, да се не верује у исцрп- 
ност његове уметничке способности. И ако се у последњем тре- 
нутку одрицао својих поетичних дела, Толстој се своје уметничке 
величине није могао ослободити ни у својим последњим фило- 
софским и полемичним радовима. У писму једном свом пријатељу 
он пише: — „Ја имам много почетих и смишљених уметничких 
ствари, које ме привлаче себи, али ја не дозвољавам себи да им 
дам оно кратко време, које ми је још остало, све донде, док не 
свршим овај посао...“ Под „овим послом“ Толстој је мислио 
на своје научне и философске проблеме. Драма „Живи леш“ није 
отуда дочекала своју последњу коректуру. 


' Народно Позориште 9-1-913 г. 

Са својих шест чинова пропраћених извесном тенденцијом, 
она је израђена на основу једне врло типичне интриге, која се 
свршава самоубиством главне личности. Драма чини извесну смесу 
религије и морала са позориштем, и руске уметничке карактери- 
стике са реалним обзирима. Писац је илустровао четрдесет ти- 
пова у „Живом лешу“, до највишег степена у разним историјама, 
које они доживљују. Драма је основана на манирима једног пре- 
ступног човека, који воли порок; затим који страда и умире као 
стоик, покушавши да своју сопствену личност одвоји од друштва 
и закона. 

Феђа (тако се зове главна личност драме), израђен једним 
својим делом у тону пишчевих теорија, представља тип необичне 
карактеристике. Толстој је остао до последњег тренутка велики 
уметник. Он допушта Феђи ту ситуацију, да овај изврши при- 
видно самоубиство, па ипак никоме не пада на памет, да то схвати 
комично. Писац је умео да га невероватно савршено доведе до 
страховитог психичког потреса. 

Федор-Феђа Васиљевић Протасов, да би ослободио своју 
младу жену од своје упропашћене личности, одлази да пије међу 
једном разузданом оргијом људи, помешаном са циганским ин- 
струментима и песмом, од којих је циганка најлепша Маша. Феђа 
чини овај корак напуштања куће још и зато, да би допустио 
својој жени Лизи Протасовој, да слободно воли Карењина, свог 
старог и племенитог пријатеља. Његова страст за алкохолом до- 
води га до крајњих намера и поступања. Он ступа са Машом у 
извесне односе, који стварају између њих љубав, зачету на Фе- 
ђиним добрим бакшишима. Он је најзад дотучен и морално и ду- 
шевно: уступио је своју жену са дететом другоме. Феђа чини 
два греха: грех супруга и грех оца. Он сада живи искључиво: 
новца ради. Најзад помишља на самоубиство. Ту је Иван Пе- 
трович, најоригиналнији тип ове драме, који Феђи као пријатељ. 
нуди револвер, кога овај није ипак употребио, сувише свестан 
своје намере. 

Дешава се затим нешто сасвим треће. У извесном критич- 
ном моменту Феђа одлази да се удави. Но, у том тренутку до- 
бија новаца од своје бивше жене и Карењина, које је он сам 
свезао у брак. Сутрадан на обали налазе одело неког несрет- 
ника, који је скочио у таласе; по лешу су познали Феђу. Ме- 
ђутим Феђа остаје жив, далеко од свих својих, без ичијег знања, 
напуштен од људи. М, најзад се све — издајом једног четвртог 
типа — сазнаје! Феђи, Карењину и Лизи суде за бигамију. Али, 
Феђа у судници за време одмора при претресу, у даном моменту, 
опет прима понуђени револвер и убија себе.... 

Драма је израђена у руском менталитету. Да би увећао 
ефекат трагике, Толстој је пропаст главне личности извео под 
непосредним ударом судбине над једном разочараном и запу- 
штеном душом, која у дубоком руском психолошком роману 
ствара проблем. Руска драма успешно ствара своје главне хе- 

роје од таквих индивидуа; јер, ако је величина њеног предмета 
или особе супротне природи, она га не прави смешним, нити 
"страшним, већ узвишеним. Таквим својим колоритом, руска драма 
чак користи психолошким откровењима, а не умањује пое- 
зију ствари. 

Толстој је хтео у „Живом лешу“ да да људе патнике, који 
постају жртве законских и морално-друштвених калупа. Ориги- 
нално излагање идеје и илузија доведена до циља, чине психо- 
„логију драмских особа капиталном. Темперамент централне лич- 
ности, овде је врло плодан илустратор извесних теорија. Ако 
тражите карактере наћи ћете их ; страх такође; радњу исто тако. 
Феђа остаје без усиљавања у сфери апатичних догађаја чаки 
онда, када је свестан опасности која долази. То је једна бес- 
тактична душа, која се не да анализирати површно. У драми 
има извесних епизодних момената као и особа врло значајних, 
од којих је најмаркантнији тип Иван Петрович Александров, са 
својом гогољском реалистичном лепотом и толстојевском трагиком. 

Но ипак, по свему се опажа, да Толстој није завршио ову 
своју драму у последњој редакцији. Отуда оне очајне развуче- 
ности у првим чиновима драме; отуда уочљиве монотоније и 
прећутавања многих значајних момената. На крају завршне сцене 
"осећа се ствар без свршетка, а нарочито недостају појединости. 
Без последња два и по чина, наша публика извесно да не би 
примила са одобравањем „Живи леш“. 

Режија је била од нарочитог значаја и интереса. Г. Андре- 
јев као режисер, има фантазије за сценичне инструкције; он уме 
да се оријентише и да уметнички изазове расположење код пу- 
блике. А што је најглавније, г. Андрејев уме да доведе глумца 
дотле, да овај позна и спољну ситуацију и атмосферу на позор- 
ници. Зар то није триумф за наше режисерске прилике, од по- 
стања нашег позоришта па све до данас» Г. Андрејев је естета 
првога реда, који као режисер има нарочитог значаја за класичну 
драматургију. За драму из грађанског реда, он тек има да по- 
каже своју умешност. 

— Глумачки, међутим, драма није до потребне величине 
успела. Било је извесне празнине готово у свима ролама, што 
осетно негира наше глумце, кад је реч о руским типовима и њи- 
ховој интерпретацији. Г-ђе Таборска (као Лиза) и Арсеновић (као 
Маша), једино су биле сретне од прве па до последње сцене 


у драми. Г. Милутиновић, као Феђа, био је неизрађен све до 
четвртог чина, после кога је настао обрт са успешним резулта- 
том. Али наши глумци са малим изузетком, имају једну општу 


слабост: они у каквом новом комаду, позајмљују своје личне 
гестове из других којих пређашњих улога из разних комада. 
У ту погрешку падају и врло добри глумци, као што је то 
г. Милутиновић. 

Отуда пишчева илузија у овој драми, може да изгуби од 
своје целине на нашој позорници. 


Ранко МЛАДЕНОВИЋ. 


овиме оће ИК ЈЕ 


КЊИЖЕВНОСТ. 


роб. Јомап 26, Га оџегга бајса- 
тиса е Та Зета (Кота 1912). 

Познати напис г. Цвијића у коме су 
изложени положај Србије и тежње срп- 
ске политике и који је објављен у ен- 
глеском часопису „Кемем ог Кемтелу5“, 
а затим преведен и на српски као из- 
дање Информационог Бироа при Мини- 
старству Просвете — објављен је и на 
талијанском језику у зналачком преводу 
г. Миодрага Ристића. У нарочитом пред- 
говору г. Ристић је скренуо пажњу та- 
лијанској читалачкој публици на чланак 
г. Швијића, упозорујући Италијане на 
потребу да се више упознају са српским 
питањем, са економним и националним 
снагама које се развијају на Балкану. То 
је у интересу Италије, чије економне и 
саобраћајне везе са Србијом постају све 
тешње, поглавито, услед идентичности 
интереса. У Италији се то не увиђа до- 
вољно и надати се да ће у будуће тре- 
звенији Италијани правилније схватити 
тежње и циљеве српске економве и на- 
ционалне политике. 


Позоришни Годишњак (1911—1912), 
Српско Краљевско Народно Позориште 
објавило је кратак преглед свога рада у 
прошлој години. По том прегледу у по- 
зоришној години 1911—1912 приказано 
је свега 110 комада, — у 248 представа, 
— 272 пута. Оригинала 40 приказано је 


89 пута, и то: трагедија 4 пута, коме- 
дија 28 пута, модерна драма 19 пута, 
јуначка и историска драма 6 пута, ко- 
мад с певањем 22 пута, бајка 3 пута, 
драмске слике 7 пута. Од писаца нај- 
више су играни: Војновић (15), Нушић 
(14), Веселиновић (10), И. Станојевић 
(9), Ћоровић (8), Станковић (1), _Сте- 
рија и Јакшић (5). Од комада највише 
су играни: Госпођа са сунцокрстом (10), 
Коштана и Пут око света (7), Ђидо и 
Потера (5), Дорћолска посла, Зулумћар, 
Повратак (4). 70 страних комада играно 
је 183 пута. Класична драма нова и ста- 
ра 32 пута. 

По књижевности играно је: 39 фран- 
цуских 93 пута, 9 немачких 25 пута, 6 
енглеских 22 пута, 3 руска 20 пута, 4 
данска и норвешка 11 пута, 5 талијан- 
ских 6 пута, 1 румунски 3 пута, 1 шпан- 
ски 1 пута, 1 грчки 1 пута, 1 маџарски 
1 пута. Од страних писаца најчешће су 
играни: Шекспир (21), Г. А. де Кајаве 
и Р. де Флер (12), Потапенко (8), Ма- 
јар, Михаелис, Ришков (7), Бисон, Пјер 
Волф, Мајер-Ферстер (6), Островски (5), 
Бар, Тристан Бернар, Гиро, Дима Син, 
Ибзен, Капис, Молиер (4). Од преведе- 
них комада најчешће су играни: Магбет 
(10), Битанга (8), Буриданов магарац, 
Свадба под револуцијом, Виларови дра- 
гони (7), Госпођа Икс, Лутка, Стари Хај- 
делберг (6), Љубав бди, Бура, Корио- 
олан, Ана Карењина, Пустолов (4). 

Мопагак, АНКкттсћепз1амт5сће Огат- 
танк (Берлин 1912, Вајдман; ХУШ, 656 
страна вел. 8', цена 15 мар., укоричена 
6,60 мар.). Вондракова старословенска 
граматика изишла је знатно увећана и 
у многоме поправљена. Пробе текстова 
су изостављене, али је увод проширен. 
Као што се вели у предговору, писац 
се не ограничава само на канон старо- 
словенских споменика, већ је ближе 
ушао у особености разних редакција, 
које су отуда произишле, јер међу њима 
имаде такође веома важних споменика. 
Литература је употребљена врло оби- 
лато. 


Е!сћага Спагтаг7, Меоетзег дигећ 
Фе КлЛегашт дег бзфеггејстасћеп бе- 
зссћје, 5(сал ипа Вегп 1912, 80, 
Х + 138. 

При крају прошле године изашла је 
из штампе ова библиографска књига 
којој је задатак да послужи као по- 
моћно средство испитивању појединих 
питања из аустро-угарске историје. Сав 
материјал подељен је на неколико оде- 
љака. За питања наше историје, наиме 
она која су у вези са историјом ау- 

стро-угарске монархије, поједини одељ- 
ци врло су важни. Н. пр. ту се може 
наћи материјала: о Војничкој Граници 
(стр. 11), о ратовима с Турском до 
1648 (35), о опсади Беча (38), о прин- 
цу Евгенију Савојском (39), о Осамна- 
естом Веку (40), о Јосифу Другом (42) 
и његовој конфесионалној политици 
(47), о оријенталној политици (67, 53), 
о Мађарској Револуцији (73—76); затим 
о праву језика (113), о немачко-сло- 
венској борби (114), о југословенском 
покрету, о Босни и Херцеговини (11, 
85) и њиховој анексији (121), о аграр- 
ном питању (123). — Она питања која 
се нас тичу нису заступљена ни свом 
најважнијом литературом, и ова књига 
имала би доста да претрпи од једне де- 
таљне и стручне критике. Ипак, она је 
нама потребна, и биће доста добро по- 
моћно срество за оријентисање у по- 
јединим питањима и наше историје. 

Г. Фридјунг, писац предговора овој 
књизи, нада се да ће она још — „Тлеђе 
ипд Мега апап Таг Озгеггејсћ егуескеп“. 
Вероватно ни Срби ни Хрвати неће 
бити од тога изузети, јер ту је довољно 


података о Босни и Кенигрецу. 
М. 


САОПШТЕЊА РЕДАКЦИЈЕ: 


„Браћа Карамазов“, роман од Ф. Достојевског, почеће из- 


лазити у априлу ове године. 


Претплатници који дугују претплату за 1912 год. моле се 


да пошљу новац што пре, да им се не би обуставио лист. 

УРЕДНИК 
ДР. ДРАГОЉУБ М. ПАВЛОВИЋ 
Штампарија „Доситије Обрадовић“ Димитрија Гавриловића (пређе А. М. Станојевића) 
(Кнегиње Љубице улица бр. 6) 

Бир У БИЧА 


— ПРИЧА И СЛИКА СА ЈАЛИЈЕ — 


Тамо где се данас диже светосавски дом, стајаху још пре 
пола века, развалине двора принца Евгенија, назване „Пирин- 
чана“. То су биле потавнеле, јаке развалине некадање војене па- 
лате, налик на урвине римских грађевина, што се у просвећеним 
земљама још чувају, као драгоцене старине. 

Ко се од данашњих средовечних Београђана није у свом де- 
тињству шетао по дебелим зидовима откривених горњих спра- 
това „Пиринчане“, и није бар један пут, кроз њене опале про- 
зоре, видео месечину, над оним речним ширитом што обрубљује 
Јалију, тај не може ни да замисли, како је страховито унакажен 
овај београдски крај, који зраци рађајућег се сунца обасјавају 
раније но икоји други. Створен и обдарен природом свима по- 
вољним условима, да буде, не само присоје за баште и воћњаке, 
него и прочеље вароши, дивна узбрдица у град, најлепше при- 
станиште на Дунаву, јалиски је крај претворен у механску авлију 
за рабаџије сваковрсних товара... 

Још пре неколико десетина година струјао је у овом крају 
здрав и бујан живот разнородног живља, при свем том што су 
благостању и бурном весељу мирног доба врло често следовали: 
пљачка и сви ужаси ратних времена и крвавих сукоба њених ста- 
новника. У том крају налазила се јеврејска махала, утиснута из- 
међу турских и хришћанских кућа. У њој су се покрај умилних 
идила патријархалног живота, дешавале и језовите ствари. Ваздух 
у њој, као да беше натопљен силама древне тајанствености. Од 
рођења до смрти, живот њених становника био је проткан веро- 
вањем у чудновата привиђања и знамења. Али њихове верске 
свечаности имале су још нешто од онога чара и песничке вели- 

чине старе јеврејске цивилизације. Тај живот у некадањој јевреј- 
ској махали, изгубио је услед других услова савременог друштва 
своју оригиналност. Био би грех, предати га сасвим забораву... 


ЕЗ 


Једног пролетњег дана, после „Пасхе“ 185... ходаху два млада 
човека, од својих двадесет и неколико лета, по стрменим и гре- 
довитим развалинама „Пиринчане“. Један је имао западњачко 
одело: атилу урешену гајтанима, пршњак од морасте кадифе и 
дугачку мараму са златним ресицама. Он бејаше црне масти, 
врана светла коса била му је на средини главе раздељена. Његов 
вршњак носио се по источњачки. На њему је било џубе од отво- 
рене плаве боје, опшивено самуровином; испод џубета носио је 
полусвилену антерију, на глави је имао стамболски фес, а на но- 
гама плитке ципеле, из којих вираху чарапе, беле као снег. Лице 
му беше бело и румено, плава коса падала му је испод потиљка, 
а брада, мека као паперје, тек се помаљаше. Поред све те раз- 
личности, они су имали нечега сличног, плаве очи и сањалачки 
поглед... 

Другови су ишли ћутећи и замишљени, погледајући понекад 
кроз мазгале дебелих зидова у оне безбројне куће и чардаке што 
се промаљаху из младог зеленила сваковрсног бусења и дрвећа 
на Јалији. У дивљем першуну и плевару што растијаше у рупама 
развалина, шушну нешто. Млади људи се пренуше из својих са- 
њарија. 

— Шта то би> упита плавокоси. 

— Слепи миш или буљина, примети црномањасти. 

— Верујеш ли, Руфо, у зле духове, Седиме и Махшевет» 

— Право да ти кажем, Давиде, ја сам мало разбирао о тим 
невидимим силама и привиђењима, јер су ме за рана истргли из 
ове средине, где је скоро сваки доживео нешто чудновато. Горе 
у трговачкој школи, дат је мом духу други правац. Кад сам се 
вратио, ступио сам одмах у трговину, али ме моји шаљу често 
послом на страну, те сам овде управо као неки странац. Но ја сам 
ипак зато увек осећао на себи утицај невидимог света, и ако сам 
се против њега опирао. Тако се сећам двају доживљаја из де- 
тињства. Један је онај, кад смо сви малишани из школе Хахам 
Мачи' изјурили у авлију, јер полиција беше дошла у оближњу 
нечисту кућу до амама, да је извиди, и ја угледах у ваздуху пред 

отвореним прозором те куће, једног арлекина где се кези, раз- 
бацује руке и ноге, као да их неко врпцом позади вуче, и иш- 
чезава као сапунски мехур. Други доживљај био је онај, кад је 
самас Фачи! бајао са мном „Сјеркул“, пошто сам рођен у петак 
и имам плаве очи. 

— Као и ја, примети Давид. Шта си ти видео» 

— Самас Фачи пребацио је преко моје главе „талет““, при- 
везао ми „тефилим“% и посадио ме на столицу пред једним сто- 
лом, на коме беше чаша до пола с водом. Пошто је тихо изго- 
ворио нешто, вода поче да се пенуши и кад се опет избистри, 
видех неке људе где укопавају на једном буњишту, златне гривне 
„и огрлице и низове дуката, бисера и мерџана. 

— То је био накит што су Цигани били украли од моје 
стрине Винуче, прекину га Давид. И са мном је самас Фачи, месец 
дана после те похаре, ушао у траг правом убици оног хришћан- · 
ског шегрта, због кога су неки Грци са Зерека обедили нашега 
шахтера“ да га је заклао за обреде „Пасхе“. 

— Давиде, верујеш ли збиља, да је самас Фачи, врач и ви- 
довњак 2 

— Ја знам оно, што се о њему прича, и што се десило у 
нашој породици, одговори Давид. 

— А шта се то десило > 

— То је дуга прича. 

— Ја те радо слушам, Давиде. 

— Ти знаш ону кућу у крајњем реду домова на Јалији. Њу 
је под старост саградио мој деда по оцу, пошто је срушио старо 
обиталиште, где је провео свој век и извео на пут сву децу своју. 
Моја га је баба лепо световала и преклињала га, да то не чини, 
како не би изазвао пакост злих духова. Он је не послуша. Али 
кућа није још била ни освештена, а поплава продре у њене по- 
друме. Црпећи воду из њих, деда доби запалење плућа, и за не- 
пуна три дана оде Богу на истину. У махали поче се зуцкати, да 
је та кућа нечиста. Оне зиме кад се Дунав беше заледио, да су 
најтеже топовске запреге могле преко њега прећи, роди се у тој 
кући Аврамче, син мог стрица Јуде. 


1 Црквењак Фачи. 
2 Велики талар са светим ресицама. 
8 Свети кајиш што се при молитви привезује око чела и руку. 
+ Јевреји смеју јести само стоку и живину коју коље нарочити клач „шо- 
тхет“, ножевима оштрим као бријач. 
а 

— Буенин брат2 упита Руфо поцрвенивши. 

— Да. Новорођенче било је пуно. и једро као јабука, али: 
већ трећег дана поче модрити. Бабица тија: Рахел Лебл, пошље: 
одмах по доктора Ландауа. Ништа не поможе; дете цвиљаше и. 
превијаше се као црв. Дадиља тија Мазал Мењухас, оде по са- 
маса Фачи. Овај дође, разгледа собу, где је била породиља у 
парадној постељи, под једним небом од чипака, и не видев нигде 
цедуље са тајанственим словима около Маген Давида, што обично: 
раздаје онај који обрезују дете, сав се зграну, и подвикну да- 
диљи, да одмах иде код „моела“= и донесе цедуље.. Ова му при- 
мети, да је моел, тију Хајим, у Панчеву, и да ће се вратити у очи 
дана обрезања. Тада самас Фачи извади из појаса медену канију 
с дивитом и пером, и сам исписа девет цедуља, и прикачи их чи- 
јодама на завесама прозора, постеље и врата; завитла једним 
ножем над главом породиље и новорођенчета, задену на свиленој 
марами око феса младе породиље једну ручицу од мерџана и 
стручак седефа, па оде. Дете се утиша и стаде жељно сисати. На 
дан пре обрезања било је у кујни толико посла, које око прав- 
љења сесанске алвеЗ и малог двопека, за „Мидраш““ у очи дана 
обрезања, које око спремања доручка после обрезања, да су се 
сви чланови породица, и сва кућна чељад били тамо скупили и 
оставили породиљу саму са новорођенчетом. Тек после подне, око. 
четири сата, уђе код ње тија Мазал, да подоји дете, и затече мајку 
у дубоком сну, али дете не беше покрај ње. Претрну сиротица 
сва, и стаде усплахирено јурити кроз све одаје, и тако запома- 
гати, да се цела кућа и сав комшилук узбунише. Наста превр- 
тање ствари и намештаја, завиривање по свима буџацима, али 
време је пролазило, а детета ни од корова! Уморни, очајни и 
покуњени, спустише се чланови породице на миндерлуке у авли- 
ском чардаку. Док од једном, зачуше они на тавану страховит 
тресак, па затим, неко вијање, као да на тавану ждребе поин- 
грава. Кућна чељад полети у авлију и забленуто погледа на отво- 
рена вратанца тавана, па наједанпут, вриснуше и повикаше сви, 
као из једног грла: „То су вештице са дететом!“ Срчани слуга 
Соломон донесе лествице и стаде се пети на таван. Али самас 
Фачи беше међутим дошао и уметнуо у капсле за „мезузот“' 


| Тија значи тетка, али се то име даје свакој јеврејској старој жени и госпођи. 
= Онај који обрезује децу. 
8 Јеврејско кољиво. 

' Служба божија у соби породиље. 

'на вратима п довратницама, нове написе, у место старих, који 
"беху већ трошни и нечитки, и кад се Соломон успео на таван, 
не виде ништа. Језовити тајац, што беше наступио услед његове 
неустрашимости, прекиде јецање детета у соби онесвешћене по- 
родиље. Тија Мазал улети тамо, и после једног часка, викну кроз 
прозор у авлију: „Дете је ту код мајке!“ Наста весеље и број 
званица за сутрашњи доручак буде удвостручен. На сат, сат и 
по затим уђе у кућу „моел“ тију Хајим, да прегледа дете пре 
'обрезања. Био је блед и врло озбиљан. Кад је свукао пелене и 
прегледао дете, зачуди се неким модрицама на целом телу, те 
упита, шта се збило с дететом. Испричаше му, шта се све де- 
сило тога дана. Он се удари по челу, и рече узбуђеним гласом: 
„То су вештице биле!“ па исприча затим овај чудновати дожив- 
„љај: „Око четири сата, баш у времену кад беше нестало детета, 
кренух се из Панчева на саоницама, с намером да из дунавске 
аде пређем преко леда, право на Јалију. Пут по тврдом снегу 
Фбио је утрвен и саонице су летеле. Кад стигосмо у врбак на ади 
преко пута Јалије, коњи се накострешише, сташе на ступац и 
бела пена их обли. Мој кочијаш Лаза скиде лулу с уста и про- 
гунђа: „О, мај, па то су курјаци!“ Кад погледам, а оно збиља 
руља вукова испречила се пред коњима на једно двадесет кора- 
чаји. Лаза опали на њих из пиштоља, запали комад луча и вргне 
га на њих, али се вуци упањили и ни да се мрдну. Видев извесну 
"смрт пред очима, ја се нехотице дохватих кесе за „талет“ и „те- 
филиме“, да се Богу помолим, али у тај пар протрча кроз врбак 
једно теле, и курјаци нададоше се као муња за њим. Лаза ошину 
коње, скрену саонице право на Дунав, и за не пуна пола сата, 
пређосмо преко леда на ову страну. Лазу послах у хан, а ја одох 
право у нову синагогу да учиним „Агомел“= за срећно спасење, 
и оданде дођох право овде. Вуци су, сумње нема, биле вештице, 
што су ме хтеле спречити да дођем на сутрашње обрезање“, за- 
врши тију Хајим свој страховит догађај. 

— Чудне ствари доиста! Захладнело је, хајдмо одавде, рече 
Руфо стресајући се. 

Давид примети, да се Руфу иде више од језе него од зи- 
моморности, узе пријатеља испод руке и сиђе с њим у доњи 
трем. Кад изађоше на улицу, рече извињавајући се: 


# Металне чауре у којима се налази исписана најсветија молитва: „Чуј 
Израиљу, Бог је један и једино је име његово“. Оне се налазе приковане на 
свима вратима и довратницама јеврејских кућа. 

2 Молитва појединаца у цркви, после какве опасности 

— Ово време „Омера“: мора да је узрок, те ми се по. 
глави врзе аветске приче. 

Руфу се на. улици поврати радозналост, те упита: 

— А шта је у том времену необично > 

— После „Пасхе“, пуних седам недеља бројимо с нестрп- 
љењем дане до „Шевуота“, празника примања Закона. За то 
време осећа се на све стране, утицај надземних сила, и у ваз- 
духу има нечега тајанственог, пуно опасности и злих удеса. 

— Природа има у пролеће, збиља нечега пагубног, и поро- 
ђајне преносе мајке земље осећају сва бића што се хране из. 
њених груди, јер су везана с њом вртоглавом струјом васколи- 
ког живота у васијони, примети Руфо. 

— Ти си то читао у школи. Ну како ћеш тумачити ове не- 
срећне случајеве: Ти знаш ону крнтију што виси у мојој соби 
испод огледала. Нико код куће није знао је ли празна или пуна. 
Прошле недеље одем ја са мојим братом Исаком, да се уве- 
римо, и стадох пуцати из ње, крај обале Дунава. Испразнисмо 
пола кутије капсли и ништа не поможе. Дунусмо у цев, а ваз- 
дух пробија на ороз. Мој брат, убеђен, да је пиштољ празан, 
викну ми у шали: „Стани, хоћу да те гађам“, и у тај мах за- 
грми ужасан пуцањ, и преко моје главе зазуја куршум. Исак се 
тако препаде, да га још тресе грозница. То се десило мени, а 
ево шта се десило мом рођаку, сарафовом сину Самуилу, који 
је најбољи јахач у махали. Он је око заранака изашао прекјуче 
да јаше свог белог хата. Кад је пројездио крај оне кафанице на 
обали, близу „Небојше куле“, чилаш се пропне, иу бесном трку, 
окупан у белој пени, понесе коњика у махалу. Колани попу- 
стише, седло и јахач преврнуше се на ребра, а хат јури као 
стрела, испод сниских ћепенака, кроз тесне и криве улице. Пред 
старом синагогом застаде, и Самуило, који је висио поребарке, 
држећи се гривне, спусти се доле, сав изломљен. За време „Омера“, 
вештице кидишу особито на животиње и малу децу. Нема куће, 
а да какав малишан није добио крајнике, што је пред вече из- 
лазио у авлију и звиждао или певао. Но нигде се сутуке“ не 
појављују тако очигледно као у шталама где су козе. Наше су 
козе иначе благе и мирне, али у овим данима, оне се помаме, 
чим их наша Рифка помузе, обарају ведра с млеком, хоће да 


! Време од последњег дана „Пасхе“, до „Шевуота“, празника примања за- 
кона, за које је приношена нарочита жртва у житу, што се јеврејски зове „Омер“ 
# Вештице што доносе несрећу. 

боду роговима, учлове се и очи им се зажаре, те Рифка, која 
се не боји ни грозног кесеџије белог Махмуда, бежи из штале. 
У те дане млеко најчешће прогруша, јела загоревају, лепиње и 
колачи не допеку, просјацима нема краја, а крађе се дешавају 
сваки час. 

— А где нам је онда толико слављена лепота пролећа 2 за- 
пита Руфо. 

— Чекај „Лаг Омер!:, па ћеш је видети. 

— А, да, имаш право. То је мој најмилији полупразник, 
рече Руфо и лице му се разведри. Прошле године провео сам 
га код твог стрица Јуде, и Буена ме учила да играм. Ја је још 
нисам видео, одкад сам се вратио с пута. Како је сутра „Лаг Омер“ 
желео бих да знам, да ли ће и ове године бити код ње весеље. 

— Она је сад код местре Факиме. Ако хоћеш прођимо 
тим шером. 

И млади људи уђоше поред фуруне Мединине у махалу, 
и савише одмах у „Мали хан“, и ту успорише кораке. 

Из чардака Халфонове куће зачуше се гласови и девојачки 
смеј. Ученице чувене везиље тије Факиме, пуштаху се из школе 
и степенице тутњаху од њиховог трескања. Ускоро почеше из- 
лазити на капију, у малим гомилама, носећи испод пазуха велике 
ђерђеве. Све беху насмејане и ћеретаху безазлено, но чим спа- 
зише младе људе, умудрише се, оборише очи на земљу и ра- 
стурише се као расплашени голубови. Само једна оста мирнаи 
не прну, већ прође одмереним корацима кроз оно тесно сокаче, 
што завија до порте старе синагоге. 

— Добро вече, Буена, поздрави је Давид. 

Буена се окрену, погледа младе људе, ведром девојачком 
благошћу и враголасто отпоздрави: 

— А што ви шестарите по „Малом Хану“ као копци. Зар 
се то приличи заручнику тако лепе веренице, као што је твоја 
Рејна 2 

И не сачекав, да се ословљени Давид извини, обрати се Руфу: 

_ — Ви сте се овога пута дуго бавили на путу, мора да сте 
накуповали лепих ствари. 

Руфо сав блажен одговори: 

— Ако допустите донећу вам мустре, да их разгледате. 

— О, не! насмеја се Буена, ја сам хрђав муштерија за ваше 
помодне крпе. Но тек што то рече, покаја се и додаде: 


1 38. дан „Омера“, чији се дани на јутрењу броје 

— Мушкима лепо стоји нова ношња; њима и приличи да 
иду за духом времена. 

— А зар то зависи од одела» добаци јој Давид. 

— Мислим, јер кад се ти и мој брат Аврам не би тако 
носили, ви не бисте нагињали толико празноверју и тајанстве- 
ним стварима. 

— Али за Бога, Буена, ти си једина од свију својих дру- 
гарица, што се још носиш по старински! узвикну Давид. 

— За женске је то ствар укуса, а не духа, примети Буена 
својим дубоким, ванредно милозвучним гласом. 

У том стигоше пред капиџик на једном белом зиду, изнад 
ког се дизаше дрвеће и један огроман бокор белих ружа. Буена 
стаде да се опрости. 

— Збогом! Дођите сутра на игру, и иначе, обиђите чешће 
мог брата. Он је ових дана добио наступе кабалистичког бајања, 
и завлачи се у ћилер наше кујне, где чита често до зоре. Оно- 
мад је оданде отишао право у „Тикун Хацот“,: и вели да је 
видео на небу где се сударају два непријатељска табора, и чуо 
вапај рањеника. Молим вас, дођите, и растерајте му ове мисли 
из главе. 

И бацив на младе људе отворен поглед, пун девојачке љуп- 
кости, климну мало главом и нестаде је иза капиџика. 

Полазећи у главну улицу махале, пријатељи сретоше Исака 
Машиаха, који им довикну: 

— Господо, вечерас између 8 и 9 је „Сед“.“ 

Изненађен овим новим црквењаком, Давид упита: 

— А где је тију Фачиг 

— Лежи болестан, јер је прекјуче правио „Сјеркул“, да по- 
хвата неке лопове што су похарали стару синагогу, па су га 
вештице тако штипале по целој снази, да је поцрвенео као вам- 
пир и јауче од болова, одговори Машиах, и пожури се, да за- 
реди све куће подручја старе синагоге, и обзнани, да је од 8 до 9, 
смена страже анђела над водама, како свет не би за то време 
пио воду, и навукао на се водену болест. 

— Ово не слути па добро, примети Давид, замишљеио. 

Другови се растадоше. Источњачки одевен, пун неких хр- 
ђавих слутња, уђе право у кућу својих родитеља, до старе си- 
нагоге. Западњачки обучен, опијен милозвучношћу једног гласа, 


! Читаониц за врло побожне људе. 
# Тренутци при прелазу из једног годишњег времена у друго. 

сврати скоро бесвесно у кафану Морена Елалто, на средокраћи 
махале, и ту, сам за једним столом, стаде будан сањати и сам 
себи говорити: „Како су ми гнусне горње и овдашње каћиперке! 
Има ли што љупкије, но кад млада и здрава девојка, не преза 
од старинске ношње, и носи неутегнуте хаљине, како су од ста- 
рине носиле паметне женег Девојке које траже лепоту од не- 
сталне моде, личе ми на цвеће и воће из стаклених башта, од- 
неговано вештачки с великом натегом. А мбме што за моду не 
хају, подсећају ме на пољско цвеће посред златног житног класја, 
и на воће, што се бере, тек пошто на сунцу добро сазре. Оваке 
цуре миришу миром здравља природе, кад се у пролеће про- 
буди, а вижље и каћиперке, на цвеће и воће од воска, што не 
опија нити душу разгаљује... 

— Шта ви то у себи говорите, господине Руфо > упита ме- 
ханџија Морено Елалто, прилазећи столу. 

Отргнут из својих сањарија, Руфо одговори, срећним осмехом: 

— Ништа, ништа! Донесите ми једну кафу. 

Морено, назван високи, био је ванредно стасит и личан 
средовечан човек, са дугачком прогрушаном брадом, источњачки 
обучен. Његов подрум био је изнад сваке сумње, и побожан 
свет само је код њега узимао вино и ракију за верске кућне 
обреде. Својом достојанственом појавом, уливао је кафанским 
гостима страх и поштовање, и с тога је његову кафану посе- 
ћавао поглавито имућнији и бољи свет. 

Било је време вечерње, и механа беше још празна. Морено 
донесе Руфу кафу, и стаде пред њега, држећи руке на наслону 
једне столице. 

— Одкад сте ви отишли, господине Руфо, овде се много 
шта догодило. 

= А шта тог упита Руфо. 

— У „колелу“! повело се питање о томе, да ли деца морају 
да читају у цркви целу „Перашу“= или само један одељак, кад 
наврше тринајесту годину и славе „Мињан“.3 Тим поводом ухва- 
тише се у коштац парнас Израил и твој стриц Моша Русо. Овај 
је тврдио, да је читање целе „Пераше“, мучење деце и замора- 
вање света у синагоги, а парнас Израиљ говорио је, да је чи- 


" Општинска управа. 

= Одломци из књига Мојсијевих. 

8 Црквено пунолетсво. Служба се може држати само ако има 10 лица 
старијих од 13 год. 


170 


ја 
[о 
= 
О 


тање за децу, што подупирач засађеном младом дрвету, да их 
не ваља разнежавати, и да са тринајестом годином постижу вер- 
ску зрелост и постају члановима верске општине. Моша му на 
то добаци: да он и његови пајташи хоће ту зрелост да постигну 
код деце, батинама по табанима, „фалакама:.“ Ово доведе пар- 
наса Израиља у такву јарост, да је твог стрица назвао „тиква- 
ном“, а овај му на то одвратио, назвавши га „батинашем“. Још 
истога дана поделише се у „колелу“ у два табора, и сад, код 
мене у кафани, не чује се друго, до „тиквани“, „батинаши“, 
исприча Морено Елалто. 

— То ће бити узрок, што Буенин отац није јутрос одго- 
ворио на мој поздрав, помисли Руфо у себи, и осети да га нешто 
непријатно такну у срце. 

На улици зачу се вика и распра. Свет што излажаше из обеју 
синагога, застајаше пред бакалницом Јакова Меламеда, где су више 
њих говорили у исти мах, те није било могуће разабрати око чега 
се препиру. Ну не прође много, а многи из гомиле почеше ула- 
зити у кафану, те се ускоро пренесе ту улична граја и препирка. 
Међ онима што беху ушли, налазио се и Моша Русо, омален, 
средовечан човек, црне браде, живахних покрета, европски оде- 
вен. Још зајапурен од кавге на улици, седе за један сто и стаде 
кидљиво савијати свој штап од бамбуске трске. 

Руфо приђе његову столу, и примакнувши једну столицу 
до њега, упита га: 

— Зашто си тако узрујан стричег 

— Ево шта раде твоји пријатељи! одговори му стриц. 
Имамо један дан одмора у недељи, а ови нељуди направише 
од њега дан за кињење и мучење. Сваке суботе морамо по читав 
сат слушати у цркви каквог малог дрекавца, који навршује го- 
дине за „Мињан“. У место да се одмарамо и уживамо код куће 
са својима, које преко недеље од силног посла и не виђамо че- 
стито, задржавамо се у придворју синагоге на ужини, коју при- 
ређују наизменце сваке суботе чланови, „Хевра Кедуша“.“ Из 
цркве после идемо у школу на испитивање деце. Јадна им мајка! 
Свака им субота преседа. Кад су свечано одевена, кад им оцеви 
нису у радњи, кад им мајке месе омиљене суботње колаче и 
зготовљавају за тај дан најбоља јела, кад би се тако наиграла 
и напојила здрављем на градском бајиру, морају у школу, одмах 


! Батине по табанима. 
5 „Свето Друштво“ за обављање хуманих законских прописа. 

после цркве. У школи их чека смотра неумитних цепидлака, са 
парнасима на челу, и тешко онима, којима мајка није добро осе- 
кла нокте или заборавила да им одене четвороугло таларче са 
ресицама од вуне. Прошле суботе скинули су нашем малом Јо- 
сифу обућу, везали му ноге, дигли их у вис, и оцепили му „фа- 
лаку“, само зато, што није имао на себи „Арбаканфот“.: 

— Да, да, тако се ви и ваша деца одвајате од свега што 
закон прописује. Данас вам смета „Арбаканфот“, сутра преста- 
јете да мећете „Тефилим“ на јутрењу... 

— А прексутра да обрезујете вашу децу! прекида парнас 
Мику, шаљиви Цадик Пијаде, џамџија. 

— Са чаушима „батинаша“ не говорим ја! подвикну 
Моша Русо. 

— Батине расту у рају, добаци му Саломон Нисим, суво- 
њав човек са јако узвијеним чекињастим обрвама. : 

— Школа без батина не изводи на свет људе који умеју 
да слушају, али и да заповедају. Од малишана без страха од 
стеге и казне, постају маторци без страха према Господу. Је- 
дино непопуштањем, да хрђаве склоности детета отму мах, по- 
стиже се његова побожност, образложи парнас Мико пресуду 
Саломона Нисима. 

— Али таквом побожношћу људи не постају бољи, него 
сујетнији и охолији, јер уображавају себи, да су закупили од 
Бога власт, зачу се из једног ћошка, дубок, мастан глас. 

— Да, тако је! Ко је вас „батинаше,“ поставио за стара- 
оце над нама2 Јесте ли ви узели под аренду све знање и сву 
мудрост 2 потпомогну тај глас, други рапави. 

— Ми се ником не намећемо за стараоца, нити смо исцр- 
пели сву мудрост, али у свакој општини мора бити реда и по- 
ретка и некога који се брине како о томе, тако и о напретку 
њеног подмладка. Ми смо се тога примили из осећаја чисте дуж- 
ности према себи и другима. Све што радимо, бива по предању 
које смо наследили од својих старијих, а у интересу очувања 
наших верских обичаја и наше расе, јер живимо међ туђим на- 
родима, којима нисмо драги, одговори претходним говорницима, 
један стасит старац са дугачком белом брадом, али још свежим 
лицем и ватреним очима. 

Руфо претрну чувши његов глас. То је био Јуда, Буенин отац. 

— Али у место тога, ви само стварате у овој општини 


' Четвороугони мали талар са светим концима. 

мукташе и црквене просјаке. Ви не упућујете децу ни младеж, 
да постану добри трговци и занатлије, већ правите од њих, џан- 
дрљивце или блесане, који стрепе од сваке осионости, те увек 
стоје уз оне, који присвајају себи власт у овој општини. 

Моша Русо још не доврши своју оптужбу, а у кафани диже 
се ужасан жагор у ком се још разбираху покличи и добацивања: 
Поклоници златног телета! Чанколизи! Тиквани! Жандарице! 
Рушиоци општине! Нећемо парнасе ! 

Кафанска граја беше као муња прелетела на улицу, и ма- 
хала се за час претворила у бојиште. Приврженици „Тиквана“ 
клепетаху штаповима, а њихови противници, свежњем тиквица. 
Ово чикање и заједање изметну се у праву тучу. Из разбијених 
глава потече крв. Умешаше се жене и младићи, да одбране своје. 
Наста вриска, дрека и јаук. Све живо у махали изиђе на капије, 
и викаше, грдијаше и запомагаше, као из једног грла. Од јед- 
ном се из оног сокачета што из „Пиринчане“ води у средину ма- 
хале, зачу коњски топот, и катане што обилажаху овај крај као 
ноћна стража, дојездише у касу. За трен ока умукну жагор, људи 
и жене повукоше се у своје станове, као кад пуж крије своје ро- 
гове. У махали наста тишина, а у кафани гости поседаше на 
свеја места, оборише главе, и ускоро почеше да се разилазе не 
праштајући се. 

Руфо беше међутим изашао раније, да види, шта се збива 
на улици, и кад је врева била у највећем јеку, примети, да се 
бесвесно беше провукао кроз светину, до саме капије Буенине 
куће. И Буена је била изашла са кућном чељади на капију, и ста- 
јала је покрај забринуте мајке. Угледавши је, Руфо се сав смрзну. 
Учини му се, да је ухваћен у злочину. Није смео ни да се макне, 
већ стаде као укопан. ИМ док се он, непомичан и блед, вајкао 
на свој зао удес, учини му се, да му је Буена пришла и рекла 
му, оним гласом што увек изазиваше у њему мисао на свилену 
кадифу: „Ова завада неће нас захватити. Ми остајемо добри 
пријатељи, је ли“ 

Руфо не би ни сам могао казати, како је после дошао кући. 
Свеколико становништво махале имало је немирну ноћ и бун- 
пало је у сну, само је он сањао о једној абајлији од белих ружа, 
што беше пребачена преко једног белог зида, као срмали седло 
на арапском чилашу... 

(Наставиће се) 


ХАЈИМ С. Давичо. 


Ма ка МИР 


Ти што ме гледаш очима, у којим: 
биједе и бола сиви пламен гори, 
жено, дођи да на грудима мојим 
исплачеш тугу што ти прса мори.. 


Ја немам ништа чим би отворене 
давне ти ране могб да лијечим, 

и знам да нећу црне успомене 
избрисат лако милозвучним ријечим'.. 


Не, нећу лажно, подло, лицемјерно 
пред тобом стварат авет нове среће! 
пригнут' ћу главу помирено, смјерно 
и казат: што је мртво, мртво ј веће.. 


Ја немам ништа да ти дадем, ништа 
што би ти смијех намамило на уста; 
оста ли наде у твом срцу ишта 

и није ли ти душа пустош пуста 2 


Не, немам ништа, осим црног јада 

и луде, луде љубави, без наде! 

па дођи: то ћу с тобом дијелит рада 
ако ти срце јад и љубав знаде. 


И небу ћу захвалит дуго, дуго 

што мени даде барем једну другу, 

да с њоме дијелим, кад не могу друго, 
ту луду љубав и ту црну тугу. 


РикаРД Николић... 


6 9 НОУ ВУНАМ 


ЗВИЖДАО ЈЕ ВЕТАР .. 


Звиждао је ветар помамно и хучно 

И ломио гране старога платана, 

Што векове броји и бори се жучно 

С невољама многим са далеких страна. 


И мраком док врисак покр'аних грана 
Као урлик звери пролама се звучно, 
Ја ћутим и слушам како прска брана 
На згради од нада саграђеној мучно. 


А злокобне слутње ко безброј игала 
Пробијају груди и сипају отров 
Кроз жаоке своје од најљућих зала; 
Па не чујем више оне бесне хуке 


Полуделог ветра, јер ко снежан покров 
Застиру ми душу бол и тешке муке. 


М. П. СТЕФАНОВИЋ. 


сизиФ 


Уз стрмен и стране џиновскога брега, 
Што смело се диже сред паклених жега, 
Боговима проклет пут што частан скрену, 
Син Еолов Сизиф тешку ваља стену. 


На Сизифа налик и ко на вретену 
Окреће се човек да победи жену; 

Ал' залуд му труди, јер челичних стега 
Истопе се ланци ко да су од снега 


Са погледа њена пожудна и врела. 
И човек је свагда, кад је жена хтела, 
Жртва био њена и плен страсне ноћи; 


И пред ноге жени част, благо и праву 
Бацао је славу и давао главу 
За осмејак један и варљиве очи. 


М. П. СТЕФАНОВИЋ. 


Обио сам тешке резе, 
На каменом своме храму, 
Ноћас лебдим кроза таму, 
Као шапат суве брезе. 


Погибам се, нишем сано, 
И протежем у сну тамном. 
Све је вече посипано 

Ове модре ноћи са мном! 


Повијам се, мичем сано, 
Као облак сув, без боја, 
Докле за мном клизи пјано 
Разнизана сенка моја... 


А на небу кад застакле 
Пламенови светих свећа, 
Кад прохуји кришом срећа, 
Што је руке нису такле: 


Душа ми се тада сећа, 
Злих поворка свих кумира, 
Што вечито у сред мира, 
Раскрваве своја плећа. 


— Ја их ноћас опет водим, 
Сав опијен ритмом чара. 

Ја сам вођа свих варвара 
Непознатих куда ходим. 


Дело, књ 

У заседи вечној тако, 
Усијаних очи гремо, 

И за срећом још идемо 
Свуноћ, као црни пако... 


Ал' већ шапћу тио брезе, 

И мрак мукли крадом мину. — 
Вратите ме у пећину, 

И спустите тешке резе: 


Ја сам ноћас лупеж био! 


Ранко МЛАДЕНОВИЋ. 


БАНАЛНА ПЕСМА 


Ја сам је познаво још ко дете мило, 
Што је вазда само о луткама снило; 
После сам је гледо као мому зрелу, 
Што је свуда чежњу уносила врелу. 


Лепа као вила, вита као бреза, 

Са очима топлим као мајско вече; 
Са погледом, који од нечега преза, 
Једног дана тужна приђе ми и рече: 


— Опростите, што Вас пратих као сена, 
Да Вас као знанца запитам о неком. 
Ви сигурно знате господина „Ена...“ 
Је л' истина, да је на путу далеком > 


Био сам на чисто о чему се ради. 

Знао сам тог „Жана“ и његове страсти. 
Он је на пут пош'о, али својој млади, 
А оданде у свет на свадбене сласти. 


Осетих, где тада у мени се шири 
Једно сажаљење тужније од ноћи; — 
И слагах јој нешто, тек да се умири — 
Нек јој други кажу, ја немадох моћи. 


Тад је више нигда не видех у веку; 
Ал' сам чуо: Кад јој све помреше наде, 
Пресита живота, пошла је на реку... 
Ово је свршетак обичне баладе. 


Ст. ПЕТРОВ-БЕШЕВИЋ, 


ТРР АМПОЈЕ ДАРИЈА 


„Ја свакога дана осећам све јаче 

Крв предака мојих да у мени струји: 
Крв болесна која монотоно бруји 

И под тешком тугом неспокојно плаче. 


Она ми је оку болни изглед дала 

И безбрижни осмех са лица ми смакла; 
Она ми је душу црном сумњом такла, 
Још давно, у доба првих идеала. 


Она моје наде немилосно коси, 
Спутава ме кад се јави срећа права; 
„Због ње се у мени стално одиграва 
Трагедија једна која умор носи. 


Та злокобна песма, тај глас моје крви 
На кораку сваком гони ме и прати, 

А ја немам снаге да бих могб стати 

На супрот тој сили што ми живот мрви. 


Јесте, мутне капи мојим телом струје, 

Сав се бол у мени са рођењем заче: 

Хор скривених душа у души ми плаче, — 
Зато моје песме тако сетно брује... 


Момчило МИЛОШЕВИЋ. 


МААДЛОРЕКА 


Кад те видим, драга, у мени се јави 
Осећање једно које нисам знао: 
Затрепери душа и са ње се крави 
Сав ледени покров што је давно пао. 


У томе тренутку, кб поклоник смерни,. 
Који ћутом ступа светињи олтара, 
Губим се у занос тихи, неизмерни, 
Пун плаветног неба и дугиних шара. 


Пред бледоћом твога озбиљнога лика 
Задршћем при мисли да те тако волим,. 
Јер у њему гледам боје оних слика, 
Поред којих могу само да се молим. 


Јесте, драга, ти си утеха једина, 
Стародревни идол који боле блажи; 
Ја за тебе имам љубав Блудног Сина, 
Кога греси воде да се вером снажи. 


И кад моја усна у несвести таче 
Твоја свежа уста, недирнута, чиста, 
У мени се тихо дуга молба заче, 
Побожна и блага, као она, иста, 


Кад у мирни сутон, у мрачној капели, 
Слушајући како звона стара звоне, 

Са иконе златне дигнем вео бели 

И целивам усне божанске Мадоне... 


Момчило МИЛОШЕВИЋ 


ВРАТОЉОМИЈЕ 


— НАСТАВАК — 


А кад се Бањанин повратио скупу на гувну, нашао је вла- 
лику ђе сједи на пустини у слами, около њега сељаке с чибуцима 
у зубима и под капама, а пред њим капетана и Отрта ђе стоје 
и дворе га гологлави. 

Угледавши Бањанина, капетан му изиђе у сусрет, повуче га 
"на страну у невиђелицу и ходе га, полако да други нечују, молити: 

— Ти си, вели, Бањанине, био цио дан с владиком. Преша 
си ш њим толики пут и позна му ћуд. Видио си, како га је бањ- 
ски капетан дочека ; и више си по вата' шта је за ња шта није. 
И овако ти се молим (скиде му капу), биди ми на руци сјетом 
и ђелом вечерас, и нађи с' уз Отрта те му помози радит, око овог 
јабанца, да се не осрамотимо о њ. А шта бидне право, попазићу ти. 

— Ни бриге те, капетане. 'Оћу, божија ти вјера, ка' да си 
ми отац... тобож му се закле бањски објешењак, а у себи про- 
мисли: — Ха-а, таман си ми дош'о на тулац, да ми платиш оне 
коњске дегенеке !... 

Па, пришавши полако Отрту, метну му руку на раме и кроза 
шапат га запита: 

— Јесте ли давали ракије владици 2 

— Не ми, бога ми... одговори му Суривук. 

— А имате ли је2 

— Имамо, бога ми, пуну једну мјешину. Ја сам је исти донио 
синој с Крсца, по наредби капетановој, чим смо чули да ће ни 
доћ владика. 

= ерл ревије = 


182 ДЕЉО 


— Ето је ту у слами. 

— Онда је 'вамо! Ихтибар владици, да шта ви мислите 21... 
заповиједи, као с неким правом, Бањанин. 

Отрт отрча; и, колико би дланом о длан ударио, врати се. 
и стаде пред владику с мјешином ракије, у десници и једним не- 
опраним филџаном у левици. И, више намјерно и из пасјалука но. 
из незнања и простоте, дође па прво загребе глибавим и великим 
попут раоника ноктом од свога лијевог палца по дну од филџана, 
на коме се жућаше закорели шећер од бог-зна кад испијене кафе; 
па му ни то не би доста. но га принесе устима и замумуљн у њ. 
своју дугачку језичину, те га облиза свуд унаоколо и саврх врца 
до дна — тим га тобож опра и очисти; па онда усу ракију у њ, 
и, пошто га напуни, пружи га владици, говорећи тобож испод 
стида и као с неким невјестачким снебивањем : 

— Дедер, свети оцо, чашицу ракије... 

— Нећу. Хвала вам. Не пијем алкохолних пића... одби вла- 
дика, грштећи се. 

— Шта нећеш 2'!... зину капетан и избечи очи на странца: 
— "Оћеш, брате, бога ми. Како да неј2! Зар ми доша у кућу, 
па ни чашу ракије да ми не попијеш>2 Аја, то не може бит. 

— Чуј, неће „ракије“!... повикаше сељаци, па се начеташе 
око владике, гледајући га с чуђењем и чисто не могући појмити, 
да има некога на свијету који чак ни ракије не хоће. 

— — Нећу, људи,... објасни им владика меко: — закон ми 
не дозвољава. А ви то бар, господин' капетане, знате шта значи 
реч „закон“. 

Капетану се наћулише уши од поласкане сујете, испрси се, 
укочи шију, избуљи очи, стиште усне, метну прст на чело, и ве- 
леважно му отповрати : 

— Закон је лиг Хе... закон... Закон је закон, а то је ка- 
баста работа. ИМ, кад је тако, те ти он забрањује, ка свјештеном 
лицу, пит', онда пске. Закон треба почитоват, и мимо њ се нема 
куд. Ема ако га теби смета твој, мени га, валај, не брани мој... 
Да-ну-то ми, Отрте, та' филџан, 6 ћу му дајбуди наздравит до- 
бродошлицу. 

Отрт му додаде филџан с ракијом, који капетан диже према 
бради и дтаврзе: 

Ха, ти мени а Бог теби. За сретна састанка и у славу 
Бога и у здравље господарево, који могу да не помогу. Здрав, 

свети владико, и добри ни доша' и још боље проша', да-бог-да! 
Сви здрави, и ја с вами! 

И искапи филџан до дна, докле му, опљуцкујући, облизу- 
јући се и гледајући чежњиво на ракију, одговараху сељаци једно- 
грлице: 

— Бог ти да', капетане, и живот и здравље и свијета' образ 
међу људе! 

Бањанин нешто пришапта Отрту, а овај брже-боље насу ра- 
кије у филџан па га, на брзу руку као да га војска ћера, испи 
до у кап. Затим га наточи још једном, па га додаде Бањанину, 
те и он „огрија утробице“. И онда зареди точити и додавати 
једном по једном, док свакога на гувну не обреди и док и по- 
сљедњу кап ракије из мјешине не исциједи. Капетан, који је и 
платио ракију, али за владику а не за сељаке, поцрнио од муке 
као главња, шкрипи зубима и гледа попријеко шта Отрт ради и 
како голињске дрдбоње благују од његове муке; ема у присуству 
владичину не може ништа да рече на ухо, но дао вољу за невољу 
па трпи. 

Ракија јака а сељаци гладни и сувотни, па и не потраја дуго 
док их ухвати и диже на се. А Буздо би први који се „показа“. 
Чучнувши пред владиком, упиљи му се блесаво у очи, и одвали 
као с пања: 

— За бога, рече, „попо“, шта то тебе ђутурума под старос' 
гони по свијету» ИМ, ако је каква трговина и рачуни, што сина 
нијеси спремио мјесто себе, да се ти, тако стар, не ломиш кроз 
ове шкрке и лолије, а 2 

— Муч', бестијо, не жени се владика више но мазак, па 
оклен ће му бит син!... уплека се и тобож му објасни Отрт. 

— Ене! А рашта не» Та ваља да није ушкопљен, или да му 
то није господар забранио2... настави Буздо. 

И таман заусти да и даље нешто лупи, док га шчепаше за 
рамена двије јаке шачетине капетанове, баш као двоја жељезна 
клијешта, одигоше га са земље и треснуше њим, баш као с балом 
вуне, о стог сламе. 

— Ту, црка' му га! присмрди! Шта си ми напа' жватат и 
баљуцкат'), кад не знаш ни шта ти смрди ни миришег... прогрмје 
капетан над поталаушеним Буздом, па се суврну к владици и ходе 
му се понизно извињавати : 

— Имаш простит'), свети владико! Муку ти мучим ш њима 
(и показа чибуком на гомилу сељака), ка' што је дивина, па никад 

не одмакне ни за чеперак од тора и од хајвана нити виђало ва- 
роши ни иксана, те нити умије ш људима зборит нити по таби- 
јату творит. И баш ти 'вала које си ти у ове наше дивље лолије 
ижљега', те да не и нас јетујеш и покараш и помилујеш и благо- 
совиш: неће ли ни кад-гођ на алавију окренут"! 

Владика се запањио од чуда, прелијеће шкиљавим очима 
с једног на другог около себе, и стао па се само крсти и нешто 
шапуће. | 
Бањанин хити руком у џеп, извуче дуванћесу у коју завуче 
прсти, и, осјетивши да му је празна, приђе Отрту и рече му: 

— Дувана владици! 

Отрт то достави капетану, а капетан отрча у колибу те до- 
несе пуну једну мараму фине никшићске боштче, и стави је пред 
владику, говорећи: 

— Бујурум, оцо! Но дли пушиш на чибук дли на ћате2 

— Не пушим никако... одсјече владика кратко и оћушну 
дуван испред себе. 

— "Ој, бога ми, чојче, закурњавит, једну, па да ће не знам 
што бит'. Зар да овакве јањиџе не обидеш> А ево је, бога ми, 
мирише ка' светогорски тамјан — не било примијењено!... по- 
вика Отрт, па прилеће до владике те зграби пуну прегршт ду- 
вана, од које половину наби у своју а половину у Бањанинову ћесу. 

Бигец догереља однекуд из сламе, и унесе своју чибучину 
под нос владици: 

— А-а-ну, јадан, н-н-насукијај ми ј-ј-једну из тог т-т-твога 
ја-а-арећака... 

Па и не чекајући да му ко „насукија“ лулу, заграби сам 
дувана из мараме колико му год између учољених прста мога 
станути. А његов примјер зарази и све остале. те се слебуташе, 
баш као збље на просут мед, на владици намијењени дуван, од 
кога сваки наби себи по пуну чокрњу. 

И, начетавши се око владике, као око јежа кога пушаџије 
нагоне димом да се помоли из бодљикавог оклопа, закурњавише 
из својих страшних чибука, да се диже толики и тако смрдљив 
дим око владике, као да му је ко с четири стране четири буњи- 
шта запалио. Јадан се старац ухвати за нос и за уста, угну врат 
у рамена, зажмури, и стаде га кашаљ и кијавица да се задави и 
да га троструке сузе спопадоше. 

Капетан, љут и пукћући као шарган, упаде међу сељаке, па 
их, баш као снопове млаћевине, дочепа једног по једног и раз- 

баца и рашћушка по гувну, те на једвите јаде спасе и владику 
испод њихових симсија и своју мараму ама без и једне прашке 
дувана испод њихових нога. 

Лукави Отрт, видећи га како страшан изгледа и бојећи се 
вишега зла, приђе полако капетану, метну му руку на раме, и 
стишавајућом позом и убједљивим тоном ходе га разгаљивати: 

— Не вреди се љутит ни за шта. Није коме је речено 
но коме је суђено. А мимо божију се нема куд. Но држ' ти 
те запали ! 

И тутну му своју дуванћесу; па, како му је капетан у оном 
думану и не опази и не узе, он се сам саже те му је насукија 
дуваном и на њу му постави жишку. 

Капетан, зловољан, продужи чепати тамо-амо по гувну, од- 
Оијајући срдито кроз своје ниско опуштене брке густу тумбећију 
дуванског дима, тако да му глава са шијом и цијелим струком 
у тмуши дође веома слична задимљеном хоџаку на војничкој пе- 
карници. Владика је међути“. сидио непомичан као кип од црног 
мермера, замишљен и скукавичен као кад му је за невољу, по- 
дупријевши се лактовима на погрчена кољена а сакривши очи и 
лице у своје подбуле шаке и миропомазане прсти. Остали су пак 
заузели сваки своје мјесто, те се озбиљно и задовољно кадили 
на димовима од капетанове бошче. 

И Бањанин је био тај што сад „спасе ситуацију“. Присту- 
пивши лијински капетану, он му с неким важним ставом, озбиљ- 
ним лицем и у некој тобож пријатељској намјери и доброжела- 
тељском старању, пришапну на ухо: 

— Како би било, капетане,... а не било ти заповијеђено!... 
да се постараш за филџан каве за владику 2 Ред је а и вријеме је... 

Капетан се трже, и, као да му неки нов зрачак сијевну 
кроз мозак, допаде му се Бањанинов предлог, крв му се ста- 
ложи, живци ублажише, и нови осјећаји велике славенске душе, 
наивне и трпељиве српске широкогрудости и домаћинског хер- 
цеговачког гостољубља потискоше и замијенише тренутну срџбу 
и искључиву нарогушеност црногорскога главара. И, поздра- 
вивши кириџију неспретно десном руком и шареним чибуком, 
ходе му захваљивати : 

— Овако ти 'вала, Бањанине, које се ти мене сјећаши у 
индат ми се у нужди налазиш. Не дај, Боже, заборавит. 

Па раструбари што га грло служи: 

— Ооо Стамена!... 

— Што ћу ти2... одазва му се жена, истрчавши на нахе- 
рена и ниска врата скркљушене му, чађаве, сувомеђасте и ули- 
јепљене колибе. 

— Ево ни... додаде капетан: —- владике и црна образа 
пред кућу. Но испеци-дер му, боја, ибрик каве, ема јаке и ше- 
ћерли. И по итај, јер не чека војска док се ождријеби кобила... 

— Сад на ви час... прихвати Стамена и утрча у кућу, лу- 
пивши раскиматаним и испуцаним вратима за собом. 

Мало па не би, док ето ти је ђе носи у десну руку ибрик 
с кафом а у лијеву руку кутију са шећером и два-три филџана. 

Капетаница је жена од својих тридесет и пет година, крупна, 
стасита, црнпураста, мушкараста, права горштакиња и ваљана ја- 
пија за дјетороткињу и домаћицу. Носила се још по старински, 
херцеговачки: на глави је имала фес, по коме су осприједа звек- 
тала два низа жућака и цванцика са сребрним иглама и тетра- 
јикама. Двије су јој плетенице, такође нанизате пробушеним па- 
рама и металним укосницама, висиле с обје стране главе између 
образа и ушију те јој падале до самога паса. На леђима јој се 
црњела црвеном чохом опточена а сребрним плочама сприједа на 
прсима поплочена мрчина. Под њом је ландарала груба ланена 
кошуља са широким рукавима, чији су рубови, као-год и ошвице 
од ожичице до пупка и огрлица око шије, били богато извезени 
мавеним и црвеним гранама. О врату су јој висила три ђердана 
од бијелих турских, млетачких и дубровачких пара и разнобојних 
ђинђува. Опасала се ћемером, са шареним јакицама. Наниже пак, 
па до средине јој голијени, висила јој је груба и црна вунена 
џупа. Била је боса. Врат, грло, руке и ноге су јој се црниле као 
утрнуте главње. Све јој је месо бречало од снаге и једрине као 
забрекнут бадањ. Куд-год се кренула, звечала је с ње срма као 
крљушти на звечарки, а грдно јој се развијене дојке, попут мје- 
хова на диплима, гигале слободно под кошуљом на њеним ничим 
неутегнутим прсима; док јој је из двије упале очне дупље изнад 
веома испупчених и брдћастих јој јагодица сипала нека необична 
жестина из ока и погледа, те њеном кукастом носу са широким 
ноздрвама, пљоснатом челу, развијеним као у кобиле вилицама, 
изразитим устима, масном подваљку, дебелом грлу с јаким котан- 
цем, развијеним плећима и наћвастим крстима давала неки наро- 
чити, неустрашиви, јуначки изглед горштачке шћери, хајдучке 
љубе и витешке мајке. 

Чим је виђе, владици замигаше трепавице. Она“додаде 
ибрик и кафени прибор Отрту, поклони се владици, целива га 
у руку, па се, оборивши очи к земљи и не дижући капака с њих, 
измаче натрашке до Суривука, и понта руком да точи кафу. 
за госта. 

— Боље би било да сам му је ја служио... рече Отрт: — 
јер може - бит да владика, ка дуовно лице, и не воли да му 
се женско приближује. 

— Како да не... улеће му се у ријеч Бањанин, ма тако 
тихо да сем Отрта нико други ни чуо није: Мерах ти је, валај, 
тамо-он — лпше крста и онога лика на њему — на жене и 
поклапан на котулу, јадно ти Бик од Рудника, што се пјева, у 
неки вакат. Ни да су му два'ес и пет година. Идући данас из 
Бањана, није оставио чобанице ни путнице на коју смо наишли, 
а да је није измјерио очима саврх главе до зелене траве, а 
бога-ми по некој и оком креснуо и такулином треснуо, — но 
не бих био рад да се то од мене чује. И ако ћеш мене послу- 
шат и ти желиш да и сам и са мном заједно огријеш утробице 
филџаном каве, то таман пушти капетаницу нека послужи ду 
'овника. .. 


— Баш како ти велиш, Бањанине... сагласи се Отрт, пре- 
даде прибор с кафом Стамени, па се с кириџијом измаче у мрак, 
ђе се дуго чуо шапат и пригушен смијех између њих двојице. 


· Стамена чучну, извади из кутије један велики грумен ше- 
ћера, који стиште међу зубе и изломи на ситно, па га исхрка 
у филџан који истрије једним крајем од своје неопране џупе, 
коју — буди узгред речено — откад ју је обукла на се, никад 
још ни једном, ни по дану ни по ноћи, није скинула са себе. 
Затим усу кафу у филџан, који лијевом руком принесе владици, 
док му десном руком, положеном на прси, „одаваше почаст“. 

Владика ју је за све то вријеме нетренимице посматрао, 
очевидно уживајући у њеној планинштачкој слоти и здрављу; 
и, видећи како ломи шећер и чиме чисти филџан, до бљувања 
се згадио и сав најежио као да је на распадену змију нагазио. 
Како му капетановица принесе понуду, он одмахну руком и за- 
хвали јој се: 

— Нећу. Хвала Вам. Не пије ми се. 

— Шта неј2!... разрогачи очи капетан: — Зар ми доша 
у кућу, па ни „грчице“ да ми не попијеш>! То не може бит“. 

Но узми, добар си Србин, не либи се... Неј се богме отроват'. 
Само ако дењаш, е си превелик господин; па ми, ка прости и 
неуки из овије' кукрица, и нијесмо зар с тебе ни према твоме 
госпоству. 

— Ене гле! Пи каве, и то још са шећером, неће!... залу- 
пета Буздо из буџака: — Здурљива попа, вуци му г' изјели, 
како се напа' чифтетат вечерас! А-да ја му не ујздурисах сад 
мостарскије гурабија, па да ће цркнут на пречац. 

Па ђипи, стаде пред владику, унесе му чепрљке под нос, 
и заџавеља: 

— У нас ти богме „попе“, не пију каве ни по два пут у 
години, па и то ја ли грку ја ли с медом, ема са шећером ни 4! 
(и ту загребе ноктом за зуб, да пуче као капсула). 

— Не могу, бога ми, људи. Но узмите те пите ви, а го- 
спођу ослободите терета... ходе им подваљивати владика, по- 
гађајући их таман у живац, не би ли га само оставили на миру. 

— Чуј, шта оно рече!.. бупну поново Буздо: Какву ни ]ј 


Па се поново унесе под нос владици, и стаде му објаш- 
њавати: 

— Јадан си ми ти владика, кад ни то не знаш, да имају 
свега двије госпође на свијет, и то Света Госпођа, мајка бож ија, 
на небу горје, и „госпођа књегиња“, жена свијетлога Господара, 
на земљи доље. А ово су друго, ка' ова ође и она моја дома 
и све остале проз наше мале велике и мале, само жене дома- 
нице, којијема је од Бога речено: да су под мужевскијем чибу- 
цима по дневи, а кољенима по ноћи. Јеси л' аладумио 2... 

— Утркми, Буздоване, буздован ти главу разбузда'!... цикну 
капетан, па полеће пут ражџагореног рођака, који, баш као љок- 
нута вашчина, штуче испред његова загона у мрак и прићућури 
се неђе иза сламе. 

Отрт притрча те прими филџан с кафом из Стаменине руке, 
и пружи га капетану, и рече, показујући на владику: 

Па није га фајде, капетане, ни нагонит'. Не може чо'јек, 
па шта ћеш му де. Нико не би волији да може до он; ема на 
силу нити вука припитоми нит' овцу покурјачи. Но, ако он неће 
и не може, ево га и ко може: ја и ти, крљо и банино, 282... 

И, тутнувши насути филџан с кафом капетану у руку, от- 
перја до кафених суда те наточи и зашећери још по један себи 
и Бањанину. гОгребина, Буздо, Бигец и остали прилећеше, отеше 

му ибрик из шака, те њим стадоше нагињати и пити један иза 
другога преосталу кафу и кафени тоз, који, у журби о отимању, 
испросипаше себи по бради и брцима, тако да и оно мало људ- 
скога облика што су имали потпуно изгубише. 

Стамена једва успје да им отме ибрик из шачетина и да, 
кунући их и срамотећи на сав глас, убјежи с кафеним судимау 
колибу. А владика се смрзао од чуда, утетријебио очима на Го- 
лијане, па само што се крсти и моли Богу и броји бројанице 


— Добар вече ви, људи, и сретан ви мусафир!... забубоњи 
изненадно једна дебела гласина из мрака. 

Све се очи управише на ту страну. А огњева и лучева 
свјетлост обасја Прента Лакановића. 

Главни кмет голинског племена није се, на први поглед, 
разликовао од својих примитивних саплеменика. Невелик, у 
крушцу, кречкаст и претио, просјед, јака и задригла врата с 
браздама по њему, поткресаних брка, очију као у лисице, под 
необлистаном капом, у ведој гуњини, кошуљи и пеленгаћама, 
бос и без докољеница и сав укачкат ђубретом до кољена, ра- 
спас и без оружја, са струком преко рамена која му се једним 
крајем вукла за њим по земљи, и с кратким чибуком у зубима, 
правио је утисак једног ализног Голијанина. Међутим, његова 
је простачка спољашност скривала под собом једну бистру се 
љачку памет, промућурна домаћина и љепорека разговорџију, 
коме се знало почасно мјесто на свакој лонџи и јуначком збору 
и здоговору ђе се људи купе и вијећају. 

— О, добра ти срећа, кмете, и с тобом заједно!... загалами 
гомила; и све се помаче једно до другога, да му направи мјеста 
ту одмах до владике. 

Пренто прво метаниса пред духовником, павши на кољена 
и бијући челом о земљу пред његовим ногама; затим га целива 
у скут и у руку, затражи му и прими благослов од њега, па се 
поизмаче на се и, послије тек испрошене владичине дозволе, 
сједе између сељака и владике а поред владике у сламу. 

— Ло, какав ли иктибар учини кмет овој „попенди“, ни да 
је везир а не поп!... избаци Буздо иза стога и пљуну преда се 
па разгаца ногом. 

Капетан га премјери строго очима. Буздо на то уви врат 
у рамена па се поталауши у слами. 


190 ДЕЛО 


— Бан до бана, Милош до Лазара... одекламова капе- 
тан, показујући чибуком на сељахе, Прента и владику; па се 
обрати кмету: 

— Ама камо се ти, мајка му стара, на састанак ш људима» 
То дослен није био твој обичај да задоцњаваш. А знаш како 
веле: триста, без кмета ништа ! 


— А нијесам бога-ми ни зна е имамо госта ништа више 
но је ли мој покојни ћаћа... ходе се правдати кмет: — Ка' ко 
би се мога' надат 6 ће се и овако свето лице наканит' до нас 
у ове горе. Но се бијах замариња' горје у торину, чистећи гној 
и прегонећи га.у неко кртолиште, док ми стиже ст ија: „Хајде, 
вели, зове те капетан на Ћерану, 6 је доша' владика“. Ја се пре- 
хрстих десном и лијевом: „Какав, ђаволе, владика, и оклен вла- 
дика у маниту Голију2!... „Јес' бога ми, вели, но по'итај одма“, 
'2 ти не може друга бит“. Те ти ја с те исте стопе, баш взако 
у чему с' и нађи, те 'вамо. Кад о'ђе, али оно баш међер истина. 
ИМ имате простит, свети оцо, нама грешнијем, — јерјеи Ри- 
стос прашта незнајуштијем... 

Владика га осјени руком и допаде му се ова даровита, 
искрена и доброћудна простачина. 

— Доша', доша' и у наш сенат, да-бог-да ни био сретан!... 
настави Пренто, татшући владику по раменима: — Па богмеу 
чему ми проведемо вијек, пречамињај и ти једну н ноћ. Знам,. 
да ти неће бит ка' с и научио; ема се људи претрпе за једну 
ноћ и на ченђелима, па остану живи. Те дако и теби сване до 
у јутру међу нама. Но, добар си чо'јек, дај ти мени причај: 
оклен т ово имамо2 Ти си, чини ми се, из Шумадије, 42 

— Јесам. Из Ниша... одговори владика, који се и сам, поред 
простодушног и разговорнога кмета, одобровољи, и коме се, 
успркос свим приликама и неприликама, одједном језик одри- 
јеши и дође воља на разговор с овим полу-дивљим типовима. 

— А-да, свети владико, како т' оно би име, а опростиг!,.. 
продужи кмет своја познанствена распитивања. 

Вартоломије... одговори владика достојанствено. 
- Да си поштен!... отповрати му Пренто и дохвати се 
руком за капу. 
Баш је прави „Вратоломије“... зачегрља Буздо из мр 
заве; па, лијепо знајући шта га чека на то од капетана, отка- 
зиса некуд уза страну и прикри се у шкрпп и невиђелицу: 

— А-да, свети „Вра...“ „Братоломије,“... замете кмет је 
зиком, и сав поцрвене од муке што не мога да му потрефи и 
изговори име: — дај ти мени реци, које ли те ни ово нанијеше 


виле 'вудије 2 

— Реших се, да пропутујем све српске земље те да својим 
очима видим, како наш народ живи и православна вера стоји 
по распарчатој нам Душановини, па... 

— Реци, бога ми!... упаде Пренто владици у ријеч: — А 
да молићу те ја, зар те није било стра' да ђе не погинеш низ 
„душмановину“, и како смједе про ње, у те дане а под тијем 
зламенијем, заризикат> Зар се нијеси боја", да те ђе Швабе ја 
ли Турци не посијеку, а> 

— Ово како које гуди, све горе слепи... промисли владика 
и не одговори ништа. 


— Бога ми, кад биднеш про Турске, треба да се причу- 
ваш, — јер га поганоме турскоме закону није вјероват: отфи- 
кариће ти то мало чутуре с рамена те је побит на колац, па 
изио вук магарца!... улеће се капетан, тек да и он што „па 
метно“ каже. 


Владика се учини као да га није разумио и хотимице се 
стаде кашљати, тек да му не би морао одговарати. 


Кмет Пренто обзину свој празан чибук и погледа молећиво 
на владику, као да би хтио од њега добити дозволу да запали. 
Владика се учини, као да и не примјећева. На то се Отрт улеће 
с фелџаном ракије, који је нациједио из једног ножња од већ 
испражњене мјешине, те га пружи Пренту : 

— Нет, бога ми, кмете, запаљиват, док ни не наздравиш 
једну, ема онако к'о што ти умијеш. Но држти те двије капи 
мученице, да загријеш старе кости и да не разговориш. 

Кмет прихвати филџан, издиже га према бради и стаде 
напијати : 

— Ха, ти мени а Бог теби. За сретна данка и сретна са. 
станка, да-бог-да. Првом у добри час а наприје све у наприје' 
и у бољи час, ако-бог-да. Здрав, свети владико, и вала ти које 
си се ти потежио те у наше вратоломне горе и колибе од су- 
вомеђе и коре своје старе кости изнио и свој богоугодни бла- 
гослов излио: да не погледа Бог, те ни понесе гбд и изобилује 
род и берићет и плод. Здрав си, владика; и да-бог-да ни поста 
сељенски патрика, те нашега свијетлаго и милостивенога госпо- 


192 ДЕЛО 


дара царском круном насред царостојнога Душанова Приздрена 
окрунио! Сви, браћо с десна и с лијева, здрави; и Бог с нами!... 

— Бог ти да и живот и здравље! Ха-а, из твојије усгау 
божија уши!... загалами гомила. 

Пренто искапи филџан, стресе се као јаре на промрзлици, 
обзину опет празан чибук и погледа на владику. 

— Зна' сам ја да брез Прента нема ни Голији кмета ни 
дивану бесједе. Јазук што у господарев шенат не засједава... 
избаци Отрт, и погледа умиљавајући се на кмета па на капе- 
тана па по сељацима, док не заустави поглед на владици. И са 
задовољством уочи, да је Прентова здравица на све њих исти 
утисак који и на њ учинила. 

А томе најбољи доказ би тај, што владика, не гледајући на 
непосредну му близину и бесумње надајући се несносном задаху 
од рђава дувана, повлади Пренту главом и очима, да може за- 
дуванити. 

— Богме, оче „Вра“... „Бра“... „Врато“... „Братоломије, 
а опрости: и Бог с' именом зове!... зађе на то кмет бљенут: 
— ја сам ти навика на дуван, па кад га за три дни не окусим, 
све ми губице испуцају а иза зуба удари крв. И свако ти јутро, 
ха се дигнем, предуваним по лулу на-ште срца. И то је, веле 
људи, ка' причешће — а ти то боље знаш. А, кад ми нестане 
дувана, ја онда пушим линцуру; а кад ни тога нема, ја састру- 
жем ремник од силава, па ону струготину, те ме тако мине 
жеља... Но те заглушам... Жишку ми амо додај-то, дијете! 

Огребина притрча, те му донесе жишку с ватре, премећући 
је непрестано из једног длана у други, док му је метну на симсију. 

— А-да, свети владико, Бог ти помога', дај ти ми причај: 
кудије с' ова избио у Голијуг Ја млим про Цетиња, а2... на- 
стави Пренто распитивања. 

— А не, но морем на Рисам, па преко Грахова и Бањана... 
одговори владика укратко. 

— Ене, а зар нијеси свраћа' да приступиш Господару:г!... 
зачуди се Пренто и избечи очи на госта. 

— А зашто то2 

— Како зашто»! Па зато што то свак ради. А може бит 
е би се Господар, к'а он, смилова' на те, те ти што да'. 

— Шта би ми дао2... подругну се владика, и баш му се 
сад захоћа да „мијења мисли“ са скупом у који је запао. 

— А па, бога ми, ето... ја који орден, ја мало пара, ја кога 
брава, ја који товар жита. Ваљало би ти уз пут. А никад није зго- 
рега имат' шта више, па оклен било. Ја знам, 6 су калуђерски џе- 
пови јаме бесданице, а господарски је дар према божијем — а ти 
то, бдцо, боље знаш... извали кмет преко чибука и пуштајући исто- 
времено два дебела млаза крџова дима кроз нос и кроз уста. 

Владика зажмирка очима, угризе се за усну, и не рече ништа. 

Огребина приђе полагано до капетана, заштину га руком, 
изведе на страну до за сламу, па му ходе шаптати: 

— Слушај, капетане, што ћу ти рећ'. Све ми се чини, 6 с 
овијем брадоњом нијесу чисти послови. Па' ми је у сујму, те на 
дебели кантар. Јер, кад сам оно био лани под Острог, видио 
сам у намастиру икону Светог Оца Василија. Па му на глави 
круна, око главе златан обруч, од грла му па до црне земље 
један хабет вас у злату и сребрнијем гранама, у једној руци 
држи срмајли шљаку а у другој златну јабуку. А то, веле, зато 
што је био владика. А ови србијански владика ту нити има круне 
на глави, ни златног обруча око главе, ни шареног хабета, ни 
сребрне мачуге, ни златне јабуке у руци, ни ништа. У мене је, 
да он и није никакав владика, но нешто онако... ИМ, ка' то ни 
господару није приступа'), све ми се чини 6 6' он мога' бит' 
какав жбир и чпијун бјелосвјецки. Може-бит 6 га је 'Устрија 
оли ко посла“ да се утурп и донесе „штрампу“ те не „уштрампа“. 
Опипа' сам му бисаге, и пуне су му пунцате некаква калијежа: 
„штрампе“ ли су, „бумбе“ ли су, ђаволи су, сам би га таксират 
мога' знат. Но како би било, да се ја часом наредим те отпа- 
нем до Цетиња и јавим господару за њ, а ви да га свежете и 
причувате док се ја не вратим и донесем наредбу: оли да га 
пропуштимо с миром оли да га бацимо у јаму 

— Шут, ђаволе, ђавољи ђаволе, ниједан, да би ли! Кад си 
све дослен шутио. боље би било да ни сад нијеси расклапа' ви- 
лице и бијелио зуба. Знају то гра'овски и бањски капетан и ко: 
сијеревски игуман боље но ти. Јер да ] он то што ти есапиш, 
нити би м' они писали да га дочекам нити би ми га команди- 
јер Грубан отима' вечерас на зор-збриле испред куће. Но пази 
шта збориш, и немој да те ко чује — да јадан нијеси!... брекну 
му капетан и врати се у дружину. 

Владика се отрије шаком по челу, направи подругљиву гри- 
масу, и, уз заједљив али ипак не пакостан подсмијех, обрати се 
Пренту с пригодним питањем: 

Дело, књ. 66. 13 

— А ти си зацело кад-год „приступао господару“. Је ли ти 
давао што М како он држи Голију и Голијане> | 

— Право ти рећ... намјести се кмет да му прича: — при- 
ступа сам му више пута, а циглом ми је једном — да га Бог живи! 
— да' пе -шес' коза и два стара урметина, и то с Плавнице на ва- 
ђевину. Ема што пита, како држи Голију, тун ти се богме не могу 
по валит'. Да речеш, не мрзи не, — јер који отац мрзи своју ђецуг 
Ема не богме и не милује. Ово ти је Голија од ове потоње рати са 
Турском била под султаном и припадала 'Ерцеговини; па књаз 
изиша с Црногорцима, те му ] от о — а ти то знаш лијепо, ка и ја. 
И нешто ти с' уз рат расрдио на нас, и ни до дањи се није повра- 
тио. А спјева' ти је, ту неке године, некаква „Нова Кола“ — а ти 
то боље знаш. И у њиг је опјева сва црногорска и 'ерцеговачка 
браства игплемена што су под његовијем летом, изузевши Голије 
и Лакановића! Ту се, валај — а не бих био рад да се то диље чује 
од мене — огријешио, па ако ће бит и господар. Јер, док је 
судила сила и бакрачлија турска, није било црногорског ни 'ер- 
цеговачког арамбаше коме Голија није умијесила брашњеницу; 
а крвавијега браства од браства Лакановића није било на ципан- 
цијелој крајини, па како друм залијеже. МИ да ништа друго Го- 
лија није дала до што је подњивила кнеза Тукељу, харамбашу 
Лазара Пецирепа, сердаре: Петра, Вукића и Дуку Канкараша, 
и алај-барјактара Мијајла Горановића, па је тун дости, да је ни 
најцрњи њен душманин не запостави и не заборави, а то ли, да 
је кабил, њен богодани господар! А Цетињане, ћеклиће, Ње- 
гуше, Чевљане и Бјелице је окова' у звијезде; а сва Црна Гора 
и 'Ерцеговина знају, да га нијесу, ове потоње рати, више мр- 
чили но женетине. Ема шта ћеш де> Ближа је зар кошуља но 
гуњина, па то ти је. Ај тпу!... исхркну кмет, пљуну преда се, 
и окрену главу на страну, продужујући нешто у себи ромрнџати, 
мрштити се и шкрипати зубима. 

Владика се већ поче интересовати људима и племеном на 
које га је судбина нанијела. Пребрајајући бројанице и непрестано 
се мешкољећи на сједишту, продужи питати: 

— Имате ли, Голијани, школе у племену 2 


Не ми, ема је, у здравље господарево, мислимо зидат“... 
заурла цијела гомила у један глас. 
— А цркве, кмете 2 


— Ово за цркву питаш, оцо2... понови кмет. 

=— Да. 

= Е, њу смо ти дослен три пута градили, па нисе, у 
здравље господарево, сва три пута обурдала. 

— Хм. А попа> 

= Имали смо једног у сто година, па му ђаво прискочи у 
помоћ те се разбоље и паде логом: ово је десета година да не 
диже главе с постеље. 

— Па како се онда крштавате, венчавате, сахрањујете и 
причешћавате 2 

— А, бога ми, ето... Дозовемо попа из Пиве, па, кад стигне, 
и крсти и вјенча и опоје и прекади. А причести се кад ко до- 
спије, једном оли ниједном у педесет година, и то испред шта 
ће умријет' и ако га смрт прије не уграби. 

Владици би мучно, прошапта стих неке молитве, уздахну, 
подиже очи к небу, па затим погледа по народу. Попостаја за- 
мишљен, па наједном подиже глас и запита да га сви могоше 
чути и разабрати : 

— Има ли кога међу вама, да зна читати и писатиг 

— Имам ја... повика поносно Отрт Суривук, па ступи пред 
владику и ућустечи се на-мирна, држећи десну руку на силав 
и оружје. 

— А где си се научио 2 

— Ја, ваистину, за козама. Купио буквар, набавио пјесна- 
рицу, истес'о гусле, па сам по себи: и читат и писат и гуслат' 
и пјеват на сву прешу. ; 

— То ти ни је, оцо, једини учевњак у ципан-цијелој капе- 
танији... ходе га хвалити и „представљати“ капетан. А дај од- 
раста у Голији, не би, бога ми, ни он да-ђавољега словца знава ; 
но је родом из Борча, па је, пред ову 'устринску буну, служио 
у ћесаревијем пандурима, и то што је научио, ту ти гај и на- 
учио. Па ове, пошто се забуни Ерцеговина и дигне против 
'Устрије те ерцеговачки сердари и усташи пребјежи у Црну 
Гору, добјежати ] и он ођенама. Итун ти ј и оста. Другога 
ти писара ни „саклетара“ и немам до њега. И, да ми га није, 
не знам шта бих чинио. Живота ми ваља. А и јес' хербаб око 
свашта и писмен до јада! Сваку ти, валај, он посланицу зна про- 
чатит ка' воду. И добре ти књиге има: „Богословију“, „Вље- 
чити Календар“, „Рожданик“, „Требник“, „Пјеснарицу“ и „Књиге 
Староставне“ од саме зечине, те ни из њих толкује божије при- 
-лике и небесна приказанија и тумачи ни снове и прориче и по- 

гађа на зарок божи све што је било и што ће бит, ка' да сво-- 
јијем очима гледаш. М, да ни није њега, не бисмо ти знали кад 
ни запос ни мрсак ни годет ни радни дан долазе, те би се ома- 
гањили и изгубили душевно спасеније и оба свијета. 

Отрт се, сав блажен од толике похвале, кесио и чешкао 
задланком по врату и потиоку, час гледајући у кљунове од опа- 
нака а час се клањајући према капетану и мрмљајући кроз 
нос и брке: 

— То су твоје поштене ријечи, капетане... Мени је дослен 
било лијепо с вами, а вами самном како Бог оће... 

Владика се пак, поред све муке, тресао под мантијом и 
једва уздржавао да не прасне у грохотак смијех. МИ да би за- 
башурио своју незгоду и скренуо од себе пажњу не баш тако 
финих Голијана, уприје штаком на Бигеца и рече: 

— Знаш ли се, ти стари, прекрстити 2 

— А2... раздрије се наглухи Бигец и попримаче се, пужући 
се на кољена владици. 

Отрт му се наднесе на ухо па се раскриви као јунац: 

— Вели ти владика да се прекрстиш. 

— А, а. 'Оћу, 'оћу, како да не: та 'р..р..ишћани смо... за- 
галами Бигец, па стиште десну шаку, као да у њој трини ђу- 
зину; и, приневши је челу, ожичици па преко прсију од пупка 
до лијевог рамена смандрља: 

— В.в.ва им 0..0.ца и сја..а..атога дука. А..а..амин ! 

— А камо ти син2... брекну владика. 

— Како р..р..рече 2 

— Пита те владика, камо ти синг... раздрије му се Отрт 
поново над главом. 

— А, а! Е.е.ето га, с..с..сад бијаше тун — рече Бигец, по- 
гледа около себе; па, не, видећи Огребину који се случајно би- 
јаше замахнуо некуд иза сламе, зазва што га дерла служи: 

— Ооо, Огре-би-на си-не, з0о-ве те вла-ди-ка... 

Огребина се одазва иза стога, и за тили се час појави из 
мрака и стаде пред владику, подбочивши се, накрививши главу 
и посматрајући га попријеко уз неки диваљ и презрив израз на 
лицу. И продрије се на њ, као да му је најамник: 

— Шта ћу ти 

Владика се нађе у „небрану грожђу“. Премјери чобанче од 
главе до пета, и, да би скинуо биједу с врата, запита га: 

— Јеси ли ти икад био у цркви2 

— Ово мене питаш2... лупну Огребина. 

— Да. 

— Ја јесам. И то љетос под Острог, кад сам приступа 
свецу, да му је слава и милос! Но што пита | 

— Па шта си видио и запазио у црквиг... продужи вла- 
дика благо. 

= Ја је ли»... опет ће Огребина. 

— Е, ти. 

— Ја, валај, да речеш, ни сам ти то све н умијем испричат'. 
Видио сам намастир, попове и калуђере, народ, звона и чираке, 
крстове и иконе, свеца и три владике, само што тебе међу њи 
не бијаше. 

Владика се лецну, као да га ко ножем збоде, и занесе 
главу и пола трупа на страну. А Огребина, кикоћући се као луд, 
штуче у мрак, иза сламе, ђе се још дуго чуо његов горопадни 
смијех попут режања подивљалог пашчета. 


(Наставиће се) 


НЕВЕСИЊСКИ. 


ПАДА 


Падала је киша, падала, падала. Ја сам седела у замраченој 
соби, згрчена на постељи и мислила на јесен која је ту и на зиму 
што долази, на хладне, тамне, празне дане. И бројала шаре на 
завесама и мислила на прошле многе године које нису оставиле 
ништа сем бора на лицу и ожиљака од рана на души, и на бу- 
дуће дане који не обећавају ништа, ништа... 

А киша пада непрестано, пада на душу, као да хоће да про-- 
гризе старе ожиљке и притиска ме бол, као да се отварају ране... 

Куцање. У собу уђе дечко кога од скора знам, али га добро 
знам и волим га зато што га добро знам. Он ме погледа мило. 
И осмехну се на мене. И у соби као да се разведри. У мојој души 
разбуди се једна заспала песма и подиже се једна оборена слика, 

Да ли због тога што су његове очи биле плаве2... Ја се од- 
једном нађох у теткиној башти крај велике алеје пуне плавог зум- 
була. Ту је, уз ограду, била и цветала вишња коју је девојчица 
могла рукама да дохвати. У другој алеји цветала је зеленкада и 
зумбул разних боја. Ја сам стајала крај масе плавога зумбула који 
сам смела брати и старала се да убедим себе да ми заиста није 
хладно у лакој новој хаљиници, као што сам мало пре тетку убе- 
дила да ми није хладно. 

Ја сам волела плави зумбул више него ружичасти и бели, 
не знам да ли стога, што сам мислила да је лепши или стога, што 
сам од њега смела набрати колико сам хтела и однети својој учи- 
тељици. 

Ах, Боже, та слика је тако проста: плави зумбули и бела 
цветала вишња наслоњена на ограду, и плаво, велико пролећње 
небо, и мала девојчица ту, мала девојчица која воли цвеће, јер 
воли своју учитељицу. А у ваздуху и на небу свечаност пролећ- 

ног празника. И звуци неке песме као да се чују одозго. Да то 
не певају бели и плави голуби што баш сад пролећу преко старе 
летње кућице на којој се зелени чуваркућа2... И девојчица у чуду 
диже главу и уздрхтала душа први пут схвати да има нешто ве- 
лико... лепо... 

Дечко с плавим очима погледа ме још милије. Он је осетио 
да сам у његовој души нашла нешто драго. И било му је при- 
јатно, и осмехнуо се... 

Сину сунце, замириса цветала вишња, и девојчица којој за- 
иста није било више хладно поче да бере плави зумбул за своју 
госпођицу. А с неба и са сунца падали су меки звуци, као да су 
анђели и голуби певали песму чистога срца... 

Дечко с плавим очима погледа ме мило и тихо рече: 

— Ни данас нећемо моћи да шетамо, непрестано пада киша. 

— Гле. збиља, напољу још пада киша!... Ако, не мари... 
Дај ми руку, мали!... 


Л. МИХАЈЛОВИЋ. 


ЗЛАТЕ ИЗ СЛАТИНЕ 


— ПОВРШИ ТЕ ТА Кој 


У 


Дошавши у Слатину Злате паде на постељу за читав месец 
дана. Боловаше тако тешко да му се нико није надао да ће остати. 
Али његова јака природа освоји, а нарочито слика битољске му- 
ченице, која му се никако не скидаше с памети, чак ни онда кад 
га је у јаком огњу болест сувише освајала. Из четничкога живота 
он је много и слушао и видео и доброга и рђавога; знао је он 
за велике кукавице и турске улизице, а видео је и много преда- 
них делу јунака, који су с радошћу приносили своје животе на 
велику жртву. Но није могао ни у сну помислити да ће у Битољу 
срести јунакињу, чијој сталности нема ничега равнога од како су 
настали крвави дани у Маћедонији. Премишљајући о том он са- 
гореваше од жеље да оздрави, не што му живот беше толико 
сладак, колико да с новом снагом прионе на посао и не посрами 
себе, кад је већ прошао кроз најстрашније чистилиште. А ово 
му силно поможе да оздрави. 

И чим се диже, он свика своје село које се још доста ко- 
лебаше, те нешто претњом, нешто молбом, нагна га да одмах 
пошаље људе у Битољ за тражење допуста за школу, који он не 
би срећан израдити. Отворивши школу, он организова цело село, 
уведе га у поречки савез, одредивши му десетаре, куријере и на- 
челнике махала. После овога он тешком муком придоби сељаке 
до примају српске четнике и да дају на њихову исхрану. Основа 
и сеоску касу. 

Село поче да осећа његову гвоздену руку и стаде тумачити 
тиме што се он по свој прилици добро наплатио у Битољу, кад 
овако трчи за послове који сами по себи не дају никакве користи. 

И поче да гунђа. Јер рачунаше да му је много боље и проби- 
тачније ако буде неутралније. Но Злате и овому брзо стаде на 
пут. Прво их он посаветова и прекори примером оних који су на 
бугарској страни, како свакога дана подносе жртве, па кади то 
не поможе, он се договори с учитељем, те некако врло згодно пре- 
бацише каналом у Србију све те сеоске букаче, а неке незадовољ- 
нике лепо измлатише и заплашише. 

Село задрхта и преклони своју непокорну главу. 

Али Злате опет не мироваше. Он се дохвати Доњега По- 
реча и закле се да ће га сасвим очистити од бугарштине, или ће 
своју главу оставити. М баш једно пре подне кад се враћаше 
отуда кући, на усамљену путу испод села пресрете га онај исти 
четник што га је из Битоља извео до Оризара. Злате'се ухвати 
за револвер, но овај му махну руком да се не боји и да му није 
изишао с рђавом намером. 

— Имаш здраво-живо од војвода Јаковчетов: али ће дој- 
деш код него тамо в орман, али тој да дојде кај тебе домаг 

Злате се нађе на незгоди. Тешко је поћи у шуму човеку који 
ти свакако за добро не долази, а још грђе пустити га у село, у 
своју кућу, и на тај начин учинити велику саблазан за цело још 
ровито село. 

— Војводата ми рече: „носи му здраво-живо и чесна дума 
за живота му“. 

— Арно, ако збориш вистина 2 

— Еве крст! — па се прекрсти и Злате пристаде. 

На једној рудини више Слатине беше расположена чета Ја- 
ковчетова. Предстраже беху пажљиво размештене, а сам војвода 
сеђаше под једним дубом, диктујући својему писару неке наредбе. 
(Остали четници у нереду беху се извалили по трави, ко ничке, 
ко наузнак. Али сваки беше пушку добро пригрлио. Мрачне фи- 
гуре, разбацане овде-онде по узбујалој трави, гологлаве и чупаве, 
просто напомињаху поклану гомилу да ти се кожа најежи. Јаков- 
четов са шупљим самодовољним изразом на лицу, победоносно 
сеђаше међу својим попадалим „момчета“, задовољан што им 
може одмах подвикнути да изврше сваку његову заповест. 

Кад му Злате назва Бога, он веома мало мрдну с места, 
позва га до себе да седне, па се онда још више усправи и узе 
цезарски поглед. Пошто га угости цигаретом и горском кавом, 
коју поднесе разбарушени четник што више личаше на Скита 
него данашњега Маћедонца, он пређе на ствар, које ради је по- 
мучио себе и своја „момчета“ да дође и потраже га. 

...Од Златетова држања у Битољу при Енверовој опсади 
сви су у усхићењу. Сви веле како је он велики Словенин. Христо 
Матов се крсти на њега, заклиње њиме. Организација је готова 
на свакојаке жртве само да га придобије. Дамњан Грујев послао 
му је дивну пушку најновијега система, а Сарафов прекрасан ча- 
совник. Чуо је за њега сам кнез па му је преко организације по- 
слао своју слику са потписом и тисућу лева. Све војводе, сви чет- 
ници огњем горе да га виде и стегну му десницу мушку. Само 
се чека на његов драговољан пристанак, те ће он, Јаковчетов, 
бити неизмерно срећан да му лично све те дарове преда... 

— Момчета! подвикну он на полегале четнике, који пођи- 


паше као аутомат. — Знајете ли кого чест-та имате да го видите 
кај мени садејки 2... Нег... Гака сум мислил... Так да ве спозна- 
вам: — Злате од Слатина, херој на битољската осада, тој којито_ 


не каза на Турците куде се скрихме... Да го честваме! 

Тако веома парадно прозбори војвода, старајући се да му 
језик буде ближе бугарскому, па узевши пушку устаде и ско- 
мандова у врсту, те фронтом два пута прође испред Златета, по- 
здрављајући га. А Злате умало не прсну у смех од ове комедије 
у планини. 

Четници се одмакоше, те их оставише саме. 

— Дај рака, Злате. 

- Оти, војводо, за каква работа> 





— Оти... оти — сега си Блгарин! 
— Јас> Господ да брани... 
— Пак Србин > 


— Како веком што бев... Друго не можа. 
— А со дарови што да правиме 2 
— Како сакаш... 
— Хубаво, туку јас дадов чесна дума на организацијата. 
— Јас не те молив за то, војводо... И најзад што сет овије 
маскаралаци. Дете сум јас, али мечка да ме бркате како улав 2... 
Требеше Злате да го знајете веће... Оти ме мачите како Јевреји 
Господа 2... Барајте другијо, а мене оставите да си поминам свој 
век како га зафатив, како Србин... Тоа јет од мене ! 
- Демек пак против нас, Злате > 
— Може... ако не ме оставите да си пуљам своји работи. 
— Значи пак токмење со Блгарите 2 
· — Може... 

— Ама да ли ће можиш2 оти, знајеш, није несме много. 
чувствителни км убежденија. Да не се превариш > | 

— Ако се преварам, себе ћа излажам. Само остајте ме и не 
ми ја пијте крвта како дрвеници. Тако, да ми си жив, госпо- 
дине војводо! — заврши Злате доста опоро и раздражљиво, па 
устаде, поклони се и пође натраг, оставивши војводу да и даље 
о свем размишља. 


М 


Али му се војвода збиља беше натурио као дрвеница. Јер: 
беше добио налог од организације да што пре на сваки начин 
сврши с њим и Доњим Поречом, само што му је уз то Матов 
озбиљно препоручивао да без његова лична допуста никако не 
посеже на живот Златетов. 


Ова га је наредба просто ујела за срце, те је праскао и. 
викао називајући будалама све у организацији, кад хоће од њега 
оно што није могућно: да окрене Златета на бугарску страну, а 
да му опет не сме ништа учинити!... Као да га не знају, као да 
није он сам скоро доживео да му се слатински првак у брк на- 
смеје и чак стеницом назове... Но кад му љутња одумину, он 
поче да смишља план како би најлакше могао имати успеха. 


И смисли. 


Једнога сутона лагано се он спусти у Слатину, пришуња 
Златетовој кући и изненада му ухвати најстаријега сина, па ол- 
веде у планину. Злате се сети чим кући дође и не даде да га 
траже, рекавши укућанима да се не боје, пошто он зна где је. 
И не превари се. Сутра дан му неки сељак из Орланца донесе 
записку и поруку од војводе да ће му после две недеље послати: 
изуђена сина у врећи, ако за то време не пређе на њихову страну. 


Злате нареди сељаку да га причека, па отиде к учитељу, те 
му у перо издиктира овај одговор за Јаковчетова : 


„Драги ми господине војводо, јаска вера што уште нејет 
време за такви работи како ти што сакаш, оти попрво требеше 
со Турците да го свршиме есапо, па после то между нас. Али 
ако сакаш да се токмиме по такви патишта — арно, само и јас 
ћа ти испратам во врећа некој поглавен од вашите. Немој да 
речиш оти не можа... можа, да знајеш. Од твоја жеља нема 
ништа: го чака синка ми изрубен во врећа. Со поздрав 

Поред тога што врло добро познаваше Златета, Јаковче- 
тов се никако не надаше имати овакав одговор. Напротив, ми- 
шљаше да ће родитељско осећање сломити ону челичну чврстину 
народнога радника. И сад кад све то оде у ветар, он се зами- 
сли и брзо преврну план. Он формално ослободи Сиљана роп- 
ства, даде му оружје, уврсти га у ред четника и стаде на њега 
утицати објашњењима како у овој земљи постоје само Бугари, 
чега ради је лудост измишљавати неки други народ, кад је већ 
сасвим јасно да ће на сваки начин бугарска ствар освојити. 

Сиљан, нешто из простоте, нешто опет од страха, поче да 
попушта и да верује. Као вели може бити да је све и истина, 
кад се осећа бугарски успех на сваком кораку. А Јаковчетов 
чим то осети пође даље. Он му без устезања предложи за на- 
челника у селу, обећа приличне новце, као и редовну помоћ 
њему и његовим помагачима које он буде у селу нашао. Осим 
тога, научи га како ће с оцем и указа му тренутак кад ће јавно 
престати бити Србином. 

Сиљан на све пристаде, те га одведоше у неку оближњу 
сеоску цркву, где га поп при језовитом церемонијалу закле на 
верност бугарскому имену. И пустише га. | 

Кућа му ликоваше, само Злате остаде веома миран. Он га 
загрли, па се загледа у његово лице као да хоћаше да му про- 
зре у душу, јер му беше загонетан такав лак повратак, а још 
више четничко оружје, јер знадијаше да бугарска организација 
није баш веома издашне руке. Њега одмах озари тешка мисао 
да му је син преполољен, придобивен и послан натраг да руши 
оно што буде зидао он, Злате. И би му криво и тегобно, али 
остави да будућност сама расветли. 

То се брзо поче. 

Сиљан врло често с пуним устима причаше о својем роп- 
ству, о бугарској сили и о том како је војвода Божин према 
њему био необично расположен и најзад га обдарио новцем и 
оружјем. 

— Луђе сет, грев јет да не кажа! — завршаваше он мно- 
гозначајно, погађајући тиме оца у сред срца, тако да је Злате 
једном приликом пљунуо од једа и узвикнуо: 

— Стрвојади сет, а не луђе!... 

Бушкарање отпоче. Сиљан брзо нађе у селу неке незадо- 
вољне типове што особито Златета не мирисаху и који својим 
носовима осетише да ће бити извесне користи. С њима он стаде 

радити за бугарску организацију на прекор својему оцу, који се 
сад особито труђаше у супротном правцу. И то му би мало. У 
својој рођеној кући, у очеву одсуству, он поче наговарати мајку, 
браћу и стричеве да се окану безумнога Златета, који хоће кућу 
да упропасти, ратујући за некакве Србе, којих и нема у Ма- 
ћедонији. 

— Тој веће како туј су Срби и каде штео и нема. А мије 
сме Бугари; оти да ја крепиме српска работа > 

Злате осети и позва га насамо. На његове исказе он му 
рече да је на погрешном путу и да Бугараши неслано лажу го- 
ворећи да су Маћедонци ђугари. 

— Еве, синко, бил си во манастир Поречки. Тамо икони 
во црква несет од бугарски цареви и краљеви, туку од српски. 
Туа во тој манастир има слика краљ-Вукашинова. Знајеш, тој беше 
татко Краљ-Маркоје и господар на Прилепско, Битољско, Кичев- 
ско, Пореч и Оридско. И тамо писујет старо-српски : благоверни 
краљ српски Вукашин, господин од Прилепа... Ова 
земља да беше била бугарска, ће пишеше за краљ да беше бу- 
гарски, а не српски. И тако јет всекуде, во манастири и цркви. 
А во тоа јас повеће вервам од ошто на заплетени учени при- 
казњи и српски и бугарски. И кога јет тако, јас ћа умрам како 
Србин, како татко ми и всекоји стари поречки Срби. А кој јет 
мој и ако не ме послуша, туку се стори предавник, ћа го про- 
колна! Овије збори, синко, од умо да не и вађаш... 

— Само, тој зборо, тате, и такви работе пари не чинат' 

— Хм... пари не чинат2 Демек без пари нема ништо. Зла- 
тетов син татко је, тако му велит... Срам! Тако се крепит на- 
родност ! 2. 

— Туку јас несу будала да гина за Срби, татко ! 

— А татко будала јетг 

— Не вела... може... 

— Е, може и ти ће бидиш таков будала. И та може дори 
јет жив Злате! — плану он, претећи му прстом и остави га. 


М 


По Златетову наговору једнога јесењега дана изненадно 
дође у Слатину војвода Дане Крапчанин са неколико четника и 
похватавши све бушкараче и незадовољнике, изведе их пове- 


зане насред села, где беху свикани сви Слатинчани са децом и. 
женама. 

Кад све беше готово за страшни суд појави се и Злате, 
говећи пред собом везана Сиљана, са обешеном му манлихер- 
ком око врата, окренутом грлићем доле, као што се доводе 
убице на народни суд. Кад гомила ово виде, премре и задрхта, 
јер осети да шале неће бити, кад и отац рођена сина води да 
му се суди по четничком законику, који је врло неболећ. 

Војвода Дане, жустар и окретан момак, који је у органи- 
згцији имао прво задатак да лечи унутрашње бољке, позва на 
један крај старце и сеоске старешине, објавивши да саставља 
горски суд, који ће у име горскога штаба засудити и пресуде 
извршити. После овога он позва кривце и поче да их испитује 
зашто су радили на српску штету кад су Срби, а не Бугари. 
Оборених глава окривљени ћутаху, јер знадијаху да ће им прав- 
дања бити узалудна. Само се надаху да ће због Сиљана, чиј ће 
отац водити прву реч, бар главе изнети, а о другом не треба 
ни размишљати. Дане их упита још неколико пута, па се окрену 
судијама да изговоре пресуду за ове јавне одметнике и издајнике. 

Док се старци страшљиво погледаху и дошаптаваху, Злате 
устаде са свога места, приђе сину, скиде му с врата манлихерку, 
отвори затварач и, видевши да је празна, узе један метак из 
Сиљанова реденика, напуни је, пребледе и узевши је у обе руке 
као кад се спрема да пуца, подвикну: 

— Ела на крај от предавник!... На друзите судите како 
сакате, а јас Сиљану ћа судам како што знам. .. Јас су го родил, 
јас ћа го изгуба... Ела на крај от Јуда предавник! 

Злате се беше најозбиљније решио. Мишљаше кад својом 
руком убије рођена сина да ће бити у праву тражити да тако 
и с осталима буде поступљено. Тако ће он спасти свој образ и 
своје село од бугараштине, јер ће се ово памтити докле је Пореча, 

— Ела на крај от, бре куче! 

Са безумним изразом и престравелим погледом, Сиљан тупо 
зсмотри гомилу, па учини напор да послуша оца. Но све му тело 
зацепта, колена му клекоше, те уз један туп и неразговетан узвик 
паде на земљу. Златету као да још више би криво што му је 
син тако страшљив, те брзо приђе и озбиљно напери пушку да 
га прикује за тле. 

Но у том се умеша гомила па и сам војвода Дане, којему 
се учини да је опет сувише страшно да отац сина убија пред 
целим селом. Он га ухвати преко руку и стаде га заједно с го- 
милом стараца молити. - 

— Двећи да не се мешат! Оставите ме! Јас сум го родил!... 
Награди се читава гужва. Сиљана потпуно одвојише од раз“ 


јарена оца. 
— И Господа кога луђе молат и тој јет милостив... Сиљане, 
стани и бакни рака свима! Оти — сега ће умреше... 


Сиљана проведоше, те се свима дубоко поклони и стаде 
пред оцем, који му рече: 

— Поради овије добри луђе ти се, синко, још једном роди 
на овој белиј свет. Но пуљи арно: само кога ћа те вида да 
не сакаш да бидиш будала како татко ти — тако ми име Го- 
сподово, ћа те со своји раци убија! Сега иди и праји што сакаш... 

Онда се Злате окрену војводи и старцима, који премишљаху 
шта ће с осталима: 

— Вије одмоливте мој син; правина јет сега и јас да ви 
се мола за овије негоји другари. Ви се мола. .: 

Помиловаше их и одмах позваше попа те их закле да ће 
од сад бити верни српскому имену, да ће слушати Златета и по- 
коравати се наредбама српске четничке организације. 

Цело село заплива у радости, јер осети да је на крају кра- 
јева избављено од искушења и да је дужно поћи оним јасно 
обележеним путем, који је означио Злате. То збиља беше дан 
истинскога очишћења и препорода у Слатини. И Златету беше 
необично мило, пошто му не измаче из вида тај велики више 
невољни преокрет његових немирних сељана. Зато је тога дана 
била за све гозба у његовој кући, где се све уз чашу са уве 
није клело да ће одселе ићи само за њим. 


УП 


Али он опет не вероваше Сиљану. Његова ћутљивост, из- 
бегавање људи од дана кад му се судило, нагоњаху Златета на 
мисао да ће му син опет згодном приликом вером преврнути и 
бацити коначан срам на његову кућу. А њему беше јако стало 
да собом и својом кућом докаже и пријатељима и недрузима 
како Маћедонац има народнога осећања и да му бескорисно 
може до самозаборава служити. Као што чини он сам, јер му 
је, осећа то он веома добро, драго име српско, као што му је 
мио његов Бог, његова душа при свима јачим покретима њеним: 
Због овога он спреми Сиљана у Србију на печалбу, спремившк 
му и добре препоруке на своје пријатеље да га припазе, те да 

се сасвим очисти, очеличи и прекали. Сиљану рече да се врати: 
натраг тек кад га позове. 

Ово беше пред Благовести. 

Испративши сина у Србију и ујемчивши ред у селу, Злате 
сиђе до Прилепа да нешто нрода, па пође у Кичево да се види" 
с митрополитом и управитељем школа и да се с њима спора- 
зуме за неке народне ствари. Баш на изласку из Прилепа пре- 
срете га један сељак из Локвице и испоручи му поздравље од 
Јаковчетова да ће увече на саме Благовести доћи његовој кући 
или да га окрене на бугарску страну или да га убије. 


— Нека дојде! Ћа го чека, тако да му велиш. Вистина... 


Путем за Кичево премишљаше о том, просто преживљујући. 
муке гетсиманске. Бораше се сам собом. 


...Живот је сладак — не да се ни с чим поредити. А уна- 
пред је дужан остати Србином до последњега уздаха и узмаха. 
Јаковчетов је прегао, неће да га остави. Да остане у селу он га. 
може свакога дана убити; да зове чету у помоћ, он му може ухва- 
тити другога сина, запалити кућу, село, учинити триста чуда; да 
га чека с пушком у руци, опет слаба корист, јер му он може по- 
бити све укућане; да се удаљи из Слатине, кад је још врло ро- 
вита, може изазвати поновно искушење, те да одједном пропадне 
све што је с толиком муком спечаљено. Шта ће2... 


...Уосталом једном се мре. За пример целому Поречу ње- 
гова смрт још може донети добра. Што је најглавније — она ће 
ископати дубоку провалу између Сиљана, између целе његове по- 
родице и бугарштине. Они онда, само по себи се разуме, дужни 
су бити добри Срби и мрзети људе који њега буду убили. Он зна 
да ће га Бугари измрцварити. од чега ће се згрозити цела Сла- 
тина, па ће једном за навек престати тежити к таквим страхот- 
ним бежалосницима. И наше чете тражиће освету: завезаће се 
крвава распра и на његовом гробу свакако постаће велика на- 
родна зграда, која се неће љуљати ни под каквим непогодама. 
У добри час!... 

Злате хукну као да с душе свали све мучне тегобе. Пре- 
крсти се и замоли Бога да га само од искушења сачува, те да 
могне испунити што је наумио. 

Сутрадан он купи у Кичеву велику свећу и држећи је у ру- 
кама пође у Митрополију. Митрополит Поликарп са секретаром 
и управитељем школа беше у канцеларији и спазивши Златета 

како снуждено корача преко дворишта блед као смрт, нареди 
кавазу да га одмах пусти. 

— Свети владико — поче Злате после поздрава и обичнога 
разговора: — да ти имам света молитва !... Моји дни сет избро- 
јени, се знаје још колко сет... Затоа те мола да ми чатиш отпусна 
молитва, да ми простиш грејови, да се помолиш за мене греш- 
нијо. Сакам ти да ме опејеш, оти мртав нећа да вида... Ете, и 
свећа зедов. Ти се мола!... 

Ови се згрануше. 

= Којешта — прибра се Поликарп: — каква те умирачка 
снашла, кад си ето још здрав и крепак 2 

— Здрав сум, туку јас сака да умрам. Ће ми простиш, света 
владико, и вије златни господиновци, ама да не ви јет чудно: 
ћа умрам... 

— Буди Бог с нама, Злате! 

· — Арно. Туку да ве праша за нешто. Само вистина да ка- 
жете како сакат Бог и народ: поарно ли јет жив Злате како 
Бугарин, али мртав како Србин, како што му душа сакаше, како 
татко му што беше, како дедо и>... Оти дојде време да се раз- 
берет... Јас сум рекол својеје душеје што ћа правам, ама ве пак 
праша што ће речете вије. Једно ће бидит: али жив Злате Бу- 
гарин, али мртав Србин. Веће жив Србин Злате не. может 
да бидит... Што је поарно, а> 

Немо ћутање. 

— Овије двојица нека молчат, а ти, света владико, како 
што неси Србин, но Грк, да речиш: за Злате, за његова душа 
што је поарно — жив Бугарин али мртав Србин 2 

Поликарп се збуни и љутну. 

— А ти што мислиш, Злате> 

— Не, не, ти што ће речиш 2 


— Србин! 
— Да ти има света молитва, владико! Дај да ти ја бакна 
света десница — па се Злате дубоко поклони, целивавши му руку. 


После овога он седе и исприча им све што је и како је. 
Својом простом логиком он им доказиваше како нема другога 
излаза из свега тога, него да погине. Боље је да он један падне. 
Он наведе колебљивост својега села, несталност рођене деце и 
честе прекоре своје куће. Узалуд му присутни саветоваше да 
узме каваза да га чува, или да остане у Кичеву, иде у Битољ 

или Србију — он све то одби и простодушно заврши: 
Дело, књ. 66. 14 

— Не, не. Поарен ви јет мртав Злате, одколко жив... 

Секретар му притрча, загрли га и заридавши као безуман 
истрча напоље, а за њим и управитељ. Остаде само митрополит. 

— Ти се мола, света владико, ако сум заслужан за народ, 
ако сум сторил што за вера и за српска работа, да ми чаташ 
молитва како на мртвец, да ме опејеш!... 

Митрополит Поликарп виде да овде не може бити више 
разговора. Будући правим Грком и истинским пријатељем срп- 
ским, њега оштро по души шибаше овакво родољубље. Он 
устаде, намаче на врат епитрахиљ, пребаци омофор и узе неку 
одебљу књигу, а Златету даде сребрни крст, уз који овај при- 
вошти свећу и намести се у наслоњачи да слуша своје опело. 
После исповедних молитава отпоче се на „На исход души“, које 
владика читаше с неописаним душевним болом. Њега просто по- 
тресаше како Злате мирно слуша молитву, коју савршено осећа, 
но ни мало не разуме. Лице му бледо, не заплашено, а некако 
самртнички задовољно, као код човека који је потпуно свестан 
да при језивом прелазу на други пут, не треба ни мало да жали 
за старим. Сасвим светачки изглед. У колико се Поликарп више 
загледаше у њега, у толико му чешће,речи почеше застајати у 
грлу, док му напослетку не грунуше сузе. Под њиховим градом 
реч се молитве његове лијаше тако топло, како још никад дотле. 
Он никад није тако осетио близину Бога Мученога, па га, као 
да је пред њим, мољаше за овога праведника, који ће кроз 
кратко време понети свој тешки крст уз камениту Голготу... 

— Оти плачеш, света владиког — упита га Злате с нео- 
бичном нежношћу и сасвим неземном сенком по лицу. — Јас 
несу за плакање. Кога видам дека ми владика чатит отпусну, 
јас су како орел што горе високо — високо летит. Јас повеће 
не барам: не плачи, чати света молитва !... 

Митрополита спопадоше још јаче сузе. Он се једва сети да 
нареди донети му причешће, те га причести и благослови. При ра- 
станку, кад му Злате учини дубок поклон и рече да се моли Богу 
за њега, он га поново осени крстом и сам му се поклони: 

Моли се и ти за нас, Злате... 


УШ 
На Благовести Злате није никако из куће излазио. Беше 
необичнога тихога расположења и сувише нежан према укућа- 
нима. Воштаница му гораше целога дана, те сви мишљаху да је 

неки посао добро свршио. Због тога домаћица му се ни мало 
не изненади кад је он позва и предаде сву кућну готовину, на- 
поменувши само да је боље да је одселе чува она. | 

После вечере он затражи обућу и рече да ће ићи у село 
на неки здоговор. И баш кад с необичном топлином разгледаше 
своју чељад, неко олако закуца у врата. Он се прену, а његова 
кпер пође да види ко је. Но он је заустави. 

— Ме викат... Лаку ноћ!... Господ да дават што је добро, 
секому да поможет па и менеје!... — устаде, отвори врата и 
коракну у тмину. · 

— Ти си, господине Божине 2 — проговори он шапатом, а из 
помрчине одазва се Јаковчетов и назва му Бога врло пријатељски. 

— Туку полека. МИ сега да идиме одовде, оти кај комши- 
јиве јет војвода Дане со четници — слага Злате да му се не би 
кућа узнемиравала. Да излезиме од село! 

Пођоше, пажљиво натуцајући по мраку. Дошавши близу шуме, 
Јаковчетов се;заустави, приђе Златету и наслони му руку на раме: 

— Е» 

— Готово јет. Со Господа напред, јас су решил: и мртав 
Србин ћа остана... Само да го се поздравиш господин Христо 
Матов, оти много поарно беше било да не го Злате убивте... 
Тоа јет мојот збор. Сега повелите, чините што сакате!... 

— Више ништо, Злате» 

— Ништо. 

— Ама поарно беше да ме слушаше. 

— Јас доста мислив.. 

— Демек: Србин> 

— И на овој и на тој свет! 

= Е, моли се на Господ. 

— Су се молил попређе, доста јет! — одговори Злате 
нервозно. 

Униђоше на један пропланак. Ноћ као да беше поручена — 
црна, тиха и пустошна, баш згодна за извршење страшних замисли“ 
Тамо под црним покровом, попут обична аветињска пира, по звер- 
ској команди почне страхотна расправа. Јаковчетов се одмаче мало 
у страну да не слуша боно подављене уздахе и страшна јечања 
Златетова, на каква беху навикли свирепи четници, маћедонско 
небо, увале и рудине, да их могаху равнодушно подносити... 


ГР. БОжоОВИЋ. 

Најкраћи израз за краљеву титулу гласио је у времену Не- 
мањића краљ српски или краљ все српске земље. Више је 
била уобичајена двострука формула: „краљ српске (рашке) 
земље и поморске“, латински „Фобиз Каззае е; Магштае““ 
грчки „лаоцус Угофбас хол ЉЛохлебас“ под Стеваном Првовенчаним 
и његовим сином Стеваном Радославом, или ховлђо же! афтохов- 
тоо ласус 2вобкас жаг Паоава/австис у једном запису из ХТУ сто- 
лећа у манастиру Трескавцу код Прилепа. Тиме је у титули јасно. 
изражен постанак државе уједињењем, под Немањом после 1180 
године, двеју група земаља: праве Србије, у унутрашњости Бал- 
канског Полуострва, и малих кнежевина са Приморја. Унутраш- 
њост као политички важнији део истиче се увек у титули на прво 
место, и то свакад као целина, без ближег набројавања појединих 
делова. „Поморске“ или пак „приморске“ земље напротив тачно 
се побрајају у папшта геог1о у опширној краљевској титули 
1217—–—1345 године: Диоклитија (ГлосПа), Травунија (Тпђшма), 
Захлмље или Х лмска Земља (Спишта, Сена, Сће тета, Ха- 
сћијппа). Уз то долази још и име Далмација, већином заједно 
са Диоклитијом, према римској поморској провинцији „ПРа!таџЏа 
е! Глосна“, са варошима Котор, Бар и Скадар, — како је она 


У свом делу „Згаа ипа безе зсћа шп ти(еја егпсћеп Зег- 
ђтеп“ СМееп 1912) које је објавила Бечка Академија Наука и које ће опширно 
бити приказано у једном од идућих бројева „Дела“, угледни слависта г. професор 
К. Јиречек говори и о границама старе српске државе. Овај рад садржи баш 
у питању историских права српских интересантне податке, документованс и на- 
учно утврђене. Благодарећи љубазности уваженог писца ми доносимо један оде“ 
љак из прве главе, који је од најактуелнијс важности. Упуства на изворе и пи- 
тати су изостављени. Цело дело преводи г. проф. Ог. Јов. Радоњић, као други 
део „Историје Српског Народа“. - Ур. 

постојала под царем Манојлом Комненом. Диоклитија (доцније 
Зета, у данашњој Црној Гори), пошто су из ње уклоњени по- 
томци Вукана сина Немањиног, из секундо генитуре, обично је 
служила као земља свагдашњег престолонаследника, слично Уелсу 
у Енглеској. И удова краљева имала је често земље на диоклит- 
ској обали, где се бавила. Захумље у пределу Неретве стајало 
је у лабавој вези са целином. У 13. столећу оно је имало већином 
своје особене господаре из линије Мирослава, брата Немањиног- 
и често је било подељено. После великих освојења Цара Душана 
цела стара област престављала је понова целину за себе, према 
ново-освојеним крајевима, „Романији“ или „земљи грчкој“. У 
време гаспадања царства називао се краљ Вукашин, као регент 
уз Душановог сина Цара Уроша, „господар земље српске, Грка 
и западних области“. 

Мала територијална јединица, основа већих области, била је 
жупанија или жупа. Из спискова жупа на приморју као и из на- 
'брајања збирова појединих жупа у манастирским повељама, може 
се видети да је та јединица каткада врло мала била, често пута 
обухватајући само једну кратку речну долиницу или планинску 
котлину, у сваком случају мања од немачког гау-а или мађарског 
камитата. У време Немањића жупа је често била подељена на два 
дела, један горњи, а други доњи, према речном току. На пример: 
две Лепенице и два Ибра, у запису манастира Жиче; два Лаба 
у Бањској повељи, Горњи и Доњи Полог на крајњем горњем току 
Вардара. Већином се имена жупа поклапају са именима река, као 
Топлица, Расина, Лугомир или Лепеница на Истоку, Црмница на 
Западу. Ређа су имена предела, као: Подлужје („под Лугом“) у 
Зети, Црна стена код манастира Милешева, Хвостно код Пећи 
или Врм код Клобука. Каткада носи жупа име главног града 
као Брсково, Призрен, Рудник или Браничево. 

Границу жупа чинио је један пуст брдски или шумски крај, 
без утврђене тачне пограничне линије. Душанов Законик пропи“ 
сује, да су околна села дужна да поставе страже на тим пустим 
местима; ако то не би учинила, одговорна су за сваку пљачку, 
крађу или другу какву штету учињену на том ненасељеном про- 
стору, између две или више жупа (чл. 158 Законика). Средиште 
жупе чинио је град, који су становници жупе морали чувати и 
путем оправака и дозиђивања одржавати у добром стању. На челу 
жупа стајали су као старешине жујпани, (Соолаго, јират), прво- 
битно најстарији чланови рода у тим местима, уз које је стајао 

скуп свих слободних људи из жупе. Кнежевске куће су првобитно 
биле само породице жупана, које су полако биле прибавиле већу 
власт над својим суседима. Цар Константин Порфирогенит вели 
изречно о кнежевима (боотес) Травуније (Требиње), да су они 
првобитно све до 9. столећа били само наследни жупани. Исто 
тако називао се владалац истока у 11. до 12. столећу само „ве- 
лики жупан“, па је задржао ту титулу све до прибављања кра- 
љевске круне (1217). Још у 12. столећу појављују се жупани као 
главне личности у земљи, тако код Вилхелма од Тира и у грчким 
извештајима из времена Комнена. Ојачање краљевске власти до- 
вело је наравно до слабљења жупе, која је, почев од Немање, 
све више губила свој стари значај и свој индивидуалитет. У Ср- 
бији је сасвим друкчији био развитак, но у Угарској, где су ко- 
митати у 14. веку имали извесну аутономију, са слободно бираним 
судијама — племићима (ша сез пођПез, 570ојсађтто) и заклетим по- 
моћницима (шган аззеззоге5). Велики утицај на политику српских 
краљева имало је прибављање грчких земаља, у којима је било 
само чиновника, а не и самоуправе ила аутономије. Ти нови осво- 
јени крајеви звали су се час жупа, час област (ројезћах). Жу- 
панијски зборови били су већином скупови за суђење или за об- 
јављивање наредаба владиних. Заједничка права свих становника 
жупа ограничавала су се готово само на право попаше на про- 
сторијама ван приватних имања. Многобројнији су били зајед- 
нички терети: обавеза чувања страже у граду и по друмовима, 
обавеза оправљања града, давање стана и пратње владаоцу и 
страним изасланствима, одговорност за пљачку и крађу у жупи 
ван града и, као што је споменуто, у ненасељеним крајевима жупе. 

Особену организацију имале су граничне жупе, назване 
крај, крајина или крајиште. И сад постоји област Крајина 
југозападно од Скадарског Језера на негдашњој српско-визан- 
тијској граници, као и Крајиште између Србије и Бугарске, у пла- 
нинама између Врања, Трна и Ћустендила. Крајишник или по- 
гранични властелин био је, по Душановом Законику, у случају 
кад не ди спречио упад и пролаз страних разбојника, одговоран 
и морао је штету надокнадити; по пооштреним одредбама дру- 
гог дела Законика морао је шта више седмоструку суму платити 
(чл. 49 и 143 Душановог Законика). Један траг граничних утвр- 
ђења по старом начину, каква су постојала на граници између 
Византинаца и Селџука, или између Бугара и Византинаца, исто 

тако и на византиској граници према Србима у времену цара 
Алексија Комнена, јесте „српски трап“, који се спомиње око 1300 
године у једном опису Хилендарских добара на граници Маке- 
доније. 

Границе су биле изложене многим променама. За време 
освајања на југу, север је био занемарен. На западу је имала 
Србија у 13. до 14. столећу, на Јадранском Мору, 'у „западном 
мору“, како се изражава монах Доментијан, један поморски крај 
знатних димензија, који се од године 1321 почео умањавати услед 
надирања Босанаца ка мору. Он се пружао од ушћа Дрима до 
северне стране ушћа Неретве, у областима Диоклитији, Траву- 
нији и Захумљу, по рачуну италијанског писца Санудиа отпри- 
лике 250 миља („1 Ке а: Зегмја, сће Непе Тегта а таппа де! оно 
Адпацсо, сће 51 згепде рег 250 ттопа стгса“). С, поносом 
назива се краљ Урош И у запису Барском 1319 године, госпо- 
дар „од мора па све до велике реке Дунава“ („а тап изаџе ад 
Пштеп Папиђи тагт“). Само варош Дубровник са својом тада 
врло малом облашћу није никад припадала српском царству. И 
цареви Стефан Душан и Урош наглашавали су изречно права Ду- 
бровника на северозападно од вароши лежеће острво Мљет. Нај- 
слабија страна Србије био је северозапад, услед несигурне власти 
над Захумљем и сталног продирања Бошњака ка мору. Око 1305 
год. припадала је средња долина Неретве, као и Броћно и Не- 
весиње, царству Урошеву. али 20 година доцније буду Срби од 
Бошњака потиснути из целе долине Неретвине, тако да су одр- 
жали само Травунију са Каналијом. Дубровник је сад дошао на 
српско-босанску границу. При распаду српског царства заузели 
су Бошњаци (1378) и земљиште између Дубровника и Котора, 
као и сав источни крај све до горње Дрине. Даље на ниже 
чинила је доња Дрина од старина границу између Босне и 
Србије. | 

На северу поред Саве и Дунава налазио се један крај око 
кога се у 13. веку много водила борба између Мађара и Бугара, 
а у 14. в. између Мађара и Срба. Од времена Беле ТУ помиње 
се јужно од Саве мађарски крај Мачва, који је обухватао не 
само садашњу малу равницу Мачву код Шапца, већ и просто- 
рије око Колубаре, ЈЉига, Тамнаве и Уба, као и брда све до 
Дрине према Зворнику. Постојао је и град Мачва, али је место 
на ком је он био, непознато. Важно је место било Београд, већ 
у 14. в. поред латинског превода Ајђа и Мапдогајђа, мађар- 

ски Мапдог Кејегуаг назван. У години 1272 зна се за мађар- 
ског бана над Кучевом и Браничевом, чију је област према 
истоку завршавао чврсти високо над Дунавом уздигнути град 
Голубац. Ову граничну област од северне Босне до Браничева 
добио је 1284 год. краљ Стеван Драгутин, зет угарског краља 
Стевана У, кад се у Србији одрекао престола. Из тих односа 
развиле су се претензије Срба и Мађара на ову област, и са њима 
стоје у вези борбе које су све до времена српских деспота трајале. 

Источна граница према Бугарима ишла је кроз брда између 
Мораве и Тимока, почињући од Дунавских кланаца па на југ. 
Варош Ниш не наводи се међу српским епископијама 13. и 14. 
столећа, а по једном запису дубровачком помиње се међутим 
као седиште „ипрегајих Вшоапае“. 

Јужна граница је била врло еластична. Још под Немањом 
припадао је Призрен земљама цара Алексија Ш, доцније деспо- 
тима Епирским, док је Липљан на Косову постао српска погра- 
нична варош. У току 13. столећа помакла се граница на југ, до 
падина Шар-планине. Западно од Призрена налазила се на срп- 
ском земљишту област Пилот (Пулати) са друмом преко Светог 
Спаса ка Скадру, од времена закључења мира између Немање 
и цара Исака Анђела (1190), док је Дебарски крај са градом 
Кројом у области Арбанској био на грчкој територији. Трајно 
заузеће Скопља (1282) повукло је собом постепено ширење јужне 
границе. Краљ Урош | имао је у својој власти 1300 год. и Вел- 
бужд (Ћустендил). Најзад граница је била под царем Душаном 
источно од Сераја (Сереза) и Драме, код кланца кристопољског 
(Кавале), на вратима Тесалоније и на југу од Тесалије и Епира. 
То је било време, кад је српска царевина обухватала готово две 
трећине Балканског Полуострва. 

Сталну престоницу као што је било Кијево у Русији, Кра- 
ково у Пољској, Праг у Чешкој или Трново у познијем средњем 
веку у Бугарској, стара српска држава није никад имала. Као у 
Мађарској и Немачкој, тако је иу Србији владар проводио нај- 
већи део године на путу, из замка у замак. До друге половине 
13. столећа, до времена краља Стевана Уроша, главно седиште 
владарово је било у Расу. По мишљењу Хилфердинга, Новако- 
вића и Цвијића, Рас је био у месту званом Пазариште, једна ру- 
јина седам километара западно од Новог Пазара, на месту где 
се стичу реке Рашка и Себичева. То је једна котлина опкољена 
стеновитим брдима, дугачка 300, широка 150 метара, пуна ру- 

шевина, камења и 2—3 метра високих зидова. У најближој око- 
лини налазе се остаци од грађевина, стара Петрова Црква, Ђур- 
ђев манастир, који је подигао Немања и манастир Сопоћани, 
саграђен од Уроша |. Од времена Уроша 1 (1282—1321) српски 
су владаоци почели претпостављати околину Шар-планине, јужни 
крај Косова поља и ново освојено Скопље. Ова променљивост 
средишта земаљског опажа се и код грађења манастира. Задуж- 
бине 13. столећа налазе се све у планинском крају између рим- 
ске Доклеје и Мораве, делимице недалеко од Раса. У 14. сто- 
лећу помичу се манастири у топлије јужне крајеве: котлине око 
Пећи и Призрена, Косово Поље и Скопску Област. У времену 
деспота полако су се повукла кнежева седишта, а са њима и осни- 
вања манастира опет на север ка Дунаву. 

Резиденције или места становања („двор“, под царем Ду- 
шаном „палата царева“) најбоље се познају по датираним испра- 
вама. Види се ту, како је владар имао обичај, према годишњем 
времену, да мења своје место бављења између хладне планине 
и топлијих приморских места. На северу краљ је посећивао ма- 
настире Студеницу и Жичу. Краљ Стеван Драгутин имао је 
своју резиденцију, по Данијелу, у Дљбрвц-у; то је данашње 
село Дебрц између Београда и Шапца, 2—3 километара јужно 
од Саве, према Купинову у Срему, са остацима некадањих гра- 
ђевина. У планинама данашње Црне Горе бавио се двору Оно- 
гошту (Никшић) или у Брскову код Таре. Краљица Јелена, 
удова Уроша |, становала је већином у замку Брњацима, у 
горњој ибарској долини. Многобројна су била боравишта у Расу 
и код Рудника на Копаонику. Именују се Сјеница и Диго- 
поље, Дежево на северозападном крају жупе Раске, град 
Јелач на брдима Рогозна и т. д. Под Урошем |! помиње се Врх- 
лаб на извору Лаба, који потиче на јужној страни Копаоника, 
са једне ливаде, у средини престаре букове шуме. У близини ве- 
ликих угљених рудиште и остатака од кућа налазе се ту, под 
извором Лаба, између шума и ливада, рушевине од једне куле, 
а даље на ниже је још у средњем веку познато село Беласица, 
са рушевинама за које се мисли да су од седам цркава. Оми- 
љени су даље били, јужније, Приштина, тада обично село, у 
коме се цар Јован Кантакузен као бегунац бавио код цара Ду- 
шана; рударска варош Ново Брдо и нарочито, од времена 
Уроша |, јужни крај Косова Поља. Где се сад налази мала ста- 

родревном шумом и воћњацима опкољена равница Пауново Поље, 
у близини жељезничке станице Феризовић, била је стара српска 
резиденција Пауни. Према једној повељи Уроша И манастиру 
Грачаници, постојала је код овог замка, опкољеног пољима, ли- 
вадама, воденицама и језерима, и једна црква као и нарочита 
зграда где је одседао архиепископ („архиеписково становиште“). 
У близини је била резиденција Сврчин. По мишљењу Нова- 
ковићеву ову не би требало тражити у незнатном, Арнаутима 
насељеном селу Сврчину, четврт часа источно од жељезничке 
пруге, између станица Липљан и Феризовић, већ даље на југу, у 
селу Сарајишту (од турске речи сарај, серај, палата), 2—8 кило- 
метра далеко од Феризовића, на западном крају Пауновог Поља. 
Још западније стајао је у најлепшем крају Косова Поља, на север- 
ном подножју планинског ланца Шара, опкољен шумама и воћња- 
цима, замак Неродимље, доцније прозван, услед рђавог значења 
имена (неродим, не родити), Породимље, Родимље, Родим, 
које се име помиње од времена Уроша |. Сад је то село Неродимља, 
у коме живе Срби и Арнаути, на Неродимској Реци, на којој се 
окрећу многобројне воденице и која кроз Качанички кланац отиче 
јужно у Вардарски слив, док је један вештачки одвод, који и сад по- 
стоји, још у времену Уроша | ишао северно поред Пауновог поља 
ка Ситници, дакле ка Дунаву. Западно од тог места, на пола сата, 
леже руине малог, са три стране стрмим падинама покривеног 
града Петрча, са остацима од четири куле (сад Петрић). Врло 
је омиљен био Призрен, са царевим двором Рибником, који 
се помиње под царем Душаном и његовим сином царем Урошем, 
такође на подножју Шар планине. По проширењу граница на 
југу, бавили су се владаоци радо у старој вароши Скопљу, тако 
Урош |, Урош Ш и Стефан Душан; даље у долини Полога 
(сад Тетово) кроз коју доливу протиче горњи Вардар. Цар Душан 
још и у Прилепу и Серају или Серу (данас Серез). У запад- 
ном приморском крају налазио се један краљевски двор испод 
града Скутари (старо-српски Скрдбр, сад Скадар), на обали 
реке Дримана (сад Дринаси или Кјири), који је још у венеци- 
јанском катастру од 1416 означен као „ја сопе де ја трегадог“. 
Руски конзул Јастребов сматрао је овај замак да је идентичан 
са резиденцијом арбанашких династа Бушатли, која је године 
1881 услед поплаве Дрима уништена, а налазила се између Бу- 
шата и Дања, саграђена каменом из корита Дримовог. У двема 
салама тог дворца примећени су, под слојем турских слика, које 

су представљале дрвеће и лишће, трагови старих фреска, можда 
слике из Св. Писма. Једна повеља краља Стевана Уроша Ш Ду- 
бровчанима датирана је у оближњем граду Дању. Један вла- 
далачки „двор“ сазидао је Немања, као што прича његов син 
краљ Стеван, у Котору; он је вероватно дошао на место та- 
мошње старије резиденције диоклитских краљева. „Сипае“ дио- 
клитских краљева у жупи Прапратни код Бара и на Превлаци 
код Которског Залива не спомињу се више под Немањићима 
Али зато је постојала у Улцињу резиденција краљевих рођака 


Рг. К. ЈИРЕЧЕК. 


КРИТИЧНИ ПЕРИОД ИТАЛИАНСКЕ СПОЉНЕ 
ПОЛИТИКЕ ! 


5. ФЕРАРИ И ТРАДИЦИОНАЛНА ПОЛИТИКА САВОЈСКЕ КУЋЕ — ИЗМЕЂУ АУСТРИЈЕ И 
ФРАНЦУСКЕ — САВОЈСКА КУЋА СТАЛНО ПРОТИВНА РЕПУБЛИКАНСКОЈ ФРАНЦУСКОЈ 
— БИЗМАРКОВА УЦЕНА УМБЕРТА — ПРЕДРАСУДА СПОЉНЕ ПОЛИТИКЕ — ТРОЈНИ 
САВЕЗ ОВЛАШЋУЈЕ АУСТРИЈУ ДА ПРОДИРЕ НА БАЛКАН — АУСТРИЈА НАМЕРАВА ДА 
ОКУПИРА ВАЛОНУ; УМБЕРТО ИНТЕРВЕНИШЕ КОД ВИЉЕМА — ЗАШТО ЈЕ БИО ОТПУ- 
ШТЕН ПЕЛУ — ФРАНКОФИЛСКЕ СИМПАТИЈЕ ИЗИГРАНЕ ИТАЛИЈЕ — ЛУБЕ У РИМУ - 
ВАЖНОСТ ЕНГЛЕСКОГ САВЕЗА ЗА ИТАЛИЈУ — ПОРУГА ТРОЈНОГ САВЕЗА — КАКО ЈЕ 
ПОСЛАНИК БИСОЛАТИ ПОСТАО „КОМПЕТЕНТАН“ У ПИТАЊУ СПОЉНЕ ПОЛИТИКЕ — 
ПРЕТЊА РАТА СА АУСТРИЈОМ — МУТНА БУДУЋНОСТ. 


На питањима унутрашње политике Занарделиево министар- 
ство покушало је са успехом измирење династичних тежња са на- 
родним тежњама. Али ова равнотежа могла је бити покварена, 
хад би се, при поновној могућности дискусије пореске реформе, 
опет појавила опасност војних трошкова. Равнотежа, до које је 
напорно била дошла Занарделиева влада, између народних и ди- 
настичних струја, зависила је на крају крајева било од прила- 
жења династичних струја војничкој политици, коју су тражиле 
демократске странке, било од прилажења ових последњих вој- 
вичкој политици, коју је стално заступао Двор. Еле, срећа новог 
владаоца (Виктора Емануела Ш) хтела је да је, управ у тренутку 
хад се у унутрашњој политици развијао скромни либерални ек- 


1 Ово је једна (пета) глава из дела: 5!огта 41 длес! апп! (1899—1909), 
Амито Бађпоја; Ми апо, 1910. 

Писан дела је интрансижентни сопиалист —- то се види већ и по овом чланку 
само — а. као такав, он, често пута, иде до неправедних оштрина у критици ита- 
талианских !: институција и политичких странака. Али, како је његова оцена спољне 
политике Италије у главном тачна, преводилац је желео превести овај чланак и 
њиме дати оном делу српске публике, који не прати поузданије италианску спољну 
политику, странице на којима ће се, и поред јаких речи, и поред не потпуно за- 
служених напада политичарима, добити и тачно излагање факата и ведра и ши- 
рока синтеза спољне политике Италије за добар период времена, обележен важ- 
зим међународним догађајима. Прев. 


“ 

сперименат, италианска спољашња политика подносила такву про- 
мену, да су и гледишта којих су се демократске странке стално 
држале у питању војних трошкова, морала због тога претрпети 
потпуну измену. | 

„Савојска Кућа, писао је Ђузепе Ферари, стално је осци- 
лирала између језуита и карбонара, између Француске и Ау- 
стрије, између амбиције и страха“'. У том колебању, које је фи- 
лософ примећавао у политици Савојске Куће, између Аустрије и 
Француске, лежи сва тајна њене спољашне политике, са додатком 
да је ова спољашна политика била за њу увек рефлекс њених 
симпатија у унутрашњој политици. Стари феуд Француске, Са- 
војска Кнежевина спасла се уништења феуда, које је извео Ри- 
шеље, показујући се све то више намерна да се не интересује 
стварима Француске, и претварајући се у Ришељевим рукама у 
француски зид противу аустриске војске. Доцније, сва њена по- 
литичка мудрост састојала се у вештом извлачењу између Ау- 
стрије и Француске, слажући се час с првом час с доугом, како 
је кад срећа налагала, и постајући, тим својим лукавствима, све 
то више војничка владавина, јако везана за католичку и феу- 
далну традицију. 

Она је нашла свој пут Тек после француске револуције, 
када се, по инстиктивној привржености језуитизму и феудал- 
ности, одлучно ставила противу Француске, одбијајући чак по- 
нуде Робеспиера, Кларкеа и Бонапарте, који су хтели да јој даду 
Ђенову и Милано, да је силом ставе на чело Италије и окрену 
против Аустрије“. Консервативна и језуитска, као што је била, 
одбијала је и корист, понуђену јој од Француске, само да остане 
верна своме политичком идеалу. Од тада, њена спољашња по- 
литика имала је непромењиво да остане ова: пријатељица Ау- 
стрији, догод Аустрија представља апсолутистичке идеале, али 
готова да падне Француској пред ноге, чим Француска понова 
постане монархиска и пријатељска с папом. 

Противна републиканској Француској, у револуционом пе- 
риоду, она живи у миру са режимима Рестаурације, и кад 1845 


' а. Еетап, у Кеуце Јпдерепдапе, 10 јануара 1818. 

2 „Име слободе привлачило је паше духове ка Француској. Требало је, да- 
кле, спречити ту магнетичку вибрацију, која је ишла од Трансалпинске Цисалпин- 
ској (Галији). Таква је наследна и вечита улога Савојске Куће. Она је морала пре- 
тећи у Италији француски утицај“. С. Сабапео — Реј таштемопе а! МПапо пећ, 
1848; Лугано 1849, стр. 96. 

постаје понова Република, опет јој је противна. Држање Савој- 
ске Куће год. 1848 јесте природни плод ове политике. Милано 
се буни! и управља очи ка Паризу, посталом понова републи- 
хканским, и Швајцарској, једним делом такође италианској. Ше- 
стог дана, Карло Алберто уверава Аустрију у своју неизмењиву 
верност. Из поштовања према својој верности Аустрији и из 
мржње према народној побуни, он је наредио да се ухапсе ђе- 
вовски и пиемонтески добровољци, који су намеравали да оду 
у Ломбардију. Али доцније дознаје да републиканска Француска 
тежи да се заинтересује ломбардиском побуном. Да би је спре- 
чио да не интервенише, предухитрава ствари и улази у Лом- 
бардију. У кратко, Савојска Кнежевина, не заборављајући да 
је заоставштина француске феудалности, мрзи Француску репу- 
блику, која је извршила укидање феудалности. Француској, прет- 
поставља увек Аустрију, ма ова била непријатељица њеним те- 
риториалним аспирацијама; о националнима, она нема појма, 
јер је француског порекла. 

Када Француска опет постаје монархија, ма и под скиптром 
једног авантуристе, Савојска Кућа опет се приближава Францу- 
ској. Али она не опрашта Француској ни кад јој ова даје круну 
једне простране земље. Чим се Француска враћа републици, Са- 
војска Кућа се удаљава од ње и опет прилази Аустрији. Не тра- 
жите разлога њеном држању. Монархије су традиционалне и го- 
тово увек поступају инспиришући се својом традицијом, често и 
када се ова противи каквом њиховом интересу.“ Љубав према 
Аустрији јесте основни принцип савојске политике. Потребна је 
била каква тешка непажња Фрање Јосифа да је натера, да љубав 
према Аустрији замени љубављу према Немачкој. 

Она се колебала, док су у Француској републиканске ин- 
ституције биле колебљиве. Али када је, 1876 год., пропала свака 
вероватност монархиске рестаурације, она се дефинитивно уда- 
вила од Француске. И, да се не би мислило да је Савојска Кућа 
постајала противна Француској само због републиканског прин- 
пципа њених обновљених иституција, она је сачекала да открије 


! 18 марта 1848, милански грађани стварају многопознату Револуцију од пет 
дана, од 18—22 марта — којом ослобађају Миланоаустриске управе. Прев. 

# „Монархије су подложне утицају традиција, нарочито оних које су ду- 
боко урезане у свести главне странке у датом народу. Таква је у Пруској вој- 
ничка странка, а земља се са задовољством назива војничком државом“. К. Магх 

Тће Еачјетп Опезноп. Гопдоп, 1897, сгр. 356. 

своју противност према Француској управо дотле док клерикалне 
струје нису изгубиле сваки утицај на француску владу и док 
није потпуно престала она извесна бојазан од поновног отварања 
римског питања, од стране Француске. Није ли се заиста, видело 
да је 3. маја 1877 Француски Парламенат, значајним гласањем, 
осудио смутње француских клерикала, управљене у корист по- 
новног покретања питања о светској власти папег И зар нису, 
у октобру те исте године, француски демократи успели да за 
навек туку коалиране клерикалце и монархисте, омогућавајући 
долазак на власт онога Гамбетиног министарства, чије су истак- 
нуте италианске симпатије биле у равнотежи са исто толико 
истакнутим антипатијама према клерикалцима 2 Међутим, управо 
у томе тренуту, кнез Бизмарк, да би понизио Италију пред Ау- 
стријом, покретао је римско питање, и слао у Рим свога секре- 
тара Рг. Буша, да приволи папу да напусти Италију, да се склони 
у Немачку, из које би се вратио заштићен немачким бајонетима; 
предлог, који лукави Леон ХШ није хтео да прими, јер се бојао 
да се ово тобожње заточеништво од стране италианске владе, 
на које се тужио, не замени озбиљним заточеништвом од стране 
Бизмарка. А осим тога, помисао да послужи Бизмарковој игри, 
није се могла много свидети ватиканској дипломацији, која више 
воли да води друге, но да сама буде вођена!. 

Али Савојска Кућа увек се бојала да би јој савез са репу- 
бликанском Француском морао донети у кућу републику“. Биз- 
марк је познавао ове њене слабости и није пропуштао да их 
подржава. Он је увек представљао нашој куртизанској дипло- 
мацији Француску као жудну да пренесе у Италију републику. 
Умберто није био човек сувише оштрог расуђивања. Он је по- 
сљушно следовао сугестијама своје лаке плашње и својих поли- 
тичких преференција. Француска није уживала симпатије његове 
Куће, и зато се баци у наручја двеју царевина. 


"1. Стала: Га Пирнсе е ја Тирнсе аНеапга, 1898, стр. 213. Прочитати целу 
девету главу, у којој се налази потанко изложена документација уцене, коју је 
Бизмарк тако срећно покушао, да обавеже Италију — плашљиву да каква ве- 
лика сила не покрене римско питање — да уђе у Тројни Савез. 

= „Савез са француском републиканксом владом био би фаталан по нас, по 
наше монархистичне институције“. Р. Спра : Миоха Апго1огта, : октобра 1900. 
А кнез Бизмарк писао је у Натђигоег МасћигсћЕеп (новембар 1893): „Пошли 
смо од идеје да приласком Италије Тројноме Савезу треба успети да се спрече 
покушаји Француза... да се опет види републиканском“. (Види Снлаја, ор. си. 
стр. 595) 

Тако се родио Тројни Савез, који у почетку нису хтели ни 
сами Умбертови министри; шта више Депретис му је био про- 
тиван, а Манчини га је нерадо гледао, онај Манчини који је имао 
да постане тако одлучан његов бранилац доцније, када — пре- 
задужен и бојећи се да појединости његовог, врло неуредног по- 
родичног живота не буду изнесене на јавност —- прими од Умберта 
гостопримство у Каподимонте и пенсију из личне касе владао- 
чеве, управо у тренутку кад је био министар! 

Бизмарк, који је имао најгоре мишљење о верности Италије 
савезима, приморао је Италију да уђе у Гројни Савез зато што 
је то била услуга коју је Аустрија од њега одавно тражила. Што 
се тиче Аустрије, њен интерес за пријатељство Италије био је 
очевидан, од како се она решила да тражи на Балкану компен- 
зације својим губитцима у Италији и у Немачкој. Пошто је на 
Балкану морала рачунати на непријатељство Русије, за њу не би 
било никаква мудрост оставити за леђима непријатеља као што 
је Италија. 

Да је понизи најпре ратом, било би исто колико појачати 
њене намере накнаде, у случају рата са Русијом; а Аустрија је 
управо тежила да остави Русију без моћнијег савезника на источ- 
ном пољу ! 

Данас Аустрија отворено признаје да је примила савез са 
Италијом, јер јој је било од користи осигурати леђа у случају 
сукоба са Русијом. 29 марта 1901, Кезсћажећг је писала: 

„У време кад је био закључен Тројни Савез и у разним 
епохама кад се он обнављао, односи између Русије и Аустрије 
били су затегнути. Није било немогуће тада да букне рат због 
балканских питања. У таквим приликама, Аустрија је имала 
врло велике интересе осигурања своје јужне границе. 

Другим речима, Аустрија је подносила улаз Италије у савез 
двеју царевина, под прећутним условом да јој буду остављене 
слободне руке на Балкану. Кад се сада чује од династичних и 
националних писаца, да је Аустрија учинила оог вас пита какве 
перфидности на штету Италије на Балкану, ова замерка, нека се 
то добро има на уму, погађа само династичну политику, зато 
што је направила савез, који је био, збдг прилика у којима се 
створио, слобода, остављена Аустрији за њену политику на 
Балкану. 

Данас није главно оптуживати Аустрију, што је извукла 
широке користи из савеза, јер је она, природно, и желела то да 

постигне, већ треба размислити какве су последице једне поли- 
тике, у чијој су се основи нашле чисто династичне преференције!. 

Тројни Савез допуштао је, у Европи, хегемонију Немачке, и 
напуштање Балкана аустроугарској монархији. Под другим усло- 
вима, ове две савезне силе не би тражиле прилажење Италије. 
За нашу земљу, Тројни савез значио је само одрицање тих двеју 
сила да покрећу такозвано римско питање или недопуштање да 
га други покрећу. 

И тада нам се то учинила особита корист. Само што се 
није схватило да се римско питање могло покренути само од 
какве силе која би хтела по сваку цену да ратује са Италијом, 
и да наша земља, природно страна — нарочито тада — трима 
великим европским питањима: питању Рајне, питању Висле и 
балканском питању, није правно имала да добије ништа ни од кога. 

Нешто више мудрости у преговорима о извесним аспира- 
цијама земље на италианске покрајине још у аустриском поседу, 
и велика лојалност у односима са суседном монархијом, правиле 
су смешном аустро-германску уцену, управљену да примора Ита 
лију да уђе у савез са двема царевинама. 

Али тада се ништа није разумевало. Кнез Бизмарк рекао 
је 17 новембра 1882 год., са трибуне у Рајхстагу, да он не даје 
ни пет пара за италианску монархију и да Италија иде ка репу- 
блици“. То је било грубо обешењаштво којим се Умберто хтео 
натерати да уђе у савез двеју царевина. Требало је много мање, 
да се превари Умберто. Овај краљ видео је у савезу осигуране 
само свој престо, и будућност династије; остале користи од њега 
оставио је политичарима краснога друштва да их они открију. 

У Италији се тада звало јавним мнењем лармање седам или 
осам стотина лица, који су се професионално занимали полити- 
ком. Од тих лица, најкомпетентнији, т.ј. шефови странака Де- 
снице, били су изгубили сваки утицај на бирачку масу и њихова 
строга уставност није била пријатна Двору. Шефови фракција 
Левице, били су људи остарели у заверама и парламентарним 
интригама, што је било једина ствар, коју су они заиста ра- 


1 Само социалисти реформисти (италнански) имали су дрскости да то од- 
ричу. Али они не би били нови кандпдати за покућарску службу монархије, кад 
не би могли показати најјасније сведоџбе непозплавања историских факата и по- 
литичког непоштења. 

2 Из француског издања Бизмаркових говора, објављеног код К. ВоП-а 
(Берлин, уо!. Х). 

Дело, књ. 66. 15 

зумевали. Што се осталога тиче, они су били страни свима кон- 
кретним питањима економије и трговине. 

Ех, тако створени људи имају праву манију за спољну по- 
литику, јер је спољна политика, на први поглед, чисто поли 
тичка ствар, то јест истински државна, материја на којој се 
упражњава моћ као таква, игра интрига и претња, која непо- 
средно интересује само Државу као организам моћи. Спољна 
политика јесте једини део политике у коме се још могу упо- 
требљавати завере, тајанствености и скривена ровења, сенсације 
и шарлатански изналасци. Зато успева у опште у земљама, као 
Грчка, где мрскост према раду ствара људе склоним парадок- 
салним надама, које почивају на остварењу шимеричних поду- 
зећа; или у земљама, као Русија, где је политика одвојена од 
земље, и постаје занимање нарочитог сталежа бирократа, који 
се, не обазирући се на мишљење земље, старају само о Држави 
и њеној моћи и имају пред собом циљеве само државне или 
владавинске. 

Кад једна земља или један политички сталеж који је пред- 
ставља, губе пасију према спољној политици, то је сигуран знак 
напретка те земље, јер то значи да се питања конкретног и бли- 
ског интереса у тој земљи јаче осећају; и да питања Државе 
уступају место питањима непосредног интереса. У овом смислу 
од великог је значаја да данас у Италији питања спољне поли- 
тике имају у нашем јавном животу мање важности. 

Између 1870 и 1880 она су била најобилнија храна парла- 
ментарних дискусија и познаваоци ове веома густе гране људске 
празнине, у парламенту, могли су се бројати на десетине. Оно 
што је данас замењује јесте национализам, који такође 
иставља проблем моћи, али скрећући питање са Државе на земљу 
и старајући се нарочито за конкретне интересе земље. 

Око 1880 сталеж професионалних политичара обилно је 
гајио политичку астрологију. Ево прототипа размишљања која 
су се употребила да се докаже, да је политика коју је некада 
усвојио Умберто, најбоља од свих могућих политика ; истина Ум- 
берто је већ био обележио своје линије, и, сигуран у своје ми- 
шљење, пре би пришао државном удару, но што би напустио 
савез са двема царевинама. Један човек од талента, генерал Мар- 
сели, говорио је: „Ставимо питање на чистину. Пошто сила 
ствари вуче Аустрију ка Солуну и гура Француску да се ра- 
шири дуж северне обале Африке; пошто није у моћи Италије 

одупирати се у исто време и једном и другом покрету; који од 
њих два представља за Италију мању штету 2... Довољно је по- 
гледати на карти басен Средоземног мора и увидети да је наша 
највећа опасност да се Француска намести — на малом одстојању 
од ње — према Сицилији, која је наша предстража и која би, у 
«случају рата, постала наша изгубљена стража. Егејско море да- 
леко је, али воде стиснуте између Марсале и рта Бон сачиња- 
вају праву сицилианску мореузину. Опасности које насту- 
пају, кад је окупира страна сила, као што је Францу- 
ска, несравњено су веће но опасност која би могла 
наступити кад би се у Солуну настанила једна помор- 
ска сила другог реда.“! 

Ако се земља сећа свега тога, дворски људи требало би 
да се сакрију. Нека се призна јасно и отворено: кад је дина- 
стична политика одвела Италију пред ноге Аустрији, сматрало 
се да Аустрија има претежан положај на Балкану; било је пред- 
виђено да је њени интереси могу одвести у Солун, и Италија је 
пристајала на то! 

Рекло се да су наши претежни интереси у Средоземном, 
а не у Јадранском мору. Изнело се да су јадранске италианске 
обале голе, пусте, лишене индустриских покрајина, и у место 
да се отуда изведе да управо ту треба учинити највећи напор, 
би и земљи указана као циљ средоземна обала, где више није 
имало шта да се ради, где су Енглеска и Француска биле већ 
поодавно стекле, прва добијањем Египта, друга добијањем Ту- 
ниса, дефинитивно супериоран положај. Ми смо лупили 
својом главом о немогућну утакмицу. И док смо упропашћивали 
националну енергију, спремајући један зликовачки и поражавајући 
рат противу Француске, присуствовали смо, равнодушни, неодо- 
љивом аустриском напредовању на Балкан. 

Данас дворски људи, мирни као мермер у њиховој гордој 
хладнокрвности, узбуђују нашу утробу указујући на незаштићену 
источну границу. Ниткови, а ко је оставио незаштићену 2 

А ево како су то приметили. Бестиалност генерације која 
је закључила Тројни Савез — најсмешнији докуменат интелек- 
туалне декаденције Италиана — претпоставила је да ће напре- 
довање Аустријанаца на Балкан да се изведе путем, који никако 
не би из близа додирнуо италианске интересе. Ти људи — сви 


! Миоха Апгојовта, 1 јуни 1881. 

главни творци те несреће умрли су: Робилан, Криспи и Капели, 
Умберто и Нигра — ти људи били су истина признали да су 
аустриски интереси на Балкану претежнији, али су врло красно 
замишљали начин кога би се Аустрија држала. Говорило се: 
Аустрија ће кренути директно из Новог Пазара на Митровицу, 
одавде у Скопље, а из Скопља у Солун. Оде ли тамо, пријатно 
јој било; не оде ли, још боље. 

На сваки начин, Црна Гора раздваја пут, који јој мипри- 
писујемо, и Јадранско море. За Солун немамо шта да се пре- 
трзамо: то је међународно питање, у коме су други заинтересо- 
вани више но ми. У четири ока можемо и да признамо да Аустрија. 
у Солуну није лепа перспектива за Италију. Али мислите ли баш 
да ће је Русија и Енглеска пустити да ради шта хоће» А с друге 
стране, ако се оне не успротиве, чему би вредело противљење Ита- 
лије 2 Оне треба да је спрече; не: да видимо, боље, да извучемо. 
што већу корист од аустриског... пријатељства ! 

Лукавство је увек рђав посао, јер, на крају, нађе се неко 
још лукавији. Детињаста погрешка којом се италианска поли- 
тика заносила састојала се управо у претпоставци да Аустрија не 
зна да јој за одлазак у Солун није, заиста, потребно допуштење 
Италије, већ је потребно допуштење, мало теже, Енглеске и Ру- 
сије, да се не говори о Турској, на коју се тада није морало 
ни мислити. Окупација Маћедоније било је међуна- 
родно питање. С друге стране, присвајање Драча и Валоне 
било је чисто италианско питање; а Аустрија није имала обичај 
да прави церемоније према Италији. Наступање ка Солуну имало 
се просто одложити, а осим тога, са аустриског гледишта, може 
се врло добро заменити окупацијом Валоне. 

Пангерманистичка теорија обухвата овај појам. Немачки на- 
роди имају само два пута ка јужним земљама: Егејско и Ја- 
дранско море. Егејско море препречено је Енглеском и Русијом; 
данас и Турском. Остаје само Јадранско море: оно је рипсшит 
тапог15 гез15, еп ае (тачка мањег отпора). Да се изађе на 
Егејско море, мора се сударити са коалицијом енглеско-руско- 
турском; да се избије на Јадранско море, довољно је укротити 
Италију. Сама Турска нема великог интереса у томе питању. 
Аустрија неће Албанију, није јој потребна!; довољна јој је једна 


' Ово је право гледиште на то питање. Не треба никако предпостављати, 
као што чине куртизански политичари и њихова подврста, социалисти реформи- 
сти, да Аустрија има тежње на Албанију, што би је довело до рата истребљења; 
већ да се њене аспирације ограничавају на албанеску обалу. 

линија дуж обале, која продужава на неки начин Далмацију, 
прескачући оних десет метара црногорске обале: нека врста по- 
садне територије на албанској обали, коју би Турска могла 
да уступи под дугорочни закуп, у замену за солидније економ- 
ске користи. Турска је средоземна, не јадранска сила, и добро 
јој је да се осигура противу сваке будуће аустриске аспирације 
на Солун, остављајући јој Драч и Валону. 

Са немачког гледишта, као излаз ка азиско-афричким зем- 
љама, Валона вреди исто толико колико Солун. Војнички на- 
пор не мора више да се врши дуж линије Митровица— 
Скопље — у доказ тога Аустрија ће напустити Санџак — 
већ дуж далматинских обала. Непријатељ није више енгле- 
ско-руска коалиција, већ Италија. Са пангерманског гледишта Ва- 
лона замењује Солун, са добитком да уштеђује један страшан рат. 

Треба мало, да би се разумело да Аустрија, инсталисана у 
Валони, има у својим рукама нашу земљу. Јадранско море није 
исто што Средоземно, где је заинтересовано шест сила, од којих 
бар четири (Енглеска, Француска, Италија и Шпанија) имају раз- 
лична средства да очувају своја права, а две (Енглеска и Фран- 
цуска) неће никада допустити да једна од њих има претежнији 
положај. Јадранско море, међутим, само је један велики залив, 
стари млетачки залив, и у њему нема места за двоје. Војничка 
сила која држи Полу и Валону, држи и Италију. За осам часова, 
аустриска флота може, полазећи из Поле, да искрца војску из- 
међу Анконе и Венеције и да држи целу горњу Италију ; за пет 
сати се стиже из Валоне у Отранто и уништава се јужна Ита- 
лија. Оног дана, у који Аустрија уђе у Валону, свршено је са 
италианском независношћу. Наша земља или постаје допуна Ау- 
стрије или мора да се спрема за рат на живот и смрт, трошећи 
у припремама своје приходе. Разумљиво је после овога да сви 
Италиани треба да буду једнодушни да се спречи сваки поку- 
шај Аустрије да дође у Валону. 

То је питање од елементарне простоте. Једном у Валони, 
Аустрија потпуно затвара млетачки залив. За четири године, ту 
се подиже војничко пристаниште првога реда. Везује се стра- 
тегиском железницом са Сарајевом. Ту је стално концентрисано 
осамдесет хиљада људи. Других сто хиљада људи готово је у 
Поли, као корпус за упад, који треба да оперише у средњој Ита- 
лији, и тако се напад врши са четири стране: из Трста, Горице, 
Поле и Валоне. Италији остаје да бира: или да је нестане, или 
да постане дипломатски сателит Аустрије. 

И ова евентуалност припремила се у сенци Тројног Савеза! 
Ето каква је била мудрост Сонина, Криспиа и Умберта, који су 
одвели нашу земљу пред ноге Аустрији! 

Аустријска ровења у Албанији нису могла више остати тајна 
за нашу владу, која је ипак била тако добро расположена да их 
не зна. Протекторат католичких интереса у Албанији допустио је 
Аустрији да развије велику мрежу својих интрига. Папа, приро- 
дно, увек је готов да послужи Аустрији. Остао је фамозан ин- 
циденат монсињора Трокши, арцибискупа у Скопљу, који је, Ал- 
банац пореклом, имао неке наклоности према Италији. Његова 
акција досађивала је политици аустриског генералног консула у 
Скопљу, неког Рапапорта. Овај, да би га се ослободио, предложи 
својој влади да купи епископску резиденцију. Уговор би потпи- 
сан, у мају 1898 год., између амбасадора Аустро-Угарске код Ва- 
тикана и префекта Пропаганде, под условом да аустриска влада 
направи нов двор архибискупу. Охрабрен овим споразумом, и 
још пре но што је извршио обавезу своје владе, консул Рапа- 
порт затражи да намести у архиепископији четири милосрдне 
сестре из Загреба. Прелат Трокши протестује, али консул не 
попушта и, после дугог опирања, мораде се иселити. Ето шта 
му је донело што се показивао предусретљив према италиан- 
ској политици. 

На једном, у сред најлепших савезничких односа, јави се 
гром. Русија беше отпочела дубоко се заплетати на Далеком 
Истоку, од куда се морала вратити по цену тако горких лек- 
ција. Аустрији се тренутак учини згодан. А осим тога, руски ин- 
тереси не би били повређени. Русија, као словенска сила, може 
да се интересује судбином Маћедоније, а не Албаније, мусломан- 
ске и татаризиране, ако је у опште икада била словенског поре- 
кла. Шта више, по свој вероватноћи, у колико више Аустрија 
продире у Албанију, у толико Русија остаје слободнија у Маће- 
донији. Са те стране, Аустрија има мало да се боји. Абдул-Хамид 
био је фаталист и његова теорија била је да се Албанија и Ма- 
ћедонија не могу сачувати отоманском Царству. Он би радо усту- 
пио под закуп један део Албаније, редовни еуфемизам којим се 
на дипломатском језику изражавају териториални поседи, о ко- 
јима се не жели да се дискутује. 

У пролеће 1900 год., у време опструкционе кампање, про- 
несе се изненада глас да Аустрија намерава да заузме албанску 


1 Сћ. Говзеац — 17 Едитђге адпа аче, Рапз, 1901, стр. 137. 

обалу'. Стари дипломати бише тиме живо узнемирени. Сад више 
није био у питању прост ба Лоп Фезза!. Војничке припреме, 
које је Аустрија предузимала, нису остављале у сумњи. Она је 
проређивала гарнизоне у Галицији, а појачавале гарнизоне у 
Босни. Флота је била концентрисана у Поли. Говорило се да ће 
скорашњи долазак Фрање Јосифа у Берлин због престолонаслед- 
никова пунолетства бити знак споразума двеју Царевина на штету 
Италије. Виљем је већ био дао свој пристанак. Чим се утврде из- 
весне формалности, пришло би се окупацији албанске обале. Ум- 
берто и Пелу, међутим, тврдоглаво су радили да изазову уставну 
борбу у Италији! Италианска дипломација, тако спора, тако на- 
дувена и тако ситна, била је изиграна на све начине ! Умберто се, 
вели се, врло опоро жалио због тога Виљему, представио му 
уставне тешкоће своје краљевине, појачане његовом личном вер- 
ношћу Тројном Савезу, позивао се на лојалност немачког прија- 
теља и савезника, молећи га за брзу интервенцију код Аустрије, 
да би је спречио да приведе у дело свој план. Виљем, у чијем 
карактеру има и извесна доза каваљерства, није могао одбити 
да не призна деликатност Умбертове ситуације, који се није усте- 
зао изазивати јавно мишљење земље — да би остао потчињен 
савезу — а сада би јој изгледао прави издајица. Аустрија у Ва- 
лони, значило је неизбежан рат са Италијом, извесан пораз ове, 
али исто тако извесна република у Италији. Виљем је осећао 
много личне симпатије према Умберту а, као и он, искрену про- 
тивност према републиканским институцијама. И нема сумње да 
се он морао чути на НоТђиго-у, као што је сигурно да је Ау- 
стрија одложила извршење свога плана. 

Штампа, зависна од министарства спољних послова, имала 
је прави ексцес незадовољства. Га 5;атра од 8 маја, објављи- 
вала је један чланак, под потписом један дипломат, у коме 
је писац опомињао своје читаоце да се не одају више илузијама 
у Немачку и да се управе ка левици, ка Енглеској и Француској. 
То су биле јасне опомене, које су долазиле из самог министар- 
ства спољних послова. Ј| Мезхљасвсвего, који је истина, незави- 
сан орган, није се устезао да говори о „латинском савезу“. Га 
Тпђипа, стари криспиевски орган, јављала је да зна „из по- 
верљивих информација“, како Фрања Јосиф одлази у Берлин, да 
тражи пристанак савезника на окупацију албанских обала. Само 
Франческо Криспи, оглупио од старости, а може бити и да би 


7 Јаепи скр. 139. 

разагнао своју грижу савести, још се опирао очевидности, и у јед- 
ном интервју-у са палермитанском [7 Ога, усуђивао се тврдити 
да се бацала љага на Аустрију, приписујући јој тежње на Ал- 
банију. 

У седници од 18 децембра 1900 год., граф Гвичардини раз- 
вијао је интерпелацију, управљену да се обавести о стању ита- 
лианских питања у Триполитанији и Албанији, „где стална и си- 
стематична акција Аустрије, којом се жели да привуче ова покра- 
јина у сферу сопственог утицаја, изгледа да спрема скорашњу 
анексију“. Маркиз Висконти-Веноста одговорио је од речи до 
речи овако: „Што се тиче Албаније, ја могу да дам уверење да 
су владе италианска и аустриска имале прилике да узму у оцену 
своје интересе на отоманским обалама Јадранског мора и да при- 
знају да су ови интереси сачувани поштовањем и одржавањем 
гаји дапо“. — Јасно је да су се споразуми дешавали управо 
између пролећа и јесени 1900. Нема сумње да је Виљемово осту- 
пање, после Умбертове опомене, учинило чудо. Али ова околност 
нам објашњава и једну тачку у историји унутрашње политике, 
која је до сада остала нејасна. Зашто се Пелу, и ако је имао 
већину на изборима, повукао чим се састала Скупштина > Јасно 
је да је аустриска претња навела Двор да схвати потребу уми- 
рења духова. Никоја земља не може да води јаку спољну поли- 
тику, ако је унутра поцепана!. Умберто је разумео да је, ако се 
морадне сукобити са Аустријом, потребна помоћ свих. Морало се 
престати са политиком изазивања. Да се пробуди патриотско осе- 
ћање, морао се учинити крај политичким страстима. Зато се Пелу 
био жртвовао, а на његово место дође Сарако. 

Али планови Аустрије допуштали су просто одлагање ре- 
шења. Да ли је ово одлагање било срећно за Аустрију, не може 
се рећи. Може бити да је Аустрија изгубила јединствену ситуа- 
цију. Не дешава се два пута у историји да се изненаде сопствени 
противници. Али год. 1900 Аустрија је имала извињење да није 
била спокојна од стране Русије. Вероватно је да је нелојална ау- 
стријска дипломација чекала да изврши свој удар, када Русија, 
сва заузета у кинеској вртоглавици, не буде више имала могућ- 
ности за акцију на балканском полуострву. Италианска диплома- 
гија, међутим, била је разумела лекцију и мучно тражила пут спа- 


1 „Енергична спољна политика неминовно претпоставља помирљиву унутра- 
шњу политику“. Масашау, Тће Нагогу ог Епојаца, 1887, уо!. 1, стр. 229. 

сења. И чудновато је да га је нашла управо тамо где није имала 
више право да га очекује. 

И у најоштријем периоду тросавезне манитости, одговорни 
државници схватили су слабу помоћ коју би нам, на случај ком- 
пликација, две савезне царевине могле дати. Могло се десити, 
пре свега, да Француска, у своме сукобу са Немачком, избере 
терен, који би искључивао могућност интервенције савезних сила. 
Али у највероватнијем случају општег сукоба, јасно је да би, не- 
зависно од ратне среће на Рајни, на Висли и у Галицији, итали- 
анска обала платила ратни трошак. Поражавајућа супериорност 
француске флоте у Средоземном мору над италианском ескадром, 
правила је фантастичним план да се рату сачува агресивни ка- 
рактер. У Италији би био извршен упад из Бизерте и Тулона, на 
северу и на југу, пре но што би јој савезнице могле указати ика- 
кву знатнију помоћ, и победе над нашом отаџбином имале би да 
даду Француској моралне и материалне компенсације за њен евен- 
туални пораз на Рајни. Требало је имати кокошији мозак, па не 
схватити да је Француска, намештена у Бизерти и на Корсици, 
у стању да направи од наше земље таоца Тројног Савеза. Да нас 
уништи, довољно би јој било осигурати господарство на мору, 
што би се извело за два сата, по отварању непријатељстава. 

Околност што је наша земља сва средоземна, показивала је 
апсурдност везивати је за силе, које су имале континенталне ин- 
тересе. Генерација која је створила Тројни Савез дала је доказ 
неразумности и куртизанства којима нема поређења. Али она је 
имала предосећање своје глупости, тражећи у Енглеској накнаде 
поморској супериорности Француске. Начело фактичког, и ако не 
формалног, савеза са Енглеском, за интересе Средоземног мора, 
увек је представљало основу италианске политике. Природно, ни- 
коме није падало на ум да средоземни савез са Енглеском, фак- 
тички и ако не формални, представља критику делу Тројног Са- 
веза, јер је показивао да овај није гаранција територи- 
алног интегритета Италије. Па ипак зато, мудре главе које 
се баве италианском спољном политиком, диве се увек оваквом 
њеном начелу, које нас у исто време чини савезницима оних, који 
нам нису од користи за одбрану нашег националног интегритета, 
и једине силе која може да нам помогне, али која нема зајед- 
ничких интереса са нашим савезницима! Заиста, човек се не би 
могао довољно насмејати генерацији која је ударила основе нашој 
спољној политици. 

Па и ова изванредна комбинација савеза могла је имати жи- 
вота само дотле докле је Француска, осим што је непријатељица 
нашим савезницима, била и непријатељица Енглеској. Јасно је да 
су се ствари морале кварити кад би Француска и Енглеска дошле 
до мира; тада, најмање чему смо се могли надати, то је да Ен- 
глеска изјави неутралност између нас и Француске, остављајући 
нас да осетимо тежину наше глупе верности Тројном Савезу. 
Истину рећи, током целог Х,Х века, Енглеска је била Францу- 
ској на путу. Она је, још од 1815, затезала са извршењем кон- 
венција којима су се враћали Сен-Пиер, Гваделуп, Мартиника и 
Хуајана Француској. Год. 1830 претила је Француској ратом због 
експедиције у Алжир. Кад је заузет Тунис, без тешкоћа од стране 
Енглеске, енглеска влада протестовала је, 14 марта 1881 године, 
противу намера Француске да од Бизерте направи утврђење. У 
западној Африци, питање о Нигру ставило је опет те две силе 
једну према другој. Године 1882 ситуација Француске у басену 
Нигра била је нешто супериорнија басену Енглеске. За мало ме- 
сеца, агенти Енглеске давали су јој шах мат. Египат је имао да 
одведе овај сукоб до пароксизма. Познати су догађаји Марша- 
нове експедиције. Овај официр, који је пошао из Убанги, имао 
ја да стигне Високом Нилу, док је господин Боншан, који се 
кренуо из Џибутиа, имао пред собом исти циљ. Један посланик, 
28 фебруара 1895 год., био је тако несмотрен да каже са три- 
буне Пале Бурбона: „данас је енглески сан да захвати Високи 
Нил, за навек поремећен“. Три године доцније, капетан Маршан 
стизао је у Фашоду; али, у место да дође у комуникацију са еми- 
сарима из Абисиније, који су имали да му олакшају задатак, он 
је према себи сагледао енглеско-египћанску војску Сирдар Ки- 
чинера, победнички улогорену на бојном пољу Омдурману! После 
тога дођоше покушаји преговарања, чврста одупирања Енглеске, 
заповести и, најзад, 4 новембра 1898 год., француско напуштање 
Фашоде. Да ли је било могуће замислити затегнутију ситуацију 
између два народа!. 

За време овога периода, истоветност континенталне енгле- 
ске политике са политиком Тројног Савеза била је природна. 
Противник Енглеске била је Француска; било је оправдано ла 
буде и савезник Италије, члана Тројног Савеза. Док су ствари 


' Види: Јеап Пагсу — Сеп! ап5 де пуаше сојотаје, Рап5, 1908 и А. Танфеи: 
ја Егапсе ег 1е5 а апсе5, Рап, 1909, стр. 51 и следеће. 

тако стајале, увек се показивало да је корисност савеза са две 
Царевине творевина фантазије куртизана, али да је средоземни 
споразум са Енглеском врло погодан. Бизмарк је рачунао енгле- 
ску флоту Средоземног Мора као помоћ Тројноме Савезу. Оно 
што је погоршавало међународни положиј Француске било је са- 
образно његовим плановима, управљеним сталној идеји неприја- 
тељства према Француској. Али Бизмарк, који је био страшан у 
политици од дана до дана, у којој му је помагао његов груби 
инстикат сељака и престиж његове невероватне среће, постајаше 
пиле кад је било у питању спекулисати са будућношћу, ма и бли- 
ском. Његова мржња теутонца, само је смишљала замке Фран- 
цуској, а Енглеска је међутим консолидовала своју пространу ца- 
ревину и припремала гроб немачкој хегемонији низом савеза са 
свима малим европским државама, од севера до југа: Данском, 
Холандијом, Белгијом, Португалском и Грчком, и показујући све 
то више Италији стварну вредност сопственога савеза, припре- 
мала одвајање Италије, у даљој будућности, од њеног верног по- 
 даништва тевтонцима. И тако је Бизмарково дело, створено од 
мржње и насиља, али са погледима на блиске интересе, без схва- 
тања будућности, било из основа минирано:!. 

Енглеска је намирисала будућност. Док је Немачка била у 
ропству немачког сна континенталне хегемоније, Енглеска је пу- 
„штала да иде како иде. Савез са малим државама осигуравао јој 
је увек толико слободе, да је чинио немогућим тевтонски напал 
на њене трговачке интересе. Бизмарк је био од помоћи Енгле- 
ској. Он је био последњи остатак политичара ХМП века који су 
имали манију квадратног километра и континенталне превласти. 
Његов утицај одузео је Немачкој могућност да постане права ко- 
лониална Царевина, док су међутим Француска и Енглеска делиле 
свет између себе. 

Данас се Немачка гризе, али и даље сматра кнеза Бизмарка 
највећим између свих државника у прошлости, садашњости и бу- 
дућности. Па ипак, једног дана, Немачка је приметила да није у 
бруталности кнеза Бизмарка била прикупљена универсална му- 
дрост. Погледала је напоље и потражила мало сунчаног простора 


7 Оног дана, када Бизмаркова личност буде приказана у правој светлости, 
и када овај срећни бригант не буде био узиман за генија, у Европи ће бити оства- 
рен велики морални напредак; али, је ли могуће да се истина о Бизмарку прими 
од целог света док постоји оно идолопоклоништво за успех и оно одушевљење 
за грубу силу, који обележавају Бизмаркову епоху > 

„Долазак Билова обележава овај други моменат немачке по- 
љитике. Први пут кад је говорио у Рајхстагу, он је изложио оно 
што је по његову схватању било потребно за економски и по- 
морски напредак Немачке „која крстари светом са мачем у једној 
и радним оруђем у другој руци“. М други његови говори — 
било у њима питање о Сани, о афричком Истоку, о Кјао-Чау 
или каролинским острвима — сви потврђују потребу царевине 
ла изводи акцију изван Европе. 

У време наименовања Валдерсеа за заповедника међуна- 
родне војске у Кини — која је имала да постане тако злико- 
вачки славна због нечувених варварстава која је починила — 
Билов је говорио: „Ми нећемо допустити да не будемо изјед- 
начени са другим силама. Ми нећемо допустити да нам се оспори 
право да говоримо као ма која од њих у свету. Било је једно 
време кад је Немачка била самс географски израз, кад јој се 
одрицало име велике силе. Од тога времена, ми смо постали ве- 
лика сила, и са божијом помоћу надамо се то и остати. Ми не- 
ћемо допустити да се ограничи право које имамо на светску 
политику, смишљену и разложну.“ 

Ме рок: ето велике речи. Али, ако ова може да буде 
аспирација Немачке, она је за Енглеску стварност. Ко аспи- 
рује на „Ме ропик“, аспирује такође да уништиеен- 
глеско царство. Тако је Билов званично инаугурисавао сукоб _ 
између Немачке и Енглеске. 

Показивало се да је војничка царевина самом својом ор- 
ганском конституцијом приморана да тежи ка хегемонији. Кон- 
тинентална хегемонија није била више довољна Немачкој. Она 
је тражила ширу хегемонију, а није примећавала да је на тај 
начин компромитовала и саму континенталну хегемонију. Борба 
са Енглеском указивала се много дужом и опаснијом, но ли борба 
са Француском. 

Немачка је била на путу да осети то искуство. Кад се Фран- 
пуска стекла заузета борбом са војничком царевином, била је 
усамљена у Европи. Енглеска, далеко од тога да је усамљена, 
умела је везати око себе све мале државе. Ове нису могле бити 
ни у каквој илузији да пад Енглеске значи њихово апсорбовање 
У монструозном тевтонском организму. Пангерманци су изража- 
вали гледиште, заједничко Немцима. Историчар Трајчке рекао 
је у њихово име: „Кад немачка застава буде покрила и шти- 
тила то неизмерно царство, коме ће припадати скиптар света2 

Коћенаметнути своју вољуосталим народима, осла- 
бљеним или у декаденцији> Зар није Немачка она која ће 
имати мисију да осигура свету мир 

„Русија, колос огроман и у стварању, ногу од иловаче, 
биће заузета својим економским и унутрашњим тешкоћама. Ен- 
глеска, привидно јача, но што је у стварности, видеће без сумње 
како се њене колоније одвајају од ње и истрошиће се у бе- 
сплодним борбама. Француска, сва заузета својим унутрашњим 
раздорима, све то више ће се спуштати испод нивоа дефини- 
тивне декаденције. Што се тиче Италије, биће и сувише, ако 
буде могла осигурати мир својим синовима. Будућност припада, 
дакле, Немачкој, којој ће се придружити Аустрија, ако буде 
хтела живети.“ 

Али треба видети да ли мали народи, којима се са толико 
сигурности ставља у изглед да буду агреговани теутонској ца- 
ревини, неће бити кадри, под управом Енглеске, да раскомадају 
и распрше милитаристичку мдру, представљену Немачком... 

У сваком случају, отварање енглеско-немачког сукоба, пред- 
стављало је за Италију час решавања. Народне и династичне 
струје биле су успеле у Италији да дођу до компромиса, више 
или мање трајног, благодарећи околности што су савез са Ен- 
глеском желеле и једна и друга и што је, неко време, Енглеска 
имала интересе, подударне интересима Тројнога Савеза. Али од 
тренута, како је Енглеска покушавала да се приближи Францу-- 
ској и имала, у исто време, да се удали од Тројног Савеза, Ита- 
лија није могла више сачувати свој сумњив положај. 

Стоји да наша земља може да добије какве сигурности од 
своје средоземне политике пријатељске Енглеској. Извесно, ди- 
настичне струје, спороглаве, сугестиониране теутонским сјајем, 
јако милитаристичке, и зато без симпатија за либералне или де- 
мократске државе, радо би се тиме успротивиле, да није при- 
текла у помоћ Аустрија. Сам Умберто — чија оданост Тројном 
Савезу и чија верносг Виљему могу бити оцењене само од по- 
знавалаца дворских архива — био је приморан, управо у очи 
његова убиства, да се узбуни на аустриске маневре на албанској 
обали и да, без перифраза, запрети иступањем из Тројног Са- 
веза. Али Умберто није био слободан пред Виљемом, и није си- 
гурно да он не би отворио за земљу једну нову и тежу кризу, 
заузимајући положај противу Енглеске — да би се показао при- 

клон Виљему — да револверски метак Брешиа није узео на себе 
да раскине овај други чвор италианске политике. 

Нестанак Умберта упрошћавао је питања и допуштао да 
се брзо прилази ка оном приближавању Француској, које је 
земља желела. Неки корак био се већ учинио — још за Умбер- 
това живота — под сугестијом аустријских ровења на Балкану. 

28 септембра 1896 Италија је давала Француској прву за- 
логу, потписујући ревизију туниских трактата, то јест признајући 
званично ситуацију Француске односно протектората. 21 новем- 
"бра 1898 год., би потписан трговински уговор између два народа. 

Трговински биланс Италије скакао је одмах за 100 милиона 
у увозу, и 200 милиона у извозу. Са бољих трговинских односа, 
"пређе се на политичке односе. На мало месеца по Умбертовој 
смрти, у априлу 1901 год. италианска флота, под заповедни- 
штвом војводе од Ђенове, оде у Тулон, да учини званичну по- 
сету председнику Лубеу. 

Исте године, после једне измене нота са Паризом, министар 
ГЛринети изјављиваше да „колико је њему познато, Француска 
нема намеру да пређе, у крајевима граничним са триполиским 
вилајетом, границу означену конвенцијом од 21 марта 1899 год. 
и да омета караване“. Године 1902, приликом обнове Тројнога 
"Савеза, Делкасе је са трибуне у парламенту изјављивао: 

„Нити непосредно нити посредно, политика Италије, као 
последица њеног савеза, није управљена противу Француске. 
“Она ни у ком случају не би могла допустити претњу противу 
нас, и то како дипломатске тако и војничке природе.“ 

„Ни у ком случају и ни у ком облику, Италија не би могла 
постати нити оруђе, нити помоћ каквом нападу управљеном про- 
гиву наше земље“. 

Очевидно, Италија је саопштила текст својих конвенција 
са двема царевинама из центра француској амбасади. Знало се 
ла је Тројни Савез одбранбени савез, то јест он не обавезује 
савезнике у случају да један од њих узме иницијативу у непри- 
јатељствима. Али, разуме се, није текст уговора који одлучује 
о држању у случају рата. Тако мало треба да се изазове рат, 
остављајући противнику одговорност за отварање непријатељ- 
става! Јасно је, даље, да је Италија, обнављајући 1902 год. уго- 
вор о савезу, морала дати приватна уверења Француској да је 
обнова потреба, ако се хоће да се избегне да се Аустрија не 
послужи тим изговором да би нам објавила рат, али да Италија 

ни на који начин не би испунила одредбе уговора, ако би то 
друге уговорне стране затражиле. Неколико месеци после тога, 
дошла је посета Виториа у Париз, а затим посета Лубеа у Рим. 
Тројни Савез био је фактички поцепан. 

Али не без кајања, колебања и уступања; не без вапаја 
личног круга Владаочева, по коме су још пливале олупине старе 
камариле; не без резерви, повратка старој љубави, вређајући у 
исто време и првашње и позније пријатеље. То је једна од нај- 
већих погрешака уставне монархије, што се у њој ретко види 
оно потпуно стапање династичних и народних струја, које допу- 
шта праволинијску и сигурну спољашњу политику. Министри су 
или приморани да служе идејама и предрасудама Двора и да 
траже изговоре да избегну тежњама земље; или, служећи земљи, 
да виде како им дворски круг препречава рад. Политичка акција 
земље постаје због тога ослабљена, неизвесна, без чврстине и, 
често, и без достојанства!, 

Може се сматрати да би смо се ми неминовно повратили 
немачком ропству, да Аустрија нема на Јадранском мору циљеве 
диаметрално противне нашима, на највишу конфузију глупака 
који се још усуђују бранити Тројни Савез, не као прелазну по- 
требу на коју се видела приморана једна земља, да би избегла 
рат који јој је претио, већ као сталну погодност коју треба на- 
стављати, бар у смислу који ове речи могу имати у политици. 

Али ови, природно, бркају земљу са династијом, која је, 
заиста, добила од Тројног Савеза онај престиж и ону снагу, 
који су јој допустили да избегне свима последицама својих по 
грешака, само јој зато земља то платила једном лепом милијар 
дом похарченом на припремање немогућег рата противу Фран- 
цуске, и још неколике друге, као последицу француских еко- 
номских непријатељстава, која је Тројни Савез на нас навукао. 

Замислите сада да ли врло компетентни господин Бисолати 
може да прати једно тако сложено резоновање! 

На крају 1903 год. италианска спољна политика била је 
управљена да се обезбеди од једног могућег аустриског напада. 
Италиански политичари стекли су убеђење могућности рата са 
Аустријом, изазвани од ње. У то су улазили и разлози осећања. 
Аустрија се не може поуздавати на јадранско становништво ита- 


1 Бизмарк, савршени циник, као што је био, рекао је једном француском 
новинару: 17 ЈЕаНе, с' езб цпе рига! пе ди! Та11! 1е го ог. Циљао је на 
статна колебања Италије између Француске и Немачке. 

лианског језика, њој потчињено ; зато мора да омета његов развој, 
на корист словенског елемента. У овом своме покушају, Аустрија 
мора да повреди традиције и осећања, који налазе дубоког од- 
јека у души Италиана са ове стране Изонца. Ова ситуација ствара 
у Италији широку 'струју спонтаног непријатељства према Ау- 
стрији, које италианска влада не само да не може да сузбије, већ 
често мора да му следује. Без овог покрета — тако дубоког и 
спонтаног — јавнога мишљења, тешко би наша влада била кадра 
да се одупре германофилским сугестијама и предрасудама наших 
династично-милитаристичких кругова. Али, пошто му се није 
могла одупрети, влада је успела да га искористи. 

Није никада било могуће, досада, успети да се повећају 
војнички издаци, без јаког отпора народних елемената. Тројни 
Савез чинио је много непопуларним расходе на војску, који су 
изгледали да се чине за циљеве потребне Немачкој. Кад се ство- 
рила ова струја непријатељстава према Аустрији и, преко ње, 
Немачкој, Влад: није наилазила више на тешкоће у одобравању 
већих издатака на војску. Тада се видело да их изгласавају и 
сами републиканци. Што се тиче социалиста, они су узели да 
им је дужност да се кришом искраду. Сва брбљања, што 
су ова блебетава господа избацила противу војних издатака, и 
њихова свечана обећања да успеју да се они смање, свела су се 
на ништа. Никоја странка није повела у Италији толико света 
за собом колико социалистичка странка, и никоја странка са 
мање користи. Она је дискредитовала чак акцију маса. 

То је била главна погрешка демократских странака. Њи- 
хова је дужност била да кажу да је аустриска политика на Бал- 
кану била непосредна последица Тројног Савеза и да, ако сада 


та политика прети Италији ратом, узрок томе је била смутљива 
политика Двора. 

На тај начин би се оделила одговорност земље од одго- 
ворности династије. А данас је, међутим, ситуација таква — са 
раширеним аустриским осећањем земље — да ако би се сутра 
дошло до рата, одговорност би пала на све, па и на демократ- 
ске странке. Пораз не би био ни од какве користи, јер не би 
могао довести дотле да се одвоје институције које би евенту- 
ално за исти биле одговорне. 

Али узрок је органско подлаштво демократских странака, 
заједно са социалистима, који су јуче, да би спасли Умберта,, 
бесно нападали Криспиа, а данас, из страха од бирача, не умеју 


КРИТИЧНИ ПЕРИОД ИТАЛИАНСКЕ СПОЉНЕ ПОЛИТИКЕ 241 


да ставе брану антиаустриској кампањи и охрабрују наоружа- 
вања. Из ове ситуације, међутим, произлази последица да се на 
Италију гледа са неповерењем и са подозривошћу од савезника 
и да је несавезници остављају без помоћи! Опасност лежи у томе 
што јадранско питање није међународно питање већ чисто ита- 
лианско; према томе, Италија се не може надати потпори од 
страних сила. 

Било би друкчије да је Италија изишла из Тројног Савеза 
1898 год., кад се то могло учинити не будећи подозрење. Али 
тада је требало победити отпор Умберта и отупелост социали- 
стичке странке. И тако су предрасуде Двора и незналиштво со- 
циалистичке странке! довеле Италију на праг рата, чији резултат, 
на жалост, није неизвестан. 


АРТУРО ЛАБРИОЛА. 


(превео Миодраг Ристић) 


1 Између 1898 и 1900, посланик Бисолати лао је Тројном Савезу нешто 
популарности убеђујући у тачност басне да је савез потребан „европској равно- 
тежи“. За овај красни изналазак он је био назван „компетентан“ од свих оних 
који се нису надали сличном савезнику. 


Дело, књ. 66. 16 

= 'ОВРШЕТАК, —= 


Да ли су права тежака т. ј. лица која су радила земљу, била 
толика, да се могу ставити у ред с правом својине римскога и 
модерног законодавства, или су то била слабија права, на пример, 
закуп, плодоуживање и т. д. како су турски, а по њима и многи 
европски правници изводили. 

На првом месту ваља истаћи, да је тежаку законом било 
обезбеђено оно право које је на земљу имао. Њега нико није 
могао са земље отерати, нити га његових права лишити, сем у 
случајима које закон предвиђа. Ти се, дакле, случаји — ово је 
важно истаћи — не утврђују споразумно, не уговарају се између 
лица које ради земљу, с једне, и спахије или државе, с друге 
стране. Њих држава прописује једностраном вољом својом. Место 
приватно-правног односа, ми ту наилазимо на једну манифеста- 
цију суверене власти која као представник целине издаје про- 
писе. И модерна законодавства признају држави, да може некога 
лишити права својине, кад то општи интерес захтева (на пример, 
експроприацијом). Такво право државе не значи, да је она задр- 
жала за себе својину земље, но је излив њене суверене моћи 
која се простире не само над лицима, но и над добрима која 
се находе у њеним границама. Да видимо, да ли се случаји, кад 
је тежак у Турској губио своја права на земљу, могу ставити у 
исти ред са оним који се у модерним законодавствима предви- 
ђају. Другим речима, да ли је то лишавање права својине вр- 
шено у општем интересу 2 

Спахија је имао права, да узме и преда другоме земљу, коју 

је тежак по сопственој инициативи оставио необрађену за време 
од три године'. 

Несумњиво је, да се спахија при доношењу овакве одлуке 
јавља као представник државне власти и заштитник државнога 
интереса. Од приноса земље живели су, не само народ, но и сви 
органи турске државе, грађански као и војени. Према томе, обра- 
ђивање земље није се вршило само у приватном интересу тежака, 
но и у интересу отоманске заједнице, у чијим се рукама находила 
„државна управа. С тога је природно, што су биле предузете мере, 
да они који живе на земљи, њу стварно и раде, како би, одваја- 
јући законом прописани део приноса за државу и њене органе, 
овима давали материална средства за опстанак. Модерној држави 
овакве мере нису потребне. Она наплаћује у новцу порезе на при- 
нос од земље. С тога може допустити да се земља не ради, јер 
било приноса или не, њена дажбина, утврђена у извесној суми 
новца, неће пропасти. Није исто код пореза у натури. Они се 
могу узети само онда, кад стварно постоји принос, од кога један 
„део треба одвојити. Сем тога, за Турску, као за све државе на- 
туралне привреде, данак на земљу је био главни извор прихода. 
А модерна држава, због разноврсније и напредније народне при- 
вреде, има многе друге, и обилније изворе. Па ипак, принуда на 
рад у фискалном интересу државе постоји у модерним законодав- 
ствима. По члану 107 српског закона о непосредном порезу, 
ако дужник нема имања, а способан је за рад, па неће да плати 
порез, пореска или општинска власт употребиће дужника на рад 
и ван круга његове општине и од његове отуда добивене зараде 
извршиће наплату дужног пореза. У овом случају порески обвс- 
зник се приморава да ради туђу земљу, па и ван места становања. 
Има и других примера, да модерна држава принуђава сопстве- 
ника земље, да уради нешто, што општи интерес захтева. Тако, 
на пр., он мора, да пошуми извесне своје парцеле, да исуши Заре, 
ит. д. Право спахије да нерађену земљу одузме и да је другоме, 
може се по мотивима и последицама својим упоредити с правом 


' Мултека, Јошп. Ачаае., зег. 5, |. 19; стр. 208—209. Исти пропис находи 
се у Кануну побегле раје, који је Ог. Вормс превео и објавио (Јоштп. Азја:., 
зег. 4, 1. 3; стр. 161); затим у Кануну раје султана Сулејмана (Наттег, ор 
А сто 198) 

Кануни су закони које издају владаоци, и објављују их у облику хатише- 
грифа. Кануне, политичке законе, ваља разликовати од шеријских т. ј. религи- 
жозних закона. 

"које има модерна држава, да земљу (и у опште имање) обвезника 
који не плаћа порез путем јавне продаје пренесе: на другога. 

Колико је држава водила рачуна о томе, да земља буде у 
рукама лица која ће је стварно радити, види се и по овоме. Спа- 
хији се забрањивало, да земљу коју је из законом предвиђених 
разлога тежаку одузео, за себе задржи, или је неком прода или. 
поклони. Он је морао опет да је уступи на рад под истим погод- 
бама под којима је она до тог времена држана. При том је ранији. 
поседник имао првенствено право на одузету му земљу:'. Земљу 
коју је малолетник наследио спахија је до његова пунолетства 
давао на обрађивање трећем лицу. Ово с тога, што малолетник: 
није способан сам да ради земљу, из чијег приноса треба да се 
одвоје државне дажбине. Од дана пунолетства наследник има. 
права да тражи да му се земља врати. Али ако то не учини у 
року од десет година, лице коме је земља дата била на рад, за- 
држава је, неком врстом прескрипције, стално за себе. 

Спахија је могао располагати земљом, како му је у интересу 
мусломанске заједнице закон прописивао, само онда, кад је делом 
тежаковим државни приход долазио у опасност. Спахији није било 
допуштено, да отера тежака са земље, па да га онда лиши ње- 
гових права под изговором, да је земља остала необрађена“. 

Држава је имала рачуна да што више земљишта буде 0о6- 
делано. С тога је она разним повластицама подстицала тежаке на 
крчевину. А земље за крчење било је и сувише у ретко насеље- 
ним областима Отоманске Царевине. На прокрчену земљу тежак 
није плаћао порез за време од три годинез. Из сличних разлога 
постоји пореско ослобођење за нове зграде у модерним варошима. 
Кћи, која по правилу није могла наслеђивати, имала је права да 
тражи земљу коју је њен отац прокрчио: 

У свом праву да земљом за живота располаже, тежак је био 
ограничен у толико, што је без одобрења спахијиног није могао 
отуђити ни у ком облику. Спахија је морао да одобри сваку про- 
дају, размену и поклон земље ма се овај чинио и властитом сину. 
Иначе, акт отуђења није имао вредности. Ову функцију спахија 
није вршио по неком свом самосталном праву. Он се ту јавља 
у улози власти, којој је стављено у дужност да штити државне 
интересе. А од куда је потицало право. државе, да преко спа- 

! Мултека, Јошт. Азга,, 5 зег, |. 19; стр. 209. 

г Мултека, Јошт. Азјаћ, 5 зег., |. 19; стр. 208. 

5 Канун побегле раје (Јошт. Азтаћ, 4, зег,, (. 14). 

хије даје таква одобрења за пренос земљег Може ли се због 
тога узети, да је право располагања, главни атрибут својкне, 
припадало држави» Или је ова то право одобрења задржала за 
себе и вршила га само у општем интересу, као носилац суве- 
рене власти» Видели смо, да је за турску државу из фискалних 
разлога било важно, у чијим ће рукама бити земља. Већ с тога, 
она није могла равнодушно гледати на преносе које би њени 
поданици вршили међу собом. Али је државни надзор имао, сем 
фискалног, правни и политички значај. Турска је власт водила 
регистре о томе, ко и колико земље има. Сваки је имао права 
само на онолико земље, колико је забележено у регистрима. 
Ако се у кога нађе више, спахија је имао права да му сав вишак 
одузме и преда другоме.' Због тога је било потребно, да се 
преноси земље не врше без знања власти. Турска држава имала 
је још и политичких разлога, да тако ради. Земља је највећим 
делом била у рукама хришћанских, према мусломанској држави 
рђаво расположених народа. Приморавајући потчињене тежаке, 
да траже одобрење за сваки пренос, турска власт их је држала 
чвршће у својој руци, и давала им да осете њену моћ и том 
приликом. 

Турски правници 16. века нису схватали разлику између 
јавно-правних и приватно-правних односа, који, уосталом, у оном 
времену нису ни били тако јасно подвојени као у модерној др- 
жави. С тога они нису умели право државе да даје одобрења 
за пренос земље, као ни право да наплаћује дажбине, да обја- 
сне друкчије но тим, што би се држави признала својина. Ме- 
ђутим, и модерна држава из фискалних, а још више из правних 
разлога води надзор над променама које се врше у власништву 
земље. Тапија на основу које се у Србији врше преноси сво- 
јине на земљи, мора бити потврђена од тројаке власте (оп- 
штински суд, полицијска власт и првостепени суд). Завођење у 
баштинске књиге, где ових има, наређује се из истих разлога. 
Као што сада власт надлежна да потврди тапију или да упише 
пренос својине у баштинску књигу, има права и да то не учини 
и тим онемогући пренос, ако сви законом прописани услови нису 
испуњени, тако је спахија могао да не да одобрење, ако би пре- 
нос био противан интересима мусломанске државе. Но како се 
у току времена, с опадањем турске централне власти, правни и 


#' Рт. Могшз, ор. си, Јоштп. Ачлаг., 3 зег., 1. 14. 

политички интерес све више губио из вида, а фискални све јаче 
истицао, спахији је при давању одобрења било главно да на- 
плати дажбину која је отуда потицала. О другом није водио 
рачуна. Сваки ко је имао да плати прописану дажбину распо- 
лагао је земљом како је хтео. 

Код преноса права на земљу у случају смрти, спахија је 
имао учешће слично ономе при преносима за живота. После 
смрти тежака, који је земљу држао, спахија као представник др- 
жавне власти давао је заоставшину родбини умрлога у законом 
предвиђеном реду. Наследници су том приликом имали да плате 
дажбину звану тапу' (од грчког толос). Једино су синови и 
унуци, ако су наслеђивали деду место оца, који је умро пре деде, 
били ослобођени тапу-а. О величини тапу-а решавали су непри- 
страсни мусломани. Спахија није смео да повећава суму коју су 
они одредили.“ Наплаћивање ове дажбине, као и осталих које 
су земљу теретиле, чинило се турским правницима као после- 
дица државног права својине. Овога пута такво схватање не 
би нас толико зачудило. Гапу, са својим повлашћењем непосред- 
них потомака и начином одређивања, који подсећа на решавање 
наших пореских одбора, је дажбина слична модерном законо- 
давству добро познатом порезу на наслеђа. А било је, већином 
старијих, теоретичара на европскоме западу који су учешће др- 
жаве у једноме делу имовине де сији5-а објашњавали неком вр- 
стом њене својине. У ствари, право државе да узме један део. 
прихода или имовине својих суграђана, за њихова живота или 
после смрти, да би могла вршити своје задатке, јавног је карак- 
тера. С тога порез на наслеђа, као и остале дажбине, не потиче 
из приватно-правних односа, нити се сме на основу њих образ- 
ложавати. Турска држава имала је, дакле, права да наплаћује 
тапу при промени власништва земље и ако не би постојала фик- 
ција о њеној својини. 


До закључка, да земља није била државна својина — кад 
се тај појам схвати онако како га схватају римско. и модерна 
законодавства — долази се, не само кад се посматрају права 


државе независно од свих других, но и посредним путем, кад 


' По садашњем турском законодавству реч тапу не значи само наследну 
дажбину коју сродници сем непосредних цотомака — плаћају, но се тим на- 
зивом обележава и исправа којом се потврђује право на земљу. (Епсе!ћага | 
Ба., Га Тигаше ег је Таплта(; (оте 1; стр. 208. 

= Наттег, ор. ст, 1; стр. 400. 

се узму у процену ограничења којима је држава спутала тежа- 
кова права. У приватно-правном погледу највећу власт над зем- 
љом имао је сам тежак. Та је његова власт тако велика да се 
може ставити напоредо с правом својине. Па ипак, већина европ 
ских стручњака, поводећи се у том за турским правницима, за- 
узимају друго гледиште. По једнима, држава има својину земље. 
Ово је мишљење најјаче распрострто. Но присталице оваквога 
схватања не слажу се у томе, какав је био правни положај те- 
жака. Има их који сматрају, да је тежак био прост закупац, у 
данашњем смислу те речи. По другима, држава је имала голу 
својину, а тежак је био плодоуживалац. По трећима, између др- 
жаве и тежака постојао је однос сличан емфитеузи римскога 
права. Има писаца, који, по аналогији с односима у европским 
државама истога периода, узимају, да је својина земље у Тур- 
ској била подељена, те су је држава и тежак једновремено имали. 
Право државе, која је по терминологији глосатора имала допи- 
пшт Ффтесшт, стајало је поврх права тежакова, коме је остало 
допипшт шШе. Неки писци, најзад, сматрају, да у Турској нико 
није имао својину земље већ је постајало само право плодоужи- 
вања, чија су управа и уживање припадала суверену, као тутору 
заједнице. Право располагања није имао ни он, као ни спахија 
нити тежак. Овом последњом земља је само доживотно позај- 
мљена да је ради. 

Ове разноликости у мишљењима морало је бити, чим се 
није хтело водити рачуна о стварним односима. Ако се пође од 
погрешне поставке турскога законодавства 16. века, да је земља 
државна својина, онда је доиста тешко правно дефинисати по- 
ложај тежака. У ствари, турско право нетачно је дало назив 
својине власти, коју је држава имала у погледу земље. Да она 
није имала својину, напред смо видели. А да тежаково право 
није било ни закуп, ни плодоуживање, ни емфитеуза, ни допи- 
шштп ше, није тешко доказати. 

Тежак у Турској није био закупац. Закуп је по правилу лично 
право, док је право тежаково несумњиво било стварно и непо. 
средно везано за земљу. Закуп претпоставља закупну цену, дакле, 
обавезу приватно-правног карактера. За тежака пак постојала је 
обавеза да плаћа дажбине, на првом месту, харач. Може се бити 
разног мишљења у погледу оправдања пореске обавезе, али је 
сигурно, да између пореског обвезника и државе постоји јавно- 
правни однос. С тога има читава провалија између харача, који 

је као дажбина терет јавно-правне природе и закупне цене. Ова 
увек потиче из теретног уговора, а харач се наплаћује на основу 
суверене власти. Његов постанак и његова величина зависе је- 
дино од државне воље. О харачу држава не преговара и не за- 
кључује уговор с тежацима, но им га намеће једностраном својом 
вољом, и тражи га онда и у оној суми када и колико то њене 
фискалне потребе захтевају. Ни остале обавезе тежакове не по- 
тичу из уговора, но и њих држава утврђује независно од ње- 
гове воље, не како интерес тежаков но како интерес целине 
захтева. А тога не би могло бити, да се држава јавља у улози 
сопственика земље, а тежак да је прост закупац. 

Не може се порећи, да постоји извесна сличност између 
права која је тежак под Турцима имао на земљу, и права пло- 
доуживаоца. Плодоуживалац у неким случајевима црпе своја 
права и дужности на основу закона, и не подноси тада никакав 
терет приватно-правног карактера. Па и кад би овакав положај 
код њега био редован, што није, ипак се не може узети, да је 
тежак под Турцима био плодоуживалац. Јер, онда се поставља 
питање, у чијим је рукама била гола својина. Држава то право 
није имала. Она је само, у општем интересу, ограничавала тежа- 
ково право располагања. Сама, пак, у редовним приликама није 
могла земљу одузети тежаку и пренети је на другога. Она је 
није могла дати у залогу, ни примити какво право пасивне 
службености на земљу. С друге стране, тежакова права била 
су већа од права обичних плодоуживалаца. Тежак је могао 
земљу, под извесним погодбама, отуђити, па и оставити је у на- 
следство. Каква права онда остају за државу, ако би јој се при- 
знало да има голу својину» Она би још једино имала наде, да 
ће моћи располагати земљом у случају да тежак умре без на- 
следника. А такво право располагања признаје се држави, и ако 
јој се одрекне право голе својине. Колико је пространа била те- 
жакова власт над земљом види се по томе, што њему није било 
забрањено да јој промени суштину. Он је могао шуму да пре- 
претвори у виноград, а виноград у њиву. А као што је познато, 
битна је особина права плодоуживања, да се суштина ствари не 
сме мењати. Зајуа гегшт зиђзгапна, вели се још у Јустинијано- 
вим Институцијама. Постоје и друге разлике. Плодоуживалац 
мора одржавати земљу у добром стању, т. ј., не сме јој одузети 
могућност да даје принос. А тежак мора да ради земљу, како 
би му она сваке године давала принос. Обавезе на рад нема за 

плодоуживаоца. И то је разумљиво. Имаоцу голе својине све- 
једно је, да ли ће плодоуживалац сваке године црпсти из земље 
свој приход. Њему би чак ишло у рачун, да се земља извесно 
време не ради, како би била одморнија за доцније. Држава пак 
има да одвоји из земљина приноса своју натуралну дажбину, 
која јој је потребна из године у годину. А дажбине може бити 
само тако, ако земља радом тежаковим буде дала какав принос. 

И емфитеуза има доста сличности с правом које је на земљу 
имао тежак под Турцима. Она је у ранија времена била вечног 
карактера, а потицала је не само од приватних лица, но и од 
јавних дела (арп уеснсаје5). Па ипак, има разлике. Однос тежа- 
ков према турској држави није никад потицао из уговора, нити 
је држава имала права која су признавана сопственицима зе- 
маља асп уесПоајез (на пр. није имала право преемпције). 

Да ли се на односе у Турској може применити теорија о поде- 
љеној својини > Римско право, доказано је, није признавало да се 
својина може делити. Но политички односи европских народа по- 
сле пропасти римске империје донели су феудалну властелу која је 
господарила, и васале са тежацима, који су земљу држали. Тешко 
је било за тадашње правнике да било једнима било другим при- 
знаду пуну својину над земљом. Боље обавештени од турских 
правника о обиму права својине, они га нису могли одрећи љу- 
дима који су земљу стварно држали, јер су они несумњиво имали 
све важније атрибуције тога права. А није лако било признати, 
да властела имају према земљи својих поданика само једно јиз 
шп ге аћепа, јер њихова власт као јавних органа није била пот- 
пуно одвојена, но се мешала с атрибуцијама приватнога права. 
Отуда је поникла (прво у Италији) теорија о подељеној својини. 
По тој теорији својина је једновремено била у рукама властеле 
и оних лица која су земљу стварно држала. Право првих звало 
се доттшт дтесшит, а других допитшп шше. И ако је спорно 
питање, да ли је својина земље била доиста подељена', сигурно 
је, да је теорија о подељеној својини продрла била у правну 
свест тадашње Европе, и многим је законима била призната. 
У току времена, јачањем оних који су земљу радили и њом 
стварно располагали, у правној науци се све више признавало 
искључиво право њихове својине. Теорија о подељеној својини 


1 Соп!.: О! бо СОтегке (Решзсћез Рпуаесће, П. Вапа; стр. 368; Гегрла, 
1905) и Рг. Апдгеаз5 Нецз!ег (Ји шопеп дез Пешзсћеп Рпуа ест; П. Вапа, 
стр. 48; Гејрдо, 1886). 

није могла понићи у Турској Царевини, нити је могла бити са 
стране примљени, с тога што су политички односи били други. 
Феудалне властеле није било. У погледу земље постојало је само 
право државе према тежаковом праву. Турски законодавци нису 
осећали потребу да признаду раји, да заједно са сувереном др- 
жавом Османлија дели једно тако крупно право као што је право 
својине, нити се таква представа могла урезати у правну свест 
Мухамедових следбеника. А да теорија о подељеној својини не 
би одговарала стварним односима тадашње Турске, јасно је према 
ономе што је напред речено о правима државе и тежака. С тога 
говорити о подељеној својини земље у Отоманској Царевини 
значи, без икаква смисла и разлога уносити појмове који су по- 
стали у различној средини и били примењени на сасвим друге 
односе. 

Није тешко донети суд о мишљењу, да у Турској нико није 
имао својину земље. Да ње није било у рукама спахија и државе, 
то је истина. Али је тешко не признати право својине тежаку који 
је имао тако велику власт над земљом. Најистакнутији представ- 
ник овога мишљења От. Вормс, пошто је утврдио, да својину земље 
немају ни држава ни спахије, навео је ове разлоге, са којих се, 
по њему, то право мора одрећи и тежацима'. Прво, спахија је 
могао тежака лишити земље, ако је не ради; друго, спахија му 
је могао срушити кућу, ако је подигне без његова одобрења; и 
треће, због терета емфитеутичне природе који су спахији плаћали 
сви наследници сем синова. Изнели смо већ, да прво и треће огра- 
ничење не представљају никакав доказ против тежакова права 
својине. Да ли други аргуменат нешто више вреди 2 Кућа са окућ- 
нином била је по турском законодавству призната као права сво- 
јине становника (мулк; српски миљак), а земља је била државна 
(мири). Зидањем се држава (и спахија) лишавала извесних права 
и прихода које је имала на земљи која је зградом била обухва- 
ћена. На пр., није било потребно више никакво одобрење за ку- 
повину и продају, нити се плаћала такса при наслеђивању. Зграде 
су као мулк-својина биле свега тога ослобођене. Државни су ин- 
тереси према томе захтевали, да се оне не дижу без знања и одо- 
брења власти. Санкција томе државном праву надзора било је 
рушење куће подигнуте мимо власт, чији је преставник био спа- 
хија. М у модерним законодавствима признаје се државним (или 

општинским) органима, да у извесним случајевима поруше при- 
ватне зграде, па се на основу тога не спори право својине ономе 
чија се кућа руши. 

Може се учинити, да се овде на турске ствари одвише гле-. 
дало кроз призму римскога и модерног законодавства. Сумње 
нема, односи нису исти. Турци су у својим правним и политич- 
ким назорима остали готово ван утицаја римских традиција и 
римскога законодавства, који су модерном европском праву оста- 
вили тако јак отисак. Па ипак, не упада се у грешку, кад се од- 
носи у Отоманској Царевини на овај начин подвргавају научном 
испитивању. Турци су у Европи покорили народе који су већ 
имали своју културу, чији су приватно-правни односи били уре- 
ђени, а правне традиције и свест образовани у духу римских (одн. 
византијских) принципа. Све се то није морало потпуно изменити 
услед завојевања Турака, који нису много реметили унутрашњи 
живот и међусобне односе покореног становништва. Турци су 
били чисто војнички народ. Њима је било главно да покорене 
земље одрже у својој власти, и добију од њих средства за из- 
жање војске и плаћање ратних трошкова. Других потреба тур- 
ска држава није готово ни имала. С тога је уређење правних. 
односа у освојеним областима имало као главни, може се чак 
рећи једини циљ, да крај одржања политичког јединства и пре- 
стижа Отоманске Царевине, обезбеди наплату државних дажбина. 
У остало се није дирало. Нова власт и ново уређење донело је 
собом нове господаре. Тежак је остао исти, само га је било у 
мањем броју. Турска управа није морала имати склоности а ни 
потребе да из основа мења приватно-правни живот оних на чијем. 
је раду држава почивала. С тога у погледу права на земљу могло 
се десити да не буде прекинута свака веза с римским принци- 
пима који су на раније односе имали тако велики утицај. Испи- 
тивање турског стања с гледишта на које смо се ми ставили, може 
показати не само, у колико се имовински односи под Турцима. 
разликују од имовинских односа које садашња законодавства по- 
знају, но и то, у колико су освајачи пореметили ранији приватно-- 
правни положај покореног становништва. Тога ради било је по- 
требно послужити се терминологијом, којом су обележавани при- 
ватно-правни односи пре турског освојења и која је и у модер- 
ном законодавству употребљена, и потражити, да ли за права: 
која су под Турцима постојала има већ термина у нашој науци. 
Али при том ваља бити смотрен. Неки писци, чим су нашли из-- 

весну сличност с којим сада познатим односом, одмах су се по- 
служили правним термином тога односа. Отуда се, без довољно 
пажљиве процене разних атрибуција тежаковог права на земљу, 
не подвргавајући их критичном упоређењу с атрибуцијама које 
нама позната лична и стварна права дају њиховим имаоцима, са- 
свим олако тврди, како је тежак био закупац, плодоуживалац или 
'емфитеута. И да није стварне сличности са садашњим односима, 
морали смо очима модерног правника ући у проучавање овог пи- 
тања, да би доказали неумесност овако употребљених термина. 

Правилна оцена приватно-правних односа у погледу земље 
у Турској и умесно примењивање стручних термина немају само 
теоријски значај. Наслеђујући турску управу, хришћанске државе 
на Балкану имале су да уреде имовинске односе по принципима 
модернога права. То није био лак посао. Ваљало је нанети што 
мање повреде стварним односима. Главно питање које се морало 
на'првом месту решити било је, кога треба прогласити за соп- 
ственика земље. На супрот осталима балканским државама, мо- 
дерна Гурска у законику од 1858 год. (Ерази Канун намеси од 
7 рамазана 1274') остала је при свом старом гледишту, да је 
земља (мири) државна својина. До тога закључка није се дошло 
никаквим научним испитивањем. Турска држава повела се при 
том за другим, а не за правним разлозима. Прво, утицала је ве- 
„лика моћ традиције. Стотинама година закони и њихови тумачи 
проглашавали су земљу као државну својину, па је тешко било 
решити нешто сасвим супротно томе. Побуде политичког карак- 
тера биле су несумњиво исто тако јаке. Друкче решење кори- 
стило би поглавито раји, којој би се и законом признало једно 
тако велико право, као што је право својине. То би нарочито 
тада, у времену општег буђења народне свести, могло наудити 
угледу и значају државе. Осим тога, новим уређењем никаква 
нова права нису стварана, ни стара одузимана. Није се, дакле, 
у ствари ништа мењало, нити се имало шта мењати, пошто је 
и дотле турска држава према тежацима вршила само своја су- 
верена права, која се државама признају у свој Европи. С тога 
је било разумљиво, што турски законодавац није хтео мењати 
герминологију, кад су односи у главном остали непромењени. 
Хришћанске државе су друкче поступиле. Оне нису хтеле спа- 

хијама признати право својине, пошто је било и сувише очи- 
гледно дагаони немају, нити су могле, знајући шта који правни 
термин значи, прогласити да је земља државна својина. Отуда 
је код њих својина земље признати тежацима, где није било. 
других приватно-правних господара (ага и бегова). 

Оваквим решењем само је дат тачан термин за оно стање 
које је и под Турцима постојало. Ничије право, у ствари, није 
тим било окрњено, нити је тежак што новога добијао. У њега 
је и пређе, сам под другим именом, била својина земље. Сумње 
нема, то његово право није под турском управом било онако. 
обезбеђено, као римски допитшт ех ште аштшт или приватна 
својина модернога законодавства. Али не с тога, што је оно било 
мањега обима, но што су под Турцима, последњих векова, правна 
свест и поштовање приватнога права, нарочито кад је оно припа- 
дало раји, постојали у сасвим малој мери. Недовољном обезбеђењу 
тежакове својине допринео је његов потчињени политички и со- 
циални положај. Слободно и потпуно вршење права својине не- 
могућно је замислити без личне слободе. С тога је за тежака 
било ограничења ван оних које су закони прописали. Али та 
ограничења, бар за време јаке и прибране Султанове власти, нису 
задирала у суштину његова права својине; она нису смањивала 
садржину тога права. Тек доцније, кад су се поједини великани, 
спахије, или ко мимо њих, осилили и потисли централну власт. 
злоупотребом и насиљем је крњено, а често и уништено право, 
тежакове својине. 


Рг. Момчило Нинчић. 


ПРОБЛЕМИ МЕЂУНАРОДНОГ ПРАВА 


ДВА ПИСМА. 


Уважени Господине Професоре. 


Ја се користим овом приликом да вас замолим за једну ствар. Ви сте бе- 
сумње сазнали из новина у каквом се положају Србија налази у питању изласка 
на море. По сваку цену хоће да се угуши једна природна, разумљива, оправдана 
и културна тежња — излаз на море, ка слободи, ка општој својини. МИ зашто, по 
чему, у име какве идеје2 Да би се задовољили прохтеви, ничим неоправдани, из- 
весних политичара. Ја вас лепо молим да подигнете свој моћни глас, и да у име 
Међународног Права, које дипломати хоће да измрцваре, кажете праведну 
реч о српским захтевима. Велика Немачка Царевина, чија је лозинка у последње 
време постала она изрека: „Наша је будућност на води!“ неће ваљда ићи на то 
да угуши тежњу нелог једног народа за цигло једним пристаништем. 


Ваш увек одани 
Београл, 3. децембра 1912. Рг. Л. Марковић. 


Драги Господине Марковићу, 


Ваше жалбе и ваше погледе потпуно разумем а разумљива ми је и тако 
жива жеља Србије да изиђе на море. На жалост, да јавно устанем у одбрану срп- 
ских претензија, било би бесциљно и само би могло имати противно дејство. Ди- 
пломати, као што знате, никако не допуштају другима да се мешају у њине по- 
слове, нити хоће кога да слушају. Међутим при свем том ја ћу имати прилике да 
при излагању тежња народних на интерно културно развијање, искажем своје 
мишљење о српском захтеву. 


Са најбољим поздравима 
Ваш одани 
Берлин, 8. децембра 1912. Е Јозеф Колер. 
р 

Новија питања Међународног Права се крећу поглавито 
око рата и мира, око начина како њих сматра и како их третира 
пракса Међународног Права, и око места, које припада рату у 
теорији Међународног Права. 

Раније се делило Међународно Право на Ратно Право и 
и Право Мира, па се посвећивала рату добра половина књиге; 
ратии однос међу народима је важио онако исто за нормалан 
као и однос мира. Народи су још увек били испуњени реминис- 
ценцијама на доба, кад се сваки народ бринуо само за себе и 
када је живео у добрим односима са другим народима као из по- 
средног интереса. | 

Данас је друкчије. Рат је анормални однос, зло, које се 
мора појављивати још увек као нужно зло у односима народа, 
али које у сваком случају носи на себи обележје изванреднога. 

У осталом могло би се запитати: да ли рат можемо озна- 
чити као правни однос међу народима или га имамо сматрати као 
противправни однос. Обоје је погрешно: рат није правни однос, 
јер се он не води по принципима права, нити се пак по тим 
принципима решава ; већ је оно, што га одлучује, сила, којој се 
право прилагођава, јер се мора прилагодити, пошто су, као и у 
грађанском праву, тако и у јавном праву извесни стварни односи 
по нужди скопчани са извесним правним последицама. 

Али рат није никакав противправни однос, већ с тога не, 
што се у врло много случајева не може приписати странкама, 
које воде рат, или бар једној од њих, никаква кривица; и што 
се последице не сматрају никако од правног порстка као про- 
тивправне последице. Рат је један од оних односа који не при- 
падају нити праву, нити неправу, један фактички однос, али који 
је са правним последицама везан, и не само због везе фактичких 
односа, већ и због тога, што постоји читав низ правила, која важе, 
чим избије рат, како међу ратујућим странкама тако и према тре- 
ћим (неутралним) државама, као правила Међународног Права. 

Ако се вођење рата креће у границама Међународног Права, 
то се мора рећи: примена средстава рата није правно поступање, 
али није ни противправно. То је један поступак ратујућег народа, 
који ни позитивно ни негативно не додирује правни поредак и 
који би се могао обележити, кад то не би водило двосмислено- 


стима, као једна неутрална радња. 

и Отуда само по себе излази: Такве радње се не могу, ма 
колико да имају карактер вређања, сматрати као прекршај или 
преступ, само ако оне произилазе од државе, признате од Међу- 
народног Права, и од оних, који делају као државни органи. Уби- 
јање у рату није убиство, упаљивање кућа није паљевина, а ор- 
гани ратујуће државе се не могу повући на одговорност због 
телесне повреде или одузимања слободе. 

Ако су, према томе, такви органи пали у руке непријатеља, 
то им се никако не сме свалити на врат све оно, што су они на- 
штетили у име државе. С тога сама по себи излази обавеза, да 
се добро поступа са ратним заробљеницима и да се они не смеју 
казнити за оно што су нанели штете земљи. Од оваквог на- 
чина посматрања раније време било је далеко; народи нису били 
чак дозрели ни до схватања, да делатност ратујуће државе баш 
због тога, што она није никаква противправност, покрива сва 
она лица, која с“ радила као државни органи. 

Али се државни органи, који учествују у рату као борци, 
издвајају од осталог народа који нема такве државне легити- 
мације. Из тога би требало извући закључак да само борци, ако 
предузму борбене делатности, стоје под правним покровитељ- 
ством државе, а сви они, који нису овако легитимирани, морали 
би се сматрати просто као убице и паликуће. 

Ово се међутим није могло потпуно спровести, и са изве- 
сним личностима се, и ако немају државне легитимације, посту- 
пало ипак као са државним органима, сматрајући их као по- 
моћнике, који врше извесне државне послове. Али се захтевало 
да они спољним изгледом даду гарантије, које одговарају бор- 
цима, да носе на себи особите, познате знаке, да стоје под уре- 
ђеном командом и придржавају се ратних обичаја. 

Такав је положај ратујуће силе ако она поштује прописе Ме- 
ђународног Права; а он почива на овим основним мислима: Прво, 
ако је рат неотклоњив, онда треба ипак ратно зло ограничити на 
"најмању меру; не као да би се хтела одузети рату снага и дејство; 
напротив, у колико су у питању средства, да се ослаби непријатељ 
и тиме рат приведе крају, да се његова моћ сломије, допуштене су 
радње и оштећења најгоре врсте; али свако такво средство треба 
"бити ограничено на овај циљ; ако би какве радње уништења и 
оштећења причињавале муке и невоље, које су непотребне за 
ратне циљеве, оне би биле противне тежњама Међународног 
Права. Рат се не води да се људи муче, не убија се, ако је, да 

би се непријатељ учинио неспособним, довољна обрана, не уни- 
штава се, ако уништење не доприноси томе да се ослаби непри- 
јатељски положај. 

Из ових основних мисли су произишла правила модерног 
Ратног Права, како су она утврђена на Хашкој Конференцији 
1899 г. Из тога излази сама по себи забрана употребе таквих ме- 
така, који само доприносе да се обране учине гором, који причи- 
њавају мучења или и смрт, где би иначе проста обрана учинила, 
човека неспособним за рат. Ту долази и то, да непријатеља не 
треба убити, ако се преда, већ га поштедети; ту долази даље, 
да се не смеју ратни заробљеници кињити и злостављати, већ их 
ваља задржати и чувати, у циљу да се уклоне из рата и тиме 
непријатељ ослаби. Ратни заробљеници не постају више слугеи 
робови, они се не задржавају више у смеру продаје; отпуштају 
се после закључења мира, пошто је пре тога с њима поступано 
као са својим сопственим људима. у 

Друга мисао је око овога: вођење рата може бити знатно 
човечније, ако се ред обичаја и навика одржи, које, не ублажу- 
јући енергију напада или одбране, ипак доприносе да се ублаже 
појаве што прате рат. Још од старих времена је било уобича· 
јено, да се и у рату утврђују извесни споразуми и стварају при- 
лике, да се посредује између непријатељских војска помоћу 
преговарача. Ови преговарачи су већ код примитивних народа 
свети и неповредими, и на томе је до данашњег дана почивао 
став, да се парламентар и његова пратња, човек са белом за- 
ставом, мора респектовати од непријатеља. Други су обичаји, 
који ублажавају суровости ратне, пуштање ратних заробљеника 
на часну реч, у колико се може надати да ће се ова часна реч 
одржати и да ће ти људи уживати радости свога завичаја, а да 
не послуже више рату и не умножавају ратну моћ своје државе. 
Друго начело је то, да се морају оставити и непријатељу извесни 
услови за егзистенцију, јер је само тако могуће постићи да и 
он у свом понашању наспрам становништва води рачуна о ху- 
маним обзирима. С тога није допуштена у рату употреба отрова. 
Слободно је на пр. да се пресеку непријатељу животна средства, 
али није допуштено да се отрују извори, или да му се унесу 
заразне болести у логор. Ако би се ово десило, онда би био 
санкционисан сваки бруталитет наспрам становништва; јер ако 
се причини ово трупама, онда ће оне одговорити истим начином 
где год могу. 

Дело, књ 06. 17 


258 ве 


У свима овим односима Међународно Право не познаје 
никаквог посредовања. Буду ли такви прописи повређени, тада 
могу наступити најгоре репресалије, а такође ни повређени са 
своје стране није везан ни за какве обзире. Повредилац се не 
може позивати на своју правичну тежњу да непријатеља ослаби 
и уништи, јер ова тежња престаје пред таквим поступцима. Где 
би такви основни принципи Међународног Права били повре- 
ђени, ту постоји неправо, а онај, који то чини, бива жигосан 
од Међународног Права. 

Трећа мисао је ова: Свака држава има и у рату наспрам 
других држава потпуно правни положај; с тога је однос инва- 
зионе војске према непријатељској војсци правни, а никако своје- 
вољни однос. Ово се није признавало раније, јер није била про- 
дрла мисао да су државе правни субјекти, који се иу рату имају 
респектирати у оквиру ратних циљева. Горња мисао има за по- 
следицу: живот и својина поданика морају, у колико то одговара 
ратним циљевима, бити поштеђени; становништву не смеју бити 
причињене никакве непотребне патње; к у наплати пореза као и код 
контрибуција, мора бити извесне правичне поделе; затим, може 
се својина непријатељске државе присвојити и узети под управу, 
али и ово само по принципима редовне државне управе и то 
тако, да се смеју искористити сви извори прихода, али не от- 
мичарски; да нарочито установе за образовање, уметност и науку 
буду што више поштеђене. 


П 


Идеја о вечитом миру у овом тренутку је још утопија. Али 
се не сме тврдити да она неће остати човечанству стално и за 
сва времена чисти идеал. Средства, која се од пре сто година 
примењују, да се изравнају међународни правни односи путем 
изборних судова, играју данас врло велику улогу. Био је наро- 
чито велики напредак, кад је основан стални изборни суд (у Хагу) 
и кад се путем споразума у уговорима између држава идеји из- 
борног судства одузео карактер изузетка, као и кад се постав- 
љањем уредног поступка унапредило и олакшало функционисање 
изборних судова. 

Даље средство мира лежи у заједници народа и у њиховој 
вези ради гајења заједничких културних интереса: у колико је 
срдачнија та веза, у толико ће веће пометње доносити рат, и у 
толико мање ће се државе решити на ратне нападе. Изванредно 

средство, да се спречи избијање рата, састоји се у томе да на- 
роди ступе у савезе и међусобно обезбеде себи извесна права и 
извесна стања; кад будемо једном тако далеко, да сви народи 
или бар народи нашег земљиног дела, образују савез, са зајед- 
ничким органима, онда ће близу бити време у коме ће нестати 
ратничких испада. То је тако исто као што је у своје време не- 
стало крвне освете, јер родови и породице ступише у државну 
целину и своје спорове потчинише одлуци судова. 

Средњи век је сањао о царству, коме би био задатак да 
решава спорове хришћанских народа. Ово светско царство је иш- 
чезло, јер су му према моћи појединих савезних држава недоста- 
јала средства, да тако високу идеју оствари. Али сличан велики 
задатак предстоји међународним савезима, кад се народи неће 
више осећати као појединци, већ као чланови велике међународне 
заједнице. 

- Што тежњама за мир највише стоји на супрот, то је ово: 
узроци рата нису више међународне повреде, већ привредне и 
народносне тешкоће, у које је народ уведен садашњим стањем 
ствари и за које се верује да се само тако решити могу, ако се 
садашње стање међународних односа промени. Тако, ако се на 
пример једна распарчана нација хоће да сједини, или народ, који 
у себи осећа жив трговачки нагон, безусловно хоће да има при- 
морје да би могао ступити у поморски саобраћај, или, ако је једна 
земља тако раскомадана, да мисли да мора остварити територи- 
јалну везу појединих делића, или најзад, ако један народ други, 
додуше не противно Међународном Праву, али тиме тако при- 
тисне, да се труди привредним мерама да спречи другога у раз- 
вићу трговине и привреде и да му не да прилике за развијање 
свих његових снага. 

Мора се признати, да су многи ратови произишли из ових 
тежња, и да има тешкоћа да се такве незгоде потчине вишој од- 
„луци, пошто би ова одлука морала испасти не по правним прин- 
ципима, већ по захтевима народносне целисходности, а ту се 
обично интереси два народа сукобљавају. Али и овде није искљу- 
чена могућност да се постепено развију извесни ставови изједна- 
'чења и да се решење таквих националних проблема предузме 
више или мање енергично. Ако се и у овом односу у току сто- 
„лећа пут поравна, тада ће наскоро доћи време светског мира, 
као што је наступило време државног мира, пошто је у оквиру 
„државе опште законодавство пружило породицама и родовима 

могућности да се развијају, као и дало прилике њиховим чланог 
вима да у извесним границама раде на свом личном усаврша- 
вању. Данас је само једно главно, да. се овај проблем правилно: 
схвати и да се, с обзиром на историско искуство, размисли о 
основним принципима таквог изједначења, а потребно је да се 
мисао, да ће се и овде једном појавити анђео мира, не напусти, 
већ чврсто и даље задржи. 

Ми можемо светски мир постићи тек столећима; али морамо. 
још данас радити на томе да се овај дар небески додели нашим 
праунуцима. Значило би сумњати у историју, кад би се проблеми 
хтели оставити на страну, који се дају решити тек у далекој бу- 
дућности. Ко мисли да би требало скрстити. руке, ако се циљ 
сутра не оствари, личи на примитивног човека, који. не сеје, пошто, 
не може жњети идуће недеље!. 


ЈозеФ. КОлЕР., 


«превео Ђ. ТАСИЋ) 


7 Из књиге „Модегпе Кесћ,езргоб!/ете“ (Тердр 1908). 


ТАИДА (ТНАТ5) 
— Анатол Франс — 


—_ОНАСвАВвАК 


У јутру, виде ибисе непомичне на јелној нози, на обали воде 
у којој се огледаше њихов врат блед и ружичаст. Врбе су шириле 
у даљини на стрменитој обали своје гипко суро лишће; ждра- 
лови су летели у троуглу по ведром небу и чуло се међу трскама 
крештање невидљивих чапља. Река је носила докле је око до- 
пирало у изобиљу своју зелену воду, по којој су промицала је- 
дрила као птичија крила, у којој се огледала, овде онде, на обали 
по нека бела кућа и на којој су пловила у даљини лака испарења, 
док су острва пуна палми, цвећа и плодова, испуштала из својих 
хладова узрујана јата пловака, гусака, пламенаца и ситних па- 
така. На лево, родна долина је ширила до пустиње своја поља 
и своје воћњаке који су треперили у радости, сунце је златило 
класове и земљина плодност се испаравала у мирисном праху. 

При овом изгледу, Пафнус падајући на колена узвикну : 

— Нека је благословен Господ, који је помогао мој пут! 
Ти који изливаш своју росу по Арсиноитидиним смоквама, Боже 
мој, учини да сиђе милост на душу ове Таиде, коју ниси ство- 
рио с мање љубави него пољско цвеће и дрвеће по вртовима. 
Нека би процветала мојом бригом као мирисна ружа у твом не- 
бесном Јерусалиму ! 

И кадгод би видео цветно дрво или сјајну птицу, мислио је 
на Таиду. Идући дуж левог рукавца кроз пределе плодне и јако 
насељене, стиже тако после неколико дана до ове Александрије, 
коју су Грци назвали лепом и златном. Био је дан већ читав 
сахат, кад угледа с врха једног брега пространу варош, чији се 
кровови блистаху у ружичастој светлости. Заустави се и, скр- 
штајући руке на својим грудима, рече у себи: 

— Ево, дакле, прекрасног места у ком сам рођен у греху, 
дивног ваздуха у ком сам удисао отровне мирисе, сладострасног 
мора у ком сам слушао где певају сирене! Ево моје колевке по 
месу и крви! ево моје отаџбине по световном животу! Цветна. 
колевка, славна отаџбина по мишљењу људи! Природно је за 
твоју децу, Александријо, да те љубе као мајку и ја сам се зачео у 
твојој утроби дивно украшеној. Али аскет баца под ноге природу, 
мистичар презире спољашност, хришћанин сматра свој људски за- 
вичај као невољно место, калуђер се отрже од земље. Одвратио. 
сам своје срце од твоје љубави, Александријо. Мрзим те! Мрзим 
те због твог богатства, научености, пријатности и лепоте. Буди 
проклет, демонски храме! Блудно легло незнабожачко, кужна го- 
ворницо аријанска, буди проклета! И ти, крилати небесни сине, 
који си предводио светог пустињика Антонија, нашег оца, кад, 
дошав из пустињског најудаљенијег кутка, уђе у ову идолопо- 
клоничку тврђаву да учврсти веру исповедника и самопоуздање 
мученика, лепи Господњи анђеле, невидљиво дете, први божји 
душе, лети преда ме и окади ударањем својих крила покварени 
ваздух, који ћу удисати међу жалосним светским великанима! 

Рече и предузе понова свој пут. Уђе у варош на Сунчева 
градска врата. Ова врата беху од камена и дизаху се гордо. 
Али бедници, чучећи у њеном хладу, нудили су пролазницима ли- 
муне и смокве или су просили новчић, јадајући се. 


Једна стара жена у дроњцима, која беше ту клечала, зграби 
калуђерову хаљину од кострети, пољуби је и рече: 

— Господњи човече, благослови ме да би ме Бог благо- 
словио. Многе муке сам поднела на овом свету, хоћу да имам 
све радости на оном. Долазиш од Бога, о свети човече, због 
тога је прашина с твојих ногу драгоценија од злата. 


— Нека је слава Господу, рече Пафнус. 


И направи својом полуотвореном руком знак за искупљење 
грехова над главом старе жене. 


Ну једва да је прешао двадесет корака у улици, а гомила 
деце поче му се подсмевати и бацати камењем на њ, вичући: 


— Ох, неваљали калуђер! Црњи је од кинокефала и бра- 
датији од јарца. То је један беспосличар! Што га не обесе у 
неком врту, као дрвеног Приапа, да плаши птице 2 Алине, при- 
вукао би град на јабуке у цвету. Носи несрећу. 

И каменице су летеле уз узвике. . 

— Мој Боже, благословите ову сироту децу, прошапта 
Пафнус. 

И настави свој пут, мислећи: 

— Ова старица ме поштује, а ова деца ме презиру. Тако 
је један исти предмет цењен различито од људи који су непо- 
уздани у својим мишљењима и подложни грешењу. Треба при- 
знати, за незнабожца, старац Тимокле није лишен здрава ра- 
зума. Слеп, зна да је лишен светлости. Колико превазилази у 
размишљању ове идолопоклонике који вичу из дна своје густе 
помрчине: видим светлост! Све је на овом свету обмана и живи 
песак. У једином Богу је постојаност. 

Међу тим прешао је варош брзим кораком. После десет 
година одсустовања, познао је опет сваки њен камен и сваки 
камен је био камен спотицања који га је подсећао на по један 
грех. Због тога је ударао грубо својим босим ногама камене 
плоче широких улица и радовао се што на њима оставља кр- 
вави траг својих раздераних пета. Остављајући лево величан- 
ствене галерије са стубовима Сераписовог храма, уђе у улицу 
с богатим домовима који изгледаху као успавани мећу мирисима. 
Ту су се борови, јаворови, терпенти дизали високо изнад цр- 
вених корниша и златних акротера. Видели су се, при ошкринутим 
вратима, кипови од туча у предвраћима од мермера, и водоскоци 
у сред зеленила. Никакав шум није реметио мир ових лепих скло- 
ништа. Чуо се само далеки фрулин звук. Калуђер се заустави 
пред једном кућом доста малом, али отмених размера и коју су 
држали стубови љупки као младе девојке. Била је украшена 
бронзаним попрсјима најславнијих грчких философа. 

Познаде међу њима Платона, Сократа, Аристотела, Епикура 
и Зенона и ударив звекиром у врата, очекну, мислећи: 

— Узалуд метал прославља ове лажне мудраце, њихове 
лажи су пометене; њихове душе су бачене у пакао и сам чувени 
Платон, који испуни земљу јеком своје речитости, препире се 
од сад још само с ђаволима. 

Један роб доће да отвори врата и, наилазећи на човека 
босонога на праговом мозаику, рече му опоро: 

— Иди да просиш на другом месту, смешни калуђере, и 
не чекај да те отерам, ударајући те батином. 

— Мој брате, одговори опат антинојски, не тражим ти 
ништа, сем да ме одведеш Никији, свом господару. 

Роб одговори с још више срџбе: 

— Мој господар не прима псе као што си ти. 

— Сине мој, поче опет Пафнус, учини, ако ти је угодно, 
што ти тражим и реци свом господару да га желим видети. 

— Вуци се одавде, гадни просјаче! узвикну разјарени вратар. 

И подиже свој штап на светог човека, који, полажући своје 
руке у облику крста на своја прса, прими без узбуђења ударац 
посред лица, затим понови благо: 

— Учини што сам ти тражио, мој сине, молим те. 

Сад вратар, дрхтећи сав, промуца: 

— Који је овај човек који се не плаши страдања > 

И отрча да извести свог господара. 

Никија је излазио из купатила. Лепе робиње трљаху га по 
телу нарочитим четкама. Био је то љубазан и насмешен човек. 
Израз благог подсмеха беше се излио на његово лице. Видев ка- 
луђера, диже се и ступи напред раширених руку: 

— То си ти, узвикну, Пафнус мој школски друг, мој при- 
јатељ, мој брат! Ох! познајем те, ма да си се, право говорећи, 
направио да личим више на животињу него на човека. Загрли 
ме. Сећаш ли се времена, кад смо учили заједно граматику, ре- 
торику и философију 2 Ценили су те већ као натмурене и дивље 
нарави, али сам те ја волео због твоје савршене искрености. Го- 
ворили смо да си гледао цео свет са зазорљивим очима једног 
коња и да није било чудно што си био плашљив. Мало ти је недо- 
стајало чистоте говора и укуса, али твоја дарежљивост није имала 
граница. Ниси полагао ни на свој новац ни на свој живот. И био 
је у теби чудноват дух, необичан ум који ме је занимао неизмерно. 
Добродошао, мој драги Пафнусе, после десет година одсусто- 
вања. Напустио си пустињу; одричеш се хришћанских празновер- 
става и понова се рађаш за негдашњи живот. Обележићу овај 
дан једним белим шљунком. 

— Кробило и Миртало, додаде, окрећући се женама, нами- 
ришите ноге, руке и браду мог драгог госта. 

Већ су донеле, смешећи се, ибрик, судиће и метално огле- 
дало. Али их Пафнус заустави заповедним покретом руке и за- 
држа оборене очи да их не види више; јер су биле голе. Међу 
тим Никија му поднесе јастук, понуди му јела и разна пића, што 
Пафнус одби презриво. 

Никија, рече, нисам се одрекао оног што ти погрешно 
називаш хришћанско празноверство и што је истина над исти- 
нама. У почетку беше Реч и Реч беше у Бога и Реч беше Бог. 

Све је постало кроз њу и ништа што је постало није постало 
без ње. У њој беше живот и живот беше видело људима. 

— Драги Пафнусе, одговори Никија, који тек што је обу- 
као на се намирисану тунику, мислиш ли да ме задивиш, изго- 
варајући на памет речи скупљене невешто и које су само празни 
жагорг Јеси ли заборавио да сам ја сам нешто мало философ> 
И мислиш ли да ме задовољиш с неколико прња искиданих од 
незналица с пурпурног одела Амелијевог, кад ме не задовоља- 
вају Амелије, Порфир и Платон, у свој својој слави. Састављени 
системи од мудраца су само приче измишљене да увесељавају 
вечно детињство људи. Треба се забављати с њима као с при- 
чама о магарцу, лужници, ефеској уваженој старици или са сва- 
ком другом милетском причом. 

И узимајући свог госта за руку, повуче га за собом у једну 
велику собу, у којој беху увијени у корпама хиљаде рукописа 
на хартији од папируса. 

— Ево моје књижнице, рече; садржи незнатни део система 
које су философи саставили да објасне свет. Сам Серасипов 
храм, у свом богаству, нема их све. Ах, то су само снови 60- 
лесних људи. 

Примора свог госта да седне на једну столицу од слонове 
кости па и сам седе, Пафнус пређе натмуреним погледом преко 
књига књижничиних и рече: 

— Треба их све спалити. 

— О мили госте, то би била штета! одговори Никија. Јер 
су болесничке сањарије кадшто забавне. У осталом, ако би тре- 
бало уништити све снове и сва привиђења људска, земља би из- 
губила своје облике и своје боје и ми бисмо се успавали у жа- 
лосној глупости. 

Пафнус настављаше своју мисао. 

— Извесно је да су незнабожачке науке само празне лажи. 
Али Бог, који је истина, показао се људима у чудима. И узео је 
на се људску природу и живео је међу нама. 

Никија одговори: 

— Говориш изврсно, љубазна главо Пафнусова, кад кажеш 
да се претворио у човека. Један Бог, који мисли, који ради, који 
говори, који се шета у природи као старовремски Улис по зе- 
леноплавом мору, је потпуно човек. Како мислиш веровати у овог 
новог Јупитера, кад атинска деца, у Периклово време, не веро- 
ваху више у старог> Али оставимо то. Ниси дошао, држим, да 

се препиреш о трима божјим лицима. Шта могу да учиним за те, 
драги школски друже»> 

— Једну. ствар потпуно добру, одговори антинојски опат. 
Да ми позајмиш намирисану тунику сличну оној коју су навукао 
мало час. Додај овој позлаћене сандале и стакленце с уљем, да 
намажем своју браду и косу. Треба да ми даш и кесу с хиљаду 
драхми. Ето, о Никија, шта сам дошао да ти тражим, за рад Бога 
и из успомене на наше старо пријатељство. 

Никија нареди те Кробила и Миртала донеше његову најбо- 
гатије украшену тунику; била је извезена, у азиском стилу, цве- 
ћем и животињама. Обе жене су је држале раширену и вешто иза- 
зивале преливање њених живих боја, очекујући да Пафнус свуче 
хаљину од кострети, којом је био покривен до ногу. Ну, пошто је 
калуђер изјавио да би му се пре ишчупало живо месо него ова 
одећа, обукоше му тунику одозго. Како су ове две жене биле 
лепе, нису се бојале људи, ма да су биле робиње. Почеше се 
смејати чудном изгледу који имађаше калуђер тако лепо одевен. 
Кробила га је називала својим драгим сатрапом, стављајући 
преда њ огледало, а Миртала га је вукла за браду. Али се Паф- 
нус молио Господу и није их видео. Кад је обукао позлаћене сан- 
дале и везао кесу за свој појас, рече Никији, који га посма- 
траше веселим оком: 

— О Никија, не треба да саблажњују твоје очи ствари које 
видиш. Знај добро да ћу побожно употребити ову тунику, ову 
кесу и ове сандале. 

— Предраги, одговори Никија, не мислим на зло, јер др- 
жим да су људи подједнако неспособни како за зло тако и за 
добро. Добро и зло постоје само у мишљењу. Од побуда за де- 
лање мудрац располаже само навиком и обичајем. Ја се управ- 
љам по предрасудама које владају у Александрији. Због тога 
важим за поштена човека. Иди, пријатељу и весели се. 

Али Пафнус помисли да би било добро да извести свог до- 
маћина о својој намери. 

— Познајеш, рече му, ону Таиду, која игра у позоришним 
играма 2 

— Лепа је, одговори Никија, и било је време кад ми је била 
драга. Због ње сам продао један млин и два житна поља и на- 
писао сам у њену част три књиге врло рђавих тугованки. За цело, 
лепота је оно што је најмоћније на свету и, кад бисмо били ство- 
рени да је имамо увек, бринули бисмо.се што је могуће мање за 

демиургос, логос, еоне и све друге философске сањарије. Али се 
дивим, добри Пафнусе, да долазиш из Тебаидиног најудаљенијег 
места да ми говориш о Таиди. | 

Изговорив то, уздахну лагано. И Пафнус га посматраше 
с гнушањем, не појимајући да може човек да призна један тако 
велики грех. Очекивао је да ће видети где се земља отвара и. 
Никија пропада у пламенове. Али земља оста непроменљива, а 
Александринац, не говорећи ништа, с руком на челу, осмехиваше 
се тужно на слике своје брзо прохујале младости. Уставши, ка- 
луђер поче понова озбиљним гласом: 

— Знај дакле, о Никија! да ћу божјом помоћи ишчупати 
ову Таиду из нечисте земаљске љубави и дати је за жену Исусу 
Христу. Ако ме не напусти Свети Дух, Таида ће отићи данас из 
ове вароши да уђе у манастир. 

— Бој се да се не огрешиш о Венеру, одговори Никија, то 
је моћна богиња. Биће љута на те, ако јој отмеш њену најславнију 
службеницу. 

— Бог ће ме штитити рече Пафнус. Нека би озарио твоје 
срце, о Никија, и извукао те из бездна у који си бачен! 

И изиђе. Али га је пратио Никија. Сустижући га на прагу, 
стави му руку на раме и понови на уво: 

— Пази да не увредиш Венеру; њена освета је страшна. 

Пафнус, расрђен на лакомислене речи, изиђе не окрећући 
главе. Никијина брбљања му уливаху само презирање; али није 
могао претрпети помисао да је Таида миловала његовог нека- 
дашњег пријатеља. Изгледало му је да је било гнусније грешити. 
с овом женом него са сваком другом. У том је гледао особито 
неваљалство, и Никије се гнушао од сада. Беше увек мрзео на 
блуд, али слике овог порока нису му изгледале заиста никад у 
оволикој мери гадне; никад није делио с таким срцем љутњу 
Исуса Христа и жалост анђела. 

Због тога је био још ревноснији у намери да извуче Таиду 
из незнабожачке средине и једва је чекао да види глумицу, да 
би је спасао. Ипак је требало да чека, да дође до ове жене, 
док не попусти велика дневна врућина. Дакле, пре подне је тек 
пролазило и Пафнус је ишао улицама врло насељеним. Беше 
одлучио да не узима никакву храну у овај дан, да буде мање 
недостојан милости које је тражио у Господа. На велику жалост 
своје душе, не усуђиваше се ући ни у једну варошку цркву, јер: 
знађаше да су их обесветили аријанци, који беху оборили у њима 

господњу трпезу. Заиста, ови јеретици, подржавани источним 
царем, беху отерали патријарха Атанасија с његове епископске 
«столице и ствараху раздор и забуну код александриских хришћана. 

Ходао је дакле насумце, час држећи своје погледе упрте у 
земљу из смерности, час подижући очи небу, као у усхићењу. 
Пошто је лутао неко време, нађе се на једном варошком исто- 
варишту. Вештачко пристаниште штитило је пред собом без- 
бројне лађе, с доњим деловима тамне боје, док се на пучини, у 
небесно плаветној и сребрнастој боји, осмејкиваше неверно море. 
„Једна галија, која ношаше на свом кљуну Нереиду, дигла је сад 
ленгер. Веслари удараху по води, певајући; бела водена вила, оро- 
шена бисером, показиваше већ калуђеру само још једну страну 
која је изгледала као да се губи у даљини: прође, под управ- 
љањем свога крманоша, уски отвор на ограђеном Еуностоском 
заливу и изиђе на морску пучину, остављајући за собом китња- 
сти траг. 

— И ја, мишљаше Пафнус, желео сам тако исто некад да 
се укрцам на светски океан, певајући. Али сам на брзо увидео 
своју лудост и није ме занела Нереида. 

Сањајући тако, седе на гомилу ужади и заспа. Док је спа- 
вао, имаде привиђење. Учини му се да чује звук јасне трубе и, 
како је небо постало крваве боје, разуме да је дошао суђени 
дан. Како се молио Богу с великом ревношћу, виде неку грдну 
животињу која долажаше њему, са светлосним крстом на челу, 
и познаде силсилског Сфинкса. Животиња га зграби у зубе, 
не чинећи му зла, и понесе га обешена о своја уста, као што 
мачке обично носе своје мале. Пафнус пређе тако више краље- 
вина, прелазећи преко река и прескачући планине, и стиже у 
једно пусто место, покривено страшним стењем и врућим пепе- 
лом. Земља, распукнута на више места, пропушташе пламенове 
на ове отворе. Животиња положи полако Пафнуса на земљу и 
рече му: 

— Гледај! 

И Пафнус, нагињући се над провалијином ивицом, виде ва- 
трену реку која хучаше у унутрашњости земље, између два реда 
стрмо одсечених црних стена. 

Ту у светлости оловне боје, ђаволи мораху душе. Душе су 
задржале спољни изглед тела, којима су припадале, чак су остали 
на њима дроњци од одела. Ове душе су изгледале мирне при 
свем мучењу. Певаше једна међу њима, велика, бела, затворених 

очију, са завојем на челу, скиптром у руци; њен глас је испу- 
њавао складно празну обалу; опевала је богове и јунаке. Зе- 
лени ђаволчићи боли су јој усне и гушу усијаним ножевима. И 
Хомерова сен је певала још. Не далеко, стари Анаксагора, ћелав. 
и бео као снег, извлачио је шестаром слике на пепелу. Један 
ђаво му сипаше кључала зејтина у уво, не могући прекинути 
мудрачево размишљање. И калуђер угледа гомилу лица, која на 
тамној обали, дуж усијане реке, читаху или размишљаху мирно 
или се разговараху, шетајући се, као учитељи и ученици, у хладу 
Академијиних платана. Сам, старац Тимокле стајао је на страни 
и тресао главом као човек који пориче. Један провалијин анђео 
махао је буктињом пред његовим очима, а Тимокле није хтео да 
види ни анђела ни буктињу. 

Занемео од изненађења при овом призору, Пафнус се обрну 
животињи. Ње беше нестало и калуђер виде на место Сфинкса. 
једну женску прилику, покривену велом, која му рече: 

— Гледај и разуми: толико је тврдоглавство ових невер- 
ника, да остају у паклу жртве обмана које их завођаху на земљи. 
Смрт им није отворила очи, јер је врло јасно да није довољно 
умрети па видети Бога. Они који не знађаху истину међу људима, 
неће је знати никад. Ко су демони, који су се острвили на ове 
душе, ако не облици божје правде» Због тога је ове душе нити 
виде нити осећају. Не знајући ни за какву истину, не знају ни 
за своју сопствену казну и сам Бог не може да их намора да 
имају болове. 

— Бог може све, рече антинојски опат. 

— Не може што је бесмислено, одговори жена покривена 
велом. Да их казни, треба да их просвети, а кад би знали добро 
истину, били би једнаки изабраним. 

Сасвим узнемирен и застрашен, Пафнус се опет нагнуо над 
провалију. Видео је сад Никијину сен која се смејаше, с цвећем 
око главе, под миртама у пепелу. Поред њега Аспазија, Миле- 
ћанка, лепо стегнута у свом вуненом огртачу, изгледала је као 
да говори у један мах о љубави ио философији, толико је био 
израз њеног лица у исти мах љубак и достојанствен. Ватрена 
киша која падаше на њих бејаше за њих роса која расхлађује, 
и њихове ноге гажаху, као по нежној трави, запаљену земљу. 
При овом изгледу, Пафнус се помами: 

— Ожези, мој Боже, узвикну, ожези! то је Никија! Нек 
плаче! нек јечи! нек шкрипи зубима!... Грешио је с Гаидом!... 

И Пафнус се пробуди у рукама неког мрнара снажног као 
"Херкул који га је вукао по песку, вичући: 

— Мир! мир! пријатељу. Тако ми Протеја, старог пастира 
морских телаца! ти спаваш немирно. Да те не бејах задржао, пао 
би у Еуностос. Као што је истина да је моја мати продавала усо- 
ђену рибу, тако сам ти ја спасао живот. 

— Захваљујем Богу за то, одговори Пафнус. 

И, уставши, иђаше право преда се, размишљајући о приви- 
ђењу које беше имао у свом сну. 

— Ово привиђење, рече у себи, очигледно је рђаво; вређа 
"божју доброту, представљајући као да пакао није истинска ствар. 
Извесно долази од ђавола. 

Умовао је тако, јер је знао да разликује снове које Бог 
шаље од оних који су творевина злих духова. Таква моћ разли- 
ковања је корисна пустињику, који живи без престанка окружен 
аветима, јер бежећи од људи, извесно је да ће се наићи наду- 
хове. Пустиње су пуне утвара. Кад су се поклоници приближили 
замку, у рушевинама, у који се беше повукао свети пустињик 
Антоније, чули су велику вику, каква се диже на варошким ра- 
«скршћима, празничних ноћи. И ову велику грају су правили ђа- 
воли, који су кушали овог светог човека. 

Пафнус се сети овог примера достојног памћења. Сети се 
светог Јована, египатског, кога, пуних шесет година, ђаво же- 
љаше да заведе чарима. Али је Јован изиграо паклена лукав- 
ства. Ипак једног дана, ђаво, претворив се у човека, уђе у пе- 
ћину пречасног Јована и рече му: „Јоване, продужићеш свој 
пост до сутра у вече“. И Јован, верујући да слуша анђела, по- 
кори се ђаволовом гласу, и препости сутрашњи дан, до вечерња. 
То је једина победа коју је пакао икад одржао над светим Јо- 
ваном, Египћанином, а ова победа је мала. Због тога се не треба 
чудити што Пафнус познаде одмах лажност привиђења које беше 
имао за време свог сна. 

Док је преговарао благо Богу што га је оставио ђаволсхој 
власти, осети да га гура и вуче собом гомила људи који тр- 
чаху сви у истом правцу. Како је одвикао да иде по варошима, 
био је гуран од једног до другог пролазника, као лена маса; и, 
-заплећући се у боре своје тунике, држао је више пута да ће 
пасти. Жељан да сазна куд иђаху сви ови људи, упита једног 
од њих за узрок овом журењу. 

— Странче, зар не знаш, одговори му овај, да ће почети 
игре и да ће се Таида појавити на позорници > Сва ова лица иду 
у позориште и ја идем као они. Да ли би ти било угодно да 
ме допратиш дотле» 

Видећи у један пут да се слагало с његовом намером да види 
Таиду у играма, Пафнус пође за странцем. Позориште већ дизаше 
у висину пред њима своју галерију са стубовима, украшену сјајним 
ликовима, и свој пространи округли зид, с безбројним киповима 
намештеним на једнаком одстојању. Пратећи гомилу, уђоше у један 
уски ходник, са чијег се краја пружаше узвишено место према по- 
зорници, засењујући светлошћу. Наместише се на једној од поре- 
ђаних клупа које се спуштаху степенасто према позорници, за овај 
мах без глумаца, али врло издашно украшеној. Изглед јој не беше 
скривен завесом и виђаше се ту једна хумка слична оним које 
стари народи посвећиваху јуначким сенима. Ова хумка се ди- 
зала у сред једног логора. Купе од копаља беху састављене 
пред чадорима и златни штитови вишаху о мотке, међу лаво- 
ровим гранчицама и растовим венцима. Ту беше све потпуно 
мирно. Али брујање, слично зујању које чине пчеле у кошници, 
испуњаваше полукруг пун гледалаца. Сва лица, румена од од- 
блеска пурпурне завесе која их прекриљиваше својим дугим 
треперењима, окретаху се, с изразом радозналог ишчекивања, 
к овом великом тихом простору, који испуњаваху један гроб и 
чадори. Жене су се церекале, једући лимуне, а чести гледаоци 
игара се су објашњавали весело преко клупа. 

Пафнус се молио у себи и чувао празних речи, али његов 
сусед поче да се жали на опадање позоришне вештине. 

— Некада су, рече, вешти глумци декламовали под обра- 
зином стихове Еурипидове и Менандрове. Сад се не рецитују 
више драме, све се свршава на мимици, и од божанствених пред- 
става, којима се почаствоваше Бах у Атини, ми смо сачували само 
што може разумети један варварин, један Скит шта више: став 
и покрет. Трагична образина чија уста, снабдевена металним пис- 
ковима, појачаваху звук гласова, котурна која подизаше лица до 
узраста богова, трагична узвишеност и певање лепих стихова, све 
је то прошло. Мимичари, балерине, гола лица, замењују Павла 
и Росција. Шта би рекли Периклови Атињани, кад би видели 
жену где игра на позорници. Непристојно је да се жена појав- 
љује јавно. Много смо се изродили, кад то трпимо. 

„Као што је истина да се зовем Дорион, тако је жена не- 
пријатељица за човека и срам за земљу“. 

— Говориш разумно, одговори Пафнус, жена је наша нај- 
гора непријатељица. Пружа задовољство и с тога је опасна. 

— Тако ми непомичних богова, узвикну Дорион, жена до- 
носи људима не задовољство већ жалост, узнемиреност и црне 
бриге! Љубав је узрок најжешћих мука. Слушај, странче : У својој 
младости ишао сам у Трезен, у Арголидији, и ту сам видео једну 
мирту грдне дебљине, чији су листови били избоцкани сасвим. 
Дакле, ево шта причају Трезењани о овој мирти. У времену кад 
је краљица Федра волела Хиполита, лежала је вас дуги дан, ча- 
мећи под овим истим дрветом које се види и данас. У својој смрт- 
ној досади, пошто је извукла златну чиоду, која је задржавала 
њену плаву косу да не падне, бола је њем листове малог дрвета 
с мирисавим бобицама. Све лишће беше тако изрешетано убо- 
дима. Кад је упропастила невиног, кога је гонила родоскрвном 
љубављу, умре бедно, ти то знаш. Затвори се у своју мрачну собу 
и обеси својим златним појасом о један клин од слонове кости. 
Богови хтедоше да мирта, сведок тако свирепе ништавости ч0- 
вечје природе, и даље носи на свом новом лишћу иглене убоде. 
Узабрао сам један од ових листова; ставио га на узглавље свог 
кревета да будем обавештаван непрестано његовим присуством, 
да се не одам љубавним жестоким страстима и да се утврдим у 
науци божанственог Епикура, свог учитеља, који учи да је по- 
жуда опасна. Али, говорећи тачно, љубав је нека јетрина болест 
и човек није никад сигуран да се неће разболети. 

Пафнус упита: 

= Дорионе, која су твоја задовољства 2 

Дорион одговори жалосно: 

— Имам само једно и признајем да није јако; то је разми- 
шљање. С рђавим стомаком не треба тражити друге. 

Користећи се овим последњим речима, Пафнус узе на се да 
упозна епикурејца с духовним радостима које пружа дубоко раз- 
мишљање о Богу. Поче: 

— Чуј истину, Дорионе, и прими светлост. 

Како је викао, виде да се са свију страна окрећу главе и 
руке према њему, које му наређиваху да ћути. Велика тишина је 
настала у позоришту и на скоро одјекнуше звуци јуначне музике. 

Игре почињаху. Виђаху се војници где излазе из чадораи 
спремају се за полазак, кад, неким страшним чудом, густ облак 

покри горњи крај гробне хумке. Затим, кад се растурио овај 
облак, појави се Ахилова сен, у златном оклопу. Пружајући руку 
на ратнике, изгледаше као да им каже: „Шта! Ви одлазите Дана- 
јева децо; враћате се у отаџбину коју нећу више видети и остав- 
љате мој гроб без жртава 2“ Сада се тискаху главне грчке вође 
око гробова подножја. Аканас, Тезејев син, стари Нестор, Ага- 
мемнон, носећи скиптар и завоје, посматраху чудо. Млади Ахилов 
син, Пир, беше пао ничице у прашину. Улис, који се могао по- 
знати по капи, из које се извлачила његова коврчаста коса, по- 
казивао је својим покретима да одобрава јунаковој сени. Препи- 
рао се с Агамемноном и погађале су се њихове речи: 

— Ахил, говораше итачки краљ, је достојан да му се одаје 
почаст међу нама, јер умре славно за Јеладу. Он тражи да Приа- 
мова кћи, невина Поликсена буде принета као жртва на његов 
гроб. Данајци, задовољите јунакову сен и нек се Пелејев син 
увесељава у подземном свету. 

Али краљ над краљевима одговараше: 

— Поштедимо тројанске невине девојке које смо отргли с му- 
ком од олтара. Доста се излило зла на славно Приамово племе. 

Говорио је тако, јер је живео с Поликсенином сестром, и 
мудри Улис му пребациваше да воли више Касандрину постељу 
него Ахилово копље. 

Сви Грци потврдише то великим треском, ударајући оружје 
једно о друго. Поликсенина смрт би одлучена и нестаде умирене 
Ахилове сени. Музика, час страховита а час жалосна, ишла је 
за мислима лица. Присутни ударише у пљескање. 

Пафнус прошапта: 

— Види се по предмету ове игре, колико беху свирепи 060- 
жаваоци лажних богова. 

— Све вере стварају злочине, одговори му епикурејац. Сре- 
ћом један Грк божанствено мудар дође да ослободи људе уза- 
лудних ужаса непознатог... 

Међутим Хекуба, са својим белим растуреним власима, у сво- 
јој дроњавој хаљини, излазаше из шатора, где беше затворена. 
Оте се сваком дубоки уздах, кад виде да се појављује ова са- 
вршена слика несреће. Хекуба, обавештена пророчанским сном, 
оплакиваше своју кћер и саму себе. Улис бејаше већ покрај ње 
и тражаше јој Поликсену. Стара мати чупаше себи косу, кидаше 
ноктима своје образе и љубљаше руку овог свирепог човека који, 
задржавајући своју немилосрдну благост, изгледаше као да вели: 

— Буди паметна, Хекубо, и уступи пред нужношћу. Има и 
у нашим кућама старих матера које оплакују своју децу, која су 
заспала за навек под Идиним боровима. 

И Касандра, некад краљица цветне Азије, сад робиња, по- 
сипаше пепелом своју несрећну главу. 

Али ево где се појави невина Поликсена, подижући завесу 
на чадору. Сви гледаоци уздрхташе. Беху познали Таиду. Паф- 
нус виде опет ону коју је дошао да тражи. Својом белом руком, 
држаше она над својом главом тешки застор. Непомична, налик 
на неки лепи кип, али бацајући око себе мирни поглед својих 
љубичастих очију, љупка и горда, порађала је у свих трагичну уз- 
буђеност коју изазива ленота. 

Наста жагор у знак похвале и Пафнус, потресене душе, 
угушујући своје срце рукама, прошапта чежњиво : 

— Зашто дакле, о мој Боже, дајеш ту силу једном свом 
створу 2 

Дорион, мирнији, говораше : 

— Заиста, атоми који се удружују тренутно да саставе ову 
жену престављају пријатан склоп за око. То је само игра при- 
роде и ови атоми не знају шта чине. Растуриће се једног дана 
с истом равнодушношћу, с којом су се здружили. Где су сад атоми 
који саставише Лаиду или Клеопатру2 Не поричем то: жене су 
по неке лепе. Али су подложне тешким бедама и гадним непри- 
ликама. Ето на шта мисле мислиоци док простаци не обраћају 
пажње на то. И жене надахњују љубав, ма да је лудо њих волети. 

Тако философ и аскет гледаху на Таиду и иђаху за својом 
мисли. Не бејаху видели ни један ни други Хекубу, где се окреће 
својој кћери, да јој каже својим покретима : 

— Покушај да умилостивиш свирепог Улиса. Учини да го- 
воре твоје сузе, твоја лепота, твоја младост ! 

Таида, или боље сама Поликсена, пусти да падне опет за- 
веза чадорова. Коракну и сва се срца стишаше. МИ кад се при- 
ближи Улису достојанственим и лаким кораком, једномерност 
њених покрета, који праћаше звук флаута, нагоњаше на разми- 
шљање о целом једном низу срећних ствари и изгледаше као да је 
она божанствено средиште светских сагласности. Људи су видели 
још само њу и све остало је било изгубљено у њеном блистању. 
Међутим игра се даље настављала. 

Обазриви син Лаертов окреташе главу и скриваше своју 
руку под огртач, да избегне погледе, пољупце молиље. Невина 

девојка му даде знак да се не боји више. Њени мирни погледи 
говораху: 

— Улису, поћи ћу за тобом, да се покорим нужности и што 
хоћу да умрем. Као Приамова кћи и Хекторова сестра, моја по- 
стеља, некад сматрана као достојна краљева, неће примити ту- 
ђинца господара. Одричем се вољно светлости дана. 


Хекуба, непомична у прашини, подиже се изненада и приону 
уза своју кћер очајним загрљајем. Поликсена одреши одлучном 
"благошћу старе руке које је везиваху. Веровало се као да се чује: 


— Мајко, не излажи се господаревим великим увредама. Не 
чекај да те вуче недостојно, отржући те од мене. Премила мајко, 
пружи ми боље ту смежурану руку и приближи своје испијене 
"образе мојим уснама. 


Туга изгледаше лепо на Таидином лицу; светина се пока- 
зивала захвална овој жени што је украшавала тако облике и 
радње животне надчовечјом милином, а Пафнус се поносио у 
напред светицом коју ће ускоро дати небу, праштајући јој са- 
дашњу велелепност из обзира на њену блиску смерност. 

Представа се приближиваше крају. Хекуба паде као мртва 
а Поликсена се приближи, вођена Улисом, гробу који је окружа- 
вао цвет ратника. Успе се, уз звуке жалосних песама, на гробну 
хумку, на чијем врху Ахилов син, са златним пехаром приносаше 
жртве јунаковој сени преливањем гроба вином. Кад жртвопри- 
носиоци подигоше руке да је зграбе, даде знак да хоће да умре 
"слободна, као што доликоваше кћери толиких краљева. Затим. 
раздирући. своју тунику, показа место свог срца. Пир забоде ту 
свој мач, обрћући главу, и, као што је то вешто удешено, крв 
појури потоком са заносних груди невине девојке која, затурене 
главе и очију у смртном страху, паде часно. 

Док ратници покриваху жртву превезом и затрпаваху је љи- 
љанима и сасама, ужасна вика и јецања проламаху ваздух, и Паф- 
нус, дигнув се на своју клупу, говораше као пророк звонким 
гласом : 

— Незнабожци, гадни обожаваоци ђавола! И ви, аријанци, 
срамнији него ли идолопоклоници, поучите се. Што сад видесте 
јесте само слика и знамење. Предмет ове игре има тајанствен 
смисао и ускоро жена коју видите овде биће принета, као пре- 
срећна жртва, ускрслом Богу. 

18: 

Већ се светина растурала у гомилама, на изласке удешене 
за прости свет. Антинојски опат, умакнув изненађеном Дориону, 
дође до излаза, говорећи као пророк још једнако. 

Један сат доцније, куцао је на Таидиним вратима. 

Глумица је становала тада у богатом Ракотисовом крају, 
близу Александрове гробнице, у кући окруженој хладовитим вр- 
товима, у којима се дизаху вештачке стене и кроз које проти- 
цаше поток између топола. Једна стара црна робиња, и сувише 
накићена гривнама, дође да му отвори врата и упита га шта хоће. 

— Хоћу да видим Таиду, одговори. Бог ми је сведок да 
сам дошао овамо само да је видим. 

Како је носио богато украшену тунику и говорио заповедно, 
робиња га пусти да уђе. 

— Наћи ћеш Таиду, рече, у пећини Нимфа. 


(Наставиће се) 


ПРЕВЕО С ФРАНЦУСКОГ 
СТЕВА МАРИНКОВИЋ 


АУСТРИЈА И БАЛКАНСКИ РАТ 


ВеПа сегап! а!11... Да ли ће догађаји, овога пута, де- 
мантовати овај класични афоризам Рат, пруска „народна инду- 
стрија“, није могао да удари темељ срећи Аустрије. За последњих 
сто година судбина оружја, кад год је била принуђена да га се 
прихвати, била јој је ретко наклоњена, а сваки пут кад је остала 
верна својој политици мира и консилиације, брала је плодове 
своје мудре уздржљивости. И поред Новаре и Кустоце изгубила 
је Италију, али је добила 1878 године Босну, политиком, не 
испаливши ни пушке, искористивши вешто срачунату и удешену 
неутралност. Акција, за коју је њена унутрашња конституција 
чини мало способном, обично јој је мање користи доносила, но 
мирно држање под оружјем. 

Бечка влада неколико недеља узбуњује целу Европу; по 
царству одјекује звекет оружја; 900.000 људи стоје, спремни да 
пођу у бој. Ма да је ова цифра, може бити, претерана, ипак је 
несумњиво, да је аустро-угарска војска делимице стављена на 
ратну ногу и да војни кругови горе од нестрпљења и траже рат. 
По Босни и Херцеговини, по пристаништима на Сави и Дунаву, 
пред самим Београдом концентроване су масе војника; све је 
спремно да, за неколико сати, поплави Србију и Новопазарски 
Санџак и да се трупе пренесу у Драч. У Галицији и Буковини, 
према Русији, је исто тако нагомилана велика сила, а румунска 
војска, са своје стране, предузима мере за мобилизацију. На један 
сигнал из Беча, све би прешло границу. Тако би механичком 
игром савеза и споразума букнуо тај страшни рат, кога се 
образовани свет толико плаши. Гласови огромних припрема држе 
целу Европу у општој неизвесности; јавно мишљење се буни и 
оптужује бечку владу, да ремети мир само зато, да би извукла 

користи из крви, коју су други пролили; њено држање долази: 
згодно под руку странкама и државама, које желе и спремају 
слом Аустрије и пропаст Хабзбурга. Било да се ова велика уз-- 
буна стиша или да доведе Европу до рата, у сваком случају, 
корисно је да се њени узроци објасне француској публици, која, 
у опште узевши, не суди правилно о аустријским стварима, пошто. 
замишља да су све државе, једноставне и централизоване, са- 
грађене по калупу Француске. То бисмо хтели покушати, да данас 
учинимо. 


[ 


Ми бисмо јасно увидсли дела и намере аустријске политике, 
кад бисмо били обавештени о њеним сваковрсним интересима и 
кад бисмо уочили колико је удела она имала у догађајима, који 
су спремили и довели до садашњег рата. Прво ћемо покушати 
да размрсимо њену улогу у генези великог балканског конфликта. 
Морамо признати, да смо ту ограничени на хипотезе и ин'ук- 
ције; ми познајемо неколико чињеница, али везе међу њима, 
њихове припреме су нам непознате и отуд се излажемо да изне- 
семо погрешне интерпретације. У политици се вероватност не по- 
клапа увек са истином. Пошто смо се овако оградили рећи ћемо 
оно што сматрамо да је вероватно. Доцније ће Историја дати 
свој суд. 

Цариград и Солун дају двогубо решење источног питања: 
тим хоћемо да кажемо, да се одавна сматра, да се могу поде- 
лити владавина или утицај на Балканском Полуострву. Планови 
такве поделе израђени су између Беча и Петрограда још у 
ХУШ веку; Солун је био аустријско решење, Цариград руско. 
Конвенција од 15 јануара 1877, спремљена у јулу 1876 на са- 
станку у Рајхштату, била је први нацрт једне такве поделе, 
пошто је давала Русији слободу акције на источном делу Полу- 
острва, а резервисала Босну и Херцеговину утицају аустријском. 
Али је Берлински Уговор одвојио Русију од Турске, Румунијом 
и Бугарском, које се повећаше и посташе јаке; она се додири- 
вала са Турском само морем и у Азији. Бугарска, еманципована 
кћи Русије, заменила је делом Русију у њеној политици, њеним 
територијалним амбицијама у Тракији и Маћедонији, и у путу 
на Цариград. Аустро-Угарска је, напротив, остала Ново-пазарским 
Санџаком у непосредном додиру са отоманским царством и, од 
тога времена, и односи руско-аустријски на Балкану охладнеше. 

Ове две државе могле су се споразумети још само ради нега- 
тивне политике обостраног уздржавања и незаинтересованости 
(Споразум од 1897 и Мирцштег 1903). Међутим између Бугарске 
и Аустрије, које се територијално не додирују, утврдише се добри 
односи. Стамбулов, који је водио политику еманципације од Ру- 
сије, приближи се Бечу. Избор кнеза Фердинанда од Кобурга, 
1887, сматран је као аустријски успех, и, заиста, Цар и Кнез су 
се измирили 1896 године и то утицајем Госп. Анотоа. Споразум 
између Беча и Софије за поделу утицаја на Полуострву, па чак 
и за територијалну деобу, изузимајући Цариград, је одавно у 
„ваздуху“; њега су често објављивали, о њему је вероватно и 
дискутовано, можда је израђен и први план, могућно је да би 
био и остварен. 

Како се Србија упорним радом ослобађала од економске 
зависности Аустро-Угарске и створила себи војску и владу, по- 
јавило се друго решење, са формулом : Балкан балканским на- 
родима. Ово решење добило је конкретну примену 1912 године 
савезом српско-бугарским и грчко-бугарским. Али није извесно, 
да у нову комбинацију, која је тако сјајно успела, није уплетено 
нешто и од друге једне комбинације, која је још пре кратког 
времена сматрана вероватном. Краљ Фердинанд је од оних људи 
који — као што каже Босие за Кромвела — не остављају ништа 
доброј срећи од онога што могу саветом и предвиђањем да јој 
одузму. Суверен једне мале краљевине, која се стрменитим ста- 
зама упућује великој будућности, неће да ризикује ни један корак 
унапред док не предузме све мере, које опасност налаже и док 
не припреми своја осигурања и контра-осигурања. Не може се 
веровати, да ће један такав човек предузети рат, од кога зависи 
судбина његове земље, његовог престола, па и самог живота 
његовог, пре него се осигура за намере Беча и Петрограда. 
Отворити путеве у неколико праваца, па се размишљено кре- 
нути, у згодном моменту, оним који изгледа најбољи, то је ме- 
тода подесна за мале државе, које могу да заведу срећу, али 
је не могу узети на силу; то је и лична метода Фердинанда краља 
Бугарске. Докле је ишао у преговорима са аустријском владом; 
да ли су се они свели само на разговоре или је било каквог 
споразума, с погледом на извесне евентуалности, или је, може 
бити, било чак и писане конвенције > Ово је тешко знати. Треба 
се сетити, да је Велико Собрање у Грнову, сазвано јуна 1911 го- 
дине ради ревизије устава, одлучило, по жељи сувереновој, да 

краљ представља државу у свима односима са страним држа- 
вама и да може закључивати уговоре без ратификације парла- 
мента. Према томе, не зна се какве је споразуме могао закључити 
Фердинанд; али је тешко претпоставити, да се балкански савез 
могао склопити и спремити за акцију а да о томе Аустрија није 
била обавештена, и што га она није спречила, треба тражити 
разлога у томе, што је мислила, да је у њеном интересу, да 
пусти да догађаји наступе. Заборавимо за тренутак сјајни низ 
победа, унесимо се у дух и мишљење, које је пре рата владало 
по Министарствима Спољних Послова: дипломати, који су ве- 
ровали у победу Аустрије 1866, Француске 1870, Русије 1904, 
веровали су, наравно, 1912 године у победу Турака. Зар ови 
нису били ученици фон дер Голца> Мишљења најнаклоњенијих 
овим малим државама била су, да Грци неће моћи ништа учи- 
нити, да ће Срби бити тучени и да ће се једино Бугари добро 
држати, да ће имати у почетку рата, може бити, неколико успеха, 
али да ће се убрзо исцрпети, да неће освојити Једрене и да ће, 
кад нагрну турске масе из Азије, бити сузбијени. Тога су се бо- 
јали чак и Бугари, и у сваком случају, била је дужност владе 
да спреми за сваку евентуалност одступницу и решење с мини- 
мумом. Интервенција Аустрије или Русије, може бити и једнеи 
друге, пружаху потребно обезбеђење. 

Било да је споразум између бечке владе и краља Ферди- 
нанда постојао или не, Аустрија је веровала у пораз савезника 
или, у најбољем случају, у ефемерне успехе Бугара. За такав 
случај њена је политика била потпуно означена: она ће интер- 
венисати као посредник, принудити на мир зараћене стране, по 
потреби њене би трупе продрле у ново-пазарски санџак и до- 
прле би до вардарске долине; мир би био закључен на темељу 
аутономне Маћедоније и Арбаније. Аустрија би задржала Санџак 
а преко њега општила би са Арбанијом, над којом би добила 
протекторат; аутономна Маћедонија би била организована под 
туторством Бугарске, која би опет гарантовала Аустрији сло- 
бодно располагање трговачким путевима и солунским пристани- 
штем. Беч би у ствари вршио врховну контролу над Балканским 
Полуострвом. Предлог графа Берхтолда (14. августа) имао би, 
практично, сличан резултат; а то је, с малом разликом, исто оно, 
што су и савезници у своме ултиматуму тражили од Турске. 
Аустрија је, дакле, извесно имала тај резултат у виду. Италија 
заузета у Либији, не би јој могла сметати. Није потребно прет- 

постављати формалан споразум са Бугарском; споразум се по 
себи разумео, он је био у природи ствари, у логици ситуација. 
Бугарска би се осигурала, добила би аутономију Маћедоније и, 
у случају општег неуспеха, она би осигурала одступницу себи и 
својим савезницима. 

Држање Румуније значајно потврђује, да је или било аустро- 
бугарског споразума или је Аустрија само маневрисала као да 
он постоји. Букурешка влада је давала на знање већ поодавна, 
да би ма какво повећање Бугарске значило за њу смањивање 
релативне снаге и да неће допустити Бугарској један освајачки 
рат противу Турске, ако претходно не осигура њој, на име нак· 
наде, Силистрију и један појас земље од Дунава до Мора. У 
случају да софијска влада ово одбије, војска румунска биће уз 
Турску, да би одржала зјајиз дио потребан за равнотежу. А шта 
је било у ствари2 Румуни нису учинили оно што су објављивали, 
они пред рат нису ушли ни у какве преговоре. Како се може 
објаснити овај преокрет2 Путем графа Берхтолда у Синају кра- 
јем августа. Министар је, по свој прилици, саопштио краљу Ка- 
ролу (који већ од дужег времена стоји са Аустријом у односима 
тесног пријатељства), он га је обавестио да је рат на прагу и са- 
ветовао му је, да ништа не предузима што би га могло спречити, 
да остави догађаје да иду својим током, док срећа не пружи обема 
владама прилику да интервенишу с добрим ћаром; Румунија ће 
у сваком случају добити оно што ће је утешити. 

Укратко: ако не можемо сигурно тврдити, да је, пре по- 
четка непријатељства, постојао споразум између Бугарске и Ау- 
стрије, извесно је, да су догађаји текли као да је тај споразум 
заиста постојао. Краљ Фердинанд, супериоран дипломата, несум- 
њиво није ништа пропустио да уради што би му, у овој критич- 
ној фази његове владавине, могло дати што веће изгледе на по- 
вољан резултат. „Способан да све предузме и све сакрије“ он је 
и предузео све мере за успех. Али му срећа може окренути леђа: 
зато док је, с једне стране, умиривао Петроград због могућности 
сувише брзог успеха и потврдио му да не циља на Цариград, он 
ставља пред очи Бечу перспективу интервенције за мир и тражи 
унапред гаранцију за коју се нада, да му неће бити потребна, 
пошто је коалицију четири краљевина добро учврстио ; и док ње- 
гова мирољубива рука слаже биљке и набада лептире, дух му је 
управљен тамо где се довршава мобилизација и према Аја Софији, 
чија кубета облескују у таласима Босфора... Своју је улогу играо 

уметнички. Било да је споразум постојао или не, извесно је, да 
је аустро-угарска влада направила рачун, чије смо елементе из- 
нели и који је по њој правила и румунска влада. Оне су обе спе- 
кулисале са поразом или на осредњи успех савезника, обе су сра- 
чунавале своје изгледе на добит уз похвале потомства. Али је 
победа пружила руку другој страни. 


|| 


Аустро-угарско царство има важне интересе на Балканском 
Полуострву. Скоро не би било потребно и да их приказујемо. 
То су интереси историјски и традиционални ; још од када је Му- 
стафа паша опсађивао Беч, 1663, бориле су се војске Хабзбур- 
говаца, пре руских, против Турака и пребациле их преко Дунава; 
победе принца Евгенија пробудиле су Хришћанство на Истоку и 
објавиле му скору слободу. Пожаревачким Миром (1718) Турци 
су уступили аустријском цару Београд са целом области, која 
данас чини северну Србију и Малу Влашку до Алуте; неколико 
година доцније Турци су опет задобили ове области, али су цар- 
ске војске опет више пута заузимале Београд. Силазак Аустри- 
јанаца ка Јегејском Мору је, дакле, историја старија од два сто- 
лећа; он је ишао паралелно са силаском Руса на доњи Дунави 
према Босфору. Кад су Руси 1876 године хтели да убрзају развој 
догађаја и закључили са Аустријом споразум (конвенција у Рајх- 
штату), он је био у ствари деоба. Бизмарк је Аустрију, у интересу 
Немачке, угурао у источну политику, али је он није први повео, 
то је био традиционални пут Хабзбурговаца: њих је југо-исток 
привлачио од самога њихова постанка. 

Кад се хоће да схвати аустријска политика, треба добро 
уочити да у царству Хабзбурговаца нема националне политике, 
из простог разлога, што у њему нема једне нације, но их има 
више, са различитим интересима. Царство су створиле династија 
и бирократија и помоћу војске и администрације дају му једин- 
ство: зато је и аустријска политика од увек била Кађтпеброшк, 
кабинетска политика, док све друге државе у Европи иду, све 
више и више, за националном политиком, која тежи да постигне 
циљеве, да оствари сврхе заједничке целој нацији или бар њеној 
великој маси. Словенска политика је за Русе национална, за Лу- 
стрију је она државна политика. Подјармити Словене, био је за 
Хабзбурговце главни услов за оснивање „марша на Исток“; рад 
се на томе продужио уласком народа и делова народа у зграду 

Царевине; он се проширио ка југу уједињењем, под смотром Хаб- 
збурговаца, Хрвата и великог дела Срба; ка северо-истоку при- 
саједињењем пространог комада Пољске, на коме живе Пољаци 
и Рутени (Мало-Руси). Окупација, 1878, допуњена анексијом 1908, 
Босне и Херцеговине унела је у царевину нове земље насељене 
Србима. Седам милиона Србо-Хрвата живи у царевини а свега 
четири милиона изван ње: У Србији, Црној Гори, Старој Србији 
и Маћедонији. — 

Па како да влада аустријска не гаји наде да увуче, мало 
по мало, под више или мање непосредну власт Хабзбурга, нове 
делиће народа, на првом месту Срба, чија су браћа и рођаци 
већ поданици аустријског цара» Арбанаси и маћедонски Сло- 
вени би им следовали; нашле би се поступне форме, да се мало 
по мало припреми у Царевини, која би постала федералном, жив- 
љење, једних уз друге, толико различних народа. Треба увек ми- 
слите на ону кратку и језгровиту формулу Бизмаркову (за коју 
ме треба извинити што је тако често наводим): „природно је, да 
становници дунавског басена могу имати интересе и погледе, који 
прелазе данашње границе аустро-угарске монархије. Начин на 
који се образовало Немачко Царство показује пут, којим Аустрија 
може постићи да помири политичке и материјалне интересе, који 
постоје између источне границе народа румунске расе и залива 
которскога“. 

Немогућно је, са мање речи, исказати један програм тако 
потпун и тако примамљив за будућност. Ово је био програм свих 
оних, који су управљали Аустријом. Често се понављало, да Ау- 
стријанци желе да оду у Солун; то и јесте и није истина: они 
нису никад тражили, да освајају и да непосредно владају зем- 
љама између Саве и Јегејског Мора, али им је био сан, да ту 
оснују, у мање или више прецизном облику, аустријску контролу, 
и, очекујући згодан тренутак за остварење својих намера, тру- 
дили су се да ту стално одржавају турску и арбанашку анархију. 
Аустријанци су чинили сметње интервенцији Европе у Маћедо: 
нији, и ма да су просули новац по Арбанији, нису хтели у њој 
да заводе ред, просвету и путове; они су захтевали 1903 године, 
приликом споразума у Мирцштегу, да Арбанија не буде обухва- 
ћена реформним програмом, настојавајући да оваји у Маћедо- 
нији буде само недовољно и непотпуно примењен. Већ 20 година 
Аустрија и Немачка су тајно подржавале Абдул Хамида у њего- 

вом пасивном отпору према реформама, које су му тражили и 
његови поданици и Европа. 

Граф Ерентал је, после анексије Босне и Херцеговине, 06- 
јавио, да Аустрија, повлачењем гарнизона, које је на основу Бер- 
линског Уговора имала права да држи у трима варошима Ново- 
пазарског санџака, показује, да нема територијалних амбиција 
изван граница Босне и Херцеговине, али се чувао да изјави, да 
се Аустрија неће више интересовати за будућност балканских др- 
жава: она је само гледала, да тамо другим средствима врши свој 
утицај. У то доба један чланак главног аустријског војног листа 
Папхег5 Агтее-Денипо, на који смо ми овде у своје време обра- 
тили пажњу, открио је, да преко сиромашног и брдовитог Ново- 
пазарског санџака не може никад ићи трговачки пут и да од Беча, 
Будим-Пеште и Загреба води један једини пут на Јегејско Море и 
то железничком линијом Београд— Солун, преко Ниша и Скопља, 
и да би, премг томе, на који било начин, ова линија требала бити 
стављена под контролу владе аустро-угарске. Овај војни орган 
је извео закључак, тражећи да се одмах поведе рат, који ће јој 
Србију ставити на милост и немилост. Државници су били мање 
ратоборни од војника, али су, у основи, делили њихово мишљење; 
ја, за свој рачун, нећу никад заборавити пламен којим се зажа- 
рио, обично нешто мутан, поглед графа Ерентала, кад ми је го- 
ворио, да ће се једног дана указати потреба, да Аустрија научи 
„памети српску ароганцију. 

Срби! Нема ни једног аустријског или угарског политичара, 
да хладнокрвно говори о њима. Малој Србији не могу да опросте 
што се утиснула између балканске чаше и аустријских усана. 
Пожаревачким миром један део садашње Србије био је присаје- 
дињен аустријској царевини. У ХЈХ веку, династичне свађе одр- 
жавале су анархију у земљи, која оста отворена туђинским интри- 
гама. За време владавине краља Милана, утицај Беча у Београду 
је био свемоћан, изгледало је да је Србији било суђено, да остане 
мала држава, у којој су странке стварале неред, са војском спо- 
собном само за државне ударе, са политичарима који су се про- 
давали и са кнежевима који су по касинама проводили ноћи: тако 
су бар представљали Србију у Бечу и то је било мишљење, које 
се држало до пре неколико месеци. У осталом водила се брига, 
да се у њој стално одрже нереди, да се стварају странке и по- 
државају супарништва. А 1885 Аустрија је гурнула Србију против 
Бугарске, створила је Србији пораз а себи задовољство, да је 

спасава заустављајући сливничке победиоце. Ми смо већ овде из- 
ложили какве је напретке учинила Србија за последњих десет го- 
дина, сада се на то нећемо враћати!. Беч их упорно није хтео. 
да види; отпор Србије, 1906, према економским захтевима Ду- 
стрије, изазвао је чуђење, а кад се, 1908, Србија усудила да про- 
тестује против анексије Босне и Херцеговине и кад је изазвала 
дипломатску кризу, у Бечу су беснили. Затим дођоше победе у 
1912 години... Ни оне нису биле у стању да отворе очи аустриј- 
ској публици и она још увек говори о отпору Србије према зах- 
тевима Балплаца, као што бисмо ми говорили о побуни у Дахо- 
меју. И то не познавање противника, његове вредности и његових 
законитих интереса чини слабост Аустрије у борби коју води. 
Осим политичке будућности и политичких интереса Аустро- 
Угарска има на Балкану, исто тако, и економске интересе првога 
реда. Аустријска индустрија снабдева тргове Полуострва“=; њени 
производи улазе пристаништима, Дунавом, железницама. Њен 
шећер сузбио је наш на целом Истоку, он је рђав и не топи се, 
али се јевтиније продаје и потрошачи га купују у уверењу да 
чине уштеду. Бугарска и Србија имају мало индустрије, Турска 
је нема никако; и једни и други су природни потрошачи аустриј- 
ских прерађевина; они траже од Угарске оно што њихова пољо- 
привреда не производи у довољној количини: жито, коже ит. д. 
Аустрија нема колонија, она је од увек сматрала Балканско По- 
луострво и источни део Средоземног Мора као крајеве одређене 
за њено економско ширење; ту њени трговачки бродови врше 
саобраћај, ту њене банке напредују, ту њени поданици раде. 
Одржати стару Турску, која не производи ништа и не ради, са- 
чињевало је догму привредне политике Аустрије а тако и Не- 
мачке. Балканске Државе су у очима Аустријанаца оно што је 
за нас и Шпанију Мароко: земља којој је, по њеном географ- 
ском положају, по погодбама њеног политичког и економског 
живота, суђено, да никад не изађе из њихове зоне утицаја и да 
пада, мало по мало, као зрео плод, под њихово туторство. После 
турске револуције, у Бечу су сматрали да плод зри и да ће врло 
скоро сам склизити у руку, која је давно ту, опружена, да га узбере. 


1 Веуце дез Чеих Мопадељ од ! фебруара 1906 године у чланку Европа 
и Отоманско Царство. 

2 Трговина Балканског Полуострва износи 2 милијарде 314 милиона динара, 
једна петина (548.625.000) са Аустријом. Трговина европске Турске са Аустријом 
износи 195,123.000, динара. 

Силне победе савезника, слом отоманске силе, изиграли су 
све рачуне, побркали сва предвиђања. Дипломати и државници 
су често кратке памети: њихова заблуда долази скоро увек отуда 
што не воде довољно рачуна о моралним чиниоцима. Они знају 
број војника и топова, величину извоза и увоза, цифру буџета 
и зајмова, али заборављају, да вера и душа народа, које се 
огледају у њиховим великим делима, задобијају победе. За Ау- 
стрију, која је предвиђала дугу борбу и успехе једнаке с обе 
стране, брзина бугарске победе је била изненађење, српска по- 
беда, пак, била је за њу огромна несрећа. Срушило се све што 
је било искомбиновано, све у шта се веровало; знало се да је 
Бугарска јака, али, ево, Србија се открива као војна сила; прво 
се сазнало за сјајан успех мобилизације, која је довела под за- 
ставу за неколико дана више од 400.000 људи опремљених, оде- 
вених, наоружаних ; затим смишљено и дисциплиновано одушев- 
-љење целог народа, који полази једним срцем за ослобођење 
своје браће и за величину своје отаџбине; најпосле велика и 
одлучна битка на Куманову, која је уништила турску власт у 
северној Маћедонији, улазак у Скопље, заузеће санџака уз при- 
помоћ Црногораца, дирљива патриотска свечаност на гробу цара 
Лазара; далека прошлост спојена са садашњошћу и пет векова 
ропства раскинути једним даном победе. Одједном се пред Ау- 
стријом јави нова ситуација створена успесима савезника, са 
свима својим последицама, које су, због величине и брзине до- 
бивених победа изгледале крупније но што су у ствари. На место 
трошне Турске искрсла је, у један мах, на Балкану нова велика 
сила, родио се нов патриотизам, формула „Балкан балканским 
народима“ постаде политичка и војничка реалност; балкански 
савез, који није био створен утицајем Аустрије и који је био 
ван њене контроле, на путу је да суверено располаже терито- 
ријама европске Турске. Између Јегејског Мора и држава аустро- 
угарских, углавиће се од сада Велика Србија наслоњена на 
снажне савезе, електризована својим победама; Аустрија ће бити 
Србијом одсечена од Маћедоније и Арбаније, као што је Русија 
од Тракије и Цариграда Бугарском, с том разликом што Србију, 
са којом су Аустријанци сурово поступали, не везују за њих ни 
захвалност, ни раса, ни језик; Маћедонија ће бити подељена, 
Солун ће припасти једноме од победилаца, трговина ће ударити 

новим путевима; ове васкрсле државе, пошто су се политички еман- 
циповале, гледаће да постигну и своју економску еманципацију. 

Тако је одједном прекинута традиционална политика Беча, 
будућност се затварала прел њим; а то је за царевину, као за 
организацију династичку, војничку, дипломатску и администра- 
тивну, веома осетан материјалан удар. 

То је био, нарочито, моралан и психолошки пораз. Зар нису 
победиоци били Словени, које су Немци презирали као непо- 
добне за „културу“, неспособне за занат оружја и „зећ-ооуег- 
петепл(““, зар то нису били „онај одвратни народ“, вечити пред- 
мет сарказама од стране бечких бирократа Остварење балкан- 
ског савеза доказало је. да су људи као пок. Миловановић и 
г. Пашић били не само ватрени патриоти, него и изврсне ди- 
пломате и промишљени државници; победа је показала, да су 
не само српски војници били јунаци, него и да су њихови офи- 
цири имали добру школу а генерали да су били вешти. Победа 
једнога народа у једном великом рату је најјаснија демонстра- 
ција његове опште вредности и његова напретка, јер он по- 
беђује своје непријатеље свима својим врлинама и особинама 
скупа. Овај успех Срба онерасположио је и узнемирио владајуће 
кругове и Немце у Аустрији. Напротив, Словене у Царевини 
обузела је силна радост, свака победа савезника одјекнула јеу 
срцима као труба, која објављује будућност, као предзнак скоре 
величине словенске породице. У Прагу, у Загребу, код Слове- 
наца и код Словака, код Пољака и Рутена, у Далмацији, у Босни, 
у Херцеговини радост је планула јавно. Осећај словенског брат- 
ства, уз понос због успеха, дохватио је и узрудио све ове на- 
роде. Чак и Пољаци, који иначе не маре политику словенскога 
споразума, уздрхташе и осетише потребу да се сједине с дру- 
гим народностима, уверивши се да своју будућност могу побољ- 
шати само тако ако се тесно солидаришу са целом словенском 
расом. Код Чеха плану неописано одушевљење, рекло би се да 
је победа савезника била њихова победа, прилози за рањенике 
достигли су за неколико дана милион круна, две стотине ле- 
кара, међу којима неколико професора од гласа кренуше се за 
Београд, Софију и Цетиње, омладина је јурила прашким ули- 
цама певајући српску и бугарску химну. Изгледало је да је по- 
беда балканских савезника, победа једне расе. Словенско брат- 
ство, крсташка војна, ослобођење потлачених народа, све те 

велике замисли, које су им далеки претци предали, подгревале 
су одушевљење гомила. 

Природно је, да су међу јужним Словенима, браћом и ро- 
ђацима Срба, најдубље одјекнуле победе војника краља Петра. 
Идеја о братству Југословена учинила је велики напредак за не- 
колико последњих година, нарочито од анексије Босне и Хер- 
цеговине и то не само у тим двема покрајинама, него и у Дал- 
мацији, у Хрватској, па и код Словена из Крајине. У Далмацији, 
у Хрватској и Мађарској, има много Срба по крви и вери, ра- 
чуна се да броје око два милиона, узимајући ту и оне из Босне 
и Херцеговине, којих је 800.000. Природно је што су сва та срп- 
ска срца уздрхтала слушајући приче о великим делима њихове 
браће, који су поновили јунаштва легендарних хероја прослав- 
љених у народним песмама, што их стари барди, тужним гласом, 
певају, уз гусле; који су, после толико векова, осветили јунаке 
пале на Косову око цара Лазара. Али овога пута то нису више 
биле епске приповетке улепшане поезијом, које су ишле од уста 
до уста, то су биле истините приче хероизма и победа српских, 
које доказују три стотине турских топова, поређаних у старој 
београдској тврђави. Треба знати какво место узима у васпи- 
тању и култури српској крвава успомена Косовог Поља, па да 
се разуме ревност српских трупа и разбуктало одушевљење це- 
лога народа после победе, која је избрисала за увек срам пораза 
од 1389 године. Мора је притискивала масу, она је најзад ра- 
стурена: велики пример за народе, који очекују да им историја 
донесе нужне поправке ! 


(Наставиће се) 


РЕНЕ Пинон. 


(превео От. ВЕЛИЗАР НИинчић) 

ПРОБЛЕМ СОЦИОЛОГИЈЕ 


—___НИСОВ_вНгЕвА КУ 

После конституисања сваке науке долазе методолошка пи- 
тања. Који је дакле метод социологије > Индуктиван — претежно, 
разуме се; он је данас једини научни метод, не само у природ- 
ним наукама него и у културним'. Од философских погледа сва- 
ког појединог научног радника зависи како ће он развити свој 
индуктиван метод. За сада је неопозитивистички правац превла- 
дао у европској социологији. Сва три замашна покушаја система- 
тизације социологије — 5осто1ог1а бДепега! (Маапа, 1. 1907, 
П. 1908) перуанског професора универзитета у Лими и бившег 
министра Корнеја; Пле Епбуск]ипозз шТфеп дег Меп- 
зећће  Милера-Лира и Зос1о10г1а професора бриселског 
„Новог Универзитета“ Франческа Козентинија — засновани 
су на неопозитивистичкој основи. Неопозитивизам разликује се 
од Контовог позитивизма у толико, што су млађи примили крити- 
цизам Неокантијанера. Задржали су Контов метода његову док- 
трину, која је у основи својој опет нека метафизика, одбацили 
су. Метод, који су још Аристотел, Бекн и Декарт поставили, 
спојен је са критицизмом, који је рационални критеријум увео 
у опажање и синтезу чињеница. ИМ то је морало наступити чим 
су набујале прикупљене и нагомилане социалне чињенице. Не- 
опходно је потребно било логично упоређивање и постављање 


1 Читаоци су могли опазити да употребљујемо израз „културне науке“ у 
место уобичајеног назива „духовне науке“. У овоме се држимо Рикертове терми- 
нологије (Небптећ КасКеге: Ки шиззепзећан ипа Машпуззепзсћан. Тиби- 
сеп, Моћг, 1910), коју је и Јелинек примио за државне науке, а Вебер и Зом- 


барт за друштвене. 


Дело, књ. 66. 19 

ширих критерија, од једноставног одмеравања чињеница. Нео- 
позитивизам је свестан да је свако оцењивање условљено био- 
психолошким моментима, да је оно колико акт индивидуалности, 
толико и ефекат развоја колективне психе (не конкретно замиш- 
љене, већ симболично, према културном ступњу доба и места). 
Неопозитивизам у социологији примио је и еволуционизам Спен- 
серов, али га је свео на његове оправдане границе. Он се ко- 
ристи истраживањима археологије, етнографије и лингвистике, 
те је у реконструисању преображавања социалних институција 
изречно генетичан. Један од угледних немачких социолога Фер- 
динанд Тенис, аутор фундаменталног дела бете!п5зсћан ипа 
безе зсћа (прво издање 1887, друго прерађено 1912) фор- 
мулисао је овако задатак и метод социологије: „Први објекат со- 
циолога јесте данашња реалност друштвеног живота у својој ван- 
редној разноликости; одатле је поглед управљен, разуме се, у 
прошлост до зачећа и заметка како институција и идеја, које 
јоште трају, тако и оних које су већ утрнуле“ (Клукја паНапа 
а! Зостодотла, ХУ, стр. 366, год. 1911). Оваку емпирично индук- 
тивну, на етнографији и историји упоредно засновану генетичку 
и еволутивну социологију саградићемо по Тенису: помоћу бес- 
крајних истраживања индуктивним методом, узимајући од сваке 
специалне културне науке онај принос који нам је потребан, а 
враћајући свакој од њих оно што ће бити плод социолошког 
поређења и синтезе“. Социологије које задовољавају ову Тени- 
сову дефиницију имају право да се сматрају научним, а да се 
не осећају обвезаним да поставе неке трајне законе друштвеног 
живота, као што су и они историчари -– и можда једино ти — 
научари, који не говоре много о „логици историје“ и „законима 
историјског процеса“. За сада је примењена социологија 
строго научна, тек на њој се може дићи једна научна општа 
социологија. Нема сумње да ће се још темељније морати рас- 
прављати методолошка питања социологије, тим пре што она 
треба да реши питање о методу и правцима истраживања специал- 
лних друштвених наука. Можда ће се имати да прими што и из 
Бергзонове теорије сазнања. Први покушај у томе правцу видимо 
већ код шведског социолога Густафа Штефена (Рег Мег 2иг 
зомајеп Егкепиш5, 1911; Гле пшпааге дег Золојогле, 1912; Пле 
игуесе зомајег Егкеппитиз, 1913). Нарочито се мора пречистити 
питање: да ли статика и динамика у социологији, или само ди- 
намика. Ако се питање реши у корист последње — што је по 

мом мишљењу готово сигурно, јер је једино оправдано, онда 
треба престати са спомињањем статике, која има своје место у 
демографији, етнологији, у Ко оге-у али никако у социологији, 
ако се она схвати генетично и еволутивно, што се може међутим 
сматрати већ као утврђено. Постоји већ основни нацрт оваке по- 
зитивне (и примењене) социологије у напред поменутим де- 
„лима, а што је главно, има и оваких радника. Осим Корнеја, 
Милер-Лира, Козентинија, ту су: Шпанац Позада, Италиани Ар- 
диго и Сквилаче, Словени Максим Коваљевски и Тома Масарик, 
а ни Емил Диркем није баш тако удаљен од позитивне социоло- 
гије, да се не би могао сматрати једним од главних преставника. 

Козентини, чије нам је дело дало повод за ова основна из- 
„лагања со данашњој социологији, која има довољно изгледа да 
ће остати и у будуће савременом, није новајлија у позигивној со- 
циологији. Можда још више него у овом новом делу, показао је 
он строги метод свог учитеља Роберта Ардигоа у Га Зос1010- 
г1а сепенса (Заззап, 1903). Ову нову Социологију замислио је 
Козентини као ручну књигу, више као уџбеник, него што би она 
имала да решава основна питања методе и постављања проблема. 
Без дубљих методолошких расправа, без резимирања био-психо- 
„лошких основа друштва, те и сваке социологије, остављајући пу- 
тописима и етнолозима статику данашњих скупина, преисторији 
и палеонтологији статику примитивних група, улази Козентини 
после кратког приступа — где је збијено указао на значај соци- 
'ологије по историју, по кривично и грађанско право, по саму фи- 
лософију, нарочито по нормативне дисциплине: етику и естетику 
— одмах у главни задатак, у излагање постанка и развоја поједи- 
них феномена — идеја и активности — друштвеног живота : поро- 
дице, својине, вере, морала, права, казненог права, државе и по- 
литичких институција, уметности, технике, науке. Он анализује 
њихово поступно преображавање, испитује тенденције, које опа- 
жамо да покрећу развитак, и као прави Контовац — захог рошг 
ргтеуог — покушава да оцрта контуре институција Зудућег дру- 
штва (Га зостеја ништа, стр. 554—668). Као неопозитивиста задо- 
вољава се покушајем оцртавања и то само најближе будућности, 
и никако не предузима други део Контовог схватања задатка со- 
циологије: ргеуоп рошг ргеуепт. 

Три су идеје, три активности у знаку тих идеја, које Ко- 
зентини сматра основним покретачима данашњег друштва, те 


према томе носиоцима блиске будућности: социализам, фе- 

минизами пацифизам. Социализам представља интелектуално, 
морално и економско дизање четвртог сталежа, пролетаријата, који 
је пређе изостг_ ао из сваког политичког и културног рачуна, а који 
данас има важну реч и у унутрашњој и спољној политици државно 
организованих скупина. Феминизам значи прелаз жене из потпуне 
бесправности и пасивности у положај по коме постаје важним фак- 
тором социалне еволуције напредних држава. Пацифизам треба да 
донесе инстаурацију међународне правице, да споји што више на- 
рода у везе братства и солидарности, да замени међусобну де- 
струкцију међусобном сарадњом. 

Као што показује наведена кратка карактеристика социа- 
лизма, Козентини стоји и у анализи будућег друштва потпуно 
на тлу стварности. Он не може да верује у преврат који ће длан 
о длан изменити цео друштвени поредак из корена. Таких пре- 
врата није било, а ко баш хоће да сматра француску револуцију 
као такав преврат, нека се сети колико дуго су трајале радикалне, 
али не тако превратне реформе. Истина, интрансижентни маркси- 
сти социалних демократија обећавају и данас такве преврате, али 
нема изгледа да ће се они остварити. После анализе основа Марк- 
совог учења, где доказује идеалистично, хегелијанско порекло, 
прелази Козентини на излагање преображаја Марксових идеја, од. 
Капитала па до радова Сорела, Лабриоле и Бернштајна. Напо- 
редо са научним ревизионизмом узимао је маха посибили- 
зам у практичној политици социалне демократије, тако да данас 
морамо рачунати са једним претежно — а неће дуго трајати па 
ће он бити искључиво — „легалитарним“ социализмом. Колек- 
тивизам се не да извести до крајности, за то је и сувише снажан 
и индивидуалистички елеменат друштва. Социализам и индиви- 
дуализам моћи ће се хармонично сложити у будућем друштву, 
где ће остати приватна својина, где ће остати неугушене урођене 
и прирођене разлике људи, али ће друштво као такво, а не само 
као четврта класа, узети у своје руке подмирење појединих по- 
треба: хлеба, млека, меса, станова и т. д. Друштво ће путем ета- 
тизације (подржављивања) и комунизирања ратарских банака и 
раденичких банака, примити старање о многим стварима, које се 
данас налазе у кругу чисто приватних односа. Развитак социал- 
ног законодавства, већи удео раденика у добити од њихова рада, 
све ће се то постепено, законитим путем моћи извршити, и у то- 
лико пре, што данас социална мисао и солидарност међу свима 
групама друштва, продиру и у кругове интелектуалаца несоци- 

алиста. Занатлиска кооперативна индустрија постаће моћан фактор 
при стварању цена на пијаци, синдикати ће, кад коалиционо право 
постане правичније, с више успеха решавати спорове послодаваца 
и раденика и т. д. Нема сумње, Козентини је местимично и су- 
више оптимистичан. Тако се он, на пример, не обазире на синди- 
кализам латинских народа, који није баш дапапе пеопоеађје. Али 
при свем том изгледа да ће развој ипак и поред више-мање крат- 
ковремених прекида, вероватно тим правцем ударити. Немачка, 
италианска и аустријска социална демократија већ су прешле 
прве етапе овог „легалитарног“ правца. 

Испитивању основа и развоја феминизма посвећено је 27 
страна. И феминизам је универзалан, преображавајући покрет 
културног света. Интензивности покрета појединих земаља и на- 
рода различите су према степену социолошке основе феминизма: 
индустриализма и меркантилизма. Жена може политички и со- 
циалан фактор постати само путем економске еманципације, а 
ова је за њу могућа једино у индустриском и меркантилном по- 
ретку. Индустрија је морала увући и жену у сферу рада ван куће, 
јер је технички била потребна за извесне послове, нарочито где 
је нужна умешност и гипкост прстију. Индустриализам и мер- 
кантилизам потискују феудализам и милитаризам, а баш дух 
ових је условио самовладу мушкараца и потпуну бесправност 
жене. Индустриализам је довео породицу до расула, одводећи 
жене и мајке преко читавог дана из кухиње и дечије собе, у 
творницу и контоар; но он је донео и демократског полета, јер 
је у индустрији и трговини свакоме учеснику било, бар у по- 
четку, док се није развио велики капитал, могуће да достигне 
највећи економски успех, па услед тога да стекне социални углед 
и моћ, После је капитализам из економских разлога — јефти- 
нија радна снага — све више употребљавао женску радну снагу. 
У многим гранама индустрије и трговине број запослених жен- 
ских премашује број мушкараца. Нарочито у конфекционој ин- 
дустрији, у ткачкој, књиговезачкој, дуванској, обућарској, итд. 
расте све више број женских радника, тако да ће за кратко 
време у свима индустриским земљама број фабричких раденица 
надмашити број раденика. Напоредо с бројем расте рапидно и 
надница, јер се и женске, раденице, организују и боре као класа 
противу предузимача. Цео сексуални морал је у преображавању. 
Има ли смисла — пита Козентини — пред таквим чињеницама и 
даље гледати у жени весталку из доба милитарне ра а ро- 

(езја52 Друштво ће имати да замени матер и жену у многим: 
функцијама, пре свега у гајењу, васпитању и болесничкој нези. 
Што више буде жена улазила у колективну продукцију, тим 
више ће се изједначавати са мушким. Као моћан фактор јавне 
продукције, мора и она доћи до речи у правном регулисању 
социалног и економског поретка, мора имати политичких права. 
У многим земљама жена их је већ и стекла, негде само кому- 
нално, а негде и земаљско, активно и пасивно, изборно право. 
И у Америци, и Аустралији, и у Финској и на Кавказу и у Че- 
шкој и у Енглеској има женских градоначелника, женских на- 
родних посланика. Социалне демократске фракције свију пар- 
ламената, а у неким земљама и друге радикалне странке, примиле 
су у свој програм као једну од првих тачака и женско право. 
гласа. И у колико жена буде све већег удела имала у социал- 
ном, економском и политичком раду, биће и способнија за про 
дуковање трајних културних вредности, јер Тард има право кад 
наглашује, да су само слободни људи били и културотворци. 

Поред социализма убрзава реализовање женске пуноправ- 
ности и трећи велики покрет наших дана — пацифизам. То 
је и разумљиво. Жена, која је свагда била искључена из вели- 
ких борба, нема никаквих борбених наклоности, а као жена и 
више још као мати, мора из дна душе мрзети војну, гнушати 
се и страховати од ње. Тако ће њена реч у политици одлучи- 
вати за мир, за економски, продуктиван рад а свагда ће бити 
против деструкције, против физичке борбе. Тиме ће жена по- 
стати значајним фактором и интернационалних односа, па по- 
средно и целог културног система. 

Пацифизам су многи сматрали утопијом, обичним р!ит 
Фездеттит-ом. Па ако је он доиста то, не треба губити из вида 
да и утопије имају свој значај, своју социалну или културну 
мисију. Зато што се пацифизам до сада најмање оснажио, не 
може се закључити да он никада неће постати стварношћу. По- 
крет је и сувише нов као тежња организованих група. Највећа 
препрека му је био социални дарвинизам, који је учио да је бој, 
борба извор свега; који је, истичући биолошке и културнофи- 
лософске разлоге, другим речима понављао Хераклитово начело: 
„рат је отац свију ствари, устајале воде покваре се, оне што 
јуре и које су живе, сачувају своју свежину и чистоту.“ Кад се 
ово полунаучно учење почело љуљати под новим хипотезама 
Лапужа и Гумпловића, правдали су други — или боље: објаш- 

њавали су — борбу као економски обрачун. Ово је без сумње 
пројектовање данашњих момената у прошлост. Научно се уоп- 
ште не да овде унети светлости, Треба испитати како је данас 
и шта се може учинити. Треба одмерити да ли је могуће по- 
тенцирањем солидарности угушити борбеност или је ова кон- 
плементерна првој. У данашњем друштву има тежња за елими- 
нирањем физичке борбе, међусобног касапљења. Утопија је било 
учење Русоа, али је та утопија била главни покретач Револуције; 
утопија је био социализам, али његово стварно, стваралачко деј- 
ство у социалном преображавању доживљујемо на нама. Треба се 
ослободити заблуде да су закони који владају друштвеним разво- 
јем константни. Ако је у прошлости борба била битни састојак свега 
живота, не мора бити и у будућности, не мора бар остати као сирова 
физичка борба. Можда је Новиков на правом путу, кад говори о 
спиритуализирању борбе социалних група. Доказано је да се са 
већом културом губе појави злочинства, бруталне физичке и со 
циалне абнормалности, и да на њихово место ступа превара, 
дакле спиритуалан облик антисоциалности. Овде има места да 
допунимо Козентинија. Прошле године доказао је Норман Анџел, 
угледни енглески политички писац, да су ратови између држава, 
које припадају светској трговачкој заједници, те према томе свет- 
ској привреди, економски абсурдни, исто тако абсурдни, као 
што би била апсурдна пре тридесет и четрдесет година, осва- 
јања једне покрајине у другој покрајини исте државе. Услед ор- 
ганизације међународног кредита Немачка би пољуљала своју 
привреду, кад би нешто успела да раздроби Велику Британију. 
Ратова може бити само: 1) у колонијама, 2) између држава које 
нису важан састојак светске привреде и 3) ради великих идејних 
циљева. Све три категорије могућности постају из дана у дан 
малобројним, ограниченијим. Односи међу народима моћи ће се 
одређивати као данас између индивидуа: правном организацијом. 

Идеје јуре у висинама а стварност где мање где више за- 
остаје, спотиче се, често удара и странпутицом. Али до мете се 
дође. Не до такве, како смо је баш замишљали, али близу, 
слично. Одавно је већ речено, да су идеали зато ту, да их ни- 
када не достигнемо. 

Козентини је учинио велику услугу младој неопозитивистич- 
кој социологији, доказујући да се већ данас да написати систем 
социологије а да се не напусти научно земљиште, нити да се 
чине позајмице, терминолошке и методолошке, код других наука 

а најмање код механике и биологије. На постољу овакве пози- 
тивне (и примењене) социологије дићи ће се као круна, као 
истинска „врховна друштвена наука“ општа социологијаи 
онда ће бити могуће, бар у великим питањима и покретима, и 
ргеуоп рошг ргеуепп. Биће могуће изградити систем Културне 
политике нове Културне државе, како га је замишљао Ра- 
ценхофер (Мезеп ипа 2меск дег РоШК ај5 Те! дег Зозојогле ипа 
Отипа]асге дег 5гаајаулазепзсћаНеп. 3 Вае, Гегрдо 1893) и како ће 
га можда идућа генерација остварити. 

Кроз заблуде и лутања али ипак стално продире социоло- 
гија у проучавању друштва као целине. Човечанство се сетило 


себе и — „после божанства, природе, на послетку човечанство“ 
(Ренан) — тежи да схвати силе које њиме владају, да их разуме, 
па — титаници смо још и данас — ако му пође за руком, да 


ИХ подјарми, да завлада њима. 


Мирко М. КоОсиИЋ. 


ПОЛИТИЧКИ ПРЕГЛЕД 


СПОРОСТ РАТНИХ ОПЕРАЦИЈА. БУГАРСКО-РУМУНСКИ СУКОБ. ПИТАЊЕ 
О ГРАНИЦАМА АЛБАНИЈЕ. ОПШТА УЗНЕМИРЕНОСТ У ЕВРОПИ. 


Друга фаза Балканског Рата, изазвана чисто партијским 
интересима Младотурака и ровењем оних великих сила, које се 
још нису помириле преокретом и новим стањем на Балкану, 
није могла дати онако брзе резултате, какви су се можда оче- 
кивали од публике навикнуте већ на брзе и сигурне успехе. Рал 
се свео на градску војну, која се мора водити полако, системат- 
ски и која траје дуже времена. На Галипољском полуострву 
Турци се ограничавају такође на дефанзиву, па се и ту тешко 
могу у скором времену очекивати какви одсудни резултати. 

И ако је на бојном пољу тако рећи затишје, ипак је доса- 
дашњим операцијама несумњиво утврђена једна ствар, а то је, 
да Турци нису више у стању да воде рат. Они су и војнички и 
финансијски на крају своје моћи. Сам делегат турски за мир, 
Хаки паша, изјавио је у Лондону, да је за Турску свако даље 
вођење рата бесмислица и да Турска жели што пре да закључи 
мир. Али, говорећи то, Хаки паша није додао, што би сваки 
очекивао, да је Турска готова да се помири са поразом својим 
и да поднесе све жртве, специјално да уступи Једрене и Једрен- 
ски Вилајет, острва у Архипелагу и да плати ратну оштету. 
Турска би бесумње на све то пристала, да је не подржавају неке 
велике силе, које хоће прво да уреде извесна питања у свом 
интересу, па зато подстичу Турску и рачунају са Турском, вр- 
шећи пресију на Балканске савезнике. Та су питања: компенза- 
ције Румунији од стране Бугарске, и границе Албаније према 
Србији и Црној Гори. Чим се та питања реше по жељи тих 
сила, одмах ће и мир са Турском бити закључен. Турска остав- 

љена сама себи и без наде на помоћ ма с које стране, помириће. 
се са стварношћу и пристаће на све услове савезника. 
Румунско-бугарски сукоб је изазвала, у главном, аустриска 
политика. Кад је настао рат, Румунија је остала неутрална, пошто 
се надала, као и њена савезница Аустро-Угарска, да ће балкан- 
ске државе бити тучене од Турака. Кад је та нада пропала и 
кад је цела Европа усвојила, бар у принципу, познато начело: 
Балкан балканским народима, онда се Румунија, под утицајем 
са стране, наједанпут сетила да је и она на Балкану, и ако се 
пре тога та иста Румунија, земља са средњевековним аграрним 
односима и врло проблематичним политичким установама, де- 
монстративно у више прилика ограђивала од назива балканска 
земља. Сећамо се ту скоро, како је један Румун молио редакцију 
„Фигара“ да не меша Румунију са балканским земљама, пошто 
је северна граница Балканског Полуострва река Дунав. На то 
му је редакција „Фигара“ одговорила, да она појам „Балканске 
земље“ не узима у чисто географском смислу, већ у културно- 
историском, а у том погледу Румунија иде на Балкан... Најпре 
стидљиво и обилазно, па све јаче и интензивније, у колико је 
потпомагана, у два маха и демонстративно, од Аустрије и Не- 
мачке, Румунија је истицала нека своја права на учешће у по- 
дели Балкана, док није сасвим формално затражила одређене 
компензације од Бугарске: уступање повећег комплекса земље 
на североистоку Бугарске, према Добруџи. Истина, мора се при- 
знати, да је румунска влада у нечему имала право, а то је, у 
захтеву да се изврши исправка границе, коју је Берлински Уго- 
вор сувише неприродно повукао, као и да се сва утврђења града 
Силистрије поруше. Силистрија, варош од 12.000 становника, 
јесте најјача тврђава на Дунаву и налази се на самој румунској 
граници, на уласку у Добруџу, чиме је бесумње румунски посед 
ове области у сталној опасности. Тврђава се састоји из три утвр- 
ђења: најјаче Меџидије Табије лежи на узвишици од 118 метара, 
а два мања: источно Орду Табије и западно Кучук Мустафа Та- 
бије, на узвишицама од по 65 метара. Варош Силистрија јеу 
долини и њоме ова утврђења потпуно доминирају. Источно од 
Силистрије налази се и једна румунска фортица Араб-Табије, која 
такође доминира градом. Силистрија као тврђава има своју исто- 
рију. Године 1829 Руси су је отели од Турака тек после шесто- 
месечне опсаде. Године 1877 такође је опсађивана од Руса и тек 
се предала по закључењу мира. Бугари су добили по Берлин- 

ском Уговору Силистрију, али са обавезом да поруше утврђења. 
У место да то учине, Бугари су међутим још више утврдили 
форове.... 

Садашњи захтев Румуније, да се кретао у том обиму и да 
је изнет у мање претенциозној форми, као и у моменту који би. 
искључивао сваку идеју уцењивања, бесумње да би одмах био 
задовољен и не би изазвао никаква страховања. Али тако није 
урађено. Румунија тражи компензације по том основу што је 
била неутрална. Она тражи уступање Силистрије и округа си- 
листриског, са једним делом округа Варнског, као и двама при 
стаништима на Црном Мору: Каварном и Балчиком. Од прилике 
3000 км“ са 200000 душа. Пошто неутралност сама по себи не 
даје право ни на какве компензације, то је разумљиво што су 
се Бугари одупрли овом захтеву. Поведени су преговори из којих 
се видело, да су Бугари канда нешто били обећали у Букурешту, 
ма да неодређено, и да Румунија и по том основу тражи ком- 
пензације. Како се није дошло до сагласности и како је ситу- 
ација почела бивати све озбиљнија, велике силе су понудиле 

едиацију или добре услуге, у смислу одредаба Хашке Конвен- 
ције. Та је понуда од обеју страна примљена. Велике силе имају 
у року од 30 дана да израде предлог о решењу сукоба. Прет- 
поставља се да ће државе, које буду примиле медиацију, при- 
стати на предложено решење, али, и то је главно, оне нису оба- 
везне да то решење усвоје. Интересантно је, међутим, да је Бу- 
гарска пристала и на изборни суд, ако и Румунија пристане. 
До овога момента није познато да ли је Румунија на то пристала. 

Великим трудом и напором Тројног Споразума успело се 
да се бугарско-румунски сукоб, са којим је не само Турска спе- 
кулисала, већ и неке велике силе, знатно ублажи и да се отклони. 
свака оружана интервенција. Друкчије стоји ствар са границама 
Албаније. Аустро-Угарска тражи да Албанији припадну: Скадар, 
Ђаковица, Дебар, Пећ и Призрен. За Пећ и Призрен најзад и 
сама је Аустрија увидела, да би била бесмислица веровати, да 
ће Србија у опште ктети и да дискутује о томе. Зато се саду 
главном преговара о судбини Скадра, Ђаковице и Дебра. Није 
потребно наводити оне тако основане економске, етнографске и 
националне разлоге, који императивно захтевају да те три ва- 
роши припадну Србији, одн. Црној Гори. То није потребно зато 
што се сад већ дискутује с отвореним картама. Док се раније 
тражила велика Албанија на основу начела народности, као и. 

да би тобож она могла живети — а како живи мала Црна Гора! 
— данас се сасвим отворено признаје, да Албанија има да служи 
чисто политичким циљевима Аустро-Угарске. Она треба да оствари 
некакву „равнотежу“ на Балканском Полуострву. Тиме се мисли, 
просто речено, на стварање једне државе, која би имала да спре- 
чава и задржава развитак Србије. Каква шимера и непознавање 
стварних прилика! Најзад није наше да те политичаре задржа- 
вамо и одвраћамо од једног пута, на коме, као и до сада, само 
могу имати неуспеха, али сматрамо за потребно да изјавимо ово: 
Политичари који овако отворено иду за тим да створе препреке 
природном, и културном и националном, развитку Србије, треба 
да имају бар толико такта да се не престављају као пријатељи 
Србије, који јој добра желе! Делима и фактима ради се ;на 
старом плану: заокружавању и опкољавању Србије суседима, 
с којима се може против Срба пактирати, а речима и само ре- 
чима се указује на неко благоволење и наклоност према Србији! 
Нама који искрено желимо да живимо у коректним односима 
са свима суседима, а нарочито са Аустро-Угарском, са којом 
имамо толико заједничких привредних интереса, само може бити 
жао, што се извесне заблуде још увек одржавају и што се неће 
једном да увиди, да ми сваки поступак прозиремо и правилно 
ценимо. Искуство нас је добро научило, па то и наши суседи 
треба да знају. Ми спокојно очекујемо решење албанског пи- 
тања, да бисмо знали, како да се управљамо у другим питањима, 
где решење у много већој мери од нас самих зависи. 
Мисија кнеза Хоенлоа у Петрограду била је уперена про- 
тив Србије. Она није успела. Кораци немачког амбасадора у Пе- 
трограду графа Пурталеса још мање су успели. Пријатељске везе 
наше са Русијом и Тројним Споразумом очврснуле су. Србија и 
Балкански Савез постале су један важан елеменат европске по- 
литике. Догађаји на Балкану само су рељефније истакли велике 
противности, које постоје међу силама. Немачка увећава стални 
кадар са 150.000 људи. Француска се спрема да уведе трого- 
дишњи рок службе у војсци, да би стални кадар увећала са 
200.000 људи. За амбасадора у Петроград шаље се Делкасе, 
који има да учврсти још више пријатељске везе између Фран- 
цуске и Немачке. Енглеска и Немачка продужују утакмицу у 
грађењу бродова. Немачка је покушала изјавом министра марине 
адмирала Тирпица, да постигне споразум са Енглеском на тој 
основи, што би се утврдила размера убојних бродова 10: 16, т. ј. 

на десет немачких, шеснаест енглеских бродова. Са енглеске 
стране није тај предлог прихваћен. 

У Европи је врло немирно време настало. Све државе тврде 
да не желе рат, а све се спремају за рат. Све су осетљиве, грамз- 
љиве и завидљиве. То је узрок што се и Балканско питање, 
поред свих успеха савезничког оружја, не може никако да реши: 
онако, како је најприродније, без мешавине великих сила. То је 
узрок што и хроничар политички не сме да се усуди никакву 
прогнозу да чини. Најмање сме то да чини један политички 
аматер, кад је тако време настало, да се и саме изјаве министра 
председника могу демантовати са још вишег места. То се де- 
сило графу Штирку, председнику аустриског министарства спољ- 
них послова! И што је значајније, тај министар председник није 
извукао никакве консеквенце. Према томе на расплет, било у јед- 
ном или другом правцу, овог критичног и неизвесног стања морг 
се још чекати. Треба нерве штедети и чекати... 


Роси. 

Вељко Милићевић, „Беспуће“ (Сарајево 1912, цена 2 д.). 


„Беспуће“ је синтеза једног врло књижевног мистицизма, 
тунокрвног натурализма и одличне психолошке анализе. Његов 
проблем, који је мистика, није изнесен, није јавно третиран и ми 
га више нагађамо, наслућујемо, осећамо и добијамо један неси- 
гуран утисак његове стварности, него ли што га читамо у пиш- 
чевим редовима и видимо из развијања романа. Све оно што је 
иза и око тог проблема, сав декор који окружује главног јунака, 
а који није од пресудног значаја ; сви веома лепи и у једном истом, 
нешто мало мутном и једноставном тону описи, што наличе из- 
-ложби каквог уметника, који је успео створити свој жанр; сав 
тај спољни живот романа је предмет најистинитијег и сасвим 
"успелог, флоберовског реализма. Најзад биће главног јунака, срж 
самог дела, његова унутрашња акција и духовни живот су раш- 
ччињени психолошком анализом толико верном, да би без стида 
могли фигурирати на билтенима психолога научника. Гавре Да- 
ковић имао је исто тако доброг маестра као Андре Корнелис и 
"несрећни ђак Адријана Стикста. 

Дело је интересантно и чудновато и писац, и без злопо- 
знате „шерлоковске“ методе, већ једном сасвим супротном, стално 
вара наша нагађања и предосећања, ма да нема заплета ни оног 
драмског елемента, којим би заголицао нашу пажњу утрнулу за 
свако књижевно предузеће веће од неколико страница. После оног 
више него одличног увода, прве главе, ми до самог краја књиге 
"непрестано очекујемо роман, развијање извесне тезе, какав било 
догађај са својим почетком и свршетком. Али је дело једноставно 
и без свега тога. То је слика једног мутног дана без краја ни по- 
"четка, нејасног расположења једног неодређеног човека, суморна 

слика којој све друго, што је лепо и живописно око ње, служи 
само као украс на оквиру. 

И док су обично јунаци нашег скученог живота жртве пре- 
драсуда, својих или друштвених, с којима долазе у сукоб, под- 
лежу им или их побеђују, Гавре Даковић, јунак „Беспућа“, пати 
од тога што их уопште није ни имао и што их најзад није ство- 
рио себи, јер су му оне може бити биле потребне и јер би га оне 
може бити могле спасти. Али ако није имао предрасуда, имао 
је једну, голему и судбоносну: мисао да се не може ништа про- 
менити ни учинити за себе, ничим борити. А с предрасудама је 
као и са женама; када их имамо више, мање је бола и разоча- 
раности него од једне једине, која испуни све мисли и сва осе- 
ћања. И ма да у роману нема конфликата, сукоба који ће да 
експлодирају и засену читаоцу очи као ватромет у ноћи, ипак се 
чита између редова и осећа по чудним, мрачним и мистичним 0осо- 
бинама стила, да има један сукоб, један али велики, да је скривен 
у свему и узрок свега. Сукоб са собом, сукоб са околином, сукоб 
са свима, али сукоб из кога не може да се изађе победиоцем, у 
коме дуел не даје задовољења и који оставља за собом само једно 
осећање потиштености, досаде и незадовољства. 

То је та мистика, тај ненаглашени сукоб, чије последице слика 
ово дело. То је оно неразумљиво и нејасно, због чега је Гавре 
Даковић, нерасположен и несрећан, морао да бежи из града и 
тражи поље и зеленило, шљунковите обале Уне и усамљеност. 
То је онај узрок који је постојао и раније, али чије су последице 
дошле одједном, неразумљиво и неочекивано, стегле га преко пр- 
сију и шчепале за гушу својим чврстим рукама, а пред чијом је 
изненадном појавом духовни живот Гавра Даковића занемео, као 
што мало дете омутави услед какве грозовите сцене. 

Писац нигде не истиче драму, која је претходила душевном 
стању Гавра Даковића. Он је само врло слабо наглашава, тако 
да ми можемо претпостављати што год хоћемо, или чак ништа 
и не претпостављати. Њен предмет може бити разноврстан, што 
је за нас свеједно ако последице остају исте. И ма да он много 
не образложава интимни узрок те историје, ми га више осећамо 
и наслућујемо него што га разумемо. То треба да буде наша 
општа драма. Пођемо из једног света у други, другом не сти- 
гнемо, а у први не можемо више да се вратимо. То је проблем 
наше духовне равнотеже, интелектуалне и опште еволуције, у 
ходу за којом је Гавре, збуњен и загубљен, заостао, као кад вој- 

ник заостане и пре првог јуриша који ће целој војсци донети 
славу. Само та еволуција није главна пишчева брига, дело није 
„са тезом“ и претензијама на решавање социалних проблема; оно 
је више историја, уметничка биографија једног таквог, „детраки- 
раног“ војника. Наш човек и наша историја, донекле нешто фи- 
нији, отменији брат оног Ужичанина из „Дошљака“ Г. Ускоковића, 
само много мекши и више рафиниран. Као и онај Чачанин из 
„Хромих Идеала, који воли своју Мораву, јер треба да му пре- 
породи земљу, воли Гавра Уну, воли је као нешто блиско, при- 
расло срцу и ништа не види изван ње, далеко од ње. Има ту 
оног великог култа земље, за коју смо везани својим напорима 
и својим жртвама, а од кога су извесни француски писци начи- 
нили свој политички и национални програм и стекли свој велики 
књижевни реноме. Само док се онај Шумадинац бори, пада у тој 
борби и, пропијајући се, сања да опет изнова отпочне, Гавре Да- 
ковић осећа немогућност да ишта учини за те неједнаке сеоске 
куће из којих бије сиротиња. „Земља и мртви“, вели француски 
традиционалиста, то је нација, то је њен живот; но ово је више, 
ово је она отрована наша земља, проклета али мати, како јој пева 
нешто доцније Г. Вељко Петровић, земља „која их држи и храни, 
земља на којој су одрасли њихови дедови, вечно радећи и бра- 
нећи је с пушком у руци, сахрањујући у њу све своје наде и муку 
и јаде и зноје, земља из које су се родили генерали, који су за- 
борављали и своје куће и свој језик и своју народност, чим су 
припасали сабље и ломили их по крвавим разбојиштима Солфе- 
рина, Мађенте, Кустоце и Кенигреца; земља која је одњихала 
господу која су батинала и терала у хајдуке, ударала данке и 
судила им, затварајући их и шиљући војску да их пушкара“, како 
то каже Г. Вељко Милићевић. 

Али Гавре Даковић, син шумара, који тридесет година као 
тврдица паре, чува и брани свако дрво поверене му шуме, гони 
и обешћу својом расељава сељаке и чија насилна смрт раздваја 
и донекле отуђује народ од његова сина, тај Гавре пати од чаме 
и досаде, која се испречила испред њега као нека врста немо- 
гућности бити активним. То је једно нарочито физиолошко и 
психичко стање, нека врста менталне обломовштине. Гавре је 
толико неактиван, да не може да се заљуби чак ни у једну Че- 
хињу, малу и округлу као бриошку, као и све Чехиње. Он сти- 
шава своја осећања, боји се узбуђења, вређа га и боли звук 
живота, а несвестан је појединих својих акција, не зна зашто је 

то тако ни зашто је он такав. Иначе би био кукавица или чу- 
довиште. Он је неактиван, али не и песимист; да је то био, он 
би био одређен. Гавра је неодређен. Он нема сентенцију свога 
брата „боље је глупо умрети, него ли глупо живети.“ Он није 
ни добар ни рђав, понекад му се само учини да је као и сви 
други и због тога осећа бол и понижење. Он има симпатија, 
али не може да воли. Да је Гавре волео, т. ј. да га је писац 
ближе одредио, он би имао нечег од оне гристократије која 
ишчезава, наличио би оним гордим и поноситим племићима, при- 
мораним наследним поносом да се испред триумфа пука повуку 
у себе и на своја поља. Али је Гавре неодређен и зато често 
несимпатичан, анализа његове душе је анализа последица а не 
узрока, констатовање а не извађање и развијање, и то конста- 
товање негативно, без резултата и које нам је донело мистику 
уместо решења. Гавре Даковић је један болесник, један случај, 
један заостали коме је невидљива рука одузела свако средство 
којим би се отео и ослободио. Његова последња акција је бе- 
жање у неки далеки, нови и непознати свет, акција свих оних 
који би да побегну из кавеза живота, а да не упадну у подрум 
смрти. Гавре је она неодређена, чудновата чама, која се увуче 
у нас, опије нам сва чула и парализује сав живот. Гавре је израз 
наше немоћи, да се од ње искобељамо. 


ж 

Готово се сви слажу у томе, да је форма романа један од 
најтежих и најделикатнијих од свих литерарних и артистичких 
облика. Треба створити свој стил, којим ће се најбоље испољити 
оригиналност пишчева духа, свој облик за своје и опште идеје, 
своју форму која ће бити најбољи израз личног опажања, ако 
не баш и своје начине стварања. И то је оно што песницима 
задаје највише труда, тако да је Стендал долазио на идеју, да 
за углед књижевне редакције својих литерарних сочиненија узима 
параграфе грађанског законика. Један писац, чије ми мишљење 
не делимо (Раш РЕја), налази да је белетристика у пуној дека- 
денцији и опадању због те небриге и занемарености форме и 
и стила од стране литерата, што чини да приповетка добија један 
фељтонски, а роман журналистички, неоригиналан и безизразан 
карактер. Но то је нешто песимистично генералисање појединих 
случајева и ми напротив мислимо, да роман својим последњим 

издањем „Богови су жедни“ улази у своје најсјајније и најсавр- 
шеније доба. 

Ми смо још у почетку рекли да је „Беспуће“ синтеза три 
разна књижевна правца. Оно је, ако се и тако може рећи и де- 
финисати, једно натуралистичко дело чисте психолошке анализе, 
али која је више уметничка него ли научна, више стваралачка 
и описна, уметнички дескриптивна, него ли испитивачка и тума- 
чећа, јер су јој резултати пуни мистике. Један одличан стил, до- 
стојанствен и монументалан, држи повезаним све детаље и еле- 
менте уметничке лепоте овог дела. Јер „Беспуће“ је пре свега 
једно ретко стилистичко дело и првенствено стилистичко, што 
ће рећи уметничко. То је његова главна особина и тиме се од- 
ликује у. оно мало оригиналних и интересантних ствари наше 
најновије, модерне белетристике. Оно је исто толико уметничко 
и артистичко колико и књижевно, дакле роман, приповетка. Оно 
је у оној врсти књижевности, коју би ми назвали књижевном 
уметношћу за разлику од новелистике у обичном значењу те 
речи, и стоји према роману и приповетци као уметнички есеј 
према критици са катедре:. 

Стил Г. Милићевића, коме је једноставност једина орнамен- 
тика, тако да је често монотонија, али која је лепа и сачињава 
сву његову драж, драж дугих правих линија, тај стил као да 
хоће да нам покаже, попут каквог немуштог језика који говори, 
да се ипак све дешава изван и без нас, у некаквом мистичном 
кретању ствари које ми не схватамо и у које не можемо да про- 
дремо. А то жалосно сазнање обично гони на очајну сумњу или 
ситни скептицизам, или на резигнацију, намеће једну врсту пред- 
расуда, равнодушности за сваку акцију. Само много мање и 


! Овој се врсти критике, овде нам је згодно да то напоменемо, јако при- 
ближава и т. зв. импресионистичка критика, која пречесто подсећа на професор- 
ску фотељу и сувише кокетује са формулама и обрасцима. Она је хтела да седи 
на две столице и сада није ни на једној. Пре свега, импресија има једино смисла 
ако је уметничка или бар артистичка. Наша импресионистичка критика достиже 
највише само до извесних књижевних и журналистичких утисака, никад до умет- 
ничких. Друго, жеља критичара да суди исто је толико ташта и смешна, колико 
и жеља глумчева да влада, јер је на позорници носио скиптар. Импресионистичка 
критика није суд, још мање оптужба или одбрана; критичар импресиониста је 
глумац и приказивач. Бар ми га таквим схватамо. Треће, он не треба да буде 
српски глумац т. ј. импресија није први утисак површности и спољашности, већ 
рефлекс садржине дела које се приказује. Импресионизам није површност, већ 
напротив суштина ствари. „Беспуће“ је за то најбољи пример. 

много више осетљиви и јаки, ако хоћете и племенити — јер све 
је релативно, у погледу социјалног а не индивидуалног морала 
тих појмова, излазе њиме ојачани, ако не егзалтирани у једној 
раздражености, која оставља лажни утисак снаге. Овде стил при- 
поведача даје душу јунака, његово главно психичко стање и оно 
нејасно осећање, у које га тајанствено баца „сухи пјесковити 
«смијех који долази: из далека.“ И док се стил у обичним при 
„ликама прилагођава ситуацијама које описује, док је он само 
форма, спољно одело срестава којима их приказује, док их он 
обично следује, овде је обратно: он их доминира, он их тако 
рећи, ма да је то може бити претерано и прелази у парадокс, 
«ствара, он је главни изражај, најбољи сликар, главно и једино 
приказивачко срество. Отуд нам „Беспуће“ понекад, и то само 
на први мах, личи на обичну и нешто баналну „уметничку фо- 
тографију“, ма да је у ствари један одличан портре и то дело 
нарочитог жанра и посебног уметничког схватања. 

Али је стил Г. Вељка Милићевића не само главна особина 
његовог романа, он је суштина његова. Отуда нам на први по- 
глед изгледа да у „Беспућу“ нема проблема, или бар да се писац 
држао само његове површине, да није ушао у њега. Али се ва- 
рамо, јер писац није силазио пред нама, ми га нисмо могли пра- 
тити етапу по етапу у његовом продирању; он је био у њему, 
у суштини свога романа, још пре него што је и почео да пише 
и када нам говори, он нам говори из њега, из сржи свога проблема. 
Писац није пред нама и са нама силазио у душу свога јунака и раш- 
члањавао пошав од спољне коре до унутрашње садржине, он је 
још пре почетка писања био у тој садржини, у атмосфери своје 
ствари. Он се није удубљивао и уживљавао у свога јунака у 
току приповедања, већ нам приповеда из њега, слика га изну- 
тра. То је та импресионистичка метода у којој је утисак, који 
се слика, рефлекс садржине ствари која се слика. Отуд нам из- 
гледа да је стил суштина романа, да је писац стилом дохватио 
дубину и средиште проблема, док је тај стил ипак на крају кра- 
јева само израз, као и увек што је, пишчеве импресије, његове 
уметничке свести и уметничког схватања свога јунака. 

„Беспуће“ је дакле једно дело стилистичко, уметничко и им- 
пресионистичко. Дело уметничке методе којом Г. Вељко Мили- 
Ћевић подсећа на онај мали број великих сликара, изван сваке 
артистичке моде и сензације, а који су, занемарујући бљесак боје 
м блиставу спољну страну своје уметнсоти, успели да са неко- 

лико тонова, несвесно и богодано продру својим стилом у су- 
штину ствари, одн. да њиме буду њен израз, њена престава и 
њена карактеристика. Како и на који начин, то се да више осе-- 
тити при посматрању дела као велика тајна уметничког стварања: 
и као проблем уметничког талента. 

„Беспуће“ је једно такво дело, један књижевни потре, једна: 
уметничка биографија. Дело без спољњег сјаја и блеска, али из- 
разито, комуникативно и дубоко, дело које приања на срцеи 
лепи се за душу. Мутан и непознат, нејасан и тајанствен, нера- 
зумљив себи ни другима и неискажив стоји усамљен у нашој, 
књижевности портре Гавра Даковића, пасликан одличном кичи- 
цом једног нашег литерарног Карјера. 


БожидаАР ПУРИЋ, 


Станислав Винавер, Приче које су изгубиле равно- 
тежу (Београд 1913. Издање С. Б. Цвијановића). 


Најмлађа плејада наше литерарне омладине ступа на позор- 
ницу рада са више храбрости и ефекта. То је једна група младих, 
који имају извесну мисију пред собом, са намером да је безу- 
словно спроведу кроз свој духовни живот. Отуда имамо више и 
индивидуалности, а уједно и више компликација. И г. Винавер: 
има своју књижевну мисију, која претходно увек наилази на отпор, 
али ипак најзад долази до успеха. 

Г. Станислав Винавер са својим „Причама које су изгубиле 
равнотежу“ (у ствари оне су сасвим уравнотежене), учинио је 
један врло плодан корак. Пре свега он је врло добар стилиста.. 
Његов фигуративни стил са музичком интонацијом, чини га про- 
сечно бољим од наших савремених лингвистичких естетичара. У 
овој књизи аутор је хтео да спроведе своје ја у три колорита: 
Винавер као езрг! сеоте тдапе; Винавер као езрги де Гец; и, Ви-. 
навер као езрг! де Нпеззе; — изузимајући Трајка Ћирића. 

Има извесних психичких расуђивања међу овим симпатич-- 
ним редовима, којима диригује једна хладна, горда, залеђена али; 
симболична мирноћа, која тражи теореме и свој круг. Има ту па- 
суса на којима се задржите опијени, склопљених очију и уназад за- 
ваљеном главом од музике, која се само осећа, а не испитује. Нај- 
зад, ту има страсти, много страсти; и нежности, много нежности. 

Г. Станислав Винавер као модерниста из последње литерарне 
сезоне, ствара импресију човека од шест чула, који је способан; 

за додир са спиритуелним и суптилним предметима поезије. Он воли 
душевне манифестације, конфликте, опирања — све то изражено 
у једном свиленом велу и мистичном жанру. Као писац, уме да 
вас проведе поред својих непослушних молекула, а да вам додир 
са њима не изгледа као додир са каквом отпорном материјом — 
већ као да дотичете звезде обвијене свиленим велурима. Он често 
долази парадоксом до истине, које начело може врло много да 
импонује. Г. Винавер је поборник чисте Паскаловске фразе: човек 
је рођен да мисли. 

Нашој новој литератури потребни су мистичари. Нигде се 
тако погрешно не схвата улога мистике у литератури и духовном 
животу, као код нас. Сударивши се са извесним позитивизмом, 
мистицизам у нашој књижевности остаје на обичном нивоу, без 
сопственог нагона. Отуда, свака жртва, свако мучење и сваки ас- 
кетизам, који се трпи идеја ради — не допире код нас до своје 
последње тачке, већ варира увек између циља и наде. 

Г. Винавер је један од оних људи, који воле мистику до 
крајности, али што је главно, лично је мало доживљују. Они је 
траже у литератури, налазе и утапају се у њу, љубећи је до бес- 
коначности. За њих љубити, значи имитовати, по начелу јед- 
ног великог светског естете (за кога без сумње г. Винавер зна), 
који је носио штап на улици зато, што је то чинио и Балзак; 
пио је абсент — да подражава Бодлеру; није говорио својим соп- 
«ственим гласом, но савршеном имитацијом гласа Саре Бернарове; 
у својим романима подражавао је Балзака, а у причама Андер- 
сена; извесне његове поеме јесу љубав према Едгару По-у. Спо- 
собност опазити, усвојити, пренети у своју крв; у опште сва ње- 
гова душа била је до ситница женска душа; он је много волео 
комплименте; имао је чак и једног свог друга уза се, који му је 
писав писма искључиво комплимената ради; скривао је своје го- 
дине; умео је најзад да се и — стиди... 

Г. Станислав Винавер у својим причама покушава да при- 
веде у живот извесне теорије, које тешко да наслућују какав нов 
хоризонат у општој књижевности. Српска литература, међутим, 
у г. Винаверу стиче нешто корисно у својој целини. Г. Винаве- 
рови хероји за сада се могу схватити једино као савршене пое- 
тичне фигуре, које својом поезијом имају главну ролу у овим нове- 
„лама. Иначе, као теоричар, њихов писац изгледа да је доста наиван. 


Ранко МЛАДЕНОВИЋ. 


310 довни 14 


Рг. Јићиз, 2Хлећеп, Уо!Ккзег2лећег. В;огтартасће Зшаеп 
гиг Дезстасће ипа гшт Зузјет дег Мокзегдећипе. (Лајпциг, Квеле 
и Мајер, 1911. Стр. М1, 144. Цена 3.40 м., укор. 3.80 м.). 


На просвећивању и васпитању ширих слојева народних у 
Немачкој се ради и пером и делом, а потребу науке о народном 
васпитању осећају сви они, који раде на културном подизању 
народном. Ваљани франкфуртски педагог Ј. Циен више пута се 
дотицао питања о народном васпитању и науци о народном вас- 
питању!, а књига са горе исписаним натписом један је веома леп 
прилог томе. Ну она само посредно доприноси згради праве науке 
о народном васпитању, која је Циену пред очима; садашња ње- 
гова књига је као неки увод, неки припремни рад за такво дело, 
које треба да испита и системски обради теориске основе за посао 
народнога васпитања. У овој књизи Циен износи пред читаоце 
укратко животе двадесеттројице истакнутих људи, из најразлич- 
нијих времена, земаља и кругова, који су са разним задаћама и 
и на разне начине радили на послу народног васпитања, те тиме 
хоће да сврати пажњу на разна поља овога рада и да тако створи 
расположење и признање овој научној области. На избор и обраду 
личности нису утицали политички ни црквено-партиски обзири, 
већ се напротив гледало, да се унесу по могућству представници 
разних праваца да би се избегла свака једностраност. Као што 
рекосмо ту су слике из разних кругова, од кнежевског замка до 
скромнога дома сеоског свештеника, од радионице фабрикантове 
до попришта тихога рада, рада без спољашњег сјаја, народнога 
учитеља; поред присталица евангелске вероисповести ту су и пред- 
ставници католичке цркве, као што поред заступника монархи- 
ских погледа долазе и борци за републиканске идеје. Ну ма како 
да се на први поглед чини немогућним скупљање свих ових раз- 
них личности у један ред, који носи заједничко име „народни 
васпитач“, ипак је њима заједнички њихов однос према неком 
оделитом пољу народнога васпитања, и њихова слика треба да 
историју учини учитељицом живота, јер ми од њих учимо, на 
којим местима и на који начин може отпочети дело усавршавања 
човекових стања и оплемењивање човечјих обичаја. 


' Види познији пишчев спис: Ог. Ји и5 Х1ећеп, З!гад та п РЕгапкит, а. М., 
Уокзегхтећипр ипа 5сћшгегогт. (Лајпциг, Тајбнер, 1912). У овом заним- 
љивом предавању и у предговору књизи, коју приказујемо, наведен је и пишчев 
ранији рад на задаћама и организацији науке о народном васпитању у В)анег дег 
Сотетизеезе ксћан, Х! год. (1903); даље његов спис: „Ет Кејсћзате г Уојкзег- 
глећипр“, и још: „Сђег УоГкзеглдећипе тт пабопајеп Зипп“ (Минхен, Ј. Ф. Леман). 

Циен је већ другим споредним натписом („Биографске скице 
у прилог историји и систему народнога васпитања“) своје књиге 
нагласио њен смер; још јасније то је исказао у њену предговору, 
који почиње овако: „Мисао о народном васпитању, које — пре- 
лазећи круг школскога рада — обухвата све редове и доба уз- 
раста код становништва, још никако није достигла до општег 
признања; напротив: многобројне тешке препреке још и данас 
стоје на путу извршењу опште народне педагогике. Најтежа од 
ових препрека оснива се без сумње на том, што још у великом 
ступњу немамо прегледа о целокупној области народноваспитних 
задаћа и могућности; ми додуше имамо неки осећај, да су ту све 
ове задаће и могућности и оријентујемо их бесвесно по једном 
гледишту, које је дато културно-историским посматрањем, које 
пита за разлоге појавама; ну ми већином примамо само поједине 
утиске, а јасно сазнање, да су овде у питању неки догађаји, по- 
добни за израђивање с планом, који се налазе једни поред дру- 
гих, и који стоје у унутарњој вези, а не само међу собом састав- 
љени једном истом сврхом, — ово сазнање мало је развијено и 
не може се тако рећи још никако наслањати на практичне огледе 
представљања целокупнога поља народнога васпитања“. 

Дело почиње са Ликургом, па прелази на Перикла, Авгу- 
ста, Јустинијана, којим се завршује старо доба; затим је Карло 
Велики, Јован Калвин, па онда велики Холанђанин из 17. века 
Хуго Гроције и опет из 17. века војвода Ернст Побожни из мале 
немачке државице Готе, па велики пруски владар Фридрих Ви- 
љем |. За њим се даље ређају: Венијамин Франклин; елзашки 
свештеник и културни радник у 18. веку Јован Оберлин; велики 
грчки национални посленик из краја 18. и прве половине 19. века 
А. Кораис; немачки музичар такође с краја 18. и почетка 19. века 
К. Целтер (најпре зидар и предузимач, који се узгред бавиинио 
музици, а затим велики музички радник); Лудвиг Финке (Утске), 
који је, после дуже службене каријере, био главни председник 
пруске провинције Вестфалске, и даљи живот свој посветио добру 
свога завичаја; католички црквенски књижевник и радник на ре- 
лигиској култури Игњат Весенберг; представник немачких трго- 
ваца Е. Арнолди, који је у „књизи славних трговаца“ добио за- 
служено место; чувени тибингенски професор економских и фи- 
нансиских наука, научник и државник Фридрих Лист; фабрикант 
Карло Мец, коме је „смер био срећа и добро људи, а индустрија 
само средство за тај смер“; оснивалац унутарње мисије евангел- 

ске цркве у 19. веку, Јован Вихерн; Херман Шулце-Делич, чији 
је име познато и далеко ван његове домовине; Адолф Колпинг, 
„ФезеПепуа!(ег“, који је први у Немачкој радио на организовању 
старања о занатлиском подмлатку; заслужни за оснивање Црве- 
нога Крста Женевљанин Динан (Непм Оипап) и, напослетку, по- 
знати немачки историчар Трајчке. На крају су додане напомене, 
које свуда упућују на биографску књижевност, на дела, којима 
је предмет живот овде обрађених личности. И ове напомене у 
првом реду служе самоме смеру књиге, т. ј. да уведу у главна 
поља народнога васпитања, те је с тога побележена не само 
главна стручна књижевност о овим пољима, већ се овде онде 
отвара и поглед на појаве паралелне ономе, о чем се говори у 
појединим одељцима у тексту. У дело је уметнуто пет лепих 
слика; а на крају је списак имена, која се помињу у тексту. 


Као што се види, овде имамо заиста веома разне личности, 
чије биографије читати занимљиво је и поучно не само за пе- 
дагога, и ако их је написао педагог и у педагошксј сврси. А 
Циен их је израдио управо вештачки, са потпуним познавањем 
градива и са оном јасношћу и живошћу излагања, а без сувиш- 
нога украшавања, што све одликује и остале списе његове. 


Што се тиче избора личности, може се, као што вели сам 
писац, бити различнога мишљења; његова је намера била, да 
изабере лица са што је могућно већим типским значајем, па је 
ту намеру потпуно и постигао. Пада у очи, што није узета ни 
једна жена, а могле су ући и још неке личности или друге изо- 
стати; ну у оваквом случају избор мора да је субјективан а сме 
и да се правда пишчевим схватањем постављене задаће. 


Као и начин и облик Циенова излагања, тако је и спо- 
љашња опрема његове књиге ваљана, и ми је најбоље можемо 
препоручити нашим читаоцима, ако на завршетку наведемо речи, 
које је на крају свога приказа рекао за њу познати педагог не- 
мачки Теобалд Циглер:. То је, вели, „корисно и поучно, по 
својој изради веома успело мало дело, коме бих желео врло 
много читалаца и у првом реду од писца даљи наставак : други 
низ народних васпитача из Циенова пера морао би бити поздрав- 
љен с радошћу и захвалношћу“. 


Милив. Ј. Поповић, 


1 Гмегапзсћез -Леттањјак, бр. 36 за 1912 год 

Литература о Балканском Рату: П. А1ехапде: Ота! 
хоп бегздог , РПег Ва!/Капкпгеог (1912 5. 40). 


Ова књижица барона Герсдорфа написана је са пуно љу- 
бави и симпатија за савезничке балканске државе, али је иначе 
без икакве вредности; она је написана врло рђаво, без и једне 
идеје, без икаквога знања, без разумевања, суво, досадно, раз- 
вучено и растрзано. 

Герсдорф говори у својој књизи врло много о историји 
балканских народа. Али је ту пре свега набацано без реда много, 
већином непотребних, података, а што је главно, ти су податци 
врло рђави и већином нетачни. Писац н. п. тврди, да је, „пре до- 
ласка Турака било великих словенских држава на Балкану, грчко 
царство, велико бугарско царство, велика српска краљевина и 
већа Црна Гора. Ово последње је била држава Арнаута и Ал- 
банаца.“ Колико нетачности само у неколико реда! По њему су 
Јаничари „западни Аријевци, азиски коњички народ“. Грци су 
први на Балкану 1822—9 год. збацили турски јарам; Србија је 
1829 год. постала кнежевина, а 1878 год. краљевина, итд. 

Писац жали што је Аустро-Угарска 1908 год. напустила Сан- 
џак, а још више што је при ликвидирању турског царства Не- 
мачка изашла „празних руку“. Иначе је писац добро расположен 
према балканским савезним државама, особито према Бугарима. 
Наравно да је, по њему, главни разлог бугарским победама и 
успесима „немачка стратегија и стара пруска тактика за нападај“. 
Српска војска дабогме „не може издржати поређење са бугар- 
ском војском,“ и „у модерној битци неће се она показати“. Ку- 
мановска и битољска битка показале су, како је Герсдорф био 
рђав пророк. Он се истина хвали, да је од почетка рата тврдио, 
да ће Турци бити потучени. Ми му верујемо, особито због тога 
што је он то уверење стекао, кад је у лову видео какав је 
тамо терен. („Какве тешкоће има војна управа и војска да са- 
влада, може само онај оценити, који је — као ја — тамо 
ловио“.) Немачки ђенералштабни официри и дипломате свакако 
нису тамо ловили, и стога су се преварили! 

Герсдорф са доста разлога и много вештине брани немачке 
инструкторе и немачке топове и доказује, да нису они криви 
што су Турци побеђени. М ја мислим да се претерује у окрив- 
љавању немачких инструктора за турске поразе. Они нису криви 
што нису начинили турску војску јаком; они могу бити криви 
само за то, што су били уверени да су је начинили јаком, 

и да ће савезничке војске морати бити побеђене. То у осталом 
осећају сви немачки писци, и стога сви они бране немачке ин- 
структоре, особито Голца, од прекора да су они криви за турске 
поразе. У свима немачким књигама провлачи се та одбрана као 
црвен конац. Неки од њих иду у томе тако далеко да тврде, 
да нису Турци него Бугари, немачки ђаци! 

Герсдорф хвали много савезничке државе. Мобилизација је 
изведена врло добро. Он је сам имао прилике да у једном лову 
(опет лов!) у јужној Угарској види, како су српски и бугарски 
војни обвезници одушевљено хитали у отаџбину. „Ја се, вели 
писац, из дубине срца надам и желим, да и код нас у свима 
слојевима становништва завлада исто одушевљење и пожртво- 
вање“, ако дође до рата. Писац говори даље у опште о савез- 
ничким војскама, а специјално о српској војсци, врло лепо и 
симпатично. Погрешно је навео, а то је погрешка која се по- 
навља скоро у свима досадањим делима о рату, да је друга 
српска армија (ђенерала Степе Степановића) учестовала у битци 
на Куманову. 

Пошто је изнео распоред убојних снага на бојишту, писац 
говори о политичкој ситуацији. Он доказује, да је Немачка по- 
грешила што је држала с Турцима и да је за Немачку и за њене 
трговачке интересе, а то су једини интереси, које може Немачка 
имати на Балкану, корисно да буде у добрим односима са бал- 
канским државама. У сукобу са балканским државама, вели писац, 
Аустрија би имала врло тежак положај, а он и не сумња да се 
Немачка у ту борбу не би умешала. Немачка треба сада енер- 
гично да ради на томе да задобије балканске државе 
за тројни савез. Осим тога треба се приближити Русији и на 
тај начин изолисати Енглеску. Као што се види рецепт је врло 
прост и лак. Да није наиван био би можда интересантан. 


Ст. СТАНОЈЕВИЋ, 

БЕЗ СРЕЋЕ, драма у три чина, од Аделе Милчиновић. 


Госпођа Милчиновић унела је у нашу драму савршено ново: 
схватање сељака. Њезин сељак није, као у српској драми, шерет 
који своје вараличке особине крије под једним незграпним хумо- 
ром, или сеоски трубадур који под звезданим небом свира у двој- 
нице и који, леп ка уписан, својој јараници, лепој ка уписаној, 
гуче као голуб. Српски сељак није још у литератури нашао својег 
истинског представника. Њему се децениама ласкало. У времену 
када је, са једне суверенске висине, сматран као двоножна стока, 
он је представљан као блажен човек који живи у једној непре- 
кидној идили. Он је био елегијак само због својих еминентно; 
поетских особина. Трубадур од главе до пете, он је проводио 
свој живот само у песми, у свирци, у миловању. Он је био само 
један великоварошки беспосличар у сељачком руху, али који, 
обично, није имао рђаве стране једног таквог беспосличара. Он 
је био питом, мек, благ. Био је нежан, као размажено господско. 
чедо. Без енергије за велике подвиге, без елементарне жилаво- 
сти, без нагонске воље, он је проводио своју младост само крај 
ограда од врљика, разговарајући, стидљиво и мазно, са својом 
јараницом, док је над њима пловио бледи месец и док су се у 
даљини разлегали меки, топли и заносни звуци са двојница. Та 
романтика, заједно са театралном сценаријом, звала се у нас ре- 
ализам. 

Српска драма, када се у њој не глорификује сељачка ве- 
штина у смицалицама и подвалама, није ништа друго до прими- 
тивна етнографија у дијалошкој форми. Она не пружа ни пси- 
холошку анализу сељака, ни стваран живот којим живи наш 
сељак. Она је само збирка обичаја из сеоскога живота или се- 
оска идила необично пажљиво разблажена стварним, неидилским 
животом. Српски писац није никада приметио животињу у се- 
љаку. Он не признаје да и сељак може живети нагонским жи-. 
вотом. Не зна да сељак децениама није имао никаква друга 
права до да буде роб, да грбачом и кесом подржава беснило. 


:816 ДЕО 


„властодржаца који су му порицали сва човечанска права. Забо- 
рављао је да се упита: откуда то долази да сељак искључиво 
пуни казамате2 Отуда је српски писац видео у селу само добро- 
намерне левенте, само трубадуре са нагареним наусницама, само 
рајске душе које се од доброте троше као нафора. Госпођа Мил- 
чиновић гледа село другим очима. И отуда је њезин сељак човек 
у правом смислу те речи. Он није ни разнежено господско чедо, 
ни романтична лутка, ни театрални шаблон. Он је човек од главе 
до пете, сваки педаљ човек, човек, дакле, у којем је животиња 
и животиња у којој је човек. 

У тој сеоској трагедији све је просто, узвишено просто, кла- 
сично просто, просто у смислу природно, у смислу спонтано, не- 
намештено, неафектирано. Прост је сиже који се може испричати 
у двадесет речи. Прост је диалог, јер се њиме, на један некон- 
венционалан начин, у две, три речи, пружају карактеристике лич- 
ности. Проста радња која, брзо и систематски, иде својем циљу. 
Проста, и зато дубока, психологија. Проста, и зато уверљива, 
-логика догађаја. То је трагедија страсти без облигатних, конвен- 
ционалних манира страсти. То је трагедија самољубља без теа- 
тралних позд, без велике фразе, без широких гестова. То је тра- 
тедија једнога љубавника који је частољубив и љуби зато, јер је 
частољубив. То је трагедија једног частољубивог човека који врши 
злочин из частољубља, који љуби из частољубља, који продаје 
своје тело из частољубља, који даље врши злочин из частољубља. 
Слуга љуби да би, посредством љубави, постао газда, постао свој. 
И због тога, само због тога, врши злочин, због тога се подаје 
једној незајажљивој сеоској блудници, због тога врши други зло- 
чин. Љубав му је средство да дође до циља. Она остварује ње- 
гове снове и, у накнаду зато, руши његове снове. 

Миле је, изгледа, био тражена лепота у селу. Пре него што 
је волео Фрањку, он је презрео Манде Тадину. Жена све пра- 
шта, све само не презрену љубав. Слуга код Томе Кузмановића, 
он је радио као роб, сносио пијану нарав својег газде и, у за- 
грљају своје газдарице, налазио утехе и одмора. Али, зашто ве- 
чито да буде слугар Он једнога дана повади даске из моста 
преко којег пијани Тома мора да пројури са својим злоставља- 
ним коњима. И препреке је нестало. Али, сведок његова злочина 
је била презрена Манда Тадина. Ако та блудница отвори уста, 
његов ће се сан, остварен злочином, разорити. МИ он се подаје 
оној коју мрзи и чију је љубав некада презрео. Само, то није 
сва цена. Он треба да се одрече Фрањке и не сме да очекује чедо 
које се већ зачело. Између тамнице и разорене родитељске 
радости Миле мора да бира ово друго. Али, при свем томе, у 
село ће доћи среска власт и доћи ће у кућу Томе Кузмановића 
да врши неко саслушање. Какво Због злочина> Манде Тадина 
уверава Мила да му неће ништа бити, јер је он вршио само оно 
на шта га је Фрањка „нахуцкала“. У Милу се буди частољубиви 

љубавник и он дочепа Манде и баци је у гротло кречане, као 
у усијани вулкан. 

Ја не знам ниједан српски комад у којем има тако простих 
и тако величанствених призора. Први чин је право село. Оно 
није, као у српским комадима, маркирано пригодним декораци- 
јама, двојницама које се однекуда чују, клепетушама које тупо 
звоне и сељачким оделом. Овде нема маркирања. Госпођа Мил- 
чиновић унела је мирис села, унела сеоски ваздух, унела све 
село. У другом чину осећа човек сву тескобу сеоске избе, гуши 
га устајали ваздух помешан са тешким мирисом од јевтине во- 
штане свеће, гуше га људи са видиком широким и пространим, 
као сеоска изба. У трећем чину осећа прохладни ваздух шуме 
у ноћи, чује како пуцкара сухо грање, осећа ноћну студен и 
осећа како га гуши тежак мирис из кречане. Људи око пећи 
осветљени су само са једне стране и тако им лица, када дођу 
у област светлости, постају жута и црвена и, као Рембрантова. 
лица, одударају од таме. Сељаци су полу људи полу животиње 
и више воле животињу него човека. За мртвога Тому, ма да је 
човек, нико не пита. За коња, за Зелена, који је остао у жи- 
воту, ма да је животиња, пита свак. Такве опсервације, изнете 
на један непретенциозан начин, без наглашавања и без подвла- 
чења, изнете успут, карактеришу једну велику и скромну пе- 
сничку душу. 

Највећа врлина овога комада је, нема сумње, у томе што, 
у њему нема, готово, нимало литературе. Г. Туцић нам је, про- 
шле године, тако исто, изнео сељаке. Али, то пису били сељаци. 
То су били литерарни снопови у сељачком руху. То су били ли- 
тератори који, под утицајима литературе, изводе психолошку 
анализу. То су биле незграпне инкарнације литерарних реминис- 
ценција. То је био оваплоћен хаос идеја од Толстоја и Стринд- 
берга, од Золе и Гарборга, од Ничеа и Достојевског. „Низ стр- 
мину“ чини утисак комада који је, на основу литерарних ути-- 
цаја, писао један човек који никада није био у селу и који се- 
љака зна само са пијаце. „Без среће“ је комад стваран и писан 
усред села, комад написан од личности која сељака уме да 
види, уме да разуме и, врх свега, уме да осети. 


РЕЛОВРКАЛЕТОВ; 


БОВ ДА 


КЊИЖЕВНОСТ. 


Дела Лазе К. Лазаревића. — У 
"издању књижаре „Напредак“ (колекција 
"Српских Класичних Писаца — 2) иза- 
шла су Дела Лазе К. Лазаревића, 
са сликом писца и аутографом почетка 
једног његовог писма. Ту су уједно 
скупљене и прештампане приповетке и 
одломци које је раније издавала и Срп- 
ска Књижевна Задруга (књ. 46 и 53), 
изузимајући: одломак У туђем 
свету, Особењак, одломак из ро- 
мана Шта да се радиг ол Н.Чер- 
нишевског, и осам породичних пи- 
сама. Особењак (превод), као један 
од првих радова Л. К. Лазаревића, 
штампан је још 1869 год. („Матица“, 
бр. 30—38, 1869), и добро је учињено 
што је унет у ово издање. А тако исто 
и писма, мада нису сва; од њих, два су 
већ штампана (прво у С. К. Гласнику, 
ХХЛ, бр. 8, друго у Венцу ТУ, св. |). 
Све то и ако неће имати значаја за 
ширу публику, којој су такође наме- 
њена издања класичних писаца, — биће 
од користи за историју наше књижев- 
ности. Тих неколико доданих страница 
допуштају да се бар у неколико баци 
један интимнији поглед у унутрашњи 
живот Л. К. Лазаревића, и у његове 
односе. Само издање заслужује пажњу 
као марљиво и критички приређено. 
Такође добродошле су и неколико на- 
помена к писмима (0 личностима које 
Лазаревић само по имену помиње); за 
најширу публику, пак, била су потребна 
„Тумачења“ непознатијих речи и измена. 


Уз књигу има и неколико речи о Л. 
К. Лазаревићу. Ту је дат један општи, 
синтетичан, углавном тачан суд о Ла- 
заревићу. Писац предговора због по- 
требе да са мало речи каже довољну 
карактеристику Лазаревићевих припо- 
ведака, почиње своје излагање са: „Ла- 
зине су приче алемови српске књижев- 
кости.“ За то се не мора замерити, јер 
није нетачно. Али једно-два тврђења 
не могу се без резерве примити. Нпр. 
тврђење да је код Лазаревића „хумор 
отмен“; изгледа да би било тачније рећи: 
„врло често фин, и увек пријатан“. За- 
тим код Лазаревића има извесних фра- 
за које се не би могле назвати „ода- 
браним;“ ту би дошле већином оне које 
су се из интелектуалних кругова осам- 
десетих година спустиле у масу, и данас 
чине утисак сасвим „обичних“. Лите- 
рарни историчар неће ово ни једним 
словом означити као ману Лазаревића; 
али зато у једном синтетичком суду о 
естетским особинама мора се стати на 
естетско гледиште. Остали судови су 
врло прецизно и концизно дати. Ту има 
још једна значајна појединост. Г. Жи- 
вановић негира као нетачно мишљење, 
да је Лазаревић дао портре свог оца у 
приповетци Први пут с оцем на 
јутрење. Жалити је, само, што нисмо 
добили и биографију оца Л. Лазаре- 
вића коју је написала сестра нашег 
писца, Г-ђа М. Шапчанин; ту би 
могло бити интересантних података. Тако 
исто, и још више што нисмо добили и 
остала писма 

Данас, наша књижевност стоји много 
више него пре две-три деценије; ло- 
кална приповетка, развијена често у 
локални роман, дошла је до врха пси- 
холошком анализом и рељефношћу сли- 
ка; после Ћипика и Станковића и Уско- 
ковић покушава да склопи синтезу нашег 
друштвеног живота; и ми осећамо да 
не мора бити далеко време када ћемо 
имати и друштвене романе. — Ипак, 
књижевност је само у добити и овим 
новим издањем Лазаревићевих припо- 
ведака, јер оне су тако високе, интуи- 
тивно уметнички разрађене, да их време 
скоро нимало није оставило за собом. 

Мил. П. 


Жил Пајо, Савети и практична 
упутства наставницима и наставни- 
цама пре уласка у јаван живот. (Бео- 
град, 1912 год., цена 2,50 д.). 


Пре кратког времена изишла је у из- 
дању књижаре С. Б. Цвијановића ова 
књига чувеног француског мислиоца 
Жил Пајо-а, у лепом преводу Ник. Ра- 
кића, дир. гим. Као што се види из 
наслова и предговора, она је на првом 
месту намењена наставницима и настав- 
ницама, којима ће веома корисно послу- 
жити својим лепим и паметним мислима, 
тачним опажањима и корисним истинама. 
Али и поред њих она ће својим заним- 
љивим предметом интересовати сваког 
мисленог човека. 

Жил Пајо је већ познат српској чи- 
талачкој публици. Његово дело ,Ва- 
спитање воље,“ које је недавно превео 
Јов. М. Јовановић, код нас је примље- 
но са великим допадањнм С тога није 
потребно ова његова „Правила и упу- 
ства“ нарочито препоручивати, јер је, 
мислимо, име њеног писца за то до- 
вољно. 


Како моји живе од Ж. 0. Дачића. 
Српска Храљ. Академија издала је ове 
године, као шесту књвгу из Задужбине 
Дим. Стаменковића, збирку приповедака 

Ж. О. Дачића под горњим насловом. 
Без неких нарочитих претензија на књи- 
жевност, г. Живојин Дачић, чији је оби- 
лан рад на народном просвећивању врло 
добро познат, дао је у овој књизи не- 
колико занимљивих и поучних причица 
из народног живота. Писане за народ, 
лаким и популарним стилом, оне пот- 
пуно одговарају сврси, којој су наме- 
њене, и врло ће корисно послужити 
свима онима, за које су и написане. 


Њих Двоје, приповетка. Написао ду- 
шан Јеремић (Ниш, штампарија Мунца 
и Карића, 1912 год. цена 1 динар). 

Ова приповетка има два дела. У пр- 
вом делу ее прича један моменат из 
српске историје, у прво време напада 
Турака на српску државу. Ту се управо 
описује живот и свакојаке муке и не- 
воље, које је трпело становништво бе- 
жећи испред Турака, њихово скривање 
у планину и оснивање нових насеобина. 
У другом делу, који нема јаке везе са 
првим, износи се историја пропасти јед- 
не сеоске породице. 





Два нова омладинска листа. — При 
крају 1912 и у почетку 1913 године, 
у сред ових великих догађаја, појавила 
су се два значајна српска омладинска 
листа. Један се зове „Српска Омла- 
дина“, и почео је да излази у месецу 
септембру 912 год. у Сарајеву. Уред- 
ник му је Ђорђе Пејановић, а власник 
Смаил ага Ћемаловић. У своме опшир- 
ном уводном чланку, у првом броју, 
лист, излажући у општим цртама кул- 
турно стање српског народа у Босни и 
Херцеговини, износи правац и програм 
свог делања, који се највише састоји у 
томе, да „у својим (омладинским) и дру- 
гим народним слојевима, без разлике 
вере, буди, гаји, шири и утврђује срп- 
ску националну свијест“. Неколико бро- 
јева, што су до сад изишли, врло су 
добро уређени. Свима питањима из дру- 
штвеног живота, нарочито из књижев- 
ности, обраћена је велика пажња. 

Лист излази једанпут месечно, и цена 
му је 4 дин. годишње. 

Други лист се зове „Џп1оп“ и из- 
лази од ! јануара. 1903 год. у Женеви, 
на француском језику. То је орган удру- 
жених Срба п Хрвата, студената на Упи 
верзитетима у Швајцарској. Уредник је 
овог листа г. Милош Станојевић студент. 

Лист је покренут највише у циљу оба- 
вештења западних народа о животу, по- 
требама и правом културном, политич- 
ком и економском положају Србије и 
других југословенских народа. С тога 
лист има више информативан карактер. 
Пред нама су 3 броја овог листа, која 
су до сада изишла. У њима се налазе 
разноврсни, лепо написани чланци о 
свима актуелним политичким и другим 
питањима која се тичу Србије и Југо- 
словена. Није потребно нарочито нагла- 
шавати, од колике користи може да буде 
за српски н род један лист овако уре- 
ђен. Са своје стране ми можемо само 
рећи, да смо потпуно задовољни њего- 
вим уређењем, и желимо му да продужи 
у истот правцу. 

„О пјоп“ излази два пута месечно, и 
стаје на годину 8 дин. 


Утадатиг Глтасек : Штег, дгата и 3 
спа (Издање Друштва хрватских књи- 
жевника; У свеска за 1912 год. Дартеђ 
1912). „Штс!“ је драма из хрватског жи- 
вота, из његове скоре прошлости. У њој 
је описан један моменат из познатог 
илирског покрета, године 1845. У то 
доба, када су Хрвати више него икад 
били гањани од стране Мађара, код та- 
дашње напредније омладине почела се 

будити свест о својој народности и при- 
премало за општу борбу са Мађарима. 
У овој се драми управо излаже сукоб 
између тих младих људи, са ширим и 
трезвенијим погледима, и њихових оче- 
ва, са старим традицијама и укорењеним 
предрасудама. 

Ова драма г. Владимира Луначека, са 
занимљивим предметом, лепом обрадом 
карактера и добрим склопом ситуација 
и сцена, испуњава све услове једне до- 
бре драме. 


НАУКА. 


безстаећ!оу155епзспан _ипа бе- 
5сћасзштеглећЕ аш Отпуег5на! ипа 
зећше, уоп Ргот. Рг. А. Мегзјег. (Мип- 
зјег !п Мезн. 1912). — Као ректорски 
говор професора Мајстера ова књижица 
није велика, али у њој има интере- 
сантних опажања и мисли које ће до- 
бро доћи стручњацима и у опште свима 
који се интересују историјом. 


Возпа 1 Негхероута и Етпзко Рођа. 
Ргедауапје Рг. Капа Разсћа, ашјо- 
птоуат ргеуод МКкоје Уакомга. 
5а 30 з|Ка. (5Загаје“о, 1912). — Као пет- 
наеста свеска Возапзко - ћеггесоуаскор 
та ића 2а ргопсауапје Ва!апа у Са- 
рајеву, изашла је ова књижица у којој 
се налази занимљивих ствари са архео- 
лошког гледишта. Писана за Бечку пу- 
блику (предавање држано у Аустриском 
музеју за уметност и индустрију) она 
има местимице опширнија описивања. 
Слике су рађене као илустрација текста, 
али је утисак такав да је текст само 
објашњење њихово. 


ВЛАСНИК 
АЦА М. СТАНОЈЕВИЋ 


УРЕДНИК 
ДР. ДРАГОЉУБ М. ПАВЛОВИЋ 
Штампарија „Доситије Обрадовић“ Димитрија Гавриловића (пређе А. М, Станојевића) 
(Кнегиње Љубице улица бр. 6) 

Књига 66. МАРТ 1913 ГОДИНЕ СВЕСКА 3. 





ЗИМА Од НЕ Ви 4 5 


[. 
Тек јутро. Небо, све од каранфиља, 
Цвета у блеску зоре, јоргована. 
По зеленилу свуд сребрна слана, 
Свеж ветар носи мирис влажна биља. 


Снежне се горе буде из окриља 

У плавој ноћи, беље од свих дана. 
Трепти музика тајанственог циља, 
Чује се нема песма са свих страна. 


На вису гора црне масе људи; 
Над њима силно у ваздуху кружи: — 
Црвени орли, чудне плаве тице. 


Тад блесну сунце. Пун божанских жуди, 
Осетих, да се цео живот здружи 
Молитвом Богу. Кликнух. Падох нице. 


П. 
Душа ми снове о љубави сања 
И сваког дана нову срећу жели; 
Ко сунцу јој се радује, весели, 
А стрепи, као сан, од миловања. 


Плетем у ноћи месечеве зраке 

И бирам звезде, да свијем у венце; 
Док чистих суза бисерне кладенце, 
Мале, кб росу, стресам низ облаке. 


Дело, књ. 66. 21 


322 НЕКО 


О, тајна драга: и не знам те ко си; 
Нити се икад жељом упознаше 
Жудње и мисли, чежње, усне наше. 


А већ те живот, ко бујица, носи; 
И већ, док само јав се призре неки, 
Растанка нашег слутим бол далеки. 


Ш. 
Што тужиш, срце запитах га мило: 
Реци ми, шта би и чему си радо> 
Да није стога, што ти живот задо 
Смрт златним, дивним снима, што си снило> 


Да није стога, што се до сад збило 
Ужаса многих, страшних, кад сам падо> 
Ил'), можда, што те опколило стадо 

Свих тајни, што се од нас вечно скрило> 


Ја тужим, рече, тамо преко осам, 
Ил девет неба незнаних што сјају, 
У једном даљном, бескрајноме крају, 


За звездом оном, која не зна ко сам, 
Нит' позна сузу, што ћу због ње лити; 
Нити ће икад, икад моја бити. 


М. 
Незнано, тако, дође моја туга, 
Жестоко некад јурне усред пира, 
Као тајанствен, чудни бол Свемира; 
И милује ме, теши, као друга. 


У очима ми засја сетна пруга 
Звезданих неба, преко сузна вира; 
А капља капљу чудесно сабира, 
Пред сунцем душе сене као дуга. 


И нико не зна тад комађа срца, 
Што их, полако, бол чежње и стида 
У свакој сузи шчепа и раскида. 


Но ипак, дођи, туго! нек се грца! 
Јер је и теби лепше срце дати, 
Него, без њега живећ', умирати: 

М. 
ЧТоследња, дакле, нада ми се узе. 
Тама се густа пред очима смрче. 
„Ах, Боже, Боже! грунуше ми сузе, 
А змије бола притежу и грче. 


Опет су снови једног срца пали; 
Последњи, можда, незнани и кратки. 
Кораке нове свежа крв ми зали. 

Ох, снови, лепи снови! ал' сте слатки! 


Ко сива магла, нови дан је пао; 
У пустош, бездну, отишла је срећа: 
Од самог раја и од пакла већа. 


'О, ја бих цео век живота дао: 
Сва сунца, звезде, неба што се плаве, 
За један само сан, виши од јаве! 


МТ. 
У грлу моме застао је камен, 
Кб чемер горак, од мрамора тврђи; 
Долазе дани све тежи и грђи: 
Злоставља беда и прождире пламен. 


Од љута бола срце ми се стегло, 
Ко бели голуб у ранама цвили; 
Тврдо се чело мислима напрегло, 

У мртвим снима што су некад били. 


Студена зима. Мраз. Хладноћа стиште. 
Зар пада снага» Зар Слобода свиштег2 
Зар смрћу мржње сама љубав слаби» 


(Ох, снови моји! ох, како се ниште! 
А душа огња, неба, тражи, иште; 
Да свету ватру Сунцу самом зграби! 


МИ. 
Ушла си, Душо, у бој против људи, 
Ко змајски огањ, слободна и смела; 
Божанском вољом из младићских груди, 
Вечну си борбу страховиту хтела. 

На царски престо љубави си села. 
Препуна сунца и звезданих жуди, 

Да срушиш земљу полутанских ћуди; 
Ал' свуд си само противнике срела. 


Самој си себи зла створила многа, 
Са свете мисли Слободе и Реда; 
Јер свет за твоје снове ни да чује. 


Ах, ти би чудо! У човеку Бога! 
Што собом влада! свему заповеда! 
И самом небу звездани пут кује! 


МШ. 


Ледени свете: с тобом ћу се бити, 

С пакошћу твојом, злурадошћу, злима; 
Без мржње нећеш ни сан један снити, 
Док ми у срцу крви капље има. 


У страшан отпор сву ћу душу слити, 
Постати бура, олуј, огањ, плима; 
Доброту своју на дно духа скрити. 
Ах! бич тиранства треба подлацима! 


И сваког дана зборићу ти исто, 
Да газиш, пљујеш, све, што год је чисто; 
Да подла деца Зло ти само цене. 


Вај! ал' ме опет једна мисо трза: 
Зар бичем руку дићи онај дрза, 
Ко сунцу хоће душе да окрене 

Буктиш ми, Срце, ко огњено море, 
Ко жарко сунце ватренога јула, 
Кад се по праху испуцане коре 
Блештећим сјајем топлота расула. 


Нове си стазе искало да створе, 
Да смрве лажи за истину белу; 

И стога старе мрзело све горе, 
Бацало на њих свуд кривицу целу. 

Шламтећи мржњом сејало си немир, 
„А ниси знало да је узрок Свемир; 
„Да треба прво нове звезде лити. 


Па чак ни онда! Јер остаје грађа, 
Што трагедију Човечанства рађа: 
„Да самог Добра без Зла не мож' бити! 


Х. 
Опрости, драга, кад те живот вређа: 
Не буди тако тврда, као људи; 
Ни тако слаба, да ти свако суди, 
Кад мржњу своје пакости изређа. 


·Звездама дивним са небеских међа, 
Ко мај, што цвеће и мирисе буди, 
"Озари ноћи својих тамних веђа; 
"Ублажи срце, кад је пуно студи. 


И тад, са венцем Љубави кад пођеш, 
Свуда ће светлост гранути куд прођеш; 
Блеснуће сузе, кб сунца, о Вило. 


·Заман ће живот ликовати груби: 
„Јер свест је главно да нас неко љуби, 
Ма тело наше нигда и не било. 


Х. 
Кад јарко сунце свежим јутром гране, — 
Носећи собом све своје џелате, 
Крваву судбу и још теже ране, — 
"С радошћу, драга, молићу се за те. 


Кад око подне зажарено плане 

И спржи смиље, шебој, лепе кате, — 
Кб млади јелен, кад у бегству дане, 
Израњен, драга, помислићу на те. 


А кад се спусти ноћ, богата миром, 
И месец, звезде, заблистају широм, 
Ко светле сузе, узвишена блага — 


Погледом болним, што се тихо слева 
Преко незнаних поља и крајева, 
„У сјају неба грлићу те, драга. 

ХН. 
Опет ће, драга, и овај дан сићи 
У страшну бездну тешке таме црне; 
И једна срећа опет ће обићи 
Чежњиво срце, што с болова трне. 


Кб морски галеб сунцу када прне, 
Тако ћу теби молитвама прићи. 
Ал ми ћемо се, ипак, мимоићи, 
Кад небо недра звездана разгрнег 


Суморне мисли у мраку ме лове, 
Мора ме гуши и дави све јаче; 
Препукло живо, болно срце плаче. 


Ах, ко ће знати! Можда ноћи ове, 
У топлој сузи, пуној мртвих снова,. 
ЈЉубав се моја дигла до богова! 


ХШ. 
Не! Нигда неће људи ови знати: 
Колико душе треба да се жали; 
Ни колко срца, да се мре и пати, 
На светлој стази, на коју смо стали! 


Колко смо блага сами себи крали, 
Кад нисмо хтели дарак сузи дати; 
И с колко среће благи Господ сали 
Несрећу, само кад је љубав прати! 


Свет још не позна племенитост мука;. 
Кад нас, кб канџе крвожедна вука, 
Себичност кида и освета пече. 


А човек, можда, највиши је тада, 
Кад мушки пије горку чашу јада, 
И своју срећу сам себи одрече. 


ХМ. 
Голготски друже: твоју патњу знадем, 
Болове твоје осећам у крви; 
И ја се негда разапети дадем, 
Гомилу бесну пустим да ме смрви. 

За руљу, жељну срца, меса, стрви, 
И ја божанске љубави имадем. 

Ал' тад се тихо из гроба искрадем 
У сјају сунца, што блешти и врви. 


Са горким болом, пун милосне сете, 
Осмехом сузним крст ужасни срете; 
Знојем се, крвљу, обли свака стопа. 


Тек сад разумем судбу! Више где биг 
И моју љубав кб да ни Бог не би; 
А моја мржња само мене копа. 


ХУМ. 


Не бој се, Душо, кад те беда снађе: 
Од муке своје стално виша буди. 
Јер само оном сваки пораз уди, 

Ко с надом у свет сувише изађе. 


Уздања твојих кад потону лађе, 

Не ружи судбу, нит' се чему чуди; 
Већ буди чврсте, несломљиве грађе, 
И прими борбу, кад је живот нуди. 


Добротом златном пођи по свом путу, 
Сунчеве зраке сеј у сваком куту; 
Тугуј са сузом, сама, у тишини. 


И буди спремна, ко ратар кад оре, 
За своје добро да примиш најгоре; 
Знајућ", да само Творац право чини. 


ХМЛ. 


Сада си, Душо, свесна да си виша 

Од свега света, што те мржњом згара; 
Што мрзне ледом кб студена киша, 
Крваво срце ишчупа и пара. 


Од самог сунца лепша си и тиша, 
Цела од топле милоште и жара; 

Кб Бог, што диже светове и ствара, 
Света му воља, прва и највиша. 

По тешком путу носиш своје бреме; 
Ма поруг жела, ипак сејеш семе 
Љубави, свети зрак сунчева храма. 


Сеј тако даље! Терете ублажи! 
Помози, спаси! Награду не тражи! 
Јер Добро себи награда је сама! 


ХУН. 
Зато ћеш, Срце, патити у свету, 
Што ти је Мајка пре рођења дала, 
Да собом носиш сву ову планету 
Страдања, борбе, злобе, мржње, зала. 


Да сјајно дигнеш у небеса мету, 
Где дивно блиста узвишена хвала, 
И вечно тражиш у тешкоме лету 
Земљу Слободе, Сунца, Идеала. 


За то, што стално, уз коб, сумњу, веру, 
Желиш и тежиш неком вишем смеру, 
Где би ко светли Дух Невидљив сјало. 


А знаш: да, кад би и над сунце стигло, 
Са себе не би тешку грижу дигло; 
Јер чак ни онда још све не би знало. 


ХМШ. 
Животе груби: сломити ме неће 
Тврдоћа светска, давно добро знана; 
Сва твоја лажна сила нек се креће, 
Да гујски сише крв из мојих рана! 


Где падну капље, изникнуће цвеће; 
Синути жарко небо новог дана. 

Кб јато белих голуба кад леће, 
Мисао ми је чиста, богодана. 


Ја знадем добро: да ћеш свуд ми стати 
На пут, са мржњом и гвозденом злобом; 
Ко црни демон, што кроз поноћ ступа. 


Ал' знам још боље: да треба да пати, 
Ко год се диже над рођеним добом; 
Да душу своју светлошћу окупа. 


боје опепје 


ХАС. 
Дигни се, свете! С тла, куд си посрно, 
Нек ти се душа небесима крене! 
Остави талог! пусти блато црно! 
Нек ти се срце светлости окрене! 


Сва своја блага у тело си згрно: 
Ал' развиј крила, да сан јаву смене! 
Нек се врхунац савести осмене; 

Да би се снагом Бога заогрно! 


Још влада сила, још песница дела; 
Мржња се слила у дах срца врела. 
А правда2 О, бар њу силом да бране! 


Но чуј: сва твоја радост, љубав, срећа, 
Од цигла трена неће бити већа; 
Док све се скупа на Зло не замане! 


ХХ. 
Не познам више границе Времена; 
Ни простор људи, — што досадно чаме 
У мраку, као залеђена стена, — 
Не живи више, не постоји за ме. 


Страшљиве приче мртвила и таме, 
Пакла о којем сања маса лена, 

Те мрачне бајке бесконачних мена, 
Чудеса маште и легенде саме, — 


Ко сан су прошле! У животној збрци, 
Вртлогу, борби, јурњави и трци, 
Јутрос — док прави пако свуд је врио — 


Баш када сунце заблиста у злату, 
Осетих чудну силу непознату: 
Кб да се вечни Бог у мени скрио! 


ХОЛ. 
Признајем, Боже, да сам и ја мали 
Да решим целу загонетку света: 
И мени смртност човекова смета, 
Ма да је вечност понекад запали. 

Ко љупки, тихи, љубичасти вали, 
Душа се моја над звезде залета; 
Ал' Твоје бреме кад се на њу свали, 
Зацвили као на крст разапета. 


Признајем, Боже, да не знам да решим, 
Ни зашто живим, што љубим и грешим; 
Ко мален зрачак, душа моја сва је. 


Ал' још бих мањи сам пред собом био, 
Кад бих од себе немоћ своју крио; 
Хулећи оно, што сам не знам шта је. 


ХХИП. 


Кад приђем теби, мене нешто ледне; 
И, пуна бола, крв ми јаче струји. 
Кад видим твоје усне, очи чедне, 
Ја стрепим, дршћем, кб лист у олуји. 


Све што ми срце мило рећи хтедне, 
Ко сунчев блесак, јутро кад захуји; 
Сањиве речи, милосне и медне, 

Кб тиха песма кад у вече бруји, — 


Све оде, прође! Ништа нисам хтео! 
Волео, знао, сањао, ни смео! 
Смелости мојој бол саломи крило. 


И само једно, док издишем немо, 
Желим: да одмах, скупа, нестанемо; 
Кб да нас никад, никад није било. 


ХХШ. 


Ти си за мене светиња путира, 
Ком тиха срца приступају верни; 
Дивна кб дуга, златна као лира; 
Светлија, лепша, него сјај бисерни. 


Свето начело доброте и мира; 
Звездани венац, блистави и смерни. 
Врх све лепоте, што Господ сабира; 
Незнана, као живот неизмерни. 


боје опепје З3Е 


Пун људске туге, болова и рана, 
Прилазим теби кротко сваког дана; 
Кб ћутљив аскет, сам, пред олтар бели. 


Ал' моје ране, пред олтаром немим, 
Ни сама вечна љубав, којој стремим, 
Ни твоје срце јоште не исцели. 


ХХМ. 


Кад год смо тако напоредо, близу, 
Ја немам речи да је срце каже; 

ИМ, ма да очи свуд ми тебе траже, 
Ипак им радост мртве сузе гризу. 


Подносим тешку, неприродну кризу; 
А црни бол се, као талог, слаже. 

И тако дани пролазе у низу: 
Пакао, небо, са мном располаже. 


Бежим од тебе, да те опет нађем; 
Из пакла пођем, паклу опет сађем. 
Но немој никад веровати, мила: 


Да немам речи, топлих, слатких, лепи. 
Тек: шта су речи, кад љубав застрепи 
Над благом, што је најдубљим сном скрила> 


ПРОКА ЈОВКИЋ. 


Мита ан 


Беле се шљиве, као снегом завејане. Румене се јабуке, као 
«снегом завејане, па сунцем озарене. 

Лепо, лако, љупко, китњасто. 

Али кошава још свира и повија се голо орахово грање. На 
њему ни једног листа. Он мора још да чека, док се врбе већ 
жуте и зелене. 

Види се како нагло трава расте. Сваког дана природа се 
мења, сваког дана све више зеленила и све више боја богати 
земљу, сироту, прозеблу, голу црну земљу. И пролеће као гени- 
јални уметник, журно ради своју божанствену слику, журно баца 
боје и свежину. 

А ја бих да одем у поље, да све то гледам с каквог брда, 
да газим траву, да осетим цело небо над собом... Али не могу, 
не смем. Морам да живим у соби и да болујем. И да гледам само 
кроз прозор: од неба парче, од шљиве грану, од јабуке стабло 
и неколико цветића, од сунца неколико праменова, од винове 
-лозе румене пупољке и од тица само сенке које ми пролећу по 
зидовима собе. 

По прозору ми миле мушице, тек разбуђене у живот, ла- 
гано се мичу и светле им се мека крилца као ситне челичне пло- 
чице. Да, мушице се не виде, већ миле врло мале, фине, светле 
металне плочице. То су пролећем разбуђени животи. 

Пролеће буди, или — успављује сасвим. Шта ли ће са мном 
учинити 2 

Седим у соби и слушам како се упорно бори кошава с неком 
новом непознатом силом, Бори се на живот и на смрт. Љути се 
лшто мора да уступи. Да, она мора да уступи. 


МАРТ 65 


Победиће пролеће, победиће лепо време. 

А ја, да ли ћу ја победити Да ли ће некад и мени доћи 
лепо време» 

Март. Све се поново рађа и живи. А ја2 Није могућно ваљда 
да ћу ја морати да умрем» 

О, пролеће, уметниче, учини чудо! дај да поново оживим! 
Немој да ме успаваш, не дај да умру ова осећања за лепоту, не дај 
да нестане овога дивљења теби! 

Пролеће, учини чудо! Немој да ме успаваш! Ја имам душу 
пуну љубави, а у смрти нема љубави. Немој да ме успаваш!... 


Л. МиХАЈЛОВИЋ. 


ВРАТОЛОМИЈЕ 


—СВРЕШЕТАК = 


— Вечеру владици. Гладан је. Видиш, како се скукавичио... 
шапну Бањанин капетану на ухо, показујући му палцем и очима 
на замишљена владику. 

Капетан поскочи као опарен, приђе огњу и котлу и повика 
околосједећим: 

— А да-ну, јадни, видите је ли та кртола готова, те ј из- 
ручите и ољуштите. Отрте, наређуј што треба. 

Отрт принесе те постави пред владику једну сниску округлу 
синију, на коју постави ћасу с медом, једну дрвену кашику, један 
дебео и загорио кукурузов хљеб, филџан соли, цијелу гривну 
црна лука, и један празан бакрен и рђаво окалајисан караван. 

— Примак' се, свети владико, те заложи којом, е ми крепа 
од глади на праг од куће... понуди га капетан, примичући му 
синију: — Богме што је Бог да, а добре воље за највише. У 
нас ти је, оцо, мучно живљење; а о прољећу је и у цара сан 
захире мање. Да си ми, по којој срећи, доша' уз мрсак, па како 
ми у тору блеји и вечи крд од пет стотина козе и овце, бога 
ми бих те, брате, боље и дочека'. Ема овако... Петрови су пости 
а у нас планине сувотне: ни рибе, ни уља, ни каква зеља оли 
зачина, нит икаква начина, брез ово што видиш. Па богме про- 
сти: пред немогућијем нема делије. 'А ја млим, 6 и ти, ка' ду ов- 
ник, постиш ове посте 2 

— Пости ка' пас од кости. Да пости, не би толики трбув 
носио преда се, не би му прираста' за 'рбат, ка' и мени... лану 
Буздо иза сламе, па загребе уз долину. и 

Владика погледа на мед, и допаде му се; али му се смучи 
кад боље загледа на хљеб и остало. Зато нареди Бањанину, те 
му донесе из бисага јелан пшеничан сомун и кутију сардина. 


ВРАТОЛОМИЈЕ 385 


Прекрстивши се и благословивши „питије и јастије сије“, при- 
хвати се за вечеру, и, како бијаше подобро изгладнио, и окуси 
прилично, Нарочито му се услача сумрки голински мед, те се 
наклапи на њ баш једном калуђерски, и окријепи се и мимо 
очекивање. 

Сељаци су га посматрали нетремице и опљуцкујући. 

— Богме су ти, бцо, .а ти ћеш то боље знат'... у нас на 
гласу требињски дуван, невесињско масло, дробњачки скоруп, 
мостарско вино, конавоско уље, гатачки гуслари, зетска укљева, 
хумњачка Вуна, брдска лозовача, босанска шљивовица, шума- 
динска сланина и — голински мед... ходе га разговарати Пренто, 
док он вечера; и чисто се осјети поносит, видећи га како му 
прија — голински мед, и вјерујући да ће им због тога пчеле 
још и боље понијети. 

Капетан га је, као домаћин, дворио дупке и гологлав, гле- 
дајући да му се што више на услузи нађе. Владика то уочи, и 
ријеши се, да се на његову пажњу и сам покаже пажљив, те се, 
преко залогаја, упусти у дубљи разговор с њим: 

— А где сте ви свршавали науке2... упита га. 

— Ми је лиг... одврати капетан, и стаде се освртати и 


гледати по гомили. 

— Да. 

— А није га, ђав-однио, ниједан од нас никад школе ни 
видио, а то ли свршава' какве наутике... ходе му се исповије- 
дати капетан, чешући се по потиоку. 

— А „ти“» 

— Ама нијесам ни ја, ђаво мака, учио никаквије' школа 
нити, да речеш, знам ишта више но што ми је природ да'. 

— Како Како2!... зачуди се владика: — Па како онда 
администрираш и правду делиш племену чији си капетан, кад 
ниси учио право и читао законе> 

— Ја ваистину лијепо: све по души и по срцу, ка. што 
су м' и стари радили и ка' што и Бог заповиједа. Ја сам, ка' 
што и видиш, чојек природњак ка и земља у којој сам; па 
народ мени по „грабовички“ а ја њему по „сјекирачки“, па се 
некако излази на крај, док не дођу нови и бољи. 

Владика се стиште и наду и једва се уздржа да се не насмије. 

— Па како си постао капетаном 2... продужи га распитивати. 

— Чуј, како! Па господар ме закапетанио, манити манита, 


га да како! 

— А-ну де, седи и испричај ми како је то било. Интере- 
сира ме... рече владика, прелазећи немарно преко свих епитета 
које му простачина домаћин приши; и повуче га за скут од до- 
ламе и посади поред себе. 

— Е, баш, свети владико, кад велиш да т' интереза... отпоче 
капетан причу: онда да ти и испричам, ема све длаку по длаку, 
ка' свом оцу и ка' да си својијем очима гледа. Богме ти ј ово на 
нашој кући Лакановића капетанство још од доба Рада владике; и 
капетанска је биљега (ту показа пипцем саврх чибука на грб над 
челом) прелазила све с оца на сина до покојнога ми стрица Рожда. 


Бог да му душу прости — он је на истини а ми на грију! 
— Ја млим 6 га зна владика... а прости, капетане, 6 те 
прекидам!... упаде му у ријеч Пренто: — Не може бит, оцо, 


да нијеси чуја' за њ, почем је, уз ову потоњу рат, његово „лен- 
тро“ било. „уштрампато“ у све је'ропинске фојете, ка' ова пљу- 
вачка. (И пљунувши на длан, размаза палцем и показа владици, 
који се згрсти и окрену на страну). Ах, банина ли покојник би- 
јаше — халал му качамак! Док он бијаше и снагом мицаше, не 
даваше испод села кашљат'... 

— Молим ти се, кмете, нека то!... прекиде опет кмета ка- 
петан, осјећајући у сувишној похвали његова претходника из- 
вјесну заједљивост за своју личност. — Ге, што ти причам, свети 
оче владика,... баш испред шта ће умријети покојни Рождо — 
анђели му с душом! — ожениће ти голински командијер Прњат 
Трешњић сина Грубана шћером војводе Маркише Бајице, ујака 
господарева. Те ти, ха умри Рождо, господар капетанство те 
Грубану: на! И тако ти допани Трешњићима и капетанство и 
командирство уједно; а нама ти га, Лакановићима, шупаљ нос 
до очију. Бога ми ни се учини криво, те ми потегни давију до 
Цетиња, — ема никакве фајде. Утолико ће ти га ђаво приско- 
чит' у помоћ Прњату те пијени; а Грубана надари несрећа те се 
полакоми на очину командирицу, те грмачи пред палац те го- 
сподару капетанску биљегу с капе у крило: „На ти је, господару, 
— јер ми и није за прешу, ако ми не оставиш и очино коман- 
дирство поред ње“... Брате си мој... А на то господар плани, 
узми му грб, а њега измршкај и сиктериши а дај ђаволу свега 
у комаде. Ка' добри господар... · 

— За Бога, капетане, шта ни прича!... заучиње Бањанин, 
купећи преостале комаде од сомуна с трпезе испред владике и 
мећући их кришом у мраку у своју торбу место у владичине бисаге. 

— А ја ти тога вакта... настављаше капетан: — служах у 
перјаницима на Цетињу. И једне ти ноћи на стражи пред палац 
господарев придријемам, прислоним се уза стражару, и тљенем 
зеру. Док проз првосан чух неки бат. Пренем се, кад имаш шта 
виђет: пришуња се ађутан те ми докопа' пушку, па таман да 
крене. Он с пушком ка' ће про рамена, а ја одовудије па повр' 


њега: „Пушку ми дај!“ — „Не дам, вели, не био дрињцат' на 
господаревој стражи!“... „Даш“... „Не дам“... „Даш“... „Не 
дам“... Елем ми ти се, бога ми, у једна доба почерупај за вра- 


тове. Ја ти богме не биди лијен, но га шчепај једном руком за 
пушку а другом за грло, те ш њим пода се о ледину, па уњ 
табанима и кољенима бупа а бупа и бупа ка у мјешину, док 
га не отели бијући. Па га остави баш онако у глибу, а ја се с 
пушком о рамену врни у стражару. А господар ти се, по ђаволу, 
деси на прозор од палаца, и све види ка ја тебе сад. И ништа 
но што звизну озго и ману ми руком, да дођем преда њ. Мени 
нестаде бијелога свијета пред очима, ка' није то шални поса' 
застат на царској стражи и издегенат господарскога ађутанта 
а на прагу од господареве куће. Ема нема се куд-камо. Те ти 
и преда њ. И жив сам ти умро од стра'. А он стао насред хо- 
даје и узо у руку једну волујску жилу. Ја с укипих пред њим 
на-мирно; а он ме глед, глед, глед... од главе до пета. Ма 
јес ме за највиши черек од сата гледа' и мјерио тако. Па узе 
те се прошета два-три пут уза собу, низа собу; а све нешто 
мисли, мисли, мисли... Док ништа но се, у једна доба, стаде 
трес' па ки-ки-ки да бидне мртав од смијеха. Па хај-хај-хај те 
к мени, па ме увати за раме и повуче до једног тавулина, из 
кога извади капетанску биљегу те мен' у шаке: „На, и сретна ти 
била!“ Ја се загнај те њега у руку: „Да те Бог живи, госпо- 
дару!...“ Па сјутра-дан пут Голије на 'оџак и старо госпоство. 
И, како таде, тако и данаске. И Бог те веселио ! 

Владика заколача очима и прекрсти се од чуда. 

— А шта би од Грубана2... продужи питати: — М како 
живите 2... 

— Он је поступио на мјесто очино и сад је командијер над 
голинскијем баталиуном. Ка' кад му је тазбина под главом; а 
коме је Бог отац ласно му је бит светац. А како живимо, је лиг 
Живимо ка: со и очи. И кад, тамо-они губа његова, спава, о 
глави ми ради. Ема му Бог и моја правда не да, да допре куд 

је накастио. Ето баш се вечерас, мало-прије, у мало не искласмо 
ш њим, и то порад тебе. 

— Ради мене! Како тог... зину владика. 

— Шћаше да ни те уграби и одведе својој кући, па ско- 
чисмо те му не дасмо... заграјаше сељаци сви у један глас, и, 
начетавши се око владике, отиште, сваки са своје стране, да 
виче и кнади. 

Начини се гужва и галама, да владика зачепи уши рукама 
и утопљенички погледа на кмета па на капетана, као на спасиоца. 

— Лашње, за врат ви се окренуле,... пробисте чо'јеку главу! 
И у млину се ред 'оће; па збор'те редом/... брекну капетан на 
сељаке и рашћушка их и сузби поново у сламу. Па, окренувши 
се владици, објасни му: 

— Оно, оцо, што јес јес, а што је право и Богу је драго. 
Командијер ти је Грубан једини чо'јек у Голији што живи под 
варошки и коме се у кулу има ђе доћ'. Па је ка' мислио, 6 ће 
ти вљеше бит у њега на конак но у мене. Може бит, не знам. 
Салте што знам посигурно, то је да је стио и овом приликом 
да ме поткује у све четири. Одв'о би те кући, а мене би учинио 
давом пред господарем, како ни тако лице нијесам капац доче- 
кат и почастит, — а то све не би ли ово мало поштења (по- 
казује на капетански грб на капи) скинуо с мене па пришио на 
се поново. Ема бечак: овизах се ја та -час на што је лисац овер- 
чио, па му не дадох ни опепелит'. 

— Шта2! Дакле има у Грубана добра кућа, варошко на- 
мешће и чистина 2... затетријеби владика и истеже шију а на- 
ћули уши да боље разумије. 

— Има, валај, оче владика,... прихвати кмет Пренто, који 
је, мимо обичај, дуже ћутао, пушио и нешто думао преко чи- 
бука: — да му „милистор“ али ћесарски „џенера“ оли тако 
лице ка' твоје сврати у њу, не би јој маниса' реду и богаству 
и љепоти и чистини. Ема залуду му чисто по кући, кад му јеу 
души нечисто; а залуд му ћеса пуна, кад му је срце празно. Па, 
да видиш, колико је — тамо-он, о ђе ником не рекавши —- хилав 
и поган, и сами га је Господ Бог узо на зуб: ђаво му да' на- 
факу у кошу а свеци му затрли сјеме у утроби, те нити му у 
колијевци кмечи ни на огњишту дречи; а и гром му је три пута 
дослена на кулу пуца'. 

— Адх, како то нисам раније знао! Пет бих километара 
заобишао, само да на ову бусију не нагазим... промисли владика 

и ходе окривљавати своју судбину и сама себе а у саму себи 
и пред самим собом. 

Владика доврши вечеру, извади рубац из џепа од мантије 
те се убриса, прекрсти се и сромрнџа некакву молитву, и про- 
дужи жмиркати и пребрајати бројанице. 

— Једи још, свети владико. Не штеди, и више ми је ђаво 
понио. Та да ми је, чојче, и црни Циганин копљачио пред кућу, 
не бих га пуштио да се заплаче гладан и жедан, а некмо ли 
тако лице што и царевима на диван излази и у очи гледа... ходе 
га нукати капетан. 

— За-бога, велиш, капетане2!... дочека Буздо иза сламе: 
— Ема, чиме ли се "рани ово чудевеније што тако мало вечера 
ноћас, те је 'вако куљато 2 

— Жмирама и млијеком од тица... подругну се Суривук. 

— Јадан, јадан и жалосан он за својом главом, ка' је!... 
продужи џавељати Буздо, баш као празна млиница: — Не носи 
оружја, не пије вина и ракије, не жени се, не пуши, не брије 
се, носи котулу ка' и свака баба, нити је сјеновит ни наочит; 
да га чо'јек који му је невјеш' срете ђе горје кроз те кукрице 
по ноћи, изиша' 6' из свијести. Амо ту бритву, Огребина, па да 
му опарићамо часком ово брадурине; а, ако му бидне зима образу, 
побићемо мотку, нека јопета заотави! 

— Буздоване и јадоване,... јаде ти Бог да',, ка' је мени с 
тобом!... дрекну капетан па полеће пут Бузда, замахнувши 
чибуком. 

Буздован и опет шмугну у грмен и скри се у помрчину. 

— Имаш простит', свети владико, и не понеси жаовицу на 
наше племе... Лудо, манито, па лапанда језичином; а за мани- 
таће је и 'Ристос каза', да је њи'ово царство небесно. Ћакнут 
је, сирома, у главу; а притисла га рђа и сиромаштина и ситна 
ђеца и инокоштина, па подезвија' више но је и био. А онако 
ваљас' је и од куће је и сјека' ] уз ову рат: најбољему је го- 
-„линскоме сину био друг. И није му се разумит, нек' блеји ко- 
лико 'оће. .. извињаваше Пренто и себе и племе и суманутога Бузда. 

Међутим Отрт и Бањанин уклонише синију с мрвама и 
остатцима испред владике, те је метнуше насред гувна. Остали 
се пак сељаци, на дани знак од капетана, слебуташе око ватре, 
скидоше котао, изручише кртолу по трпези, заопкрочише унао- 
коло, дочепаше кромпире — баш онако вреле — у своје нео- 
пране руке, те их стадоше дугачким као раоници ноктима љу- 

штити, умакати у со и с луком и кукурузницом присмакати и 
јести, непрестано чешући се и усекњујући. Они који нијесу могли 
сјести око синије, стајали су и вечерали с нога. Јели су обла- 
пбрно, с апетитом, да би им слаткохраности најпризнатији сви· 
јетски гурман позавидио. ИМ, што је владику највише заинтере- 
совало, то је та смијешна чињеница што су ови окорели пла- 
нинштаци и брзо јели као мећава и имали доста времена и 
начина, да се преко залогаја разговарају. 

— А да је ли т.т..тебе г..г.господар зав..в..владичио 2... 
бупну наједан пут Бигец, кад му се човјек најмање надао, и 
пружи десну руку, сву улијепљену у трине и љужбине од кр- 
толе, на владику. 

— Не, јадан Бигече, дкле2! У њега је други господар, 
то је краљ од Шумадије. А Шумадија, Црна Гора, Бугарија и 
Московија, све ти је то „ср'ска“ вјера и један закон. А овога 
владику није иментова' ниједан ни цар ни краљ, но патрика из. 
Јерусолиме и дван'ес' апустола из петрибурске богословије. И 
он носи исти лик и зламеније које су носили и Свети Петар и 
Свети Василије, да им је слава и милос'! — кад су по земљи одали. 
И 'Ристос је био владика ка и ови што је. Кебасто је њи ово, 
мој Бигече, кабасто. Но ти огрива а памети не стече... објаш- 
њаваше Пренто. 

— А да, божија ви је вјера, ако га наш свијетли господар 
није поставио за владику, ја га зајсто не припознајем... лупи 
Огребина. 

— А-ну нека ти, срећко Бигечев! Но да си склопио те раз- 
ваљене виличине и замандалио ту ти пасју језичину, да ти не 
чакета у томах ка батал-чакалица, ље, док није друга била сад 
на ви час!... брекну капетан и помрки на Огребину, који се 
поталауши у гомили и продужи љуштити кртолу и румати жују, 
жрвњајући зубима и режећи преко залогаја попут шкрипе ра- 
склиматаних сеоских двоколица. 

— А-да, „попе“, јеси ли ти икад био у бој и сјека' Турке2... 
запита владику Буздо, који се кроз мрак бијаше дошуњао и за- 
вукао у гомилу тако да га није могао спазити ни кмет ни ка- 
петан ни владика, те у заклону вечерао с осталим а као и остали. 

— Чу' бестије! Оклен ће владика бит у бојисјећ људе... 
одговори опет умјесто владике Пренто, и не видећи ни ко пита 
ни с ким разговара. 

— Па оклен му ондар толико ордење>... придаде Буздо, 
па ужди једном кртолом те владику посред панагије на прсима. 


ВРАТОЛОМИЈЕ 341 


Кромпир бупну и прилијепи се, као гука туткала, на мјесто 
ђе паде. А владика само што учини: ох |, и, ма да га удараци 
не забоље, ипак га проби хладан зној и сави му се мука на 
ожичицу. 

Диваљ и грохотан се смијех разлеже у гомили. А Буздо, 
загуљавши пуна уста кромпира и дочепавши у једну руку гла- 
вицу лука а у другу комад урметиновице, удари се петама у 
пустуљу, и, користећи се забуном капетановом, и опет утече 
здрав-читав у главицу над Гослићем, ђе га поново и штедро при- 
кри исти мрак и заштити иста првашња бусија. 

Капетан се разгоропади и разобада око гувна, тражећи 
Бузда, машући чибуком и псујући као влах с коца, да се сви 
гослићски пси дрнушеб и залајаше као да им је међед ударио 
кроза село. 

Све се узмутило и ускумбуљало по гувну и око огњишта. 
Сељаци се начетали око владике, па га гледају како се прене- 
маже и колача очима као да га је пушка ранила, штипље један 
другога, подгуркују се и кревеље као манити. Бањанин и Отрт 
припали па чисте распренуту кртолу с прси владичиних. Владика 
пак, блијед од препада и позеленио око очију од иједа, шкрипи 
зубима и куне и Бузда и Голију и голински дочек па ни самога 
себе не штеди. А пред њим пао ничице кмет Пренто па га куми 
и богоради: 

— Не куни, свети владико, од моје ти куће Бог и свети 
Јован! Не куни, јер је твоја на небу уписата. Но скидај проклет- 
ство с нас и нашега племена, јер ни, брез тога неће ни пушка 
пуцат, ни чактар куцат, ни ни с у тору телит ни јањит ни 
козлит, ни на њиви родит', а гром ће не побит'. А нијесмо ти 
ми криви што је Голија Бузда родила. 


Ноћ, свијет и небо са звијездама дошли као мрачна огромна 
пећина, по чијем су се своду разројила безбројна јата и ивањ- 
данских свитаца, и на чијим црним тлима, насред голинске гро- 
маде, гори ватра, око чијих бакренастих пламенова чуче и про- 
мичу овапућени пештерски духови. 

Млади пак мјесец одскочио за читава три копља над цр- 
новрхом; дошао јаснији и са својом младошћу налик на каква 
раскалашног краљевића коме је све допуштено; и рекао би, да 
су му се у средини сребрнастог српа расклопила ђетиња уста, 

која се кесе и ругају и небу и земљи, и ноћи, и Голији под 
небом и на земљи а у ноћи, и гувну у Голији, и овим неотеса- 
ним горштацима на гувну, и владици и владичиној недаћи 
према њима. | 

— Богме, свети оче владико, — а опрости е те заглушам 
— ми смо ти Лакановићи старином из Бјелица из старе Црне 
Горе. И предигли су ни још наши пранђедови, има сто година, 
под Турке у 'Ерцеговину, и то рад крви — били главодужни 
па утекли, и населили се у Голију. А Бјелице су ти познати ка' 
најздрсенији људи у сву Црну Гору. А ево како. Једне се године 
окупио један буључак Бјелица око господара пред палац, а пред 
њима капетан Вукан. Док ће се тек господар нашалит : „А, вели, 
капетане Вукане, јесу л и још Бјелице здрсене и дрвоглавасте, 
ка' су били» — „Не, господару, но отка с' ово умирило те се 
љуђи одају раду, иду по чколах и низа свијет и мијешају се ш 
људима по тија пазарах у Котор и на Цетиње око трговинах и 
по давијах, па су с и Бјелице избирикале и изоштриле; и ни- 
једнога јутрос црногорскога племена нема које би се могло по - 
"рват' памећу с Бјелицама дл' им рећ': по тамо се! ђе се љуцка 
и јуначка бистри и пулитичи“. — Још он и не докрајчио што има 
да каже, док тек један из оне гомиле Бјелица заурлика: — О го- 
сподару! А дај ми, тако ти Светога Петра, главу: 6 сам посјека' 
медаљу!... Све живо да поцрка од смија; а господар уприје шта- 
пом на капетана Вукана: „Ето ти, капетане, твојијех Бјелицах како 
су ти се добро избирикале! Ко како, ема Бјелице остају Бјелице...“ 
И, валај, та му је ка из ванђелија. А какве су оне Бјелице у Бје- 
лицама у Црној Гори, таке су и ове у Голији на ерцеговачкој 
крајини. Од шта пало постало. Те онда с' и не чуди Бузду и Буз- 
дову другу из овије крша. Но га теби вала, које си се ти од- 
љутио и тешку клетав дига' с нас грешније, да-бог-да ти у Бога 
не погинуло!... исприповиједа Пренто. 

Владика који се на неуспрегљиво извињавање и богорађење 
кметово и капетаново бијаше повратио и стишао па чак и изба- 
чено проклетство својим архипастирским благословом над Голијом 
и Голијанима замијенио, и поред све се муке и незгоде осмјехну, 
ама горко. 

Али и толико је било доста ограшеном кмету, па да про- 
дужи своју катавасију те што херцеговачкије разговори госта. 

— А ти си, оцо,... настави Пренто: други владика што је, 
отка' ови пас љуцки памти, излазио у Голију. А отприје' су, за 

владе турске, у нас биле владике Грци, ето бога ти чак одне- 
клен из Фанариотске. А ово, потље Чивута, никакве друге вјере 
нема поганије од грчке. Куповали, бива, владичанске берате од 
Турака за паре, па тамо-они досадили и Богу и народу горе но 
и сами јаничари. Те што ћу ти рећ'... а Бог ти помога'... тако 
ти је неђе владикова' у Мостару некакав Нићифор Цинцарин. И 
он ће ти се једнога љета, дић с протосинђелом, а мостарски му 
паша дај кавазе, те т он зареди од племена до племена низ 'Ер- 
цеговину, па бога ми и про Голије наљези и у Пиву прољези. 
Богме му дава народ за севап и за душу, како је ко био кадар: 
неко козу, неко овцу, неко јање, неко груду сира, неко брзар. 
скорупа, неко кацу масла а неко руно вуне. Како коме, тек њему 
ти тун-туфана. Ема кад биди у Пиву, пусти му се Пивљани не 
дади стрић', но га дочекај и отпрати, да му више никад није пало 
на ум, да им се поврати и бир потражи. А они ћети с' ово здо- 
говорит' те га дат на конак код некије' Цицмила на Пивску Пла- 
нину. А њиг ти је сваки растом колико дебло од бора, а руњат 
баш ка' међед, и сваки ти носи по кожув, а глибав и занеобри- 
јањен да би скочио од стра' у јаму да г' усред подне сретеш ђе 
у путу. А алчаци и објешењаци, тамо-они, ка' да су ђаволу испод 
ножица утекли. Цицмили одведи владику Нићифора на катун, па 
му настри папрати и сједи га уз пријеклад; а наклањчај буковије' 
шуљева на огањ, да му оба ока искапљу од врућине. Па му ску- 
вај цицвару, по којој је пливала врућа мас' од три прста дебљине: 
магарац би црка' напречац, кад би му је ко под реп сасуо. А 
у њу му пободи дрвене кашике, и обрни им вр ове доље у мас 
и у тијесто а лопате горје, да се за њиг ни с које стране није 
могло при'ватит'. Па му је принеси. Погледај владика по цицвари, 
па по људима, па јОопе по цицвари па по људима, па заучини: 
„Букови суди, букови људи!...“ 

— Ка то ви... превали Бањанин из мрака, ама тако полако 
да га је само Отрт могао чути. 


— Елем, шта ћу ти причат'... настави Пренто: — понудиће 
ти Цицмил домаћин владику Нићифора: „Једи, вели, свети, вла- 
дико. Богме, што имамо да се стимамо...“ А на то ће домаћинов 


брат дим у дим: „Ко је, вели, светг! Зар ови сргило ође» Јес', 
мој му дрењак! Света је, вели, моја овчица, коју ја чувам а она 
мене рани; па кад ми се, музећи је, почке у каба, ја јој узмем 
брабоњке на длан, а они чисто миришу. А ови твој „свети“ вла- 
дика још из далека заудара на прчевину баш ка' јарац. Да како 

ли би тек, мајка моја, забаздио па да се покркали! И оклен ће 
ти бит свет, кад свеци не смрде но миришу, сметењаче, да би 
ли2!“ — „Муч, бестијо, не збори се тако пред ду'овницима! Знаш 
ти, да ] он наш чобанин и ду'овни отац, а ми његова стока...“ 
на то ће домаћин. — „Ко мој чобанин> Ко ли мој отац, мим 
онога што ме градио2!.. повикаће брат домаћинов као да се 
зграну: — Нијесам ја ничије копиле нит ичије бравче; и оца ћу 
му очина, ако с' усули да то и про есапи а камо ли излане!“ То 
рече, па изађе пред колибу. 


— Јадан ти Буздо Лакановић при томе Цицмилу!... груну 
Отрт из прикрајка, да се и самом владици Вартоломеју развуче 
лице као у мачка испред што ће да кихне. 


— Бели, валај... потврдише и остали и преко срца. 

— Брате си мој!... продужи Пренто причу: — И три су ти 
мртве воде облиле владику од јаре и муке, а припа' пасе рња 
и дрпа, да сву кожу садере са себе, ка' кад га је притиска гад 
и живина божија у Цицмиловој колиби. 

— Ка и „Вратоломија“ на Ћерани... прогунђа Бањанин. 


— Молим ти се ја... Док у једна доба ништа но што се 
раздрије жена пред колибом, и, уколико би река': шта би, упаде 
унутра једна задригла невјестетина, она пуста бикна, колико нај- 
виша кобила, сва у крви и убојима, па бољ-бољ те у крило вла- 
дици, вичући и запомажући што је грло доноси: „Хај, не дај ме, 
оче владика, тако ти твоје златне браде, 6 ме уби крвник! — 
А утолико припаде домаћинов брат, муж те невјесте, са једнијем 
коцем у рукама, па распали ка' ће тобож по жени, па по вла- 
дици љбс! Једном па другом. Владике стани дрека ка' јарета, 
једва се жив ископрцај из канџа препредене Цицмиловице и испод 
ћбтека објешењака јој мужа, и ништа не знади како се ни кад 
се час-прије дочепај коња и узенђија, па оставај-збогом с главом 
без обзира. А заборави и димницу и милостињу и Пиву и Го- 
лију; и упрцај и утеци, да га наше стране никад више не виде. 
И отад је остала узречица: обршио ка' цинцарски владика у Пиви 
међу Цицмилима. 


— А посад ће: провео се ка' нишки владика у Голији међу 
Лакановићима... пришапну Отрт Бањанину на ухо, и оба се за- 
ценуше у пригушени смијех, да су се тресли свом снагом а нешто 
им оргало у гркљанима попут клокотања пуне, изврнуте и одчеп- 
љене плоске. 

Капетан и кмет се загледаше владици у лице, да виде, какав 
је упечатак оставила на њ кметова прича. Уморан и ломан од пута 
а изнурен рђавим дочеком, владика је већ почео куњати; капци 
му отежали, а дријем му се стао прикрадати. Капетан се и кмет 
погледаше, разговорише очима; и капетан махну на Отрта да му 
прике, те му шапатом нареди, да нанесе сламе и по њој простре 
губер, те на њ легне владику, под главу му метне бисаге, а да 
га покрије поњавом. 

Речено, учињено. Мало по не би, и владика је хркао и тврдо 
спавао у голинским вуненим хаљинама и на слами под ведрим го- 
линским небом, као да је у најмекшој перини под свиленим јор- 
ганом једног од најлепших фрушкогорских манастира. 

Капетан ходе у колибу, а при поласку прикрича Отрту, да 
се нађе близу владике те га услужи, ако би се пробудио те му 
што затребало преко ноћ. Пренто и сам леже у сламу, покривши 
се струком; рекао би да се још ни намјестио није, а већ заспа 
и утврди да би га једва топ разбудио. Бањанин, Бигец, Огребина 
и Буздо, који се ували у сламу чим спази да капетан замаче у 
кућу, учинише то исто. Остали сељаци, чије се колибе не нала- 
жаху у Гослићу или ђе близу, такође. Мало по не би и сан, тихи 
цар црне ноћи, завлада и овом још неосвојеном у царству мрака 
'оазом, и музика гигантског дисања и хркања огласи његову три- 
умфалну посјету на гувну поред Ћеране. 

Владика пак ни сам не би умио казати, колико је провео 
у спавању. Заспао је прије но се и надао а и пренуо се кад се 
надао није. Пробудиле су га — буве. 

Блануо се иза сне, као да га је ко жеравом посуо. Отво- 
ривши буновне очи, прво што је угледао било је сумрко и мирно 
небо с разиграним звијездама над главом. Стрецнуо је као да је 
на сугреб нагазио, а главу му је обузело неко бунило као да му 
ко на њ врућ шупраг изручи. — Где сам ја... би прва мисао 
што му сијну кроз памет. И не могавши одмах разабрати, осјети 
се нелагодно, пригушен, пригњечен, као закован у каквом гвоз- 
зденом сандуку међу клинцима; и, ухвативши се шакама за чело, 
друга мисао која му се на прву надовеза би: — Та јесам ли ја 
при свој и чистој свести» Или је ово сан или бунило или лудило 

Протрије очи, осврну се око себе, хукну и прекрсти се, и 
једва дође себи. А за највише га разгалише и освијестише свјеж 
планински ваздух и страшан сврбеж по цијелом тијелу. Сједе, 

нарбги се под поњавом, и стаде се чешати и дрпати, да све фа- 
шанице по кожи ноктима загребе. Уздахну, и то дубоко, јер се 
виђе у чему није био. 

Ноћ је била. црна као очајање. А около њега све је дисало 
блаженим сном и отпочинком. 

У једно доба му се учини као да га неко зовну. Прислушну, 
и збиља чу потуљен глас: 

— Владико!... Свети владико!... 

— Ко зове2... дрекну владика, и сав задрхта као врба при 
поплави. Хити преплашен и збуњен поглед на ту страну откуд 
му шапат допираше, и угледа Отрта. 

— Не вичи, ако Бога знаш, док се ове дивине нијесу из- 
будиле! Но знаш, која јег Ја виђу лијепо шта теби фали и знам 
шта је за кога. О'ђе га ти нећеш жив освитат' у том јаду и гаду. 
Но бидни на варцу; а ја отрчах часком до у До, да замолим ко- 
мандира Грубана, неће ли доћ, да те кришом кутаришемо. Ема 
богме, да ми и ти попазиш замуку... прошапура Отрт. 

— Ах, сам те Бог научио, добри брате Србине! Но бржај, 
а за награду не брини... кликну владика, стури са себе покри- 
вач, натаче камилавку, узе штап, те се диже и протеже; и у та 
доба а на том мјесту и у мраку а под брадом и мантијама дође 
сличан каквој подземној хавети што с оног свијета долази. 

Отрт пак одјури кроз ноћ, као да у земљу утону. 

Ноћ је била у велико. Тама јој се згуснула и здрпила као 
море од црног мастила, и омрчила земљу тако да јој је све боре 
на челу заклонила а с раскошних јој љетњих образа разнобојне 
црте и шаре избрисала, па као да их никад ни било није. Небо 
као сафирни шљем, напулат миријадама звјезданих алемова, по- 
крило пола главе убојнице земље, која се већ хиљадама вјекова 
узалудно бори са својим видовним и невидовним несрећама. 
Дневно му се модрило претворило у полумркило, по коме зви 
језде сјакте и као да намигују једна на другу. А дошле велике 
као јаја и чисте као росом окупати дијаманти. Онај се пак кр- 
њетак од мјесеца винуо до насред неба, постао сјајнији и налик 
на српасту кришку одрезану са дна златне тепсије. Ваздух се уси- 
дрио и постао чист и свјеж као планински врутак. Данашњу му 
врућину и вечерњу млачину замијенила доста јака хладовина. Роса 
му се расплинула по најдоњим слојевима, и, као мокар вео од 
свиле и бисера, попадала по лишћу, трави и камену. 

Пазећи да не нагази на ког од сељака што тако сретно и 
тврдо по гувну спавају, владика се одштапа преко заподањка, 

стаде при једном кршу, подави браду у шаку, и, као какав црни 
поноћни дух, ходе мјерити очима васељену, Голију, гувно и спа- 
ваоце по њему. Нарочито су му ови последњи задржали пажњу 
на себи. Полијегавши по гувну и слами ђе је који стигао и како. 
се који затекао, неки подастрли сламе пода се а неки се и по- 
крили њоме, док се неки виде без ичега и испод себе и по себи. 
Који је и имао струке, тај се и покрио њоме; а скоро сви при- 
грлили чибуке, па се ни на спавању не одвајају од њих. Неки 
леже потрбушке с главом на прекрштеним рукама, а неки науз- 
начке или поребарке с раширеним рукама и раскреченим ногама 
попут жаба на пливању. Пренто метуо под главу празну ћасу. 
Буздо пригрлио исцијеђену мјешину, из које покаткад кроза сан 
потегне по који душак. Бигец се савио у клупко и забо нос међу 
колена; а Огребина се наслонио на оца као на јастук, раскребе- 
чио се као рак и зинуо као крап, па као да се руга звијездама. 
Дишу као кравосци а хрчу као неприклани волови на кланици. 
Роса попадала по њима, и овлажила им и власи и лице и руке 
и одијело; али они хају и не хају; и спавају слатко и тврдо као 
да им је „свака на броју“. 

Прекрстивши руке на трбуху а забечивши се у гомилу раз- 
бацаних спавалаца као на још неукопане лешине, владика се стаде 
разговарати са самим собом: 

— И ово ли су људи> И ово ли је живот и живовањег7! И ово 
ли је један од призора из краја деветнаестога века! Да сам јуче 
умро, не бих знао то што сад знам и видим. Па колико смо онда, 
и поред све данашње цивилизације, одмакли од Средњих Векова» 
Кад човек све ово види, ни за читав педаљ. Сад тек увиђам — 
а то пред својом савешћу а овде на овој голинској осами и пред 
самим собом смем и да признам — да је Дарвин имао право, кад 
је о пореклу човекову изнео оно што је изнео а што ја, као све- 
штено лице, не смем да поновим. Није му требало ићи у Африку 
и Полинезију и тражити доказа за своју теорију, довољно је доћи 
овде и видети, да је збиља човек на мајмуну накалемљен. Да, 
тек сад разумем и философе, и социологе, и социјалисте, па и саме 
анархисте и атеисте све из реда. . ИМ, да сам нешто млађи и да 
нисам ово што сам, зацело би једна од тих каста имала члана 
више. Познати овај друштвени талог, људима под петом а Богу 
а леђима, а не окривити, макар и тајно пред својом савешћу, и 
Бога и људе па и самога себе као виновнике и подржитеље ове 
несреће и назатка, немогуће је. Јер, најзад, да нисам ја, човек 

као и ови овде по образу и по подобљу божјем, у овом (пипа 
се за своје свилене мантије и златну верижицу) и оваки (стиска 
објема шакама свој гојазни трбух), а они на Теразијама и под 
Орловим Кршем и два пута оваки (прошири ручни полукруг на 
трбуху), и ови би јадници били бесумње бољи, напреднији, угла- 
ђенији, просвећенији и савременији. Али пст! Јер, ако ме они сад 
чују и разумеју, нити ћу ја више заузимати ово богато место на 
друштвеним степеницама које заузимам, нити ће пак они преко 
ноћ добити оно што им по природном божијем праву припада. 
И најпаметније је сад за сад: лези, зејо, где лежиш, док пси не 
размину, и гледај да улучиш згоду те сретно ушкампаш, па други 
пут на ову пртину не ударај, да јадан ниси!... 

Једини створови који у овом часу посредују између неба и 
земље, два слијепа миша, као двије анатемњачке душе, проле- 
ћеше један за другим и, као пернате рибе по језеру, заређаше 
и ошинуше својим сатанским крилима здрави и једри ваздух баш 
испред носа владичина. Владика стрецну и мисли му се збркаше 
као јато ждралова кад у магли налети на бусију. 

Наједном му се учини као да чу нечији крик. Ум му ходе на 
Отрта и његов потхват. Ослушну. Хук се понови. Али то његов по- 
ноћни колега, буљоока јејина, свјештеник ноћи и труловине, стаде 
илакати, попут хоџе на мунари уз рамазан, своја неразумљива бде- 
нија саврх неке шупље и гњиле буквине у Лимунову кртолишту. 

Неђе се у Робљеновијем Рупама разлеже дерњава међеда. 
Два се вука, један саврх Утеса а други с Црноврха, стадоше до- 
зивати јауком и здоговарати њиховим немуштим језиком, ђе да 
се сјутра састану и на чији ли крд да ударе. А на то раздаде 
плаховит лавеж паса, док га сан и умор не утркмише, да се, кроз 
пола сата, поново и још громогласније разлегне. 

Из горостасних планина, џбмбастих јаруга, вратоломних вр- 
лети, неприступачних лблија, звјерињих јазбина, густога мрака, 
хладнога ваздуха, сумњиве ноћи и пусте самоћи бије нека необ- 
јашњива страва, увлачи се у живце, стаче се у мозак и у срце, 
а одатле се разлијева као отров по читавом бићу човјекову те 
му загорчава живот. Језа сипи с ведра неба, са звјезданих извора, 
и стаче се на свијет као тиха киша расуља; хвата се за чело и 
очи владичине и у жмарцима му подилази уз кожу од ножних 
ноката до наврх тјемена, као да уза њ читав мравињак помиље. 
И од језе, страве и правога страха, спопаде Вартоломија дрхат 
и цвокотање зуба, као да га трољетна грозница ухвати. 

— Спаваш ли, ликог... закрешта неки промукао и храпав 
глас из помрчине, као да зарђала турпија по чворновату стржеву 
шуљу заструга. А пред владику бану једна гурава и црна при- 
лика, као да нека невидовна сила усири комад ноћи и преда њ. 
га у црној костретној врећи баци и одријеши. 

И иначе уплашен и страшљив, владика се толико Иизнебуши 
и препаде, да му зацвокоташе вилице и заклецаше кољена а руке 
му се и цијело тело затресоше као заталасана дрндина тетива 
под опуштеним на њу дрндаревим туцњем. Мртва га вода обузе; 
у ушима му писну, а испред очију му синуше блијеске као да га 
је ко мотком по челу ударио. Учини му се као да му млаз ра- 
стопљена и врела олова проби кроз тјеме, пројури кроз мозак, 
па кроза живце уврије у срце, а из овога се расплину по утро-- 
бицама, цријевима и цијеломе му тијелу. Зинувши и раширивши 
руке с раскребеченим прстима у ваздуху, снага га издаде и он 
се извали наузнак и прислони леђима уз крш на који се бијаше 
подупро. А крш га и дочека и прими и одржа на својој махо- 
винастој груди без срца или цијелом од самога срца. 

— А небој се, лико, — о'ђе теби душманина нема! Но на 
ти ову шаку љешника те крцај, ак' имаш зуба, јадан! Богме, мала 
снага па мален и дарак; ема ко не зна на ора'у, не зна ни на то- 
вару. Но, пошто те срећа нанијела и проз наш сенат, ево ђе ти 
досадик и ја. Оћу да те, ка' божијег угодника и 'Ристова ду ов- 
ника, нешто замолим. А бога ти се немој наљутит'... рече влач 
дици придошлица, седамдесетогодишња баба Колорога, за коју 
су девет десетина Голијана вјеровали да је вјештица; и захвати 
из опрежине прегршт љешника, па их изручи у крило владици. 

А он пак тек сад виђе с ким има посла. Прибра се и лакну 
му. Промешкољи се и баци очи око себе, и осјети и виђе да је 
опкрочио орошени и хладни камен стенац као јуче у путу др- 
вени самар оне бањске палине. Попридиже се, али ипак остаде 
сједећи. И посматрајући црну и згугурену појаву бабину и њену 
силуету попут сламом напуњене вреће а саобразивши да се од ње 
тако силно уплашио, дође му смијешно, да му се саме усне раз: 
макоше те тавној ноћи указаше неколико зелена крњетка пре- 
осталих му зуба. 

— Шта желиш стара2... запита владика бабу, и, уздржава- 
јући се од љутине да је извиче и измршка, глас му заигра у грк- 
љану а доња му усна задрхта под брцима као смоков листна вјетру. 

А на то баба Колорога отаврзе: 

— „Да простиш, лико, бона сам ти на ожичици. Верем ли 
је, гунтураћ ли је, не знам; тек ово је десета година, Богу душу, 
Бог је неће. Привијала сам толике траве и мединике и што гођ 
ми је ко казива, ишла на 'оџе и врачаре и свецу под Острог, 
па никакве фајде. Богме, лико, ка' што и сам знаш, старос' је 
рђаво оружје а смрти се лијека не нађе до чамове кабанице. И 
да се могу мирно с душом растат, чињело би ми се, ка' да би' 
се поново родила: толико су ми муке додијале. Па ми се, ту неку 
ноћ, јавио златан чо'јек на сну, и река' ми да се причестим и ис- 
повиједим, па да ћу с' одма' кутарисат моје болести и живота 
омрзнутога. Али ђе ће то, кад нит имамо цркве ни попа, а да 
герељам пут Пиве у намастир, нога се држат нијесам кадра а 
нит имам кљусета нит' магарета нит' их, да је кабил, имам су 
чим платит. И сами ми је господини Бог — 'валимо га — навио 
нафаку по моме правоме срцу, да ни ти вечерас на Голију наљи- 
зеш. И сву сам ноћ преџумила онђе у крш, прешкајући док наши 
људи полијежу и поспу по гувну, те да ти се кришом привучем и 
замолим те, да ме причестиш и исповиједаш и опроштајну ми мо- 
литву очатиш: нећу ли се, јадна и гријешна, опростит' мука жеже- 
није и што прије и што лашње с овога на они свијет преселит“. 

Као ледена кора под пљуском вреле воде. тако се сад од- 
једном и владичино срце раскрави и душа насмија. Мјесто дота- 
тадашње му зловоље, туге и мједа, обузе га неко шкакљиво чув- 
«ство, као да га ко год стаде нагло голицати испод пазуха; и дође 
му воља, да, и поред све невоље у коју је запао, прокомедија 
с бабом и тим ову страшну ноћ у своме животу што лакше пре- 
турио. Окренувши се баби, рече јој озбиљно и увредљивим тоном: 

— Исповедати те могу и хоћу, али причестити не, зато 
што немам при себи антиминс и све што ми је за чин свете евха- 
ристије потребно. Дакле, ако пристајеш, бако, на аи без дру- 
тога, онда добро де. 

— Може му бит", лико. Чини како сам знаш, мени је право... 
пристаде баба. 

— Лепо. А сад одговарај на питања... зађе владика, и поче 
је исповиједати: — Имаш ли, бако, какав особит грех што ти 
душу тишти2 Казуј, ама све право, и да ништа ниси затајила! 

— А имам, лико; камо лијепе те среће да сам брез грија. 
Зато је зар господини Бог и пуштио ову муку на ме, те не могу 
живјет' ни умријет'... ходе се јадиковати баба: — А ево да ти 
причам. Једном сам, док сам још ђевовала и чобановала, украла . 

чешаљ и огледало Јаглики Грмаљевој, другарици и поредници за 
овцама. А пошто сам се удала, дигла сам полог с гњијезда Спа- 
сенији Бечковој, супашници на катуну. А једном сам, из освете, 
опањкала јетрву ђеверу, те је истука да су јој се модрице за чи- 
тава два мјесеца познавале по ребрима и про плећи. А то су 
тешки и претешки гри ови, оче владико, 42 

— Нису лаки, али има и тежих. А ко се каје, макари у 
дванаестом часу, пола му се прашта. Продужи! 

— Једном сам, да простиш, погријешила са ђевером Вука- 
љем у житу. Ја жњах а он везаше снопове; и некако се, пођа- 
волу, бијасмо осамили. А млади и бијесни обоје. Па он навали; 
а ја, душе ми, синко, и не шћах. Ема му не могох изаћ' из ај- 
тера. Ух, мени гријешној и прегријешној!... јекну Колорига, па 
се, у знак покајања, бупну шаком у прси. 

— А је ли ти жив муж»... упита је с подсмијехом владика. 

— Не, ками да ми је! Умро је; ово је два'ес' пета година, како 
сам обудовила и само'рана остала... рече баба и сндзи да плаче. 

— Моли се Богу и пали свећу за покој душе свога прева- 
ренога мужа, неће ли му бити лакше под земљом без тебе но на 
земљи поред тебе. Такви су грехови у њиховој власти, а неу 
мојој; и само ти њих двојица, ако само хтедну, могу опростити; 
а ја, као ненадлежан за такве ствари, ни у ком случају. А уверен 
сам, да таких грехова сад више ни чиниш, бако>... ходе се ша- 
лити владика. 

· — А не, лико, душе ми и душевнога спасенија, никад ме 
ни прије ни послије мушка рука ни за обувачу није више дота- 
кла! Но и од тога грија ја кукала имам тежије.. За бога, оцо, 
смијем ли т иг казат > 

— Смеш, смеш, како да не! Збори и не стиди се нити се 
плаши! Јер кад се ниси стидела ни плашила да грешиш, не треба 
да се стидиш ни плашиш ни да их дреших. Дакле2... 

Баба се затеже, стиште, утетријеби очима, и, као да јој је 
запала у грлу незрела крушчина, једва промуца: 

— Преварила сам се једном те прела на средопосну сри- 
једу, а једном сам јопе омрсила петак пред Тројичин дан. А то 
ми Бог посигурно неће опростит. 

И заплака се па кроз плач настави, јецајући: 

— Разрешавај, свети владико, тако ти владике небеснога! 
Не остављиј ме на грију; но ми чати „Јованове Главе“, не бик 
ли се што прије с душом растала. 

Владика утрпа пуну шаку браде у уста, само да се не би 
издао и прснуо у грохотан смијех. Попричека неколика тренутка, 
док га прође први напон голицавог раздражаја на смијех, па се 
онда обрати Колороги те јој, кроз подавијену браду и прсте од 
лијеве руке, рече препредењачки: 

— А зар ти се не чини да би било боље, да ја теби, бако, 
очитам сад животворећу молитву која би те подмладила и пр- 
вашњу ти лепоту повратила, те да поново синеш као каћун о 
пролећу, а2 

Баба зину, чисто не вјерујући својим ушима да добро чује: 

— А зар ти то мош»>! 

— Па да зашто сам владикаг Уз божју помоћ ништа није 
немогућно. Но само у том би ти случају сви досадашњи грехови 
морали и даље остати на грбачи и с оним које би унапред по- 
чинила толико би ти оптеретили душу, да би сигурно после 
смрти отишла на мучилиште у пакао. А, ако би пристала да ти 
сад за досад почињене грехове очитам опроштајну молитву те 
да с миром до сутра заклопиш очи за навек, уверен сам, да би 
ти Бог све опростио и душу ти у рај међу свеце и анђеле при- 
мио. Па сад бирај, које си радија од то двоје. 

— А, бога ми, лико, нико од бољега не бјежи горему. Во- 
лија сам по земљи одит' и благоват па макар и с гријом, но 
под земљом тронут и бажђет' па ма и брез грија. Но молитвај 
и подмлађуј, кумим те од земље до неба а од неба до земље 
по седам пута а не по једном! И слушај што ћу ти рећ: ако 
ми вратиш младос' и јакос' и здравље и љепоту ђевојачку, даћу 
ти — тако ми овога и онога свијета и умрлога сата! — највљеше 
чарапе мрежаче дара и златне подвезе уздарја. 

— Па шта би ти, бако, све чинила, кад би се прве снаге 
дочепала > 

— Како шта бих чињела> Шта не бик» Још и то питаш! 
Ево баш шта бик, ако си рад знат':: бирала би момке ка' јабуке, 
овог 'оћу, овог нећу. И титрала бик се њима, ка' пиљцима. Прије 
сам, док сам била у пуном јеку, имала седамдесет и седам ја- 
рана; од њик се, од мерака за млом, тридесет замакло, четрде- 
сет убило, а седам у воду скочило. А сад бик иг имала сто се- 
дамдесет и седам; а ти би, лико, душе ми, био први међу њима. 
И док се сви не објесили о неки цер пред мојом колибом, не 
бик се удавала. А, ако би ми с' икад праснуло ћефчини да с 
удајем, ти би ме, лпко, твојом главом и брадом и из твојије 

књига вјенча и причанча), и то ако би жив био. Ето то бик 
чињела. Да шта есапиш2!... ишчонта ограшена и некуд сев- 
дахли расположена баба Колорога, погледајући с неке курга- 
хиретске висине на свога сабесједника; и, смијући јој се свака 
длака на глави, промисли да се збиља већ подмладила, те сти- 
ште међу два нокта владичину бутину, и уштину га тако силно, 
да јој неталични исповједник дрекну као јарчић. 

— Е, моја стрина!... грмну на то владика, увијајући се од 
бола: — треба прво ухватити за кваку, па рећи или се отвара 
или затвара или ни једно ни друго. Ја видим, да би ти, кадби 
се неким чудом докопала снаге и младости, цео свет тумбе окре- 
нула. А ја, као душеван човек и службеник господњи, то не 
могу дозволити. Зато сагни главу, да ти очитам предсмртну мо- 
литву. Јер ни ја ти не могу дати оно што ти је Бог одузео. 

— Штааа2!... дрекну Колорога срдито и запрепашћено, а 
исколачи очи на владику као вампир на глогов колац: — Зар 
'0] да умрем> То ли ми желиш, 42! 

— Тако Бог хоће... потврди влацика: — Да шта бити хтела... 

— А-да нијеси погодио, гедчкћ џиброња, задајем ти божију 
вјеру, па да су ти зуби од челика а брада од бисера, не! Но 
налетосум и ти и твоја молитва и твој благосов и твоје књиге, 
и све! Ето иг теби па чати и молитвај и благосиљај себе и своје, 
док ти вилице не утрну. А ја сам радија још, и оваква каква 
сам, да Ћ' и два дни живјет и на сунцу се пећ, но твој мр- 
твачки благос"ов стећ' па под земљу лећ'. И 'оћу, јадо, да живим, 
за инад теби и твојијем инџијелима,... 'оћу, 'оћу, 'оћу... Но ти 
га дур и јац зато,... дур, дур, дур и јац, јац, јац!!!... заинточи 
баба Колорога, гледајући на владику строго и попријеко као на 
крвника, одилазећи к селу натрашке, и лупајући час стиснутим 
шакама једном о другој а час дреновом тојагом о црну осушену 
земљу и сиње голинске стијене по њој, докле је, као пакао са- 
тану, не прождрије мрак и не ућутка даљина. 

— Е, ово је превршило све и зачинило ову и иначе зачи- 
њену идилу !... заучиње владика самоме себи, па се прекрсти 
десном и лијевом. Умор, бесаница, хладноћа, ломњава, и болови 
од убоја на рамену, на који нико ни главе није освртао, и од 
штипотине на бедри, испунише га очајањем; и он кроз сузе и 
ђетињи, скоро безнадежни, писак завапи: 

— Ах, где западох,... ах, где ме судбина нанесе, црнога 
јунака, један ти сам! Шта ли сам ја то Богу толико сагрешио, 

да ме овим доживљајем вечерас казни2 И заиста, и поред то- 
ликог земљиног пространства и путова а распутица, запасти у' 
Голију међу ове неотурпијанце, Богу за леђима а ђаволу под пе- 
тама, 6 то је више но и баксузлук. АХ, да ли ће се икад раз- 
данити и ја жарко сунце и нове путове жив дочекати» Проста 
турска при овој тавници!... 

Па поче да пјевуши, али тако тужним гласом и извијањем, 
да је то више личило на пригушено јецање окованог рајетина 
него на црквени пој: 

— Изведи из темници душу моју, многомилостиве!... 

Његов дрхтави глас одјекну о росом засићени и згуснути 
праскозорски ваздух као чегрљање какве металне ниске преко 
коситерне тенеће, и помијеша се и изгуби у хрку и дисању по- 
спалих и безбрижних планинштака. 

Небо као изврнут пехар с емаљираном навлаком, посут 
алемима који се гасе, поклопило таласасту и тврду Голију. А 
ноћ већ почела чиљети, као да је пехар пукао тамо неђе дубоко 
на истоку и из те се пукотине разлила клобучава пјена бијелог 
мора од узавреле варевинеб, чија се пара изви преко ведра неба 
те поблиједи мјесец и звијезде и разби један дио мрака на истоку. 

Лахор се пробудио те њише грање, милује стијење и шушти 
препланулом травом и сијеном попут позлаћене свиле по чаи- 
рима. А тамо горје по Утесу, Црноврху и Сомини густа шума 
"и мрчава јела и борови гуди и хучи као потмуо водопад. То се 
петстогодишњи борови куну својим нераздвојним јараницама је- 
лама о својој вјечитој и непромјенљивој љубави и привржености, 
а чедне јеле испод стида шапућу својим вјерним друговима о сво- 
јој неначетој невиности. 

Голија утонула у сумрак и сумаглицу од праскозорја и росе, 
те изгледа као фатаморгана сурог стијења и поднебесних брда. 

А усред ње сам са својим очајањем стење и уздише вла- 
дика Вартоломије. 

У једна доба му се причу као да га неко зовну: 

— Оче владика ! 

Он се трже, стрецну, врже очима око себе, и заслуша се. 
А исти се глас, као да из земље долази, понови; и иза једне сти- 
јене, као да га нека натприродна сила од ње одцијепи и саздаде, 
изби Отрт Сиривук. А он, мучке и без икаквог церемонисања, 
зграби владику за руку и повуче га у мрак за собом. 

— Куд ћемо... запита га престрављен и изпенађен вла- 
сдика, хоћеш-нећеш идући за њим и подајући се његовој гор- 
'штачкој снази. 

— Дошли су Трешњићи по те. Ено их ђе те чекају на оној 
'пренци изнад села. Но полако, да не ови међеди на гувну не 
чују и не осјете; а то нити би изнио главе ни браде ти ни ја... 
пришапта му Отрт и продужи пут, једнако држећи и водећи 
владику. | 

— Ох, хвала буди свемилостивом Провиђењу, кад ме из овог 
Гомора а од немила дочека и силом гозбе избави!... изусти 
владика и одахну као да му какав ужасар терет спаде с рамена. 
„А, кад бише подалеко од гувна, на помол пренци и Трешњи- 
ћима, нешто му паде на памет, те ће Отрту: 

— Ну, божји био, а заборависмо бисаге и мој путнички 
шпртљиг... 

— Не брини... рече му Отрт; па звизну те даде знак Треш- 
"њићима, да их срету и да прихвате владику. 

А он се врати на гувно; и све се на прстима привуче до 
Бањанина, пробуди га, даде му знак да не виче, и изведе га 
'подалеко, те му рече: 

— Слушај, Бањанине. Ти с и сам видио на какве је муке 
ударио ови старац ноћес ође међу Лакановићима. Мене је тек- 
нуло — баш к'о и тебе — његово страдање; зато сам дозво 
"командијера Грубана, те је довео коња и дошо с неколико вој- 
'ника. Трешњића на пренку, да води владику својој кући. Ја сам 
владику већ и извео и дод'о им га. Али су му ође остале би- 
"саге и ствари. Па ти је поручио, да му их натовариш на твога 
коња и пренесеш у До Трешњића. Ема опрезно и полако, да те 
"нико не спази. А то је у толико потребније, што треба да за- 
"башуримо траг: јер, кад се јутрос избуде Лакановићи те виде 
да нема владике а ш њим ни тебе, промислиће да сте само вас 
„два утекли и да сте се може-бит' већ и Пиве дочепали, па ве 
неће ни гонит> Али, кад би виђели још и тебе ође и то брез 
владике, онда би се та -час осјетили, да су се то Трешњићи при- 
вукли те им га украли; и онда га не би било ласно ни њима 
ни њему, па бога-ми ни теби ни мени. А сад на поса'се, соколе! 
Па, кад се, ако-бог-да, нађеш с владиком у Долу, ишти му дуплу 
"ћирију и за ме и за те; и то још реци, да сам ти ја реко... 

Послуша Бањанин, ријеч не учиње. Отрча по бисаге на 
тувну, заметну их преко рамени те их тихо и лупешки однесе 

до у рупу ђе му је био коњ, натовари га, узе за оглав и по- 
веде све травом поред пута док би на измак Гослића, на пренку. 
А одатле све путем и трагом када су и владиком мало- прије 
отишли. | 

Отрт пак попостаја неко вријеме на гувну, па изађе на 
пренку те се увјери, да су збиља Трешњићи с владиком и с Ба- 
њанином скапулали. Ту сједе на камен поред пута, напуни лулу 
и запали, и тек се онда маче с пренке кад испуши дуван. 

— А сад... рече самоме себи: — и да је џумбус виши и 
да се Лакановићи не осјете, да у побјегу владичину има моје 
притррсе, треба овако... 

Па слеће с пренке до гувна, испе се на један цикуљ, из- 
вади пушку иза паса, издиже је изнад главе а цијев јој окрену 
небу, и одапе. Пуче пушка као небесни гром, а Отрт се раз- 
дрије као во: 

— Хај, ко је витез, утече владика!... 

Лакановићи се блануше иза сна, па се, онако буновни и 
изнебушени, успропадаше по гувну, преплијећући се и спотичући 
један о другога, трљајући разрогачене очи, зијевајући и проте- 
жући се, и питајући у чуду и недоумици: 

— Шта је2... Ког... Ко то вичег... Ко пучег... Зашто2... 

А Отрт скочи с цикуља, ступи до насред гувна, те још са- 
њивим и усплахиреним Гослићанима показа празан лог владике 
Вартоломија. Они се на то раскопрцаше и разобадаше а стаде 
их кривњава као волова по букалпшту. Све се село избуди и 
узбуни, а капетан, гологлав и у кошуљи, помоли на врата од 
колибе и повика: 


— Како шта је2... заграјаше сељаци с гувна, сви у један 
глас: — Нема ни владике. | 

— Како да га нема, та нијесу га вуци предрли2 Но је 
чојек изиша' ето неђе у ту страну порад себе. А ви окупили 
галамит, ни да су Турци ударили! Не дате се чо јеку ни бре- 
мена кутарисат. Но привалите ђе се ко наша и не буните села, 
е ће ве ђаво понијет'!... брекну капетан, и шћаше да се поново 
забрави у колибу. 

Утолико копљачп баба Колорога преда њ и затуњка као 
расушен ђерам: 

— Јадан ти, капетане, владичин терет а јадна наша узбуна, 
ка ти је. А јес ти, бога ми, утека, да га никад ни твоје ни 

наше очи не виде — за његовом главом, да-бог-да! Па да је 
с ким друго ни по јада, до с Трешњићима. И ја сам иг, душе 
ми и тако на они свијет глогово трње не носила !, својијем очима 
виђела а својијем ушима чула, кад најавише од пренке пут Ни- 
штпца. И познала сам командијера Грубана ђе иде напријед и 
води коња за улар, владику на коњу, а дасетак војника за њима 
под пушкама и салтанетом. 

— Ох, нашега црнобраза и зле среће моје!... цикну капе- 
тан, па утрча у кућу да се брже-боље обуче и дочепа оружје. 

Буздо се припе на један крш поред пута, метну прст у 
ухо и раструбари што га дерла служи: 

— Ооо владика и !адика, јаде ти Бог да, ка је нама с 
тобом! ђе си и куд те ђаво однесе2 И што пљуну на сол-и- љеб, 
помамили те!, штооо 2... 

— Каза' сам ја, 6 ј он накав жбир и утворењак што га је 
оли бечки ћесар оли краљ Милан преобука' и посла' да не чпи- 
јава и уводи, каза... Ема нико не шће ни да ме саслуша а камо 
ли послуша'... ходе се жалити и врчати Огребина, подбочивши 
се и пуктећи на нос као шарган испод силе. 

— Сјед' те, људи, шта сте с' узмували и успропадали, бога 
ми, ка' да сте на „џинско“ коло набасали а на „крвно“ коло 
кренули! Нек' иде, брез трага му глава! Кад му се не допада 
ође, нек' тражи ђе ће му бит: боље. Кога нема брез њега се 
може. Чуо се, не видио се — брез мој ми га је јарац!... окреса 
Пренто, сањив и ломан, зијевну, преврну се с бока на бок и 
поново леже и затља у слами. | 

Капетан истрча из колибе с острагушом у руци, с револ- 
вером за овлаш омотаним пасом, под кабаницом по кошуљи и 
пртеницама, гологњат, без чарапа и с једва притврђеним опан- 
цима на ногама, за којима су му се влачиле обуваче. Уваливши 
се међу сељаке на гувну, баш као туцањ међу ожице, стаде га 
вика и брека, да је сав Гослић одлијегао: 

— Ах, што га не чувасте, погани неваљале, но г упушти- 
сте горем од себе, да ни се сва Црна Гора и Ерцеговина на- 
руга! А кад бијаше синој јес'" и пит и беглијат;, нико ви не би- 
јаше раван до Косова. Аох, погибије моје, ђе ми Грубан Треш- 
њић кућу ископа! То је све његово масло, знам ја. А неће 
доспјет куд је кренуо брез у за' сат по њ или по ме, божија му 
вјера, не! Но ха ко је Лакановић, за крс часни и правду го- 
сподареву, наприје'! Ха стан, нијеси утека, никоговићу, не!... 

То рекавши, одапе велику пушку, да јој се пуцањ разлеже 
кроз јутарњи ваздух као гром међу планинама. Па јурну напри- 
јед путем к пренци и Ништицама правце пут Дола, куд су и 
Трешњићи с владиком замакли. Остали се нададоше за њим, 
баш као уже ждралова за својим првијенцем, пушкетајући као 
он и једнако вичући што игда јаче могу: 

— А-хај, чекај, ко је Лакановић, украдоше ни Трешњићи. 
владику !... 

Ноћ попут поново испрошене удовице, замијенила своју 
коротну црну и непровидну копрену прозирним велом сличним 
угаситој паучини. На истоку, при самом повијарцу брда што 
дијеле Пиву од Голије, небо почело руђети и осуло се неким 
миловидним блистањем попут зачетка сребрнастог осмијеха на 
младом, руменом, здравом, једром и задовољном лицу. 

Зора је пуцала у велике. Нови се живот будио. И нови се 
дан са сунчаном круном на глави ваљао иза брда. 

Намигуше звијезде, голе и разбарушене и дрхтећи од страха 
и стида због свеноћног ашиковања, блијеђеле су и испред новог 
цара се криле по својим сафирним клијетима на небу. Двороги 
мјесец увенуо као да се преснијетио; и с кисјелим лицем и туж- 
ним изразом обољелог и превареног мужа гледа узбезекнуто на 
замршене путање лолијасте Голије. Гледа, и цкиљи као догорели 
жижак; и тек што од изнемоглости и болова није пао са своје 
недоступне висине. 

А на највиши камен на пренци више Гослића стао Отрт 
Суривук, наднио шаку над очи и уппљио се кроз јутарњи ваз- 
дух и сумаглицу дуж вијугаве ногостопице, забечио се у једну 
црну и задимљену тачку између Ништица и Дола Трешњића, из 
које час-по одјекне пуцањ и сијну варнице као из разгорела по- 
жара, занио се па само што се крсти и сам са собом говори: 

— Тешко ти га, „Вратоломије“, јутрос! Баш ко те тако 
крсти, није жмурио. А, ако дослен нијеси сломио врата, бели 
ћеш га јутрос сломит, па да ти је Бог отац а ђаво поочим: да 
се прича и приповиједа, кад си у Црну Гору доша и проз Го- 
лију проша, у њу јео и пио и кости оставио!... 


А у даљини се чула потмула вика и којевитезање, лавеж 
паса, звека чактара и чакалица, крик пробуђених врана, клик- 
тање орлова, грак гавранова, и све чешћа и жешћа грмљава 
пушака. 


НЕВЕСИЊСКИ. 


БИАКО ФВЕ 


ЛОНЧАР И ПРИЈАТЕЉИ. 


Једног обичног лончара, каквих је по свима земљама доста, 
позва једном један пријатељ, да обиђу неког надалеко чувеног 
вајара. 

Пријатељ лончарев, образован човек, јако се радовао што 
ће имати прилике да покаже свом простом пријатељу, значај умет- 
ничког рада. 

Вајара су затекли пред читавом стеном, с длетом у руци, 
напрегнутог и осећајима, и мислима, и мишићима у оно што је 
радио. Лончар је задуго загледао вајара, обилазио га и сумњиво 
вртео главом, док му одједном приђе, стави руке на његова ра- 
мена и доброћудно проговори: 

— Пријатељу, баш ме жао кад те гледам како се мучиш. 
Али веруј да ће резултат на крају крајева бити исти. Лонац који 
будеш направио, од тог ђаволски тврдог камена, збиља ће дуго 
трајати, управо вечито, али док ти направиш један, ја ћу хиљаду. 
Причекни-дер само док донесем иловачу и точак, а уверен сам 
да ћеш ти то и брзо и лако схватити. 


ВУК И ВРАНА. 


Два нераздвојна пријатеља, лија и вук, већ неколико дана 
ништа нису окусили. 

Шћућурени крај старог храста, засутог снегом, наслоњени 
једно на друго, очајавали су, кад изненада долете врана. Чим их 
је спазила, запита врана вука зашто је тако слаб. 

— Мани ме! Бриге ме сатреше! — промуца грозничаво вук. 

— А ти пријо> 

— Ија сам пропала због брига! — с напором одговори лија. 

Сутра дан, кад је врана летела истим путем, спази вука 
како бесомучно раздире лисицу. 

— Шта је то вуче»! — загракта узневерена врана. — Зар 
немоћног пријатеља једеш» 

— Е, моја лудице! Не једем ја пријатеља, као што ти ми- 
слиш, — одговори вук — већ брига бригу. 


ВУК И СЛАВУЈ. 


Задуго је посматрао вук славуја, на граници једног жбуна, 
како заносно извија своју најлепшу песму. И дуго је размишљао 
о малом певачу, а тада му лагано пришао и подругљиво га за- 
питао зашто пева. 

— Кад ме тако нешто питаш, не вреди ни да ти објашња- 
вам — одговори славуј. — До сад ти је, како видиш, моје пе- 
вање изгледало чудно, а кад ти будем објаснио зашто певам, по- 
стаће ти смешно. 

— То си право казао! — рече полако, пажљиво, с очин- 
ским нагласком вук. — Зато те и ценим, и препоручујем ти да 
не траћиш узалуд драгоцено време, већ што пре да изоштриш зу- 
биће и отпочнеш посао за који нас је природа створила. 


— Мени природа није дала ни зубе, ни зубиће! — одго- 
вори весели славуј. 
— Шта! Ти немаш зубе2 — повика узбуђено вук, заврте 


главом и оде говорећи: 
— Кад је и природа дигла од тебе руке, онда ти ни ја за- 
цело ништа не могу помоћи. 


ДВЕ ПРИЈАТЕЉИЦЕ. 


Видела дивља свиња питому, како се с особитим задовољ- 
ством ваља по каљузи. 

— Зар је могуће, пријатељице! — повика изненађена дивља 
свиња. — Ти, која си тако давно међу културним људима, и на- 
лазиш још и данас насладе у истом оном у чему и ја! 

— Грдно се вараш, пријо, ако мислиш да између мог и твог 
уживања нема велике разлике — одгавори пргаво питома. — Док 
ти у твом блату уживаш са стрепњом, ослушкујући да те сваког 
часа неко не изненади, трзајући се од најмањег шума, дотле се 
ја у моме, без трунке бојазни, безбрижно ваљам, до миле воље. 


М. ВУКАСОВИЋ. 


БРУРЕРЕИНА 


— ПРИЧА И СЛИКА СА ЈАЛИЈЕ — 


—__ УБА СКАВАК == 


ж 


Сутра дан освану један од оних дивних мајских дана, што 
подсећају на осмех младе породиље, кад доји на ружичастим гру- 
дима своје првенче. Махала беше још пре јутрења почишћена и 
ваздух у њој чист као после грмљавине и олује. Бакалнице су 
биле у свечаном руху. Старе корпе са зељем и поврпем, табле 
са јужним воћем, низови паприка, црна и бела лука и бамња, 
били су склоњени у подруме, а у место њих повешане дечије 
играчке на изрибаним ћепенцима, и понамештане шећерлеме и 
сваковрсни слаткиши, на тезгама. На средокраћи махале, у сва 
четири угла, беху вашарске шатре, такође пуне играчака, ле- 
цедерских колача, маџунских чанака и других дечијих ђаконија. 
Био је полупразник „Лагомер“ кад анђели пролећа смењују 
стражу са анђелима лета, и ваздух и воде ослобођавају опасних 
испарења. Деца беху отишла у школу, колико да се покажу или 
предаду учитељима понуде својих родитеља, али се одмах распу- 
стише и размилеше по махали. Ова се, ускоро затим, проламала 
од њихове ларме са добошима, зурлама, трубама, тромбуљама, 
усним хармоникама, чегртаљкама, и тма и тушта дечијих пакле- 
них направа радости. Ну права дечија раздраганост наста, кад 
се појавише лакрдијаши Пучин и Каталан са карађозом Мула Ха- 
саном. На штулама, одевен шареним крпама, страховито нафра- 
кан, са ужасно шиљатим носом и високим чаробничким калпаком, 
пуним ситних прапораца, карађоз је гигао, изводио вратоломне 
скокове, бацао у вис и хватао, светле кугле и тањире. Лакрди- 

јаши су ударали у бубањ и свирали у зурле, прекидајући свирку 
шаљивим песмама и доскочицама. Дођоше и Цигани свирачи са 
чочецима, те хука и халабука поче измамљивати женски свет на 
прозоре, чардаке и капије. То беху махом младе девојке у ношњи 
девојачких забава, са црвеним или зеленим јеменијама, везеним 
златним и сребрним шљокицама, закићене над десним ухом ве- 
реклајисаним зумбулима, све у свиленим шалварима, богато опер- 
веженим ширитима. Но улична раздпаганост, као да не проди- 
раше до њиховог срца. Њиховом спољњем накиту не одзиваше 
се њихова унутрашња лепота; из очију им не просијаваше сјај 
задовољне, безбрижне младости и корална усташца беху као руже 
без росне влаге. Оне су личиле сад више на накинђурене кипове 
и кумире, но на моме, иначе пуне жара и бујне младости. 


Преко обичаја, овог „Лагомера“, очеви не дођоше из чар- 
шије својим кућама на ручак, да учествују у општој дечијој ра- 
дости, нити се калфе и други младићи пустише из радње, да се 
проведу, ашикују и поиграју на чардацима, са девојкама. 

Сунце је било већ јако одскочило. Уморна и засићена деца 
одоше својим кућама, да мало продремају. Незадовољство и чама 
овлада махалом. | 

Кад је муезин са минарета Бајрам-џамије заучио подне, 
изиђоше из куће рабина Сасона у порти старе синагоге, неко- 
лико младића у источњачком руху, који су продужавали, у својим 
слободним часовима од родитељских радња, учење „Талмуда“ 
код црквеног поглавара. Међ њима беху и Давид и Буенин брат 
Аврам, блед дугоња са погнутим леђима и дубоко упалим очима. 
Пошто рођаци осташе сами, Аврам упита: 


— Давиде, јаси ли приметио, како је наш рав био данас, 
преко обичаја, разговоран 2 


— Нисам. Ја сам био у његовој књижници тако занет ди- 
вотом тумачења „Талмуда“ о жртви Исаковој, да нисам чуо, шта 
сте у другој соби расправљали. А о чему је рабин говорио > 


— Прво сам ја умолио рава, да ми објасни, шта су она 
привиђења, што сам пре неки дан видео на небу у праскозорју. 
Рав ми рече: „Сине мој, Свевишњи те је обдарио клицом про- 
рочког духа, те виђаш и предвиђаш тајанствену страну ствари 
и онога што се дешава око тебе, те је и твоја душа у непре- 
кидном додиру са небеским разбојем на коме тку божанске силе. 
Само, сине, старај се, да овај дар облагорођаваш у себи, и не 

дај, да се изметне у врачбину, проучавајући Кабалу', јер један 
део њен наводи простије духове на грешно примењивање њених 
тајних наука. Буди опрезан и не развијај у себи надмоћне силе. 
узалуд, да не би упао у бездне безумља и богохуљења“. 

— Али поштовани раве, како се може стећи подобност с 
Богом, кад не смемо чинити опите јачином своје воље 2 приме- 
тих ја. А рабин рече: „Није наше, да призивањем и заклињањем 
претичемо делу стварања. Наше је, да учимо закон дању и нођу, 
заоштримо свој ум, и разбистримо своју душу, како би могли 
угледати величанствену тачност Божијих дела. Кад се Свевиш- 
њему буде хтело, да покаже роду људском тајне свога ства- 
рања, дух ће Божји слетети у поједине одабране, и они ће про- 
крчити пут целом човечанству. Али истргнуте на силу, вољом 
смртних из крила небесне воље, тајанствености се окрећу про- 
тив дрских чаробника, и срљају их у пропаст“. 

Јоханан Азријел прекиде рава, и упита га: „Поштовани 
раве, кад је „Кабала“ у противности са духом наше вере, зашто: 
не анатемишете Нахмана Озера, који се њом бави и дању и 
ноћу 2“ Рав се мало намршти, па одговори : „Тесногрудост и стро- 
гост не красе никога, а понајмање младе људе. Што се људи 
баве „Кабалом“, појмљиво је. Бога не можемо видети. Он је 
извор живота и творац васељене, али је бесконачан, недостижим 
и недокучив. Но дух којим је он надахнуо човека, тражи га ипак 
зато. Повесница овог тражења Бога у бесконачности, изложена 
је у „Кабали“ у размишљањима и претресима разних умова. 
Једни су се узвинули високо и појмили његово јединство и из- 
лишност помоћника Његовом стварању и одржавању васељене; 
други су угледали између Њега и овог света, десет „Сефирота“ = 
помоћу којих Он управља васељеном. Но, придајући овим гла- 
голима сувише велику важност, ови су често заборављали, да 
је Бог један и његово име једно, те су, не само лутали по мраку, 
него су сатирали своје душевно и телесно здравље, постајали 
кидљиви, јаросни и претварали свој и живот својих, у прави 
пакао. То је случај и са Нахманом Озером. Кад кривица доноси 
собом и казну, није моје, нити ма ког друга, да накнадно казни“. 

Јаков Фархи не даде раву да се одмори, већ га упита: 


1 Збирка метафизичких расправа, из којих је у Средњем Веку постала 
„Теософија“ или Бела Мађија. 


= Речи („глагол“). 

— Самас Фачи не бави се „Кабалом“. Он једва уме да чита 
„Сефер“. Одкуд њему надмоћна сила, да лечи, прогања зле ду- 
хове, пронађе крађе, и да привлачи душе умрлих, што га пред 
зору салећу, да их избави беда невидовних>г Рав пређе руком 
преко чела и одговори: „Самас Фачи је често предмет мојих 
размишљања. Он се не бави „Кабалом“ у циљу мађије, као што 
раде практичари њени. Али његова црквењачка служба изло- 
жена је необичним утисцима. Он је врши у глуво доба ноћи и 
праскозорја, кад се буновној души привиђају разне утваре и 
страшила. Док нису основана данашња друштва за бдење код 
болесника, бдио је он многе дуге ноћи код самртника, крај шки- 
љећег жишка кандилцета, и слушао је њихов ропац. У празну 
цркву он улази први, а излази последњи. Не презајући од тмине 
и мрачних злочина, не обзирући се на непогоде лета, крчећи 
себи зими пут кроз велике сметове снега, заклапајући мртвацу 
очи, природно је, да самас Фачи види и чује, што други не 
виде нити чују. Живећи таквим животом, он је очеличио своју 
вољу, стекао надмоћну силу над собом и над другима. А воља 
је јака као и молитва. Молитвом ступају наше жеље у везу са 
небесним силама, а мислима и вољом могу да утичу на све што 
нас окружава. Јер, утувите ово, синови моји, свака је реч, једна 
мисао, а свака мисао, сила, што прозуји као куршум из оки- 
нуте пушке, те нам ваља увек промерити добро сваку реч. Ја- 
чином своје воље наш честити самас Фачи уноси и нехотице 
забуну у духове, и осујећава често моје напоре, да у крилу моје 
пастве овладају: здрав разум, побожност и рад, које свуда прати 
Божји благослов. С тога ћу се постарати, да се он под своје 
старе дане одмори у светој земљи, далеко од средине, где је 
утицај његових надмоћиих сила кобан по њега самог и по друге. 
А ви, синови моји, не заборавите, да младост тражи од вас, да 
будете што више у чистом зраку, и да се проводите као што 
изискује младо срце.“ И рекавши нам то, устаде са свог ћултета 
на углу собе и пође у своју „решиву“ где си ти читао. Шта 
велиш, на све то, Давиде>2 

— Велим, да смо се у срећан час родили, што смо дожи- 
вили да имамо таквог рава и учитеља. 

У том разговору млади рођаци не запазише одмах, да их 
једна Циганка прати, час идући пред њима, а час за њима. Кад 


' Пет књига Мојсијевих, исписаних у пергаменту. 

је најзад Давид приметио, да му она даје знаке и да држи нешто 
у руци, што крије на крстима, Циганка застаде крај једног зида, 
спусти мимопролазећем Давиду једно писамце у заврнуту шаку, 
и нестаде је, као да се у земљу спустила. Давид метну писмо 
у стражњи џеп скута, правећи се да вади из њега свој рубац. 
Кад испрати Аврама до куће, похита у оно ћорсокаче, што води 
од старе синагоге у Азријелову кућу, извади писмо из џепа и 
тек што је приметио женски рукопис, преко његових белих образа 
прели се тамна румен, као да се по белом столњаку просуло 
црно вино. 

Тада су у махали само кћери најимућнијих људи училе чи- 
тати и писати, код хахама Моше Финца, и међ њима је била 
Рејна, кћи Моше Руса. Писмо беше од ње, и мора да је, ах, 
можда прво и последње било, што је она свом заручнику пи- 
сала. Јер га је Давид, тек што је прочитао прве редове, спу- 
стио из руку, и придржао се за зид, да не падне на земљу. Ови 
су редови гласили: 

„Синоћ се мој отац вратио кући врло љут, позвао ме у ве- 
лику собу и рекао: „Ја нећу да се сродим са батинашима. Од 
твоје веридбе са Давидом нема ништа и ја ћу му сутра вратити 
прстен и покварити веридбу“.... 

Пошто је дошао мало к себи, Давид подиже писмо и оде 
клецајући кући. Ту га стаде трести грозница и он леже у по- 
стељу и стаде бунцати о Лавану и његовим кћерима, по роман- 
тичним скаскама „Талмуда“. и 

Тога дана мора да су многи заручници и испрошене де- 
војке добиле сличне црне гласове; јер лакрдијаши и свирачи 
беху отишли, а бакалнице и шатре нису имале пазара, ни за 
цванцик. 

Кад је Руфо око ићиндије сишао у махалу са Зерека, где 
му беше дућан, прошао је испод прозора Буенине куће, у нади 
да ће га Буена спазити и позвати да уђе. Али у место ње, указа 
се на прозору тија Џоја и затвори капке. То га испуни хрђавом 
слутњом, те оде у махалу да разбере, шта се десило. 

У малим одстојањима сретао је он гомилице људи и жена 
сиротније класе. Судећи по њиховом узбуђеном лицу и њиховим 
покретима руку, мора да говораху о каквом несрећном случају. 
Пред кућом Моша Руса била је таква тиска свакојаког света, 
да се Руфо не би могао прогурати кроз њу, да му из гомиле 
стари Аруети није довикнуо : „Господине Руфо, мало час, послао 

је ваш стриц Пинта, да вас потражи.“ Те му речи отворише пут 
и он уђе у кућу, сишав низ два, три прага у дугачки ходник, 
што је водио у авлију и у горњи трем. У трему обузе га нека 
зебња, те седе на један миндерлук, не усудивши се да уђеу 
коју собу. Врата неколико соба излажаху у предсобље, што гле- 
даше у авлију и башту. Кућна послуга и неке стране жене прола- 
зиле су журно кроза њ, уносећи и износећи разне болничке ствари. 
"Све беху збуњене, ћутаху као узете и иђаху на петама. Само 
кад би се врата отварала, чуло би се из задњих соба пеко сте- 
њање и угушено јецање. Руфо није могао да објасни себи, шта 
све то значи, те спазив Циганку Фатиму у авлији, сиђе тамо и 
од ње сазна, да се његова рођака Рејна отровала сумпором од 
жижица, јер је њен отац покварио њену веридбу са Давидом. 

Ужаснут, Руфо заборави да је стриц послао по њега, и 
изиђе на улицу. Навала пред кућом била је мања и из гомиле 
могао је чути, да се неки препиру око тога, колика ће бити 
сума, на коју ће „Колел“ осудити Мошу Русо, што је вратио 
прстен, и у корист које ће се касе општинске изрећи новчана 
казна. Пошав бесвесно, Руфо примети да се опет налази пред 
Буенином кућом. Одједанпут уђе у њега нека необична смелост, 
те стаде ударати звекиром на капију, што беше замандаљена. 
Из куће, која беше у средини авлије, отворише се једна врата, 
и чу се ход у нанулама, превој би утурен у рупу на зиду, и 
једна се вратанца капије опрезно отворише, колико за два прста. 
Тија Џоја упозна Руфа, посрну и умало те није пала полеђушке, 
да Руфо није одмах одгурнуо врата и придржао је. Приметив 
њену намеру, да узбуни кућу, Руфо јој утисну у руку неколико 
златних рупија, и потресеним гласом рече: „Тија Џоја, тако ти 
жив био твој Бохорико, учини како знаш, да видим Буену!“ 
Ухваћена мајчиним срцем, куваричина немилосрдност одвугну, 
и као неким чудом, за час постаде осетљива за романтичне љу- 
бавне сплетке. 

Пођи за мном до собе у којој Аврам чита неке ужасне 
купусаре. Он је сад горе у великој соби, где је парнас Израиљ 
скупио све мушке главе своје фамилије, сем Давида, који је 60- 
лестан, и његовог оца. Они праве велику галаму. Ја ћу ићи горе 
тобоже да спремам постеље, и оставићу врата за собом отворена, 
како би ти могао чути, шта се горе збива. Покушаћу да про- 
дрем и до бБуене, и да јој дошапћем, да си ти ту. 

И тија Џоја замандали врата, пође испод једне сенице густо 
покривене лозовим лишћем, отвори стаклена врата приземног 
оделења, и пошто се увери, да нема никог тамо, одведе Руфа 
кроз кујну, у један ћилерак, што је некад служио као амбар за 
брашно и друге намирнице. Оставши сам у сниској, бело окре- 
ченој коморици, Руфо напрегну свој слух, да дохвати коју реч 
живахног разговора у горњем спрату, и не виде на зиду ове 
необичне ствари: 22 слова азбуке, бројеве 3, 7 и 12, десет ли- 
нија у угловима у којим беху написи глагола: круна, мудрост, 
знање, милосрђе, правда, лепота, слава, темељ, и краљевство, и 
пуно других слова, бројева и цртежа, нити спази на столу 
огромну књигу'. Он је неко време чуо само жагор, али затим, 
гласови почеше бивати јаснији и ускоро, могао је дочути сваку 
реч, као да су сва врата широм отворена. 

— Докле будем ја у животу, тутњио је познати заповед- 
нички глас парнаса Израиља, не дам да незналице и лакоум- 
ници продрмају постојећи школски и црквени ред. Јер ако по- 
пусти стега у њему, разобручаће се све општинске установе, и 
проветриће из њих она сила, што чува нашу веру и спасава 
нас од коначне пропасти. Нека они мисле и раде у својим ку- 
ћама, што им год драго, али у питањима што засецају у опста- 
нак наше општине, морају се и они, и њихова деца, подвргавати 
освештаним обичајима и предањима наших старих. Ту не сме 
бити обзира, ни према коме, ни према чему. Богатство не даје 
ником право, ни да гази закон, ни да се извлачи од општин- 
ских обвеза према школи и цркви. Коме је међ нама тесно, ено 
му толике вароши у белом свету, где нема ни јеврејске школе, 
ни цркве, ни општине. Ова паша београдска општина стара је 
преко пет стотина година. Она је основана још под владом и 
заштитом једном моћног српског цара, и ухватила је дубока ко- 
рена. У њој су живели, радили, учили и докончали своје дане, 
прогнаници из Шпаније, светскога гласа. Листа наших рава и 
племенитих људи, којима дајемо задушнице у очи сваког „Ки- 
пура“, тако је многобројна и сјајна, да се с њом не могу ме- 
рити оне у највећим јеврејским општинама, Нидерландске, Ита- 


' По кабалистичкој „Књизи Стварања“, Бог је створио свет средством гор- 
њих сила или глагола „Сефирот“, 22 слова азбука и 32 помоћника. Први девет 
глагола деле се у три групе триада. У овима су два принципа супротна и један 
изравнавајући, а десети је глагол збир свију осталих сила и принципа и преставља: 
складу свету. 

лије и Турске. Пет стотина година напредује ова општина посред 
непрекидних ратних прилика, само зато, што су њени чланови 
били увек истински побожни људи и вредни трговци, и што 
нису трпели верску површност и полутанство. Очеви ових по- 
лутана, што се данас буне против стеге у цркви и школи, били 
су управо најстрожији чувари старих предања и уливали су по 
штовање страним властима. Њихови данашњи потомци неће да 
смо сви душом и телом одани старим обредима, занемарују све 
заповеди, а нама пребацују, да смо затуцани, грозни и власто- 
љубиви; да се око нас скупила руља џандрљиваца и цепидлака, 
и оних мекушаца, што увек иду за осионим и силеџијама. То 
је потвора! 

— То је потвора! Ми нисмо то! викнуше многи мушки 
гласови. 

— Имаш право, Израиље, проговори Јуда, Буенин отац, 
то сам и ја рекао прексиноћ Моши Русу. Ми не жудимо за 
влашћу, већ се боримо против равнодушности и попустљивости 
у питањима школе и цркве. Нико не би био сретнији од мене, 
кад би они ишли трагом својих очева, и у њиховом духу управ- 
љали овом општином. Ја сам био наводаџија нашем Давиду, и 
желео сам, да се наша породица сроди са Русовљевом. Али после 
увреде, коју нам је он нанео, вративши Давиду прстен, образ 
нам не подноси, да се с њима сродимо. Ја знам, да Руфо Русо 
облеће око моје Буене, али Давид је због мене ожалошћен, и 
моја кћи, помоћи ће ми, да га утешим... 

— Та ваљда не мислиш, да Буена пође за Давида» зачу 
се један женски глас. 

— Да, то мислим! одговори Јуда одлучно. 

Наста тајац. Руфу се избица заврти. Слова на зиду освет- 
лише се и почеше играти. Посрћући дође и спусти се на сто- 
лицу пред столом. Очајни бол стеже му срце и гушу. Помамна 
жудња да одузме себи живот, овлада њим, али сем књиге на 
столу, не угледа ништа. Кроз узбуђене му живце запљуска 
талас плача. 

Одједном се затворише врата у горњем спрату, и Руфу се 
из груди оте тужан и горак јаук, и сузе га облише свог. Мрети, 
мрети, ништа дотле није тако страсно желео, као сад смрт. Као 
што морнар, пред буром у пучини, жуди за копном, и рудару 
затрпаном окну чами за виделом, тако је и Руфо сад чезнуо за 
смрћу. Али управо, ова упорна помисао на њу, и топле сузе, 

разлише на његову душу неки мелем, ублажише мало гушење, 
што га је давило, и тешка глава паде уморена на дебелу књигу. 

На улици се зачуше хитни кораци самаса, оглашавајући 
вечерње. Не прође много, и цела се кућа задрма, од журног 
силажења више мушких глава, низ басамаке. 

Дани беху одужали. У собицу где беше Руфо, продираху 
још светли и ведри зраци заранка кроз висок прозор над сто- 
лом, и падаху на главу младића, који се сваки час трзаше по 
целој снази у пуном болу. Неко прође кроз кујну, затим се врата 
од коморице тихо отворише, и тија Џоја, врло снуждена, уђе 
унутра, и одмах виде, да је Руфо чуо кобну одлуку, да Буена 
пође за Давида. Њено болећиво срце осети потребу, да га теши, 
као мајка сина: 

— Веруј, Руфо, томе се нико није надао. Сви су пребле- 
дели, кад је то одлучено, пошто сви знају, да се вас двоје одавно 
радо гледате, и што је она свима мила. А како је не би волели> 
Да си је само видео, како је стала пред оцем и целом мушком 
родбином. Ниједна краљица не би изгледала отменија и поно- 
снија. То није било више наше тихо девојче, што само слатко 
гуче, већ зрела, неустрашима жена, пуна достојанства, а лепа 
као краљица Естер. „Бабо, рече она оцу, својим топлим гласом, 
знам ти нарав и не очекујем, да ћеш од своје намере одустати. 
Родитељ си ми, и повиноваћу ти се докле допире твоје право. 
Поћи ћу за Давида, бићу му сестра и садруг, али супруга ње- 
гова бити нећу. Ти знаш, кога волем. С њим сам сањала, да ти 
изродим лепу и милу унучад, која би ти засладила живот под 
старост. С њим сам мислила... И сузе угушише јој глас, и она 
се сруши на колена и покри лице рукама. 

Руфо ђипи. Бес самоубиства, наследство породице, што се 
срођавала у најближем степену сроства, спопаде га поново, и 
он се обема рукама ухвати за гушу и стаде давити. Тија Џоја, 
престрављена, излети на поље и довикну Исака, који је радио у 
подруму, те с њим заједно потрча да спасе младића. Овај беше 
већ сав вугаст у лицу и једва могаше да стоји на ногама. 

— Исаче, узми га испод руку и одведи га кући, док се 
господа нису вратила из цркве, заповеди тија Џоја момку. Затим 
поглади по челу полумртвог Руфа и испрати га до капије храб- 
рећи га: 

— Буди јунак сине, као што је твоја несуђеница. Бог је 
велики ! 

Дело, књ. 66. 24 

За време горњих призора у кући Буениних родитеља, беху 
протутњале кроз махалу велике каруце и стале пред кућом Моша 
Руса. Банабак, Машин, Роцигел и Ландау, најчувенији лекари, 
сиђоше с кола и упутише се право у собу болесне Рејне, пре- 
гледаше је, повукоше се у оближњу собу сами, и после неког 
времена одоше прва тројица, и кућни лекар, Ландау, остаде сам 
крај болеснице, врло замишљен. Опасност је била велика. Очајна 
мати Рејнина затражи, да се одмах приреди „Миселајим“,! и за 
час појурише с њом све женске из родбине и сусества и ста- 
доше пред олтаром запомагати и молити у Бога исцелење. Хазан 
Самуел Меламед прочита прописну молитву, отвори двери светог 
Кивота и принесе на жртву једну кокош, па затим заклопи и 
брзо, на срећу, отвори књигу, и нашав у тој страни име Симха, 
лице се његово разведри, пошто оно значи радост. Пун добре 
наде, са јасним гласом замени Рејнино име са Симхом. Свеште- 
никово поуздање пређе и на присутне, и кад се госпођа Хана 
вратила кући, пришла постељи своје кћери и назвала је новим 
именом, што јој је црква дала, болесница отвори своје велике 
граорасте очи, погледа дуго у мајку, затим сакри главу на мај- 
чине груди; и заплака се здравим плачем. 


(Наставиће се) 


ХаАЈИМ С. Давичо. 


' Служба пред олтаром кад је неко на самрти или опасно болестан; 


ЈЈОМОМТЕМ: АРТУР ШНИЦЛЕР И ХЕРМАН БАР 


| 


Петнаестог маја прошле године славили су Беч, образована 
жласа немачке Аустрије и литерарни кругови Немачке Царевине 
педесетогодишњицу Артура Шницлера, једног од најистакнутијих 
књижевника Аустрије а најстаријег из тријаде: Бар, Шницлер, 
Хофманстал. Незванична немачка Аустрија спрема се да прослави 
19 јула 1913 године педесетогодишњицу свог љубимца Хермана 
Бара. Званична Аустрија не негује никакву уметност, пошто је 
уметност свагда национална, а вечна тежња сваке аустриске владе 
и политике да створи једну нову народност, аустриску нацију, још 
«се није испунила. 

Беч је једва дочекао да прославља своје људе. Прошла су вре- 
мена када је Бетовен умро заборављен, када је Грилпарцер живео 
у осами дуги низ година, неразумљен, непризнат. Нова Немачка 
развила је своју естетску и литерарну културу нагло и као код 
сваког пренагљеног бујања, тако је и уметност и књижевност 
Јипо-Решвзсћ]јапда-а носила на себи и у себи много неорганског, не- 
хармоничног. Беч, за који је још г-ђа Стаел казала, како је много 
сроднији Италији него ли Берлину, Јени и Вајмару, није могао 
бити очаран уметношћу скоројевићске Немачке и почео је вели- 
ком љубављу да гаји своје, да развија ону специфичну бечку 
благост живота, топлину крви и безазленост идеја и идеала. Тај 
Беч нема ничег заједничког са Бургом и Балплацом осим што их 
воли, јер му задовољавају театралске потребе, полуплебејски 
зећашиз. 

Књижевници Јипо-Озгеттетсћ-а, а нарочито Јипо-леп-а, сте- 
кли су више љубави но полемичари и артисте Јипо-Решасапд-а. 
УУ Бечу „млади“ нису били револуционарни. Књижевника-пре- 

вратника Аустрија није никад ни имала. Увек су нови поштовали 
претходнике, ценили их, иако их не узимаху свагда за узор. Пе- 
сници, приповедачи и драматичари Јипо-Озјеггејсћ-а, нису имали 
да оборе епигона Хајзеа, као реалисте у Минхену, или Макса 
Линдау, као натуралисте у Берлину. Шта више: старији (Сар, 
Розегер, Анценгрубер, Ебнер-Ешенбах) у Аустрији били су и сами 
полуреалисте, осећали су извесну супротност према савремени- 
цима из Бејсћ-а. Полуреалисте су били песници Беча од вајкада. 
Још Абрахам а Санта-Клара имао је оштро око за стварност; Фер- 
динанд Кирнбергер потсећа много на Буркхарда и Бара. Но свагда 
је танана копрена боја и звука обавијала оштре сечице и углове 
ствари, свагда је Зиттипг опајао око и слух. „Етпегуепа меће 
дет Зоппепћацсћ, ди Кара дег бе!зјег“ певао је Грилпарцер свом 
родном граду. Међу „феацима“ не рађају се снажне особености, 
велики обарачи. Милје је овде свемогућан, хероја нема. Бечки. 
милје, то је поезија. Ко је обујми, разради, може се назвати ре- 
алистом као што је и Омир највећи реалист свију времена. Осим 
Бетовена, уметника-мислиоца није било у Бечу. Сви су они естете. 
Ако немају талента за изражавање кроз форму, остају снобови, 
денди, Геђепзкипз ег. Неколицина „одабраних“ постају литерати. 
Не литерат-пропагатор, но литерат-5сћбпсе!!. Сви су они нео- 
бично отмене природе, наследници столетне културе, узорно вас- 
питани и амбициозни. Труде се да буду уметници, у најбољем 
случају су артисте. Сви су лирске природе, и Рајмунд, и Нестрој, 
Грилпарцер и Сар, па и Јипо-Мјепег-и. Много философирају. То 
је опште обележје сваког душевног рада у Аустрији; нигде нису 
национална економија (Менгер, Бем-Баверк, Визер, Шумпетер, 
Цукеркандл, Филиповић) и опште-државно право (Бернацик, Гум- 
пловић, па и Тецнер) толико философски, често и спекулативно 
расположени као у Аустрији. Сваки знатнији уметник писао је 
трактат о својој уметности: Шаукал, Бар, Хофманстал, сликари 
Макарт и Климт (паралелан Хофмансталу по великој рецептив- 
ности), глумци Сонентал и Баумгартнер. Рефлексија и знање по- 
тенцирани су у данашњих књижевника Беча још и са њихове расе: 
потомци су старих холандеских и талијанских Јевреја. Скептични, 
рефлектирајући, подвојени. Стара култура и бурна прошлост се- 
митске расе нашле су изражаја у Хофмансталу; скепса, подвоје- 
ност, неумитна психологија, једна победничка резигнација у Ар- 
туру Шницлеру; обе стране западно-европског Јеврејства у по- 
езији Бер-Хофмана, овог највећег апологете мистичне трагике. 

Бар, данас нераздвојни од појма Јипо-Ллеп, није рођен у ћесар- 
ском граду, није семита, није ни скептичан ни резигниран. Једино 
је он проблем, остали су отисци милјеа и прошлости. 


П 
АРТУР ШНИЦЛЕР. 


Почео је са стиховима, као сви књижевници Беча. Убрзо се 
осетио слабим версификатором и пришао је новели и драми. Ту 
је развио своје лирске одлике до савршенства: снажно осећање, 
дубоки осећаји, сањалачка резигнација, свесна меланхолична па- 
сивност, антиномија воље и хотења сазнања. Борбе има у њего- 
вим делима исто тако мало као и запетих ситуација, великих за- 
плета и тешких решења. „Чини нам се да му је дело, снажно 
деловање, антипатично, да га радије избегава“ вели Рудолф 
„Лотар: 

Љубав је кристализациона тачка Шницлеровог света. Многи 
га сматрају еротичарем. Ако се уопште сме тим именом означити 
неко, који је у основи свог бића скроз етичан, који има само једну 
«страст: волети живот, људе, онда је еротик једино у смислу Ло- 
таревих речи: „Његова љубав гледа оштрим, хладним оком. Ње- 
гова љубав је врло мудра и разумна, никада га не понесе собом. 
„Лудости не познаје““. Мотиве већине дела црпи Шницлер из беч- 
ког милјеа. Нигде није толико ерос осећајан, толико у етерично 
пројициран, па чак и код свежег радничког сталежа, као у старом 
ћесарском граду. „Шницлеров човек је аустриско уживало, весе- 
„љак. Не велики мтуеш,, интернационални по париском узорнику, 
него бечка буржоаска прерада са пет стотина форината месечног 
прихода, у друштву с оном осећајном и милокрвном женскадијом, 
која је на путу од гризете до кокоте, ни више прво али друго 
још не... Успело му је што су Гонкури поставили као позив умет- 
ника : арропег ди пеш; а пошло му је за руком да нађе дефи- 
нитивну форму својој новини“ пише Бар, први који је Шниц- 
лера тачно оценио“. Сви бечки књижевници те и Шницлер — 
с једним изузетком Хофманстала — ослањују се у форми и стилу 
на Французе: козерија, фељтон, новелета, драмски диалози. У 
Шницлеру су се ове форме потпуно прилагодиле духу немачког 


- Раз дешасће Огата дег Оесепуаг (Мипсћеп 1905), 5. 227. 
2 тад. 5. 228. 
8 5шфеп 21: КишК АЧег Модегпе. Паз јипсе Очгеггексћ, 5. 82 83. 

језика, а он му је после Хофманстала и Рилкеа бесумње: највећи: 
мајстор. Гипкост и милозвучје његових реченица премашује и: 
Хофмансталову колористику и Рилкеову рељефност, док оба ли- 
рика уносе више специфичне садржине у поједину реч, манифе- 
стују дубљу „савест за речи“, тако да нам се њихова тежина чини“ 
инхерентном. 

За двадесет две године књижевног рада много је развио. 
свој талент али је остао при истим сижеима. Бар га каракте- 
рише: „Велик је виртоуз мале ноте. Шницлер не сме да расипа... 
Он има мало. Неприступачни су му велики покрети доба, стра- 
сти, оркани, потреси људства, необуздана лепота боја и звука.. 
Он моделује само једног човека, шта више само један осећај. 
Али томе даје потпуност, савршенство“!. Ово мишљење Барово 
било је оправдано до почетка хиљаду девет стотините године. 
Цео низ новела и диалогизованих новелета своди се на два бечка 
типа: даз з1и55е Маде!1 и дег ЈегсћЕзпп1се Ме1апсћоПпКег 
или како се сам назива: Нуросћопдег дег | 1еђе. Паз 5155е 
Маде!, „јунакиња“ циклуса Апагој], а нарочито Кристина у [.1е- 
ђе]1ећ!, популарисала је Шницлера и основала му глас. За умет-- 
ника је постојала опасност да ће из концесије према публици 
остати при тим цурицама „које у граду милују и љубе, у пред- 
грађима привенчавају и злостављају“. Ситни доживљаји ових. 
„цура с избоденим врховима прстију“, њихов живот у сновима 
и анекдотама, у епизодама и Зиттипо-у, испуњавају прву тре-- 
ћину Шницлерових творевина. Та дела су славопој пролећу, љу- 
бави, која је за песника често терет, већином божанствен дар али 
никада браколомство или непоштење. Бечлије признају морал мла- 
дости. Љубав и смрт или осама, то су основне теме од Апа [0 |-а: 
па до # у 15сћеп5р1е]-а. Над свим тим љубакањима лебди једно 
резигнирано сазнање немоћи и ништавила, које је Хофманстал 
класично формулисао: 


Плез 56 ееп От, Чаз Кетег уоП аџз5штпе, 
Опа хте! 21 ргацепуоћ, ај5 Чаз5 тап К]аге: 
Пазз5 аПез сјеме! ипа уогшфђегттлт. 


Већ у новелетама ОП1е Егац дез Мел!зеп (18982), а још 
изразитије у изазивачки смелим диалозима Ке1сеп, који су му 


1 15. си., еад. рар. 
2 Године су свуда од првих издања, већином код 5. Р!зсћег-а, Вешп. За; 
прославу педесетоголишњице спремљено је целокупно издање. 

прибавили глас еротика, избија песникова засићеност ружичастим 
5шттипо-има облигатног дуета: даз 5855е Маде!ј и дег Јес п- 
шое МејапсћоНКег. Сад му је љубав симпатија епидерми, душе 
немају с њоме ничег заједничког. Душе се не сналазе, не стапају. 
Речи Ђорђа Ауриспе, протагонисте у Д'Анунцијевом Тгтоп!о 
деПатогте: „Шта мисли сада 2 шта осећа >» Није ли ми у тесном 
загрљају странаг Душа се не отвара. Ти ми је не можеш дати. 
Ја ти љубим чело а иза њега замеће се мисао која није и моја!“ 
— могле би стојати као Гештону над многим делима из Шниц- 
лерове друге периоде. 

Етички и социални мотиви карактеришу други период. Они 
не преовлађују али ипак видно издвајају дела овог доба (1894 до 
1900) према ранијим годинама. Тенденциозни комади, Ибзен као 
велики учитељ, недостигнут узор. Три значајна покушаја критике 
етичких назора друштва представљају: Паз Магсћеп (1894), 
Егетм 114 (1896) и Паз Мегтасћ 115 (1898). У првом комаду 
конструише Шницлер пример за горко сазнање, да је и највиши 
мушки интелектуалац :п рипсјо сексуалног морала жене, роб на- 
зора велике масе, да је у том погледу сваки мушкарац „један из 
гомиле“. Бајка је да се и „пале“ могу издићи! Освајачки инстинкт 
мушкарца, који тежи за „новим“, јачи је од свих морализирајућих 
доктрина о девичанским душама и у дефлорираном телу. Рге!- 
“114 шиба представе „друштва“ (у Аустрији почиње „друштво“ 
тек код судског писара) о лажном витештву и часности. Двобој, 
предмет толико етично-философских дискусија и трактата, специ- 
ализован је и уједно потенциран као правна установа аустриског 
часничког кодекса. Радња драме није довољно снажно спрове- 
дена, али је потпуно и узорно оцртан ефеминирани милје час- 
ничког кора монархије. Доследније и снажније развијена је теза 
Мегтасћ!п15-а. Карактери су савршено моделовани, индивиду- 
алност им је, до могућности свежа и истинска. Мотивација радње, 
као у свим драмама Шницлеровим, врло слаба. Вредност комада 
поред карактеристике особа пружа убедљив напад на лажности 
буржоаског морала. 

Годину дана после Мегтасћ!п15-а приказиване су у Бург- 
театру три једноактовке, од којих је Пег сгипе Какади од 
цензуре „из политичких и моралних разлога“ забрањен. Успех је 
био потпун. Не само због накнадно поништене забране. Први 
пут од када је изневерио даз 51552 Маде!. Основна идеја трију 
комада иста је: живот је сан. Сујета нас уљуљкује да смо госпо- 

дари, да смо слободни: „Мислимо да разумемо, да владамо свим 
фантомима живота ; један предмет, један догађај раскине копрену 
и ми се видимо играчком сила, које нам остају скривене“!, Ра- 
гасе!зиз, ОП'е бегаћгип и Пегагппе Какади трилогија су 
илузије у немачкој књижевности. Спољно их ништа не спаја, у 
свакој су догађаји из разних доба, доживљаји других људи, други 
проблеми. Преплет и судар илузије и стварности, проблем удате 
жене која другог љуби и привлачност једнаких природа, то су 
заједнички мотиви, а над свима као мото: 


Ез Шеззеп 1п етапдег Тгашт ипа Масћеп, 
Мате ипа Гаре, Блсћегћен 15 ппоепдв. 
Маг муазеп пасћћ5 уоп апдегп, пасја уоп ип5. 
Маг зртејеп шттег, ууег е5 зуе155 15 Кише. 


Хипноза, сугестија, илузија, везаност и одређеност људске воље 
у ма ком облику, то су снаге које крећу радњом те „трилогије 
илузије“. Ко их сматра стварношћу, на тога се руше конструк- 
ције његових илузија и трула стварност. На великој позадини 
Француске Револуције изгледа нам то трагично лутање људи 
гротеском, па тако и назива Шницлер Пеп огнпеп Какади, 
у коме се одсевају догађаји Револуције у судби малих људи. 
Године 1900 публикован је Ве!сеп, „књига сезоне“, „књи- 
жевни догађај“. Мишљења су се поделила. Једни жигосаше писца 
„преисподњег бесрамника“ и анатемисаху тај зборник блуда и 
цинизма. Други су опет видели у тим диалозима врхунац пси- 
холошке вештине и језичне деликатности. Ке:степ је свакако 
једна мајсторска књига. Који су њезини морални квалитети. не 
да се апсолутно одредити (моралност или неморалност у умет- 
ности за мене је функција односа између посматрача одн. чита- 
оца и уметника, дакле потпуно вариабилна величина). Љубав на 
пола часа, ауап! ећ арге5 миловања, тема је ових бриљантно пи- 
саних диалога. Лица су: блудница и војник, војник и служавка, 
служавка и „млади господин“, млади господин и дама, дама и 
њезин муж, муж и даз з1и55е Маде!, даз зп55е Маде! и песник, 
песник и глумица, глумица и гроф, гроф и блудница — затва- 
рају „Коло,“ „у томе су сви људи једнаки, једнаке животиње са 
својом глађу“ смеши се цинични Јеврејин. Иронија лекара Шниц- 
лера провејава баханале модерног Лукијана. Сва лица говоре 
бечким дијалектом, но јединственим умењем унео је Шницлер 


' Ајехапдег За|Кк!па, Апћиг 5ећп  ег (Вегп, 1907), 5. 70. 

толико нианса, да свако лице и социално и индивидуално ка- 
рактерише, оштро одели од осталих, а то је баш особеност беч- 
ког друштвеног живота: сачувати и респектовати социална раз- 
међа и у најсрдачнијем општењу, и у измешаности инстинктивног 
живота. 

У последњем часу Нп де чесје-а, децембра 1900 приказана 
је велика драма страсти, једно Шницлерово дело снажног за- 
маха: Пег ЗсПегег дег Веа  1се, ренесанска драма у пет чи- 
нова. Бар је писао: „Беатрича је за мене најзрелије и најрас- 
кошније дело Шницлерово“. Литерарни историк Кох признаје 
писцу лепоту и раскошност, замера му „слободне назоре о од- 
носу полова“. Пропаст разједреле Болоње — Војоспа ]а огазза 
— узвишени став њезиног кнеза („преостаје нам каваљерски 
умрети“ рекао је пре неколико стотина година један кнез из 
дома Хабзбурга, који је толико крвно спојен са ренесанском Ита- 
лијом), фатум девојке-жене, баханал последње ноћи на смрт осу- 
ђеног града, преливају се у стотине боја и звукова Шницлеро- 
вих стихова. [ рппаре, Чезаре Борђија, син Александра Шестог, 
стоји пред зидинама Болоње. Кнез Јован Бентиваљо од Болоње, 
чија естетска рафинираност и философске склоности а рглог! ре- 
шавају против њега сукоб са избраником Николе Макиавелиа, 
дозвољава свом пуку, бестији гомили, сва уживања. МИ што се 
сада дешава у светлости буктиња и у мраку перивоја, потсећа 
на Ренанове речи: „Често сам покушавао да представим себи, 
који бисмо љубавни бес доживели када би се човечанство уверило 
у близину пропасти света. Та само дужност моралног самодр- 
жања уставља љубав у слободном току. На догледу смрти про- 
говорила би природа, најмоћнији од њезиних нагона раскинуо 
би везе и приграбио би сва права, када се без страха од казне 
сме приближити дрвету, ограђеном толиким клетвама и забранама. 
Из свију прса рикнуо би само један глас. Сви би знали: овој 
љубави неће сванути јутро... Пуном мером уживало би човечан- 
стро афродизнакум, који слатку смрт обећава.“ Посред оргије 
пламених страсти решава се судба Беатриче, прототипа жене- 
сфинге. Раскош слика, нестајање сваке мушке енергије и у кнеза 
и његовог трагичног пријатеља, песника Филипа Лоскија, ете- 
ричност Беатричиног бића — све то чини и овај најбољи пе- 
снички рад Шницлеров „уметношћу за литерате“. Тек у драми 
Пег етзате Мег (1903) успео је Шницлеру један опште чове- 
чански мотив: трагика осаме и мистерија детета. Стављајући се 

на етичко становиште, он пита: има ли лаж права да буде осно- 
вом за заједнички живот десетине година> Ако је лаж у том 
случају доказала љубављу, да има снаге да носи срећу — онда 
има и права, онда је истинскија но гола стварност факата. Језгро 
комада ми не видимо у том етичном питању, него у противреч- 
ности ствари, да такав ничеовски аморални карактер, као што 
је сликар Јулиан Фихтнер, уопште долази у етичне конфликте. 
Психологија осаме и одређивања природног детета, које се после 
исповести матере и правог оца, с највећом љубављу одаје од- 
ранитељу, материном мужу, даје овом комаду, поред све растре- 
шености радње кроз свих пет чинова, извесне претензије на 
трајну вредност. Наравно — ни ово дело није без једног осет- 
ног недостатка, који је специфично и опште немачки: нема ја- 
сности, није кристализовано. Немачки књижевник одбацује у 
етичним питањима рационализам, јер је његова етика скроз ин- 
дивидуална, јер не признаје ни поред ње нити над њом соци- 
алан морал. Рационализам латинских писаца изгледа му као по- 
вршност. Осећајност и осећајне вредности омогућују у сваком 
случају и рго и сопа, и то не само за конфликт него и зање- 
гово решење, тако да задовољавајућих решења у немачкој про- 
блемној драми готово и нема. Како Пег епзате Мес тако и 
доцнији комада: Пег Ки! дез Геђепз (1905) и Паз мете 
Гапа (1911) не испуљују постулат етичке одређености и вла 
дања једног непоколебимог принципа. 

Превелика осећајност и неразрешив преплет по себи оправ- 
даних, али у свом стицају непомирљивих бића и њихова хотења, 
у колико су на уштрб чврстој изградњи и јасној концепцији 
Шницлерове драме, у толико су плоднији у његовој прози. Прва 
његова новела Згегђеп (1895). уједно је ремек бечке припове- 
дачке уметности а најлепше дело из Шницлерове меланхоличне 
У ттипез-уметности. Правом реалистиком аналише лекар Шниц- 
лер сложена душева стања љубавника у трећем стадију туберку- 
лозе и борбу љубави и воље за животом у његове драге. У Ргаџ 
Вегја бапап (1901) испричана је трагика жене која је хтела да по 
други пут изживи младост, јер јој прва младост, истинска младост, 
протекла без чари и сласти. Кад су прошли часови заноса, са- 
гледала је и психолошку и физичну немогућност и неприрод- 
ност своје чежње и у њу се врати празнина и опустелост пре- 
ђашњих дана. Последње речи у новели оптужба су друштва: „И 
Берта је слутила грдну неправду у свету, што је чежња за 

слашћу дата исто тако и жени као и човеку и што је код жене 
грех, који мора бити испаштан, ако чежња за слашћу није уједно и 
чежња за дететом.“ Новелу Гешпап! Оиз! (1908), вреди само 
због тога споменути што је песник због ње изгубио своју резервно- 
официрску шаржу : изложио је руглу брамарбасовање аустријских 
официра и њихове дуелантске трагикомике. 

Рег Мег 1п5 Кге1е (1900), једини Шницлеров роман, по- 
следња је реч песника у развоју. Све што је после тог дошло: 
драма Пег јипсе Медагдаи5 (1910), приповетке МазКкеп ипа 
Мипдег (1912) и комедија Ргогеззог Вегпћага (1912) има 
уметничке вредности. МазКкеп и Мипдег најбоље су ствари 
психолошке филигран-радње Бечлија, али нису везане за пе- 
сникову особеност, нису морале бити написане. Пег Мег 
!п5 Еге1е је морао доћи, без ове самосекције не бисмо знали 
да и песник осећа подвојеност своје природе. Отворено, и без. 
скривеног устезања ставља Шницлер прст на рану уметника: 
на своје семитско порекло. Семитски проблем у опајајућој ат- 
мосфери Беча, Пратера и Сантфејта, то је тема овог романа, 
историја баронове љубави и грађанске девојке, њиховог сна- 
лажења и — разуме се — разилажења. Јеврејин је и сувише 
човек, у души распет на вечитом крсту на вечитом заштог Је- 
врејин не може бити сложен: култура, раса и социални поло- 
жај не могу се стопити у једну цељ, у једно хотење; он је ра- 
стројен. То вечно узбуркано море јеврејске психе може само у 
музици наћи адекватног израза; материјални облици и сувише 
су трошни да издрже трзаје његова бића. Јеврејин грошићар и 
крпа из Галиције и Русије, извозник, фабрикант и банкар за- 
падно од Пеште, сви они могу наћи ослонца у једном јевреј- 
ском национализму, али Јеврејин уметник је остављен себи, пре- 
дат је фуријама у себи: западној култури и семитској раси. Док 
се то двоје бори, дотле има садржине, дотле се нешто дожив- 
љује. У тој стихијској борби он не може кристализовати једно: 
уметност форме, зато што нема једног јединственог схватања 
света у њему, што нема духовне хармоније. Форма је само по цену 
садржине у њега могућа, или артизам, или муцање џина, крик Про- 
метеја. А култура Јевреја налаже им форму. Ко зна да ли уопште 
умеју још муцати, да ли им се може извити крик из празних груди> 


(Свршиће се) 


Мирко М. Косић. 

Мало је која државна тајна тако очувана као тајна српско- 
"бугарске конвенције о подели ослобођених области Турске Ца- 
ревине. Њену садржину још непрестано знају само они који је 
по своме положају у држави морају знати. Али можда баш због 
те тајанствености ни о чему се није у последње време толико 
дискутовало као о тој конвенцији. Начуло се да је она по нас 
неповољна, да ми по границама које су у њој прописане (ако су 
у опште оне у њој прописане) морамо уступити Бугарској велики 
део земљишта које смо ми сами освојили, посејали српским гро- 
бовима и које још и сад држимо под својом војном и грађанском 
управом. И на основу тих неповољних версија о садржини конвен- 
ције, отпочеле су дискусије а и незадовољство, што нимало неће 
допринети да се сам савез, тако потребан и против кога у прин- 
ципу нико не може бити, одржи и учврсти. 

Није ми намера да овде набрајам и претресам разне версије 
о конвенцији које пуштају они што воле да се праве као да су 
у све па и најважније државне послове посвећени; те су „инди- 
скреције“ или нетачне, тако да у ствари и нису никакве индискре- 
ције, или су штетне и недопуштене ако су тачне, зато што обе- 
лодањују нешто што се на меродавноме месту сматра још као 
тајна. Није ми намера ни да у опште претресам цело српско- 
бугарско питање са политичкога гледишта. Али хоћу и сматрам 
за потребно да се на овоме месту забавим једним чисто правним 
питањем. Са извесних страна се тврдило и тврди да Србија мора 
по сваку цену и у сваком случају дословце испунити српско- 
бугарску конвенцију. Је ли то тачног Је ли Србија у овој при- 
лици тако везана и може ли у опште једна држава међународ- 
ним уговором бити тако везана да је дужна испунити га у свима 
случајевима и ма какве последице по њу то испуњење имало2 То 
је питање које је, чини ми се, понајпре потребно да се изведе 
на чисто. 

Било је у историји међународних односа једно доба кад су 
се међународни уговори врло несавесно испуњавали; и ако су по- 
лагали заклетве, давали залоге, обвезивали се на новчане оштете 
у случају гажења уговора, владаоци се ипак нису држали уго- 
вора које су потписали. То је доба средњи век, то је периода 
првога стварања међународнога права, доба кад су и међуна- 
родни односи и норме које су их одређивале били не само врло 
неразвијени него и без оне основице, на коју се данас цело ме- 
ђународно право ослања а која је у идеји о извесној међудржав- 
ној заједници. И ма колико да су гомилали сва могућа јемства 
да би обезбедили вршење уговора, средњевековни владари и 
властела ништа тиме нису постизали. И саме папе су, по цену 
престижа цркве доприкели, гажењу уговора, ослобођавајући од 
заклетве оне који су се њом везали да ће уговор испунити. 

Али баш зато што је онда то тако било и да би се томе 
нереду учинио крај, наступила је у самој доктрини јака реакција 
против лабавога вршења уговора. Истакнута је у погледу вршења 
уговора врло строга и неумитна теорија: Рас!а зип! зегуапда. Уго- 
вори се морају испунити ма какве последице то имало, тврдили 
су неки правници. Као једини изузетак је усвојен случај апсо- 
лутне немогућности извршења, што се по себи разуме. Строге 
теорије у погледу вршења уговора могле су се у осталом обја- 
снити и оправдати не само практичном потребом већ и општом 
тежњом којом се у прошлости међународно право одликовало, 
тежњом, да се на односе међу државама примене одредбе рим- 
скога права. И ако одредбе из согрпиз јиг15 Јизип!апеђу 
којима се налазило јиз сеп ит, нису регулисале никакве јавне 
међународне односе, већ су просто служиле као приватно право 
за регеог1п1, то није ништа сметало правницима од пре двеста 
и триста година да те норме узму и пренесу у међународни домен, 
стварајући таквим простим преписивањем прво међународно право. 
Разуме се да је тај систем морао имати неповољних последица, 
пошто су међународно-правни субјекти (државе) друкчији од при- 
ватно-правних лица, и пошто се правила која вреде за једне не 
могу применити и на друге без икакве измене и у пуној својој 
строгости!. 


1 Видети о томе: Опу:, П'ип сав соптоуегзе де сеззаНоп де Ја Тогсе обНра- 
Топте де (ганез штегпанопаих, (Кеуџе де Огон Штетп. ег де 1.228]. сотр. (оте ХХШ). 

Читав низ правних писаца на жалост није о томе водио ра- 
чуна. Они су напротив сав свој утицај залагали да се строгост 
римских правила потпуно примени и на међународне односе. Ти 
су писци створили и теорију о међународним уговорима необично 
строгу иу нескладу са стварним условима живота и развитка др- 
жава. Ту строгост су заступали многи угледни правници до скора 
(Волф, Мартенс старији, Ортолан). 

На послетку се увидело да међународни уговори нису оно 
исто што и приватно-правни уговори, зато што државе нису што 
и појединци, и да се римска теорија о обавезности уговора и о 
начинима њиховог престанка не може потпуно усвојити кад су 
у питању међународни уговори. Тек је савремена доктрина почела 
заступати то средње решење. Да се до те рационалне средине 
дође морало је проћи толико времена зато што су се претходно 
морали извести на чисто појмови о самој држави. 


По правилу, међународни уговори се морају поштовати. 
Ако се уговори не би поштовали ни савесно вршили, међуна- 
родни би односи постали немогући. Лојалност држава у вршењу 
уговора као иу опште у придржавању усвојених међународно- 
правних одредаба у толико је потребнија, што нема никакве 
власти изнад држава која би могла натерати једну државу на 
вршење њених обавеза. „Лојално тумачећи уговоре, вели Ме- 
рињак:, државе ће се држати не толико текста колико смисла; 
клаузуле ће се разјашњавати једна другом: двосмисленим од- 
редбама даће се најкориснији смисао“... 

Али се то правило не може усвојити без изузетка. Сви 
новији писци који су се питањем бавили, слажу се да има слу- 
чајева у којима ће државе бити разрешене уговорних обавеза. 
Некипут ће се уговорне стране споразумети да један известан 
уговор раскину; некипут ће материјална немогућност извршења 
уговора сама собом изазвати његово раскидање; а некипут ће 
и сама једна држава, без пристанка друге уговорне стране, имати 
право да раскине уговор. 

Да се не бисмо сувише удаљили од главнога предмета, оста- 
вићемо на страну излагање и претрес случајева заједничког рас- 
кидања и немогућности извршења уговора; нас овде може за- 


' Мегпопћас, Тгане де адгоћ риђис !теегпанопа!, (оте П, р. 689. 


О ОБАВЕЗНОСТИ СРПСКО-БУГАРСКЕ КОНВЕНЦИЈЕ 383 


нимати само питање, може ли се неки пут једна држава сма- 
трати разрешена једнога уговора и без пристанка друге уговорне 
стране, и кад ће то бити2 

Бојазан да државе у пракси не злоупотребе своје право 
једностраног раскидања уговора, учинила је да се број случајева 
у којима се уговор може раскинути сведе на најмању меру. Баш 
зато да се државама не би дала одвећ велика слобода, није прим- 
љено мишљење које је заступао један португалски писац“, да је 
за уговоре потребан као и за законе пристанак нације у чије 
се име они склапају; а пошто се не може ни претпоставити да 
ће једна нација пристати на конвенције, које су њени чиновници 
на њену штету потписали, мора се из тога закључити да је ман- 
датор прешао границе свога пуномоћства чим је пристао на 
уговор који нацији озбиљну повреду наноси, и да је зато сваки 
такав уговор као закључен без овлашћења ништаван. 

Ако би се оставило државама такво право, разуме се да 
би злоупотреба било доста; при најмањој штети од једног уго- 
вора, оштећена држава би могла да га раскине под изговором 
да су неки преговарачи прешли границе пуномоћства. Међутим 
је тај уговор можда и правичан и мудро састављен, али се ко- 
ристи, које су компензација за штету, не манифестују одмах или 
се налазе у каквоме другом уговору. 

Толика слобода се не може дакле државама оставити. Али 
има других случајева у којима им се право да уговор раскину 
мора признати баш са гледишта правичности, морала, и, што је 
важније, са гледишта правног зато што је њихов пристанак на 
уговор без вредности. 

То су случајеви пре свега, кад је сила употребљена над 
самим пуномоћником да се он натера да уговор преко воље 
потпише или кад је употребљена превара или обмана само да 
би се пристанак изнудио. Разуме се да је такав пристанак без 
вредности. То је затим случај кад су се околности, стање ствари, 
толико измениле да је немогуће претпоставити да би држава 
потписала уговор и примила његове обавезе, да је такво стање 
било онда кад је уговор закључен. Овај последњи случај је обу- 
хваћен познатом правном формулом Сопуепно пнеШрниг гебиз 
510 згап из. Та формула је с устезањем примљена од стране из- 
весних писаца једино из бојазни од злоупотреба. Она је усвојена 


" Рапће!го РЕеггејга у примедбама на дело Г. Ф. Мартенса. 

од многих, а нарочито од неколико њих чија би имена чинила 
излишном сваку аргументацију. 

На првоме месту треба навести Хефтера, чије одлично дело 
о међународноме праву и ако писано још 1844 године није изгубило 
од своје вредности. Њега вреди навести не само као једнога од 
највећих ауторитета у међународноме праву већ и као писца који 
се одликује „прецизношћу, јасноћом, методом, изоштреним прав- 
ним смислом“ и који је „слободан од сваке политичке метафизике“ 
у својим правним излагањима!. И тај строги правник, претресајући 
извршење уговора, вели да једна уговорна страна може отказати 
извршење уговорене обавезе кад је то извршење у противности са 
самим њеним дужностима, са правима и благостањем народа, наро- 
чито кад су та права повређена ; да може неизвршити уговор и кад 
су се околности које су биле прећутни услов под којим је уговор 
закључен, измениле после закључења уговора. Неопходно је пот- 
ребно, додаје Хефтер, да се формула „геђиз з1с збапириз“ усвоји. 
Довољна измена околности да се правда неизвршење била би, 
по Хефтеру, таква измена која би везану државу довела у стање 
инфериоритета према другима, инфериоритета који у тренутку 
закључења није постојао, и који држави не би више допуштао 
да сачува свој ранији политички положај“. 

Да се тако изражава један савестан и строг правник као 
Хефтер, врло је значајно. Али он није нимало усамљен са тим 
својим гледиштем. Остављајући на страну прве писце који су пре- 
кршили са старом теоријом, као Брајнинга, Клибера, довољно ће 
бити да наведемо неке од савременијих, пошто су они управо 
са Хефтером на челу, створили нову теорију слободну од рим- 
скога ригоризма. 

У своме кодификованом Међународноме праву, у 5 456, 
Блунчли вели ово: Обавеза да се уговор поштује мора престати 
онда кад се стање ствари, које је било изрична или прећутна 
основица уговора, толико временом изменило да је смисао уго- 
вора престао и да би извршење уговора било противно природи 
ствари. По Блунчлиу уговори тада нису више у вези са чиње- 
ницама: ако је један ред чињеница чинио основу уговору и 
услов да он постоји, чим се та основа поремети пада и уговор. 


! Такав суд о њему изриче најбољи познавалац међународно-правне књи- 
жевности Егпез, Му (Ре дгобћ Јтегпанопа!, (оте 1, р. 290). 
г Не јег, Ге Р. Јпе. Рибис де 1' Епигоре (бтадић раг Вегезоп), 5 98. 

А угледни правник Јелинек тврди да изрека геђиз 516 
згап! Биз потиче из саме природе државе која мора бити као 
највиши степен људске организације по сваку цену очувана. Као 
што појединац треба да жртвује лакшу дужност озбиљнијој, ако 
не може обадве испунити, и држава мора сматрати да обавеза 
која потиче из међународнога уговора не постоји ако се про- 
тиви обавези државе да се одржи; право државе на самоодр- 
жање (па и на развитак дакле, пошто се право на развитак налази 
у праву на самоодржање), је старије. Држава, вели даље Јелинек, 
сваки акт врши под условом гебиз 51с збап ђиз. ИМ ако су 
неизбежне злоупотребе, пошто су државе саме судије себи, тако 
мора бити'. 

Злоупотребе не доказују да је само правило без значаја, 
примећује Мартенс. Ако би даље вршење уговора било опасно 
по државу, оно ће се прекинути“. 

Од савремених француских писаца заступа исте мисли Ме- 
рињак: „Уговор остаје обавезан само ако се околности у којима 
је закључен нису апсолутно измениле. Све међународне ситуа- 
ције су потчињене формули гебиз з1с збап ђиз5.... Спас др- 
жава је највиши закон за њих и ниједна држава никад неће при- 
стати да испуни једну обавезу ако се њом компромитују битни 
њени интереси“. 

Могли бисмо наводити још доста писаца, али би то било 
једнолико понављање истих мисли, и нашто их у осталом исти- 
цати после Хефтера, Блунчлиа и Јелинекаг Ово што је до сад 
наведено, извесно је довољно да докаже оправданост саме фор- 
муле гериз 51с зћап бђиз. Она се мора усвојити као једна 
неизбежна последица схватања које ми данас имамо о држави“. 


55 


После свега што је довде изложено, одговор је на горе 
постављено питање јасан: Једна држава не мора у сваком слу- 


У Је пек, Бле Гећге уоп деп Згааепувђртдипреп, 5. 102—103. 

г Ф. Мартенсљђ, современное междунаролное право, томђ 1, стр. 421. 

8 Меперпћас ор. с, |. ], р. 133. 

а Познат је пример примене те формуле у 1870 години кад је Русија из- 
јавила да је више не везују одредбе париског уговора од 1856 о Црноме Мору. 
Русија је навела као разлог измену политичких прилика. И ако је протестовала 
против поступка Русије, Лондонска Конференција (1871) је у ствари ратификовала 
тај поступак. 


5) 
сол 


Дело, књ. 66. 

чају извршити уговор. Право државе на самоодржање и на по- 
требни развитак, битни државни интереси, дужност државе да 
не дође према другима у гори политички положај (Хефтер) па 
дакле и да не дозволи да се равнотежа на њену штету поре- 
мети, све то може бити прече од дужности да се потписаној 
обавези одговори, ако је обавеза примљена у сасвим друкчијим 
околностима које нису наговештавале никакву штету ни повреду 
основних државних права. Близу је памети да се не може доз- 
волити, да нов стицај околности који се није предвиђао раније 
и који сасвим други домашај даје уговору, компромитује права, 
битне интересе, напредну будућност једне нације само зато да 
би се потпуно испунио уговор; то не би било више ни придр- 
жавање смисла уговорних одредаба пошто је изменом прилика 
сам уговор изгубио свој смисао:!. _ 

Разуме се да је тешко говорити специјално о српско-бу- 
гарскоме питању пошто је садржина уговорних одредаба још 
непозната. Али да бисмо горње теоријско разлагање објаснили 
примером, ми ћемо да истакнемо једну претпоставку: претпо- 
ставићемо да су Србија и Бугарска, предвиђајући могућност рата 
с Турском, у уговору обележиле тачну границу по којој ће за- 
једничка освојења поделити; претпоставићемо да по тој граници 
треба Бугарској да припадну Прилеп, Битољ, Охрид, Велес иу 
опште знатан део земље коју је српска војска заузела сама; прет- 
поставићемо међутим да се у тој конвенцији ничим није пред- 
видео ни улазак Грчке у савез ни стварање независне Албаније. 
Је ли Србија приморана да се слепо држи уговора 2 

Србија не мора бити дужна да уговор у тој тачци испуни, и 
то стога што су се десили догађаји коју, као стварање Албаније, 
апсолутно мењају онај домашај који је прећутно дат уговору, или 
који, као ступање Грчке у савез, стварају нову ситуацију уго- 
вором непредвиђену. Ако би остале између Србије и Бугарске 
границе за које се вели да су уговором повучене, а на западу 
се од српскога дела освојених земаља створила Албанија, срп- 


' Једини у осталом разлози, који су истицани против формуле геђиз 512 5тап- 
иђиз, јесу бојазан од злоупотреба, од честих изигравања уговора. Међутим, ако се 
погледа на праксу последњих педесет година — да не идемо даље — види се да 
је формула геђиз 512 збапиђиз употребљена (а не злоупотребљена) од стране др- 
жава свега два три пута, Неке државе су међутим газиле своје уговорне обавезе 
оснивајући се искључиво на своје политичке интересе противно свима правилима, 
независно од формуле геђиз 512 збапи фђиз. 

ски део био би и по површини, и по становништву, и по еко- 
номској вредности тако несразмерно смањен према бугарском (по 
површини као 1:4 а по економској вредности још и горе), да 
би Србија дошла према Бугарској у један подређен положај који 
се нимало не би слагао са ранијим савезничким положајем, у један 
и политички и економски инфериоритет, у коме до рата ни у ко- 
лико није била. Може ли се претпоставити да су Срби закључили 
уговор свесни таквог његовог домашаја и таквих последица које 
доводе у питање будућност Србије на Балкану 2 Ја мислим да се 
то не може претпоставити и да то није могао бити ни смисао ни 
циљ уговора. И ако уговор треба такве несретне по нас после- 
дице да има, то је најбољи доказ да су се збиља околности то- 
лико измениле да је сам уговор свој смисао изгубио, да га дакле 
не треба применити. Не зна се како је у самом уговору о савезу 
оцењен однос савезничких снага, али се зна да су се у самоме 
рату снаге савезничке по броју показале по готову као једнаке, 
да Бугари Србима нигде нису морали помагати док су Срби Бу- 
гарима стално слали помоћ и у људима и у опреми па и у оружју; 
зна се даље да су жртве које су и једни и други поднели под- 
једнако велике, и да су се Срби жртвовали за остварење бугар- 
ских војних задатака док се Бугари нигде нису морали залагати 
за остварење српских зато што су их Срби сами свршили. И тек 
онда кад се све то има на уму види се, да је до апсурдности 
постао бесмислен уговор по коме би, услед непредвиђеног ства- 
рања Албаније српски део добити био три пута мањи од бугар- 
ског. Нико се никад није боље могао позвати на формулу геђиз 
510 згапибђиз него Србија овог пута. 

Занимљиво је да се Србија, у своме тражењу ревизије уго- 
вора, може ослонити на један врло сличан случај, у коме је дато 
задовољење баш ономе гледишту које сад Србија треба да за- 
ступа. То је ревизија француско-шпанског уговора о Мароку од 
1904'. Уговор од 1904 био је неодређен и склопљен у недовољ- 
ном познавању самога питања. Односи између зоне коју је Шпа- 
нија штитила и зоне под француском заштитом били су тако мало 
утврђени да су безбројне тешкоће поникле у погледу царина, 
жељезница итд.; због непознавања земље, границе су тако не- 
сретно биле повучене 1904, да је Фез припао Французима без 


1 Опширан је чланак о томе изашао у Кеуце Чез децх Мопдез од 1 де- 
дембра 1912 из нера Апдте Тага1ецва. 
25“ 

довољног заклона, без потребних положаја који би чинили ње- 
гову одбрану. Французи су поред тога држали да њима Шпанија 
треба да пружи компензације и за жртве које су 191 у Конгу 
учинили Немачкој само да Немачку из Марока истисну. После: 
дугих преговора, пошто су односи понекад међу њима бивали и. 
затегнути, Шпанија и Француска су се напослетку сложиле и пот- 
писале при крају 1912 год. нови уговор којим је стари ревидиран 
и замењен!. Треба се надати да ће се тим путем ићи и у пи- 
тању примене српско-бугарског уговора. Ревизија тога уговора, 
која ће задовољити повређене интересе Србије најбољи је начин 
да се одржи и сам савез, у чију потребу нико не може сумњати. 


Рг. МилЕТА НОВАКОВИЋ. 


1 Нови уговор још није ратификован. 

Србија је једна од срећних земаља, у којој не постоји верско 
питање. С једне стране то, што је огромна већина српских гра- 
ђана православне вере, а с друге стране слободоумни дух којим 
је и државна управа прожета, учинили су да влада мир у вер- 
ским односима. Правни односи православне цркве регулисани 
су Уставом и специјалним законом о црквеним властима. По тим 
прописима црква је истина потчињена држави, али ужива изу- 
зетан положај. За њу не вреде просто прописи о удружењима, 
пошто је цркви признат и карактер јавноправне личности. Пра- 
вославна вера је државна вера. М зато православна црква има 
потпуну аутономију за своју унутарњу управу, која припада 
архијерејском сабору. Та аутономија је нешто знатно више од 
аутономије правних лица, корпорација приватног права. И зато 
се архијерејски сабор, који састављају сви епископи, појављује 
и као јавноправни орган, јер врши и функције, за које би се 
иначе имала држава да постара. Што се тиче пак осталих веро- 
исповести, у Уставу се налазе основни прописи о њиховом правном 
положају. Из тих прописа види се, да су у питањима унутарњег 
уређења оне потпуно изједначене са православном вером, као да 
и иначе никаквих сметња законских нема за правилно и успешно 
вршење њихових задатака. И хришћанске вероисповести (като- 
личка и протестантска) као и нехришћани (Јевреји и Турци) 
имали су и имају могућности да слободно врше своје верске 
дужности и да од своје вере и цркве примају оне утехе и ону 
помоћ, која би им била потребна. Није овде место да се о томе 
опширно говори, као и да се наводе и материалне жртве које 
је српска држава чинила, да би потпомогла успешно, функцио- 
нисање појединих цркава. Те су ствари у осталом довољно по- 

знате. Предмет овог написа тиче се специално католика и бу- 
дућег положаја католичке цркве у Србији. 

Католичка црква није имала до сада у Србији неки наро- 
чити правни положај. За њу су вредели општи прописи Устава 
о страним вероисповестима. Како је пак број католика био врло 
незнатан (око 7000) и како су они били растурени по целој 
Србији, то је појмљиво што се организација католичке цркве 
практички није могла извести. При свем том српска држава је 
покушала једном, да путем споразума сл Римом учини нешто. 
више за католике, и да им, и ако су малобројни и растурени, 
обезбеди организовање, и да их шта више и материално помогне. 
Тај покушај међутим није успео. Умешали су се политички мо- 
менти, који су споразум осујетили. Данас је пак питање о правном 
положају католичке цркве у толико постало актуелније, што је 
Нова Србија добила један део становништва католичке вере. 
Дужност је према томе српске државе, да што скорије и што 
повољније по обе стране реши питање о организацији католичке 
цркве и њеном правном положају. 

При одређивању правног положаја католичке цркве српској 
држави би била отворена два пута: 1. Да сама држава, на основу 
своје суверене власти, једнострано пропише сва правила о орга- 
низацији и уређењу католичке цркве, о њеном функционисању 
и њеној заштити, не додирујући једино питање чисто унутрашњих 
односа, за које је према Уставу меродавно католичко црквено 
право. 2. Да држава путем нарочитог споразума са преставником 
католика и католичке вере, Римском Куријом, утврди основне 
принципе, по којима би се извела организација католичке цркве 
у Србији и обезбедило њено правилно функционисање. Први 
начин и ако је са формално-правног гледишта допуштен и могућ, 
практички би био тешко остварљив, поглавито с тога, што ка- 
толичка црква начелно не допушта стварање засебних, ауто- 
номних, земаљских цркава. Црква католичка је једна и не може 
се рашчлањивати. Према томе кад би Србија својим позитивним 
законодавством и створила аутономну католичку цркву, ова би 
била у немогућности да функционише, јер прави католици не би 
пристали да буду органи такве цркве. На другом месту, остав- 
љајући на страну то, што би овакво решење било практички 
тешко изводљиво, треба нагласити, да апсолутно ниједан разлог 
не говори против оног другог решења, које би се извело у спо- 
разуму са Римом. Никаква начелна антипатија не постоји у Србији 

према таквом споразуму, већ на против, сви позвани кругови 
желе да се питање реши сасвим правилно и у сагласности са 
освештаним начелима Католичке Цркве. Такво је једно начело, 
да је Папа представник католика и да он одређује правни положај 
њихов. Не би се ниуколико слагало са верском толеранцијом, 
којом се Србија увек одликовала, кад би се покушало решење, 
које би довело католике у тежак положај према њиховом врхов- 
ном поглавару, Папи. Отуда је разумљиво, што нико није ни 
мислио на први начин, већ је одмах, чим је покренуто питање о 
регулисању положаја католика, једино и искључиво био говор о 
споразуму са Римом, о конкордату, као да други који начин није 
у опште ни могућ. То је доказ да се ово питање на надлежном 
месту правилно схватило и врло је вероватно да ће се и правилно 
решити. 

Сад је питање у томе, какав споразум, какав конкордат 
треба да се закључи. Претходно ваља напоменути, да израз кон- 
кордат има један чисто историски значај. Тим именом називани 
су уговори између католичких држава и Рима, 5 правном по- 
ложају католика, кад је папска власт сузбијена и кад је држава_ 
почела и црквеноправне односе да увлачи у своју сферу надлеж- 
ности. Световна власт је постепено рушила црквене прерогативе, 
тако да се Римска Курија нашла принуђена путем нарочитих уго- 
вора, који су названи конкордатом, обезбеђивати своје привиле- 
гије и своја права. Са државама, у којима је мали број католика, 
не закључује се конкордат, у горњем смислу речи, већ просто 
уговор или конвенција. Тако је Рим закључио 1886 године са 
Црном Гором не конкордат, већ уговор. Али, ова историски 06- 
јашњива разлика између конвенције и конкордата, у суштини 
својој данас је безначајна и сасвим је споредно да ли ће се уго- 
вор звати конкордат или просто уговор или конвенција. Главно 
је садржина тог споразума. 

Уговор или конкордат има држава српска да закључи са 
Папом. Папа је, као што је познато, духовни старешина като- 
лика, без обзира на то којој држави они припадају. То старе- 
шинство Папино признаје данас већина европских држава. Кад 
Србија приступа закључењу нарочитог уговора или конкордата 
са Папом, онда она самим тим признаје Папи онај узвишени по- 
ложај, који он има по канонима католичке цркве. То признање 
је за римску курију од велике важности, јер се сад и Србија 
може убрајати у земље које формално признају Папину власт. 

Папин положај је тако узвишен, да он и ако нема државе у пра- 
вом смислу речи, ипак има све прерогативе суверена. Те преро- 
гативе међутим зависе од фактичког признања од стране поје- 
диних држава. Кад се једна држава упусти у преговоре са Папом, 
она му онда самим тим и те прерогативе признаје. То је случај и 
са Србијом. 

Пошто је Папа једини правни представник католика и ка- 
толичке цркве, онда по себи проистиче, да ако се правни поло- 
жај католичке цркве има утврдити споразумом Србије са неким 
трећим, тај трећи може бити једино Папа, односно римска курија, 
и нико други. Ми овде мислимо на Аустро - Угарску и верско- 
црквени протекторат, који је она имала над католицима у оним 
земљама, које су сад саставни део српске територије. Гакав про- 
текторат могла је имати Аустро-Угарска само у једној нехриш- 
ћанској држави, где су хришћани били остављени на милост и 
немилост нехришћанским властима. У Турској је Аустрија била, 
као носилац протектората, у неку руку извршни орган Рима, са 
задатком да заштити католике. Папа није био у стању ту заштиту 
да пружи католицима, јер није имао на расположењу принудних 
средстава, која су једино имала вредности у очима турских вла- 
сти. Турска је респектовала само силу, а Папа није имао силе. 
Кад су ти католици дошли под српску власт, ситуација се сасвим 
променила. Србија формално признаје врховну власт папину над 
католицима и хоће с Папом да се споразуме о правном положају ка- 
толичке цркве. Самим тим улога Аустро-Угарске као посредника 
и извршиоца Папиних захтева, потпуно отпада. Чим Рим хоће сам 
да преговара, сви повереници Рима морају се повући. Наравно, ми 
претпостављамо да римска курија, свесна као и увек своје са- 
мосталности, хоће и жели са Србијом да утврди споразум о ка- 
тољицима. Ако би Рим пак био другог мишљења и ако бисеи 
према Србији хтео послужити Аустро-Угарском, остављајући њој 
да се стара о судбини католика у Србији, онда би и српска 
држава, у пуној свести своје дужности, морала према томе да 
се управља. Она би онда сама, силом своје суверене власти, ре- 
гулисала положај католика и католичке цркве. Протекторат Ау- 
стро-Угарске вредео је према Турској, а не и према Србији. То 
је један уговор јавног права, који вреди само пшег рапез и не 
прелази на следбенике уговорних страна. Без обзира на тај протек- 
торат, који према Србији не вреди, положај католичке цркве био би 
просто одређен једним законом. Али до тога бесумње неће доћи. 

После овог формалног питања о уговорним странама истиче 
се главно питање о односима који се конкордатом имају регу- 
лисати. Та питања, према садашњем стању ствари, задиру и у 
државну и црквену сферу и треба их разграничити. За правилно 
и једино могуће разграничење и регулисање меродавни су из- 
весни прописи српског Устава, који се морају поштовати. У тим 
прописима садржано је неколико принципа, који се ни конкор- 
датом не смеју повредити. То су ови принципи: 

1. Први је уставни принцип, да све духовне власти, како 
оне православне цркве, тако и других вероисповести, стоје под 
надзором централне власти: министра црквених послова, који је 
уједно и министар просвете. Тај надзор је израз идеје, да је црква 
у својој спољној организацији потчињена држави. У њему се 
даље огледа и тежња световне власти да заштити грађане од 
злоупотреба црквене власти, односно потреба државе да цркву 
и њене органе заштити својим ауторитетом и својом силом. Из 
тога по себи проистиче нужност овог надзора, који мора остати 
и у погледу католичке цркве. Конкордатом се то не може из- 
менити (чл. 189 Устава). 

2. Преписка духовних власти српске православне цркве са 
страним црквеним властима, саборима и синодима, врши се са 
одобрењем министра црквених послова. Службена преписка дру- 
гих вероисповести са страним црквеним властима врши се такође 
преко Министарства Црквених Послова. Наредбе страних цркве- 
них власти не могу се обнародовати ни извршивати без одобрења 
Министра Црквених Послова (чл. 191 Устава). Овде се не мисли 
на обичну администрацију, већ једино на комуникацију наредаба, 
прописа и одлука врховних црквених власти. Редовна админи- 
страција и неслужбена коресподенција стоје ван те контроле. Ни 
ово стање не може се конкордатом изменити, нити се том контро- 
лом државном, која је неопходна, вређају интереси католичке вере 

3. Унутрашња управа црквена припада црквеним властима 
односне вероисповести (чл. 189 Устава). Ово начело најбоље по- 
казује колико је слободоуман дух у Србији. И без нарочите кон- 
цесије свака вероисповест има право на унутарњу аутономију, 
чиме је држава знатно изишла на сусрет појединим религијама. 

4. Црквени судови, црквене власти суде свештеницима само 
за оне кривице, које би биле учињене приликом вршења све- 
штеничке дужности, а које не би биле предвиђене у општем 
казненом законику (чл. 190 Устава). 

· 5. Слобода савести је неограничена. Све признате вере сло- 
бодне су и стоје под заштитом закона, у колико вршење њи- 
хових обреда не би вређало јавни поредак или морал. Забрањене 
су све радње, које би биле управљене противу источно-право- 
славне вере (чл. 18 и 19 Устава). 

Ово су све уставни принципи, који одређују границе, преко 
којих се не може прећи. Те су границе довољно широке, да се 
може изићи на сусрет свима оправданим и разумним жељама и 
потребама католика. Према томе за конкордат је остављено ши- 
роко поље. На првом месту утврдиће се питање о диоцезама, 
о њиховом образовању и издржавању. Ту ће држава морати 
изићи на сусрет католицима и поднети и материалне жртве око 
подизања и одржавања цркава као и око издржавања црквених 
органа, у колико црквене општине или парохије не би биле у 
стању да се саме издржавају. Затим долази питање личности, 
т. ј. питање избора. Оно ће се решити, као што је свуда готово ре- 
шено: споразумом курије и српске државе у овом или оном 06- 
лику. Главно је да се утврди принцип, да без сагласности оба 
фактора ниједан епископ не може бити изабран. Право избора 
свештеника за поједине парохије биће остављено епископу. Др: 
жава ће међутим прописати услове под којима ће неко моћи бити 
постављен за свештеника. Главни услов биће, као и за епископа, 
српско поданство. Кандидата ће бити довољно међу Србима или 
Хрватима католицима. Питање о језику службе је истина уну- 
тарње црквено питање, али ће покрај свега тога српска влада 
тражити да курија одобри службу на старословенском језику. У 
свима овим питањима биће лако постићи споразум, само ако буде 
на обема странама добре воље. 

Тешкоћа ће бити међутим у питањима брачног права. Ту 
је црква у раније време присвојила право одлучивања у многим 
брачним односима и световно законодавство с тешком муком 
отима мало по мало поједине црквене привилегије. Врхунац раз- 
витка у том правцу ослобођавања од црквеног утицаја огледа 
се у установи грађанског брака, чиме је брак потпуно одвојен 
од цркве и црквеног права. У Србији међутим у области брачног 
права црква је и данас тако рећи свемоћна. У Србији се још 
ни дотле није дошло, да се бар црквена јурисдикција уклони, 
да се у место духовних судова редовни судови упуте на расправ- 
љање брачних спорова. Католичка црква и католичко црквено 
право такође су врло упорни у задржавању своје надлежности 

у области брачног права. Нарочито је католичко црквено право 
доста ретрогадно у свима овим питањима, па је велико питање, 
како ће се конкордатом задовољити и захтеви католичке цркве, 
а у исто време обезбедити развитак, тако потребан, брачног 
права у правцу еманципације од цркве и црквених органа. Само 
ради ориентисања додирнућемо овде главније тачке споразума 
који се има утврдати. 

1. По данашњем праву у Србији се бракови католика за- 
кључују по прописима католичког црквеног права и у католичкој 
цркви. Услови за брак као и поједине брачне сметње одређују се 
по начелима католичког црквеног права. Са оваком привилегијом 
Рим ће бесумње бити задовољан, ма да би многи правници, међу 
које се и писац ових редака убраја, желели да се питање о усло- 
вима за брак регулише искључиво Грађанским Закоником, за све 
грађане подједнако, без разлике вере. Али како је за сада то 
питање овако решено, то ће се бесумње и конкордатом задржати 
исти систем. Много веће тешкоће наступиће код т. зв. мешовитих 
бракова, где је једна страна католик, а друга православна или 
протестантска. По данашњем праву у Србији, ако је један супруг 
православне вере, брак се мора закључити пред православним 
свештеником и деца се морају васпитати у православној вери. 
На ово курија неће пристати и држава српска може, бар по на- 
шем мишљењу, да изиђе у неколико на сусрет захтевима њеним. 
Тако, за бракове између католика и протестаната може се про- 
писати, да се морају закључити у католичкој цркви. Код бракова 
између православних и католика могла би се успоставити равно- 
правност цркава, тако да би од нахођења супруга зависило, да 
ли ће се венчати у православној или католичкој цркви. Тиме се, 
тако бар ми мислимо, ниуколико не би штетили интересе ниједне 
цркве, ни православне, а још мање католичке. 

2. Питање о разводу брака чиниће предмет нарочитог рас- 
прављања. Католичка црква у начелу не допушта развод брака. 
У место тога она у извесним случајевима кривице једног супруга 
осуђује супруге на вечити одвојени живот (зерагано регреа). Срп- 
ско право у начелу допушта развод брака. Допуштеност развода 
брака је питање личне слободе граћана. Тешко ће бити одузети то 
право једној категорији грађана — католицима. С друге стране ка- 
толичка црква не може одустати од једног свог тако битног прин~ 
ципа. Споразум се може овако постићи: За католике неће бити 
развода брака, већ само одвојеног живота, а држава српска може 

доцније, ако се покаже покрет у корист допуштења развода 
брака и католицима, установити цивилни брак и тако омогућити 
цивилни развод. За мешовите бракове треба инзистирати да остане 
допуштен развод брака у случају кад је брак закључен пред пра- 
вославним свештеником. 

За брачне спорове и данас су у Србији надлежни духовни 
судови. Према томе и католицима ће моћи бити одобрена цр- 
квена јурисдикција. Спорове код католика расправља епископ. 
То право се и епископу католичком у Србији може одобрити. 

Што се тиче најзад питања веронауке, и ту ће држава срп- 
ска имати да се постара, да крајеви, у којима има католика, до- 
бију католичког вероучитеља. У том погледу жеље католика биће 
'задовољене, само ако не буду управљене против православне вере. 

У српском народу постоји позната пословица: „Брат је мио, 
које вере био“. На том гледишту сви образовани Срби и данас 
стоје. Вера не може и не треба да подели један исти народ. Па 
исто то вреди и за грађане једне државе, макар били они чла- 
нови другог народа. Овде се мисли специално на католичке Ар- 
науте, у колико би они дошли под српску власт. Као у поли- 
"тичком, тако и у верском погледу они ће стварно бити изједна- 
чени са припадницима православне вере. 

Готовост Србије да правни положај католика регулише 
конкордатом са Римом, решеност и на материално помагање и 
издржавање католичких цркава и свештеника, то су јасни знаци 
високе културности, којом је задахнута влада краљевине Србије. 
Нема сумње да ће се то увидети и ценити и да ће и римска 
курија од своје стране све учинити, да се оствари споразум, који 
је у обостраном интересу, али којим бесумње много више добија 
сама курија. 


Рг. Л. МАРКОВИЋ. 


оРЕ ИК У 


Изгледа да су овакви били први почеци језика. Примитивни. 
људи су се служили мимичким знацима, док још није било го- 
ворних знакова за споразумевање. Њихово споразумевање је било 
слично споразумевању немих. Разуме се да су се на тај начин могле 
изражавати само најпростије мисли. Знаци су служили за саопшта- 
вање најнужнијих потреба. Тек доцније су се почели подражавати. 
природни звуци људским гласом (фијукање ветра, цвркутање тица, 
шум потока и др.). Та подражавања природним гласовима ства- 
рају се и данас у језику. То су почеци језика. 

Доцније су се почеле образовати речи, које су означавале 
конкретне предмете (сунце, месец, море и др.). Тек после обра- 
зовања ових речи дошле су речи, које су означавале стања и. 
радње тих конкретних предмета. Својим усавршавањем језик је: 
дотле дошао да је могао и најфинија осећања и апстракције из-- 
ражавати речима. 

Код културнијих народа је и језик савршенији. Једна реч, 
која је код примитивног народа носилац једној појма, код култур- 
нијих народа је носилац више појмова. Ови други појмови су по- 
стали од основног појма фигуративним путем. Има обрнутих слу- 
чајева: код савршених језика има више речи за један исти појам. 
То су тако звани синоними. Они имају у главном исто значење, 
ма да постоји нека фина разлика, коју је тешко приметити. Нпр. 
каква је разлика између речи мио и драг. 

Обично народи на нижем ступњу развића примају од кул- 
турних народа готове изразе, које су они створили. Тако реч 
фини није српска реч, али се толико одомаћила, да је свако 
потпуно осећа. А да ли би се могла превести на српски Могли 
бисмо покушати многобројним изразима, али никако не би могли. 
погодити израз, који потпуно изражава реч фини. 

Тако су многе речи прешле из латинског у данашње европ- 
ске језике, заједно са античком културом. Преводити њих данас 
је врло тешко и некорисно. Тако узмите реч култура. Како се 
она може превести на српски језик Да ли са обрађеност, 
образованост, просвећеност» Све ове речи тек заједно 
значе што значи сама реч култура. 

Као што је код културнијих народа језик савршенији, тако 
је и код појединаца језик савршенији. Умно и морално саврше- 
нији човек има лепши и савршенији језик. То долззи отуда што 
умнији човек дубље осећа природу и живот, па даје онима јачи 
израз језиком. Међутим морално савршенији ће увек давати истин- 
ски израз својих мисли и осећаја, а то сачињава лепоту језика. 
Из дубина психолошког стварања излази чудноватим начином 
„истински израз леп и освајајући. Овим прелазимо на стил. 

За стил се може рећи: колико књижевника толико и сти- 
лова. Овде подразумевам праве, оригиналне књижевнике, а не 
ону већину која иде конвенционалном, утапканом стазом. Код 
ових последњих писаца мисао и осећај су ретко последица дуб- 
љег психолошког стварања. Идући за једним речником, фразама 
и смислом, који одређују ефемерни књижевни правци, они увек 
показују, да немају ни интелектуалне ни моралне снаге у најши- 
рем смислу те речи. 

Као што сваки човек има своје лице, које се разликује од лица 
осталих људи, тако исто и сваки човек има свој стил, био он или не 
био књижевник. Стил се не мора изражавати само писменим путем, 
већ и у обичном животу, на сваком кораку. Догађај, који се десио 
у вароши сваки ће друкчије описати: неко са мање истине и ле- 
поте, а неко са више. Ту леже дубоки психолошки разлози — у је- 
зичком стилу. Осећајни свет није код свакога подједнак. Код неких 
је он врло мали. Некога све дира, док други не излази из изве- 
сног малог круга осећаја, изван ког му је све равнодушно. Онај 
први је права фотографска плоча. Зато је његов језик оживљен 
јаким, јасним сензацијама, називи опажених предмета се јаче им- 
прегнирају у машти. Код њега свака реч, која означава чулан 
предмет, изазива непосредно преставу тога предмета. 

Према томе је језички стил духовни лик једнога човека. 
Језички стил прави оно, што се као истинити отисак душе из- 
ражава речима. Разуме се да је тешко дознати свачији језички 
стил, јер је готово сваки навукао духовну маску на свој духовни 
„лик, лажну, намерно изопачену ; такве нас је живот силом окол- 

ности направио. Простије казано, нико не говори оно што осећа, 
и ако мисли да говори истину. Ту почиње несвесно лагање самога 
себе и околине; то је као оно кад жена оплакује мужа, а у 
ствари оплакује саму себе и своју несрећу. Али истинске при- 
роде, узвишене и пророчке, износе дрском речи на видело истину 
наше душе, његова слобода руши све подигнуте богове и здере 
лажну маску са наше душе, да често задрхтимо од њене грозоте 
или се дивимо њеној лепоти. 

Језик је вештина коју сви учимо од малена. Само што неки 
има више дара за ту вештину. Како ће се она развити зависи 
од многобројних услова, а највише од живота и темперамента. 

Ни два човека немају исти језик. Свака породица једне 
исте вароши има разне манире у говору, своје најчешће и уоби- 
чајене изразе, и ако све породице скупа говоре једним истим 
— општим језиком. Откуд то долази» Отуд што свака породица 
у своме животу има нечега, што је одликује од друге породице, 
друкчије васпитање, жеље, намере, укратко целокупни смисао 
живота. 

Између породичних језика једне исте вароши мала је разлика. 
Већа је разлика између појединих крајева једне исте земље. Раз- 
лози тих разлика леже у горе поменутим речима. Само што су 
овде разлике веће. Тако постају диалекти. 

Кад постоји разлика између делова једног истог народа, 
може се замислити колика је разлика између два разна народа 
у погледу језика. Тако сада у Европи постоје три главна језичка 
карактера: романски, германски и словенски. Они су 
постали из народног карактера. Док романски језици имају обе- 
„лежје префињености, гипкости, звучности и способност изра- 
жавања финих осећаја, дотле германски имају знаке чврстога 
карактера и грубе логике; међутим словенску групу језика од- 
ликује нежност спојена са звучношћу. 


(СМЕДЕРЕВО. ДРАГИША ЛАПЧЕВИЋ. 

Одушевљење Срба је прешло на Хрвате, са којима они 
живе измешани у Далмацији, у Хрватској и у Босни. Хрвати и 
Срби говоре истим језиком и сматрају се као две фракције истог 
народа, али су разлика у вери и дуга историја створиле дубок 
јаз између њих. Али се они, наших дана, мире једни с другима 
и то је за будућност Хабзбуршкога царства чињеница од огромне 
важности. У Бечу се тај резултат приписује српској националној 
пропаганди и хоће да јој стану на пут средствима, као што је чу- 
вени загребачки процес. Боље би било да зато криве одвратан 
начин, којим се Мађари служе према Хрватима. Они им одузи- 
мају све уставне гарантије и организују систем угњетавања, који 
подсећа на стару аустриску владавину у Ломбардији. Хрватску, 
која је са Јелачићем много допринела 1848 године за спас ди- 
настије и Царства, Беч је напустио и предао осветама Будим- 
Пеште. Она је остала, поред толиких разлога да буде незадо- 
вољна, потпуно лојална. Али код ње има дубоке разлике између 
онога што је јуче било и што је данас; појавила се нова чиње- 
ница: победа Југословена и стварање балканског савеза. Хрвати, 
који су своју будућност гледали само у савезу са Аустро-Угар- 
ском, почели су да разазнају за једно друго решење у сједи- 
њењу свих јужних Словена у једну велику конфедерацију или 
у једну велику државу српско-хрватску. На Балканском Полу- 
острву има једва 15 милиона Словена, у Аустро-Угарској их има 
23 милиона од којих 7 милиона долазе на Јужне Словене. Јаки 
бројем и повраћеном националном свешћу Јужни Словени осе- 
ћају, да ће ускоро бити господари своје судбине. Ако остану у 
Царству они су у стању добити боље политичке и администра~ 

тивне услове; ако одлуче да изиђу из њега, наћи ће међу Слове- 
нима на Балкану браћу или савезнике. Ту лежи, данас, за Хаб- 
збурге цео проблем будућности. Они то знају. У плановима за 
реорганизацију Царства на новим основама, који се, с више или 
мање разлога, придају престолонаследнику Фрањи Фердинанду, 
води се рачуна о правима и тежњама Јужних Словена. У кру- 
говима хришћанских социалиста у Бечу дискутују се, има неко- 
лико година, планови о реконституцији Хабзбургових земаља на 
основи „триализма“ или чак федерализма. Ми ћемо имати при- 
лике да се вратимо на ове планове и на односе Хрватске са 
Угарском и Аустријом. Подсетићемо само на то, да се у основи 
свих триалистичких или федералистичких система, налази скри- 
вена намера, да се од Царства створи гипкији организам, који 
би био способан да привуче к себи нове народе а нарочито 
балканске Словене. Моћна Србија, која би обухватила све што 
су српске војске освојиле, са једним делом јадранске обале, која 
би нашла у савезничком Солуну економски излаз, која би се 
тесно везала, може бити и стопила са Црном Гором, која би 
се наслањала на Бугарску и Грчку, своје савезнике, таква Ср- 
бија била би очевидно опасна за Аустрију. Престиж победе и 
примамљивост, коју снага има, начинили би од ње огњиште које 
би привлачило све Србе, па чак и све Јужне Словене, они би 
гравитирали око Београда, они би били у искушењу да, пошто 
изику из Царства, остваре јединство своје расе, док су у Бечу 
гајили тајну наду да око Загреба и католичке Хрватске скупе 
све Јужне Словене, господаре путева з2 Солун и Јегејско Море. 

Узбуђење је било веома живо у свима југословенским држа- 
вама на вест о победама српским и бугарским. Спљет, Шибеник, 
Дубровник, Котор били су позорница најтоплијих манифестација 
за Србе; три стотине педесет далматинских општина послало је 
своје честитке у Београд. Све су странке ишле руку под руку. 
У Спљету је 10 новембра председник општине говорио маси са 
балкона општинске куће; један брод стигао је тога дана у приста- 
ниште са једним лекаром и персоналом француског Црвеног Крста 
и плануше узвици: „Живела Француска! Доле Немачка !“ 

У Дубровнику, 17. новембра, чуше се узвици : „доле с царем.“ 
У Босни православни посланици у Сабору, сви сем једнога, пот- 
писаше манифест којим се потврђује солидарност свију Срба 
Сутра дан једна група од 3000 муслимана акламирала је Ау- 
стрију. Још мало па ће одушевљење православних захватити 

Дело, књ. 66. 26 

босанске Хрвате, који су за сад неодлучни и узнемирени. 14. 
децембра „аустријски Словени“ одржали су велики митинг у 
Њу-Јорку, да протестују против „мешања Аустро-Угарске у по- 
слове балканских Словена.“ И Хрватска је, крај полицијског ре- 
жима, коме је подвргнута, манифестовала своју радост и своје 
симпатије према победиоцима. Ове су манифестације изазвале 
најживљи страх у Бечу; тамо се боје да се код јужних Словена 
не створи и не развије нартикуларистички, може бити чак и се- 
паратистички дух, што би било веома опасно за монархију. Ма- 
ђарска и Аустрија додирују море само хрватским и италианским 
земљама : Ријека је на хрватском земљишту; Трст и Пуљ су ита- 
лианско-словенски. Огромна већина мрнара на ратном бродовљу 
Хрвати су из Далмације. Био се пронео глас, да су код посаде 
откривене завере. Лишене хрватских земаља, Аустрија и Мађарска 
би биле одвојене од мора. Ако би се једна велика југословенска 
држава образовала у непријатељству са Царством, она би пре- 
чила аустријским Немцима и Мађарима пут на Балкан и на Ја- 
дранско Море. Узбуђење, које су балкански савезници својим 
победама изазвали у свима словенским земљама аустријске ца 
ревине, удвојило се, кад је бечка влада вратила војнике, којима 
је дато било осуство и кад је мобилизовала један део резерве. 
Многи непријатни догађаји беху брижљиво прикривени; оно што 
знамо већ је значајно. У Чешкој, на пример, у Пилзену, Колину, 
Хоенлауту, било је метежа па и почетака побуне, било је коња- 
ника, који су ломили своје сабље, пешака, која су бацали своје 
пушке кличући: „Живела Србија.“ Официри су били мувани и 
тучени; радници позвати на границу секли су на машинама себи 
прсте. Право је додати, да су ове манифестације биле исто то- 
лико антимилитаристичке колико словенофилске: пук пешадије, 
на пример, који је, доведен да умири побуњене копљанике, и 
сам отказао послушност, био је састављен искључиво из Немаца. 
Ма какве природе да су биле ове манифестације, оне су откриле 
да у војсци постоји врење, које задаје бриге. Тврди се да је већ 
више војника било стрељано. 

Осећања словенских народа у Царству избила су, на новем- 
барској сесији у делегацијама, значајном једнодушношћу. Поред 
вођа разних чешких партија као што је г. Крамарж, увек пле- 
менит и речит, г. Клофач, г. Масарик, који су изјавили своје сим- 
патије према балканским Словенима и потврдили да њихови ус- 
песи не представљају никакву опасност за Аустро-Угарску, и лидер 

Пољака г. Стапински је рекао: пољски народ поздравља искре- 
ном симпатијом ослобођење хришћанских, словенских народа од 
турског јарма. Праведне тежње ових народа не косе се са инте- 
ресима Аустро-Угарске. Доктор Стапински је додао ове речи, 
које су начиниле дубок утисак: „Пољаци су, у почетку, потпуно 
слободном вољом помагали Тројни Савез и, доцније, они се нису 
непосредно борили против њега, и ако то нису могли чинити са- 
свим мирне савести. Али ће они бити у стању, да га и даље по- 
државају само тако ако пољско јавно мњење прими са извесном 
симпатијом тај савез и спољну политику, којој је он основица. 
Из државних разлога ми смо лојално подржавали савез са Не- 
мачком, и поред пруских изузетних закона. Међутим, ми то не би- 
смо могли чинити, ако би влада нашега савезника јаким и дра- 
конским мерама вређала пољско јавно мишљење у његовим 
најсветијим осећањима. Ми морамо, сем тога, врло категорично 
да изјавимо нашем Министру Спољних Послова, да се спољна 
политика аустро-угарске монархије не може дуго водити без 
пристанка аустриских Словена. Нико неће сматрати да су велики 
историски догађаји на југу монархије ослабили словенски свет, 
и, према томе, политика савеза, која се не би допала Словенима, 
не би се могла дуго одржати“. Затим је г. Левицки, вођ рутен- 
«ске анти-руске партије изјавио: „Балкански народи у својој борби 
за ослобођење од Турака, уживају симпатије Рутена и Аустрији 
је у интересу да створи трајне пријатељске односе са савезничким 
краљевинама. Аустро-угарска монархија треба да буде жижа за 
мале народе средње Европе, који су способни да се развијају. 
Турска трагедија треба да буде наук нашој унутарњој политици“. 
Чак и г. Шустерчић, мудри и радо слушани вођ католичких Сло- 
венаца, донесе тежину својих савета: „Аустро-Угарска треба да 
прими свршене чинове и да се прилагоди реалностима. Најмања 
територија, која би се оставила Турцима у Европи, била би клица 
нових немира и из тога разлога двојној минархији није никако 
у интересу, да се противи ликвидацији европских области Турске. 
Она, исто тако, не треба да спречава приступ Краљевине Србије 
на Јадранско Море; ова држава неће имати мира, до год не до- 
бије једно морско пристаниште. Зар није корисније за Аустрију 
да јој допусти ма које арбанско пристаниште него да оживи њене 
аспирације на Босну и Далмацијуг“ Вође свих националних група 
у Аустрији, дајући своје мишљење о ситуацији Царевине, изра- 
зили су се, с малом разликом, у истом смислу и овај скуп пар- 
26“ 

ламентарних мишљења давао је тачан али ублажен одјек народ- 
них осећаја. ~ 

Народне манифестације, војничке манифестације, парламен- 
тарне манифестације обелодањују стање опште кризе, коју је бал-. 
кански рат створио или погоршао у целој Царевини. У Хрват- 
ској диктаторска влада, у Лавову (Лемберг) распре између По-. 
љака и Рутена поводом оснивања рутенског универзитета, у 
источној Галицији русофилска пропаганда грофа Бобринског. У 
Будим-Пешти владина странка заседава у парламенту под бати- 
ном графа Тисе и изгласава без опозиције законе без угледа и 
моћи, а опозиција са графом Апоњијем, Тодором Баћањијем, Ка- 
рољијем, Полоњијем, Кошутом, заседава у једном суседном ло- 
калу и изјашњава се у корист пријатељске политике према Ср- 
бији. У Бечу влада пуна добре воље, али у забуни да нађе пар- 
ламентарну већину. На све стране узнемиреност, врење, запаљене 
националне страсти: такву слику пружа Аустро-Угарска. Додајте- 
томе општу привредну кризу, застој у пословима: у Аустрији 
фабрике претрпане робом због затворених пијаца на Балкану, 
на Црном Мору и Малој Азији, дохваћених ратом или изложених 
могућности рата; у Мађарској немогућност да се прода последња 
жетва, на све стране скакање интересне стопе и проређивање 
новца. Најпосле, несигуран положај врховне власти препуњује. 
општу нелагодност; руке старога Цара не пуштају узде, али је 
трошно здравље у старца од 83 године, те један део власти не- 
приметно прелази на млађа плећа надвојводе престолонаследника. 
Отуда подвојеност у тежњама, надама или зебњама према томе- 
да ли се управља поглед на Хофбург или на Белведере; још сада 
они, који немају наде да ће стећи милост будућега Цара, кришом 
погледају на младога надвојводу Карла Фрању Јосифа, сина над- 
војводе Отона, који се прошле године оженио, под заштитом Ва- 
тикана, са принцезом Зитом од Бурбон-Парме и који већ има 
сина: четири генерације царева ! 

Спољна ситуација је исто тако тешко забрињавала бечку 
владу. Одјек победа балканских савезника био је међу Румунима 
огроман и производио је једну мешавину од одушевљења и срџбе: 
одушевљење за хришћанску епопеју, која је подсећала на херој- 
ска времена, срџба што морају стајати прекрштених руку док 
други мали народи чине баснословна јуначка дела. Тада проби 
у румунском јавном мњењу један нов осећај: Румунија није умела 
узети учешћа у јуначким подвизима балканских Хришћана и, уче- 

ствујући са њима у изгнању Турака, стећи права на повећање 
територије; она треба у будуће да води искључиво народну по- 
литику и да, по примеру Србије и Бугарске, спреми уједињење 
свих Румуна у једну отаџбину, тежећи за распадањем аустро- 
угарског Царства где живе три милиона Румуна и стварањем 
Велике Румуније од десет милиона душа, која би била моћнија 
од Велике Србије и од Велике Бугарске. Треба, дакле, напустити 
политику споразума са Бечом и Берлином, удружити се с бал- 
канским државама и ступити у њихов савез, наслонити се на Ру- 
сију, која ју је у згодан моменат подсетила на старо братство 
оружја од 1878 године, шаљући краљу Каролу палицу фелд-мар- 
шала руске војске. То је политика, у исто време, и националне 
будућности и сигурности, јер, ако би остала у зависности од гер- 
манизма, Румунија би се изложила опасности да, пре или после, 
буде стегнута, смрвљена између масе словенско-руске и масе сло- 
венско-балканске; њени су интереси, дакле, у складу са њеним 
симпатијама. Као природна последица дошла је оптужба Хохен- 
цолерна, који влада Румунијом, да се руководи личним тежњама, 
и да, говорило се, води политику земље више по својим назо- 
рима и личним симпатијама него према постојаним народним ин- 
тересима. И с те су стране долазиле бриге бечком кабинету; њега 
је могла Румунија напустити баш у моменту кад је у Русији сла- 
вофилско осећање најживље раздражено. 

У дубоке масе руске сељачке демокрације идеје продиру 
полако, али кад једном уђу, оне више не ишчезавају, оне се на- 
ходе у стању латентне воље док једнога дана догађаји не изнесу 
на видело сву силину акције која је у њима. Ово је нарочито 
истина за идеју словенског братства. Света Русија, Русија наслед- 
ница Византије, уздрхтала је до сржи на глас српских и бугар- 
ских победа. Тридесет и пет година после Плевне, одјеци топова 
са Куманова и Лозенграда нашли су превелик одзив до најдуб- 
љих слојева народних. Најскромнији мужик зна за победе своје 
браће са југа, поноси се њима и изјављује, да ће се, ако ко по- 
куша да их лиши плода њихових жртава, дићи са свима сеља- 
цима њима у помоћ. Влада је принуђена да рачуна са овом стра- 
ховитом струјом народног и националног осећања. Ма било само 
с тога да би ово осећање у први мах задовољила, она је прину- 
ђена да предузме војне мере и поред свег свог мудрог и обазри- 
вог расположења, она може бити одвучена даље него што жели. 10 
се зна у Бечу, и отуда један нов узрок забринутости и узнпемирења. 

Таква је била, у главним потезима, ситуација аустро-угар- 
ског царства у тренутку кад је изгледало да ће победа савезника 
и њихов муњевити поход на Цариград пречистити за неколико 
дана Источно Питање у Европи. Аустрија гледа, како се пред 
њеним вратима извршују или припремају материалне и моралне 
промене које директно дирају њене битне интересе; једна побед- 
ничка сила избија на Балканском Полуострву, где је њена поли- 
тила већ два столећа наилазила само на млитав и мек отпор; ос- 
нива се победом увенчана Велика Србија и прети да привуче 
к себи групу Јужних Словена; цео је словенски свет узавро. 

Срушени снови будућности, директне зебње за садашњост, 
предзнаци растурања унутра у самоме Царству, психолошки по- 
раз због неочекиваног успеха својих суседа; тако се може укратко. 
изложити морална и политичка ситуација у којој су Аустро-Угар- 
ску ставили догађаји у Маћедонији и Тракији. Она се налазила, 
ако пазимо на све разлике, у деликатном и опасном положају 
Наполеона Ш 1866 године, у тренутку кад је видео како на Рајни 
расте страховита снага победничке Пруске; она није хтела да по- 
нови погрешку, за коју историја криви француског цара. 

Ето зашто је бечка влада мобилисала велики део царске 
војске. 


М 


После првих победа савезничких, које су пореметиле вешто 
спремљене планове, било је извесне забуне ва Балплацу, коле- 
бало се, какве ће се мере предузети и какав циљ има да се по- 
стигне. Упад који су Срби и Црногорци у самом почетку непри- 
јатељства извршили у новопазарски санџак поставио је одмах први 
проблем. Да ли ће се, без оклевања, заузети Санџак који је граф 
Ерентал напустио 1909 године у времену анексије Босне и Хер- 
говине, забранити Србима и Црногорцима да се ту наместе, при- 
морати их да пренесу рат више на југ. Неколике новине су то 
објавиле, оне су у томе виделе начин да се поправи погрешка 
коју је, по њиховом мишљењу, учинио гроф Ерентал, одричући 
се права које је по Берлинском Уговору Аустрија имала на Сан- 
џак. Али се гроф Берхтолд сматрао обвезан гестом и речју свога 
претходника. Уосталом, требало је одмах после или чак и пре по- 
четка непријатељства ући у Санџак и предухитрити Србе а, у том 
моменту, догађаји још нису били изиграли рачуне бечке политике. 
Заузимати Санџак после победе савезника значило би изазвати 

рат. Било једно или друго, старање грофа Берхтолда да не по- 
гази реч грофа Ерентала заслужује високу похвалу : лојалност је, 
као што у осталом често бива, и у овој ствари била највећа ве- 
штина. Будућност ће то доказати. У интересу Европе, као и Ау- 
стрије и мира, добро је што су бечки државници сами утврдили 
границу која треба да раздваја балканске државе од Хабзбур- 
говог Царства. 

Прва последица незаузимања новопазарског санџака била је 
веома повољна за светски мир, она је одредила програм аустро- 
угарске политике на темељу територијалне незаинтересованости. 
Већ 6 новембра гроф Берхтолд је дао о томе уверења Г. Поен- 
кареу, молећи га да од његовог саопштења још не чини јавну 
употребу. У своме говору пред делегацијама, 19 новембра, ми- 
нистар је изјавио да Аустрија „не циља ни на какво територи- 
јално проширење“, но се задовољава „да не губи из вида своје 
интересе“ и тежи „за оснивањем здравих и трајних односа са 
суседном монархијом (Србијом)“. Ове ће „интересе“ Министар 
Спољних Послова цара Фрање Јосифа у пуној сагласности са 
својим сувереном, енергично заступати и браниће их. Чим је про- 
шао први моменат изненађења и забуне, аустријска дипломација, 
потпомогнута својим савезницима, нарочито Немачком, прибра се 
и потражи да опет повеже конце поткане које су победе савез- 
ника умрсиле или покидале. На све стране се налазе трагови њене 
активности. У Цариграду немачка и аустријска амбасада дошап- 
тују да се треба одупрети и оживљују енергију ; муниција стиже 
преко Румуније и Црног Мора; немачки војни аташе саветује у 
опкопима на Чаталџи турску дефанзивудок се немачка полузва- 
нична штампа труди да докаже да ће Бугарска сутра постати 
природна савезница Немачке и да је њој намењено да постане 
балканска Пруска. Рад Аустрије уз припомоћ Немачке иде, на- 
равно, на то да усами Србију дајући Бугарској све што јој може 
дати, сејући неслогу међу савезницима и експлоатишући све уз- 
роке расцепа који могу избити међу њима. Ако постоји каква 
тајна погодба између Софије и Беча, гроф Берхтолд је на то 
могао подсетити Данева кад га је примио у Будим-Пешти. Ми 
би се, с наше стране, чудили да је краљ Фердинанд каквом пи- 
сменом обавезом себи везао руке. Можемо дакле бити уверени 
да ће он остати енергично веран својим балканским савезницима. 
Али треба причекати, да се сврши криза, утврди мир и изврши 
подела шлена, па да се о целој овој политици да суд. Задово- 

љимо се, за сад, да објаснимо политику Беча стављајући се на 
гледиште аустријско. 

Најпрешније је било да се учврсте остаци турскога царства 
у Европи како би се продужио рат доста дуго, да Аустрија може 
водити своју дипломатску војну ; требало је затим повратити Ру- 
мунију која се находила у грозничавом узбуђењу: то је био 
предмет пута у Букурешт генерала Конрада од Хецендорфа, шефа 
генералштаба царске војске. Да ли је он имао мисију да опо- 
мене краља Карола и његове министре на старе обавезе или да 
с њима проучи како ће се најбоље парирати опасност која је 
од увећаних балканских држава претила исто толико Аустрији 
колико и Румунији2 Није толико важно да се то зна: али је 
извесно да је Румунија од тога тренутка почела да предузима 
неке војне мере и спремала се да формулише своје територи- 
јалне захтеве и своја права на компензацију. Вешто руковођена 
новинарска кампања раздражила је румунско јавно мњење про- 
тив Бугарске и, поводом Силистрије посејала између два суседа 
раздвојена Дунавом неслогу, од које је само Аустрија могла из- 
вући користи. 

Гроф Берхтолд пошто је напустио идеју окупације Санџака, 
управио је сав напор своје политике на независност Арбаније. 
За аустријску дипломацију терен је био добар. Силама које су 
доказивале права словенских народности, она је могла одгово- 
рити правима арбанашке народности. У ствари „арбанашка на- 
родност“ постоји само у мозговима неколико десетина просве- 
ћених Арбанаса или сујетних странаца, постоји међутим арбанашка 
популација која се добро разликује од других народа у чијој 
средини живи, и, у пркос дивљем партикуларизму који годи пла- 
нинским племенима и браствима, може се тврдити да Арбанаси 
чине једну народност, која још сама не зна за себе али која 
почиње да се тражи и која ће се ускоро наћи'. 

У осталом то се мало тиче аустријске политике. Арбанија 
је само згодан изговор да оправда њену интервенцију и она не 
ради живо на томе да се у Арбанији оснује народност снажна 
и слободна да буде довољна сама себи; она више воли да је 
чува под својим туторством. 

Аустрија води већ одавно у Арбанији политику, којој је циљ 
ширење и економско продирање, али не улази у обим ове ра- 


! О арбанашком питању видети мој чланак од 15 децембра 1909 г. или дело 
[7 Еигоре ег Та Јеџпе-Тигаше, глава М!. 

справе, да изнесемо методе и резултате те политике; она врши, 
на основу уговора протекторат над католичким Арбанасима који 
живе у планинама северне Арбаније. Да је Арбанија под њеним 
туторством, или да је бар њен савезник, Аустрија би обгрлила 
с југа Краљевину Србију, чије ширење она гледа с толико не- 
поверења. Од Котора до ушћа Бојане није велика раздаљина, 
свега један комад црногорске обале одваја крајњу тачку на југу 
Далмације од арбанашких пристаништа. Шта више, границе Ар- 
баније су неодређене и бескрајно растегљиве, пошто она не чини 
данас ни организовану нацију, ни сједињен народ, ни историјску 
државу. Арбанаса има по целој Маћедонији до Цариграда; за 
време неколико векова турске власти, они су злоупотребљава- 
јући право ношења оружја, које им је примањем Ислама било 
обезбеђено, кињили, убијали, протеривали или на силу турчили 
несрећне сељаке српске, који су остали хришћани, а данас као 
своју траже целу ту покрајину. Ако би се прошириле границе 
Арбаније онако како то тражи бечка штампа, ова би обухватила 
чак и један део вардарске долине; од Драча или Валоне, ау- 
стријска железница би водила лако у Битољ и у Солун. Најпосле, 
вршећи своје туторство над Арбанијом, Аустрија би се опет по- 
мешала у балканске послове, изнова би се латила своје тради- 
ционалне политике и, у новим облицима, отворила би старо 
Источно Питање. 

Из овога се види зашто аустријска политика полаже толико 
на Арбанију. Питање српског пристаништа на Јадранском Мору, 
питање арбанашке независности, питање граница аутономне Ар- 
баније, која су једно за другим задавала главобоље Европи и 
од којих треће још није решено, само су три различна и сукце- 
сивна изгледа арбанашког питања. Област, коју су Срби заузели 
и коју желе да сачувају да би омогућили својој краљевини про- 
сторан излазак на Јадранско Море, чини Север Арбаније, а то 
је предео у коме је утицај Аустрије био увек најјачи, где се њен 
новац најобилније изливао и где је она вршила протекторат над 
католичким племенима. Могло се предвидети да ће га се бечки 
кабинет. одрећи само ако пред силом буде морао попустити, јер 
овде није било за Аустрију толико важно да се Србија одвоји од 
мора колико да се сачува интегритет будуће Арааније, од које 
она мисли да начини оруђе своје политике. Аустрија није чинила 
велике тешкоће да Срби добију економски излазак на Јадранско 
Море, гарантован Великим Силама, али је одбила појас земље 

који су Срби желели добити. Аустријска дипломатија се данас 
још енергично одупире наваљивању неног талијанског савезника, 
који би хтео да Скадар припадне у део Црној Гори. 

Аустрија је, једно за другим, постигла, да се Србија одрекне 
сваке територије на Јадранском Мору и да све силе признаду 
принцип аутономне Арбаније; то је било у њеним позитивним 
захтевима. Остаје питање граница будуће кнежевине: оно неће за- 
давати озбиљних тешкоћа, осим ако се не тражи у њему разлога 
за нове компликације. Арбанија може само бити држава насе- 
љена искључиво Арбанасима, немогућно је да се они користе 
и у оним окрузима где су (крвавим угњетавањем Словена на 
северу и Грка на југу) дотерали до бројне већине. Кад један 
разуман компромис одреди арбанашке границе, Аустрија ће успети 
са свима својим позитивним захтевима и Европа ће можда моћи 
да очекује да она најпосле положи оружје. На ово, међутим, не 
треба сувише рачунати, јер се још не зна која ће од двеју струја, 
између којих се колеба бечка политика, победити: дипломатска 
или војничка. 

Најквалификованији представник ратничке методе је шеф 
главног генералштаба барон Конрад Хецендоф. Још су у памети 
распре које су се с тако великим одјеком појавиле, за време 
последњих месеца живота грофа Ерентала, између министра који 
је умирао и шефа генералштаба. Генерал "Хецендорф је тра- 
жио концентрацију трупа на италианској граници и да се, ако 
је потребно, не оклева са употребом силе, министар се про- 
тивио томе и успео је код цара да његов противник напусти 
дужности шефа генералштаба. То је био последњи успех грофа 
Ерентала. Првих дана садашње кризе генерал је враћен на чело 
генералштаба и руководио је мобилизацијом војске. Сматра се 
да он ужива пуно поверење надвојводе — престолонаследника 
и дели његове политичке погледе. Генерал Хецендорф и његови 
пријатељи овако резонују: Србија, погорђена својим победама, 
радиће на распадању аустро-угарског царства, она ће га кад тад 
напасти потпомогнута једним другим, много снажнијим против- 
ником. Пошто се тај конфликт не може избећи, Аустрија, наравно 
треба за ратовање да избере најпогоднији моменат. Гроф Ерен- 
тал је већ пропустио — а то барон Конрад Хецендорф горко 
пребацује његовој сени — 1909 веома згодну прилику да при- 
нуди Србију на капитулацију; он је чак, напуштањем санџака 
положио оружје. Не треба губити прилику, да се, чим се јави 

згодан тренутак, једном за свагда, сврши са Србијом и са не- 
редима, које она никад неће престати да потпирује на југу цар- 
ства. То је гледиште војничке странке, њен крајњи циљ је да од 
Србије начини политички и економски вазалну земљу аустро- 
угарског царства. Она јој не опрашта њену тежњу за незави- 
сношћу и њене сјајне победе и неће се смирити докле год је 
потпуно не сломије. Војничка странка сматра, у осталом, да 
је рат у сваком случају неопходно потребан за спас царевине, 
јер ће он једино повратити слогу у војсци и дати династији, у 
очи нове владавине, довољно угледа, да би могла потпуном уну- 
тарњом реорганизацијом, осигурати монархији еру мира, на- 
претка и славе. 

Политичка странка, којој је шеф гроф Берхтолд и коју чвр. 
сто подржава цар Фрања Јосиф, је правичнија, обазривија и му- 
дрија. Стари монарх хоће да умре у миру; нико не познаје боље 
од њега какви су све услови потребни за живот и напредак цар- 
ства састављеног из толико различних народа којима је он је- 
дина веза; искуство његове владавине, испрекрштане толиким. 
катастрофама, учи га да рат може учврстити спојну снагу народа. 
једноставних и концентрованих, али да би он заљуљао државе, 
које немају народног јединства и које су увек мало вештачки 
производ династичне политике. Гроф Берхтолд не увиђа потребу 
превентивног рата и верује у могућност да се са Србијом по- 
ставе довољно добри односи, да би судар био избегнут: он се 
до сада, са пуно мудрости, трудио да избегне сукоб, чувајући 
ипак интересе, које сматра неопходним за сигурност Аустрије и 
будућност њене политике. Он је поднео за европски мир жртве, 
које му љуто пребацују његови противници и за које му и Ев- 
ропа и сами Срби треба да одаду признање. Да би се судило. 
о једној политици не смеју се губити из вида тешкоће под ко- 
јима се она води. Ситуација грофа Берхтолда предана је на ми- 
лост и немилост једној болести старога цара или каквом инци- 
денту на граници. Кињење на које се Срби с правом туже: ау- 
стријски монитори пред Београдом, рефлектори који претресују, 
ноћу, српско земљиште, вежбања артиљеријске паљбе на Сави 
и Дунаву пред самим Београдом имају очевидно, у главама оних. 
који их стварају, за циљ, да се створи какав инцидент, да се 
стрпљење Срба доведе до ивице и да се представи цару да је 
част оружја доведена у питаље. Они који га познају, знају да 
се само на тај начин може он поколебати у својим мирољубивим. 

„одлукама. У тој намери је и Прохаскина афера без мере уве- 
ћана, до год није било јасно да је част Прохаскина била исто 
"толико неповређена као и част Монархије. 


М 


Од неколико недеља штампа и јавно мњење дали су строгу 
"оцену политици бечког кабинета, чак и у Немачкој са извесном 
горчином чине је одговорном, за то што се продужује ово нела- 
годно стање од кога трпи цела Европа. Таква оцена није потпуно 
праведна. Аустрија има важне интересе на Балканском Полуос- 
"трву и она је имала неоспорно право да гледа да их очува на 
начин који она за најоољи нађе. Ситуација, коју су јој створиле 
победе балканских савезника и слом отоманског царства, је веома 
„деликатна. Јавно мњење, нарочито у Француској, је наклоњено 
малим државама, херојским победиоцима Куманова и Лиле-Бур- 
гаса; поврх тога, Французи симпатишу Словене и као савезнике 
Русије и Грка по старој традицији наше историје. Аустрија, која 
"се повећала 1878 и 1908, не испаливши ни пушке, интервенише 
и овога пута да однесе победиоцима плодове њихових победа; 
то је неблагодарна улога, тешко ју је играти. Ма како да су 
праведни њени захтеви, влада бечка је могла за њихову одбрану 
изабрати згоднији начин. 

Аустријанци се туже, не без разлога, да штампа и јавно 
мњење, имено у Француској, не воде довољно рачуна о знатним 
жртвама које јој догађаји намећу; али да ли они сами могу себи 
правилно да представе како се осећа српски официр и војник, 
победилац после тешких борба где су му толика браћа пала, при- 
нуђен да преда Арбанасу, вековном непријатељу свога рода и 
угњетачу своје браће, вароши задобивене крвљу, које су биле 
некада градови великог Душановог царстваг Мир се може одр- 
жати између Аустријанаца и Срба само узајамним уступцима и 
добром вољом с једне и с друге стране, он ће се одржати кад 
буду свесни о томе да ни једни ни други неће ратом ништа до- 
бити. Рат би био, може бити, ужасан за Србију, али да ли је из- 
весно да би био користан за Аустрију 2 Ако би се Срби без борбе 
повлачили пред освајачем који би продирао, док је цвет српске 
војске пред Једреном и Чаталџом, и ако би апеловали на Европу, 
Аустријанце би њихово освојење, сумње нема, довело у непри- 
лику. А ако би се, напротив, Срби решили да се боре, Аустри- 

анци би изашли са њима на крај тек после једног рата вођеног 

до истребљења који би им проузроковао свирепе губитке а не 
би им дао никакве важније добити. И ко зна какви би били од- 
блесци једне такве борбе међу Словенима у Царству, нарочито. 
међу Србима у Босни који су водили против Аустријанаца 1878 
герилски рат, чија им је успомена још у памети > 

Ми мислимо да се војничка странка тешко вара у рачуну, 
кад мисли да би рат расплео све тешкоће које су притисле Ца- 
ревину; на против он би их повећао. Опасности које прете Ау- 
стрији нису тако хитне као што се каткад мисли, али их ипак 
ништа не може уништити. Никакав победнички рат не би уништио 
факат да у Царевини има двадесет и три милиона Словена, који се 
поносе успесима других Словена и узбуђују њиховим несрећама, 
и које би било опасно терати у крајност. Листови војничке станке 
говоре о безочности Срба и о потреби да се они доведу до пот- 
чињености (От егуепипо); али се каткад намеће питање, да ли се 
сам факат што Срби постоје и што напредују, у појединим беч- 
ким круговима не сматра као безочност. Ако би српска краље- 
вина била принуђена, као што сања војничка странка, да прими 
сизеренство, за Царевину би увек постојало Српско питање; у 
место да буде спољне било би унутарње и било би, услед тога 
може бити, још акутније и опасније; народи се не могу удавити 
у крви нити се гласови националних тежња могу силом угушити. 

Не треба претеривати опасност распадања за Аустро-Угар-- 
ску. Последњих дана била је у Прагу значајна манифестација 
Немаца и Чеха измешаних око споменика Радецког, победиоца 
Италије. | 

Чеси знају, да и ако нису задовољни местом које им је 
додељено у царевинској згради ипак имају рачуна да је одрже. 
Скоро сви народи који живе на територији двојне монархије 
желе јој промену устава, а не да јој поруше темеље. У случају рата 
чак и против Србије и Русије, било би, сумње нема, пнцидената,. 
појединачних одметања или побуна малих одељења, али је вој- 
ска, у својој целини, одана, она не зна за патриотизам какав. 
постоји у једноставних народа; у ње има државног патриотизма 
а не националне вере; њен патриотизам се не оснива на само- 
никлој и слободној љубави заједничке отаџбине, него на за- 
клетви датој суверену; али је војска верна својој заклетви. Ме- 
ђутим бечки кабинет би могао погоршати ову опасност, која је 
још у повоју, ако би пошао за анти-словенском политиком. Ми 
смо мало час упоредили ситуацију Аустрије пред балканским: 

догађајима са положајем Наполеона Ш 1866 године. То поре- 
ђење није без мана. Наполеон Ш је могао, може бити је требао, 
ратовати са Пруском, да одржи европску равнотежу повољнијом 
за Француску. А да је имао двадесет милиона немачких пода- 
ника, он то не би могао учинити. Аустрија не може водити рат 
против Словена, а да не створи пролом на згради хабсбуршке 
царевине. Ако би за навек отуђила словевске народе који живе 
на њеној територији, све би се амбиције, које охоло чекају на 
час њеног распадања, удружиле и повеле против ње борбу, која 
би, налазећи савезнике на аустро-угарском земљишту, пре или 
после донела победу. Румуни, Словени, Италијани постали би 
одмах савезници и, по пророчанству Алберта Солера, Аустрија 
би заузела место „болесног човека“ које би Турска оставила 
празно. Аустријско Питање би било постављено. 

Многи искусни и обазриви људи међу аустријским Немцима 
виде ове опасности у које би војничка странка хтела да увуче 
бечку политику. Један од њих, бивши министар Пг. Бернрајтер, 
показао је 6 новембра у делегацијама, најбољим аргументима, 
да је споразум са Србијом потребан ради сигурности Босне и 
да Србија није никад помишљала на пристаниште на Јадранском 
Мору пре несретног царинског рата који против ње поведоше 
Аустрија и Мађарска 1906: и додао је: „ми бисмо учинили веома 
велику погрешку и дефинитивно би компромитовали наше од- 
носе са балканским државама ако би се слепо заузели једино 
за Арбанасе или ако бисмо се хтели послужити њима, ма то 
било само дипломатски, да нападнемо Србе с леђа“. Будућност 
ће дати право овим снажним речима. Терати Аустрију у рат, гу- 
рати је против Србије у једном безизлазном антагонизму, то је 
ствар оних који желе распад Аустрије, на пример пангерманиста 
и, међу њима, Г. Волфа. Свака политика војничке акције на 
Балкану или против Словена ставља царевину Хабзбурга на ми- 
лост и немилост Хохенцолерна. Свако освојење које би захватило 
Словене, повећавајући њихов број и њихов утицај у царевини, 
даје маха пангерманизму и разорава унутарњу равнотежу на- 
родности, без које аустро-угарски организам не може живети. 

Ми смо објаснили зашто нам је изгледало природно што 
Аустрија тражи стварање независне Арбаније. Али Ог. Бернрај- 


Зидети чланак „Бе соп | аизбго-зегђе“ (Кеуце од 1 фебруара 1906 
и дело „|/ Епџгоре с! / Етр!ге обботап“, 1Х глава. 

тер има право кад каже да ће бечки кабинет, ако буде хтео, да 
помоћу Арбаније води непријатељску политику према Србији и 
изазива раздор међу балканским државама, поћи путем против- 
ним његовим интересима. Он неће повратити свој политички и 
економски утицај на Балкану догод не буде поставио добре од- 
носе са свима савезним државама. За победама и освојењима 
четири мале краљевине доћи ће плодна ера рада и економске 
организације; отвориће се нови тргови европској трговини и ин- 
дустрији, а Аустрија је на добром месту да се њима користи. 
Турска није радила али је и мало трошила; балканске државе 
радиће много али ће и трошити више па ће им бити потребна 
помоћ великих индустријских и произвођачких држава. Убиствена 
економска криза коси по целом Царству због тога што су му 
тренутно затворени стари тргови европске Турске; стање ау- 
стријских финансија није добро, пошто се, ту скоро, није могао 
закључити у Америци зајам од 250 милиона јевтиније од 7 про- 
цената. Док Аустрија проводи време у томе како ће Србији оспо- 
рити који комад Старе Србије и Маћедоније и троши огромне 
суме да би одржала војску на ратној нози, Талијани се, без 
шума, труде да истисну њену трговину из свију пристаништа 
Полуострва. Аустрија може само добити ако заслужи симпатије 
и поверење балканских држава. То се исто може рећи и за Ру- 
мунију. Никаква исправка граница не може за Румунију вредети 
толико колико пријатељство Бугарске, које је она на путу да 
изгуби у једном историјском часу, кад Бугари неће заборавити 
ни оне који су их помогли, ни оне који су им чинили сметње, 
и кад ће и сама Румунија бити принуђена да мења главне прин- 
ципе своје политике. 

Француска је надахнута најбољим намерама према Царству 
Хабзбурга. Њој је потребна, за одржање правилне европске рав- 
нотежу, јака Аустрија, која би и сама у својој земљи поставила 
равнотежу где би свака народност налазила заштите за своја 
права и своје интересе, али она неће имати исте симпатије према 
Аустрији, која би водила експанзиву и освајачку политику на 
штету Словена и постала опасност за европски мир. За Хаб- 
збурге није погодна Бизмаркова метода, политика силе била би 
злокобна за државу, која представља само државу, а не јоши 
народност. У осталом Бизмарк није разумео, и то је основна 
погрешка његова рада, шта ће, пре а после, вредети воља на- 

рода у људској исгорији; отуд и видимо да се руши зграда, коју 
је он на Берлинском Конгресу мудро подигао. Аустрија ће добро 
урадити ако буде напустила опасне снове балканског империја- 
лизма, да би сву своју енергију посветила раду на унутарњем 
учвршћивању : раду за који је потребно стрпљења, помирљиво- 
сти, и за који се сила не може употребити јер не ствара ни љубав, 
ни поверење. Она треба да стишава, прилагођава, претапа, удру- 
жује, а то је политика оних који склапају бракове. Стари афо- 
ризам није слагао: Ти, Ггећх Апзшта, пишђе! 


РЕНЕ Пинон. 


(превео Рг. ВЕЛИЗАР Нинчић) 


ТАИДА (ТНА|5) 
— Анатол Франс — 


— НАСТАВАК — 


||| 
ЈАНЕ и И Уа 


Таида беше рођена од родитеља слободних и сиротних, ода- 
них идолопоклонству. Док је била мала, њен отац је држао, у 
Александрији, близу Месечевих врата, крчму, коју су посећивали 
мрнари. Остале су јој извесне свеже и издвојене успомене из 
њеног првог детињства. Гледала је у памети свог оца, где седи 
на крај огњишта, прекрштених ногу, велики, страшан и миран, 
као један од оних старих фараона, које величају тугованке пе- 
ване од слепаца на раскршћима. Сећала се опет тако и своје 
суве и тужне мајке, где тумара као изгладнела мачка по кући, 
коју је пунила праском свог непријатног гласа и искрама својих 
фосфорастих очију. Причало се у предграђу да је била врача- 
рица и да се претварала у совуљагу, ноћу, да би се састајала 
са својим драганима. Лагали су. Гаида је добро знала, јер ју је 
често вребала, да се њена мати није одавала чаробним вешти- 
нама, већ да је, жижена грамжљивошћу, бројала целе ноћи дневну 
добит. Овај лени отац и ова лакома мати су је остављали да 
живи својим животом као живина у живинарнику. Тако је по- 
стала врло умешна у извлачењу једног по једног новчића из по- 
јаса пијаних мрнара, забављајући их невиним песмама и безо- 
бразним речима, чији смисао није знала. Прелазила је с колена 
на колена у дворани, у коју се упила воња ускислих пића и смо- 
ластих мешина; затим, образа умазаних пивом и избодених 
оштрим брадама, искрадала се, стежући новчиће у својој ручици, 

418 ДЕЛО 


и трчала је да купи мецене колаче код старе жене која је чу- 
чала иза својих котарица под Месечевим вратима. Сваког дана 
су били исти призори: мрнари, где причају о својим опасностима, 
кад је еурос покретао подморске алге, затим где играју коцака 
или пиљака, и где поручују, грдећи богове, најбоље килики- 
ско пиво. 

Сваке ноћи, свађе пијаница будиле су дете. Љуске од ос- 
трица, летећи преко столова, разбијале су главе, усред бесних 
урлика. Понекад, при слабој светлости задимљених лампа, ви- 
ђала је где се светле ножеви и тече крв. 

Њене младе године су знале за људску доброту само преко 
благог Ахмеса. Ахмес, кућни роб, Нубијанац црњи него лонац који 
је он надгледао на ватри озбиљно, беше добар као мирна ноћ. 
Често је узимао Таиду на своје крило и причао јој старинске приче, 
у којима је било подземних спратова пуних блага, саграђених за 
лукаве краљеве, који су убијали зидаре и неимаре. Било је та- 
кође, у овим причама, вештих лопова који су се женили кра- 
љевим кћерима и блудница које су подизале пирамиде. Малена 
Таида волела је Ахмеса као оца, као мајку, као дадиљу и као 
пса. Хватала се за робову кецељу и ишла за њим у ћилер са 
вином, у живинарник, посред пилића мршавих и накострешених, 
састојећи се само из кљуна, ноктију и перја и који се лепршаху 
боље него орлићи пред ножем црног кувара. Често, ноћу, на слами, 
на место да спава, градио је он за Таиду мале воденице и лађе 
велике као рука, са свом њиховом опремом. 

Изнурен злостављањем својих господара, имао је једно уво 
поцепано и тело избраздано ожиљцима. Опет за то весео и миран 
изглед није остављао његово лице. И нико у његовој близини 
не помишљаше да се упита, одакле добијаше утеху за своју душу 
и мир за своје срце. Био је простодушан колико и једно дете. 
Свршавајући свој груби посао, певао је танким и слабим гласом 
химне у славу Бога, које су изазивале у детињој души узбуђе- 
ности и сневања. Шаптао је тоном ниским и веселим: 

Реци нам, Марија, шта си видела тамо од куд долазиш > 


Видела сам покров и рубље, и анђеле где седе на гробу. 
И вицела сам славу Ускрслог. 


Она га је питала: 
— Оче, зашто певаш о анђелима који седе на гробу 
А он је одговарао: 

— Мала светлости мојих очију, певам о анђелима, јер се 
Меус наш Господ узнео на небо. 

Ахмес беше хришћанин. Био је примио крштење и звали 
су га Тодором на гозбама верних, на које је одлазио кришом у 
време које му беше остављено за спавање. 

У то време, црква је претурала преко главе последње иску- 
шење. По царевој наредби, саборне цркве беху порушене, свете 
књиге спаљене, свето посуђе и свећњаци растопљени. Лишени 
својих части, хришћани очекиваху само смрт. Ужас је владао над 
александриском заједницом; хапсане су биле препуне жртава. 
Причало се са страхом, међу вернима, да су у Сирији, Арабији, 
Месопотамији, Кападокији, широм царевине, бичеви, клупе за 
мучење, гвоздени нокти, крст и зверови прождирали првосвеће- 
нике и невине девојке. Тада се Антоније, већ чувен са својих 
привиђења и самовања, старешина и пророк египатских верних, 
устреми као орао, с врха своје пусте стене, на Александрију и, 
летећи од цркве до цркве, распали својом ватром потпуно целу 
заједницу. Невидљив за незнабожце, био је присутан у исти мах 
на свим хришћанским скуповима, уливајући сваком дух моћи и 
мудрости, којим беше одушевљен. Гоњење робова се вршило 
с нарочитом свирепошћу. Многи од њих, обузети страхом, од- 
падаху од своје вере. Други, у највећем броју, бежаху у пустињу, 
надајући се да ће ту живети, било у дубоком размишљању о 
Богу, било као разбојници. При свем том Ахмес је походио као 
и обично скупове, обилазио сужње, сахрањивао мученике и испо- 
ведао весело Христову веру. Сведок ове истините ревности, ве- 
лики Антоније, пред повратак у пустињу, стисну црног роба у 
своје руке и даде му пољубац у знак мира. 

Кад Таида имаде седам година, Ахмес поче да јој говори о Богу. 

— Добри Господ Бог, рече јој, живео је на небу као фараон 
под чадорима свог харема и дрвећем својих вртова. Био је старац 
међ старцима и старији него свет и имао је само једног сина, кнеза 
Исуса, кога је волео свим својим срцем а који је премашао лепо- 
том деве и анђеле. МИ добри Господ Бог рече кнезу Исусу: 

„— Напусти мој харем и мој двор, и моје урме и моја жива 
врела. Сиђи на земљу рад људског добра. Тамо ћеш наличити 
малом детету и живећеш сиромашно међу сиротињом. Страдање 
биће твој свакодневни хлеб и плакаћеш толико много да ће твоје 
сузе створити реке, у којима ће се уморни роб купати однећ 
пријатно. Иди, мој сине! 

„Кнез Исус послуша доброг Господа и сиђе на земљу у 
место звано Јудин Витлејем. И шетао се по ливадама пуним саса, 
говорећи својим друговима : 

„Благо гладнима, јер ћу их водити за сто мог оца! Благо: 
жеднима, јер ће пити на небесним изворима! Благо онима који: 
плачу, јер ћу утрти њихове очи с веловима нежнијим од алминих.. 

„Због тога су га сироти људи волели и веровали у њега: 
Али су га мрзели богаташи, бојећи се да не узвиси сиротињу 
изнад њих. У то време Клеопатра и Цезар бејаху моћни на земљи. 
Мрзели су обоје Исуса Христа и наредише судијама и свеште- 
ницима да учине да га нестане са света. Да би послушали еги- 
патску краљицу, сирски кнезови подигоше крст на једном висо- 
ком брегу и убише Исуса на овом крсту. Али жене опраше. тело: 
и сахранише га, и кнез Исус, разбивши плочу на свом гробу, 
узнесе се понова добром Господу, свом оцу. 

„И од тог доба, сви који умиру у вери с њим иду на НЕ 

„Господ Бог, ширећи руке, каже им: | 

„Добродошли, јер волите кнеза мог сина. Окупајте се, по- 
том једите. 

„Они ће се купати при звуку лепе музике и, за све време 
трајања њихове части, гледаће игре алма и слушаће приповедаче, 
чије се приче неће никад свршавати. Добри Господ Бог ће их 
волети више него светлост својих очију, јер ће бити његови гости 
и уживаће на ћилимовима његовог каравансераја и у наровима 
његових вртова. 

Ахмес је говорио тако више пута и на тај начин Таида по- 
знаде истину. Дивила се и говорила је: 

— Радо бих хтела јести нарове доброг Господа. 

Ахмес јој је одговарао: 

— Једино који су крштени у име Исусово окусиће небе- 
сно воће. 

И Таида је тражила да буде крштена. Видећи потом да 
се уздала у Исуса, роб реши да је поучи дубље, да би ушла у 
Цркву, као покрштена. И веза се чврсто за њу, као за своју 
духовну кћер. 

Дете, без престанка одбијано од својих неправедних роди- 
теља, није имало постеље под родитељским кровом. Лежало је 
у једном шталином углу међу домаћим животињама. Ахмес је ту, 
сваке ноћи, долазио да се састаје тајно с њом. 

Приближавао се полако асури, на којој је она почивала и 

за тим је седао на своје пете, савијених ногу, усправљен пред- 
њим делом, у наследном ставу тела целог свог племена. Његово 
тело и његово лице, покривена црнилом, губила су се у тами; 
једине његове крупне беле очи сјаху и из њих избијаше свет- 
„лост слична зорином зраку кроз пукотине неких врата. Говорио 
је танким и слабим гласом и који личи на певање, чије је слабо 
Ууњкање имало жалосну благост музика које слушамо у вече по 
улицама. По некад, дисање једног магарца и лагано рикање јед- 
ног говечета пратила су, као кор злих духова, глас роба који 
је читао Јеванђеље. Његове речи су текле мирно у мрак, који 
се испуњавао великом ревношћу, милошћу и надом; и новообра- 
Ћена у хришћанску веру, с руком у Ахмесовој руци, уљуљкивана 
једноликим звуцима и гледајући нејасне слике, успављивала се 
спокојна и насмејана, у сред складности мрачне ноћи и светих 
тајни, према звезди која жмираше између јаслиних греда. 

Посвећивање траја целу једну годину, до доба кад хри- 
шћани светкују весело ускршње празнике. Еле, једне ноћи славне 
недеље, Таида, која већ дремаше у шупи на својој асури, осети 
да је подиже роб, чији поглед сјаше новом светлошћу. Имађаше 
на себи, не, као обично, црначку кецељу у дроњцима, већ дуг 
бео огртач, под којим стисну дете, говорећи са свим полако: 

— Оди, моја душо! оди, моје очи! оди, моје срдашце! оди 
да навучеш на се стихаре крштења. 

И однесе дете, притиснуто на своје груди. Уплашена а ра- 
дознала, Таида је, сглавом ван огртача, обавила своје руке око 
врата свог пријатеља, који је трчао по ноћи. Идоше мрачним 
уличицама; пређоше јеврејски крај; идоше дуж једног гробља, 
где морски орао кликташе злосрећно. Прођоше, на једној ра- 
скрсници, испод крстова, на којима су висила тела погубљених 
и чије руке су биле начичкане гавранима који кљоцаху кљуном. 
Таида сакри своју главу у робова недра. Није смела више ништа 
да види на осталом путу. На једном учини јој се да силази под 
земљу. Кад отвори очи понова, нађе се у неком уском подзем- 
ном простору осветљеном буктињама од смоле и на чијим зи- 
довима беху насликани велики ликови који изгледаху као да 
оживљују под димом буктиња. Видели су се ту људи одевени 
у дугим туникама и држећи палме, у сред јагањаца, голубица 
и лоза с лишћем и родом. 

Таида, међу овим ликовима, познаде Исуса Назарећанина по 
том што сасе цветаху пред његовим ногама. На средини двор- 

нице, покрај једног великог каменог суда напуњеног водом до 
врха, стојао је један старац с ниском митром на глави и одевен 
скрлетним стихаром, извезеним златом. С његова мршава лица 
спуштала се дуга брада. То је био епископ Виванције који је, 
као прогнани архипастир киренски, да би живео, обављао ткачки 
занат и израђивао грубе материје од козје длаке. Два сирота де- 
тета стојала су му са стране. Сасвим близу њих, једна стара 
црнкиња простирала је развијену белу хаљину. Ахмес, спустивши 
дете на земљу, клекну пред епископом и рече: 

— Оче мој, ево душице, кћери моје душе. Доводим ти је ла 
јој, по свом обећању и ако се допада твојој Светлости, даш жи- 
вотно крштење. 

На ове речи, епископ, раширивши руке, показа своје она- 
кажене руке Имао је ишчупане нокте, исповедајући веру у да- 
нима искушења. Таида се уплаши и скочи у Ахмесове руке. Али 
је свештеник умири умиљатим речима: 

— Не плаши се ничег, мила љубимице. Имаш овде духов- 
ног оца, Ахмеса, који се зове Тодор међу блаженима, и мил) 
матер у љубави, која ти је спремила белу хаљину својим рукама. 

И окрећући се црнкињи, додаде: 

— Зове се Нитида; робиња је на овој земљи. Али ће је 
Исус на небу узвисити у ред својих жена. 

Затим упита новокрштено дете: 

— Таида, верујеш ли у Бога, оца свемоћног, у његовог је- 
диног сина који умре за наше спасење и у све што су учили 
апостоли 2 

— Јест, одговорише заједно црнац и црнкиња, који се др- 
жаху за руку. 

По епископовој наредби, Нитида, на коленима, с! "ну с Таиде 
све њено одело. Дете беше голо, с амајлијом о врату. Епископ 
је загњури три пута у крстионицу. Помагачи поднеше уље, са 
којим Виванције изврши помазивање, и со, чије једно зрно стави 
на усне новообраћене у хришћанску веру. Затим, избрисав ово. 
тело намењено, кроз многа искушења, вечном животу, робиња 
Нитида га обуче у белу хаљину, коју беше исткала својим рукама. 

Епископ даде свима пољубац у знак мира и, по свршеном 
обреду, скиде своје свечано свештено одело. 

Кад сви бише ван гробнице испод цркве, Ахмес рече: 

— Треба да се веселимо данас што смо предали једну душу 
добром Господу Богу; ајдмо у кућу, у којој станује твоја Свет- 
лост, пастире Виванције, и посветимо радости сав остатак ноћи. 

— Добро си рекао, Тодоре, одговори епископ. 

И поведе малу дружину у свој дом који беше сасвим близу. 
Састојао се из једне једине собе, с два ткачка разбоја, једним 
неотесаним столом и једном простирком са свим отрцаном. 

Чим су ушли у њ, викну Нубијанац : 

-— Нитида, донеси тигањ и крчаг са зејтином, и приугото- 
вимо добру част. 

Говорећи тако извуче испод свог огртача рибице, које је 
држао ту скривене. По том, наложив велику ватру, испржи их. 
И сви, епископ, дете, оба млада дечка и оба роба, кад су посе- 
дали у кругу на простирку, једоше пржене рибе благосиљајући 
Господа. Виванције је говорио о мучењу које беше претрпео и 
објављивао је блиску победу Цркве. Његов говор је био оштар, 
али пун игре речи и слика. Упоређивао је живот праведника са 
пурпурном тканином и, да би објаснио крштење, говорио је: 

— Свети Дух је лебдео над водама, зато Хришћани при- 
мају крштење водом. Али и ђаволи станују по потоцима ; врела 
посвећена Нимфама су опасна и види се да извесне воде доносе 
разне болести души и телу. 

По неки пут се изражавао у загонеткама и тако је уливао 
детету дубоко дивљење. На крају гозбе, понуди по мало вина 
својим гостима, чији се језици одрешише и који почеше певати 
тугованке и химне у славу Бога. Ахмес и Нитида, дигнув се, оди- 
граше једну нубиску игру, коју беху научили као деца и која 
се у племену играла без сумње од првих светских времена. То 
је била љубавна игра; машући рукама и њијајући целим телом по 
извесној мери претварали су се наизменце као да беже један од 
другог и као да се траже. Превртали су крупним очима и пока- 
зивали при осмеху сјајне зубе. 

Ето тако Таида прими свето крштење. 

Волела је забаве и у колико је расла, неодређене жеље су 
се рађале у њој. Играла је и певала је по вас дан песмице са 
скитничком децом по улицама и враћала се, ноћу, кући свог оца, 
певушећи још: 

= Торти торту, зашто чуваш кућу 2 
- Ја смотавам вуну и конац милетски. 
— Торти торту, како је пропао твој син > 
– С врха белих коња паде у море. 

Сад је волела више друштво дечака и девојака него мир- 

ног Ахмеса. Није ни приметила да је њен пријатељ ређе уз њу. 

Како је попуштало гањање, хришћански скупови су постајали ре- 
довнији и Нубијанац их је походио приљежно. Његова марљи- 
вост се распаљивала ; тајне претње су по некад измицале нехо- 
тично с његових усана. Говорио је да неће имати богаташи увек 
своја добра. Ишао је на јавне тргове, на којима су се обично 
састајали хришћани ниског стања и ту, скупљајући беднике опру- 
жене у хладу старих зидова, предсказивао им је ослобођење ро- 
бова и блиски дан правде. 

— У божјем царству, казиваше, робови ће пити хлађана вина 
и јешће слатко воће док ће богаташи, лежећи код њихових ногу, 
као пси ждерати мрвице с њихова стола. 

Ове речи не осташе тајне; бише разглашене свуд у пред- 
грађу и господари се побојаше да Ахмес не раздражи робове на 
буну. Крчмар би киван јако због тога, али прикри то брижљиво. 

Једног Дана, нестаде из крчме сребрни сланик, намењен 
· столу богова. Ахмес би оптужен да га је украо, из мржње према 
свом господару и боговима царевинским. Оптужба је била без 
доказа и роб ју је одбијао од себе свим својим силама. Ипак за 
то био је изведен пред суд и, како је уживао глас рђавог слуге, 
судија га осуди на смртну казну. 

— Твоје руке, рече му, које ниси знао употребити на добро. 
биће приковане за колац. 

Ахмес саслуша мирно ову пресуду, поздрави судију с много 
поштовања и би одведен у државну тамницу. Три дана, колико 
је ту провео, не престаде да проповеда Јеванђеље сужњима и при- 
чало се да су од тада злочинци и сам тамничар, дирнути њего- 
вим речима, веровали у распетог Исуса. 

Одведоше га на оно раскршће које једне ноћи, пре непуне 
две године, беше прешао весело, носећи у свом белом огртачу 
малу Таиду, кћер своје душе, свој предраги цвет. Утврђен за крст, 
прикованих руку, не пожали се никако; само прошапта жељно 
у више махова: „Жедан сам“. 

Његове муке трајаху три дана и три ноћи. Не би се веро- 
вало да је човечје тело кадро да издржи тако дуго мучење. Више 
пута се мислило да је био мртав; мухе су испијале крмељ с ње- 
гових очних капака ; али је од једном отварао понова своје крваве 
очи. У јутру четвртог дана, отпева гласом чистијим него што је 
у деце: 

Реци ми, Марија, шта си видела тамо, одкуд долазиш 2 


Затим се насмеја и рече: 

— Ево анђела доброг Господа! Доносе ми вина и воћа. 
Како је свеже ударање њихових крила! 

И издахну. 

Његово лице је задржало при умирању израз пресрећног 
усхићења. Војници, чувари код вешала се задивише. Виванције, у 
· друштву неколицине своје хришћанске браће, дође да тражи тело 
да га сахрани, међу светим мученичким моштима, у гробници 
под црквом светог Јована Крститеља. И црква сачува поште до- 
стојан спомен светог Тодора Нубијанца. 

Три године доцније, Константин, Максенцијев победилац, 
објави наредбу, по којој је обезбедио мир хришћанима, и у бу- 
дуће су још само јеретици поступали неправедно и сурово са 
вернима. 

Таида је довршавала своју једанаесту годину, кад њен при- 
јатељ умре на мукама. Осети због-тога несавладљиви страх и жа- 
лост. Није била душе довољно бистре да разуме да је роб Ахмес 
био светац, по свом животу и својој смрти. Ова мисао поникну 
у њеној душици, да је могуће бити добар у овом свету само преко 
најгрознијих мука. И страшила се да буде добра, јер се њено 
нежно тело бојало бола. 

Даде се пре времена младим пристанишним момцима и при- 
стаде уз старце који лутају у вече у предграђима; с оним што је 
примала од њих куповала је колаче и украсе. 

Како није доносила у кућу ништа од оног што је лобијала, 
њена мати ју је кињила сувише. Да би избегла ударце, трчала 
је босонога до варошких зидина и скривала се с гуштерима. у 
пукотине од камења. Ту је премишљала, пуна зависти на жене 
које је виђала где пролазе, богато накићене, у својој носиљкама 
окруженим робовима. 

Једног дана, тучена жешће него обично, кад је чучала пред 
вратима, мрзовољно непомична, нека стара жена се заустави пред 
њом, посматра је неколико тренутака, за тим узвикну: 

— О лепи цвете, лепо дете! Благо оцу који те створи и 
мајци која те донесе на свет ! 

Таида није ништа одговарала и држала је своје погледе 
стално упрте на земљу. Њени очни капци су били црвени и ви- 
дело се да је плакала. 

— Моја бела љубичицо, поче понова старица, зар твоја мати 
није срећна што је одхранила малу богињу као што си ти, и зар 
се твој отац, гледајући те, не весели у дубини срца свог > 

Тада дете, као говорећи само себи: 

— Мој отац је мешина надувена од вина а моја мати грам- 
жљива крвопија. 

Старица погледа десно и лево да је нико не гледа. Затим 
умиљатим гласом: 

— Љупки расцветали зумбуле, лепотицо која пијеш светлост, 
пођи са мном, и да живиш, требаће само да играш и да се до- 
падаш. Хранићу те меденим колачима, а мој син, мој сопствени 
син волеће те као своје очи. Леп је мој син, млад је; брада му 
још ретка; кожа му је нежна и то је, како се каже, једно крме 
Страсно. 

Таида одговори: 

— Хоћу радо да идем с тобом. 

И, дигнув се, пође за старицом ван вароши. 

Ова жена, по имену Мероја, водила је из земље у земљу 
девојке и младе мушкарце, које је поучавала у игри и које је 
затим давала у најам богаташима да играју на пировима. 

Погађајући да ће постати Таида ускоро најлепша међу 
женама, научи је, под ударцима бича, музици и тачном опажању 
дугачких и кратких тонова·-и слогова и шибала је кожним ка- 
јишима њене божанствене ноге, кад се нису дизале по такту на 
цитрин звук. Њен син, труло недоношче, без старости и пола, 
злостављао је ово дете, у ком је калио своју мржњу према целом 
женском роду. Супарник балеринама, чија га је љупкост дирала 
у срце, поучавао је Таиду у вештини да подражава, у пантоми- 
нама, изразом лица, покретом и ставом, сва људска осећања а 
нарочито љубавне страсти. Давао јој је с гнушањем савете вешта 
учитеља; али љубоморан на своју ученицу, гребао ју је по обра- 
зима, штипао је за руку или је боцкао великом иглом с леђа, 
као зле девојке, чим је опажао веома живо да је била рођена 
за задовољство људима. Захваљујући његовим поукама, поста 
за кратко време музичарка, мимичарка и изврсна играчица. Па- 
кост њених учитеља никако је није изненађивала и изгледало 
јој је природно да се поступа с њом рђаво. Осећала је чак неко 
поштовање за ову старицу која је знала музику и пила грчко 
вино. Мероја, зауставив се у Антиохији, даде у најам свог ђака 
као играчицу и свирачицу на фрули богатим варошким тргов- 
цима који приређиваху гозбе. Таида Игра и допаде се. Најимућ- 
нији мењачи су је одводили, по свршеној гозби, у оронтске га- 
јеве. Давала се свима, не знајући цену љубави. Али једне ноћи 

кад је била играла пред младим људима најотменијим у вароши, 
·„ проконсулов син јој се приближи, сав светлећи од младости и 
сладострашћа и рече јој гласом који је изгледао као наквашен 
пољупцима : 

— Што нисам, Таида, венац који обвија твоју косу, туника 
која стеже твоје дивно тело, сандала твоје лепе ноге! Хоћу да 
ме газиш својим ногама као сандалу; хоћу да моја миловања 
буду твоја туника и твој венац. Оди, лепо дете, оди у моју кућу 
и заборавимо на цели свет. 

Погледа га док је говорио и виде да је био леп. Изненада 
осети зној који јој је ледио чело; позелени као трава; посрну; 
паде јој мрак на очи. Молио ју је још. Али она одби да пође 
за њим. Узалуд баци на њу ватрене погледе, распаљиве речи, 
и кад је узе у своје руке напрежући се да је одвуче, одгурну 
га сурово. Сад је преклињао и плакао пред њом. Под управом 
неке силе нове, незнане, несавладљиве, она одржа своје. 

— Каква лудост! говорили су гости. Лолије је племић; леп 
је, богат, и ево где га неће једна свирачица на фрули! 

Лолије се врати сам својој кући и ноћ га потпуно свег ра- 
спали љубављу. Чим свану, дође, блед и црвених очију, да окачи 
цвеће о врата свирачице на фрули. Међутим, Гаида, узнемирена 
и застрашена, бежала је од Лолија и виђала га непрестано у 
себи самој. Трпела је а није знала своје зло. Питала се зашто 
се променила тако и од куда јој долазила њена сета. Одбијала 
је све своје љубазнике: грозила их се. Није хтела више да види 
светлост и остајала је по вас дан испружена на свом кревету, 
јецајући с главом у јастуцима. Лолије, умејући да уђе у Таидину 
кућу и против њене воље, дође више пута да преклиње и про- 
клиње ово неваљало дете. Била је и даље пред њим плашљива 
као невина девица и понављала је: 

— Нећу! Нећу! 

Затим, после петнаест дана, кад му се дала, познаде да 
га је волела; пође за њим његовој кући и не остави га више. 
То би одвећ сладак живот. Проводили су по цео дан затворени, 
пиљећи један другом у очи, говорећи један другом речи које 
се казују само деци. Вечером, шетали су се на усамљеним оронт- 
ским обалама и губили се у лаворовој шуми. По неки пут ди- 
зали су се зором да би ишли брати зумбуле на Силпиковим ко- 
сама. Пили су из истог пехара, и, кад је приносила својим устима 
зрно грожђа, узимао јој га је између усана својим зубима. 

Мероја дође Лолију да, с великом виком, тражи натраг Гаиду: 

— Отима ми се, говорила је, моја кћи, мој мирисни цвет, 
моје срдашце. 

Лолије је одби с добром сумом новца. Ну како опет дође, 
тражећи још неколико златних статера, младић учини те је ста- 
више у затвор и, како су судије открили више злочина, за које 
је била крива, би осуђена на смрт и предата зверовима. 

Таида је волела Лолија свим жестоким страстима уобразиље 
и свим изненађењима невиности. Говорила је у потпуној искре- 
ности свог срца: 

— Увек сам само теби припадала. 

Лолије је одговарао њој: 

— Ти не личиш ни на коју другу жену. 

Драж траја шест месеца и прекиде се у један дан. Изне- 
нада се осети Таида празна и сама. Није познавала више Лолија; 
мислила је: 

· — Ко ми га је променио тако о час Како се деси да личи 
од сад свим осталим људима и да не личи више на себе самог 

Напусти га, не без потајне жеље да потражи Лолија у неком 
другом, јер га није налазила више у њему. Мислила је још да 
би било мање жалосно живети с неким кога неће никад волети, 
него живети с неким кога није више волела. 

Појави се, у друштву богатих блудника на светковинама, 
на којима су се виђали корови голих невиних девојака играјући 
у храмовима и гомиле блудница препливавајући Оронт. Учество- 
вала је у свим тим забавама које је пружала отмена и грдна 
варош; нарочито је походила уредно позоришта, у којима су се 
вешти мимичари, скупљени из целог света, појављивали при пље- 
скању гомиле жељне представа. 

Посматрала је пажљиво мимичаре, играче, глумце а наро- 
чито жене које су, у трагедијама, представљале богиње, мило- 
снице младих људи, и смртне жене, љубљене од богова. Похва 
тав конце с којима су очаравале светину, рече у себи да ће, 
као лепша, играти још боље. Оде старешини мимичара и за- 
тражи му да буде примљена у његову дружину. Захваљујући 
својој лепоти и поукама старе Мероје, би примљена и појави 
се на позорници у улози Дирке. 

(Наставиће се) 
ПРЕВЕО С ФРАНЦУСКОГ 
СТЕВА МАРИНКОВИЋ 

12! СОЦИОЛОШКЕ ТЕОРИЈЕ. 


Већ неколико пута је, на овоме месту, спомињана разно- 
ликост праваца у социологији. Ред је дошао, да се једном ти 
правци поброје и покаже њихова садржина. Ако ни за шта друго 
(али пуно разлога за то говоре) а оно бар ради оних читалаца 
социолошких списа, који нису дубље ушли у социологију и ко- 
јима је потребна оријентација у избору и студији. — Класифи- 
кацијом социолошких теорија бавили су се Барт, Гумпловић, Вормс, 
Лориа, Вард, Сквилаче. По овом последњем! и ми ћемо овде 
вршити излагање. Ну, одступајући од њега у три правца: 1) 
због ограниченог простора, ми ћемо излагати само оно што је 
заједничко свима представницима једне групе, док је Сквилаче 
излагао сваког представника понаособ; 2) ми смо узели слободу 
дати свој суд о појединим групама, који се не слаже увек са 
судом ауторовим; 3) ми нисмо могли потпуно усвојити Сквилаче- 
ову класификацију и у погледу писаца“. 

Према томе који се феномени узимају за основ социоло- 
шким разматрањима, све се социолошке теорије могу свести у 
следеће четири групе: !. социологија основана на физици и при- 
родним наукама (ту спадају: механистичка, етно-антрополошка и 
географска социологија); П. социологија биолошко-аналогијска; Ш. 


1 Бапз[.о аи: асе, Ге доппе состојоотсће. Преведено на немачки 
1911 г.: Гле зостојошзсћеп Тћеопеп, 5. 332, 8". 

= Лорију, Кареја, Парето ми сматрамо као представнике економске соци- 
ологије. Сквилаче је пак првог ставио у географску групу, а другу двојицу међу 
механисте. — Пе Огеег и Агфшро су по њему јуридички социолози а Диркем и 
Симел етичко-политички. Међутим прва тројица остају као чувени представници 
објективне-позитивне социологпје а четврти стоји усамљен међу социолозима са 
својим формалистичким схватањем сопиологије и уверењем да је социологија само 
метод а не самостална наука. 


МА 

психолошка социологија (индивидуално и колективно психоло- 
шка); ТУ. социологија заснована на социалним наукама (економ- 
ска, статистичка, јуридичка, етичко-политичка). 


| 


А) Механистичка социологија. Први систем механи- 
стичке социологије, дао нам је Спенсер'. Полазна тачка његове 
социологије је идеја о јединству васионе, и следствено, цела ње- 
гова теорија развића почива на уопштавању физичких принципа: 
неразоривости материје, одржању снаге, правцу и ритму кретања, 
интеграцији материје и диференцирању форме. Тако је он со- 
циологију извео из физике и зато га стављамо у групу механиста 
и ако велики део његове социологије запремају биолошке и пси- 
холошке чињенице. 

Спенсерова социологија базира на двама основним елемен- 
тима: еволуционизму и механизму. Према томе од ког елемента 
полазе, његови следбеници се деле у две групе. 

Једни, као Еазке,“ Мазпег“, Реге“, дају преимућство првом 
елементу. Основни закон људског друштва је развиће. Њему су 
подложни социјални као и сви природни феномени. Са законом 
еволуције иде напоредо закон усавршавања, прогреса и цела кул- 
тура, то је скуп напредака које су постигли социјални агрегати. 
Као у природи и овде еволуција иде од простог ка сложеном. 
У целој васиони ми видимо три основне форме развитка: неор- 
ганска, органска и надорганска (друштво). На развитак пак у 
људском друштву утичу спољашњи и унутрашњи фактори, а 
тосле и секундарни, изведени фактори који будући прво про- 
извод прогреса постају затим фактори даљег развића (напр. 
наука, уметност, васпитање и цела култура). Унутрашње, инди- 
видуално и колективно-психолошке факторе било је много теже 
одредити но спољашње. И на том проблему, који није могла 
решити, застала је Спенсерова еволуционистичка социологија. 

Али за нас су овде главније оне присталице Спенсерове 
који се наслањају на механистички елеменат. То су прави пред- 


' Зрепсег, Тће Рипегтрјез ог Зосојору 1877 (прев. на француски); Тће 
зшду ог Зосјојору 1873 (прев. на немачки); Зузјет ог љулћенс РАПозорћу 1860 
(немачки). 

8 Ош пез ог Созпис РћуГозорћу 1874. 

8 Рипсјрез хостојорпдаџез, 1898 (2 изд.). 

' Тгајадо де хослојота 1889 

ставници механистичке социологије и они чине карактеристику ове 
групе (Митшагзки, де Мапти5“, Махуепег“ и др.). 

Из јединства сазнања изилази да се проблем социологије 
не може одвојити од проблема васионе. И ако хоћемо да пред- 
мет социологије буде строго научни, ми морамо истраживати да 
ли и у социјалном свету као у природи, важи општи и нужни 
закон каузалитета. Јединство социјалног света изилази из једин- 
ства космоса. Каузална нужност у социјалном свету јесте меха- 
ничке природе и следствено далеко од сваке самовоље и целисхо- 
дности. Према томе, механички закони су и закони друштвени. 
Искуство и наука показују немогућност дуализма, јер каузална 
једнообразност тј. нужност у природи искључује свако емпириј- 
ски необразложено психичко збиће и сваки духовни фактор који 
се не може свести на материјални елеменат. Свакој групи закона 
који се односе на извесну област истина, одговара по једна наука, 
али се на крају све оне своде на идентитет и јединство прин- 
ципа; јер с обзиром на јединство природе не може постојати 
никаква битна разлика међу појединим наукама. А пошто се 
механика односи на општу истину и стварност, она је универ- 
зална наука. Основни принцип механике је кретање материје. 
Јединство овог принципа не искључује разноликост појава у свету, 
јер се универзум састоји из антагонистичких снага, и кретање у 
своме елементарном облику састоји се у привлачењу и одбијању. 
Овим снагама одговара нова равнотежа: агреграција материје, 
и сад постају, следством различитих кретања материје, мање или 
више различити феномени, као што су економски, физички, хе- 
мијски, биолошки, психолошки и социјални процеси. И друштво 
и живот у њему крећу се по овим законима кретања природне 
енергије, само због сложености феномена, у социологији нема 
могућности да се ова дејства математички рачунају. А она по- 
стоје и сав социјални агрегат (као и сви агрегати у природи) 
није ништа друго, до систем стално покретних тачака које се 
привлаче и одбијају. Примарни узрок овог кретања је привла- 
чење. Енергетика има да обухвати и сједини све науке; а основ 
ове нове философије је принцип неразоривости материје и енер- 


# Маптагз ка, Езза! зиг [а тесаптаие зостаје, (Кех. рћПоз. таг5 1898); [' епег- 
оте зостаје (Кеу. рћПоз. 1900). 

г де Маг1п15, 5аеша 4! зомојорла, 1901. 

8 Махуе ег, Езашв5е 4' ипе зостојове, 1906. И ако у енергетичком сми- 
слу механист, он је своју сопиологију великим делом и на психологији основао. 

гије (закон супстанције, по Хеклу). На тај начин и биолошки 
феномени своде се на механичке законе, а све интелектуалне, 
економске, политичке, моралне, религиозне и друге манифеста- 
ције почивају на физиолошкој основи живота (глади и љубави) 
и нису ништа друго до привлачење између нашега и других ор- 
ганских и анорганских тела. Цела социјална механика базира — 
у свом статичком делу — на принципу најмањег напора (кре- 
тања путем најмањег отпора) и највеће енергије, као на основ- 
ном принципу космичке механике. У свом динамичком делу пак, 
она се заснива на принципу социо-биолошке енергије која се 
јавља у две форме: потенцијална (глад и љубав) и кинетичка 
енергија (економска, политичка, правна, етичка, естетичка, ре- 
лигиозна и научна). 

Она прва тенденција за задовољењем највећих жеља нај- 
мањом снагом (кретање путем најмањег отпора) наилази на от- 
пор у социјалној и природној средини и преобраћа се у еко- 
номске, политичке, правне и остале потребе. Тако се врши пре- 
обраћање социјалне масен-енергије у унутрашњу, психичку енер- 
гију без добити и губитка. То је први принцип термодинамике: 
екиваленција снага. Овај пранцип је од највећег значаја, јер он 
није само мера социјалне енергије, него омогућава и класифи- 
кацију потреба. — По другом принципу енергетике постоји тен- 
денција за изједначивањем интензитета кинетичке енергије раз- 
личитих организама и агрегата. Овоме процесу одговара анта- 
гонизам различитих животних енергија које се налазе у једном 
социјалном агрегату. Тако се објашњава борба : раса и класа; 
она произлази из неједнаких интензитета жеља различитих класа 
и каста. Да би се дакле објаснили социјални феномени, мора се 
студирати равнотежа социјалног система. Ова студија пак води 
истраживању узрока који су у ствари израз кинетичке и по- 
тенцијалне енергије. Као производ ових енергија, социјални фе- 
номени, могу се по де Мапп:5-у, свести на четири основна про- 
цеса који одговарају животним функцијама: храњење (привре- 
да), репродукција (породица), проналасци и кретање (религија, 
етика, право, уметност, наука) и заштита (држава, војска, по- 
литика). 

Механистичка социологија базира на двама постулатима: мо- 
низму и механизму. 1) Људски дух има потребу за јединством 
било због нужности да истовремено о многоме мисли, било због 
нераздвојне корелације између јединства васионе и људског духа. 

Монизам је врло стара философија, али је модерно што се закон 
каузалитета применио и на човека и што су се човек и друштво 
довели под природу. То је заслуга Спенсерова. И као Дарвин и 
Хекел човека, Спенсер је натурализирао друштво. У томе је ка- 
рактеристика његове социологије. Отуд је његова појава била 
нужна у историји социологије; јер је то било прво што се морало 
утврдити. 2) Пошто су најопштији закони — закони механике, 
то су механисти, тражећи објашњење општем, морали усвојити 
ове законе. Па и у тој механистичкој форми, монизам је стари. 
У томе смислу, модерна наука није отишла ништа даље од грч- 
ких философа (Хераклит, Демокрит), и, следствено, ништа више 
нема ни у механистичкој социологији. 

Ну питање је да ли механистичко схватање социологије до- 
води до корисних ресултата > 


(Наставиће се) 


Живко ЈОВАНОВИЋ. 


СОЦИОЛОГИЈА И ПЕДАГОГИКА. 


Односи између социологије и педагогике могу се доказати 
у четири врсте проблема. Стање друштва, његова структура и 
дељење а не мање и његова култура, од највећег су утицаја на 
схватање васпитних дужности, васпитних сврха и нарочито вас- 
питних установа, створених из јавних средстава. За прошлост су 
радови Ш. Летурноа и нарочито П. Барта — ја ћу се на то 
вратити опширно — доказали ову везу између друштвенога стања 
и образовања; један поглед на наше школе доказује њу за са- 
дашњост, још данас да истакнемо овде само неколике моменте: 
мисао о сталешким школама спори се са мишљу о општој јавној, 


1 Ова скица, која је изашла у „Хензећи  шг радасорзсће Рзусћојове ипа 
ехрептеп(е е Радаворк“, св. 12 за 1912 годину, хоће, како вели њен писац, да 
буде приказ и препорука књиге Павла Барта (Вапћ): Пле безсћсћје дег Егдећ- 
ипо !п зомојор већег ипа осегеевоезстсћ сћег Вејецскшипе (Лајпциг 1911. О. Р. 
Рајсланд. Стр. 620. Цена 9 м.). Писац овог чланка је А. Фишер, приватан доце- 
нат минхенскога универзитета и поред Мајмана и Шајбнера сауредник горњега 
листа, а Бартови социолошко-педагошки радови (Рје РћПозорћје Чег безсћасћее; 
Е!етепје дег Еглећипоз-ипа Опеегисћ јећге, — 4 изд. 1912, поред напред поме- 
нутога и других) спомињу се често и наводе (види Ог. К. Е1з1ег, Золојорлје, и 
„Проблем социологије“ у јануарској свесци „Дела“ за 1913 год., стр. 126). 

Пр. пр. 


Дело, књ. 66. 28 

државној, или правилније, народној школи, још данас средњом 
школом, која се замишља као елитна школа, користе се у првом 
реду социално и привредно повлашћени, и готово смешно ситни- 
чарство сталнога ускраћивања државних додатака установама за 
наставу без религије, поред јакога потпомагања конфесионалне, 
религиске наставе, једна је чињеница, која нас може убедити о 
педагошким консеквенцијама социалних и политичких прилика, 
уколико још нисмо пропали у партајству људскога мишљења. 

Просто размишљање показује и то, зашто мора бити веза 
међу друштвом и васпитањем. Друштво се у последњем реду 
саставља заједницом једнога духовног садржаја многих индиви- 
дуа, диференцованих према сталежу, позиву, имању и моћи и 
спојених једним системом психичких узајамних утицаја. Уколико 
неко друштво тежи, да се само одржи, оно мора гледати у првом 
реду, да тај, његовим члановима заједнички, духовни садржај, 
своју културу, одржава и даље предаје. 

Тако оно долази до тога, да организује образовање, баш 
да би извршило то предавање поколењу што расте, правилније 
речено: да би се само одржало у доцнијем поколењу. Зато је и 
разумљиво, што су не само сврхе образовања израз културнога 
стања друштвеног, већ што и у организацији установа за обра- 
зовање добија израза друштво, структура његових сталежа и 
слојева, слично као и у законодавству, изрицању правде, моралу 
и уметности. 

Социолошке чињенице поред свога утицаја на цело схва- 
тање васпитања имају још двострук посредан значај за педаго- 
гику: околина, у којој дете расте, не узимајући у обзир свако 
непосредно васпитно утицање, фактор је од понајвећега значаја 
за целохупни телесни и духовни развитак. Нека се само поми- 
сли на чињенице, које су добивене аустриском анкетом о дечјем 
раду, на парнице о злоупотреби деце и злостављању деце, 0 
којима непрестано морају јављати радничке комисије за старање 
о младежи; оне дају по актима ос ове за социологију детета, 
поред којих није могућно провући се; овде је реч о социалном 
положају детета као детета, детета одређених група, о цењењу 
или нецењењу детета у друштву, о стварима које саме нису већ 
васпитање, али бивају основа за њега. Где се дете осећа као терет, 
поступање с њиме и његово васпитање сасвим је другачије него 
онде, где оно важи као богаство, где се оно поздравља само као 

наследник, другојачије него онде, где се узима као помоћ у за- 
рађивању. 

Друштво као педагошки фактор и као биосфера од најве- 
ћега је значаја за васпитање и наставу, и обратно, васпитање има 
и повратно утицај на стање друштва, на његов дух и располо- 
жење, на неговање културе у њему, посредно и на његов састав 
и стварање слојева. За ову последњу страну наводим као најочи- 
гледније доказе обнављање градскога становништва сеоским, на- 
дирање потомака нижих кругова у слојеве образовања, подизање 
и опадање читавих сталежа са повећавањем односно огранича- 
вањем њихових могућности за образовање. Ако је истина, да се 
јединство некога народа састоји у једнакости основних погледа, 
веровања, обичаја, права, у општности једнога духовног садр- 
жаја, и поред свих разлика у сталежу и привредном положају, 
онда се мора васпитноме послу приписати управо пресудан значај 
за решење социалних питања; јер само једнакост васпитања свих 
народних задругара гарантује за општност духовнога садржаја, 
производи солидарност народних чланова, диференцованих по 
богаству, занимању и моћи; припрема мирно споразумевање и 
радно учешће у судбини и туђих по слоју народних задругара 
и чупа из корена егоизам појединаца као и класа, који је данас 
дорастао до опасне висине. 

С обзиром на ове чињенице све се јасније осећала потреба, 
да већ у самоме почетку васпитања социални моменат добије из- 
раза и да се васпитање схвати не само као индивидуални однос 
између једнога јединога васпитача и његовог јединог васпитаника, 
већ као однос група свагдашњег старијега поколења према мла- 
ђем, или да се васпитање обележи као умножавање друштва, као 
што то чини []. Барт. Друштво је прави васпитач; одржавање 
и напредно израђивање друштва и његове културе крајња је сврха 
свега васпитања; добро, радна подобност и свестрани развитак 
индивидуе немају свој смер само ради индивидуе већ и посредно, 
баш у служби социалних задаћа. Има мислилаца, који у овом 
социалном оријентовању васпитнога посла виде опасност од ујед- 
начености рада и пре би волели одржати велику творачку инди- 
видуу као праву сврху васпитања; али потанко размишљање по- 
казује, да велика, слободна, творачка личност најбоље успева на 
земљишту опште народне културе и обрнуто, опет-својим творе- 
винама, свесно или бар фактички, потпомаже народну културу. 


Слобода и заједница, индивидуа и социетет, јесу појмови, који 
98: 

губе један без другог свој смисао, творевине, које се тек у ап- 
стракцији научнога испитивања одвајају једна од других. 

Све ове везе међу структуром и културом друштва са ње- 
говим васпитањем и његовим педагошким теоријама, које сам ја 
овде изнео у принципском облику, испитује П. Барт у истори 
ском реду, у њиховој конкрецији код разних народа, на разним 
културним ступњевима. Овде није место тражити га на његовом 
ходу кроз целу историју педагогике и васпитања; само на поје- 
дине моменте хтео бих обратити пажњу, на којима се педагошки 
значај социолошких момената огледа нарочито јасно. Он пока- 
зује, како у природним облицима друштва нема ни нарочитога 
сталежа учитеља и васпитача нити правих васпитних установа, а 
да се налази аутодидактност, инстинктивно подражавање млађих 
старијима и највише почеци дисциплине као претходни облици 
васпитања, које доцније ваља тако назвати. У сталешким дру- 
штвима васпитање гравитује према сврхама, које власнички ста- 
леж (свештенички и ратнички сталеж) чврсто одржава у свом ин- 
тересу; с тога у њима понекад налазимо много разгранато јавно 
васпитање, ипак најбоље израђено увек за подмладак власничкога 
сталежа. Још код Платона и Аристотела васпитање се конструише 
из захтева државе, или тачније социалне заједнице. Распадање 
античке државе због напредних индивидуалистичких погледа на 
свет, такође иде руку под руку са променом васпитања и педа- 
гошких теорија, до државне организације енциклопедијског обра- 
зовања. Још чистије, и ако не тако просте као у античким кул- 
турама, показују се педагошке консеквенције социалних стања у 
вези природне педагогике са културом просвећивања и временом 
почињања грађанскога друштвеног уређења, или у јавном васпи- 
тању 19. века. | 

Барт износи поред социолошкога фактора и духовноисто- 
риски фактор у његову значају и обрађује историју васпитања 
у њеном преплитању са свима струјама културнога живота у 
неком времену; значај мисли о развићу за теорију и праксу вас- 
питања у 19. веку наводим као доказ за то. У покушају, да се 
свуда гледа на целину, на везу духовно-друштвених појава у некој 
епоси, нарочита је одлика овога дела. Нећу ближе улазити у 
ове делове, за које би се зацело могао узети натпис филосо- 
фија и педагогика. Ја хоћу да дело топло препоручим општој 
пажњи специјално због социолошких разлагања. 

Ово је дело једино на немачком језику, које принципски 

и историски расправља овај круг проблема, богато у детаљима, 
али не губи битне тачке гледишта због изобиља у подацима, 
па и ако се можда у појединостима може бити друкчијег миш- 
љења, — велики рад првога обухватања огромнога материјала 
а с тиме уједно и подеснога оријентовања за даље испитивање 
детаља, остаје неоспорна заслуга пишчева. 

Ну натпис: Социологија и педагогика одводи ме на ми- 
шљење о још једној другој области проблема; истраживања о 
друштву као биосфери, социалном положају детета, утицају 
структуре и културе друштва на јавно васпитање и обрнуто 
јавнога васпитања на израду и дух друштва, васпитном зако- 
нодавству и школској политици, о посредно васпитним утица- 
јима неких установа друштвенога живота и државних органи- 
зација, не исцрпљују сасвим тему; остаје још питање: у колико 
је само дете социално биће, у колико оно ствара друштво, мало 
по мало урашћује у друштва одраслих, какву улогу оно — 
остављајући сасвим на страну његову функцију, коју има као 
објекат васпитања — игра у друштву. Може се спорити, да ова 
питања дају повода за основање нарочите дисциплине: Соци- 
ологија детета и неодраслога. Ова се питања могу узимати, да 
понајпре долазе у психологију развића, — али се ипак она мо- 
рају допустити, мора им се признати основна важност (на пр. 
свесну организацију школских разреда и школских тела), и ја 
бих желео, да ми скоро добијемо заокругљен рад о детету као 
социалном бићу и члану друштва, као што имамо већ више 
таквих дела о детету као животном бићу и психичкој индивидуи. 
Тек кад се и ова тема обради потпуно је пређен круг про- 
блема : Социологија и Педагогика. 


(превео М. Ј. П) Рг. А. ФишеР. 


ЕКОНОМСКИ ПРЕГЛЕД 


РАТНИ ПОРЕЗ У НЕМАЧКОЈ. 


Година 1913 сматра се у опште као критична година по 
европски мир. Ко још није чуо за ратна предсказања госпође 
Теб, за ужасна пророчанства оног старца из Кремана, за крваву 
прогнозу ту скоро пронађених докумената и хартија у једној ста- 
рој турској архиви» Све пророчанства, која се везују за ову го- 
диву! Па још и данас, кад стојимо пред готово окончаном ли- 
квидацијом балканског рата, постоји широко и поуздано уверење 
код света, да је балкански рат био само увертира у велику сим- 
фонију смрти — у европски рат. Да ли ће се пак ово и остварити, 
тј. да ли ће до европског рата у овој години и доћи, то је, ме- 
ђутим, још велико питање. Поуздано је само то, да се све европ- 
ске силе најозбиљније спремају да дочекају „догађаје“ и то сад, 
при крају балканског рата, много више и у бржем темпу, но 
икада раније. То је донекле сасвим и објашњиво, кад се има у 
виду, да је победом Балканског Савеза над Турском, Тројни Са- 
вез јако војнички оштећен; јер док је у Турској раније имао за 
себе милион пријатељских бајонета, дотле сад у новоствореном 
и победоносном Балканском Савезу има милион бајонета противу 
себе. Отуда је и појмљиво, да је овај поремећај снага у Европи 
изазвао и потребу код Тројног Савеза, да појачањем своје вла- 
стите убојне силе, опет поврати ранију равнотежу. Несрећа је за 
народе само у томе, што је на ову меру Тројног Савеза одмах 
одговорио и Тројни Споразум, и што се не зна, где ће се та 
утакмица зауставити. 

Наравно, да овако нагло повећавање војничких ефектива 
(стални кадри се појачавају за читаве стотине хиљада људи!) 
није могло и не може остати без утицаја и на државне финан- 

сије. Све веће и технички спремније војне ефективе, све то јаче 
оптерећују и повећавају државне буџете и државни кредит. Нови 
издаци и нове потребе траже и нове материјалне жртве. Хиљаде 
војника више у касарнама значе одмах и милионе франака више 
у буџету. Отуда се у свима тим земљама и намеће питање: камо 
" покриће, одакле и како га наћи» — Путем пореза или зајмова2 

Како ће на ово, иначе у финансиској теорији већ старо 
и доста расветљено питање, одговорити у пракси поједине силе 
и државе, зависиће од конкретних прилика у којима се оне налазе 
а у првом реду од финансиског и привредног стања дотичне земље 
и од ситуације, каква буде била на светском новчаном тргу. Та- 
козвана „теорија о покрићу“ за овакве огромне, нагле, неоче- 
киване и непериодичне издатке, који по свему више личе на 
ванредне и ратне издатке, него не редовне, мирнодопске — 
вазда упућује на ванредне изворе, на ванредна покрића. Та пак 
ванредна покрића, данас, у модерним финансиским газдинствима, 
представљају готово искључиво — зајмови!. Међутим, овога се 
пута, у Немачкој, при избору покрића за овакве ванредне, ве- 
лике војне издатке сишло са уобичајеног пута, одустало се од 
апела на кредит и пришло се ређе примењиваном покрићу — 
ванредним порезима. Та је одлука постала већ свршен чин 
и она је 26. [. ове год. саопштена већ и јавности у виду по- 
лузваничног комуп“«е-а. Тс, комунике гласи: 

„Шефови министри и министри финансија савезних др- 
жава саветовали су се јуче и данас, под председништвом царе- 
винског канцелара о пројекту за наоружање и предлозима за 
покриће ових трошкова. Нужност за предложеним појачањем 
војске једнодушно је призната, а законски пројекат је одмах 
упућен на већање у појединостима одборима за војску и утвр- 
ђена и за рачуноводство. Исто је тако постигнута општа са- 
гласност и за наплату једног ванредног, не сталног пореза на 
имовину, ради покрића ванредних, једном учињених трошкова 
итд. итд. (У комуникеу се даље наглашава још и читав низ ре- 
довних пореза за повећане редовне издатке“). 

Као што се из комуникеа види, Немачка планира један 
ванредан порез, којим се имају покрити ванредни издаци на 
појачање војске, издаци, који ће по писању стручних људи 


ТА. Маспег, Еетапгмиззепзсћан, ТУ, први део, стр. 142. 
| „Вегпег Таређјан“, бр. 129, јутарње издање од 121-13 (по нов.). 

имати да изнесу око једне милијарде марака! Немачка дакле 
организира — „ратни порез“! 

Ова одлука меродавних фактора у Немачкој изазвалз је 
и у земљи и у иностранству силну сензацију. У Немачкој се од 
тога времена у целој штампи води читава дискусији о овом 
ратном порезу а у иностранству, нарочито у Француској, сем 
дискусије у штампи, спремају се као одговор и многи закон- 
ски пројекти војне и финансиске природе. 

Да видимо у чему се састоје ти „ратни порези“ у опште 
и какав се то „ратни порез“ заводи у Немачкој напосе, 


ж ж 


Карактеристика свих „ратних“ пореза лежи у првом реду 
у томе, што се они наплаћују пролазно, једанпут, обично у доба 
рата или пред рат, за ванредне потребе, — кад редовно по- 
криће (редовни порези) откаже услугу, кад јаван кредит поста- 
не немогућ или веома поскупи, кад фондова нестане, кад поред 
реквизиције натуралија и поред мобилизације људства настане 
потреба да се „мобилишу и талири“, кад отаџбина затражи не- 
накнадне жртве од грађана. Према томе то су порези, који се 
траже обично само у ванредним приликама, кризама, за по- 
криће неке изненадне, ванредне потребе, која се више неће по- 
нављати; то је изузетна жртва, на чију се накнаду никад више 
не рачуна. Они се заводе поред обичних, (не на место) редов- 
них пореза, те се зато често зову још и „екстра порези“. Истина 
и ако собом престављају нарочиту ванредну, „резервну“ меру, 
ипак ратни порези нису баш последње, крајње, најцрње сред- 
ство финансиске управе, јер издавање папирног новца, неиспла- 
тивог, с принудним курсем, свакако представља „Нпаје“ у ван- 
редним, кризним финансиским операцијама. Његово разорно 
дејство и далеке замашне последице у народној привреди и 
финансиском газдинсту резервишу сваку паметну финансиску 
управу да га употреби само у „крајњој нужди“ — после свих 
других већ исцрпљених мера!. 

Да се пак не би баш у само доба рата или какве велике кризе 
кубурило са организовањем ратног пореза, обично се он још ра- 


| Зле п' следице оваквог папирног новца дуго су осећале, после својих ра- 
това готово све веће земље: Аустро-Угарска, Русија, Северна Америка, Италија, 
па чак и Француска и Енглеска, 


ЕКОНОМСКИ ПРЕГЛЕД 441 


није, у миру, технички припреми, тако да се после има само 
још наплата да изврши:. У осталом, ако је ратни порез у миру 
благовремено већ припремљен и обезбеђен, може се, ако је по- 
треба за новцем хитна, без великог ризика, разрезана сума 
мирно антиципирати и самим издавањем папирног новца с тим, 
да се он доцније, кад се наплата пореза изврши, опет повуче“. 

Као што се из досадањег види, ратни порези, ако су уна- 
пред добро смишљени и до свих техничких детаља уређени — 
нису баш никакво зло. Напротив, за финансирање у ратовима 
они могу као „резерва“ изврсно послужити, поред исто тако 
раније добро организоване реквизиције“. Ратни порез и рекви- 
зиција треба да се допуњују а не да се замењују. Јер реквизи- 
ција натуралија не само што није увек довољна, него је увек 
још и необично неправична. Треба само помислити на то, да 
врло често баш ноторни богаташи, који „седе на наполеондо- 
рима“, ако немају коња и кола, жита и брашна, сена итд. у на- 
тури — реквизицију апсолутно и не осећају, док с друге стране 
она може потпуно да упропасти многу сиротну породицу (ко- 
чијаше, мале сељаке и трговце!) 

Као ратни порези могу послужити само — непосредни по- 
рези, и то опет најбоље персонални општи порез на доходак 
или општи порез на имовину, односно оба једновремено. Остале 
врсте пореза, као: непосредни порез на принос или посредни 
порези (царине, трошарине, саобраћајни порези!) не могу се за 
овај циљ употребити. Први зато, што су, као и сви објектни 
порези неправични и нееластични а други зато, што обично у 
кризама подбацују. Разуме се, да се често пута као ратни по- 
рези, нарочито кад нису у миру особено организовани, могу упо- 
требити и обични, стари, већ постојећи непосредни порези, у 
виду појачања, повећања, тј. у виду процентуалних додатака, 
приреза. Али у томе случају увек се појављују огромне непра- 
вичности и пореска преоптерећења, особито код нееластичних 


1 Чланак о „Порезу“ у Напдуубтетисћ дег Заај у авепзсћаНеп, УТ Вапа. 

2 Слично је поступила Аустро-Угарска 1859 год. антиципирајући 7.285 мил. 
форината од ломбардско-венецијанског принудног зајма путем издавања папирног 
новца, чије је повлачење следовало одмах већ 1860. 

3 Немачка нпр. има већ одавна законски припремљен читав систем за ре- 
квизицију натуралија, како од приватних, тако и од самоуправних тела. (Закон 
је још од 13. јуна 1873 год.). Сад јој се пак даје прилика да организује благовре- 
мено и ратни порез. 

објектних пореза. Отуда се данас у теорији благовремена орга- 
низација нарочитих ратних пореза, наравно са прогресивном ска- 
лом, препоручује као ствар нужности сваком модерном комплет- 
ном финансиском и оружаном систему'. 

Ну, и ако је добро имати спремне ратне порезе као „ре- 
зерву“, ипак их у пракси, кад год се то може, ваља избегавати, 
нарочито према својим грађанима. Евентуално чак је бољеу 
место њих организовати принудне зајмове — ма и с најуме- 
ренијом каматом, па чак и без ње, будући су то „привремене 
жртве“, које се доцније накнађују а нису „експропријације“ као 
што су порези у опште. Организација ових зајмова слично се 
изводи као и код ратних пореза. 

Али и ако су реткост, ипак ратни порези нису и новина за 
Европу. Коме још нису познати трибути: „турски грошић“ (Тиг- 
кепотозсћеп) и „француски пфениг“ (Егапхозепрјетпшо)г — 1798 
год. налазимо у енглеској Питов „прје аззезотел“. — 1803 го- 
дине увео је ратни порез и министар Адфапофоп у виду општег 
пореза на приход. — 1812 год. видимо у Пруској ратни 3%о-ни 
порез на имовину и 5%/-ни порез на приход (контрибуција Фран- 
цуској). — 1870 год. Француска је имала ратни порез у виду 
повећања редовних пореза. Исто је то било и у Енглеској после 
рата са Бурима. Такав „екстра“ порез, ради санирања финансија, 
имали смо и миу Србији 1904 год. у виду 40'/о-ог приреза на 
редовне порезе а данас у новоосвојеним крајевима наплаћујемо 
„контрибуцију“ у виду процентуалних додатака уз редовне царине. 


Одлука Бетмана Холвега, да милијарду марака, потребних 
за наоружање повећаног контингента војске „утера“ у државну 
касу у виду ратног пореза — и ако у први мах може изгледати 
неумесна и чудновата (ратни порез, и то тако огроман — без 
рата!) ипак је, кад се добро расмотри и процени — потпуно 
на своме месту. Пре свега треба констатовати, да је овде у пи- 
тању потреба ванредна, која се једном јавила и више се неће 
понављати, те је према томе сасвим правилно за њу, у оскудици 
вишака у ординаријуму и готовине, потражити — ванредно по- 


' Види у Зсћопђегр: Напађисћ-у ближа и детаљнија обавештења о ратним 
порезима. (Чланак Вагнеров: „Непосредни порези“). 

криће. Путем зајма — било би свакако најправилније решење! 
Међутим од тога се пута морало одустати, чим се видело, да 
данашње стање светског новчаног трга није диспонирано за 
иоле какве веће финансиске пласмане... А тек онако своме кре- 
диту дати „пипати пулс“ и ма по коју цену закључити зајам, 
нпр. много ниже испод нормалног курса пруских консола, било 
би не само финансиско-политички штетно него би било у опште 
и неполитички. _ 

| Ударити пак, без крајње нужде, у трошење „ратног фонда“ 
(Кпеозсћа ) или у издавање правог папирног новца (неисплат- 
љивог и с принудним курсем), — мере које се само већ под укр- 
штеним мачевима предузимају, — био би неопростив грех и пре- 
пона, преко које влада несумњиво не би могла у парламенту да 
пређе. — На унутрашњи пак принудни зајам с интересом и обли- 
гом доцније исплате свакако је морао помишљати и г. Бетман-Хол- 
вег, али је и њега, као што се види, обишао и задржао се на 
ратном порезу. У тој алтернативи, у избору између оваквог при- 
нудног унутрашњег зајма и ратног пореза морао је пасти избор 
на ратни порез из више разлога. Истина са економског гле- 
дишта и у једном и у другом случају има да се апсорбује из при- 
вреде и жртвује на војне циљеве домаћи, национални капитал, 
па према томе и унутрашњи зајам и ратни порез једнако су 
економски штетни, тако да никакво преимућство у томе погледу 
не показује ни зајам ни порез, да би се за један од њих влада 
могла загрејати. Исто тако и са гледишта финансиске технике 
не би унутрашњи зајам имао никакве преваге над ратним по- 
резом, јер се исти технички посао: попис, разрез, наплата итд. 
има предузети, па било да се организује зајам било порез. 
Али с гледишта финансиске политике, у овој алтернативи, ратни 
порез знатно отскаче над унутрашњим принудним зајмом, јер је 
очевидно боље, под иначе једнаким горњим условима, задржати 
се на ратном порезу, него ли натоварити већ и иначе слабим 
царевинским финансијама, читаву милијарду дуга више. На по- 
слетку и политички разлози са обзирима па народну психо- 
логију дали су знатну превагу ратном порезу. Зар би се могло 
у тренутку, кад је пропашћу европске турске поремећена рав- 
нотежа снага на штету Гројног Савеза одн. Немачке, у тре- 
нутку, кад Пруска прославља стогодишњи јубилеј свога осло- 


' Већ на продају домена ннје данас више ни мислити у Немачкој. 

бођења — зар би се могло наћи у томе тренутку и једне поли- 
тичке странке и једног пунокрвног Немца, који би смео правити 
питање од тога, да ли ће му се принесена жртва на олтар отаџ- 
бини доцније накнадити или нер Г. Холвег је знао да такве 
странке и таквих Немаца у овом моменту нема и не може бити. 
Зато се и одлучио за — ратни порез. 

Друга алтернатива, пред којом се могао наћи г. Холвег 
при изналажењу ванредног покрића, одн. при одабирању рат- 
них пореза јесте питање: да ли организовати један нов, наро- 
чити царевински ратни порез или до ратног пореза доћи око- 
лишним али лакшим путем — повећањем тзв. „матрикуларних 
прилога“, које царевина редовно сваке године добија од савез- 
них држава=! 

И из те је алтернативе изашао немачки канцелар на прави 
пут, одредивши се за нов, нарочити, чисто царевински ратни порез. 

Против повећавања матрикуларних прилога а за нарочити 
ратни порез могу се навести ови разлози. Прво: матрикуларни при- 
лози нису ни у једној савезној држави нарочито покривени, па да би 
се могли јаче повећати. Чак и кад би се само удвојили — издали би 
вероватно, тако да је на прикупљање још једне читаве милијарде 
преко њих, апсолутно немогуће и мислити. Друго: појачани матри- 
куларни прилози, и кад би могли издржати као ратни порез, само 


би изазвали још већу неправичност терета у већ постојећем ша- 
ренилу од пореза, који постоје у разним немачким државама. 


Треће: Овакав ратни порез у виду појачања матрикуларних при- 
лога извукао би се испод контроле немачког парламента, пошто би 
за његово прикупљање и др. биле надлежне саме. поједине са- 
везне државе. Међутим један засебан ратни порез, организован на 
нарочитим и једнаким основама у свима немачким државама, 
представљао би тек једноставан и правичан терет за сву царе- 
вину и сигуран инструменат у рукама самог немачког парламента. 
Напослетку једном устројен такав једноставан порез за целу земљу 
могао би увек, баш и у самом рату, коме је у ствари и намењен, 
ставити Немачкој силне суме на расположење „за трен ока“. 


Као што се из полузваничног комуникеа види, ново-орга- 
низовани царевински ратни порез треба да буде порез на имо- 


' Овај други пут: повећање матрикуларних прилога нарочито симпатишу. 
немачки конзервативци. Види чланке о томе у: „Огездепег Апгејрег-у“ и „Кгеџг 
геипр“-у. Е 

вину. Ближих података о њему у комунике-у нема, да би се 
могло видети да ли ће то бити порез на имовину само по имену 
или ће то бити реални, стварни порез на имовину. У првом слу- 
чију порески би извор био принос из имовине тј. порезом би се 
посредно, преко имовине, теретио само принос а у другом слу- 
чају порески би извор била сама имовина тј. порезом би се она 
директно крњила и смањила. Прави ратни порез имали бисмо у 
ствари само у овом другом случају. Ну у сваком случају, ма 
како удешен био порез на имовину, као ратни порез, са гледи- 
шта науке, добро је одабран. Специјално пак за Немачку овај 
је избор у толико бољи и за праксу подеснији, што готово у 
свима немачким државама, изузев Баварску и Виртембершку, 
већ постоје редовни порези на имовину, тако, да ће се тиме 
много добити око техничке организације овог пореза. Јер сва- 
како би већ много теже ишло организовати ратни порез нпр. 
у виду општег пореза на доходак, будући би то био нов порез 
за многе државе у Немачкој. Тада би се у оскудици података за 
такав порез или изгубило много у времену или би порез био 
непотпун одн. неправичан. Дакле и у овом погледу г. Холвег је 
био сретне руке. Ипак је овом и оваквом порезу највеће преи- 
мућство у томе, што је без сумње политички већ унапред обез- 
беђен: биће примљен у парламенту, и то много радије но ма 
која друга врста пореза. Ванредни порез на имовину — збиља 
је добро смишљен компромис између левице и деснице. Левица 
ће бити за њ' зато, што је то непосредан порез за имовину, какав 
левица и жели а десница неће бити против њега опет зато, што 
то није сталан порез и што ће га овом приликом, како се чује, 
драговољно платити чак и крунисане главе. 

У осталом до сада су се за овај порез у својим органима 
изјасниле у начелу већ и све странке. Тако су то учинили чак и 
сами конзервативци — којима је порез на имовину, као странци 
земљопоседника, најмање прирастао за срце — највише из бо- 
јазни, да им се доцније не пребаци оскудевање патриотизма. Кле- 
рикалци ће пак за овај порез у толико радије гласити, што у 
своме програму баш изрично траже један нарочити непосредан 
порез за царевину. А већ што се тиче социјал-демократа, они су 
увек за порезе, који смањују имовину поседника у корист целине. 

Наравно да овај порез има и својих мана, како у технич- 
ком, тако и у финансиско-политичком погледу, али који је у оп- 
ште порез без њих> Противници су га чак и „у начелу“ исме- 

вали, називајући га час „кризним“, час „милијардним“ а час опет 
„царским“ порезом, алузирајући при том на моменат, кад је по- 
стао, на цифру, коју има да да и на замишљеног духовног оца тог 
пореза. Техничке и финансиско-политичке замерке биле би нпр. 
ове: како ће се и у ком року изнаћи и како ће се контролисати 
сви порески објекти у целој царевини, нарочито пак у Баварској и 
Виртембершкој, где никаквих података о имовини и нема» Какву 
скалу ставова применити2 Како порезати мобилну како имобилну 
имовину а како ону, која је без ренте> Зашто овај порез на имо- 
вину није комбинован са општим порезом на доходак, кад се зна, 
да често има огромних прихода и без икакве имовине» идт. итд. 
Ну све су то ствари, које се дају поправити, ублажити и бар ре- 
лативно „у ред“ довести. 

Једина пак крупнија замерка овом ванредном порезу на имо- 
вину могла би се евентуално састојати у томе, што је — ванредан, 
пролазан, непериодичан! Зар не би боље за царевину било, за- 
питали би се многи, да је на место оваквог ванредног и огром- 
ног пореза, пројектован на истој основи, по имовини, сталан пе- 
риодичан порез са блажим ставовима, па да се приносом његовим 
поступно амортизовао зајам од милијарде, који би се као крат- 
корочан узео на страни» На тај би начин истина царевина дошла 
до давно-жељеног свога властитог пореза и грађани би с већим 
одушевљењем такав порез поздравили и свој јубилеум просла- 
вили, али, како изгледа, државна каса не би дошла (бар не јев- 
тино) до — милијарде. То је наше дубоко уверење. У осталом 
види се, да је и званична Немачка имала пуно разлога што је 
обишла све друге путеве, па се задржала баш на ванредном, 
ратном порезу на имовину, у толико више, што је ту скоро њена 
најближа савезница ка другим путевима имала врло рђаво ис- 
куство, 


ж 


На крају би имали само једно питање да упутимо Немцима: 
да ли не помишљају и на то, да, услед овако ревносног пове- 
ћавања своје војне спреме, једног дана могу доћи до уверења — 
да бојна готовост не значи баш много, ако није у хармонији са 
финансиском готовошћу 2 


Рг. Вел. С. ЈАНКОВИЋ. 

· ТУРСКЕ ФИНАНСИЈЕ. 


Финансиска историја Турске Царевине мало је позната'. 
Оно што се о турским финансијама тачније и детаљније зна, то 
се датира од времена, када је стање турских финансија почело 
живље да интересује европску јавност због дугова, које је Гурска 
закључивала у иностранству. Тај датум је Кримски Рат, односно 
1854 година. 

Потребу за зајмом Турска је осећала још и пре рата, али 
покушаји за закључење зајма у Енглеској нису успели због не- 
довољних гаранција, које је Турска пружала својим повериоцима. 
У Кримском рату учествују Француска и Енглеска као турски са- 
везници. Турска се пожурила да искористи ово пријатељство и 
на финансиском пољу. Одмах после рата 1854 године она еми- 
тује у Лондону и Паризу један зајам од 75 милиона динара, по 
курсу 80% и 6% интереса. Као реална гарантија служио је данак, 
који је египатски кедиф плаћао Турској. То је био први зајам за- 
кључен у иностранству. Осетивши тако благодети кредита, Турска 
није дуго оклевала, да се њиме поново користи. Већ идуће 1855 
године она закључује нов зајам у Паризу у суми од 125 мили- 
она динара. После овога Турска је већ била изучила вештину да 
прави зајмове — вештину, уосталом, коју је, како вели Лероа- 
Болије, најлакше научити. Са брзином, која иначе Турској није 
својствена и са одлучношћу, која јој је у многим другим пита- 
њима оскудевала, турска влада је закључивала, један за другим, 
зајмове: 1858, 1860, 1862, 1863, 1865, 1869, 1870, 1871, 1872, 1873, 
1874. Ово нагло задуживање ствараше све неповољније услове: 
емисиони курс код понеких зајмова спушта се чак и на 32%6, а ин- 
тересна стопа код других пење се до 9". Може се онда мислити ко- 
лико је под тим околностима износила стварна интересна стопа! 
Али се Турска није задуживала само у иностранству. Она је емито- 
вала и државне бонове у земљи, чинила разне позајмице, издавала 
папирни новац. Летећи дуг се гомилао, а дефицит у буџету растао. 
У таквим околностима дође економска криза 1873 г., која у Бечу 
изазва крах. Како је Беч дотле био главни центар за пласирање 


1 Литература о овом питању: |. Пе!аугце, Еззајв зиг Је5 Нпапсез обо- 
тапез 1911; А. Пи Мелау, Еззаћ5 зшг | Тафоте Нпапсјеге де Та Тигаше 1903; 
Сћ. Могам 112, (ез Нпапсез де Ја Тигаше 1902; 1. ОПирша5, Ге соптбје Нпап- 
стег де ја дене рибнаце оНотапе 1908; Е. Гошђећ, Нипи Расћа; А. Геђоп, Га 
ропНаце Бидосјате еп Еигоре 1910; Е. О. Сеуу, Кез Нпапсез оботапе5 (Кеуце 
дез дЧеих топдез 1910). 

турских папира, то је овај крах био знатан удар за трговину тих 
папира. Ситуација се још више погорша услед глади, која је пу- 
стошила по Малој Азији 1874 и 1875 године, жетва оману, за- 
раза десетковаше стоку. Због уздрманог кредита зајам у ино- 
странству није више био могућ. Излаза није било и Турска је 
морала да подлегне под овим теретом. Једна званична нота 06- 
јави 7. октобра 1875 год. да за време од 5 година влада неће 
плаћати у готовом више од "2 купона, а другу половину у хар- 
тијама, које ће и саме носити 5%о интереса. У томе времену из- 
носио је државни дуг 5 милијарди динара, интерес и амортиза- 
ција 320 милиона динара, од којих 280 милиона само за дуг у 
иностранству. Летећи дуг износио је око 400 милиона, а дефицит 
у буџету 125 милиона динара. 

У априлу 1876 год. банкротство је било потпуно: полу-купон 
је плаћен само једанпут, у јануару. Турска обустави плаћања. У том 
дође рат са Србијом и Русијом, затим Сан-Стефански Мири Бер- 
лински Конгрес. После свршених ратова истакло се опет на дневни 
ред финансиско питање. Царском ирадом од 10. новембра 1879 г, 
одређено је 1,350.000 турских лира годишње на отплату дуга и 
уступљено је једној групи банкара из Галате, за 10 година, при- 
купљање извесних пореза и администрација монопола соли и ду- 
вана. То је био ембрион, из кога је ускоро за тим постала нова 
организација — Управа Дугова. По споразуму са представни- 
цима француских, енглеских, аустроугарских, немачких и итали- 
анских банака, Порта је издала ираду 8. децембра 1881; год. 
(т. зв. мухаремска ирада), која је организовала Управу Дугова, 
као независно, контролно тело, састављено од 7 чланова, пред- 
ставника великих сила. У исто време извршена је конверзија 
дугова. Највећи део старих дугова претворен је у један нови 
дуг, подељен у четири серије А, В, С, р. У овај нови дуг нису 
обухваћени само они зајмови, који нису интересовали европске 
државе или који су и иначе били довољно гарантовани. Ради 
уредног плаћања интереса и амортизације један део државних 
прихода (монопол соли, монопол дувана, порез на пића, свилу 
и т. д.) уступљен је Управи Дугова, да она самостално њима 
управља. Благодарећи овоме, у току првих 20 година већ је била 
ишчезла серија А. Турска је искористила ове повољне прилике 
и закључила 1903 год. један аранжман, по коме су сопственици 
обвезница оне остале три серије имали да добију обвезнице 
новог, унифицираног 4" зајма. По овоме аранжману У. вишкова 

заложених прихода имали су у будуће да припадну држави, што 
дотле није био случај. На тај начин заинтересована је и држава 
у прикупљању заложених прихода. Управа Другова осигуравала 
је уредно плаћање дугованих сума и на тај начин много допри- 
нела угледу царевине и јачању њеног креднта. У исто време 
Управа Дугова постепено шири делокруг свога рада. При мно- 
гим доцнијим уговорима стављани су услови, да Управа Дугова 
прикупља приходе, који су имали да служе као гарантија било 
каматне стопе железничких друштава, било извесних зајмова. 
Тако Управа Дугова постаје временом прави камен темељац тур- 
ских финансија, јер Турска одиста има да благодари овој стра- 
ној контроли, што се курс њених пепира знатно поправио, што 
је могла да сагради велики број железница и што је могла да 
закључује зајмове са много повољнијим условима него некада. 

На овај начин турске финансије после 1881 год. почињу 
постепено да се консолидују. Кредит у иностранству је порастао. 
Ипак турске финансије још увек нису далеко одмакле од хао- 
тичног стања, у коме су се дотле налазиле. Прикупљање прихода 
необезбеђено, безброј самосталних каса са посебним приходима 
и расходима, трошење новца без граница, потпуна оскудица кон- 
троле, парламентарне и административне, неуредно књиговод- 
ство, немање буџета. 

У таквим околностима дошла је младотурска револуција 
1908 године. Младо-Турци су собом донели велики програм и 
масу нових идеја: реформе у војсци, судству, настави, уопште 
на свима пољима. Али је за све то требала једна солидна осно- 
вица, Т. ј. добра: финансиска ситуација. Дакле, финансиске ре- 
форме пре свега! И одиста, Младо-Турци су се у прво време 
били озбиљно посветили финансиској реформи. Из Француске 
је позват нарочити стручњак, Шарл Лоран, председник Главне 
Контроле, човек по свему дорастао за овај позив. У исто време 
послат је у неколико група велики број младих људи, да се у 
Француској упознају са њеном финансиском организацијом. Затим: 
се почело са реформама у самом Министарству Финансија у Ца- 
риграду. Створено је неколико одсека, а смењено је више од 
половине чиновника, сумњиве часности и поштења. Образована 
је једна стална комисија за финансиску реформу, којој је пред- 
седавао сам Министар финансија Џавид-беј, подпредседник је 
био Лоран, а као чланови су фигурирали још 2 Француза, ! Ен- 
глез, 1 Италиан и 2 Турчина. Комисија имала је за задатак да. 

Дело, књ. 66. 29 

припрема материал за реформу, да проучава законске предлоге, 
који се тичу државних финансија. Организована је и финанси- 
ска генерална инспекција, са најширим пољем рада. На челу 50 
инспектора стајао је један Француз, инспектор француског Ми- 
нистарства Финансија. 

Резултати овога рада одмах су се опазили. Пре свега, Тур- 
ска је добила свој буџет. Пре тога, буџета, тако рећи, није ни 
било. Састављао се један списак прикода и расхода, али је он 
био далеко од стварности и без икаквог практичног значаја: тро- 
шило се увек колико се хтело, а дефицит се после попуњавао 
зајмовима. Наравно да је са састављањем буџета ишло врло тешкс, 
тако да је он тек у марту 1909 год., место у новембру 1908 г., 
поднет парламенту на одобрење. То је био први буџет, који је 
поднет турском парламенту. Затим буду поднесена још друга 3 
законска пројекта. Један је био закон о државном рачуновод- 
ству, који је проглашен 1910 год. У његових 65 параграфа 
говори се о буџетској години, о изради, вотирању и извршењу 
буџета, о контроли и рачунополагачима. Рађен је по угледу на 
француски закон од 1862 год. Други пројект односио се на уре- 
ђење Главне Контроле, а трећи на државне благајнице. 

Тако исто приступило се и питању о монетарном систему. 
У Турској је новчана јединица лира, која вреди 22.80 динара. 
Она је подељења на 100 гроша, а сваки грош на 40 пара. Но 
то је само у теорији. У пракси међутим лира има врло различне 
вредности. У Цариграду на пр. она вреди 108 гроша у трговини, 
102.60 на државним касама, 100 гроша у рачунима. У провин- 
цији њена вредност варира између 103 и 178, како где. Сем тога 
у појединим провинцијама налази се у циркулацији разна страна 
монета: аустриска, руска, француска. Ради ове реформе позвата 
су такође два одлична стручњака са стране: Фовил и Луцати. 
Израђен је и пројект, али реформа још није спроведена. 

На свима пољима приступило се раду. Разуме се да није 
било могуће одмах постићи све, што се деценијама пропустило 
да уради. Буџетски приходи још увек заостају иза расхода. У 
буџету за 1909/10 год. износили су: 


расходи . . . . . 30,5939.546 лира 
приходи пи | донг и ОБЕ о 
дефицит . . . . . 5,460.584 ,„ (124 мил. дин.) 

У буџету за 1910/11 годину: 


расходи . . . . . 35,693.784 лира 

приходи г овом пр месо јолоОћ 

дефицит . . . . . 9,678.683 „ – (220 мил. дин.) 
У буџету за 1911/12 годину: 

расходи . . . . . 35,007.446 лира (797 мил. дин.) 

приходи . . . . . 28,612.978 „ (652 мил. дин.) 

дефицита аи ~ 6,994. Абб ари (АБИ дин.) 
Важније цифре из буџета за 1911/12 год. ове су: 

РАСХОДИ 

Државни дуг У аи ни ИР 1070: а 29. лира 

Министарство Војно . . . 9,070.270 

Министар. Финансија . . . 2,559.583 

Жандармерија =" 4447 “о опамевј 54096 

Министарство Марине. . . 1,414261 , 

Министар. Унутр. Дела . . 1,346.122 

Министарство Грађевина. . 1,159.719 

ПРИХОДИ 

ПОСНА а ики аи н  н ОУН лира 

ПАДИНА аи а О О СОК АЕ 

порез на земљу и зграде. . 2,820.819. , 

побезена овце а а =“ ~“ О 00 

МОНОНОЛ СОЛИ а а 1,169.640 

монолол дувана "= - „<>“. " 1,041.720 

па нади И ери ренин мани са ОРАО Ољеее 


Дефиците ова три буџета влада је покрила зајмовима у 
иностранству. Тако су прве три године „уставног живота“ и прва 
три буџета праћени са три нова зајма: 1909 год. зајам од 7 
милиона турских лира са 47 интереса и курсом 85%; 1910 год. 
зајам од 11 милиона лира, 4% интерес, курс 84%; и 1911 год. 
зајам од 7 милиона лира. На овај начин дуг Гурске Царевине 
достиже данас цифру од 2 милијарде 750 милиона динара. 

Утешна је околност била, што су приходи за поменуте три 
године показивали тенденцију постепеног, али сталног растења, 
док су расходи били више стационерни. Отуда се дефицит од 
220 милиона динара у 1910 год. смањује на 146 милиона ди- 
нара у 1911 год. То је већ давало наде влади на још бољу бу- 
дућност... У експозеу буџета за 1911/12, Министар Финансија 
већ се уљушкује лепим сновима: „Зајам од 1911 год. — вели 

20% 

Министар — придружиће се онима закљученим 1908, 1909 и 1910; 
затим ће се закључити ова периода, да се више не прибегава 
зајму, до само једном великом ради консолидовања; можемо се 
надати, да 1912 год. дефицит неће прећи 1'/г милион лира, који 
ће се покрити државним боновима. Почев од 1912 год. врата 
зајмова, који се чине ради покрића редовних прихода, морају 
да буду затворена за нас; у противном случају нашој будућно- 
сти грози опасност“. 

Политички догађаји дошли су да разруше ове лепе наде. 
Прво рат са Италијом, а затим рат на Балкану, нанели су тежак 
удар и иначе рђавим финансијама Отоманске Царевине. Земља, 
која је сваке године правила зајмове, да би покрила буџетске 
дефиците, разуме се да није била финансиски спремна за рат. 
У своме државном газдинству Турска је живела аи дег Напада 
!п деп Мипа, као што кажу Немци. Иначе сиромашна капи- 
талима, она није имала друга средства за вођење рата, него да 
зајми у иностранству. То је она, разуме се, и радила у почетку, 
нарочито есконтујући државне бонове. Међутим овај једини и 
и богати извор пресушио је оног момента, када је Турска од- 
била да прими закључење мира на основици предложеној од 
стране великих сила у њиховој ноти од 4. јануара ове год. Тако 
је финансиски положај Турске постао очајан. Државне су касе 
празне, чиновници и војска примају плату врло неуредно. Рат ме- 
ђутим треба продужити, стране лиферанте треба плаћати. Чимег 
На ово питање тешко је наћи одговор. 

То је дакле прошлост и садашњост турских финансија. 
Каква је њихова будућност Специјално, од каквих ће финан- 
сиских последица бити по Турску губитак европских провинција 
и пренос једног дела државног дуга на савезнике 2 

После рата Турска ће морати, пре свега, да исплати своје 
краткорочне обавезе и попуни испражњене касе. Ради тога она 
ће сигурно прибећи једном новом зајму: летећи дуг претвориће 
се у консолидовани. Сем тога, свакако ће доћи нови војни кре- 
дити. Дакле повећање буџета на дуг и војску. То су прве фи- 
нансиске последице рата, које ће се приметити у Турској, исто. 
онако, као и код савезника. То је уосталом правило, које потвр- 
ђује финансиска историја свију лржава. После рата расту дугови 
и војни буџети. За ове нове редовне буџете треба наћи нове ре- 
довне приходе. Где их Турска може да нађе> 

Од њених садашњих прихода после рата ће знатно порасти 
приходи од царина. Турски царински систем је врло прост. Још 
1801 г. сви царински ставови унифицирани су у царину од 890 
ад мајогет за све увезене предмете. За време реформне акције 
силе су пристале на повећање царине за још 3', од којих 259 
припада Управи Дугова, а 75%о држави, но с тим, да их влада 
употреби искључиво на побољшање ситуације у три маћедонска 
вилајета. Ово повећање царине за 3%/о, од 8%о на 1196, уведено 
је јула 1907 године и оно је донело: 


године : свега тур. лира: држави 75"/ 
1908/9 918.438 668.829 
1909/10 1,042.993 782.245 


Ако, дакле, губитак европских провинција и донесе извесно 
апсолутно смањење царинских прихода, он ће за то донети једно 
повећање слободног дела, којим влада располаже, јер онај део 
од 7599 влада неће имати више да троши на маћедонске вила- 
јете. Реч је дакле о једном релативном повећању царинских при- 
хода, које значи, да ће 75% од 3'/о царинских прихода у цело- 
купности својој припасти државној каси на слободну употребу, 
што до сад није био случај. Цифра овог увећања, приближно 
рачунајући, износиће око 15,000.000 динара годишње. Додамо ли 
овоме још и тај факт, да су европске провинције више коштале 
државну касу, него што су јој прихода доносиле — расходи на 
европске провинције износе око 40%о свих буџетских расхода, а 
приходи од њих само 20%о свих буџетских прихода — онда ће 
губитак европских провинција за државну касу представљати само 
један добитак. Ово звони парадоксално, али је тачно. Објашњење 
лежи у рђавој турској управи. 

Још је очигледнија корист, која ће произаћи за државне фи- 
нансије од преноса једног дела турског дуга на савезнике. Прин- 
цип за поделу тога дуга изгледа да је нађен у формули, коју је 
Блунчли поставио и која се данас у науци о Међународном Праву 
сматра као најправичнија. По њој дуг се има поделити према по- 
реској снази анектираних области. Савезници би данас имали да 
приме на себе око 20% турског државног дуга, т. ј. 550,000.000 
динара. То ће смањити садашње расходе турског буџета на др- 
жавни дуг за приближно 50,000.000 динара. 


Према овоме, финансијске последице данашњег рата биле 
ди по Турску релативно врло повољне. Њена финансијска будућ- 

ност била би боља, него прошлост. Да се на будућност турских: 
финансија гледа оптимистички, види се и по курсевима њених 
папира на европским берзама. Турски државни папири држали 
су се за време конфликта врло добро, управо сјајно, кад се узму 
у обзир порази турске војске. Ево неколико података са пари- 
ске берзе: 


2 септ. _ 30. сепЕ 7 нов. 25. февр. 
49/. турски 91 78 54 88 
4/% српски 89 66 82 84 


Ово поређење је врло интересантно. Курс турских папира после 
свију пораза не разликује се данас до само за 3 од њиховог курса. 
пре рата, а курсеви српских папира и после свију победа разли- 
кују се за 5. Разлика између српског 4'%о и турског 49 зајма је 
пре рата 2, а данас 4. Каква је будућност српских финансија2 
Каква је финансијска будућност осталих балканских савезника» 
То је питање, које се на овом месту само по себи намеће. 

Одиста, ако су до данас финансије балканских савезника. 
биле много боље од турских, ситуација после рата треба се 60- 
јати да се не промени на штету савезника. Поред издатака 
на повећање војног кадра, на преоружање, на војне инвалиде 
ит. д., доћи ће нарочито примање једног дела турског дуга као. 
нови тешки терет. Међутим ослобођене области доносиће у прво 
време несравњено мање, него што ће се на њих морати ла 
троши. Тако ће остати буџетски дефицити и нови зајмови. 
Ето каква нам се слика пружа! На једној страни Турска, вој- 
нички побеђена, после рата излази релативно финансиски оја- 
чана. Напротив, савезници, премда победиоци, биће финансиски: 
ослабљени. 

Зато се захтев о ратној оштети мора сматрати као потпуно 
оправдан. Ратна оштета има да постави финансиски однос из- 
међу победиоца и побеђеног у згаиз дио апје ђет. После рата 
од 1876/77 год. Турска је примила обавезу да плати Русији 800 
милиона динара ратне оштете. То је време било најгори период 
турске финансијске историје — време потпуног банкротства. Ипак 
је Турска своју обавезу испуњавала плаћајући, према специјал- 
ном уговору од 1882 г., по 8 милиона динара годишње, Данас 
су њене финансије у несравњено бољем положају. Државни дуг, 
који је у време руско-турског рата износио више од 5 милијарди 
динара, не износи данас до само половину те суме. Служба на: 

дуг је потпуно осигурана. Управа Дугова добија чак и знатне 
вишкове, преко сума потребних на отплату. Тако су ти вишкови 
ИЗНОСИЛИ : 


1907 године 1,151.090 тур. лира (26 мил. дин.) 
1911 „КАТО О (ОДРА к 40) 


Ове суме могу да послуже као гарантија за нове зајмове. Али 
то није све. Ми смо раније видели, да ће турска влада распо- 
лагати после рата са приближно 65,000.000 динара нових при- 
хода. Ових 65 милиона представљају повећање прихода, који 
данас постоје, а који ће се после рата сами, аутоматски, увећати. 
Ми нећемо да говоримо о другим приходима, које Турска може 
да добије заводећи нове порезе (на пр. ново повећање царине 
изгледа да ће велике силе посигурно одмах одобрити). Већ и 
постојећи приходи, без изналажења нових, увећаће се после рата 
у великој мери, да би они потпуно могли да обезбеде ануитете 
једног зајма од преко 1'/г милијарде динара. Турска би, по нашем 
мишљењу, без великих тешкоћа могла да плати ратну оштету 
од 1'/2 милијарде динара. Турске финансије су више од два пута 
у бољем положају данас, него 1878 год. Зато, ако савезници 
буду захтевали два пута већу ратну оштету него Русија 1878 г., 
они неће тражити ништа немогуће. Тај захтев неће уништити 
турске финансије, али ће знатно олакшати финансије балканских 
савезника. Плаћање ратне оштете не значи „тешко побеђенима“, 
али ће њено неплаћање одиста значити — у рипанеИ Ком по- 
гледу — тешко победиоцима ! 


Рг. М. М. СТОЈАДИНОВИЋ. 


ПОЗОРИШНИ ПРЕГЛЕД 


ЗМИЈА ДЕВОЈКА, комедија у три чина, од В. Ришкова. ТАЈФУН, драма у четири 
чина, од М. Ленђела. ПРОСИДБА, шала у једном чину, од Ант. Чехова. ЊИХ 
ЧЕТВОРО, трагедија глупих људи, у три чина, од Габријеле Запољске. _ 


Управа Народног Позоришта усвојила је, изгледа, исту так- 
тику, као и наша војска. Наше трупе, са незапамћеном брзином 
и надчовечанским напорима, нису, ни за тренутак, допуштале 
разбијеном непријатељу да изнова прикупља своју снагу. И тој 
новој тактици, тој савршено новој тактици која није ни Напо- 
леонова ни јапанска, имају се, у главноме, и приписати све ве- 
„лике и сјајне победе наше војске. Управа Народног Позоришта, 
«са незапамћеном брзином, износи новине. Она, тако, не допушта 
публици да среди своје утиске. Једна новина иде за другом и 
то брзо, без размака, без застоја, без предаха. У репертоару се 
сада виде само новине, као да је, у ствари, састављен од самих 
новина. Када та премијерска грозничавост нестане, публика, на- 
викнута на премијере, неће веровати да позориште може пружити 
сензације и без новина. Та грозничава тактика има и других мана. 
Режија је површна. Њезин смер је искључиво да, колико толико, 
створи блиставу површину, да, ни за часак, не залази у дубину. 
Глумци, за које је и пређе било тешко да се поноре у своје 
улоге, не стижу, у грозничавој брзини, да представљају личности 
приближно сличне пишчевим личностима. Све је у журби, све је 
у вртоглавици. Представе почињу губити сваку везу са позори- 
шном уметношћу, излазе из оквира једнога позоришта и ства- 
рају утисак да се игра за филм. И такве представе дају био- 
скопу потпуно права да злоупотребљава и драму. 


|. 
Кора, која је тек прекорачила двадесету годину, заљубила 
се у једнога студента који се, опет, још из скамије, заљубио у 


~“ 

њу. И, као што је то, свакако, у Русији обичај, њихова полу 
детињска љубав, као ниједна таква љубав на свету, има свој 
јасно одређен циљ. Она је, још одмах у почетку, постала проза 
пре него што је била поезија. Они хоће браком да озваниче 
своју љубав. Томе се браку противе обе куће и, као што то у 
таквим случајевима увек бива, противе се са чисто рачунског 
гледишта: он је још млад, није свршио школу, нема никаква 
занимања и т. д., она је, тако исто, млада, полази за дечка ит,д. 
Девојка је лепа, млада, вижљаста, витка и еластична, као змија. 
И та једина особина, та особина једне змије, привлачи, изгледа, 
цео људски род. У њу се, због тога, као у позоришту, одмах 
заљубе сви људи у кући њезина љубавника, која је тако непри- 
јатељски расположена према њој. Њезини пријатељи поделили 
су се сада у два табора. Са рачунских разлога противна је браку 
само још Доњина мати. Остали чланови породице, дакле људи, 
противни су са једног сасвим другог, са једног, тако рећи, вишег, 
посточнијег разлога: они су сви, због њезиних змијастих особина, 
заљубљени у њу. Ни Доња ни Кора не очајавају због тога. Она 
му је, посредством своје театралне сугестије, објаснила да је, на 
против, та колективна заљубљеност за њихову ствар врло ко- 
рисна. Она, једног по једног, на |едан чисто буфонски начин, 
осрамоти све своје нелегитимне љубавнике и ти љубавници, за 
трен ока излечени од љубави или од онога што они називају 
љубављу, постају њезини пријатељи, постају присталице њезина 
брака, постају, чак, борци за остварење тога брака. Једина је 
препона још њезина мајка. Али, и она попушта у часу када јој 
њезина кћер, са безазленошћу детета у повоју, каже да ће са 
својим милим Доњом лепо живети и у једном нелегитимном браку. 

Комад В. Ришкова једна је конвенционална лакрдија са свима 
врлинама једне такве лакрдије. Рђаве стране њезине представљају 
нам се, на један наметљив начин уосталом, још одмах у првом 
чину. То су оне мане које су и разумљиве и неизбежне у свакој 
конвенционалној лакрдији. Без неприродности, без ниске изве- 
штачености, без очајног осуства сваке логике не може се зами- 
слити ниједна лакрдија. Одлука породичног савета, очевидно, за- 
снована је на себичним мотивима и на мотивима једне лакрдије. 
Мушкарци су одмах заљубљени у њу и писац из те неприродне, 
нелогичне и, што је најглавније, рђаво намештене сцене испреда 
цео комад, ствара друге неприродности, друге нелогичности, 
друге рђаво намештене сцене. Све, што је намештено, види се 

да је намештено. Ништа није уверљиво и спонтано, ништа није 
непосредно и природно. Ни за часак није створена илузија лич- 
ности и илузија једне релативне стварности. У томе, уосталом, и 
лежи вештина једног драмског писца. Намештена је свака тра- 
гедија, свака драма, свака комедија. Али, када је комад добар, 
не види се ни та намештеност, ни рука која све то брижљиво и 
пажљиво намешта. Драмски талент, у главном, не састоји се ни 
у дубини концепције, ни у психолошкој анализи, ни у идеолошким. 
бравурама. Он се, у првом реду, манифестује у драмској техници. 

Са те нелогичности и са те неприродности, којима писац. 
тако неукусно и тако невешто оперише, змија девојка, ма да се 
вије и ма да сикће само у једној лакрдији, личи на једно чудо, 
на један моралан монструм, личи, понекад, на једну феминистичку 
брошуру на две ноге. Та девојка, иначе, доводи своје порекло 
од Ибзенових салонских хијена, од Ничеове плаве бестије и од 
Уислерових змија које вероватно много личе на леди из најви- 
ших аристократских кругова. Разлика је само у томе што је Хеда 
Габлер, својом невропатском сензитовошћу и својом еластичном 
и опсежном интелигенцијом, кадра да се понори у душу човека, 
у душу једнога мужака. Она познаје душу мушкарца на основу 
горког искуства, на основу онога што је проживела. Она га не 
познаје несвесно, на основу истинкта. Њезин однос према човеку 
није несвесан, није само инстинктиван, није само однос медиума 
према хипнотизеру. Ришковљева Кора, међутим, упркос својој 
младости, инстинктивно познаје људе, или их, са превременом зре- 
лошћу чеда проституције, инстинктивно осећа, или их просто зато 
познаје што је медиум свога писца. Али, у лакрдији, као и у ли- 
терарној драми, мора сваки корак да буде мотивисан, мора бити 
уверљив, мора да створи илузију да је све то природно, да је 
све то тако морало бити и да ни у којем случају није могло 
друкче бити. И у томе, једино у томе, лежи сва драж једне драме. 
То је оно што једну драму чини сугестивном. 

У овој комедији, која није комедија, нема ниједне комичне 
ситуације која није у стилу једне конвенционалне лакрдије. Пи- 
сац је, свесно или несвесно, избегавао све разлоге који би, у пуној 
мери, створили комичне ситуације. Сваки је комад заснован на 
борби. Посредством те борбе развијају се карактери, ствара се 
оно што се назива радњом. Није потребно рећи да се под ко- 
мичном ситуацијом не разуме догађај који настаје када њих пе- 
торо седе на једној клупи на којој немају места свих петоро. Али 

би дошао низ правих комичних ситуација када би сви били про- 
тив свих. Ришкову то није требало. Њему су требали једна не- 
природна девојка и четири шмокљана. И ипак није створио ни- 
једну комичну ситуацију. 

Госпођа Паранос, која нема ни талента, ни интелигенције, 
ни темперамента, добила је једну улогу за коју су потребни и 
талент, и интелигенција, и темперамент. Кора је чедна девојка 
упркос свом баснословном познавању људи. Онл ни по чему 
не треба и не сме да личи на раскалашну и неваљалу женску 
која свој хлеб зарађује по уличним угловима. Редитељ је, оче- 
видно, дао Г. Сотировићу непотпуну слику једног руског биро- 
крате. Г. Добриновић је, са особитим задовољством, карикирао 
цело вече. Г. Бековић је био занесен, дрвен, сплетен. Г. Шапо- 
њић је ропски подражавао Руповићу. Остали су били, као што. 
су, вероватно, били и пре двадесет и толико година. 


|. 


И „Тајфун“ је један конвенционалан комад. Он је, као. 
такав, у првом реду, намењен гомили, намењен великој публици 
која у позориште долази са једном једитом претензијом да се 
забавља. Та публика не доноси собом никакав литерарно умет- 
нички баласт који ствара предубеђење и који, заједно са тим 
предубеђењем, спречава стзарање илузије или је разорава када 
се она почне стварати. То је најзахвалнија публика. Над њоме. 
писац, ако, без скрупула и без мере, ласка њезиним инстинктима 
и задовољава њезин низак укус, за све време представе, нео- 
граничено влада. Гарантија за поуздан и потпун успех, према 
томе, лежи у свима средствима ван литературе или у литерар- 
ним средствима која човек од укуса сматра да су с правом изви- 
кана. Што грубљи ефекти тим поузданији успех, што мање укуса 
тим веће задовољство, што више театралике тим веће одушев- 
љење. И „Тајфун“ ће отуда имата поуздана успеха, ствараће ве- 
лико задовољство, изазиваће велико одушевљење. 

Др. Нитобе Токерамо долази у Париз да проучи свестрани 
живот Француске и да о томе напише једно, вероватно капи- 
тално, дело којим ће се користити његова отаџбина. Он јеу 
Јелени Ларош, једној париској гејши, имао метресу коју није 
волео и која је за њега била само једно оруђе насладе. Јелена 
је иначе, лака, врло лака роба. Она по наговору једног својег 
ранијег љубавника с којим, изгледа, није прекинула љубавне везе, 

присваја, на један недопуштен начин, извесна писма др. Гоке- 
рама. Јапанац хоће, због тога, с њоме да прекине. Али, жена не 
прашта презирање тако лако. Она га вређа и он је удавк. Један 
од Јапанаца узима кривицу на себе, јер је др. Токерамо отаџ- 
бини необично потребан. Др. Токерамо тек тада, када варвар- 
ски удави своју љубавницу, види да је ту кокоту страсно волео 
и та загробна љубав односи га, најпосле, у загрљај милосници. 
„Љубав је, изгледа, и за Јапанца јача од дужности. 

Каква је то велика дужност о којој цела јапанска колонија 
у Паризу говори са отужним страхопоштовањем и због које сви 
тајанствено преврћу очима и бусају се у груди» Др. Токерамо 
је, изгледа, један интелект без дна. Он је дошао у републикан- 
ски Париз да, на лицу места, проучи прилике у Француској, да 
напише једно профундно дело о томе и да тако помогне да ње- 
това отаџбина, са педесет милиона жутих мрава, покори и по- 
плави — Европу. Какво јето његово дело које изгледа цео Јапан 
и чију последњу страницу мора написати чак и у самртничком 
ропцу> Каква је то жилава раса, у равној мери способна за живот 
и за велика дела, која од једне књиге очекује остварење својих 
агресивних смерова према Европи Али, на оперетска се сред- 
ства и оперетске се мотиве не одговара, јер се не може одго- 
ворити. 

Јапан, како га замишља један Мађар, нити је симпатичан 
и велик, нити је импозантан и разумљив. Јапанска колонија у 
Паризу, нема сумње, представља собом оно што је најбоље у 
Јапану, представља, у исто време, Јапан у малом, Јапан са ин- 
телектуалне и моралне стране. Али, тај и такав Јапан не побе- 
ђује једну исполинску снагу, не врши утицај на Европу. То је 
само једна гомила привидних и стварних идиота, гомила најпри- 
митивнијих фанатика, гомила сомнабула. Такав Јапан је одиста 
само Јапан чаја и гејша, Јапан кућица од хартије и мандарина. 
То је, у ствари, само један Кори Корон Јапан, или, још боље, 
то су европљани, парижани који се, кас за време карневела, ма- 
скирају као Јапанци, иду, тобоже, као Јапанци и, тобоже, го- 
воре као Јапанци. Чега, чега јапанског има у овом комаду > Психа, 
га најбитнија разлика између народа, није јапанска. Јапански су 
само костими, јапанска су имена и, донекле, јапанска је ропска 
оданост према Микаду који, уосталом, шаље јапанске геније у 
Европу да проучавају републику, јер у томе проучавању лежи 
гарантија за јапанску супрематију над Европом. 

"Ко је скрхао др. Токерамаг Европа, оличена у Паризу: И 
у Јапану, као и другда, има блудница, као што је Јелена Ларош. 
И у Јапану, као и другда, има људи са изгубљеном равнотежом, 
као што је др. Токерамо. „Тајфун“ не представља собом ни борбу 
јапанске културе против европске културе, ни борбу жуте расе 
против беле расе. „Тајфун“ нема другу тендецију до ту да, са 
претенсијама једне литерарне драме, пружи оперетску забаву и 
оперетско задовољство. Све, све је у тој мађарској драми груба 
теалралност. Театралне су тако зване страсти и театралне су 
личности, театралан је претрес (где су париске судије представ- 
љене као идиоте) и театралан је сукоб између Терезе Менје и 
др. Токерама, све, све је театрално, овештало и грубо театрално. 

Режија је била оперетска и старовремска. Оперетска, јер 
је, са одушевљењем путујућих позоришних дружина, потенци- 
рала оперетске елементе у комаду. Старовремска, јер презире 
ансамбл и јер јој је смер да „јунак“ буде што више истакнут, да 
засенљив центар буде „главна улога“ а остало да буде што там- 
није залеђе од којег ће „јунак“ наметљиво одударати. И игра !. 
Исајловића је оперетска и старовремска. Његов Апсепзрте! у тре- 
ћем и четвртом чину, до невероватности отужан, усвојен је, без 
талента и без укуса, од италианских глумаца који су тај трик, 
са више акуса и са уметничке умерености, шесетих година про- 
шлога века, били донели у Немачку. Г. Исајловић је један глумац 
без талента и без темперамента, али који има довољно рутине 
да, освештаним театралним средствима, у очима једне публике 
која се одушевљава оваквим репертоаром, важи као глумац којег 
ваља придобити за гостовање. На госпођу Стокић ваља обратити 
већу пажњу. Госпођа, изгледа, има све услове за једну добру 
глумицу. Уз доброг редитеља нестаће, вероватно, честа грубост 
у гласу и, понекад, у гестикулацији. Г. Гавриловић је пропустио. 
да моделише најуспелију личност у комаду. 


| 


Чехов није драмски писац. Он је приповедач, одличан при- 
поведач, али приповедач и у драми. Његов талент има врло. 
много драмског елемента. Он га има толико колико је, у најве- 
ћој мери, потребно за приповетку. Али, те драмске особине, по- 
требне за сваку добру приповетку, нису особине које собом 
стварају чисти драмски елемент, неопходно потребан за сваку 
добру драму. Дијалог сам, карактеризација дијалогом, борба лич- 


469 | ДЕЛО 


ности која је, у ствари, борба страсти, јак темперамент, велики 
полет, све су то, у суштини, драмски елементи, али свима њима, 
у приповетци, недостаје драмска стваралачка моћ, недостаје им 
драмска пластика. И „Три сестре“, и „Галеб“ и „Ујка Вања“, и 
„Медвед“, и „Просидба“ и све остале Чеховљеве драме само су 
приповетке, изредне приповетке у дијалошкој форми. „Просидба“ 
је, вероватно, најлошија таква приповетка, најдрастичнија при- 
поветка. Отуда је, вероватно, и ушла у овај поводањ од пре- 
мијера. 

Игра глумаца је била онаква каква друкча не може бити. 
Од три приказивача два су била рђава. Госпођа Тодосићка је, 
посредством једне примитивне хистерије, стварала карикатуру 
без духа и без талента. Г. И. Станојевић је, под једним руским 
именом, представљао Јованчу из „Пут око света“. 


Габриела Запољска враћа се теми о породичном троуглу 
– муж, жена и онај трећи. Несрећан живот између мужа и жене 
постаје тек онда комичан или трагичан када се у тај живот умеша 
и онај трећи, љубавник. То зависи од темперамента и од сре- 
дине. Француз највише воли да у том односу види један неис- 
црпан извор комике. Немац набере чело и, са сентименталношћу 
једнога Вертера, види како се, у борби између супротних Менап- 
зећаципо-а, морал крха и ломи. Словен, међу тим, склон је на 
покушаје да логиком разуме живот и, када га њоме не може 
разумети, он, као представник светскога бола, срља у трагедију. 
„Њих четворо“ је комад који чини утисак да су га стварали Фран- 
цуз и Словен. Премисе је постављао Словен, али логичан за- 
кључак је извлачио Француз. Отуда је, може бити, тај комади 
неуједначен и отуда, може бити, чини утисак да је списатељица 
су неколико махова мењала решење својег питања. 

Муж и жена живе у једном несрећном браку, у једном паклу 
„вечитих свађа. Разлог је прост, обичан, редован. Њих двоје су, 
"посредством својега темперамента и посредством својега схватања 
живота, неспособни за Један заједнички живот. Он је тих човек, 
повучен у себе, човек од науке и, вероватно, човек од вредности. 
Она је живог темперамента, воли да живи спољашним животом 
и, врх свега, воли живот. Живот за њу није, као за њезина мужа, 
манифестација мисли и духа. Живот је за њу најдубља манифс- 
стација материје. Муж, изгледа, сматра да је мисао највећа и нај- 

речитија афирмација живота. Жена, међутим, полну љубав сматра 
за једину, за највећу, за најречитију афирмацију живота. За мужа 
живот и свет представља собом његова соба за рад. Жена, на 
против, сматра да је живот једна непрегледна дворана за играње, 
да је то један бескрајан корзо, да је то једна постеља за љубав. 
Муж, живећи у бескрајном свету идеја, ипак нема пространији 
хоризонт од плафона своје собе. Жена, ма да живи у бескрајном 
свету материје, такође нема пространији хоризонт од плафона своје 
собе. Он је егоист и она је егоист. Сукоб између егоиста увек 
је неизбежан. Тај сукоб ствара жеља за превласт себичних сме- 
рова. И отуда се каже, како се муж и жена не разумеју и како 
отуда долази сва њихова несрећа у браку. Они се, међутим, врло 
добро разумеју, знају да имају савршено различне погледе на 
свет, живот и људе, али, заради својих себичних смерова, не могу 
да чине уступке. Интегритет егоизма пречи је од свега на свету. 

Жена се од те несреће спасава у загрљају својег љубавника. 
Он, сасвим природно, мора бити супротност њезиноме мужу. То 
је, изгледа, правило код — првог љубавника. Ако је муж, који 
је не разуме, какав интелигент, онда љубавник мора бити глупак, 
јер ће је пре разумети. У истини, промена је главно. Муж је човек 
од науке, човек од ума. Љубавник мора бити без науке, мора 
бити против науке, мора бити без ума. Он је само глупак и, што 
је најглавније, само оруђе насладе. Он је само мужак, као што 
је она само женка. За жену је, човек, уопште само мужак, само 
оруђе насладе. За њу је главно полна љубав, а за такву љубав 
нису потребне ни идеје ни дух. Отуда је глупак професионални 
љубавник. Отуда глупаци имају највећег успеха код жена. Жена 
ће, посредством свог социалног инстинкта, ретко ступити у брак 
са каквим глупаком, али ће, посредством поузданог инстинкта 
једне женке, увек узети за љубавника једнога глупака у којега 
се, као и код свакога човека, једне особине развијају на рачун 
других особина. 

Жена, најпосле, мора, због своје ванбрачне љубави, да оде 
из мужевљеве куће. Она, заједно са својим љубавником, одлази 
у свет. Решењем своје тезе, ванредно добро нађене и ванредно 
добро постављене, списатељица доказује да није хтела да изнесе 
просечну жену. Она је изнела једну ретку, сингуларну појаву. 
Просечна жена, која ван брака тражи човека да је разуме, није 
авантуристкиња и није глупа. Она, у исто време, жели да одржи 
и мужа и љубавника. Муж је погодно залеђе, он је цифра од 

вредности. Он је муж и задовољава њезине социалне инстинкте, 
"Овај други није муж и зато задовољава њезине инстинкте једне 
женке. Просечна жена воли само тајне авантуре, авантуре које 
не разоравају њезин социалан положај. Она нити одлази у свет 
са једним глупаком који је професионални љубавник и који ће, 
као и сваки љубавник од заната, постати макрд, нити ће напу- 
стити своје дете. Француз сумњива укуса извукао је логичан за- 
кључак из премиса које је, на основу конзеквентног реализма, 
поставио један Словен од талента и од укуса. 

Без суптилне и дискретне режије конзеквентан реализам мора 
бити на позорници суров и груб. Он је био једна лепа и заним- 
љива фаза у развитку драме и више је био од користи позор- 
ници (наравно европској) него драми. Њему, уосталом, има нај- 
више да се захвали што је са позорнице прогнан један непри- 
родан, тако звани бински говор. Али, он није могао дуго да се 
одржи, јер се ипак дошло до уверења да књижевност и умет- 
ничко дело не треба да буду само гола копија стварнога живота. 
Тај конзеквентни реализам био је на нашој позорници и суров. 
и груб. Оно што је, условљено том литерарном методом, било. 
подвучено, истакнуто, наглашено, још је више било подвучено, 
било незграпно истакнуто и наметљиво наглашено. Највећа је 
штета била за Госпођу Стокићку којој редитељ није умео да 
скрене пажњу на (вероватно не урођене) грубости у тону иу 
гестикулацији. 

(О осталим премијерама у идућем броју. 


П. С. ТАЛЕТОВ. 


КЊИЖЕВНО-НАУЧНИ ПРЕГЛЕД 


Нове. Роман из харемског живота од Јелене Ј. Димитри- 
јевић. (Издање Српске Књижевне Задруге, 1912). 


Једно дивно дело, уметничко у пуном смислу речи, ретко 
лепа књига! Госпођа Димитријевић слика живот модерне мусли- 
манке, али многу реч њену осећамо као јаде ми југословенке, 
чији се живот разликује једино извесним формалностима, само 
спољашношћу, од живота муслиманске оријенталке. 

То је трагедија жене која препуна чежње, жудна идеја у 
којима би се-сва истрошила, идеја добрих или рђавих, све једно, 
само нека су ње вредне и подобне да је сасвим прожму. Али 
их она нигде не налази; нема у ње оне одушке латентне жи- 
вотне снаге; њена свесрдна преданост завршава се у прераном 
болном разочарењу. 

· Емир-Фатма, јунакиња овог занимљивог романа дражесно 
је створење, те читаоца сасвим заплени. Нашла се у похлепном 
животу једне вароши, разривене реформним покретом, препуном 
свих страсти, у чијем кисеонику све ствари брже, пламеније 
згоревају, Оогаством гурнута у разблудну хуку својих племе- 
нитих другарица, које се свете својим обичајима, жуди она, 
очајна странкиња, међу овим категоризираним људима, за ослон- 
цем ма у каквој вери. Али осуђена да позна само сујету њену, 
а неспособна да сноси то сазнање, долази она само до срамне 
свесности о пози тамо где друге, с пуно поштења, налазе са- 
држаја и израза. Две личности, два света у исти мах, неразум- 
љива и непомирљива међу собом, отимају се о њу: мајка њена 
и њена васпитачица, Францускиња из Париза. 

Емир Фатма постала је права Европљанка, и у блаженој 
опијености од хучне борбе љубав и слобода су јој једно исто. 
А како је тек красно насликана Ариф-Ханум, еманципована, „жен- 
ски Хилми-паша“! Ариф — разумна! 

Дело, књ. 66. 30 

Вечно незадовољна, она се растрзала све више и више, рга- 
сипала душу своју на жене, на „туђинке“, на Францускиње, на 
Бога и слободу а вазда узалуд. Чудне су борбе ове жене! За- 
љубљена је у жену као што се то „незадовољенима“ често де- 
шава. Диференцирана у почетку, обузимана често напраситом 
чудном чежњом за безукусном угодношћу буржоаске скучености, 
истеривана одатле на шарени немилосрдни дан у реформне идеје 
(Нове), она помаже да се објави једна револуција чију еруп- 
цију већ види у даљини, а ипак одана свеопштој мистици ориен- 
талског фатума; заплашена њиме жртвује се опет новој борби 
и постаје најзад и против воље вођом покрета за слободу, на 
који је сама друге побунила а чију је лаж у души већ осетила. 
: Па лепу Мерсије, подложну наследној сухој болести харем- 
ског живота, како је нежно и мило описало перо Госпође Јелене! 
Из Мерсије, једине европски васпитане пријатељице Емир-Фат- 
мине, вапије згажена, опљачана ориенталка, која тражи спасења, 
и последњи зрак среће, љубави, права. Мерсије и Емир-Фатма 
доживеле су бол, обе с истог човека. 

Оне немају једно : увиђавности шта су оне у ствари. Њихова 
фанатична воља, пуна пожртвовања, слепа је. На овим сликама 
лежи сенка Шопенхауеровске неутешености као што из неких 
слика из мајсторског пера Госпође Јелене избија сјај Ничеовог 
духа. Ипак песникињина вера у ведрину живота и овде је не- 
надмашна. Она је уверена да слобода човечанства побеђује сву 
потмулост нагона, да човек, ма како у души био заузет игром 
живота, ипак може остати способан да бира и да премишља. 
Карактеристично је што она ову племенитост придаје баш жени. 

Госпођа Димитријевић познаје врло добро душу ориен- 
талке, она је живела са харемским госпођама. Она воли ове јапне 
жене као сестра. Код ње је све јасна, проницљива и активна 
човечност. То је најлепша форма човечанства, коју показује овај 
роман. Око њих је све подложно једном тврдоглавом, себичном 
заносу, као у многоме код „слободних“ Југословена. Госпођа 
Јелена шиба наше бедне литерарне прилике, недаровитост која 
влада у тим круговима и коју понеки морално низак човечуљак 
искоришћује за себе. Све што ово изврсно женско перо слика, 
јесте права стварност, али коју ипак обасјава чаробна игра не- 
земаљске светлости. Прва Метерлинкова дела поникла су из 
сличног расположења. Само што код њега вео нестварности са- 
крива целу слику. Код Госпође Димитријевић је пак све обична 

стварност. Па како је богато насликан овај свет, нама Слове- 
нима тако близак („па ипак тако далек“)! Бујно је пијанство 
снаге и среће, које избија из љубавних сцена. Пуне хумора су 
слике мушкобања (поборница за женско право) заљубљених у 
свој властити род. Тош,, [ош сотште сћех попз! И ове жене изра- 
ђене су тако пластично, и с таком пуноћом, да подсећају на 
Хауптманова створења. 

Да Госпођа Јелена није рођена у српској варошици већ 
горе у земљама високе културе, н. пр. у завичају Карине Ми- 
хаелис, данас би се овај красни роман читао на свима европ- 
ским језицима, а злато и слава наградили би труд њене чисте, 
уметничке и човечанске снаге, која је створила ово дело. Из 
њега бије једна изванредна животна топлина, животна топлина 
ју пуном смислу: по уметничком осећању за сваку реч, као и по 
великом и добром смеру који носи целину дела. 

Запад је један други свет, други зато што је форма жи- 
вота друкчија. И тамо као и овде може бити истих жуди и стра- 
-сти, исте обдарености и утисака у човеку, али Оријент воли 
друкчије и Запад му је још врло врло далек. Али ми, Југосло- 
вени, још смо дубоко у Оријенту и у његовим појмовима у пркос 
"свој политури културе којом се тако поносимо. Књига Нове 
роман је наших муслиманских сестара, чију интимну сродност 
с нама не можемо порећи. Госпођа Јелена умела нас је загре- 
јати и за лепоту домовине Балканаца — који су сад у сред оп- 
штег интереса — од прве главе до последње. И ту се показала 
потпуна уметница. 


(ПРЕВЕЛА С НЕМАЧКОГ М. М.) Јелица Беловић-БЕРНАЏИКОВСКА. 


б. Васо! : а! ПаПпап1 ад огг1 (Вап, Гагег2а, 1912). 

Последњих година, поред писаца који посвећују дела, више 
или мање лепо написана, традиционалној литератури о Италији, 
Италији музеја, слика, лепога неба, лазарона и ножа, дошли су 
и писци, који изучавају Италију економски и социално. У тој ли- 
тератури, богатој и бројно и квалитетом, у којој најсолидније ме- 
сто заузимају Французи и Енглези, има дела у којима се савесно 
и интелигентно изучава нова Италија, ова Италија последњих го- 
дина, врло различна од оне из осамдесетих, различна и од оне 
„из деведесетих година. 


30“ 

Плаво небо и Напуљ, Венеција и Фиренце, Рим, па и „мале 
вароши“, имају још увек своју драж, која ће још дуго времена 
бити предмет многима да се вежбају у писању чисто књижевних 
страница, али, данас, у Италији има, поред тога, и нешто што 
занима социолога: има нова Италија и нови Италиан. И они су 
обоје врло различни од онога што је створила романтичарска 
књижевност и што је она оставила у наслеђе и неромантичарима. 
Италија прве половине прошлога века, Италија бандита, државне 
и приватне својине, отаџбина само нерадника, постала је у ве- 
лико легенда, уступивши место новој Италији, земљи, истина, још 
многих беда, довољне приватне сиромаштине, али и земљи си- 
гурног напретка, великих социалних дела, остварених, и велике 
воље да се, заостала, остваре. Та нова Италија отргла је велике 
масе становништва нераду, што ће рећи, у исто време, незнању, 
болести и сиромаштини. Она је, још, вољна да даљим сталним 
напорима, то исто учини и са заосталим масама, развијајући у 
њима знање и рад, подижући њихово благостање. 

Та Италија се осетила. Она је у Европи примећена и рези- 
мује се у ону реч, већ казану : нова Италија. Само, то треба одмах 
нагласити, то није она Италија, како се у нашем друштву обично. 
замишља, уједињена, политички једна, већ Италија, једна економ- 
ски и социално, што је врло различно. То је различно, пре свега, 
што уједињење Италије није, на жалост, резултат колективних 
напора. Најновије студије, и домаће, чине данас једно тешко при- 
знање, дајући доказе да је уједињење дошло зато што су га хтели 
уски кругови, што су га они наметнули маси. Врло озбиљни ис- 
траживачи, — не само републиканци, којима може да се пребаци 
пристрасност — одричу чак Кавуру да је имао намеру целокуп- 
ног уједињења Италије и оптужују га да је био противан и самој 
Гарибалдиевој експедицији Хиљаде. Код тако постигнутог ује- 
дињења, природно је да су италиански државници, по уласку у 
Рим, 1870, имали најпре да „створе Италиане“. „Италија је ство- 
рена, рекао је Масимо д Азељо, сада треба стварати Италиане“. 
Ово није био парадокс, ово је била синтеза, најкраћа и најтач- 
нија, тадашње Италије. Да није био парадокс, најбољи је доказ 
дала сама Италија, у којој се годинама дебатовало о Северу и 
Југу, у којој су и политичке странке и појединци, нарочито Ви- 
лари, Колајани и Нити, на ту полемику утрошили добар део сво- 
јих напора. Да није парадокс, доказ је, најзад, и то што оно још 
није ликвидирано. Јер, док се, с једне стране, данас у Италији 

буне кад странци направе алузију на то питање, дотле се, с друге 
стране, у њој још увек о њему, с времена на време, дискутује. 
Колико јуче, у фебруару ове године, напуљски лист, И Машпо, 
ролауосе, у неку руку, целога Југа, доносио је документоване 
чланке, у којима се, са цифрама и фактима, не без успеха, ло- 
казивало да Север експлоатише Југ. 

Ето зашто се у уједињеној Италији може разликовати 
политичко уједињење од социалног и економског уједињења, и 
зашто д' Азељева реченица није парадокс. Само, мада се то не 
превиђа, не пориче се ипак да је Италија постигла велике успехе 
и у сузбијању регионалног духа и у стварању, и социално, 
осим политички, једног Италиана. Њега је стварала школа, 
стварала га је, донекле, касарна, стварало га је ширење писме- 
ности, стварала су га два колониална рата, нарочито овај по- 
следњи, либиски рат. Њега је, затим, стварао рад, који је по- 
стао општији, стварао га је економски напредак његове отаџбине. 
У теретима, који су је притискивали, после двадесетогодишњих 
напора за уједињење у захтеву свих класа, да им се помогне, по 
уједињењу, и у немоћи Државе да у томе успе, нови грађанин 
једне отаџбине није увиђао њено јединство, већ разлученост; 
тек са њеним финансиским сређивањем и јачањем он ју је мо- 
гао осетити једну или бар близу тога да буде једна. Из пери- 
ода, у коме се она делом већ учврстила, не завршивши га још, 
из периода економског напретка, она прелази, у други период, 
нолитички, у тежњи да постигне своју персоналност, да стекне 
моћ и важност, на које је упућују њених тридесет и шест ми- 
лиона становника. Њени су почеци несигурни, врло обазриви, 
као почеци свакога, који, свестан својих недовољних моћи, још 
више има свести и воље да се не излаже опасностима ризика. 
Њени су почеци, — треба и то рећи на овом месту — такви да 
их други сматрају контрадикторнима и, готово, антипатичнима. 
Међутим, ти други, ми Срби на пример, требало би пре да се 
на тим почецима — у место што се гњевимо на Италију — учимо... 
Таква би била та нова Италија, ако је она, у овим редовима, 
тачно ухваћена. Нову Италију — не ту нову Италију — друкчије 
посматрану, у другом циљу третирану, жели да представи и 
Р. Бегот. 

= 

Овај писац воли Италиане. Он их толико воли, тако он 

сам каже, да кад чује да се о њима право суди или кад о њима 

чује ствари за које зна да су лажне, осећа исту љутњу као кад 
чује сличне површне судове о свом рођеном народу, од оних 
који га нису никад познали ни разумели. Његова љубав. према. 
њима толика је да он, у време италианско-турског рата, када 
енглеска штампа, изузев један или два листа, сва. напада на Ита- 
лију, квалификујући рат као „удар с леђа“ од стране Италије: 
Турској, или окривљује италианску војску да је починила вар- 
варства, обавештава енглеско јавно мнење и врши улогу ита- 
лианског браниоца. Он живи више од двадесет година у Тоскани 
и сматра да Енглези не познају ни италиански живот ни карак- 
тер ни темпераменат ни тежње Италиана. Он мисли да не пре- 
терује кад каже да је великој маси енглеске публике име Ита- 
лиан нешто мало више од синонима верглаша, продавца сладоледа, 
и томе слично. Као човек, дакле, који је воли, који је познаје и 
зна како је његови сународници рђаво познају, он пише ову 
књигу којој је „главни циљ жеља да се, у енглеском друштву, 
елиминишу понеке предрасуде и погрешке, на рачун Италиана“. 
То је, другим речима, мало развијенија, његова адвокатска де- 
латност у корист нове Италије и новог Италиана, које Р. Бегот,,. 
не само всли, већ и доста добро познаје. 

Он зна да она не представља, особинама свога становни- 
штва, један народ, већ више народа, који се разликују међу собом 
карактером, темпераментом, обичајима, па чак и језиком. Он зна. 
за покрајински дух, за „Општину, која је, за многе становнике 
Југа, све, а Држава ништа!“ Он доиста добро познаје сељака 
и раденика, и даје о њима повољна и тачна мишљења. Односе 
Управе и Државе — врло важно питање за италианску краље- 
вину — он такође види, мада претерује у схватању тешкоћа 
које је Држава имала у борби са њом. Говорећи о књижевности, 
он даје, поред великих наивности и нетачности, две-три речи, 
сувише опште, истина, али тачне. Али, све ово има само једну 
добру страну: оно што је казано, у главном је тачно. Тим се, 
истина, не каже да је он рекао све што је требало, у једној ова- 
квој књизи, рећи; тим се, нарочито, не казује да је он дао пот- 
пуну и поуздану књигу о Италији. Кад се његова књига узме 
да посматра са овог гледишта, — са гледишта са кога мора да 
се посматра — она има доста истинских празнина, које се своде 
на једну, општу, ману: недопуштено генералисање. И то је нај- 
слабија страна ове Беготове књиге. 


' Вобћоп К!пг е Тпотаз ОкКеу: 1' Папа а' Оге1, 2. едк. стр. 408, 
[| аје77а. 

Постала ад ћос, постала, као што је речено, од једног ши- 
рег. чланка, којим се хтела сузбити против-италианска кампања 
у енглеској штампи, она се проширивала у књигу о целокупном 
животу Италије, економском, друштвеном, политичком и култур- 
ном животу њеном. И једна таква књига, дата је без једне једите 
цифре, без аргументације, без широке анализе, оперишући са 
једном једином покрајином, са Тосканом, да представи целу Ита- 
лију ! И ако је био свестан да рђаво ради, писац је намерно хтео 
тако поступити, у тежњи, свакојако, да учини пријатељима услугу. 
У ствари, он им је само штетио, јер ће први његов сународник, 
на првом кораку у Италији, сусрести се са ситуацијом, која ће 
бити много друкчија од оне какву он даје. 


ж 


Има нешто што многога збуни, кад је реч о данашњој Ита- 
лији : њен несумњиви напредак за последњих педесет година. Као 
што се, с једне стране, пада у погрешку што се још стоји у за- 
блуди о старој Италији, Италији легенада, тако се, с друге стране, 
греши што се, од стране њених вербалних пријатеља, претерује 
у похвалама. Један човек озбиљних студија, поменути Франческо 
Нити, пишући о Северу и Југу, рекао је, 1900 год., једну тач- 
ност. „Италија је, рекао је он том приликом, од 1860 до данас 
извршила величанствене напретке; може бити да их никоја друга 
земља није извела толике за исти број година!“. Ова тачна кон- 
статација, релативног карактера, узета је као апсолутна. Сви они, 
који су је од Нитиа узели, заборавили су да њена тачност пре- 
стаје од оног тренутка од кад се изгуди из вида да се ти напретци 
састоје само у односу на претходно, а не у односу на опште стање. 
Италија је, заиста, направила напретке према своме ранијем 
стању, али је, у једном питању, у назатку према осталим европ- 
ским земљама. У том погледу, греше неки елементи у самој Ита- 
лији; у ту погрешку падају они странци, који превиђају, као наш 
писац, једну тако просту ствар као што је статистика. Има мо- 
мената у којима човек, изучавајући један народ, не сме да рачуна 
искључиво са цифрама, већ мора да се обазре и на људе, алиу 
овако конкретним стварима, као што је живот једног народа у 
свима његовим гранама, цифре се не смеју презирати. Оне се не 
смеју презирати у толико пре што је у самој средини о којој се 


1 БЕрапсезсо Зауегло МИ:: Могд е Зид, стр. 2; Кошх е Узагопгео, 
Топпо, 1902. 

говори наступио један моменат напона, у коме су људи и сами 
заборавили на цифре. Баш у време кад је Бегот писао своју књигу, 
Италија је била у једном врењу, које је имало своје лепе стране: 
напоре готово у свима правцима, да се крене активнији живот и 
у земљи и ван ње. Само, у то време националне плиме, поједини 
духови су били у некој врсти само-обмане: они су сувише ви- 
дели своју отаџбину и само своју отаџбину, која им је заклонила 
све остало, како оно што је испод ње, тако и оно што је изнад 
ње. Италиански национализам, који се најизразитије манифесто- 
вао баш у то време, довео је један број људи, на срећу Италије 
не оних'/најсолиднијих, у праву империалистичку егзалтацију. Под 
тим углом, заједно са њима, гледао је нову Италију и Р. Бегот 
и то је одузело његовој књизи карактер строге солидности. 


М. РИСТИЋ. 


Литература о Балканском Рату: Ш. Ртаггег Е10. Рг. 
зсећмуаг2]озе, Пте Ва|Капзгаа[еп ипа дег Ва/Капкпег (Ргапк- 
штЕ 1912. 5. 32). 

Познати пријатељ малих балканских држава, Шварцлозе, 
држао је 11 новембра п. н. у Франкфурту на Мајни предавање 
о балканским државама и балканском рату. То предавање је од- 
штампано у овој симпатичној књижици. Предавање Г. Шварц- 
лоза имало је у главном информативни карактер; тежња је пре- 
давања била да објективно проговори публици о балканским 
народима и о рату што су га балканске државе почеле против 
турске царевине. 

Писац је један од оно мало људи у немачкој царевини, 
који имају искрене симпатије за мале балканске државе. Он је 
већ годинама у предавањима и у разним списима доказивао, ла 
младе балканске државе нису онакве како се обично у немач- 
кој штампи представља, и да заслужују симпатије немачкога на- 
рода. Али је Шварцлозе уз то доказивао још и то, да су бал- 
канске државе и војно и економски и финансиски јаке и да имају 
будућности. Насупрот стручном и меродавном мишљењу немач- 
ких војних кругова, који су доказивали да ће војске хришћан- 
ских држава бити за кратко време сатрвене од Турака, Шварц- 
лозе је имао дубоко уверење, да ће савезничке државе побе- 
дити. Прилике и догађаји су дали ипак за право једном скром- 
ном раднику, а не немачким ученим ђенералима. 

Шварцлозе је у том предавању пре свега истакао, да Немци 
у царевини не треба да се брину ни за своје политичке ни економ“ 
ске интересе, због промена, које су настале услед балканског рата. 
Док су велике силе хтеле пошто-плото да држе зјаиз дио, наравно 
само стога што нису могле да се погоде око плена, решиле су се 
балканске државе да се саме помогну и да саме реше ова питања. 

Писац с правом и тачно наглашује, да Немци не по- 
знају балканске државе и балканске народе. И у Немачкој, али 
особито у Аустрији, били су увек сви готови де исмевају бал- 
канске народе и државе. Не само то, него Шварцлозе истиче, 
како су у Немачкој стално исмевани и они, који су се усудили 
да имају противно уверење и да доказују, да ће балканске др- 
жаве постићи оно за чим теже. Стога су успеси савезника Шварц- 
„лозеу били мили не само због тога, што су му хришћанске др- 
жаве симпатичне, него вероватно још више због тога, што је 
успехом савезника дата њему и његову раду пуна сатисфакција. 

У кратком историском прегледу Г. Шварцлоза има врло 
мало омашака, што у овако кратким прегледима обично није 
«случај. Претерано је н. п. у српској историји речено, да је Ду- 
шанова држава захватила „готово цео континентални део Бал- 
канског Полуострва“, као и то, да су у Србији средњега века 
„цветале вештине и науке“. Претерано је и тврђење, да би Бу- 
гари већ давно били освојили Цариград, да нису дошли Турци. У 
опште така нагађања о томе шта би било да је ово или оно у про- 
шлости било друкче, немају никаква смисла, јер су сва без велике 
вероватноће. Тачно је међутим Шварцлозе констатовао узроке ши- 
рења Арнаута у земље старе српске државе. Исто је тако тачно 
доказивање пишчево, да је „садашњи балкански рат нужна после- 
дица мало сретних и половних одредаба Берлинског Конгреса“. 

Врло је добро оцртао Шварцлозе младотурски покрет и њи- 
хов рад на реформирању Турске. Тај је рад, по писцу, прекинут 
и разбијен националном свешћу балканских народа, који су до- 
шли до свести о својој снази и који су „као што сам, каже писац, 
из године у годину опажао, радили у свима областима са силном 
вољом и грдним жртвама“. После тога Шварцлозе пева славопој 
балканским државама. Срби су том приликом најмање додирнути, 
а Грци највише. О Србима је у свега седам реда казано, да су 
последњих година вредно радили. На служби у миру српске трупе 
истина не праве, вели писац, добар утисак, као немачке трупе, 
али у рату су добре и — нису нервозне! Док је о Србима ио 

српској војсци само толико речено у седам реди, о Грцима и о 
грчкој војсци говори се, наравно необично повољно, на скоро: 
две и по стране! Можда то необично расположење према Грцима 
долази отуда, што писац у опште Грке воли и што је био у Грч- 
кој за време мобилизације. Нама то наравно није ни најмање 
криво. Шта је ко у балканском рату радио и урадио, и ко је 
био најбоље спреман, ко је имао највеће битке, и ко је извоје- | 
вао најсјајније победе и показао најбоље резул'ате, ко је био 
најхрабрији и најиздржљивији, и ко је највише учинио да се 
сруши турско царство, — то су факта, која ће се, без обзира 
на симпатије и на рекламе, брзо констатовати и упоредити. Ми 
Срби мирно чекамо тај дан. Признајући у пуној мери и храброст 
Бугарима и велике заслуге Грцима, ја бих ипак волео само једну 
ствар да знам. Волео бих да знам, какву би рекламу направили 
и шта би све за себе тражили Бугари и Грци, да су они нешто 
урадили оно што су урадили Срби, да су они потпуно уништили 
две турске војске, издржали онаке напоре, и издашно помогли у 
сваком погледу сва три своја савезника. 

На крају свога предавања доказује Шварцлозе да ће бал- 
канске државе дати прилике немачким трговцима, више да за- 
раде, но што је то Турска икада хтела и могла. Немачка треба 
дакле, и са трговинског гледишта, да буде задовољна променама 
које су услед рата настале на Балкану. Тешкоће настају од стране 
Аустро-Угарске, која не да Србији да изађе на море, и која хоће 
да створи аутономну Албанију. Шварцлозе наглашује да је Србији 
излазак на море потребно као парче хлеба; он врло добро и 
тачно наводи разлоге, са којим је Србији неопходно потребно да 
изађе на море, и успешно обара разлоге, који наводе неприја- 
тељи Србије против ове њене тежње. Шварцлозе се стога са раз- 
логом пита, да ли је за будућу политику Немачке погодно то, што 
се између Србије и Аустрије стално понављају сукоби. 

Предавање своје завршио је Шварцлозе са изјавом уверења, 
да ће на Балкану бити сталнога мира само тако, ако се велике 
силе престану мешати у балканске ствари и балканска питања, 
и ограниче и на то, да на Балкану раде само на културном и 
економском пољу. 

То је садржина овог занимљивог предавања, чија је главна 
тежња да представи ствари у правој боји и да разбије многе 
заблуде. 

Ст. СТАНОЈЕВИЋ. 


ПОЛИТИЧКИ ПРЕГЛЕД 


САВЕЗНИЧКЕ ПОБЕДЕ. ИНТЕРВЕНЦИЈА ЕВРОПЕ У БАЛКАНСКОМ РАТУ. 
НЕЛОЈАЛНОСТ ЕВРОПСКЕ ДИПЛОМАТИЈЕ. 

Савезничко оружје опет је имало великог, одсудног успеха. 
Јањина се предала Грцима. Бугари и Срби су на јуриш освојили 
Једрене. Пад Скадра, од како су стигле српске трупе са тешком 
артилеријом, могао се сваког часа очекивати. Све су ово чиње- 
нице, које би необично убрзале крај рата, да се није европска 
дипломатија наједаннут умешала, покушавајући да природни ток 
ствари измени и да натури једно извештачено решење Балкан- 
ског питања, којим у ствари нико неће бити задовољан. Гломазни 
апарат европске дипломатије напустио је становиште неутралних 
посматрача, па се утиснуо између ратујућих страна тражећи да 
се његова реч и одлука чује. Велике силе хоће да диктирају и 
услове мира и начин и обим ратних операција ! 

Један значајан инцидент десио се: интервенција великих 
сила у питању Скадра. Као што је познато Аустро-Угарска је 
у почетку рата дала уверења Русији, да се неће мешати све док 
рат траје, резервишући себи право да по закључењу мира зау- 
зме држање, које њој конвенира. Ту обавезу А.-Угарска је дон- 
ста испунила, ма да на један особити начин. Није се мешала у 
рат, али је мобилисала силну војску и распоредила је дуж срп- 
ске и руске границе организујући у исто време и страховиту 
кампању путем штампе против Србије. На то је и Рисија одго- 
ворила одговарајућим војним мерама на аустриској граници. Кад 
су се водили преговори између Русије и Аустро-Угарске о сма~ 
њивању тих војних мера, онда је Аустрија понова свечано изја- 
вила „да нема никаквих агресивних намера према Србији и Црној 
Гори“. Та је изјава изгледа тек омогућила споразум о распу- 
штању резервиста. Па шта је билог Само десет дана после тог 
споразума Аустро-Угарска напушта положај неутралне државе и 
тражи од Црне Горе да обустави опсаду Скадра. ИМ, што је нај- 
карактеристичније, тај захтев је садржан у истом акту, којим. 

Аустро-Угарска као неутрална држава протестује што су Цр- 
ногорци тобож вршили насиље према једној лађици аустриској! 
На овако флагрантну повреду неутралности ниједна европска 
"сила није ни прстом мрднула. На против, велике силе су похитале 
да и саме упуте исти такав захтев и Србији и Црној Гори, тражећи 
„да се обустави опсада Скадра! Откуда овај преокрет» Шта се 
то десило, да се велике силе наједанпут сложе у овако грубом 
атаку на слободу кретања, коју има свака држава па следствеон 
и Србија и Црна Гора» То је тајна. Србима је у толико теже, 
што су веровали да министри моћне Британије не заборављају 
своје јавно изговорене речи. Енглески министар председник из- 
јавио је после савезничких победа, у новембру прошле године, 
"ла се „балканским победиоцима неће отимати плодови победа, 
које њих тако скупо стају“. Тај исти г. Аскит прети пак сад 
Србији и Црној Гори и „принудним средствима“ ако се не повуку 
са Скадра и са Јадранског Мора. Оно што су Срби и Црногорци 
с толиким жртвама освојили и што тек што нису освојили, то им се 
грубо одузима и даје некој новој држави, Албанији, управо даје 
се Аустрији. Позната је ствар, а то се сади у Бечу не крије, да 
се аутономна Албанија ствара искључиво ради политичких ин- 
тереса и циљева аустроугарске политике, те према томе све што 
се од Срба откине, откида се за аустро-угарску монархију. 
Држање великих сила нама је непојмљиво. Још мање разу- 
мемо држање Русије. Једини правилни пут, којим су силе доскора 
ишле, био је пут строге неутралности. Тај су пут велике силе на- 
једанпут и без стварног разлога напустиле. Ова промена је за 
велике силе велики морални губитак. Савезници су сад у недо- 
умици, како да се држе према великим силама, које газе своје 
сопствене речи и своја властита обећања. Да неће на то пристати, 
више је него сигурно, али се не могу сасвим ни ослободити од 
притиска њиховог. Кад ове редове пишемо, читамо телеграме, да 
је бомбардовање Скадра настављено. Изгледа да је то најбољи 


одговор великим силама. 
Роси. 


ФРАНЧЕСКО КРИСПИ О АЛБАНЦИМА. 


Италиански државник Ф. Криспи, који је увео Италију у 
Тројни Савез и о чијем дипломатском раду постоје тако супротне 
оцене, оставио је у својим хартијама забелешке о Албанији и Ар- 
банасф ма. У књизи: Ргапсезсо Спзр1: Опезнот шегпамопа! 


ПОЛИТИЧКИ ПРЕГЛЕД 41. 


Рзапо е доситеп! огапан да Т. Рајатепоћа Спзр1 (МЏапо 1913) 
налазимо у дневнику Криспијевом ово мишљење о Арнаутима: 

„У последње време тврдило се, с великом лакоумношћу, да 
бечка дипломатија смера да изврши окупацију Албаније. Врло. 
чудновато тврђење. Албанија није словенска земља. То је народ 
који има особену персоналност, свој особени језик и своје оби- 
чаје, који подсећају оа пелашко порекло. Кад је така ствар, мо- 
гло би се разумети, да се према једној старој и давнашњој жељи 
допусти Албанији да прогласи своју независност, али велика би 
погрешка била радити на томе да се она прида којој словенској 
држави. 

Албанија је била та, која се више од ма које друге земље 
опирала турској окупацији. И ако сеу 15. веку, после смрти 
Ђорђа Кастриоте, побеђена морала потчинити отоманском јарму, 
у ствари она никад није била сасвим укроћена. У садањем веку 
(19.) она се прва била храбро подигла. Албанци су најотменије 
фигуре међу херојима који су прославили грчки ризорђименто, 
и да је Грчка само имала способност асимилирања, ови народи би 
данас, пошто су имали толико додирних тачака са Грцима у поли- 
тичком и религиозном погледу, можда чинили саставни део Грчке. 
У место тога велики број Албанеза населио се у Јужној Италији 
и Сицилији. 

Допустити данас Аустрији да анектира Албанију, то не би 
у ствари донело користи аустриском царству, али би било од недо- 
гледне штете по Италију, чији би утицај на Јадранском Приморју 
тиме био уништен, и то на свагда. Таква повреда наших претен- 
зија, наших права, освештаних једном славном традицијом, неће 
бити извршена. 

Албанија има у себи све елементе за аутономну државу, и 
више још но што су их имале Србија и Бугарска; и Европа би 
учинила само акт лојалности, кад би јој дала аутономију. Односи 
интимног и срдачног пријатељства, неговани пуних пет векова, 
чине је много сроднијом нама него аустријској империји, где би 
анексија Албаније само увећала распру народности и збрку језика“.. 

То је мишљење човека, који је деценијама био на челу ита- 
лианске спољне политике. Страшна ствар доиста, кад је један 
министар спољних послова, па макар то био и Италиан, могао. 
тврдити да Арнаути имају више способности за самостални др-- 
жавни живот, но Срби или Бугари! 

„ДЕ 

ДРУШТВА. 


Српска Краљевска Академија. У 
прошлој 1912 години издања Академије 
Наука су и бројем и садржином, са 
малим изузетком, прилично мршава. А- 
кадемији Наука треба улити мало новог, 
свежег живота, треба је ослободити оног 
силног емпиричног материјала, који го- 
тово редовно остаје неупотребљив. 
Науку ваља приближити животу, а не 
држати је затворену у уском кругу. 
Поред свег поштовања које имамо према 
сваком, ма и најмањем, ма и дескрип- 
тивном раду, ми се морамо доиста бу- 
нити, кад у Гласу Академије Наука, где 
треба да изиђе оно што је најбоље, 
најзначајније и најважније од научних 
истраживања, нађемо расправу „Глаци- 
јација Шар - планине и Кораба“, у којој 
се као научни резулгат саопштава на 
пример ово: „Љуботен је на врху за- 
равњен и обрастао травом... Ливадичко 
језеро је дугачко на 130, а широко 
60 –70 метара. Било би јајастог облика, 
да није померена обала у правцу ка 
центру језера (512!). Вода је зеленкасто 
модра и бистра... .“. Нека нас нико само 
рђаво не разуме. Схватамо ми потпуно, 
да је питање о глечерским пољима на 
Шар-планини за географе интересантно. 
За друштво и лруштвени напредак, за 
прогрес и културу оно једва да има ма 
и посредне вредности. ИМ зато налазимо 
да Академија греши што таквим мате- 
рпалом оптерећује своје публикације, 
док се међутим онако силан напредак 
друштвених наука у ХЈХ веку и по- 
четком ХХ века није ни осетио у срп- 
ској академији, која се чудним случајем 
назива само Краљевска Српска Акаде- 
мија, без додатка, да је то Академија 
Н лука. Више друштвених наука, више 
праве науке, која користи животу, а 
мање причања и описивања, то би се ми 
усуднли да приметимо нашим академи- 


цима, кад бисмо знали да ће нам глас 
допрети по оне усамљене-куће у Бран- 
ковој улици, где се данас тако мало 
пажње обраћа реалним чињеницама 
живота и културе. 

Ово су академијина издања: 1. Глас 
српске краљевске академије, 
књига ЕХХХМП, први разред (36) са 
овим садржајем: О електросинтезама, 
седмо и осмо саопштење од С. М. Ло- 
занића. — О обојености пегавих даж- 
девњака, од Ог. Славка Шећерова. — 
Геометричко одређење стрикционе ли- 
није опћенога хиперболоида, од РОг. 
Јурја Мајцена. — Глацијација Шар-пла- 
нине и Кораба, од Ристе Т. Николића. 
— Црни Врх, од С. Урошевића. — 
Прилог теорији математске климе, од 
Ог. Милутина Миланковића. — Инте- 
грали јелне класе диференцијалних 
једначина, сматрани као функције ин- 
тегралне константе, од От. Михаила 
Петровића. — 2. Глас српске кра- 
љевске академије, књига ХС, дру- 
ги разред (58), са овим садржајем : Антун 
Сасин, дубровачки песник ХМ века, 
од Павла Поповића. — Студије о срп- 
ској дипломатици: 1. Инвокација, од Ст. 
Станојевића. 3. Млетачки покушаји тро- 
вања митрополита Василија Петровића 
1756 године, од Јов. Н. Томића. — 
Постанак охридског патријархата, од 
Ог. Божидара Прокића. — Прва же- 
нидба Стефана Првовенчаног, од Ни- 
коле Радојчића. 3. Мекушци из Ср- 
бије: 1 Сувоземни пужеви, од П. С. 
Павловића. На 136 страна осмине из- 
ложио је г. Павловић резултате својих 
проучавања на сувоземним пужевима у 
Србији. 4. Борба за самосталност 
католичке цркве у немањићској 
држави, од Ст. Станојевића. Ово је бе- 
сумње најважније и најбољс дело одовс- 
годишњих издања Академијиних. Узима- 
јући за предмет један тежак и нера- 
светљен проблем из историје нашег 

друштва у средњем веку, г. Станојевић 
је успео да нам пружи једно и инте- 
ресантно и историски врло значајно 
дело, које ће бесумње заинтересовати 
и шире кругове. 5. Годишњак Срп- 
ске Краљ. Академије (ХХУ, за 1911 
годиву). У Годишњаку је изнет адми- 
нистративни рад Академије и појединих 
стручних Академија. У њему се налазе 
и извештаји појединих просветних и 
научних установа 0 свом раду у 1911 
години То су извештаји Народне Би- 
блиотеке, Народног Музеја, Етнограф- 
ског Музеја и Музеја Српске Земље. 
Овом Годишњаку имало би се само за- 
мерити што је овако позно објављен, 
кад бисмо већ требали имати Годишњак 
за 1912 годину. 
У Е 


Југословенска Академија Знано- 
сти и Уметности. Издања Југословен- 
ске Академије у години 1912 показују 
да се у Загребу са великом ревношћу 
ради на научном истраживању. Ево тих 
излања: !. Као ХХХШ свеска збирке 
„Мопитепта зрескап а Наз!ог|- 
ат зауотит тег аћопа ит“, а 
под насловом Нгуаш5к! зађог5ка 
85р151 (АсТа сотшана гести Сгоанае, Ра|- 
тапае е! 51ауотае) изишла је књига ! (од 
године 1526 до 1586), у редакцији РЕегда 
5151 са. Поред осталих правних и закон- 
ских, зборника Југословенска Академија 
је одлучила да изда и објави зборник 
свих саборских списа, закључака и оста- 
лих исправа, које се бдносе на саборе. 
За историју Хрватске и њено државно- 
правно уређење предузеће од великог 
значаја. Редакција је поверена г. Ферду 
Шашићу који је већ прву књигу средио 
и објавио. 2. „Огадја ха рохтје5з! 
кпјахеујпозЕ; ћпгуа(зКке“ Кпјра 7. 
У. овој књизи коју је уредио Иван Мил- 
четић, има пуно ситних прилога и на- 
писа од разних писаца, интересантних 
и значајних за проучавање хрватске као 
и дубровачке књижевноста. 3. Кад ји- 
опозјоуепзКке аКадеташје, Кпјоа 
198, математичко-природословни разред 
(52). У овом Кадф-у је поред написа хр- 
ватских научара објављена и студија г. 
Рг. Михаила Петровића „Интеграл ква- 
драта модула реалних функција“. 4. Каа 
јисгозјоуепзке акадет!:је 21па- 
поз ћ, # пите лози, Кпјоа 194, ћ- 
згопСко-Шојовске 1 Нохонско-јипаски 
гаггеда (81). Из правне историје има 
овој свесци Кад-а интересантна сту- 


у] 
дија Пт. Јосипа Шиловића „О развоју 

кривње у хрватском казненом праву“. 
Осталу садржину чине две филолошко- 
литерарне студије Стјепана Ившића и 
један чланак Ог. Ђура Керблера о Ду- 
бровчанину Марку Фаустину Галуфу. 
5. Дипломатички зборник кра- 
љевине Хрватске, Далмације и 
Славоније (Содех Фаротансиз гегт 
Стоанае, Ратанае е| Зјауотае), свеска 
Х, листине година 1332—1342. У зна- 
лачкој редакцији Т. Смичикласа изишла 
је ова нова хронолошки сређена збир- 
ка исправа и аката краљевине Хрват- 
ске, у којој се налазе покупљени сви 
растурени и досад познати документи 
из напред означене деценије. Дипло- 
матички зборник излази сваке године. 
6. Хрђогпак ха пагодп! Дуо! об! 
саје јиХп1ћ ЗГох епа, Кплоа УШ,5уе- 
так 2. У овом зборнику, који уређује 
Рг. Д. Боранић, објављени су ови при- 
лози: Милан Ланг, Народни живот 
и обичаји у Самобору ; Т. Смичиклас, 
Народне приповијетке из осјечке око- 
лине у Славонији; Владимир Арда- 
лић, Басне (из Буковице у Далмацији). 
7. ВјеСсп Кк ћтуа зКо ва 111 5згроКко- 
ва јех1 Ка, обрађује Т ·Маретић (ове- 
ска 31, наћи-нак он). Ова значајна пу- 
бликација Југословенске Академије по- 
лако напредује. Као и досадашње све- 
ске, тако је и ова врло брижљиво иса- 
весно израђена. 8. Рг1поз! ха ћгуа+- 
зКк! ргаупо-ромјезп! гјесп!К, ода 
Мтадитига МаХигатса, змегак Ш (етађ:- 
капађ). Ово је наставак покушаја, који 
је предузела Академија, да изради реч- 
ник хрватске историје права, и који је 
покушај, изгледа, у главном успед:' 

Кад се издања Југословенске Акаде- 
мије упореде са издањима Српске Ака- 
демије, осећа се ревноснији и систе- 
матскији рад Југословенске Академије. 
Али и њој бисмо. могли упутити. за- 
мерку, да се и сувише одаје архивском, 
историско - филолошком истраживању, 
које је опште обележје и српске ака- 
демије. Не осећа се онај општи научни 
дух, који би, у вези са проблемима дру- 
штва и живота, приближио Академију 
стварном животу и њеним публикаци- 
јама дао ширу и кориснију основу. Али, 
традиција је таква и са њом је тешко 
борити се. 

У Е: 


КЊИЖЕВНОСТ. 


Албански проблем и Србија и Ау- 
стро- Угарска од Вакатсиз-а (Бео- 


Џ 


град 1913, стр. 111, цена !,20 динара). 
У издању књижаре Конове изишла је 
ова брошура, чији је аутор једна висока 
политичка личност, упозната са дога- 
ђајима и добро обавештена о српско- 
аустриским односима. Главна садржина 
брошуре тиче се албанског питања у 
вези са циљевима зустро-угарске поли- 
тике. Писац је потпуно објективно 
изложио главне црте албанског поли- 
тичког и културног, управо некултурног 
живота, истичући да је цело албанско 
питање, у облику у коме је покренуто, 
управљено против Срба, са задатком 
да се паралише сваки успех, сваки покрет 
Србије ка напретку. Писац налази да 
аустроугарска монархија греши што не 
схвата правилно прилике у Србији и 
што се и данас у својим односима према 
Србији управља по извесним застарелим 
и потпуно неумесним и неоправданим 
назорима. Србија је снажна и морално 
и културно, и хоће да живи својим соп- 
ственим животом. Писац разлаже по- 
танко, шта је све узрок ненормалним 
односима између Србије и А-Угарске и 
како би се ти узроци отклонили. 

Ова књига је привукла општу пажњу. 
Над сличним публикацијама она се 
знатно уздиже. Преведена је већ на 
француски а штампа се, како чујемо, 
и немачки превод. Ми је најтоплије пре- 
поручујемо својим читаоцима. 


Рг. Лаза Костић. Из „Рада и име- 
ника Матице Српске“ (свезак 6., год. 
1912.) засебно је одштампан Говор 
Милана Будисављевића држан у 
свечаној седници књижевнога одељења 
о Св. Сави 1912, у спомен Пг. Л. 
Костића. Говорник је далеко захватио 
и покушао до Ренаровим научним ме- 
тодом за литерарну историју, као и дру- 
гим теоријама, протумачи песнички и 
филозофијски рад Лазе Костића. Ода- 

јући признање доброј вољој говорни- 
ковој не можемо рећи, да му је то 
пошло за руком: теорије видимо на 
једној страни, песников рад на другој, 
и може бити да се говорнику истом 
изузетно дало да постави везу између 
њих. Ову је везу могао поставити Бу- 
дисављевић тим мање, што је уопште 
прибрао врло мало података о песнику, 
а има и самовољних објашњења, као 
што је нпр. оно, да је прешао у ново- 
садску гимназију (из реалке у Панчеву), 
јер „реални предмети као да га нису 
јако занимали“. Најбоље је у говору, 
што је Будисављевић ухватио и истакао 
обрт у Костићеву животу и раду, — 
и да тај обрт прикажу од његова по- 
четка па све до даљега развоја биће 
један од најважнијих података будућих 
биографа д-ра Лазара Костића. 


Ш. 


ЧИТУЉА. 
|. 

т Ог. Михаило Вујић (1853—1913).. 
Првога марта о. г. на трагичан начин 
завршио се живот једног умног човека, 
пријатеља и сарадника „Дела“, Рг. Ми- 
хаила Вујића, бив. професора Народне 
Економије на Великој Школи, првака 
Радикалне Странке, угледног политичара 
ц озбиљног научног раденика и акаде- 
мика. О животу и раду Вујићеву по- 
требно је засебно и опширно писати, 
нарочито о његову значају за економ- 
ску науку у Србији, као и трговинску 
политику Србијину. Ми ћемо се поста- 
рати да се у том погледу, у једном од 
идућих бројева „Дела“ одужимо свом 
угледном и отменом сараднику. За сада 
на овом месту само да пожелимо мири 
покој души Михаила Вујића и његове 
одане супруге, која је добровољно от- 
пратила свога лруга и пријатеља у лруги, 
вечни свет. 





Молимо претплатнике, да нам одмах пошљу дужну прет- 
плату, да им не бисмо лист обуставили. 

